
i. 

A FELIRATI JAVASLAT ÜGYÉBEN. 

Ha van valami, mi e rendkívüli körülmények között, 
melyekben országunkat látjuk, a hazafinak vigasztalást 
nyújthat ; ha van valami, mi a felelősség terhét elvisel- 
hetőbbé teszi, melyet a nemzet vállainkra rakott, midőn 
jövőjét épen e válságos pillanatban bizta reánk : ez azon 
meggyőződés, hogy a feladat, mely e törvényhozásnak 
jutott, nehéz, de hogy azt tisztán kijelölve látjuk magunk 
előtt és sem törekvéseink czélja, sem a kiindulási pont 
iránt, melynek helyes választásától e czél elérése függ, 
— kétségben nem lehetünk. 

Az elsőt a nemzet egyhangú akarata jelölte ki. 

A második a törvényhozó testnek állásából követ- 
kezik. 

S valamint senki, ki e nemzet magaviseletét az 
utolsó tizenkét év lefolyása alatt figyelemmel követé, 
az iránt kétségben nem lehet, hogy a törvényhozás 
csak annyiban számithat támogatására, a mennyiben az 
ország alkotmányos önállásának s függetlenségének teljes 
biztositékát tűzi ki törekvési czéljául, úgy bizonyosan 
át fogja látni mindenki, miként minden törekvéseink 
sikere attól függ, hogy a törvényhozó test eljárásában 
szigorúan a törvényhez tartsa magát, s joggal mond- 

hatjuk, miként a fontos kérdések között, melyeknek 
megoldása ránk bízatott, nincsen egy, melyre nézve 
véleménykülönbség vagy csak kétely léteznék közöttünk. 

Egészen fölöslegesnek tartom tehát, hogy Deák Ferencz- 
nek előadása után, melyben helyzetünket szokott alapos- 
ságával kifejté, újra elősoroljam azon tárgyakat, melyeket 
ő e Ház első felszólalásába felvétetni kivan. 

Mi azon kérdéseknek törvényes oldalát illeti, melyek 
közöttünk s a birodalom között fenforognak, senki sem 
lehet kétségben, ki a megczáfolhatatlan okoskodást, 
mely ly el tisztelt barátom nézeteit támogatá, figyelemmel 
követte s nem szükség mást mondanom, mint azt, hogy 
mind elveit, mind azon következtetéseket, melyeket 
azokból vont, egész kiterjedésükben elfogadom. 

De jelen helyzetünk lényegesen különbözik attól, mely- 
ben az ország máskor állt. Törvényhozásunk a szathmári 
békekötéstől 1848-ig kizárólag belügyekkel foglalkozott, 
melyek minden fontosság mellett más országok s főkép 
Európa helyzetére semmi direct befolyást nem gyakorol- 
tak. Jelenleg oly kérdések fekszenek előttünk, melyek- 
nek megoldása az egész birodalom, sőt Európa jövőjére 
tagadhatatlanul befolyást fog gyakorolni. 

Nagy előny ez kétségkívül, mert küzdelmeinkben a 
ci vilisál t világ sympathiáira, sőt — a mennyiben jogaink 
fentartása, melyekórt küzdünk, érdekökben fekszik — 
támogatására számíthatunk, de egyszersmind nagy nehéz- 
ség is, mert azon összeköttetés, melyben a hon viszonyai 
más országok, sőt Európa helyzetével állnak, köteles- 
ségünkké teszi, hogy elhagyva a kizárólag országos 
szempontot, melyből törvényhozásunk eddig az egyes 
kérdéseket tekinté, ne csak a haza külön érdekeit és 
történelmi jogainkat, hanem azon befolyást is tekintsük, 
melyet határozataink tágabb körben gyakorolni fognak 
s a tisztelt Ház e tekintetből talán nem tartja hely- 

teleírnék, ha figyelmét a kérdésnek ez oldalára fordltom, 
annál inkább, mennél kevésbbé ignorálhatjuk, hogy 
követeléseink egy bizonyos oldalról úgy állíttatnak a 
világ elébe, mintha azok az osztrák birodalom népeinek 
érdekeivel ellentétben állnának s egész Európa állam- 
viszonyainak felbomlását fognák magok után vonni, 
mi, ha való lenne, ügyünk jogi állását nem változtatná 
ugyan meg, de elhatározó befolyást gyakorolna annak 
eldöntésére; mert századunkban oly ügy, mely mellett 
csak régi törvények holt betűje szól, de mely a népek 
érdekeivel s az európai közvéleménynyel ellentétben 
áll, diadalra nem számíthat. 

Nem vonhatja senki kétségbe, hogy azon több mint 
három százados együttlét szoros összeköttetésénél fogva, 
melyben minden anyagi érdekeink s főkép egész pénz- 
ügyi állapotunk a birodalom hasonló érdekeivel áll, 
oly viszonyok léteznek köztünk s a birodalom között, 
melyeket rögtön megszakítani vagy egyoldalúlag meg- 
változtatni nem lehet, s mind e viszonyok, mind közös 
érdekeink közös egyetértés útján kiegyenlítése oly 
kötelesség, mely alól akár a méltányosságot, akár saját 
érdekeinket tekintsük, magunkat fölmentenünk nem 
szabad. De vajon abból, hogy ezer évi függetlenségünk- 
höz ragaszkodva, az osztrák birodalomba beolvadni nem 
akarunk, az következik-e, hogy e kötelességet magunk- 
tól elutasítjuk? 

A magyar nemzet egy más alkalommal ünnepélyesen 
nyilatkozott e kérdés iránt, 1848 szept. 15-én, midőn 
e hon s a birodalom kormánya között a feszültség a 
legmagasabb fokra hágott, s ez által előidézve az ország 
több részeiben már polgárvér folyt, egy küldöttséggel 
járult a bécsi törvényhozáshoz azon utasítással, hogy 
minden, Magyarország s a birodalom között fenforgó 
kérdések- s összeütköző érdekekre nézve, az egyik nemzet 



a másikkal egyezkedjék. És ha akkor visszautasíttattunk 
is, s közöttünk a harcz véres koczkája elvettetett, 
melynek következtében e hon s az egész birodalom 
szabadsága elveszett, mit tettünk, sőt mit szóltunk 
azóta, akár az egyes törvényhatóságok tanácskozásaiban, 
akár e teremben, miből valaki azt következtethetné, 
hogy akkor ünnepélyesen kimondott szándokunk meg- 
változott? S ha senki ily valamit nem hozhat föl, ha 
mint akkor, ágy most nemzet és nemzet közötti szerződés 
útján készek vagyunk minden fenforgó viszony békés 
kiegyenlítésére, készek még áldozatokra is, a mennyiben 
azokat tőlünk a birodalmi tanács testvérnépeinek java 
s a méltányosság kívánják, vajon ki emelhet igazságos 
vádat ellenünk, midőn a kiegyenlítés minden lehető 
módjai között csak egyet utasítunk vissza, azt, hogy 
az örökös tartományok és saját materiális érdekeinknek 
ezredéves önállásunkat hozzuk áldozatul. 

Még kevesebb alappal bír azon állítás, mintha az 
által, hogy a birodalom számára a február 26-iki pátens 
által felállított alkotmányos rendszerben részt venni 
nem akarunk, a nem magyar tartományok alkotmányos 
kifejlődésének akadályokat gördítenénk elébe. 

Tagadhatatlan, hogy Magyarország az államtanácsban 
részt venni nem csak vonakodik, hanem e részvétet 
saját nemzeti léte feláldozásának is tekinti. 

Ellenzésünknek oka százados alkotmányunkban fek- 
szik, melyet egy új, kegyelemből adott s azért mindig 
bizonytalan állapottal felcserélni nem akarunk, s helyesen 
ítélnek viszonyainkról, kik ez ellenzést legyőzhetetlennek 
hiszik. 

A százados tölgyet fejszével ledönteni lehet, el lehet 
hordani maradványait, úgy hogy hatalmas törzsének 
helye is alig látszik, de egy más csemetét ültetni helyére, 
az nem áll senkinek hatalmában. A mély gyökerek 



kihajtanak, mihelyt a fejne nyugatik 8 elölik a gyönge 
ültetvényt: így van ai alkotmányokkal is, 8 ha a 
világtörténetben elég példát hoihatnnk föl, hogy a 
szabadság lerontatott, nem fogunk találni egyet, hogy 
helyébe más, mint önkény lépett volna, vagy hogy a 
szabadság máskép, mint a régi formákban adathatott 
volna vissza. Cromwell és Napóleon megkísérték eit 
s még az 6 hatalmuk is gyöngének találtatott e válla- 
latra, mely hazánkban bizonyosan ép oly kevéssé fog 
sikerülni, mint bárhol a világon. 

És így, minthogy a február 26-iki pátens a birodalmi 
tartományok politikai jogainak teljes élvezetét hazánk 
részvétéhez kötötte, el kell ismernünk, miként az állás, 
melyet elfoglalunk, az örökös tartományokat a február 
26-iki pátens által egy bizonyos formában engedményezett 
alkotmányos jogok élvezetében akadályoztatja ; de vajon 
az alkotmányos szabadság az osztrák tartományokban 
csak épen azon formák alatt lehetséges-e, melyeket a 
pátens felállított ? Ki fogja mondani, hogy az, mit e pátens 
Ausztria népeinek nyújt, a szabadságnak maximuma, 
melyre e népek képesek, vagy ha esak az opportunitást 
tekintjük is, hogy az ott megállapított forma a legalkal- 
matosabb, mely alatt az alkotmányosság a birodalomban 
létesíthető, s vajon mi vagyunk-e okai, hogy az alkot- 
mányos szabadságnak élvezete a birodalomban oly fel- 
tételekhez köttetett, melyekről legalább február 26-án 
már mindenki tudhatá, hogy azoknak teljesítése lehe- 
tetlen ? 

Jól tudom, vannak, kik máskép vélekednek s az 
ellenzést, mely a február 26-iki pátens ellen hazánkban 
mutatkozik, legyőzhetni remélik. 

Gondoskodva van, hogy ha a magyar, horvát és 
erdélyi törvényhozás a választásokat megtagadná, azok 
a választó kerületek által közvetetlenül eszközöltessenek. 



De ha ez történnék, ha a birodalmi tanácsban Erdély-, 
Horvát- és Magyarország százhúsz választó kerületéből 
erőszak, fenyegetések vagy megvesztegetés útján választva 
néhány követ jelennék meg, vagy ha ez országok követei 
megjelennének mind, de csak azért, hogy saját supre- 
matiájokat kivívják, vagy az egész institutiónak tartha- 
tatlanságát bebizonyítsák, s ha a birodalmi tanács 
minden a birodalomban létező ellentét küzdhelyévé 
válván, az egység helyett csak új súrlódásokat idézne 
elő, csak azon meggyőződést erősítve meg, hogy az 
egység e birodalomban lehetetlen, mi lenne akkor az 
alkotmányos szabadságból, mely után Ausztria népei 
méltán vágyódnak? S ha segédkezet nyújtani nem 
akarunk e kísérlethez, melynek eredménye meggyőző- 
désünk szerint csak azoknak szolgálna új erősségül, 
kik az alkotmányos szabadságnak behozatalát az osztrák 
birodalomban lehetetlennek hirdetik, vajon illethet-e 
akkor a vád, hogy az örökös tartományok alkotmányos 
kifejlődésének útjában állunk, illethet-e minket, kik 
valamint 1848-ban, úgy most a szomszéd tartományok 
alkotmányosságában saját szabadságunk legbiztosabb 
garant iáját látjuk, de kik ép azért nem akarhatjuk, 
hogy Ausztria népeinek a szabadság helyett annak 
árnyéka nyújtassék s ez is oly feltételekhez köttessék, 
melyek Magyarország fennállásával ellentétben állnak 
s még azon esetben is, ha erről lemondanánk, nem 
teljesíthetők és pedig azért nem, mert a február 26 iki 
pátens foganatosítása oly kérdésekkel áll a legszorosabb 
összeköttetésben, melyeknek eldöntése, valamint Magyar- 
ország, úgy az egész birodalom jogkörén kívül fekszik. 

Röviden megmagyarázom állításomat. Tény, hogy a 
német szövetség 1815 óta az európai államrendszer 
kiegészítő része. 

Tény, hogy az említett szerződések által az osztrák 



birodalom nem a magyar koronához tartozó tartomá- 
nyainak legnagyobb része a német szövetségbe vétetett 
föl s a magyar koronának minden országai abból kiha- 
gyattak. 

S e kétségbevonhatatlan tényekből következik: 

Hogy mivel az osztrák birodalomnak több tartománya 
oly szövetséges államnak integráns részét teszi, mely 
az európai államjog által elismertetett, a viszony, melyben 
e tartományok a magyar korona országaihoz állanak, 
csak annyiban változtathatik meg, a mennyiben ez azon 
viszony sérelme nélkül lehetséges, melyben e tartomá- 
nyok Németországhoz állnak. 

Tekintsük már most az október 20-iki diploma elfo- 
gadásának következéseit. 

Az első — hisz ez a diplomának főczélja — kétség- 
kívül az, hogy az eddig létezett dualismus megszűnvén, 
az egész birodalom egységes állammá egyesül, melynek 
minden részei, közös kormánynyal és törvényhozással 
bírván, ugyanazon constitutionalis jogokban részesülnek 
s közösen gyakororolják befolyásukat mindazon tár- 
gyakra, melyek a törvényhozás köréhez tartoznak, s 
melyek között az osztrák birodalomban kétségkívül 
fontos részt foglalnak el azon viszonyok is, melyek a 
birodalomnak a német szövetséggel való összekötteté- 
séből fejlődnek. 

Tekintve a naponkint hatalmasabbá váló irányt, 
mely Németországban azt tűzte ki czélul, hogy az 
államszövetséget szövetséges állammá alakítsa át, min- 
den valószínűség a szövetségi szerkezet ily értelemben 
változtatása mellett szól, és pedig annál hamarább, 
mennél nagyobb azon példának hatása, melyet azok, 
kik a német egységen dolgoznak, Olaszország sikerült 
törekvéseiben találnak. 

Ez esetben a viszony, melybe Magyarország jutna, 

ha az október 20-iki diploma értelmében az örökös 
tartományokkal egy törvényhozásban egyesül, merőben 
fentarthatatlan, s nem is képzelhető oly államszerkezet, 
mely mellett a birodalom minden részei egymáshoz s 
a fejedelemhez ugyanazon viszonyban álljanak s azok- 
nak mégis egyik fele egyszersmind oly szövetséges 
állam integráns része maradjon, melyhez a birodalom 
másik fele nem tartozik. Oly államszerkezet, mely 
szerint a birodalomnak német tartományai az osztrák 
birodalmi s a német országgyűléshez egyszerre külde- 
nek követeket, hogy e két helyen ugyanazon tárgyak 
fölött határozzanak, míg a magyarok, kiknek Német- 
ország törvényhozására semmi befolyásuk nincs, mégis 
a német szövetség határozatainak minden következéseit 
viselnék, s mely által az osztrák birodalom egyszerre 
egy volna s mégis két egészen külön választott egész, 
azaz oly valami, mit, mint az egységes Ausztria poli- 
tikai vallásának főhitágazatát, hinni lehet, de érteni, 
megmagyarázni vagy törvényekben formulázni bizonyo- 
san nem. 

Ha pedig felteszszük is, hogy a német szövetség, 
daczára az ellenszenvnek, mely irányában a német 
népnél mutatkozik, mostani szerkezetében megmarad, 
az anomália kevésbbé feltűnő, de azért nem kisebb. 
Mert ha a német szövetség, mint eddig, úgy ezentúl 
is csak a kormánynak utasított küldötteiből fogna is 
állni, kétséget nem szenved, hogy Németország egyes 
részeinek népe, mihelyt az alkotmányosság inkább 
kifejlődik, legalább az által fogja gyakorolni termé- 
szetes befolyását, hogy a szövetség előtt fenforgó tár- 
gyakat az egyes országok törvényhozásánál discussio 
tárgyává teszi s a kormányokat a szövetséges tanácsban 
elfoglalandó állásukra nézve felelősségre vonja. Mi, azon 
esetben, ha az október 20-iki diploma szerint az osztrák 

törvényhozásban Magyarország is részt vesz, oda vezetne, 
hogy a befolyás, melyet az osztrák törvényhozás a 
német szövetségre gyakorol, oly tartományok szavaza- 
tától függne, melyek a szövetségnek nem részei. 

S ily anomália nem állhat meg. Németország nem 
tűrheti, hogy legfontosabb érdekei fölött olyanok hatá- 
rozzanak, kiket Németországhoz csak az köt, hogy 
fejedelmök a német szövetség tagja, de kik egyébiránt 
sem nemzetiségök, sem kötelességeik által Németországhoz 
kötve nincsenek, s így a magyar korona országainak 
a birodalommal való összeolvadása szükségkép a két 
lehetőség között egyet tételez föl, vagy azt, hogy 
Ausztria minden tartományaival, ide értve Magyar- 
országot is, a szövetségbe belép ; vagy azt, hogy 
Ausztria német tartományaival is e szövetségből kilép. 

Az október 20-iki diplomának elfogadása tehát szük- 
ségkép az egész német szövetség lényeges átalakítását 
vonja maga után, s nem fogja senki állítani, hogy ez 
jogköréhez tartozik, ha csak mindazon hatalmasságok, 
melyek a bécsi congressust aláirtak, vagy legalább a 
német szövetség, abba bele nem egyeznének. 

És vajon feltehető-e az? 

Mi az egész birodalomnak a magyar koronaorszá- 
gokkal együtt a szövetségbe való belépését illeti, erről 
tisztában lehetünk. Európa nagy hatalmasságai között 
nincs olyan, mely egy több mint hetven millióból álló 
államnak alakulását — minővé a német szövetség ez 
esetben nőne* — Európa közepett tűrhetné, s midőn 
1851-ben e terv szóba hozatott, Anglia és Franczia- 
ország február 9-én beadott jegyzékeikben a kérdés 
iránt világosan kimondták nézetöket. S bizonyosak 
lehetünk, hogy Ausztriának a szövetségből kilépése 
legalább Németország részéről hasonló ellentállásra 
fogna találni. 

Mert vajon a kilépés mi volna egyéb, mint Német- 
ország egy tetemes részének, mely egy ezred óta Német- 
országhoz tartozott, mely Németország egyik nagy 
folyóját magában foglalja, mely Németországot a közép- 
tengerrel összeköti s mely népességére nézve legnagyobb 
részben tiszta németekből áll, elszakadása. 

A német nép számos és nagy jeleit adta türelmének 
s ha a bécsi congressus s az arra következett időknek 
történetét tekintjük, nem tagadhatja senki, hogy ily 
nagy s művelt nemzet még idegen ellenségek járma 
alatt sem szenvedett talán soha nagyobb megalázást, 
mint a német, győzelme pillanatában azon congressus 
által, mely létezését s hatalmát e nép hazafiúi feláldo- 
zásának s hős tetteinek köszönte. De az idők meg- 
változtak s azok, kik most, midőn a nemzetiségi elv 
az előtérbe lép, s a legkisebb nemzeteket lelkesedésre 
ragadja, most, minthogy Olaszország egygyé vált, a 
németek előbbi politikai közönyösségre számítnak, s 
Ausztria, vagy, nem bánom, Európa érdekében, mely 
egy hatalmas Ausztriát kivan, Németországnak egy 
részét az egésztől el akarják szakítani, tapasztalni fogják, 
hogy roppant anachronismust követtek el, s azon 
Németország helyett, melynek területe és népei a mediati- 
satioi acta alkalmával kótya-vetye útján elcsereberél- 
tettek, azon Németországot fogják találni, mely eszmékért 
lelkesülve, a reformatiót keresztülvivé, századunkban a 
világtörténet legnagyobb hatalmát porba döntötte. 
Én legalább meg vagyok győződve, hogy a német 
jelenleg nem fogja túrni, hogy területe egy nevezetes 
részének elszakítása által az egész világ előbb arczul 
csapassák. 

Jól tudom, hogy Németországban tetemes párt létezik, 
mely a német-osztrák tartományoknak a szövetségből 
való kilépését sürgeti, s meg vagyok győződve, hogy e 

párt nem csak zászlóin, de szivében hordja Németország 
egységét, s hogy az út, melyen jár, ha nem mondhat- 
juk is egyenesnek, legalább biztosan a kitűzött czélhoz 
vezet. 

Ha Ausztria egész területével a német szövetségből 
kilép, e birodalom Németország irányában ugyanazon 
helyzetbe jut, melyben az olasz tartományaira nézve 
Olaszország irányában állt s áll, míg Velenczét birja, 
jelenleg is. Azaz : az osztrák birodalom oly részeket 
foglalván magában, melyek mind multjoknál, mind nem- 
zetiségöknél fogva Németországhoz tartoznak, a német 
egységgel ellentétbe állítja magát, mely később vagy 
előbb, de elkerülhetetlenül harczra fog vezetni, s én nem 
bámulom, ha főkép Németországban sokan e küzde- 
lemnek ugyanazon eredményeire számítnak, melyekhez 
egy egészen hasonló helyzet Ausztriát Olaszországban 
vezette. De ha felteszszük is, hogy az egységes Ausztria 
minket, elleneit legyőzne, s daczára azon rokonszenvnek, 
mely tartományainak egy részét Németországhoz köti, 
azt Németországtól végkép el fogja szakítani: vajon 
e nagy küzdelemben, melynek elébe megyünk, ki 
fog állni első sorban, ki viselendi annak legnagyobb 
terheit ? 

Nem mi magyarok-e? 

És mi czélból? 

Hogy a német nemzetnek egység utáni törekvéseit 
megsemmisítsük, hogy ellentétbe lépjünk azon eszmével, 
melynek létesítése európai szükség, s melynek igazsá- 
gáról senki sem kétkedhetik kevésbbé, mint mi, kik 
a nemzetiség eszméjeért másoknál inkább lelkesülni 
tudunk, kik készek vagyunk feláldozni mindent inkább, 
mint hogy hazánk területéből egy talpalatnyit elve- 
szítsünk. 

Ismerem mindazon előnyöket, melyeket némelyek 

hazánknak a birodalommal szorosabb egyesülésétől 
várnak. 

Ha azon kötelék, mely Ausztriát jelenleg Német- 
országhoz fűzi, megszakadván, a természetelleni túlsúly, 
melyet jelenleg a német tartományok a birodalomban 
gyakorolnak, megszűnnék s a monarchiának egyes részei 
azon helyzetbe lépnek, mely őket aránylagos fontos- 
ságuknál fogva megilleti, Magyarország a birodalom 
súlypontjává válik, s a vezető szerep bizonyosan a mi 
kezünkbe jő, nem ügyesség vagy erőszak, hanem a 
dolgok természete által, melynek állandóan ellentállani 
nem lehet. 

De bármennyire lelkesüljünk is nemzetiségünkért, 
bármi készek legyünk minden áldozatra, midőn annak 
fennállása forog kérdésben, ki az, ki a magyar nemzet 
f elsőbbségét más nemzetek jogos követeléseinek meg- 
semmisítésére akarná alapítani ; ki az, ki meg nem 
elégednék inkább azon szerény helyzettel, melyet száza- 
dokig elfoglalánk, ha a szebb állás, mely igértetik, 
csak úgy érhető el, ha a magyar mások helyére lépve 
poroszlóként áll Európa közepében, leigázva testvér 
népeit s csak az által biztosítva nagyságát, hogy egy 
részről a lengyel népnek feltámadását, másikról az olasz, 
a harmadikról a német egységet semmivé teszi? 

A magyar nemzet nem vágyódik e nagyság után, 
mely múltjával ellentétben áll, és saját felfogása szerint 
nem lenne egyéb a legnagyobb gyalázatnál. 

Meglehet, hogy ez eljárás nem politikai, s hogy 
saját nemzeti érdekeinket talán jobban mozdíthatnók 
elő, ha a február hó 26-iki pátens értelmében az állam- 
tanácsba lépve, a kínálkozó alkalmat arra használnók, 
hogy uralmunkat az egész birodalom fölött megalapítsuk, 
vagy mi még könnyebb volna, hogy azon túlnyomó 
befolyást, melyet a nem-német tartományokkal együtt 

a birodalmi tanácsban nyernénk, a birodalom feloszlá- 
sára forditanók, de vajon ha ezt tenni nem akarjuk, 
nem tudjuk, mert e szerep nemzeti jellemünkkel ellen- 
kezik, vádolhat-e valaki azzal, hogy a birodalom érde- 
keit, hogy a világ nyugalmát hiúságunknak feláldozzuk? 

Igaz, hogy a szilárdság miatt, melylyel a sanotio 
pragmaticához ragaszkodunk, az egységes Ausztria 
ábrándja nem létesülhet, s hogy a dualismus, mely a 
birodalomban három századig létezett, nem szünhetik 
meg; de vajon e dualismus, ha az egységnél rosszabb 
is, nem jobb-e mégis a zavar permanentiájánál, mely 
a birodalom két egészen különböző részeinek erőltetett 
egyesítéséből támadna? 

Igaz, hogy a pénzügynek kétfelé osztása s a magyar 
budgetnek egészen külön kezelése, melyet kívánunk, 
bizonyos nehézségekkel jár: de e nehézségek nem jobbaké 
a közös banqueroutenál, melynek széléhez az utolsó 
tizenkét évnek összeolvasztási kísérletei a birodalmat 
vezették ? 

Igaz, hogy a magyar hadügynek elkülönzése s azon 
kivánatunk, hogy a hazánkban tanyázó hadsereg kizáró- 
lag honfiakból álljon, melynek alapját nem az 1848-iki 
törvény, hanem I. Ferdinándtól a XVIII. századig hozott 
régibb törvényeknek egész sora képezi, bizonyos hátrá- 
nyokkal van összekötve, de vajon e hátrányok nem 
fejlődnek-e azon viszonyból, melyben a birodalomnak 
egy része Németországhoz áll s melyek, ha csak Ausztria 
a német szövetségből kilépni nem akar, mindenesetre a 
hadsereg elkülönzését fogják vonni magok után, s pedig, 
ha azon erős tendentiát, mely Németországban a szövet- 
séges had új organisatiója mellett nyilatkozik, vagy 
a német közvéleményt, mely már a múlt évben a német 
szövetséges várakban magyar ezredek elhelyezése ellen 
nyilatkozott, tekintjük, valószínűleg rövid idő múlva. 

Egy szóval igaz, hogy a helyzet, melyet a birodalom 
dualismusa miatt elfoglal, rendkívüli, hogy az az alkot- 
mányos formák által, melyek most a birodalom másik 
felébe behozatnak, még nehezebbé válik; de bizonyos 
az is, hpgy e bajt nem mi idéztük elő, s hogy ha azon 
segíteni akarunk, ezt nem az által tehetjük, hogy a 
létező viszonyokat ignorálva a birodalmat az ábrán- 
dozott egység alapján újból constraáljnk, hanem az által, 
ha azt azon alapokra vezetjük vissza, melyeken az 
1848-ig minden veszély lyel daczolt. 

S midőn azt teszszük, midőn hivatkozva, törvénye- 
inkre, azon szerződések egyoldalú megváltoztatása ellen 
tiltakozunk, melyek e nemzetet három század óta a 
dynastiához kötik, s melyeket mi, legalább a történet 
tanúsága szerint, a legnehezebb időkben híven megtar- 
tottunk, midőn tekintetbe véve a viszonyt, melyben a 
birodalom Németországhoz áll, oly szervezési kísérleteket 
elutasítunk magunktól, melyek e viszonyok felbontását 
vonnák magok után, kétségkívül hazánk független- 
sége főczélja fellépésünknek, de midőn ez után törek- 
szünk, azon öntudattal tehetjük azt, hogy ez által egy- 
szersmind a birodalom legfőbb garantiáit tartjuk fenn, 
melyeknek elseje az, hogy Magyarország azon összeköt- 
tetésben, melyben a personalis unió által a birodalommal 
áll, legfőbb kincseit biztosítva találja, s melyeknek 
másodika azon támasz, melyre a birodalom a német 
nemzetnél épen azon összeköttetésnél fogva, melyben 
Németország áll, számíthat, s melyet Németországtól 
elszakadva, elvesztene. 

Félek, hosszasabban szóltam, mint talán kellett; 
szolgáljon mentségemül a tárgynak fontossága, mely 
fölött tanácskozunk s mely kötelességünkké teszi, hogy 
mielőtt határozunk, azt minden oldalról felvilágosítsuk. 
Miket felhoztam, talán nem erősítettek meg senkit 

meggyőződésében — mert hisz erre szükség nem vala — 
de megmutatták, hogy e kérdést egy más oldalról 
tekintve, ugyanazon resultatumhoz jutunk s helyze- 
tünkben talán ez sem fölösleges. 

Egyébiránt ismétlem, hogy tisztelt barátom, Deák 
Ferencz indítványát egész kiterjedésében elfogadom, 
lényegében szintúgy, mint a formára nézve, melyben 
a Ház által teendő nyilatkozatot szerkeszteni kívánja. 

S most engedje a tisztelt Ház, hogy ámbár türelmét 
fárasztám, az utóbbira nézve még néhány szót mondjak. 

Tisztelt barátom, Csáky Tivadar, a felirat ellen felhozta 
a törvényesség szempontját ; felhozatott az tegnap is 
több szónok által, említtetvén, hogy a felírás nem 
annyira felel meg e Ház s a nemzet méltóságának, mint 
ha nyilatkozatunk más formában lenne. Én részemről 
azon nézetben, mely az ellenvetéseknek alapul szolgál, 
tökéletesen osztozom. Felfogásom szerint a törvényesség 
főkincsünk, abban fekszik titka egyetértésünknek, ez 
az, mi erőssé tesz. A törvényességhez való ragaszkodás 
reánk nézve a legjobb politika és meg vagyok győződve 
arról is, hogy a nemzetnek méltóságát, melyet az ország 
más kincsekkel reánk bizott, megőrizni szent köteles- 
ségünk és hogy mi nem tűrhetjük, hogy azon csorba 
ejtethessék, hogy rossz képviselői volnánk hazánknak, 
ha valamit tennénk, mi annak méltóságával nem volna 
megegyeztethető. És én megengedem, hogy ha most, 
midőn törvényeink még helyreállítva nincsenek, midőn 
az ország integritása még nem létezik, midőn tettleg a 
legnagyobb törvénytelenségek történnek, midőn financiális 
tekintetben oly hatóságoknak befolyása alatt állunk, 
miket magyar törvény soha nem ismert, és politikai 
tekintetben is oly hatóságok által kormányoztatunk, 
melyeket Magyarország 1848-ban ismerni megszűnt, 
hogyha, mondom, most az ország ez állásában egy 

stereotyp felírással járulnánk ő felségéhez, ha megfeled- 
keznénk első kötelességünkről, mely az, hogy a törvényt 
megőrizzük és oltalmazzuk : akkor csakugyan állana az 
ellenvetés, hogy a felírás sérti a törvényt. De kezünkben 
8 az egész nemzet kezében fekszik azon felirat, melyet 
Deák Ferencz tisztelt tagtársunk a Háznak asztalára 
letett, és én kérdem, ha mi kimondjuk, hogy a magyar 
király csak koronázás által lesz törvényes magyar király, 
a koronázásnak pedig törvényszabta feltételei vannak, 
minek előleges teljesítése múlhatatlan szükséges ; ha mi 
kimondjuk, hogy alkotmányos önállásunk sértetlen 
fentartása, az országnak területi s politikai integritása, 
az országgyűlésnek kiegészítése; alaptörvényeink töké- 
letes visszaállítása, parlamentaris kormányunk és felelős 
ministeriumunk isméti életbeléptetése s az absolut 
rendszer minden meglevő következményeinek megszün- 
tetése oly előleges feltételek, miknek teljesítése nélkül 
tanácskozás és egyezkedés lehetetlen ; kérdem én, ha 
mi ezt kimondjuk, tisztelettel, de nyíltan, mint a nemzet 
képviselőihez illik, ha kimondjuk a legnagyobb helyen 
a végett, hogy szavunk annál tágasabb körben hallassák ; 
ha kimondjuk mi, kik mellett csak a törvény áll, csak 
a jognak szentsége, kimondjuk annak, ki egy nagy biro- 
dalomnak minden hatalmával rendelkezik, kimondjuk 
most, midőn az utolsó tizenkét évig viselt lánczok 
nyomai még kezeinken vannak és midőn az alkot- 
mányos szabadságnak semmi garantiájával még nem 
birunk : akkor lehetnek talán, kik azt fogják mondani, 
hogy mi kevesebb óvatossággal jártunk el, mint 
— személyünket tekintve — talán kellett volna, de azt, 
hogy a nemzet jogait feláldoztuk, hogy a nemzet méltó- 
ságát sértettük, azt teljes meggyőződésem szerint nem 
fogják mondhatni. Mi pirulás nélkül emlékezhetünk 
őseinkre, kik alkotmányos szabadságunkat örökségül 

hagyták nekünk; nyugodtan nézhetünk gyermekeinkre, 
kik tőlünk e szent hagyományt várják; bátran léphetünk 
a nemzet elé : mert azon kincsekből, melyeket az reánk 
bízott, mi nem áldoztunk föl egyet sem és követtük tisztán 
és egyedül azon ösvényt, melyet, az én felfogásom sze- 
rint, a nemzet eddig elkövetett eljárása élénkbe szabott. 
Méltóztassanak megengedni, hogy röviden természetesen 
csak saját nézetemet mondjam el, hogy 1 fogom én föl a 
nemzetnek gondolkozását azokból, a mikből az kivonható, 
azaz a nemzet tetteiből. Mit tett a nemzet október 20-ika 
óta? Senki sem volt az országban, ki az október 20-iki 
diplomát a magyar alkotmány helyreállításának tekin- 
tette volna; nem volt senki,, ki az ott adott alapot 
törvényesnek tekintette volna. Mit tett a nemzet? 
A nemzet tudta, hogy az, mit az októberi diploma ad, 
nem törvény; a nemzet az októberi diplomában egy 
utat látott, mely a törvényességhez visszavezethet, és 
ámbár akkor főkép a nyilt felszólalás nem volt veszély 
nélkül, ámbár az sok feláldozással járt, az összes nemzet 
mégis kezet fogott, hogy tért foglaljon el az október 
20-iki diploma által és azt a tért a törvényesség vissza- 
szerzésének útjául használta. És mit tett a nemzet a 
január 16-iki leirat után ? A nemzet minden fenyegetés 
ellenében nyíltan és világosan megmaradt a törvényes 
alapon, nyíltan és világosan kinyilatkoztatta, hogy attól 
eltérni soha nem fog. És vajon a nemzet, mondom a 
nemzet — mert ha Magyarország törvényhatóságainak 
csaknem összessége egy utat követ, azt mondhatjuk, 
hogy ez a nemzet nyilatkozata — miért tette a 
nemzet ezt? Kétségkívül az elmúlt idők után nincs 
senki, kinél erőlködésbe ne kerülne az, hogy a fájdal- 
mat elfojtva, a múltra fátyolt borítson s a nemzet jövő- 
jéért feláldozná azt, mi legnehezebb — szenvedéseit ! 
De a nemzet tette ezt, mert meg volt győződve, hogy 

Br. Eötvös : Beszédek. 10. 2 

ha jövője forog kérdésben, a végsőig kell teljesíteni 
minden kísérletet és elkövetni mindent, a mi a tör- 
vényes úthoz visszavezethet. És mit teszünk mi, midőn 
e feliratot f elküldjük? Épen azt, ugyanazt teszszük, 
csak más formában, mit a nemzet október 20-ika óta 
mostanáig tett. Az mondatik, hogy ez eljárásunknak 
nem lesz sikere ; én megengedem azt — ha ugyan 
Ausztriának helyzetét tekintem, én oly érdeket látok a 
legitimitás mellett, annyira meg vagyok győződve, 
hogy az osztrák birodalomnak egyedüli alapja a legitim 
jog, hogy épen nem foghatom meg, hogy' találkozhatik 
valaki, ki ily legitim jog irányában, mint a miénk, a 
birodalom érdekeit merné felhozni, melyek azon pilla- 
natban semmivé lesznek, melyben a legitim jognak 
tisztelete megszűnt. Nem foghatom meg, hogy a biro- 
dalom részéről hogy' adhat valaki ily tanácsot. De meg- 
engedve, hogy felírásunknak nem lesz közvetlen sikere, 
én azért nyugodtan tekintek a jövőbe. Ügyünk nem 
olyan, mely egy pár napnak jobb vagy rosszabb kedvé- 
től függ ; ügyünk nem olyan, melyet a kegyelem adhat, 
vagy a hatalom megsemmisíthet; ügyünk a leg- 
szorosabb összeköttetésben áll az osztrák birodalom 
minden népének érdekeivel, ügyünk összeköttetésben 
áll mindazon nemzetiségek ügyével, kik részint e 
hazában, részint e haza környékén laknak. Ügyünk 
feltétele Olaszország egységének; egyik feltétele a német 
egységnek. Ügyünk a legszorosabb összeköttetésben áll 
azon nagy ügygyei, melyért Európa népei három szá- 
zad óta vérzenek — a szabadság ügyével. És egy oly 
ügy, mely ily érdekekre támaszkodhatik, mely ugyanaz 
ez ügyekkel: olyan ügy nem veszhet el. Csak egy 
veszély fenyegethetné "mégis jövőnket, és e veszély az 
volna, ha magunkról lemondanánk, ha elijedve azon 
nehézségektől, melyekkel találkozni fogunk, materialis 

jólétünkért a nemzet függetlenségét árúba akarnók 
bocsátani; vagy elragadtatva szenvedélyek által, a 
törvényesség teréről lelépnénk, vagy ha egyes kérdé- 
sekre nézve véleménykülönbségben lévén, mi kisebb 
kérdéseknél kikerülhetetlen, megfeledkeznénk a nagy 
czélról, mely előttünk áll, mely valamennyinknek az 
egyetértést teszi első kötelességül. De ha én a nemzetet 
látom és körültekintek e házban s a képviselőknek 
nyilatkozatait hallom, én ezen nem kétkedem és azért 
én, bármi sikere legyen is felírásunknak, teljes biztos- 
sággal és nyugalommal nézek azon jövőnek elébe, 
melyet a magyar nemzettől senki elragadni nem fog, 
ép oly kevéssé, mint tőlünk multunkat senki elragadni 
nem fogja. 



v 



II. 

A NEMZETISÉGI KÉRDÉSRŐL. 

Két beszéd. 
1. 

Részemről nem tartok semmit károsabbnak és veszé- 
lyesebbnek, mint ha ilyen nagy fontosságú kérdések 
véletlenül kerülnek tanácskozás alá. Ha van fontos 
kérdés a hazában, kétségkívül a nemzetiségek kérdése 
a legfontosabb. Milyenek a magyar nemzetnek nézetei 
e kérdésre nézve, azt a magyar nemzet bebizonyította 
1848-ban, midőn törvényeiben kimondotta a legtökéle- 
tesebb jogegyenlőséget és e kimondás által minden 
nemzet elnyomatásának már végképen véget vetett. 
Ha valaki, én kívánom, sőt tovább megyek, én remény- 
lem, hogy ha az országgyűlés még egy ideig együtt 
maradhat, a nemzetiségeknek teljes kielégítése lesz 
annak eredménye ; de mi ez eredményt nem az által 
fogjuk elérni, ha a felírásból egyes szavakat kihagyunk ; 
kihagyásuk által a nemzetiségeket, melyek az előbbi 
szerkezetet nem is ismerték, megnyugtatni nem lehet. 
Itt positiv rendszabályokra van szükség ; szükség van 
arra, hogy a nemzetiség kérdését addig is, míg az 
országgyűlésen elhárlttatnak azon akadályok, melyek 

a törvényalkotásnak útjában állanak, a Ház tüzetes 
tárgyalás alá Tegye. S hogy ezt én előidézzem, bátor 
leszek a jövő napokban egy alázatos indítványt előter- 
jeszteni. Addig pedig méltóztassék megengedni azon 
kérést, ne tárgyaljuk e legfontosabb kérdésünket, melytől 
milliók nyugodalma s az országnak jövője függ, ne 
tárgyaljuk véletlenül s incidentalis úton. Legyenek 
megnyugodva mindazok, a kik más ajkúak, nem mon- 
dom más nemzetiségűek, mert bár a hazában különböző 
ajkú lakók vannak, de itt mást, mint egyenjogú pol- 
gártársat, mást, mint magyart nem ismerek annyiban, 
hogy én a fajnak említésében nem látok semmi sértést, 
mert van magyar faj, s van más faj, de egyenlő pol- 
gárok vagyunk mindnyájan. Ha itt véletlen tanácskozás 
tárgyául teszszük e kérdést, épen mivel az egyes kité- 
teleket mindenikünk előre meg nem gondolhatta, olyan 
szavak mondathatnak, melyek sértésnek vagy kicsiny- 
lésnek vétethetnének. Tehát meggyőződésem szerint 
nincs senki, a ki a hazában lakó különböző nemzeti- 
ségek iránt mást érezne, mint a legnagyobb testvéri- 
séget és jogegyenlőséget, valamint bizonyos, hogy e 
hazában csak hasonló polgárok vannak, és hogy épen 
a tökéletes egyenlőségben fekszik a hazának érdeke. 



2. 



Kétségkívül osztatlan örömmel és megelégedéssel 
hallotta az egész Ház tisztelt képviselőtársunk, Faúr 
úrnak nyilatkozatát. Engem e nyilatkozatok nem leptek 
meg, mert valamint igen jól tudom, hogy az 1848. évi 
dicsőségben e hazának minden nemzetiségű polgárai 
részt vettek : úgy tudom, hogy e hazában lakó külön- 
böző nemzetiségek híven osztoztak velünk tizenkét évi 

szenvedéseinkben, hlyen osztoznak velünk reményeink- 
ben, s hogy azoknak teljesítésében velünk kezet fognak 
fogni minden pillanatban. Soha e Ház és, mondhatom, 
e magyar nemzet ezen nem kételkedett kevésbbé, mint 
most. Sőt teljes meggyőződéssel kinyilatkoztatom, hogy 
ha a hazában lakó különböző nemzetiségek irányunkban 
rokonszenvet éreznek, e rokonszenvet nem fecsérlik el 
méltatlanokra. A magyar nemzet 1848-ban felállította 
és kimondotta a jogegyenlőség elvét, megpecsételte ez 
elvet vérével s el van határozva, hogy ez elvet minden 
következésében keresztül fogja vinni. De épen, mert e 
Ház, mely a nemzetet képviseli, a hazában lakó egyes 
nemzetiségeket Ígéretekkel és puszta szavakkal kielé- 
gíteni nem akarja, mert reményeket gerjeszteni nem 
akar s nem akar ígéreteket tenni, melyeket teljesíteni 
hatalmában nem áll : azért e Ház épen a nemzetiségi 
kérdésre nézve csak megfontolva, csak kellő tanácskozás 
után mondhatja el nézeteit. Egyes szavak pillanatra 
lelkesedést gerjeszthetnek, de valóságos megnyugtatást 
csak a törvény adhat, valóságos megnyugtatást csak az 
idézhet elő, mi nem egy pillanatnyi fellobbanásnak, de 
megfontoló tanácskozásnak eredménye volt s a mi nem 
egy pillanatnyi lelkesedés, de mi resultatuma e Ház 
valóságos meggyőződésének. E meggyőződést pedig, a 
mint már utolsó tanácskozásunkban is megmondám, 
mellékesen tárgyalva, ily fontos kérdéseket tisztán 
kihozni és világosságra deríteni nem lehet. Én tehát 
most is ismétlem azt, a mit már tegnapelőtt elmondani 
szerencsés voltam : méltóztassék a tisztelt Ház ez igen 
fontos kérdésnek tárgyalására egy külön napot kitűzni. 
Én az utolsó ülésben bátor voltam bejelenteni, hogy 
én e tárgyban a nemzetiségeket illetőleg egy alázatos 
indítványt fogok előterjeszteni, azt ezennel teljesítve, 
indítványomat a Ház asztalára leteszem. 



ni. 

DEÁK PEBENCZ ÜDVÖZLÉSEKOR. 

Hazánk viszontagságos történetében alig találunk 
időszakot, mely a nemzet jövőjére elhatározóbb követ- 
kezéseket vont volna maga után, mint az utolsó két év. 

Miután nehéz tapasztalások azon meggyőződéshez 
vezettek, hogy egy nagy birodalomnak, melyet ellen- 
ségek környeznek, hadseregének fegyelmezett vitézségén 
kívül s népeinek hallgatásain kívül más támaszokra van 
szüksége; s miután az osztrák birodalomban az előbb 
uralkodott absolutismus helyett azon kormányformák 
behozatala határoztatott el, melyek alatt Európa egyes 
országai a hatalomnak s jólétnek legmagasabb fokára 
emelkedtek: a fejedelem 1860-iki október 20-án kiadott 
diplomájában kimondá ősi alkotmányunk helyreállítását 
és a nemzet, mely tiz évnél tovább egykori szabadságá- 
nak még csak említésétől is eltiltatott, új nyilatkozásra 
hívatott fel. 

Mindnyájan emlékezünk a hatásra, melyet ezen, 
inkább óhajtott, mint várt rögtöni változás az egész 
országban előidézett; és ha az öröm közé, mely ly el e 
hír általán véve fogadtatott, aggodalmak vegyültek, ezek 
onnan eredtek, mert ha az alkotmányosságban azon 
egyedüli eszközt láttuk is, mely hazánk s a birodalom 

jólétét és hatalmát a jövőre biztosíthatja, nem titkol- 
hattuk el magunk előtt azon nehézségeket, melyekkel 
alkotmányunk tettleges helyreállítása, főkép az októberi 
diplomában kijelölt úton, járni fog. 

A királyi levél ebben régi intézményeink helyre- 
állítását monda ki, de oly rendelkezéseket foglalt magá- 
ban, melyek alkotmányunk alapelveivel ellenkezésben 
álltak, ősalkotmányunk maga is az 1848-ban királyilag 
szentesített törvények által lényeges átalakulásokon 
ment keresztül, melynek új formái akkor csak alap- 
vonalaikban határoztattak meg, s midőn a nemzet, 
mely politikai életre felszólittatott, az első pillanatban 
kétkedve az irány fölött, melyet követnie kell, körül- 
tekintett, csak azt látá, hogy azok közül, kiket egykor 
mint vezetőit követe, a legtöbben hiányzanak. 

Soha nemzetnek több egyetértésre, soha helyzetének 
higgadtabb megfontolására nagyobb szüksége nem vala 
és soha nemzet nem állt oly viszonyok között, melyek 
erre kevesebb kilátást nyújtottak. 

Azon intézvények közül, melyek alatt a nemzet 
századokon át élt, nem volt egy, melyet az egymást 
követő provisoriumok helyéből ki nem forgattak; az 
országban nem volt egy ember, kinek szivében az 
elmúlt évek keserű emléket nem hagytak magok után ; 
s mégis, ha ezen emlékeknek határozatainkra befolyást 
engedünk, ha csak személyes érdekeinket tartjuk szem 
előtt, vagy egyéni, bármi jogosított érzelmeinket követ- 
jük, minden egyetértés lehetetlenné válik! 

Egy utunk maradt, melyen e veszélyt kikerülhettük : 
az, ha háttérbe szorítva mindent, kizárólag csak egyet 
tartunk szemeink előtt: kötelességünket. 

A múlt egynek szivében több keserűséget hagyott 
maga után, más fényesebb reményekkel tekintett a jövőbe, 
egyet érdekei, mást bizalmatlansága túlvitt engedékeny- 



ségre, vagy túlzó szigorra csábíthattak talán és sokak- 
nak úgy látszott, hogy azon kilátás, mely az októberi 
diploma titán előttünk nyílik, nem elég oly szenvedések 
dijául, minőkön a nemzet 1848 óta keresztülment. De 
arra nézve, miben áll kötelességünk, nem lehettek 
eltérő nézeteink; s azoknak, kik honunk szebb jövőjét 
csak az 1848-iki törvények teljes életbeléptetésétől vár- 
ták, mint azoknak, kik ezen törvények által a nemzet 
függetlenségét vagy a birodalommal való kapcsolatunkat 
eléggé biztosítva nem vélvén, ezen törvényeknek némi 
módosítását óhajtották, meg kellé egyezniök azon meg- 
győződésben, hogy kétségbevonhatlan az, hogy a nemzet 
által hozott s királyunk által szentesített törvények 
megtartásától magánkat fölmentenünk nem szabad s 
hogy e szerint a kiindulási pont, mely a rendezett állapot- 
hoz visszavezet, csak a törvényesség helyreállításában 
keresendő. Ez egyre nézve a haza minden részében 
minden osztály, minden párt s véleményárnyalat között 
véleménykülönbség nem létezhetett, s ennek köszön- 
hető, hogy oly országban, mely a legnagyobb megráz- 
kodásokon ment keresztül, s tíz évnél tovább minden 
eszköztől megfosztatott, mely által a vélemények egye- 
sítése lehetségessé válik, midőn hosszú hallgatás után 
végre felszólalt, a legnagyobb egyetértésben nyilatkozott, 
s hogy ezen egyetértést sem az országgyűlési tanácsosok, 
sem az azokat követő események, s egyeseknek erőlködései 
nem zavarhaták fel. Feltűnő talán, hogy midőn azért 
szólok, hogy az utolsó országgyűlés tagjainak nevében 
tiszteletünk emlékét nyújtsam át, közügyeinkről min- 
denki által ismert dolgokat hozok fel; de épen mert 
nevedet kimondani nem lehet a nélkül, hogy a hazáról 
ne szóljunk, s mert érdemeidet említve, oly dolgokat 
mondunk el, melyeket e hon legszegényebb polgára is 
ismer, ez az, miben dicsőséged alapja fekszik. 

Nem egy nagyszerű, pillanat, melyben a nemzet élére 
álltál, egész életed igazolja tiszteletünket. Mert azon 
nevezetes időszakban, mely alatt a nemzet, kibontakozva 
középkori állapotaiból, a jogegyenlőség elvét tűzte ki 
zászlójára, te álltál élén, mert a nemzet közérzületének 
te adtál mindig legtisztább kifejezést, mert nem magasz- 
talhatunk a nélkül, hogy némi önérzettel ne tekintsünk 
saját múltunkra is; ez az, miért nemcsak a haza, de 
a világ, mióta törekvéseink figyelmét magokra vonták, 
igazságos ügyünk legtisztább kifejezését 8 az egész 
nemzet képviselőjét benned látja. Dicső sors, minő kevés 
embernek jutott, s melyért szerencsésnek mondanálak, 
ha nem tudnám, hogy valamint minden sugár, mely 
borús egünkön áttör, először reád esik, ki közöttünk 
legmagasabban állsz, úgy e hon egész keservét s minden 
aggodalmait hordod szivedben. Ésvalóban, ki hazánk jelen 
helyzetét tekinti, nem nézhet a jövőbe aggodalom nélkül. 

Európa azon nagy krízisek egyikén megy keresztül, 
melyek egész időszakokra elhatározó befolyást gyakorol- 
nak. Soha talán annyi s oly nagyszerű kérdés nem 
közelgett egyszerre megoldásához, mint a jelen pillanat- 
ban, s ha a szerepre gondolunk, mely ennél, már geogra- 
phiai helyzetünknél fogva, a birodalomra és hazánkra 
vár, be kell vallanunk, hogy sem amaz, sem Magyarország 
nincsenek azon állásban, hogy a nekik jutott nagy fel- 
adatnak megfeleljenek. 

A sebek, melyeket az utolsó nagy rázkódások hazánkon 
s a birodalmon ejtettek, még nem hegedtek be; az 
egymást követő provisoriumok csak az általános bizony- 
talanságot növelték, s bár a közcsend a jelen pillanat- 
ban nem zavartatik, oly épület, melynek minden egyes 
köve helyében megrendíttetett, nincs előkészülve arra, 
hogy az idő erős rohamainak ellentálljon, s elcsügged- 
nénk, ha helyzetünk nehézségeire gondolva, nem jutna 



eszünkbe, hogy valamint a nemzetre talán soha nehe- 
zebb pillanatok nem vártak, nem is volt soha annyira 
egyesülve, nem csak honszeretetében — mire történetünk- 
ben több példát találunk — de nézeteiben és szándokai- 
ban is. S minthogy azt főként neked köszönhetjük, 
neked, ki, mit ezerén éreztek s gondolának, megczáfol- 
hatatlan okokkal bebizonyítva, a haza közmeggyőződésévé 
emelted, és a nemzet jogainak s kötelességeinek körét 
szabatosan meghatározva, kijelölted az utat, melyen 
haladnunk kell, s melyen haladva, fáradozásaink czélját 
talán nem érjük el, de nem fogjuk elveszteni soha azon 
férfias öntudatot, mely minden jólétnél s hatalomnál 
többet ér. Valóban, csak méltányos, ha mi, kik az utolsó 
törvényhozásnál társaid s az általad kijelölt irányban 
követőid voltunk, párt- és véleménykülönbség nélkül 
azért egyesülünk, hogy irántad hálánkat s tiszteletünket 
kifejezzük. 

Szokatlan hódolat ez, mely a politikai pályán küzdőre 
többnyire csak halála után vár, de nem rendkívüliebb, 
mint helyzeted és érdemeid. 

A népek sorsa Isten kezében van, s bármi szép jövő 
vár e hazára, tudjuk, hogy sok küzdelemre, sok áldozatra 
lesz szükségünk, mielőtt azt elérhetjük, sőt egész nem- 
zedékünknek talán csak azon feladat jutott, hogy e szebb 
jövőnek útjait előkészítse; de valamint erős meggyőző- 
désünk, hogy czélunk más úton, mint melyet utolsó 
országgyűlésünk kijelölt, el nem érhető: úgy el vagyunk 
határozva, hogy ettől, melyre vezetésed alatt léptünk, 
eltérni nem fogunk. 

Egyes kérdésekre nézve véleményeink szétágazhatnak, 
s mi az alkotmányos élet körében máskép alig lehet, 
pártokra oszolhatunk, de a mi a jog és törvények iránti 
tiszteletet, s mi ebből foly, azon meggyőződésünket 
illeti, hogy minden lépéseinknek, melyekkel külön 

czéljaink felé törekszünk, közös kiindulási pontjok csak 
a törvényesség lehet : az iránt minden párt, bármi 
távol álljon másban egymástól, egyaránt híven fogja 
teljesíteni kötelességét. 

Ezt kívánja tőlünk a haza, mely annyi viszontag- 
ságok között csak törvényeihez való szilárd ragaszko- 
dásának köszönheti fenmaradását, ezt hűségünk a trón 
iránt, mely csak míg a jog s törvény szilárd alapjain 
áll, daczolhat a veszélyekkel, melyek azt századunkban 
környezik, ezt azon népek érdekei, melyekkel három 
századnál tovább kapcsolatban élünk, s melyek tőlünk 
joggal követelhetik, hogy azon viszonyok, melyektől 
jólétünk függ, oly alapokra fektettessenek, melyeknek 
jogszerűségét senki kétségbe nem vonhatja; ezt paran- 
csolja nekünk, egyeseknek, azon ígéret, melyet — az utolsó 
országgyűlés feliratait elfogadva — a nemzet és világ 
előtt ünnepélyesen tettünk, s melyhez becsületünk köt. 

Legyen ez emlékkönyv, melyben az utolsó törvény- 
hozás tagjainak arczképeit találod, egyszersmind jelképe 
azon egyetértésnek, mely arra nézve közöttünk létezik; 
legyen záloga azon hűségnek, melylyel a nemzet jog- 
szerűleg fennálló törvényeihez ragaszkodik, s mint 
eddig, úgy ezentúl is ragaszkodni fog minden, de csak 
azon viszonyhoz — teljesítni fogja minden, de csak azon 
kötelességét, melyet törvényes formában magára vállalt. 

És most engedd, hogy midőn ez emléket átnyújtva, 
azon meggyőződéssel mondom ki általános tiszteletünket, 
hogy az összes nemzet érzelmeit soha hívebben nem 
képviseltük, rövid szavakban az egész hazának kivánatát 
fogjam össze. 

Élj sokáig, tisztelt férfiú, s élj boldogul, ezt nem 
barátaid, ezt a haza kívánja neked ; mert hisz egész 
életed a hazáé, te boldog nem lehetsz, míg e nemzetet 
megelégedve nem látod. 



IV. 
KÉPVISELŐVÁLASZTÁSKOR 

Ha hosszasabban szólok, a tárgynak fontossága s azon 
törekvés szolgáljon mentségemül, hogy saját nézeteimet 
tehetségem szerint világosan adjam elé. 

Nem állítok újat, ha kimondom, hogy hazánk állami 
viszonyai a közbirodalomhoz a jelen pillanatban nem 
kielégítők. Erre nézve a Lajtán innen s túl, sőt egész 
Európában nincs véleménykülönbség; de téved, ki e 
helyzetet újnak gondolja, s annak okait csak az újabb 
idők nagy mozgalmaiban s ezeknek következéseiben 
keresi. Fájdalom, régi állapotunk ez s bár annak káros 
következményei soha nem voltak érezhetőbbek, mint 
az utolsó években, a negyedfél század alatt, mióta a 
birodalommal összeköttetésben állunk, nem találunk 
pillanatot, melyben e viszonyainkat kielégítőknek 
mondhatnók, s azon összeköttetés, melyben hazánk a 
birodalommal áll, reánk s a birodalom többi részeiben 
oly jótékony befolyást gyakorolt volna, minőt ily gazdag 
országok s nagy képességű népek békés egyesülésétől 
joggal várni lehetett. 

Nem szólok hazánkról; az állapot, melyben e század 
nemzetünket találta, fölöslegessé teszi azt; de ha figyel- 



80 

műnket kizárólag az úgynezett örökös tartományokra 
fordítjuk is, helyzetök ugyanezt bizonyítja. 

Magyarország nem lévén szabadon megadóztatható, 
Ausztria államférfíai egyik feladatuknak tekintek, úgy 
rendezni viszonyainkat, hogy azok az örökös tartományok 
anyagi kifejlődésének kedvezzenek, s azokat nagy adók 
elviselésére képesebbé tevén, a birodalmi kincstárba 
hozzák azon összegeket, melyeket közvetlenül Magyar- 
országtól behajtani nem lehetett. Az angol gyarmatokon 
kívül nincsen példa, hogy ily kiterjedésű s annyi 
jövedelmi forrással biró ország, minő hazánk, ily 
hosszú ideig kizárólag mások érdekében kormányoztatott 
volna. Németország más részei bizonyosan nem része- 
sültek hasonló kedvezésben s mégis, ha az osztrák 
tartományokat 1848 előtt Németország bármely részével 
összehasonlítjuk, tagadhatatlan, hogy azok akár a föld- 
birtoknak becsét s művelését, akár a gyáripart tekintsük, 
mely Magyarországban századokig biztosított piaczra 
számithatott, Németország csaknem minden részeinél 
hátrább álltak s velők az ipar mezején nem versenyez- 
hettek. Azon állapotokról, melyek a birodalomban a 
szellemi kifejlődést és polgári szabadságot illetőleg létez- 
tek, nem is szólok, hisz épen ezek okozták, hogy az 
előnyök, melyekkel Ausztria népei anyagi érdekeik 
kifejlesztésére bírtak, nem használtattak fel. 

S ha, midőn az osztrák sajtó szabadabban nyilatkozik, 
e hátramaradásnak okát azon kormány-rendszerben 
keresik, mely 1848 előtt a birodalomban uralkodott, 
kétségtelen az is, hogy maga e rendszer nagy részben 
azon viszonynak volt következése, melyben Magyarország 
a birodalom többi részeihez állott vagy helyesebben 
mondva, következése azon zavarnak, mely e viszonyokra 
nézve 1848-ig, három századnál tovább, mindig létezett, 
s a birodalomnak kifejlődését akadályozta. 

Midőn utolsó országgyűlésünk aion állítása támoga- 
tására, hogy a viszony Magyarország s a birodalom között 
1848-ig mindig csak personalis unió volt, I. Ferdinándtól 
V. Ferdinándig alkotott törvényeink hosszú sorát hozta 
fel: akkor azok, kik a birodalom egységét vitatták, a 
törvények ellen azon tényekre hivatkoztak, hogy Magyar- 
ország kül- és kereskedelmi ügyei egészen, s a had- és 
pénzügynek fontos részei a birodalom hasonló természetű 
ügyeivel együtt kezeltettek, s igy a viszony, mely hazánk 
s a birodalom között 1848-ig létezett, a personalis unió 
természetéből nem magyarázható. Mindez nagy részben 
áll, s ha országos sérelmeink hosszú során végigtekintünk, 
melyeknek orvoslását három századon át egy nemzedék 
a másik után hasztalan sürgette, nem tagadhatjuk e 
tényeket; de vajon tagadhatják-e ők, hogy azok törvé- 
nyeink világos szavaival, hogy azon szerződések értel- 
mével soha nem egyeztek meg, melyek a birodalommal 
való összeköttetésünk alapját képezik, s hogy mindazon 
bajok, melyek hazánkat 8 a birodalmat kifejlödésök- 
ben akadályozták, főképen azon ellentétből fejlődtek, 
mely törvényeink 8 tényleges állapotaink között mindig 
létezett. 

Három század alkotmányos küzdelmeink között folyt 
el; fejedelem fejedelem után, országgyűlés a másiknak 
nyomán fáradt, hogy ez ellentéteket kiegyenlítse; feje- 
delmeink azon, hogy a magyar törvényeket a birodalmi 
egység érdekében módosítsák; országgyűléseink azon, 
hogy állami önállásunkat új alkotmányos sánczokkal 
fogják körül ; de miután annyi fejedelemnek törekvései 
czélhoz nem vezettek s az új alkotmányos sánczokon 
mint burján, csak az új sérelmek tömkelege tenyészett, 
s miután a törvény s tényleges állás közötti ellentét 
minden pillanatban új küzdelmekhez vezetett, s száza- 
dokon át alig találunk időszakot, midőn a lázadás vagy 

alkotmány elleni merényletek a lehetőségek közé nem 
számíttattak s minthogy ezért a kormány csaknem 
mindig arra irányozta törekvéseit, hogy a nemzetet 
gyöngeségében tartsa meg, s a nemzet, hogy kormánya 
felette hatalmassá ne váljék: vajon bámulhatjuk-e, ha 
e hosszú tusának, mely alatt nemzedékek türelme, 
tevékenysége s ereje fogyott el, nem is lehetett más 
következése, mint az, hogy hazánk tespedésbe sülyedett, 
s a birodalom soha azon hatalmi állásra nem emel- 
kedett, melyre Magyarországgal való egyesülése által 
hivatva látszik. 

Ha azon hosszú korszakra visszatekintünk, mely alatt 
a birodalom tartományaival fejedelmünk egysége által 
szoros összeköttetésben állunk, azt találjuk, hogy minden, 
mi ellen méltán panaszkodánk s minek káros követke- 
zéseit a birodalom s mi is viseljük, ez egy forrásból 
eredt. 

A százados harczok, melyekkel őseink alkotmányukat 
megtarták s a még károsabb veszteglés, melyre magunkat 
később kényszerítve láttuk, mert alkotmányunk védelmét 
az úgynevezett vis inertiaeben kellé keresnünk, mind 
egy okhoz vezethetők vissza, s ez az, hogy a viszony, 
melyben hazánk a birodalomhoz áll, soha tisztán meg- 
határozva, hogy azon határvonal, mely a birodalom 
közös és Magyarországnak külön ügyeit egymástól 
elválasztja, soha szabatosan kijelölve nem volt, s hogy 
azon jogok s kötelességek iránt, melyek a birodalommal 
való összeköttetésünkből származnak, Magyarország s 
a birodalom között soha egyetértés nem létezett. — 
Ideje, hogy végre tisztába jöjjünk, s hogy ezt eszkö- 
zölje, ez az, miben jövő törvényhozásunk legfontosabb 
feladatát látom. Nem új e feladat, nem olyan, mely 
csak az utolsó idők eseményei vagy jelen körülményeink 
által vált szükségessé ; a feladat azon viszonynak követ- 

kezese, melyben hazánk több mint három századja a 
birodalomhoz áll, s épen azért ugyanazok maradtak 
a feladat megoldásának feltételei is, és minden erre 
czélzó törekvéseinknek sikere attól függ, hogy azokat 
teljesítsük. 
És e feltételek meggyőződésem szerint a következők : 
Először, hogy a birodalomhoz való viszonyaink meg- 
határozásánál mindenek előtt azon elvet tartsuk fenn, 
mely azoknak eddig is alapjául szolgált és melyet az 
1791-iki X. törvényozikk e szavakban fejez ki, 
hogy noha az 1723-iki I. és II. czikkelyek értelmében 
Magyarországban s a hozzá kapcsolt részekben az utódi 
örökösödés ugyanazon fejedelmet illeti is, kit a többi 
országokban és tartományokban, s noha Magyarország 
és kapcsolt részei ennélfogva az örökösödés megállapított 
rendje szerint a felséges uralkodó ház tartományaival 
elválaszthatatlanul s feloszthatatlanul birandók : Magyar- 
ország mindazáltal a kapcsolt részekkel szabad ország 
és egész törvényes kormányformájára nézve (ide értve 
minden kormány hatóságait) független, azaz semmi 
más országnak vagy népnek alatta nem áll, hanem 
saját önállással és alkotmánynyal bír. 

A második feltétel az, hogy midőn alkotmányunk 
alapelveihez ragaszkodva, hazánknak törvényeken s 
nemzetközi szerződéseken alapuló önállását s önkor- 
mányzási jogát fentartjuk és Magyarország számára a 
birodalom közös ügyeiben épen annyi befolyást köve- 
telünk, a mennyit arra a birodalom más részei gyako- 
rolnak, soha azon összeköttetést se veszítsük szemünk 
elől, melyben hazánk, fejedelmének egysége által, a 
birodalom többi részeivel áll. — Ugyanazon törvények, 
melyek önállásunkat biztosítják, elválaszthatatlannak 
s feloszthatatlannak rendelték ez összeköttetést, s mivel 
ez által hazánk jóléte és biztossága az összes biroda- 

Br. Eötvös : Beszédek. III. 8 

lomnak hatalmi állásával Tál hatatlan kapcsolatban áll, 
saját érdekeink kívánják, hogy közös viszonyaink úgy 
rendeztessenek el, hogy ez által az összes birodalom 
jóléte és hatalmi állása csorbát ne szenvedjen. 

A harmadik feltétel az, hogy a közöttünk fenforgó 
kérdések megoldásánál azon meggyőződésből induljunk 
ki, hogy az kielégítő csak úgy lehet, s csak akkor 
számíthat állandóságra, ha az által az alkotmányos 
befolyás, melyet nemzetünk közügyeink elhatáro- 
zására eddig gyakorolt s melyet a fejedelem szava 
a birodalom minden népeinek biztosított, nem szorít- 
tatik meg. 

Erős meggyőződésem, hogy fenforgó állami kérdéseink 
végleges megoldása csak e feltételek alatt lehetséges, s 
hogy minden, mi ezeknek meg nem felel, csak provi- 
soriusnak tekinthető. 

S pedig azért, mert valamint Magyarország a birodalom 
közügyeinek oly módon elrendezésében megnyugodni 
soha nem fog, mely által ezredéves önállása megsemmi- 
síttetik: úgy a birodalom többi népei oly viszonyokat 
csak kényszerűségből fogadhatnának el, melyek által 
a birodalom hatalmi állása, jólétük s biztosságuknak 
ez alapja, csorbát szenvedne, s mert, hála a Minden- 
hatónak, oly században élünk, melyben minden, a mi 
az alkotmányos szabadsággal megegyezhetetlen, a provi- 
soriumnak jellegét viseli magán. 

Mikor várhatjuk államközi viszonyaink végleges meg- 
állapítását, attól függ, hogy előbb vagy később jövünk-e 
tisztába e feltételek iránt; de arról, hogy ez csak e 
feltételek alatt lehetséges, arról meg vagyok győződve 
s habár átlátom a nehézségeket, melyek helyzetünk 
nyugodt méltánylását nehezítik, sokkal inkább bízom 
Ausztria népeinek józanságában és igazságszeretetében, 
és sokkal inkább meg vagyok győződve a hatalomról, 

melyet a tények a szenvedelmek felett is gyakorolnak, 
semhogy ei időszakot távolnak gondolnám. 

Nem a szétválás, hanem ai egyesülés korsiaka ez. — 
Soha azon hatalom, melyet az egyesülés ad, tisztábban 
felfogva, soha az emberi tevékenység különböző mezején 
ily kiterjedésben alkalmazva nem volt; s a nagy ered- 
mények, melyekre korunk öntudattal hivatkozik, ennek 
következései. 

De korunk egyszersmind a szabadságnak korszaka is, 
s épen mert az egyesülésnek eszközét nem az erőszakban, 
mely minden egyes erőt elbénít, hanem az egyéniségek 
szabad elhatározásában keresi, ebben fekszik az előny, 
melylyel századunk más korszakok felett bir. S mit 
társadalmi mozgalmakban általánosan látunk, azt tapasz- 
taljuk az állam körében is, mely végre mindig csak a 
társadalom irányát követi. Korunk itt is inkább az 
eddig különállók egyesítése, mint a már egyesültek szét- 
szakítása után törekszik, s materialis érdekeik- s függet- 
lenségüknek biztosítása mindenütt arra inti a népeket, 
hogy nagyobb államokat alkotva, azon alárendeltségtől 
meneküljenek, melyben Európa roppant birodalmaival 
szemközt máskép állanak. — Csakhogy itt is az egyesülési 
törekvés mellett a szabadságnak ösztöne áll s hogy az 
egyesülésnek eszköze itt is nem az erőszakban, hanem 
csak a népek szabad megegyezésében kereshető. Korunk 
pyramisokat építhetne, kevesebb erők felhasználásával 
s magasabbakat, mint melyeket Egyiptomban bámulunk, 
s korunk különböző népekből s országokból Rómánál 
hatalmasabb államokat alkothat ; de valamint vasutaink 
s csatornáink, melyek előtt az ó-kor legbüszkébb müvei 
eltörpülnek, nem rabszolgák, hanem szabad munkások 
által épülnek, úgy az idő lejárt, melyben nagy államok 
proconsulok vasvesszeje által tartattak össze. 

Századunkban minden, a mi nagy s miről azt akar- 

juk, hogy állandó legyen, csak szabad egyéniségek 
működésének müve lehet, s ezért a hazánk s a biro- 
dalom közötti viszonyok végleges elhatározásának első 
feltétele az vala, hogy Magyarország szabad egyéniség- 
nek ismertessék el. 

Átláttuk, s átlátjuk mi, hogy a jelen kornak feladata 
nem az, hogy a haza s az osztrák birodalom között 
századokig fennállt kapcsolatok felbontassanak. — Bár- 
miként alakuljanak viszonyaink, úgy azok nem alakul- 
hatnak soha, hogy teljes különállásunk & elszigeteltségünk 
a nemzet érdekében legyen. — Koppant birodalmak 
közé állítva, melyek tömör nemzetiségekre alapitvák, 
függetlenségünk s minden érdekeink biztosítása azon 
szövetségnek szilárdságától függ, melyben nemzetünk 
más népekkel s országokkal áll, s én nem ismerek 
természetesebbet annál, mely köztünk s Ausztria között 
már is századokon át számtalan viszonyok alakulásának 
alapjául szolgált s nem oldathatnék fel sok érdekeink 
kára, sőt minden viszonyaink convulsiója nélkül. 

Ismétlem, feladatunk nem a köztünk & Ausztria népei 
között létező kapcsok felbontása, hanem az, hogy közös 
viszonyaink szilárdabbakká, s hogy így a birodalom, 
melynek felét képezzük, melynek meghódított rabjai 
soha nem voltunk s mely azért a mi birodalmunk 
szintúgy, mint másoké, saját érdekeink védelmére 

képesebbé váljék; de épen mert állásunkat 

így fogjuk fel; 

mert azon kölcsönös bizalmatlanságnak, s csaknem 
ellenségeskedésnek, mely a birodalom két nagy része 
között csaknem századokig létezett, káros következéseit 
ismerjük; mert azon veszélyek iránt, melyek a biro- 
dalmat szint' úgy, mint hazánkat Európa jelen hely- 
zetében fenyegetik, magunkat nem ámítjuk; 

mert tudjuk, hogy a birodalom a nagy feladatnak, 

mely reá vár, csak úgy felelhet meg, ha annak teljesí- 
tésében nem csak népeinek passivitására, hanem teljes 
feláldozó közremunkálására számíthat; 

mert ha már azon nagy változások után, melyek 
az újabb időben történtek, a köztünk s a birodalom 
többi részei között fennállt viszonyok némi módosítása, 
azoknak szabatosabb, az új kor alkotmányos eszméi- 
nek megfelelőbb meghatározása kívántatik, nem akar- 
tak, hogy újabb megállapodásaink minden alkalommal, 
melyben a birodalom nehéz helyzetekbe jő, újra ismét 
kérdésbe vonassanak ; mert nem akartuk, hogy hazánk, 
mint XIV. Lajos korában, Európa nagy politikusának 
kezében ismét kártyaként tekintessék, melyet valahány- 
szor hasznát látja, kijátszhatik, nem bánva, ha azt 
megütik, csak saját játékát nyerhesse meg; 

mert végre nem egy új provisoriumot, de a kérdés 
végleges megoldását kívántuk, oly megoldást, mely 
valamint a birodalom más tartományaiban, úgy hazánk- 
ban minden időben kötelezőnek tartassék : azért ragasz- 
kodtunk nézetünkhöz, hogy a köztünk & a birodalom 
között fenforgó kérdések csak a jogfolytonosság elvének 
fentartása mellett, csak azon úton oldathatnak meg, 
melyen elődeink 1687-ben a fíörökösödést és 1723-ban 
a sanctio pragmaticát elfogadván, a viszonyt, mely 
Magyarország s az örökös tartományok között fennállt, 
többször megváltoztatták. 

Nem annyira jogunk, mint kötelességünk volt ez, 
mely tőlünk azt követeié, hogy teljes őszinteséggel jár- 
junk el, s én nem hiszem, hogy valaki lenne a hazában, 
ki azon kétkednék, hogy minden változás, mely hazánk 
s a birodalom kölcsönös viszonyaiban nem ily módon 
eszközöltetett, a nemzet nagy többsége által végleges 
megállapodásinak, olyannak, melyhez magát a törvény 
s becsülete által kötelezve érzi, tekintetni nem fog. 

A fejedelem szept. 20-iki nyilatkozatában azon meg- 
győződésből indulván ki, hogy iaz összes állam érdekei 
csak oly alkotmányos jogalakulásban találják fel biztos- 
ságukat, mely erejét s jelentőségét valamennyi nép 
szabad részvétében tálaljat, kimondá határozatát, hogy 
azon módosításokat, melyek a birodalom közös ügyei 
vezetésének módjára nézve szükségesnek látszanak, 
Magyarország törvényhozásának szabad tanácskozás és 
elfogadás végett elébe fogja terjeszteni ; s az által elháritá 
azon legnagyobb, azon legyőzhetetlen akadályt, mely 
államviszonyaink kielégítő megoldásának előbb útjában 
állott. 

A jogfolytonosság elve az, mely törvényhozásunk 
jogosultságának alapját képezi, s csak miután ez elis- 
mertetett, teljesíthetné törvényhozásunk azon kivánatot, 
hogy közös viszonyainkat a birodalom hatalmi állásának 
tekintetbe vételével rendezze el, s a mennyiben ez némely 
fennálló s jelesen egyes 1848-iki törvények módosítását 
követelné, ezt eszközölje. 

S ez az, mi jövő törvényhozásunknak egyik első s 
legfontosabb feladatát teszi. 

Böviden elmondom tehát nézeteimet e fontos kérdésre 
nézve is. 

Sok vita folyt az 1848-iki törvényekről, de egy 
kétségtelen, az, hogy a törvények, a mennyiben bennök 
Magyarország s a birodalom kölcsönös viszonyai hatá- 
roztatnak meg, csak azon elveket foglalják magokban, 
melyekhez e nemzet mindig ragaszkodott. 

Midőn Szent István koronáját I. Ferdinánd fejére tette, 
s midőn 1687-ben király választási jogáról lemondva az 
örökösödés sorát meghatározá s azt a sanctio pragmatica 
elfogadása által a leányágra is kiterjesztve, a birodalom 
örökös tartományaival fennálló kapcsokat még szorosabbá 
fűzé, a nemzet mindig világosan kikötötte magának, 

hogy mi teljes önállását illeti, az ország jogaiban ez 
által semmi változást el nem fogad. 

Az 1848-iki törvények az 1791-iki törvényeknek 
csak a törvényesen fennálló viszonyok új, szabatosabb 
formulátióját foglalják magokban, de a nélkül, hogy 
az által akár az ország jogainak, akár kötelességeinek 
köre változott volna. Az ország 1848-ban sem követelt 
mást, mint a mit a fennálló szerződéseknél fogva köve- 
telni jogában állott, s nem vonta semmiben kétségbe 
azon kötelességeket, melyek a birodalommal való fel- 
oszthatatlan összeköttetésnek következései, s ennek 
bebizonyítására nem szükség más, mint azon törvényre 
hivatkoznunk, mely a birodalom közös ügyeinek veze- 
tésére a felség személye mellett egy különös ministert 
állított fel, mi által az 1848-iki törvényhozás megmu- 
tatta, hogy részéről legalább az akarat nem hiányzott, 
hogy saját függetlenségünk a birodalom érdekeivel 
megegyeztessék. 

Nem azon viszonynak természete, mely köztünk & a 
birodalom között századok óta fennállott, változott az 
1848-iki törvények által. 

A jog, melyet a sanctio pragmatica a fejedelemnek 
arra adott, hogy Magyarországot, a birodalom többi 
tartományaival együtt, indivisibiliter et inseparabiliter 
birja, szint' úgy mint a nemzeté, hogy hazánk semmi más 
országnak vagy tartománynak alá nem vetett független 
ország, mely saját alkotmánynyal bir, épségben tartattak. 
A változás csak abban állott, hogy azon garantiák 
helyébe, melyek századok tapasztalásai után jogaink 
fentartására elégtelennek mutatkoztak, újak, a kor 
igényeinek s azon nagy socialis változásnak megfelelőbbek 
állíttattak fel, s épen mert a nemzet 1 848-iki törvényeiben 
csak azon elveknek tisztább s félremagyarázhatatlan 
kifejezését látta, melyekhez mindig ragaszkodott s 

melyeket egy több mint háromszázados küzdelem, tíz 
nemzedéknek hasztalan törekvései után az 1848-iki 
törvények által végre biztosítva látott : ez az ok, melyért 
azok lelkesedéssel fogadtattak, még olyanok által is, 
kiket a törvények kiváltságaiktól fosztottak meg, vagy 
kik belátták, hogy az új közigazgatási forma a megyei 
rendszer tetemes megszorítását fogja maga után vonni, 
melyekhez a nemzetnek egy része annyi kegyelettel 
ragaszkodott. Ez magyarázza azon közértelmet is, melyet 
a nemzet, midőn 1860-ban új politikai életre hivatott 
fel, az 1848-iki törvényeket választá jelszavául, s én 
teljesen meg vagyok győződve, hogy ha e törvények soha 
nem hozattak volna, vagy ha valamely törvényhozás 
azon elvektől eltérne, melyek az 1848-iki törvényeknek 
e tekintetben alapul szolgálnak, ennek nem lehetne más 
következése, mint az, hogy a nemzet újra folytatva a 
küzdelmet, melyet akkor bevégezettnek gondoltunk, egy 
új, a 48-ikihoz hasonló convulsión menne keresztül, mert 
míg a nemzet múltját nem tagadja meg, addig azon 
viszony iránt, mely közte s a birodalom között az egyedül 
jogszerű, nem tarthat s nem fog tartani más elveket 
soha, mint melyeket az 1848-iki törvények felállítottak, 
s melyekről lemondva egyszersmind önállását, azaz 
nemzeti létét áldozná fel. 

Hasonló a nézetem azon elvekre nézve is, melyeket 
az 1848-iki törvények az ország igazgatási formájára 
nézve felállítottak, értem a ministerialis rendszert. Mert 
ha természetes is a kegyelet, melylyel egyesek azon 
rendszer iránt viseltetnek, mely alatt multunk lefolyt 
s melynek a nemzet századokon át alkotmányos szabad- 
ságának fentartását köszöné s ha azon ellenvetéseket 
méltányoljuk is, melyek a ministerialis rendszer s az 
avval összekötött nagyobb centralisatio ellen felhozatnak; 
miután a jogegyenlőség elvét elfogadva, megyei rend- 

szerünket azon alakban, melyben az alkotmányunk 
biztosítékául szolgált, helyreállítani hatalmunkban nem 
áll, s miután, ha Európa más nemzeteivel a haladásban 
lépést tartani kívánunk, mint másban, úgy közigazga- 
tásunk formáiban sem térhetünk el azon rendszertől, 
mely épen a kor igényei által szükségessé vált : bizonyos, 
hogy az átalakulás, melyen 1848-ban közigazgatási 
rendszerünk átment, szintén csak az ország helyzetének 
szükséges következése vala. Erős meggyőződésem ennél 
fogva, hogy bármik legyenek egyeseknek óhajtásai, azon 
elvektől, melyeket az 1848-iki törvényhozás követett, nem 
térhetünk el sem a köztünk s a birodalom között fennálló 
viszonyokra, sem azon közigazgatási rendszerre nézve, 
melyet az 1848-iki törvények felállítottak. 

De más a nézetem az 1848-iki törvények egyes 
rendelkezéseire nézve. Mi ezeket illeti, már az 1861-iki 
törvényhozás e törvények revisiójára késznek nyilat- 
kozott s én az ország érdekében kívánatosnak, sőt szük- 
ségesnek tartom azt. 

Kívánatosnak, mert 1848 óta sok tekintetben nagy 
változások történtek, és mert azon befolyást, melyet 
Magyarország a közügyek elintézésére igényelhet, több 
fontos ügyre nézve, mint p. o. a had-, a kül- és közös 
pénzügyre, az 1848-iki törvények által kellőleg biztosítva 
nem látom. 

És szükségesnek tartom a revisiót, mert midőn a 
közös ügyek létezése épen az 1848-iki törvények által 
oly világosan ismertetik el, mint azt előbbi törvényeink- 
ben nem találjuk, mellőzhetetlennek látszik, hogy e 
közös ügyek a törvényben szabatosan körülirassanak, 
s mert mindenben, mi a birodalom többi népeinek ép 
úgy érdekében fekszik, mint nekünk, nem csak a mél- 
tányosság, hanem a szoros igazságosság is azt követeli, 
hogy fentartva önállásunkat, ily ügyek a birodalom 



42 

népeinek érdekei & kivánatainak tekintetbe vételével s 
azon törvényhozásnak megegyezésével határoztassanak 
el, mely a birodalom Lajtán túli népeit képviseli. 

1847-iki országgyűlésünknek, melyben a nemzet pri- 
vilegiumos osztályai kizárólagos törvényhozási jogokat 
utolszor gyakorolták, egyik legszebb dicsősége az, hogy 
belátva az összeköttetést, melyben hazánk jóléte és sza- 
badsága a birodalom többi részeinek állami viszonyai- 
val áll, ünnepélyesen kijelenté, hogy alkotmányos sza- 
badságunk legbiztosabb garantiáját az összes birodalom 
alkotmányos szabadságában találja, s mi nem utasít- 
hatjuk el magunktól ezen meggyőződésünk szükséges 
következéseit. 

A befolyás, melyet az osztrák tartományok alkotmá- 
nyossága hazánk szabadságára gyakorolni fog, egészen 
ettől függ ; ha a mód, mely szerint közös ügyeink 
ezentúl vezetendők, a két törvényhozás egyetértésével 
határoztatik el, egész alkotmányunk ez által oly garan- 
tiákat nyert, minőkkel ez soha nem birt; de az ellen- 
kező esetben a birodalomnak alkotmányossága csak egy 
új akadály, egy új veszély, mely hazánkat fenyegeti, 
s azért én állami önállásunk és függetlenségünk kivé- 
telével nem ismerek áldozatot, melyet meghoznunk ne 
kellene, hogy ezen egyetértést elérjük. 

Talán hosszasabban mint kellett, de remélem, vilá- 
gosan adtam elő nézeteimet; engedjék önök, hogy azokat 
még egyszer röviden összefogjam. 

Miután párt nem létezik az országban, mely az 
1791-iki X. t.-czikket változhatatlan alaptörvénynek 
nem ismerné el s nem akarná, hogy hazánk, valamint 
eddig független, semmi más népnek vagy tartomány- 
nak alá nem vetett ország volt, mely csak saját törvé- 
nyei szerint kormányozható, úgy ezentúl is az maradjon : 
törvényhozásunk feladása lesz őrködni a felett, hogy 

a nemzet (mállása és függetlensége fentartassék, s azért 
őrködni a felett is, hogy a mennyiben birodalmi össze- 
köttetésünknél fogva bizonyos érdekek s kérdések közö- 
sek, Magyarország e kérdések elhatározásánál semmivel 
se bírjon kevesebb befolyással, mint a birodalomnak 
másik fele; és végre őrködni, hogy teljes biztosságot 
nyerjünk az iránt, miként a közösség, mely bizonyos 
tárgyakra nézve a dolgok természetében fekszik, továbbra 
ne terjedjen, mint azt a birodalom hatalmi állásának 
fentartása szükségessé teszi s így e közösség által önállá- 
sunk, melyhez minden egyebekben ragaszkodunk, szű- 
kebb korlátok közé ne szoríttassék. 

De valamint törvényhozásunk feladata mindezekre 
nézve törvényeink s a nemzet egyértelmű akarata által 
tisztán kijelölve áll előttünk : úgy világos az is, hogy 
minthogy e birodalom a magyar nemzetnek birodalma 
is, minthogy hatalmi állása szint' úgy a mi, mint a 
birodalom többi népeinek érdekében fekszik, s mint- 
hogy jólétünk azon tartományok jólétével, melyekhez 
fejedelmünk egysége köt, szoros kapcsolatban áll : nem 
kevésbbé feladata törvényhozásunknak őrködni a felett is : 

hogy a közös birodalom azon eszközöktől ne fosz- 
tassák meg, melyektől hatalmi állása függ; 

hogy a birodalom népeinek jóléte csorbát ne szen- 
vedjen ; 

s hogy Magyarország önállásának biztosítása ne keres- 
tessék oly eszközökben, melyek által a birodalom másik 
felének alkotmányos szabadsága veszélyeztetnék. 

A fontos kérdés, mely jövő törvényhozásunkra vár, 
csak úgy oldathatik meg, s valamint erős meggyőződé- 
sem az, hogy minden intézkedés, mely által Magyar- 
ország függetlensége szűkebb korlátokba szoríttatnék, 
mint melyeket annak az 1791-iki X. tör vény czikk 
kijelölt, soha a nemzet helybenhagyására s így állandó- 

ságra nem számithat: úgy nyíltan kimondom, hogy 
mig hazánk állása a birodalommal oly szoros össze- 
köttetésben marad, mint jelenleg, minden intézkedést 
károsnak tartok, mely által a birodalomnak hatalma, 
alkotmányos szabadsága veszélyeztetnék, ha az látszólag 
alkotmányos függetlenségünknek érdekében történnék is. 

A feladat nem az, hogy mi csak az osztrák biro- 
da^m irányában, hanem hogy vele együtt mindenki 
irányában biztosítsak függetlenségünket ; megelégedé- 
sünkre nem elég, hogy az alkotmányosság formáit, 
hanem hogy annak lényegét bírjuk, s az elsőre szük- 
séges, hogy a birodalom erős maradjon, a másodikra, 
hogy valamint minden egyéb, úgy azon ügyek is, melyek 
köztünk s a birodalom többi részei között közösek, 
alkotmányosan kormányoztassanak. 

De vajon fog-e törvényhozásunk megfelelni nagy fel- 
adatának ? 

Nem ámítom magamat azon nagy nehézségek iránt, 
melyekkel e kérdések eldöntése jár. 

Tudom, hogy ha hazánkban talán egyesek találkoz- 
nak, kik a birodalom érdekeit nem méltatják eléggé, 
határainkon túl sokkal számosabban, a birodalom közös 
érdekeinek nevében, Magyarország függetlenségének fel- 
áldozását kívánják. 

Jól tudom, hogy a törekvések, melyeknek káros 
következéseit az utolsó tizenöt év alatt tapasztaltuk, 
most is léteznek, s teljesen méltánylom a veszélyeket, 
melyekkel azok a birodalmat s hazánkat fenyegetik. 

Sok s nehéz küzdelmek várnak reánk, de erős meg- 
győződésem, hogy csüggedés nélkül nézhetünk eléjök. 

Ha multunk zivataros történetébe visszatekintünk, 
lehetetlen, hogy szivünk mély hálával ne teljék el az 
isteni gondviselés iránt, mely nemzetünket ennyi viszon- 
tagságok között csaknem csodálatosan tartá fenn. 

Nemzetünk egész története egy hosszú küzdelem. 
A tatár elődeink százados tevékenységének gyümöl- 
cseit egy csapással semmisítette meg s másfél század- 
nál tovább viseltük a töröknek lánczait. Ha körül- 
tekintünk határainkon, nincsen hely, melyet bizonyos 
időszakban egy vagy más idegen sajátjának ne neve- 
zett volna; de nemzetünk azért fentartotta magát s 
hazájának határait, mit Isten kegyelmén kívül csak 
annak köszön, mert soha jövőjén nem kétkedett, mert 
a legnehezebb megpróbáltatások alatt nagy reményei- 
ről nem mondott le, mert soha hazaszeretetében nem 
ingadozott. Nemzetünk fentartotta magát, sőt az újabb 
időben erős fejlődésnek indult. 

Mert ha fátyolt borítva a szenvedésekre, melyeken 
keresztülmentünk, hazánk jelen állapotát összehason- 
lítjuk avval, melyet ifjú korunkban ismertünk, ki 
tagadhatja ezt? 

Többen vannak e körökben, kik még elevenen emlé- 
keznek vissza azon harmincz, sőt több év előtti időre, 
midőn Báth Péter barátom és én a budai gymnasium 
padjain egymás mellett ültünk, s könyveinkkel a bástyán 
együtt sétáltunk haza felé. Mik voltak e városok akkor 
és mik most. S a mi a városokról áll, az áll egész 
hazánkról, s nem csak anyagi kifejlődésre nézve, hanem 
alkotmányos és társadalmi tekintetben is. 

Még távol vagyunk a ponttól, melyet hazafiságunk 
elérni törekszik ; de gondoljunk vissza az időre, midőn 
e nemzetnek még nem volt irodalma; midőn néhány 
százezerén kívül a nemzetnek nem volt alkotmánya; 
midőn az, hogy saját hazánkban egy darab földet 
magunkénak nevezhessünk; az, hogy hazánkat csak 
szolgálhassuk, nemesi kiváltságnak tekintetett, melyből 
milliók ki voltak zárva; midőn nemzetünk, mintha a 
százados harcz után, melyet a törökkel vívott, kifáradva, 

elszunnyadott volna, magáról is megfeledkezett, s hatá- 
rainkon túl még léte is feledékenységbe ment, s hason- 
lítsuk ez időt a jelenhez. Igaz, nem fényes ez; de az 
osztályok helyett, melyek akkor egymással szemben 
álltak, nem látunk-e most egy nemzetet, mely erejének 
öntudatához jutott, s mely, mert férfiasan tenni s nemesen 
szenvedni tudott, kivívta magának, hogy senki által 
ne ignoráltassék. S ez összehasonlítás után van-e okunk 
elcsüggedésre, főkép ha jelen helyzetünket nyugodtan 
megfontolva, azon meggyőződéshez jutunk, hogy egy 
része azon nehézségeknek, melyekkel eddig küzdöttünk, 
még előttünk áll ugyan, de hogy azon czélhoz, melyért 
elődeink nemzedékről nemzedékre fáradtak, s melynek 
egész életünk szentelve vala, soha közelebb nem álltunk, 
s hogy soha annyi s oly hatalmas érdek közre nem 
működött, hogy azon kérdések, melyeknek megoldásától 
jövőnk függ, törvényeink s méltányos kivánataink 
szerint oldassanak meg. 

Ezt kívánja a dynastiának fénye, melyről valóban 
csodálatos fogalmakkal van, ki azt úgy véli biztosithatni, 
ha a két koronából, melyet az isteni gondviselés fejére 
tett, az egyiket izmokra töri, hogy darabjaival a másikat 
ékesítse föl. 

Ezt kívánja a birodalom biztossága, melynek hatalma 
nem bizonyos formákon, hanem két nagy részének 
egyetértésén alapszik, melynek biztossága attól függ, 
hogy azon népek s országok összege, melyeket Sz. István 
koronája egyesít, s azok, melyek ezeken kívül a biro- 
dalmat képezik, mint két épület, mely egymás mellett 
áll, egymást támogassa, s melynek jövőjéről rosszul 
gondoskodik, ki az épületek egyikét lerontva, azt a 
másiknak tetejére újra akarja felépíteni, elfeledve, hogy 
az egészet elviselni egyik sem képes, mert erre mind- 
kettőnél szűk az alap s gyöngék falai. 

Ezt kívánja az osztrák népek érdeke, kik, habár 
később, de végre át fogják látni bizonyosan, hogy a 
szabadságnak vajmi gyönge garantiiját bírják oly 
alkotmányos formákban, melyeknek keresztülvitele 8 
fentartása a birodalom felében csak ostromállapot, vagy 
a polgári szabadságnak ehhez hasonló megszorítása 
mellett lehetséges. 

Ezt kívánja végre azon nagy ügy, melynek eldönté- 
sétől meggyőződésem szerint Európa nyugalma, de 
mindenesetre az osztrák birodalom jövője függ, a német 
egység kérdése, melynek végleges és kielégítő megoldása 
csak úgy lehetséges, ha a viszony, melyben Szent István 
koronájának tartományai a birodalom azon feléhez állnak, 
mely Németország kiegészítő részét képezi, ismét régi 
törvényeink s szerződéseink alapján rendeztetik el. 

S hol annyi érdek együtt jár, ott az ellenkező véle- 
mények, bármi őszinték legyenek azok, bármily szépen 
kikerekített theoriákra alapítvák s bármily hatalmas 
egyéniségek által támogattassanak, a dolgok természetes 
folyamának nem fognak ellen tállani. 

Maradjunk mi saját törvényes jogaink védelmében 
szilárdak s kitartók, de legyünk igazságosak s méltá- 
nyosak a velünk századokon át szövetségben élő népek 
érdekei iránt, nem feledve sem azt, mivel e nemzet múlt- 
jának s jövőjének tartozunk, sem azt, hogy az előttünk 
fekvő nagy kérdések véglegesen csak akkor lesznek 
megoldva, ha a megoldás után mi s a birodalomnak 
többi népei egyaránt megelégedve érezzük magunkat, 
és a jövő, s erősen hiszem egy közel jövő, meghozza 
fáradozásaink jutalmát. 



V. 
KÉPVISELŐ-IGAZOLÁSOK ÜGYÉBEN. 

Két beszéd. 
1. 

Vélekedésem szerint az igazolási kérdéseknél a Ház 
tisztán mint biró itél. A biró első kelléke, hogy Ítéljen 
tisztán és világos törvény szerint. Kérdés tehát köztünk 
csak a törvény magyarázatára nézve létezhetik; mert 
ha arra nézve egy véleményben vagyunk, akkor termé- 
szet szerint minden véleménykülönbség megszűnt és 
az, hogy valamely választásnál a pártok valamiben 
megegyeztek, ránk nézve semmi hatással nem lehet, 
mert a választó, midőn képviselőt választ, nem magának 
választja a képviselőt, hanem az országnak, és nem 
csak jogot gyakorol, hanem kötelességet is teljesít. 
Az tehát, hogy a pártok miben egyeztek meg, reánk 
nézve semmi hatással nincs; a kérdés csak az, mit 
rendel a törvény ; ebben pedig nem lehetek egy véle- 
ményben azokkal, kik azt mondják, hogy a mit a 
törvény nem tilt, törvényellenesnek mondani nem lehet. 
Kérem, t. Ház, ha a törvény formákról rendelkezik, 
mindazon törvényforma, mely a törvénybon nem foglal- 
tatik, valósággal törvényellenes, mert forma csak egy 

lehetvén, ez egy forma törvényes, minden mis forma 
világosan törvénytelen. Midőn a vitatkozás kezdődött, 
más véleményben voltam. De a t. előadótól hallottam, 
hogy itt jegyző neveztetett ki az elnök által, holott a 
törvénynek 26-ik §-a világosan ezt mondja: »A köz- 
ponti választmány minden választókerületre a választás 
vezérletére egy elnököt és jegyzőt és szükség esetére 
helyetteseket is választ, t Minthogy tehát itt a törvény 
világosan gondoskodott azon esetről, ha a jegyző nem 
akarna, vagy nem tudna részt venni a választásban; 
minden esetre pedig a választásnak vezetését egy válasz- 
tott elnök- és jegyzőre bizta : én ez esetben olyast látok, 
mi a törvényben kimondott formával nem egyezik meg, 
tehát a törvényben kimondott formával világosan ellen- 
kezik. Formahibát látok itt, és, mint már egyszer sze- 
rencsém volt a t. Ház előtt kijelenteni, eljárásunkat 
az igazolási esetekben tisztán bírói eljárásnak tartom; 
ezért én nem érzem magamat feljogosítva a képviselőt 
ez esetben igazoltnak nyilvánítani. Elfogadom az osztály 
véleményét. 



2. 

Én igen szívesen elállók minden alkalommal szavam- 
tól, hanem ez alkalommal nem állhatok el ; nem pedig 
azért, mert az egész kérdés már most nem csak mint 
egyszerű igazolási kérdés áll előttünk, minthogy a 
többi közt t. barátom, Somsich Pál ezt használta okul 
véleményének támogatására, hogy mivel a Ház tegnap 
egy esetben így ítélt, ő ezt praecedensnek tekinti és ez 
által kötelezve érzi magát követni a tegnapi praecedenst. 
Én nem akarok az igazolás alkalmából azon kérdés 
vitatásába ereszkedni, mit lehet praecedensnek tekinteni 

és mennyiben kötelezi a Házat egy külön esetben s egy 
napon hozott határozata másnap hozandó határozatára 
nézve. De azt mondom, tisztelt Ház, ha mi egyes 
határozatokat praecedensnek tekintünk, akkor csak azon 
esetben érezheti magát a Ház kötelezve a praecedens 
által, ha a két eset tökéletesen ugyanaz. Én pedig, 
megengedve, hogy a mai meg a tegnapi eset között 
analógia létezik, mégis fígyelmetessé teszem a t. Házat, 
hogy a mai eset csakugyan tovább megy, mint a 
tegnapi. Én más véleményben voltam tegnap is, mint 
a többség ; de a leggyőzőbb ok a többségre tegnap is az 
volt, hogy a szavazás egy helyen történt, hogy minden 
egyes község leszavazván, a szavazati jegyzőkönyvek 
összehasonlittattak és ez által tisztába hozatott az, hogy 
a szavazás tulaj donkép egy elnök felügyelése alatt történt. 
A mai esetben ezt nem állíthatja senki. Itt világosan 
nem egy, hanem két elnök van. Már, tisztelt Ház, 
tegnap hoztunk egy határozatot, mely az én meggyőző- 
désem szerint nem szigorúan ragaszkodott a törvény 
betűjéhez. Ma azt állítjuk: a tegnapi határozat praecedens, 
és egy lépéssel tovább megyünk. Tegnap megerősítette 
a Ház a választást, habár két asztalnál, de egy elnök 
alatt történt a szavazás ; ha ma praecedensnek tekintjük 
ezt arra nézve, hogy a szavazás két egészen különböző 
helyen történt, melyeket széles utcza választ el, akkor 
holnap azt mondhatjuk: három helyen is történhetik. 
Ha ez ok nem adatik elő, nem szóltam volna a dolog- 
ról, hanem szavaztam volna meggyőződésem szerint; 
de mivel ezen ok felhozatott, figyelmessé teszem a t. 
Házat, hogy véghetetlen vigyázattal járjunk el e kérdés- 
ben, mert a praecedensnek elméletét egyszer elfogadva, 
azt kívánom, hogy minden ilyféle praecedens és dönt- 
vény irányadó legyen, de csupán oly esetre, mely annak 
tökéletesen megfelel. 



VI. 
FELIRATI JAVASLAT ÜGYÉBEN. 

Avval kezdem beszédemet, hogy én a Ház asztalán 
fekvő felirati javaslatot nem föltételesen, nem, mert 
abból bizonyos dolgokat kimagyarázni lehet, de általá- 
nosan elfogadom, minden részleteiben. 

Elfogadom azért, mert magában foglalja mindazt, mit 
jelen helyzetünkben kimondanunk kell s lehet. Okaim 
épen nézetemben fekszenek jelen helyzetünkről, s azért 
megengedi a t. Ház, hogy e nézeteimet előadjam. Talán 
soha törvényhozás ennyi s ily fontosságú kérdések meg- 
oldására nem hivatott fel. Feladatunk, ha azt Európa 
más törvényhozásának feladataival hasonlítjuk, csak- 
ugyan rendkívüli. De épen oly bizonyos, hogy mivel 
mindezen kérdések eldöntése főkép a köztünk és a 
birodalom között fennálló viszonyok meghatározásától 
függ, az, a mi feladatunk legnehezebb részét képezi, nem 
új, hanem ugyanaz, mit törvényhozásunk századokon 
át feladatának ismert s min folyvást dolgozott; mert 
azon időszaktól, melyen a felséges uralkodó ház Magyar- 
ország királyi székét elfoglalá, a nemzet főbb törekvései 
mindig arra voltak irányozva, hogy az ország állami 
önállása csorbát ne szenvedjen, s hogy mindazon ügyek- 
ben, melyek a birodalommal összeköttetésüknél fogva 

Magyarországra is fontossággal bírnak, hazánknak azon 
befolyás biztosíttassák, mely azt, mint az összbirodalom- 
nak nem tartományát, hanem hason jogú tagját megilleti. 

Fölösleges, hogy ennek bizonyításául egyes esetekre 
hivatkozzam. A törvényeknek száma, melyek majd a 
magas portával kötött békekötéseknél, majd a portához 
a császári követ mellé egy magyarnak küldéséről szól- 
nak, melyekben igértetik, hogy ő felsége hadi s udvari 
tanácsában magyar tanácsnokokat s diplomatiájánál 
magyar embereket fog alkalmazni, fölment ez állítás 
bizonyításától, s kétségtelen, hogy a nemzet e részben 
soha nem változtattanézetét, s ugyanazon czélok felé törek- 
szik most, melyek törekvéseinek mindig czéljai valának. 

Nem azért hozom fel ezt, hogy a múltból azon 
sérelmek emlékét újítsam meg, melyek úgy szólván 
egész alkotmányos történetünket képezik; de miután 
nehéz feladatunk megoldásának első föltétele meggyőző- 
désem szerint annak helyes felfogása, azon aggodalmak 
megnyugtatására is, melyekkel sokan jelen törvény- 
hozásunk határozatainak elébe néznek : jó, ha kitüntet- 
jük, hogy az, mire a fejedelem által felszólíttatánk, 
csakugyan az, mit törvényhozásaink századokon át leg- 
főbb feladatuknak ismertek, s hogy így arra, hogy e 
feladatnak eleget tegyünk, nem szükséges eltérni az 
elvektől, melyeket törvényhozásunk eddig követett. 

Nem a feladat, melyet a fejedelem megnyitó beszé- 
dében élőnkbe tűzött, hanem csak helyzetünk új ; s ha 
ezt tekintjük, főkép két körülmény tűnik föl : 

1. az, hogy a nemzet, mely eddig, midőn a viszo- 
nyokra, melyek Magyarországot s a birodalmat közösen 
érdeklik, s melyekért vérével s vagyonával áldozott, az 
őt megillető befolyást követeié, kitérő válaszokkal 
utasíttatott el, most a fejedelem által ezen viszonyok 
tisztába hozására felszólittatik ; 

2. az, hogy a birodalom minden országa alkotmány- 
nyal ajándékoztatott meg, 

hogy ennélfogva köztünk s ő közöttök fenforgó kér- 
dések eldöntésére nem, mint előbb, csak a magyar 
nemzet s királya közti egyetértés szükséges, hanem 
hogy arra most a birodalom népeinek megegyezése is 
kívántatik. 

És nem szenved kétséget, hogy ezen változások az 
előttünk álló feladatra nagy befolyást fognak gyako- 
rolni ; de az meggyőződésem szerint abban áll, hogy a 
megoldás az által könnyebbé válik. 

A mi az elsőt illeti, magában világos, hogy ily fontos- 
ságú kérdések csak a törvényhozás minden tényezőinek 
egyetértésével oldhatók meg. Hasonló nézetem azon 
változások befolyásáról is, melyek a birodalom alkot- 
mányos viszonyaira nézve történtek. 

Sokszor hallottam, hogy helyzetünk legfőbb nehéz- 
ségei Ausztriának alkotmányos átalakulásából származ- 
nak. De saját meggyőződésem az ellenkező. 

Megengedem, hogy azon viszonyoknak helyreállítása, 
melyek hazánkban 1848 előtt léteztek, a birodalom 
alkotmányossága által lehetetlenné vált; megengedem, 
hogy jelen zavarainkból hamarább bontakozhatnánk ki, 
ha erre csak a nemzet s királya közötti egyetértés lenne 
szükséges, ki azt, mire a magyar nemzettel megegyezik, 
mint Ausztria absolut uralkodója, a birodalom másik 
felében megparancsolhatná ; s hogy hamarább juthatnánk 
oly valamihez, mit kiegyenlítésnek nevezünk; — de 
hogy ezen úgynevezett kiegyenlítésnek nem volna s nem 
lehetne állandó eredménye, arról szintén meg vagyok 
győződve, s bátran kimondom, hogy viszonyaink békés 
kiegyenlítésének lehetősége csak azon a napon kezdődik, 
melyen a fejedelem bölcseségében azon absolut hata- 
lomról, melyet ezen országok felett gyakorolt, önkényt 

lemondott, s hogy azon napon, melyen Ausztria népeit 
egy valóságos alkotmány élvezetében látom, oly alkot- 
mány élvezetében, mely a 13. §. helyett a kormányi 
felelősség elvét foglalja magában, hogy azon naptól 
kezdve — mondom — melyen a birodalom népei valóban 
az alkotmányos népek sorába léptek, a köztünk s közöttök 
fenforgó kérdések kielégítő megoldása meggyőződésem 
szerint már csak az idő kérdése lehet. S hiszem ezt 
azért, mert azon pillanatban, melyben a birodalom két fele 
egyaránt alkotmányossá vált, a közöttök létező ellentét 
megszűnt, a 'csalódások fő okai eltávolíttattak s a biro- 
dalom két felének népei között a legnagyobb érdekegység 
támadt. 

Az utolsó három századnak története egy a harcz- 
mezőn s tanácstermeinkben folytatott hosszú küzdelem ; 
de csalódik, ki az osztrák kormánynak alkotmányunk 
elleni törekvéseiben, melyek ezt okozták, a birodalom 
egysége utáni törekvéseket keres. A birodalom egysé- 
gének eszméje úgy, mint maga az osztrák birodalom 
fogalma, új, mely tulaj donkép csak akkor támadt, 
midőn fejedelmi családunk a római császárság cziméről 
lemondott, s a hosszú küzdelmek, melyek alatt hazánk 
annyit szenvedett, csak az absolutismus és alkotmányos- 
ságnak harcza, melyet folytatva, nemzetünk története 
másokétól legfeljebb azon szívósságban különbözik, 
melylyel alkotmányának minden részleteit védelmezé. 

Azon percztől, melyen a fehérhegyi ütközet után 
Csehországnak szabadsága elenyészett, s az alkotmányos 
jogok, melyekkel az örökös tartományok hajdan birtak, 
tiszta formaságokká törpültek, s a magyar király, ki 
egyszersmind e tartományok fejedelme volt, ott korlátlan 
uralkodásra jutott: királyainknak, vagy legalább kor- 
mányaiknak törekvései arra voltak irányozva mindig, 
hogy az örökös tartományokban birt absolut hatalmukat 

Magyarországra is kiterjeszszék. 1791-iki törvényünkhíres 
szavai: iNe Hungária ad normán aliarum provinciarum 
gubernetur«, melyet Lajtán-túli szomszédaink ellenséges 
indulataik bebizonyítására annyiszor felhoznak, csak a 
nemzetnek ünnepélyes válasza azon folytonos törekvé- 
sekre, melyeknek czélja az volt, hogy hazánk tad nor- 
mán aliarum provinciarum «, azaz absolut rendszer 
szerint kormányoztassák. 

Az ellentét s küzdelem a dolgok természetének kifo- 
lyása, mely szerint minden hatalom terjeszkedni törekszik; 
s én teljesen meg vagyok győződve, hogy ha az előbbi 
viszonyok megújulhatnának, s lehetséges lenne, hogy 
Magyarország alkotmánya visszaállíttatván, a birodalom 
többi tartományai ismét absolut rendszer szerint kor- 
mányoztassanak, e viszonynak ismét ugyanazok lennének 
következései. Nem, mert az absolutismus terjesztését a 
fejedelem érdeke kívánja, kinek a legszabadabb alkot- 
mány is mindig több és nagyobb jogokat ad, mint 
melyeket a legkitűnőbb emberi egyéniség teljesen gyako- 
rolni képes; de mert ezt kívánja érdeke azoknak, kik 
absolut országban a fejedelem nevében kormányoznak, 
s hatalmokat saját érdekökben mindig terjeszteni ipar- 
kodnak. 

Míg a birodalom egyik felében ily elemek uralkodnak, 
az egység utáni törekvések nem szűnhetnek meg soha, 
s pedig azért nem, mert tagadhatatlanul érdekében 
fekszik a bureaucratiának, hogy absolut hatalmát, melyet 
a birodalom egyik felében gyakorol, a másikra is 
kitérj eszsze. 

De mihelyt az alkotmányosság elve a birodalom 
minden részeire kiterjesztetett, az okkal, melynek min- 
den, hazánk önállása ellen irányzott kísérleteket tulaj- 
doníthatunk, meg fognak szűnni a kísérletek is. 

Nem fekszenek azok sem a fejedelem érdekében, 

ki ha a Lajtán túl is alkotmányos népek felett ural- 
kodik, Magyarország beolvasztása által nem nyerne 
semmivel több hatalmat, mint a melyet mint alkotmá- 
nyos király hazánk felett gyakorol, sem Ausztria népének 
érdekében. Sőt miután az önállás, melylyel Magyarország 
saját ügyeit kormányozza, a birodalom másik felének 
hasonló állását föltételezi: biztosan előre látható, hogy 
saját jogainak védelmében Ausztria alkotmányos népei- 
nek támogatására számíthatunk, mindaddig, míg az a 
birodalom hatalmának és érdekének veszélyeztetése nél- 
kül lehetséges. 

Tagadhatlan, hogy ez utóbbi tekintet Ausztria népei 
előtt nagy fontossággal bir. Nem csak a természetes 
önérzet, melyért semmi nép az egyszer elfoglalt állásból 
lejebb szállni nem akar, de a birodalom anyagi érdekei, 
melyek annak hatalmi állásával a legszorosabb kapcso- 
latban állanak, megmagyarázzák, hogy Ausztria népei 
e tekintetnek minden egyebet alárendelnek; csak egy 
van, mit azok, kik ezt kiemelve, ebből érdekeink 
ellentétét akarják kimagyarázni, elfelejtenek, s ez az, 
hogy azon percztől fogva, midőn a birodalom mindkét 
fele alkotmánynyal bir, s Magyarország befolyása a 
birodalom közös ügyeibe biztosítva van, e részben is a 
legnagyobb érdekegység létezik. 

Kétségtelen, hogy ez eddig nem volt így, s hogy 
a birodalom hatalmi állásának, melynek fentartásáért 
e nemzet annyiszor ontotta vérét, hazánkban nem nagy 
fontosság tulajdoníttatott. Minthogy a birodalom hatalmi 
állása nem csak nem Magyarország érdekében, de sok- 
szor ellenünk használtatott, s a tapasztalás azt mutatja, 
hogy alkotmányunkat soha nagyobb veszélyek nem 
fenyegették, mint valahányszor a birodalom külső meg- 
támadásoktól biztosnak érzé magát, természetes, ha ez 
ország a birodalom hatalmi állásáért nem lelkesült; 

sőt ha egyesekben azon meggyőződés támadt, hogy a 
birodalom hatalmi állásának fentartása nem fekszik 
érdekünkben; de épen oly bizonyos az, hogy mihelyt 
e természetelleni helyzet megváltozik, meg fog változni 
az állás is, melyet nemzetünk e tekintetben elfoglalt 

Mert minthogy azon kapcsokat, melyek e hazát a 
birodalom tartományaival a sanctio pragmatica értel- 
mében összekötik, felbontani nem akarjuk, míg e 
viszony megmarad, az állás, melyet nemzetünk Európa 
népei közt elfoglal, a birodalom hatalmi állásától függ. 

Minthogy ennek fentartása anyagi érdekeinkkel is a 
legszorosabb kapcsolatban áll, s ha a múltra tekintünk, 
nemzetünk e hatalmi állás megszerzéséért legalább ép 
annyit tett, mint a birodalom bármely más népe, s ha 
a jövőre hazánkat, főkép a keleti kérdés megoldásánál, 
legalább ép annyi veszély fenyegeti, mint a birodalom 
bármely más részét: én nem láthatom át, miért visel- 
tetnék nemzetünk a birodalom hatalmi állása iránt 
kevesebb érdekkel, mint más nemzetek azon viszonyok 
iránt, melyek külső állásuk felett határozók. 

Legyen az önzés, melyet elleneink szemünkre hány- 
nak, még nagyobb; legyen a szívósság, melylyel alkot- 
mányunkhoz ragaszkodunk, még oly kíméletlen; legyen 
nemzeti büszkeségünk még oly határtalan: azon pilla- 
natban, melyben a birodalom közös ügyeinek kormány- 
zására a hazánkat megillető befolyás megadatott, s 
biztosságot nyertünk az iránt, hogy a birodalom hatalmi 
állása saját önállásunkat s alkotmányunkat veszélyekkel 
nem fenyegeti, mindazon tulajdonok, melyeket elleneink 
szemünkre hánynak, csak azon erélyt fogják nevelni, 
melylyel a birodalom hatalmi állását védjük, s a magyar 
nemzet, épen mert büszke, nem fogja tűrni, hogy a 
birodalom, melynek felét képezi, gyenge legyen. Nem, 
mert a nemzet nagylelkűsége, melyre, valahányszor arra 

szükség van, mindig hivatkoznak, ezt úgy hozza magá- 
val; nem, mert a magyar nép áldozatokra kész : de mert 
érdekei kívánják, s most századunkban nincsen nép, 
mely legfontosabb érdekeinek nagy áldozatokat hozni 
kész ne volna. 

Áldozatokról szóltam, nem akarok félreértetni. Meg- 
győződésem szerint a magyar nemzet kész vérével és 
vagyonával áldozni királyáért és a hazáért, de nem 
készül áldozatot hozni alkotmányából; s a mi engem 
illet, ez saját érzelmem is. 

Nem látom át, miért kellene a birodalom hatalmi 
állásának fentartására mindig csak Magyarországnak 
áldozni, miért kellene a magyar nemzetnek többet 
áldozni, mint másnak, miért ne követelhetne saját érdeké- 
ben ő is áldozatokat másoktól; s mert ezt nem látom 
át, nem is érzem magamat feljogosítva, hogy hazám 
alkotmányos érdekeit, nemzeti önállásunkat bármily 
érdeknek feláldozzam. 

Azonkívül a kegyelet, melylyel egy rég fennállott 
birodalom iránt viseltetünk, azon felebaráti szeretet, 
melylyel saját érdekeinket másokért föláldozzuk, nem 
is azon alap, melyen egy nagy birodalom hatalma fel- 
épülhet. 

Mi, kiket Magyarország népe, és nem más válasz- 
tott képviselőiül, csak Magyarország érdekeit s nem 
másokat tarthatunk szemünk előtt. 

Első kötelességünk tehát követelni hazánk számára 
mindazon önállást, melyet nemzetünk törvényeink értel- 
mében igényelhet, s mindazon szabadságot, mely Európa 
egyik legrégibb alkotmányos népét megilleti; 

kötelességünk követelni, hogy miután Magyarország 
soha a birodalomnak alávetett tartománya nem volt, 
hanem az 1791. törvény értelmében szabad, külön alkot- 
mánynyal bíró ország, hazánk számára a kellő befolyás 



59 

biztosíttassák mindazon viszonyok elhatározásában, me- 
lyek a pragmatica sanctióval felvállalt közös köteles- 
ségekből folynak; 

kötelességünk őrködni a felett, hogy a mennyiben a 
a megváltozott körülmények egyes intézkedéseket ten- 
nének szükségesekké, melyek az eddigi gyakorlattól 
eltérnek, Magyarország önállása ez által ne veszélyez- 
tessék, s mint eddig volt, úgy ezentúl ne a birodalom- 
nak tartománya, hanem annak hasonjogú fele maradjon. 

Csakhogy midőn a kötelességeket teljesítjük, nem 
feledhetjük el, hogy saját szabadságunk legbiztosabb 
garantiáját csak a birodalom minden népeinek alkot- 
mányos szabadságában kereshetjük, s hogy azon befo- 
lyásnak becse és haszna, melyet a birodalom közös 
ügyeinek kormányzására nyerhetünk, az összbirodalom 
állásától függ ; s így habár legfőbb kötelességünket, 
melynek minden egyebet alávetendünk, csak hazánk 
minden érdekeinek biztosításában találjuk, nem biztosit- 
hatjuk saját érdekeinket a nélkül, hogy egyszersmind 
a birodalom érdekeit ne tartsuk szemünk előtt. 

Valamint addig, míg a birodalom másik felében 
absolut rendszer uralkodott, hazánk alkotmányos léte 
s a birodalomnak kormánya természetes ellentétben 
álltak egymással; valamint akkor, midőn a birodalom 
hatalma egész Európában minden absolutismus táma- 
szának tekintetett s a magyar nemzet azon viszonyokra, 
melyek a birodalom minden országait közösen érdeklik, 
minden befolyástól kizáratott, legfeljebb királyai iránti 
húségből küzdhetett a birodalom hatalmi állásának 
fentartásért : úgy azon pillanatban, midőn az alkotmá- 
nyosság a birodalom minden részeiben biztosítva van és 
mindenben, a minek fentartásához járulunk, jogos 
befolyásunk elismertetik, a káros ellentétnek okai s 
velők maga azon ellentét elenyészik, s épen érdekeink 

ez ugyanazonossága az, miben én az előttünk fekvő 
nagy kérdések megoldhatnának lehetőségét, sőt biztos- 
ságát látom. Mert minthogy a birodalom, mely alaku- 
lását nem az erőszaknak, hanem szerződéseknek köszöni, 
s csak azon szigorúság által tartatott fenn, melylyel a 
legnehezebb időben a jogfolytonosság elvéhez ragaszko- 
dott, ezentúl is csak a jog alapján állhat fenn biztosan; 
s minthogy századunkban, midőn a korlátolt hatalomnak 
az a foka, mely egy nagy birodalomnak kényszer általi 
fentartására szükséges, lehetetlenné vált: a birodalomnak 
feloszthatatlan együttmaradását csak minden népeinek 
közös szabadsága s azon meggyőződés biztosithatja, 
melylyel az összbirodalom minden része a közös egész- 
hez ragaszkodik, mert benne látja legfőbb érdekeinek 
támaszát. Meg vagyok győződve, hogy az, mit a biro- 
dalom jól felfogott érdekei s a nemzet megnyugtatása 
egyaránt kíván, igy végre létesülni fog. 

A fejedelem ekként fogta fel magas feladatát, s midőn 
trónbeszédében e határozatát velünk közölve, felhí, 
hogy e dicső munkában, mely egy nagy birodalom 
alkotmányos szabadságának megállapítása, segédjei 
legyünk, köteleségünkké tévé, hogy tisztán s őszintén 
fejezzük ki nézeteinket azon módok iránt, melyek által 
e szándéka meggyőződésünk szerint elérhető. S mert 
azon felirati javaslat, mely e Ház előtt fekszik, e köte- 
lességnek megfelel, ez az, miért én azt egész kiterje- 
désében elfogadom, mint olyant, mely mindent magában 
foglal, mit e pillanatban kimondanunk kell és lehet. 
Mert midőn e feliratunk a sanctio pragmaticát fogadta 
el kiindulási pontul, kiemeli ez alapszerződésünknek 
czélját, mely a nőörökösödésen kívül az vala, hogy ta 
megállapított trónöröklés rendje szerint egy közös ural- 
kodó alatt álló s feloszthatatlanul s elválaszthatatlanul 
együtt birtoklandó országok s tartományok együttes 

erővel könnyebben és biztosabban ellenállhassanak 
minden külső s belső ellenségnek « ; s mikor ünnepélyesen 
kimondja, hogy te czélnak biztosítására mindent híven 
teljesitendünk, mit kötelességünk parancsol s hazánk 
közjava kívánt ; s midőn elismeri, hogy • léteznek oly 
viszonyok, melyek Magyarországot s az ő felsége ural- 
kodása alatt álló többi tartományokat közösen érdeklik « : 
kijelenti, hogy igyekezetünk oda lesz irányozva, hogy 
te viszonyok megállapítására s mikénti kezelésére nézve 
oly határozatok jöjjenek létre, melyek alkotmányos 
önáUásnnk s törvényes függetlenségünk veszélye nélkül 
a czélnak megfelelnek, s hogy haladék nélkül hozzá- 
fogunk e tárgyra vonatkozó javaslat kidolgozásához!. 

Kijelöltük az elveket, melyek meggyőződésünk sze- 
rint hazánk jólétének s a birodalom hatalmi állásának 
egyedül biztos alapját képezik, s kinyilatkoztattuk kész- 
Bégünket mindenre, mit alkotmányunk iránti húségünk 
megenged, s a birodalom közös érdeke kíván. 

Hangzatosabb szavakkal élhettünk volna és szebb 
szókötésekben mondhattuk volna ki hűségünket s a 
hálát, melylyel a fejedelem iránt viseltetünk; de nem 
mondhattuk volna ki ezeket tisztábban s oly módon, 
mely érzelmeinket hívebben fejezze ki. 

Tovább vettem igénybe a t. Ház figyelmét, mint önök 
és magam is óhajtottam. Szolgáljon mentségemül a pil- 
lanatnak fontossága. Hazánk jóléte, e birodalom állása 
s az alkotmányos elveknek szilárd megállapítása Európa 
e részében talán e törvényhozás határozataitól függ, s 
az előttünk fekvő felirat első nyilatkozatunk. Tartozunk 
felvilágosítással a nemzetnek, mely legfontosabb érdé- 
keit kezünkbe tette le, s tartozunk azon népeknek, 
kikkel fejedelmünk egysége által szoros kapcsolatban 
állunk, kiknek egyetértése nélkül az előttünk fekvő 
fontos kérdéseknek megoldása lehetetlen, s kiknél az 

ha azon nézeteket, melyek Magyarország törvényhozását 
vezetik, teljesen ismerik. 

Azonkívül van még egy ok, mely engem a felszóla- 
lásra indított, s ez az, hogy ha mindent elfelejtünk is, 
mi a birodalom Lajtán- túli felének képviselőházában az 
utolsó évek alatt történt, nem fogjuk elfelejteni a rokon- 
szenvet, mely hazánk elnyomott jogai iránt ott egyesek 
által kimondatott, s illőnek tartom, hogy most, midőn 
a szólás rajtunk van, kimondjuk mi is, hogy nem csak 
saját alkotmányunk legerősebb támaszát, hanem a biro- 
dalom nagy jövőjének biztosságát csak minden jogok 
tiszteletében, csak a birodalom minden részeinek alkot- 
mányos szabadságában látjuk, s ha annyi reményekkel 
tekintünk a jövőbe, ezt csak* azért teszszük, mert a 
fejedelem azon elvekhez kötötte nevét s uralkodásának 
dicsőségét. 

Nagy nehézségek állanak előttünk ; a sebek, melyeket 
a korlátlan hatalomnak hibái, mely felettünk tizen- 
három évig uralkodott, hazánkon ejtettek, a birodalom- 
nak hasonló okok által előidézett állapota, a természetes 
bizalmatlanság, mely a Lajtán innen a birodalommal 
való érintkezés iránt a múlt tapasztalásai által előidéz- 
tetett, s azon előítélet, mely a Lajtán túl uralkodik, s 
a birodalom hatalmát, sőt fennállását csak a birodalom 
nagyságában látja, s mindezekhez a birodalomnak egé- 
szen sajátságos helyzete, mely miatt az alkotmányos 
életnek formái nálunk változás nélkül nem alkalmaz- 
hatók : mindez látszólag legyőzhetetlen akadályokat 
gördít feladatunk elé. De ha a birodalom csakugyan, 
mint a világ hiszi, európai szükség, s ha annak fenn- 
állása, mint mi meg vagyunk győződve, csak az alkot- 
mányos szabadság által lehetséges, a formák fel fognak 
találtatni, melyek által ez létesíthető. 

Nem rögtön talán, mert hosszú törekvések után, de 
bizonyosan; mert egyről meg vagyok győződve, s ez 
az, hogy a fejedelmi szó, melylyel alkotmányunk jog- 
alapjai elismertettek, s a birodalom minden népei 
alkotmányos szabadságra hivattak fel, a szó, mely a 
trónról mondva annyi milliók meggyőződésévé vált, a 
melyet a történet feljegyzett lapjaira, honnan semmit 
kitörülni nem lehet, minden nehézségek, fondorkodá- 
sok, ellenszegülések daczára végre teljesülni fog. 



vn. 
az ínség ügyében. 

Ha a nagy alkotmányos kérdések képeznék jelen 
tanácskozásaink tárgyát, akkor czélszerűnek tartanám 
retrospective szólani a múltról és előadni igen sokat 
annak megmutatására, mily káros befolyást gyakorolt 
hazánkra nézve azon rendszer, mely itt tizenhét éven át 
alkalmaztatott. Ha általánosságban az alkotmányosság 
hasznairól és az absolutismus kárairól vitatkoznánk, 
akkor elmondanám, hogy a legjobb alkotmány sem 
képes ugyan az ínséget elhárítani, de hogy szabad 
alkotmány alatt élő nemzet az Ínségnek is könnyen sze- 
mébe néz és igen könnyen orvosolhatja saját erejével, 
így például Európa mintaalkotmánya, az angol, nem 
akadályozhatta azt, hogy midőn az amerikai háború 
kitört, Angolország munkásainak nagy része ínséget ne 
szenvedjen; de ez az ínség nem adott alkalmat semmi 
aggodalomra, csak a nemzet vagyonosabb osztályainak 
adott alkalmat arra, hogy érdemeket szerezzen magá- 
nak polgári s keresztyén kötelességének teljesítése által. 
Ha arról volna a szó, mitől várhatjuk és mitől várja 
a népnek nagy része bajainak gyökeres orvoslását, azt 
hiszem, elmondhatnám, mint egy előttem szóló tisztelt 
férfiú, azt, a mire nézve valamennyien egyetértünk, 

hogy t. i. bajaink gyökeres orvoslását csak a törvény- 
hozás minden tényezőjének egyetértésétől várjuk. De, 
t. Ház, nem ez áll a napirenden: én tehát e magában 
véve igen érdekes és nagy kérdések tárgyalását nem 
tartom szükségesnek. Főkép nem tartom szükségesnek 
azért, mert e kérdéseket a Ház már tárgyalta, s mert 
ezekre nézve, mint a jelen alkalommal tapasztaltuk, 
köztünk alig van véleménykülönbség. Valamennyien 
meg vagyunk győződve, hogy ez ország jóléte más 
úton, mint alkotmányos állásunk teljes helyreállítása 
által, el nem érhető; valamennyien meg vagyunk győ- 
ződve, hogy ez ország virágzó állapotba, olyanba, 
melyben egy pár heti aszály a nemzetet az inség 
veszélyének nem teszi ki, mindaddig nem jöhet, míg 
éz országnak alkotmányos kormánya nem lesz. Ezt a 
kérdést tehát közöttünk vitatni meggyőződésem szerint 
fölösleges. 

A kérdés, mely fölött határoznunk kell, egyedül az, 
mit tegyünk a népet fenyegető veszély elhárítására a 
jelen állapotban? És fölfogásom szerint válaszunk e 
kérdésre nem lehet más, mint az, hogy tennünk kell 
mindent, a mit tehetünk. 

Én, tisztelt Ház, nem irigylem senkitől azon boldogító 
érzetet, hogy magát a néphez közelebbnek érzi, magát 
a nép különös képviselőjének gondolja. Szintúgy nem 
irigylem azon boldogságát sem, hogy magát a jövő eszmé- 
jének egyedüli szószólójául tekinti. Egyébiránt részemről 
azt hiszem, hogy a népnek képviselői vagyunk valameny- 
nyien, hogy a néphez egyaránt közel állunk valamennyien, 
és hogy valamint ebbe helyezzük büszkeségünket, úgy 
a kötelességeket is, melyek ezzel járnak, híven fogjuk 
teljesíteni valamennyien. 

De nekem úgy látszik, .hogy főkép e kérdésnél nem a 
jövő eszméinek fejtegetése képezi föladatunkat. Lelkesülni 

Br. Eötvös ; Beszédek. Ül. 5 



66 

tudok én is a jövő eszméje iránt ; de azért hiszem, hogy 
a jelenről sem szabad megfeledkeznünk, és hogy e kér- 
dést tisztán a jelen szempontjából kell megítélni. 

Felfogásom szerint a képviselőház bizonyosan soha 
sem érezte azon abnormis helyzetet, melybe nem saját 
hibájából, de mások által jutott, annyira, mint épen e 
pillanatban, midőn segíteni kellene. Nem ez az egye- 
düli eset az, melynél a képviselőház fájdalmasan érzi, 
hogy mert felelős kormánya nem lévén, azon viszony, 
melynek alkotmányos országban a kormány és a kép- 
viselőház között létezni kell, nem létezik és nem létez- 
hetik, a nemzet képviselői sem tehetik azt, mire mago- 
kat más viszonyok alatt fölhíva éreznék. 

De ha nem tehetünk is annyit, a mennyit tenni 
óhajtanánk, tennünk kell mindent, a mire képesek 
vagyunk, s így az első és főkérdés az: mennyire ter- 
jed e lehetőség? 

Minthogy felelős kormányunk nincs, mely a tör- 
vényhozó testtel érintkezésbe állván, avval a bajnak 
mily módon való elhárítása fölött tanácskoznék, a jelen 
pillanatban nem tehetünk mást, mint hogy ő felségét, 
mint a ki a végrehajtó hatalommal rendelkezik, meg- 
kérjük, tegyen meg mindent, a mit a baj enyhítésére 
czélszerunek tart, és kinyilatkoztatva részünkről, hogy 
a mennyiben az inség enyhítésére szükséges intézkedé- 
sekhez a képviselőház közreműködése kívántatnék, a 
képviselőház kész mindenre, mi az alkotmány határai 
között lehetséges, hogy a nép ínségén gyökeresen segítve 
legyen. Ennél többet a jelen körülmények közt nem 
tehetünk, s a képviselőház ily értelemben szerkesztett 
föliratban fejezte volna ki e határozatát, ha tudomá- 
sára nem jutott volna, hogy ő felsége értesülvén az 
ország szomorú állapotáról, fejedelmi kötelességei e 
legszebb részének teljesítéséhez, minden fölszólítást meg- 

előzye, már hozzáfogott. Ily viszonyok alatt nem marad 
egyéb hátra, mint hogy nézeteinket határozatba foglalva, 
ebben egyszersmind kifejeznünk azon reményünket, hogy 
a szükséges segélyezés mielőbb eszközöltetvén, az a nép 
szivét és bizalmát megnyerő pontossággal és gyorsasággal 
és kizárólag a kitűzött czélra fog fordíttatni, és hogy a 
mennyiben a képviselőház a fejedelem magas szándékait 
elősegítheti, kész mindenre, mi a törvény és alkotmány 
körén belül hatalmában áll. Mást a képviselőház föl- 
fogásom szerint nem tehet, s épen azért, mert mást 
nem tehetünk, egész kiterjedésben elfogadom Deák 
Ferencz tisztelt képviselőtársunk indítványát. 

Mondottam itt, hogy ha ez indítvány elfogadtatnék, 
ez által olyasmi határoztatnék el, mi t. képviselőtár- 
sunk Deák Ferencz más alkalommal kifejezett nézetei- 
vel meg nem egyez. Én részemről épen nem érzem 
magamat fölhíva arra, hogy e tisztelt képviselőtársunk 
következetessége mellett szót emeljek; a mennyiben 
azonban a képviselőháznak eddigi nyilatkozatai épen 
úgy a mi factumunk, kik azokat, miket Deák Ferencz 
indítványozott, elfogadtuk, én részemről tiltakozom a 
következetlenség vádja ellen. Én ugyanis eddigi és mos- 
tani eljárásunkban semmi következetlenséget nem látok; 
sőt abban, a mit most teszünk, látom világos és egyenes 
következését előbbi határozatunknak. Azt hiszem, t. 
Ház, hogy a következetesség nem abban áll, hogy 
mindig egyet és csak is egyet mondjunk el, hanem 
abban, hogy híven ragaszkodva elveinkhez, szem előtt 
tartva kötelességeinket, tegyük minden pillanatban azt, 
a mit a nép érdeke, a mit kötelességünk tenni paran- 
csol. Vannak körülmények, hol ugyanazon állítások 
ismétlése czólszerű; s épen azért igen czélszerünek 
tartom, hogy az indítványozott határozatban mondassék 
ki, hogy az ország minden bajainak gyökeres orvos- 

lását csak valóságos alkotmányosságtól, törvényeink 
tettleges helyreállításától várja. Czélszerünek tartom, 
hogy ez a határozatban megemlíttessék, mert oly hely- 
zetben vagyunk, hogy meggyőződésem szerint, vala- 
hányszor a képviselőház felszólal, ez alapelvet nem 
hallgathatja el. De ha jó e meggyőződésünket minél több. 
szőr minden alkalommal kimondanunk, egyedül ez 
elveknek kimondása által még nem tettünk eleget köte- 
lességünknek, s most legyen szabad nekem is egy latin 
idézettel élnem. A nagy Gato minden alkalommal 
elmondá: tCarthaginem censeo esse delendamt. Köves- 
sük e példát, s mondjuk el mindig, hogy ez ország 
soha megelégedett, soha boldog, soha biztos nem lesz 
addig, míg az alkotmány helyre nem állíttatik, míg 
viszonyainknak törvényes alapja nem lesz. De ne felejt- 
sük el, hogy midőn a nagy római minden beszédét a 
• Garthaginem esse delendamt -mai kezdette vagy végezte, 
e mellett pontosan teljesítette minden egyes pillanatban 
kötelességét, arra fordítva gondját, hogy a római nép 
úgy kormányoztassék, hogy egykor sokszor ismételt 
óhajtása teljesülhessen. Ekként cselekedjünk mi is. 



VIII. 

FELIRATI INDÍTVÁNYOK ÜGYÉBEN. 

A két indítvány, mely a Ház asztalára letétetett, 
megegyezik abban, hogy mind a kettő kimondja, 
hogy az ország súlyos sérelmei a kegy. kir. leirat 
által orvosolva nincsenek. És ez igen természetes. 
A kegy. kir. leirat kimondja ő felségének azon meg- 
győződését, hogy a birodalom belügyeinek szervezése 
állandó alapokon csakis a népek alkotmányos érzü- 
letének teljes kielégítése által eszközölhető ; a kegy. 
kir. leirat kimondja ő felségének azon óhajtását, hogy 
föliratainkban kimondott kivánataink egy felelős minis- 
terium kinevezése és a helyhatósági rendszer helyre- 
állítása által mielőbb teljesíttessenek; és kifejezi ő fel- 
ségének azon szándékát, hogy a felelős kormányzati 
rendszert nem csak Magyarországban, hanem általáno- 
san életbe léptetni óhajtaná. De minthogy a népek 
alkotmányos érzületét bizonyos elvek helyeslése által 
kielégíteni nem lehet, hanem arra ezeknek alkalmazása 
szükséges ; minthogy kétségbe vonhatatlan, hogy a fele- 
lős kormányzat behozatalára rossz előkészület, ha a 
kormányzat nem felelős kormány által foly tattatik ; és 
minthogy a bizodalom, mely minden fontos ügy elinté- 
zésének első feltétele, addig nem létezhetik, míg annak 

igazolásira a fejedelem szándékain kívül semmi egye- 
bet nem hozhatunk fel, és minden, mit az országban 
magunk körül látunk, az egész kormányzati rendszer, 
ellenmond azon reményeknek, melyeket a fejedelem 
szándéka bennünk ébresztett : arra nézve, hogy a leiratot 
kielégítőnek nem tarthatjuk, csak egy vélemény lehet 
közöttünk ; fölöslegesnek találom tehát az indítványok- 
nak azon részét bővebben indokolni, mely ide vonatkozik. 
Tisztelt barátom, Debreczen város képviselője, kor- 
mányunk eddigi eljárása módjáról is elmondá nézetét. 
Erre nézve fölöslegesnek tartom, hogy bővebben szóljak, 
mert hiszen erre nézve is egyetértünk. Ha én kormá- 
nyunk eddigi eljárását tekintem : akaratlanul nem ugyan 
egy államférfiú, de azon nagy tudós jut eszembe, ki 
akkor, midőn Syracusa bevétetett, a tenger partján a 
homokba vont köreit méregette. Teljes meggyőződésem, 
hogy kormányunk egész eljárásában, melyet mi közön- 
séges emberek meg nem foghatunk, csak a haza jövőjét 
tartja szem előtt, épen úgy, mint Archimedes akkor, 
midőn köreit méregette, bizonyosan csak Syracusa meg- 
mentését tartotta szem előtt. Megengedem azt is, hogy 
ha jelen kormányunk egy fél századot lát maga előtt, 
melyben politikáját folytathatja, talán unokáink bámulni 
fognák a combinatio merészségét, melylyel az alkotmá- 
nyosságot minden alkotmányos élet felfüggesztése által 
alapította meg, a birodalom erejét az által, hogy min- 
den részét lehetőleg meggyöngité, a közmegelégedést 
az által, hogy minden kívánat teljesítését megtagadá; 
megengedem, hogy a homoeopathia ez új neme, mely 
az állambetegség orvoslására használtatik, és mely abban 
áll, hogy szigorú diéta mellett az alkotmányos szabad- 
ságnak orvossága infinitesimalis adagokban nyújtatik, 
hogy, mondom, a homoeopathia ez új neme még cso- 
dákat művelne. 

Én nem vádolok senkit a múlt csalódásaién. De 
minthogy e csalódások többé nem léteznek ; minthogy, 
ha valaki még úgy behunyja is szemét, a boldogító 
álmot, mely alatt e birodalom a fennáll^ formák mel- 
lett ellenállhatatlannak látszott, senki sem idézheti többé 
vissza ; minthogy e pillanatban, midőn azt minden oldal- 
ról veszélyek környezik, senki sem ámíthatja magát 
azon reménynyel, hogy e sebek orvoslására csak az idő, 
e veszélyek elhárítására csak a népek kimeríthetetlen 
türelme szükséges: én azt hiszem, megszűnt mind az, 
mi a kormány eddigi eljárásának mentségeid vagy csak 
magyarázatául is szolgálhatna. 

Minthogy azonban e részben is azt hiszem, egy véle- 
ményben vagyunk, fölöslegesnek tartom e tárgyról is 
tovább szólani; szorítkozom tehát tisztán arra, miben 
a két indítvány, mely a Ház asztalán fekszik, elágazik ; 
arra, miben én tisztelt barátommal, Debreczen városa 
követével, nem érthetek egyet. 

Megengedi a t. Ház, hogy okaimat elmondhassam. 

Minthogy mi a jogfolytonosság elvéből indulunk ki, 
arra nézve egyet kell értenünk, hogy addig, míg a tör- 
vényes állapot tökéletesen helyreállítva nincs, a törvény- 
hozás nincs oly helyzetben, hogy kötelező törvényeket 
alkothasson. A törvényhozás határozatai kifejezhetik 
nézeteinket, kifejezhetik a törvényhozásnak készségét, 
hogy bizonyos föltételek alatt egyes törvények meg- 
változtatására hajlandó; de se létező törvényeket nem 
változtathat meg, se újakat nem alkothat. Midőn tehát 
ő felsége által az utolsó ülésszak kezdetén arra szólít- 
tatunk fel, hogy azon ügyeknek miként rendezésére 
nézve, melyek hazánk és a birodalom közös érdekeiből 
folynak, javaslatot tegyünk, az első percztől tudnunk 
kellett azt, hogy e kívánalmat nem teljesíthetjük az 
által, hogy ez ügyre nézve törvényeket alkossunk; sőt 

meg voltunk győződve arról is, hogy nem alkothatunk 
még kimerítő törvényjavaslatokat sem, nem lévén körünk- 
ben senki a kormány részéről, kitől az egyes kérdésékre 
nézve a szükséges fölvilágosításokat kérhettük volna. 
És ha az utolsó ülésszak alatt — ámbár ezt tudtuk és 
föliratainkban világosan kifejeztük — ugyanazon föl- 
iratainkban mégis készségünket nyilvánítók arra, hogy 
ez ügyek tárgyalásába ereszkedni fogunk ; ha e munká- 
latunknak előkészítésére hatvanhét tagból álló bizott- 
ságot küldöttünk ki ; és ha a márczius 3-diki leirat után, 
mely, mint akkor sokan hitték, egyes kormányférfiak 
által csak azért tanácsoltatott, hogy a vérmes remények, 
melyek egyes honpolgárokban a törvényes állapot gyors 
helyreállítása iránt támadtak, lelohasztassanak, ha mon- 
dom, e leiratra adott válaszunkban e készségünk kinyi- 
latkoztatását ismételtük : ennek oka kétségkívül nem 
lehetett az, hogy akkor a törvényes állapot helyreállí- 
tása iránt vérmes reményekkel viseltettünk. A törvény- 
hozásnak arra, hogy azt tegye, más okainak kellett 
lenni, oly okainak, melyek előtte czélszerűnek mutatták, 
ha e fontos kérdésekre nézve nyilatkozik, még akkor 
is, ha e nyilatkozatnak közvetlen eredményét nem várja. 
Ez okok pedig, legalább azok, melyek engem arra 
határoztak, hogy ez ügyek tárgyalásába még a törvé- 
nyes állapot tettleges helyreállítása előtt is belebocsát- 
kozzam, a következők: 

Először meg voltam győződve, hogy, miután az 
országnak képviselői ez ügyeket tárgyalva a sanctio 
pragmaticából ránk háramló kötelességeken kívül csak 
az ország érdekeit tarthatják szem előtt, a törvény- 
hozás ez ügyekre nézve semmi esetre sem állíthat föl 
oly elveket, melyeknek elfogadása az országra nézve 
bármily körülmények között veszélyes volna. Egyesek 
csalatkozhatnak, de a legnagyobb bizonyossággal merem 

állítani, hogy ebben a Ház többsége csalhatatlan. A Ház 
többsége a közös ügyek miként tárgyalására nézve nem 
állithat föl soha olyan elveket, melyek Magyarország 
érdekeivel, s melyek főképen ez érdekek legfőbbikével, 
törvényes függetlenségünkkel s önállóságunkkal ellen- 
tétben állnának. 

Ha tehát a t. Ház a törvényes állapot helyreállítása 
előtt is belebocsátkozott e kérdések tárgyalásába, ezt 
azért tette, mert ezt az országra nézve teljesen veszély- 
telennek tartotta. 

És ez volt első okuk. 

A másik ok az volt, hogy e kérdéseknek tárgyalá- 
sát nem csak veszélytelennek, sőt kívánatosnak tartot- 
tuk; kívánatosnak azért, mert épen e kérdések meg- 
oldásának módja az ország jövőjére nézve a legnagyobb 
fontosságú, a pragmatica sanctiónak elfogadása óta a 
magyar törvényhozás soha fontosabb kérdésről nem 
tanácskozott ; szükségesnek tartottuk tehát, hogy e kér- 
désekre nézve az országban egy erős, szilárd közvéle- 
mény alakuljon. Egyéb kérdéseknél is ily közvélemény- 
nek alakulása mindig kívánatos, de itt nélkülözhetet- 
len. Nem elég az, t. Ház, hogy e kérdésekre nézve mi 
képviselők jöjjünk tisztába; nem elég az, hogy e kér- 
désekben a nemzet egyes vezetőknek szava után indul- 
jon, ha valahol, itt szükséges az, hogy minden magyar 
embernek meghatározott véleménye legyen. Már pedig 
erős, szilárd közvélemény alakítására más módot nem 
ismerek Magyarországban, mint a törvényhozás tanács- 
kozásait, minthogy a szabad sajtó nálunk sokkal újabb, 
semhogy tőle ily közvélemény alakítását várhatnók. 
Azonkívül mindazon koholmányoknak és álhireknek, 
melyek törekvéseink indokai és czéljai iránt köröztet- 
tek és melyek igazságos ügyünktől a Lajtán-túli népek 
rokonszenvét elvették, nem léphetünk sikeresebben 

elébe, mint ha ez indokok és ezélzatok iránt maga a 
törvényhozás nyilatkozik. Végre, t. Ház, a jelen korban 
— és ez századunknak legszebb kiváltsága — nem 
nélkülözheti senki a közvéleményt. Nemzeteknek, mint 
egyeseknek, arra, hogy sikert vívjanak ki, szükséges, 
hogy azon ügy, melyért síkra szállnak, mindenki által 
igazságosnak ismertessék el. Utolsó törvényhozásunk 
föladatául tűzte ki magának követeléseink törvényes 
oldalának kifejtését; és ha akkori föliratainknak más 
sikere nem volt is, azt elértük, hogy követeléseink 
törvényessége, hogy históriai jogaink ereje elismertetett 
mindenki által. De napjainkban, t. Ház, a históriai 
jog egymaga nem elégséges arra, hogy oly intézmé- 
nyeket fentartson, melyek az államnak szükségeivel és 
a népek jólétével ellenkezésben állanak : és ez az, mi 
a mi törekvéseink ellen felhozatik. Minthogy tehát 
érdekünkben fekszik, hogy e részben is törekvéseink- 
nek az európai közvélemény támogatását megnyerjük, 
bizonyos, hogy ezt nem érhetjük el semmi által jobban, 
mint ha megmutatjuk Ausztria népeinek és az egész 
világnak, hogy az, mit mi követelünk, nem csak a 
históriai joggal egyezik meg, hanem se a Lajtán-túli 
népek alkotmányos szabadságának, se a birodalom azon 
nagyságának útjában nem áll, melynek fentartása egész 
Európa érdekében kívánatos. 

Nem a vérmes remények, melyek a törvényes állapot 
helyreállítása iránt bennünk ébredtek, hanem ez okok 
bírtak engem arra, s bírták arra a Házat is, hogy az 
utolsó ülésszak alatt, ámbár a törvényes állapotot 
helyreállítva nem látta, e fontos kérdések tárgyalásába 
ereszkedjék. 

És én, t. Ház, a jelen körülmények közt nem látok 
semmit, mi engem arra bírhatna, hogy e határozatot 
megváltoztassam. Azon elveknek kijelölése, melyek 

szerint mi a hazánk és a birodalom közt létező köz- 
érdekekből folyó ügyek rendezését czélszerűnek tartjuk, 
most nem veszélyesebb, mint akkor volt; sőt ha e 
részben valami változott, én azt hiszem, hogy, mivel 
az utolsó események után az arány, melyben Magyar- 
ország a birodalom többi országaihoz áll, megváltozott, 
és mivel a birodalom Németországtól elvált : azon 
törekvéseknek sikere valószínűtlenebbé vált, melyekkel 
hazánk germanisatióját czéloSták, s ha veszély fenye- 
getheté hazánkat a birodalom részéről, ez kisebbé lett. 
Most, mint akkor, érdekünkben fekszik, hogy e fontos 
kérdésekre nézve az országban erős közvélemény ala- 
kuljon ; most, mint akkor, kívánatos, hogy a Lajtán- túli 
népeket és egész Európát meggyőzzük, hogy nem köve- 
telünk semmit, mi az ő érdekökkel és a birodalom 
fennállásával ellenkezik. Már pedig, t. Ház, senki nem 
tagadhatja, hogy az úgynevezett tizenötös bizottság 
munkálatának közzététele által e czélok elérve nincse- 
nek: mert ha e bizottság minden egyes tagja minden 
egyes kérdésre nézve teljesen egyetértett volna is, nem 
egyes képviselők, hanem csak összes törvényhozásunk 
véleménye az, mi a közvéleménynek irányadóul szol- 
gál; és a Lajtán- túli népek és Európa nem egyes kép- 
viselőnek, hanem csak a törvényhozásnak nyilatkozatai 
szerint fognak ítélni szándékainkról. 

Ugy látszik, t. Ház, némelyek azt, ha mi az úgyneve- 
zett közös ügyek tárgyalását azon úton, melyen azt 
a múlt ülésszak alatt megkezdettük, folytatjuk, a kor- 
mány vagy a birodalom iránt tett concessiónak nézik, 
melyet megadunk akkor, ha reményeink nőnek, s meg- 
tagadunk akkor, ha reményeink csökkennek. Én, t. Ház, 
e nézetben nem osztozom. A sanctio pragmaticánál fogva 
mi bizonyos kötelességeket vállaltunk magunkra, azokat, 
melyeket a közvédelem érdeke követel ; de tagadhatatlan, 

hogy ugyanazon alapon a birodalom többi országainak 
szintén vannak kötelezettségei a mi irányunkban is : 
és az, hogy e kötelességek szabatosan meghatároztas- 
sanak, hogy e kötelességek teljesítésére nézve biztosságot 
szerezzünk magunknak, nem kevésbbé fekszik a mi, 
mint a birodalom másik felének érdekében. Az tehát, 
hogy ez ügyeknek tárgyalása által a mód iránt, mely 
szerint e közös kötelességek teljesíttetni fognak, biztos- 
ságot szerezzünk magunknak, nem concessio, melyet a 
kormány irányában teszünk, hanem tisztán oly dolog, 
mely épen úgy a mi, mint mások érdekében fekszik : 
annyival inkább, mert ha a múltra visszatekintünk, 
kétségkívül nem fogja senki mondani, hogy azon mód, 
mely szerint ez ügyek eddig tárgyaltattak, valakit 
kielégíthetett; s mert mindazon sérelmek, melyeknek 
orvoslását századokig hasztalanul kerestük, főkép onnan 
eredtek, hogy Magyarország azon ügyekre, melyek közös 
érdekeinkből folytak, nem gyakorolta azon befolyást, 
mely Magyarországot törvényeink értelmében és a dolog 
természete szerint mint alkotmányos országot megillette 
volna. 

Midőn tehát e kérdések tárgyalásába ereszkedénk, 
és azt most folytatjuk, se a kormány iránt bizalmat 
nem nyilvánítunk, se bárkinek nem teszünk concessiókat; 
hanem teszszük és teljesítjük egyedül azt, a mi saját 
érdekünkben fekszik. 

De miért folytassuk tárgyalásainkat, ha előre látjuk, 
hogy azokban eredményesen nem haladhatunk? És 
többször haliam, hogy ehhez kilátásunk nem lehet, míg 
felelős ministerium nem vesz részt tanácskozásainkban. 
Ha valaki, én sajnálom, mélyen, hogy a törvényes kor- 
mányforma helyreállítva nincs : nem csak azért, mert 
nagyobb szerencsétlenség országot alig érhet, mint ha 
abban oly kormány létezik, melyet már formájára nézve 

senki törvényesnek nem ismerhet el, hanem azért is, 
mert a polgárosodás jelen stádiumában minden nemzet- 
nek fő szüksége, hogy jól kormányoztassák, jól és 
alkotmányosan pedig felelős ministerium nélkül kor- 
mányozni nem lehet. Meg vagyok győződve arról is, 
hogy ha padjainkon felelős ministerek ülnének, a kér- 
dések, melyek előttünk feküsznek, sokkal könnyebben 
és tökéletesebben lennének tárgyalhatók. De hogy azért, 
mert körünkben felelős ministereket nem látunk, a 
közös érdekekből folyó ügyek nem lennének tárgyal- 
hatók ; hogy, ha csak tanácskozásainkban ily kormány 
részt nem vesz, mi azon elveket, melyek szerint a közös 
ügyek kezelését hazánk s a birodalom érdekében leg- 
czélszerúbbnek tartjuk, föl ne állithassuk: ezt, t. Ház, 
nem ismerhetem el. A parlamenti kormánynak nagy 
előnye meggyőződésem szerint nem azon hatásban 
keresendő, melyet a kormány a törvényhozásra gyakorol, 
hanem abban, melyet parlamentarismus mellett a törvény- 
hozás a kormányra gyakorol. Hogy pedig a törvényhozás, 
ha padjain a kormány tagjai nem ülnek is, a legfontosabb 
kérdésekre nézve üdvös elveket állithat föl, sőt törvé- 
nyeket alkothat, azt bizonyítják 1848-iki törvényeink, 
melyeket hasonlóan a kormánynak részvéte nélkül 
alkotánk s melyekre a nemzet hálával hivatkozik, s 
bizonyítják 1861. és 1866-iki fölirataink, hol a nemzet- 
nek érzületét híven fejeztük ki, s azon elveket állítottuk 
föl, melyekhez az most is ragaszkodik, ámbár kormány- 
padjaink üresen állottak. 

Megengedem, hogy a dolgok jelen állásában, ha a 
közös érdekek iránt az utolsó ülésszakban megkezdett 
tárgyalásokat folytatjuk is, határozatainknak közvetetten 
eredményei nem lesznek; de ez engem attól, hogy meg- 
kezdett tanácskozásainkat folytatva, e fontos ügyekre 
nézve nyilatkozzunk, nem tarthat vissza. Tekintsünk 

vissza a múltra. Tekintsünk vissza az utolsó harmincz 
éven át történtekre. Vajon mindaz, mi mellett a tör- 
vényhozás harmincz éven keresztül fölszólalt, olyan 
volt-e, minél felszólalásunknak eredményét azonnal 
remélhettük? Vajon mindazt, a mit nemzetiségünk meg- 
szilárdítására, a vallásszabadság és jogegyenlőség meg- 
alapítására tettünk, oly körülmények közt tettük-e, hogy 
fölszólalásunknak eredményét azonnal remélhettük? Nem 
voltunk-e meggyőződve, hogy midőn elveink mellett 
küzdünk, határozataink húszszor visszaküldve a főrendek 
által, ha végre fölterjesztetnek is, helybenhagyatni nem 
fognak? És nem küzdöttünk-e azért mégis ernyedetlenül, 
nem állítottuk-e föl elveinket, nem támaszkodva másra, 
mint azon meggyőződésre, hogy a mi igazságos és 
törvényes, annak végre létesülni kell? És nem vagyunk-e 
most is hasonló helyzetben? Megengedem, sőt hiszem, 
hogy a jelen kormány azon elveket, melyeket a közös 
érdekekből folyó ügyek kezelésének módjára nézve 
felállítunk, elfogadni nem fogja; de ne gondoljuk azért, 
hogy fáradságunk hasztalan. Állítsuk föl azokat úgy, 
mint hazánk törvényes függetlenségének és önállóságának 
megoltalmazására legjobbnak tartjuk, és hogy fölállított 
elveink egyszersmind a Lajtán- túli népek alkotmányos 
szabadságát s a birodalomnak fennállására szükséges 
hatalmát biztosítsák, és legyünk meggyőződve, hogy 
ha az, a mit ekként fölállítottunk, a jelen pillanatban 
még nem fogadtatik el; ha kezünk, melyet a kiegyen- 
lítésre nyújtunk, most visszautasittatik, azért, mert 
midőn azt teszszük, másik kezünkkel hazánk alkotmányá- 
nak lobogóját tartjuk föl: ne féljünk, az idő közel 
van, midőn a kéz el fog fogadtatni — nem a jelen 
kormány által, hanem azok által, kik azt követni fogják, 
s a birodalom népei által. Mert, habár az előbbi ülés- 
szakban megkezdett tárgyalásainkat folytatva, azoknak 

közvetlen eredményéhez nem volna is semmi bizodal- 
munk: egyről nem kétkedem, s ez az, hogy a várt 
eredmény be fog következni azon pillanatban, a mely- 
ben 6 felségének magas szándékai teljesülni fognak, 
s a Lajtán túl az alkotmányos szabadság egy szép 
reményből valósággá válik. 

Tisztelt barátom, Deák Ferencz indítványát pártolom. 



IX. 
A KÖZÖS VISZONYOK ÜGYÉBEN. 

A mi t. barátom, Bónis Sámuel scrupulusait illeti, 
hogy a Lajt án- túli tartományokban szólnak ugyan alkot- 
mányról, hanem valóságos alkotmányt helyreállítva 
nem lát: e scrupulusban én is osztozom; de osztozott 
ebben a tizenötös bizottság együttvéve is. És épen azért 
e munkálat 27-ik és 28-ik szakaszában mindezen ren- 
delkezések életbe léptetésének feltételéül azt túzte ki, 
hogy a Lajtán-túli tartományokban a valóságos alkot- 
mány valósággal életbe lépjen. E serupulust illetőleg 
tehát egyetértünk tökéletesen. 

Másik scrupulusát illetőleg azonban meg kell vallanom, 
hogy azt nem foghatom fel. Magyarország az 1791-iki 
törvény világos szavainak értelme szerint tökéletesen 
önálló, független ország; a sanctio pragmatica követ- 
keztében bizonyos összeköttetésbe jutottunk fejedelmünk 
egysége által a birodalom más tartományaival. Hogy 
Magyarország önállásából és függetlenségéből valamit 
veszítsen, hogy Magyarországnak jogköre szűkebbre 
szoríttassák azért, mert ő felsége a Lajtán-túli tartomá- 
nyoknak alkotmányos jogokat adott, ez minden kétségen 
kívül politikai lehetetlenség. De itt ez nem is mint ok 
hozatik fel arra, hogy Magyarország önállásának köre 

szűkebbre szoríttassák, hanem csak indokul hozatik fel, 
hogy azon módokat, melyek szerint bizonyos közös 
ügyeknek elrendezése eddig gyakoroltatott, meg kell 
változtatnunk. Már pedig, kérem, bármily független 
legyen is valamely ország, ha más országgal bizonyos 
közös érdekei és viszonyai vannak, a függetlenség nem 
állhat abban, hogy az ott történt változásokat ignorál- 
hassa. Ez tehát itt neih okul van fölhozva arra, hogy 
Magyarország (mállásának jogköre szűkebbre szoríttassák, 
hanem okol arra, hogy azon módban, mely szerint 
eddig azon ügyek elintéztettek, változások történjenek. 
Már pedig, hogy azon módra nézve azon változásoknak, 
melyek Lajtán túl az alkotmányosság behozatalából 
folynak, irányadóknak kell lenniök, azt tagadni csak 
nem lehet! Mert a sanctio pragmatiea következtében 
a közös védelmi kötelezettséget véve föl például, hogy 
ebből Magyarországra bizonyos kötelezettségek haram- 
iának, az tagadhatatlan; de Magyarország ugyanazon 
szerződés következtében jogokat is nyert. Valamint 
Ausztriának Lajtán-túli tartományai a sanetio pragmati- 
eára hivatkozva követelhetik, hogy, ha megtámadtatnának, 
Magyarország védelmezze őket, úgy Magyarországnak 
is, ha megtámadtatik, teljes joga van ugyanazon köte- 
lezettség teljesítését követelni a Lajtán-túli tartományoktól. 
Ha ez áll, akkor Magyarország érdekében fekszik, hogy 
ezen kötelesség mikép teljesítéséről oly szabályok állít- 
tassanak föl, melyek az újabb viszonyok szerint alkal- 
mazhatók. Az előbbi helyzetben ő felsége a Lajtán-túli 
tartománynak absolut ura lévén, ha Magyarország 
fejedelmével megegyezett, egyszersmind teljes bizonyos- 
ságot nyert arra nézve, hogy a Lajtán-túli tartományok 
a sanctio pragmaticából folyó kötelességeiket teljesíteni 
fogják, mert a fejedelem, mint azon tartományok absolut 
ura, az ő nevökben rendelkezhetett összes erejökről. 

Br. Eötvös: Beszédek. III. 6 

Mihelyt azonban ők alkotmányt nyernek, Magyarország 
e bizonyosságot nem birja többé. 

Nekünk tehát azért, mert kötelességünket teljesítenünk 
kell, az ő részökről is e kötelességek biztos teljesítése 
iránt biztosítékot kell keresnünk; és ez alapja és oka 
ezen munkálatnak: és azért én a most fölolvasott sza- 
kaszt kihagyandónak nem tartom, főkép mivel e czikkben 
nem mondatik más, mint az, hogy a magyar ország- 
gyűlés, a magyar törvényhozás a Lajtán túl történt 
változásokat figyelembe fogja venni. Már pedig, ha 
valami ok lehetne az elhagyásra, csak az lehetne, hogy 
ez úgy is magától értetődik, mert a magyar törvény- 
hozásról föltenni nem lehet, hogy ha szomszéd országok- 
ban, olyanokban, melyek vele anyagilag és szellemileg 
szoros összeköttetésben állanak, oly tetemes változások 
történnek, Magyarország ezeket ignorálja. 



IX. 

A KÖZÖS VISZONYOKRÓL. 

Tisztelt barátom, Debreczen városa képviselője, azon 
meggyőződést fejezte ki, hogy a tárgy, mely előt- 
tünk fekszik, egyike a legfontosabbaknak, melyekről 
törvényhozásunk valaha intézkedett. Egészen osztozom 
e meggyőződésben. De épen azért szükségesnek tartom, 
hogy a kérdést, mely előttünk fekszik, a lehetőségig 
tisztán fogjuk föl, s tisztán és világosan állítsuk föl 
azon elveket, melyek az előttünk fekvő kérdésben 
irányadók. 

A kérdés, melyről a 67-es bizottság munkálata szól, 
melyre javaslatot tesz, a közöttünk és a birodalom 
közt létező közös ügyeknek, azon ügyeknek, melyek 
közös érdekeinkből fejlődnek, miként leendő kezelésére 
vonatkozik. 

Ezen föladat két kérdést foglal magában. Elseje az, 
vajon a mód, mely szerint ezen ügyek eddig intéz- 
tettek, s azon törvények, melyek ezen ügyek elintézé- 
séről törvénykönyvünkben foglaltatnak, megfelelnek-e 
föladatuknak és igy kivánatos-e, hogy ez ügyek miként 
rendezéséről új törvényeket alkossunk? A második 
kérdés az, vajon, ha meggyőződvén arról, hogy ez 
ügyekről törvények által rendelkeznünk kívánatos, mily 

szempontokat kell e törvényes rendelkezésnél szemünk 
előtt tartanunk? 

A mi az első kérdést illeti, úgy tartom, vélemé- 
nyeink nem lehetnek különbözők. Alig hiszem, hogy 
valaki legyen, ki azon módot, mely szerint hazánk és 
ő felsége többi országainak közös ügyei 1848-ig ren- 
rendeztettek, kielégítőnek tartaná. 

Ugyanazt mondhatjuk, meggyőződésem szerint, az 
ez ügyekre vonatkozó törvényekről is. Mert habár a 
nemzet természetes jogáról, mely minden alkotmányos 
nemzetet megillet, soha nem mondott le, és minden 
ügyekben, melyek a nemzetet érdekelték, befolyást 
követelt, kétségtelen, hogy azon törvények, melyek által 
e jognak érvényesítése az 1848-at megelőzött korszak- 
ban czéloztatott, e föladatnak csakugyan nem feleltek 
meg. Én legalább azt hiszem, hogy törvényeinknek 
azon rendelkezései, melyek szerint a felséges portához 
Magyarország részéről is külön követ küldendő, fonto- 
sabb ügyekben a magyar tanács kihallgatandó, az 
udvari és hadi tanácsba magyar tanácsnokok kineve- 
zendők és a diploma tiában magyar ifjak alkalmazandók, 
hogy ezen törvények mai fogalmaink szerint nem felel- 
nek meg azon igényeknek, melyekre mint alkotmányos 
nemzet jogosítva vagyunk. 

Az 1848-iki törvényekről nézeteink talán eltérhet- 
nek egymástól. Az 1848-iki törvények, mint másban, 
úgy ebben is, sok létező bajokon segítettek. Azonban, 
ha ezen törvényeket elfogultság nélkül tekintjük, azon 
meggyőződésre jutunk, hogy azon két föladat közül, 
melyet az akkori törvényhozás magának kitűzött — s 
melyeknek elseje az volt, hogy Magyarország beldolgai- 
ban teljes önállását biztosítsa, a második az, hogy orszá- 
gunkat és a birodalmat közösen érdeklő ügyekben 
hazánknak befolyása biztosittassék tökéletesen — csak 



85 

az első ozél éretett el. Én részemről legalább azon befo- 
lyást, az ő felségének személye mellé rendelt minister 
és a honvédelmi ministerinmnak adott hatáskör által, 
melyet az 1848-iki törvény kijelölt, még nem tartom 
elegendőnek azon igények kielégítésére, melyek a nem- 
zetet arra nézve megilletik, hogy mindenre, a miben 
áldozataival részesülnie kell, befolyást is bírjon : s épen 
azért, mert ez igényekről nem mondhatunk le, mert e 
befolyást mint alkotmányos nemzet nem csak elvben 
követelhetjük, hanem mert annak gyakorlati alkalma- 
zását is követelnünk kell, meggyőződésem szerint semmi 
esetre sem állhatunk meg az 1848-iki törvények mellett, 
hanem gondoskodnunk kell arról, hogy azon elvek, 
melyek a 48-iki törvényekben kimondattak, gyakorlati- 
lag is alkalmazhatókká váljanak, és így azon ellentétek 
elkerültessenek, melyek mindig előfordulnának, ha a 
törvényben oly elvek mondatnak ki, melyeknek miként 
alkalmazásáról a törvényben gondoskodva nincs. 

Akár azon módot tekintjük tehát, mely szerint a 
közös ügyek 1848 előtt kezeltettek, akár régibb tör- 
vényeinket, akár azokat, melyek 1848-ban alkottattak, 
részemről níeg vagyok győződve, hogy azon jogoknak 
és kötelességeknek, melyek a pragmatica sanctióból 
folynak, törvény által szabatosabb körülírása minden 
tekintetből érdekünkben fekszik, s pedig annál inkább, 
miután ő felsége többi országait alkotmány nyal aján- 
dékozván meg, garantiákat kell magunknak szereznünk 
az iránt, hogy azon kötelességek, melyek érdekünk 
közösségéből folyván, ő felsége többi tartományait illetik, 
irányunkban ép úgy fognak teljesíttetni ezentúl, mint 
azok akkor teljesíttettek, midőn ő felsége, mint e tartomá- 
nyoknak absolut ura, azokról egész erejével rendelkezett. 

A mi a második kérdést illeti, azaz azt, hogy ha 
azon viszonyoknak törvény általi szabatos körülírását 

szükségesnek tartjuk, mily szempontok azok, melyeket 
szemünk előtt kell tartanunk : véleményeink szintén 
nem igen térhetnek el egymástól. Mert mivel oly viszo- 
nyoknak rendezése forog kérdésben, melyeket mi állan- 
dóknak kívánunk, fölfogásom szerint az első és leg- 
fontosabb érdek, melyet szemünk előtt kell tartanunk, 
csak az országnak függetlensége lehet. Minden más 
egyes érdek, sőt anyagi érdekeiknek összesége, ezzel 
szemközt háttérbe szorul. 

Az ország függetlenségének két föltétele van. Az első : 
hogy mind arról, a mi csak az országot illeti, csak 
az ország határozzon ; a második : hogy mindenben, a 
miben a nemzet közreműködése kívántatik, a nemzet 
befolyást gyakoroljon. Függetlenségünknek föltétele az 
országnak teljes autonómiája és valóságos alkotmányos- 
sága, azaz oly alkotmányosság, melynek első elve, hogy 
semmi, mire nézve az ország áldozata vagy tette kíván- 
tatik, az ország befolyása nélkül ne történhessék. 

És más viszonyok alatt, igen tisztelt Ház, ha e kettőt, 
azaz az ország autonómiáját s a teljes alkotmányosságot 
biztosítottuk, és így azt értük el, a mi után a nemzet 
századokon át hasztalan törekedett, teljesen meg lehet- 
nénk elégedve, mert teljesen biztosítva láthatnék függet- 
lenségünket. A jelen viszonyok között, meggyőződésem 
szerint, ez azonban nem elég. Mert ha föladatunk nem 
lehet az, hogy az országnak önállását és függetlenségét 
csak bizonyos veszélyek ellen biztosíthassuk, hanem az, 
hogy azt minden veszély ellen biztosítsuk, nem csak a 
jelen pillanatban, hanem előreláthatólag a jövőben is 
és minthogy e hazának önállását, függetlenségét és 
szabadságát a jelen pillanatban nem csak azon veszélyek 
fenyegetik, melyek ellen azt őseink oltalmazták, oly 
veszélyek, melyek ellen autonómiánk elismerése és alkot- 
mányosságunk még nem biztosítanak : kétségtelen, hogy 

függetlenségünk biztosítására most még más valamire 
van szükségünk. Ha tekintetbe veszszük Európának 
jelen helyzetét, a nagy átalakulást, melyen az egész 
világrész a jelen pillanatban keresztülmegy és melynek 
az utolsó nagy események csak kezdetét képezték, de 
melyeknek határát bizonyosan a jelen pillanatban senki 
sem ismeri; ha tekintetbe veszszük azon elveket, vagy 
inkább azon jogelveknek, melyeken az európai állam- 
rendszer eddig pihent, teljes megtagadását : nem titkol- 
hatjuk el magunk előtt, hogy oly jövőnek megyünk 
elébe, hol függetlenségünk biztosítására alkotmányos 
törvényeinken és autonómiánk elismerésén kívül még 
más valamire is lesz szükségünk és ez az erő, hogy 
alkotmányosságunkat és autonómiánkat megvédhessük. 
És miután Európa hajlama nagy államok alakításához 
vezet, és szomszédainkban óriási államokat látunk, a 
melyek mind nagy nemzetiségekre alapitvák; és mint- 
hogy kétségtelen, hogy e biztosabb alapon mi egy 
ezekhez nagyságban hasonló államot alkotni képesek 
nem vagyunk : mi ezen erőt csak abban kereshetjük, 
hogy másokkal egyesüljünk. Ugyanazon okok, melyek 
elődeinket a XIV. és XV. században arra bírták, hogy 
Cseh-, Lengyel- és Németország fejedelmeit válaszszák 
királyukká és így Magyarországnak az akkor fenyegetni 
kezdő török veszély ellen biztosítékot és támaszt szerez- 
zenek ; ugyanazon okok, melyekért a nemzet a mohácsi 
vész után koronáját a hatalmas V. Károly császár 
testvérének és annak családjának adta át: ugyanazon 
okok teszik szükségessé most, hogy azon szövetséget, 
melyben mi ő felsége többi tartományaival állunk, ne 
csak fentartsuk, hanem hogy azt képessé tegyük arra, 
hogy a czélnak, melyre az köttetett, tökéletesen meg- 
feleljen, azaz Magyarországnak territoriális integritását 
s alkotmányos önállását és függetlenségét biztosítsa. 

E szerint, t. Ház, a föladat, melynek megoldása a hat- 
vanhetes bizottságnak kitűzetett, kettős volt : biztosítani 
Magyarország önállását és függetlenségét a nélkül, hogy 
a birodalomnak hatalmi állása veszélyeztessék; és biz- 
tosítani a birodalomnak hatalmi állását a nélkül, hogy 
függetlenségünk és önállásunk ez által szenvedjen. És 
mintán ez csak úgy lehető, ha egy részről a közös biro- 
dalom biztosíttatik az iránt, hogy minden veszélyek ellen, 
melyek hazánkat és ő felségének többi tartományait 
fenyegethetnék, s minden közös érdekek támogatására 
Magyarországnak egész erejére számíthasson ; más rész- 
ről Magyarország is biztosíttatik az iránt, hogy saját s 
a birodalom ereje csak saját érdekében, állami egyéni- 
sége teljes elismerése mellett fog fölhasználtatni, ifi szerint 
a bizottságnak munkálatában három szempontot kellett 
szeme előtt tartani : először biztosítani kellett az ország 
önállását s alkotmányosságát, vagy, mi azzal egyértelmű, 
biztosítani kellett azt, hogy az ország ügyei mindig 
csak alkotmányos törvényhozás és ennek felelős kormány 
által fognak elintéztetni; másodszor biztosságot kellett 
szerezni az iránt, hogy azon szövetség, melyben a 
sanctio pragmatica értelmében ő felsége többi tarto- 
mányaival állunk, azon czélnak, melyre az köttetett, 
tökéletesen megfeleljen, és azon áldozatokért, melyeket 
eddig ezen szövetség fentartására hoztunk, és melyek 
ezentúl tőlünk kívántatni fognak, az országnak integri- 
tását és függetlenségét minden megtámadás ellen meg- 
oltalmazni képes legyen; röviden, biztosítani kellett 
a közös birodalom hatalmi állását; végre harmadszor, 
miután kétségtelenül se akkor, midőn a pragmatica 
sanctio köttetett, se a jelen pillanatban senkinek szándéka 
nem lehet, hogy midőn territoriális integritásunkat 
külső ellenségek ellen biztosítjuk, ezért alkotmányos 
önállásunkat áldozzuk föl, biztosítani kellett a nemzetet 

fólhivatik, befolyásit gyakorolni fogja. 

Fölfogásom szerint a közös ügyeknek minden oly 
rendezése, mely mellett Magyarországnak autonómiája 
és függetlensége nem ismertetik el, vagy mely mellett 
Magyarországnak befolyása a közös ügyekre nem 
biztosíttatik, ép úgy nem felel meg ozéljának, mint 
minden oly rendezés, mely által a birodalom azon 
eszközöktől megfosztatnék, melyekre a közös védelem 
eszközlésére szüksége van. S én részemről nagy csa- 
lódásnak tartom, ha valaki azt gondolná, hogy e 
második érdek, azaz a birodalom hatalmi állása a 
közös birodalom, azon birodalomé, mely Magyarország 
és ő felsége többi tartományainak apragmatioa sanotió 
által biztosított szövetségéből alakult. Ismétlem, és 
nagy tévedésnek tartom, ha valaki ez utóbbi érdeket, 
azaz azt, hogy a közös birodalom a védelemre szük- 
séges eszközöktől ne fosztassék meg, kevésbbé fontosnak 
tekinti. Miután egy hajóban evezünk, meggyőződésem 
szerint, mi, kikre a nemzet legfőbb kincseit bízta, igen 
rosszul teljesítenék kötelességeinket, ha azokat csak 
azok ellen oltaimaznók, kik velünk együtt eveznek ; 
azon kérdést pedig, hogy milyen a hajó és miként 
kormányoztatik az, mint minket nem illetőt tekintenők, 
miután fejedelmünknek egysége által ő felségének többi 
tartományaival szövetségben állunk, és a meddig szövet- 
ségben állani fogunk, addig a közös birodalom hatalmi 
állásának érdeke ránk nézve közönyös soha nem lehet, 
legkevésbbé most, miután az utolsó események által 
azon nagy veszélyekre tétettünk figyelmessé, melyek 
hazánkat s a birodalmat közösen fenyegetik. 

Ezek azon szempontok, melyek a közös ügyek 
elintézésénél nézetem szerint irányadók. És a bizottság 
javaslata, mely előttünk fekszik, megfelel mindezeknek. 

Megfelel az elsőnek, mert midőn föltételül köti ki, 
hogy mind az, a mi a közös ügyek miként elintézésére 
nézve a javaslatban inditványoztatik, csak akkor lép- 
het életbe, ha Magyarországban az alkotmányosság 
tökéletesen helyreállíttatott, ez által biztosítja alkot- 
mányos önállásunkat. A javaslat gondoskodik az eszközök- 
ről is, melyek arra, hogy a birodalom közös ozéljának, 
közös védelmének tökéletesen megfelelhessen, szük- 
ségesek. Végre a javaslat a delegatiók és az azokban 
fölállított paritás elve által biztosítja hazánkat arról, 
hogy mindazon ügyekre, a melyekhez áldozataival és 
tetteivel járul, nem csak befolyást, hanem nagy és 
elhatározó befolyást fog gyakorolni. Ennélfogva én ezen 
javaslatot a részletes tárgyalás alapjául elfogadom. 



X. 

A KORMÁNY-HIVATALOKRA KINEVEZETT 
KÉPVISELŐK ÚJRA MEGVÁLASZTATÁSÁRÓL, 

A t. Ház f. évi január tá-diki ülésében, midőn 
Kálóczy Lajos és Perozel Béla képviselő urak aion 
oknál fogva, mert időközben kormányi hivatalokat 
vállaltak el, a Házban lemondásukat kinyilatkoztatták, 
és így választóiknak alkalmat akartak nyújtani arra, 
hogy alkotmányos jogukat újból gyakorolhassák: a 
t. Ház határozatilag kimondotta, hogy hasonló eljárást 
vár mindazon képviselőtől, a ki megválasztása után a 
kormány kinevezésétől függő hivatalt vállal el. A t. Ház- 
nak ezen határozata, szó szerinti értelemben, szorosan 
a ministerium tagjaira nézve nem kötelező, miután 
hivatalaik nem kormányi kinevezéstől függenek, és a 
kormány óhajtotta volna, hogy ezen fontos kérdés 
törvény által intéztessék el, s mint Angliában, úgy 
nálunk is kijelöltessenek azon hivatalok, melyek a kép- 
viselői állással össze nem egyeztethetők. De miután a 
kormánynak meggyőződése az, hogy az alkotmányos 
életnek egészséges kifejlődése attól függ, hogy a tör- 
vényhozó test nemcsak minden illetéktelen befolyás, 
hanem annak még szine ellen is biztoHÍttassék, én a 
kormány azon tagjainak nevében, kik szerencsének e 



t. Háznak tagjai lehetni, ezennel lemondásunkat jelentem 
be ; bejelentem, hogy magunkat áj választás alá fogjuk 
bocsátani. 

Egyet vagyok még bátor a kormány nevében kérni 
a t. Háztól, s ez az: méltóztassanak elhatározni, hogy 
miután megtörténhetik, miszerint oly időszakban, midőn 
a Ház nincs együtt, egyes képviselők hasonló helyzetbe 
juthatnak, a Ház t. elnöke fölhatalmaztassék, hogy ez 
esetben az ily képviselők lemondását elfogadhassa és 
az új választásokra a szükséges rendeléseket meg- 
tehesse. 



XL 

A HORVÁT ÜGYBEN. 

Mellőzve mindent, mi nem a kérdéshez tartozik/ 
röviden csak azt akarom kijelenteni, hogy a minis- 
terium részéről Pest belvárosa igen tisztelt képviselő- 
jének indítványát egész kiterjedésében elfogadom. Elfo- 
gadom azért, mert benne ugyanazon elveket találom 
föl, melyeket az országgyűlés 1861-től kezdve a Horvát- 
és Magyarország közti viszonyokról tanácskozva, mindig 
kimondott, és mert meg vagyok győződve, hogy a köz- 
tünk és Horvátország közt fenforgó nehézségek csak 
úgy és az által egyenlíthetők ki, ha következetesen 
azon irányban haladunk, melyet ezen indítvány élőnkbe 
kijelöl. Kétségtelen, t. Ház! hogy azon nehézségeknek 
elhárítása, melyek köztünk és Horvátország közt szándé- 
kaink félremagyarázása által támadtak, nem csak tőlünk 
függ. Határozataink csak készségünket fejezhetik ki, 
mely ly el mi mind ahhoz járulunk, mi Horvátországot 
kielégítheti; de, hogy határozatainknak sikere legyen, 
szükséges, hogy a barátságos kéz, melyet Horvátország- 
nak nyújtunk, azon őszinteséggel, melylyel nyuj tátik, 
általok elfogadtassák. Meg vagyok győződve arról is, 
hogy ha mi azon korlátok között, melyeket az ország- 
nak integritása és Magyarország s a társországok jól 

fölfogott érdekei élőnkbe szabnak, Horvátországnak mind 
azon engedményeket megadjuk, melyek őt kielégíthetik 
és megnyugtathatják, ezen ajánlatunk nem fog vissza- 
utasittatni; meg vagyok pedig győződve erről azért, 
mert bármily nagyok legyenek azon félreértések, melyek 
az utolsó években köztünk és Horvátország közt támad- 
tak, ezen félreértések azon százados egyetértésnek, mely 
köztünk létezett, emlékeit nem törölhetik el; és meg 
vagyok győződve arról is, hogy valamint multunk, 
úgy a jelennek legfőbb érdekei és jövőnk is a köl- 
csönös egyetértést Horvátország részére ép oly szük- 
ségessé teszik, mint a mi részünkre. Én tehát meg 
vagyok győződve arról, hogy miután semmi sem lehet 
kívánatosabb előttünk, mint hogy a most már évekre 
terjedő nehézségek és félreértések végre elháríttassanak, 
arra jobb eszköz nem létezhetik, mint ha részünkről 
ily nyilatkozat történik, a milyent Pest belvárosa igen 
tisztelt képviselője indítványozott. Én tehát azt, mond- 
hatom, minister társaimmal együtt egész kiterjedésében 
elfogadom. 

Egyszersmind jelenthetem a t. Háznak, hogy ő fel- 
ségének már előbb is szándéka volt a horvát-szlavon- 
dalmát országgyűlést lehető legrövidebb idő alatt össze- 
hívni, és hogy ha a t. Ház elfogadván ezen határozati 
javaslatot, az a főrendek által is elfogadtatnék, és így 
országos határozattá válnék, az a társországok ország- 
gyűlésével a maga útján közöltetni fog. 



XII. 
A HEVESI ÜGYBEN. 

Öt beszéd. 
1. 

Felfogásom szerint akármit méltóztatnak határozni, 
az az Almásy Sándor képviselőtársunk által bejelentett 
indítványra nézve semmi esetre nem lehet hatással. 
Ez egészen külön tárgy. 

T. képviselőtársunk bejelentette, hogy indítványt fog 
a Ház asztalára letenni, a mely indítvány tételére őt az 
birja, hogy épen az interpellátióra adott felelettel nem 
elégszik meg ; de ez csak az alkalom ; az indítvány egy 
magában egészen külön álló tárgy. Ha a tisztelt képviselő 
úr indítványát be fogja nyújtani, az ki fog nyomatni 
és tárgyaltatni a maga rendje szerint. 

Itt csak az a kérdés, hogy az interpellátióra nézve 
mit határoz a Ház; és e részben tisztelt képviselőtár- 
sammal, Madarász úrral, nem lehetek egy véleményben. 
Én az interpellatió jogát s a kormánynak azon köteles- 
ségét, hogy az interpellátiókra feleljen, az alkotmányos 
élet lényeges jogának tartom, de nem tartom oly jog- 
nak, mely az egyes követnek, a ki az iüterpellátiót teszi, 
sajátja. Minden képviselőnek jogában áll interpellálni 

a kormányt ; de az interpellatio azon perczben, a mely- 
ben kimondatott, nem azon képviselőnek interpellatioja 
többé, hanem egy a Ház előtt a kormányhoz intézett 
kérdés, mely kérdésre a kormány felelni tartozik — nem 
az egyes képviselőnek, hanem az egész Háznak. Valamint 
tehát az, hogy az egyes képviselő az interpellatiora adott 
válaszszal nem elégszik meg, a Házat nem akadályoz- 
tathatja abban, hogy a Ház például az interpellatiora 
adott válaszszal megelégedjék : úgy lehetnek esetek, 
midőn például az egyes képviselő a kormányt inter- 
pellálja, a kormány erre felel, s az egyes képviselő azt 
válaszolja, hogy a válaszszal teljesen megelégszik, de 
azért a Házat nem lehet abban akadályoztatni, hogy ki 
ne mondja: tAz egyes képviselőnek tetszett megelégedni, 
de mi — a Ház — nem elégszünk meg.c Ennek követ- 
keztében azt hiszem, a tisztelt Házat illeti a jog : kinyi- 
latkoztatni minden egyes interpellatio esetében, meg- 
elégszik-e a válaszszal vagy nem. Hogy — mint Madarász 
József képviselőtársunk kimondotta — fontos kérdé- 
seknél kívánni nem lehet, hogy a Ház még egy negyed 
órányi discussió nélkül is véleményét mondja ki, az 
nem szenved semmi kétséget. A Háznak teljesen sza- 
badságában áll, valamint minden nyilatkozatra nézve, 
úgy itt is, csak érett meggondolás után mondani ki a 
maga nézetét. A Ház azon kérdést : kielégítőnek tartja-e 
a belügyminister úr által adott válaózt vagy nem? 
vitathatja akármeddig; de arra nézve: kielégítő volt-e 
a belügyminister válasza, nem az egyes képviselő ítél, 
hanem csak az egész Ház. 

Csak néhány szót kívánok szólani. 

A mi tisztelt Jókai barátom előadásának azon részét 
illeti, mely Besze képviselőtársunk előadására vonat- 
kozott, abba nem ereszkedem. Kétségkívül Besze képvi- 
selőtársunk csalatkozott és rosszul idézett, mert úgy 
volt meggyőződve, hogy Magyarország boldogságáról 
— Magyarország függetlensége nélkül — mi magunknak 
képzelmet sem tudunk alkotni. Megbocsátható tehát e 
tévedés. 

A mi magát a tárgyat illeti, kétségen kívül minden 
nagyobb és főkép napi kérdések bizonyos összefüggésben 
állanak egymással, és ha ilyenkor mindig egyiket a 
másikhoz akarjuk utasítani, utoljára soha sem fogunk 
egy kérdést sem tárgyalni. 

Azt hiszem, a Heves-megyére vonatkozó interpellátióra 
adott válasz már magában is nagyon fontos kérdést 
foglal magában, és ezen kérdés nemcsak az, a mi a 
kir. biztos kiküldetésére alkalmat adott, hanem inkább 
a megyei rendszernek és a ministeri felelősségnek egy- 
más iránti correlátiója. Azt hiszem, ha valamely kérdés 
megérdemli, hogy érdemleg és mélyen tárgyaltassék, 
ezen kérdés megérdemli. Méltóztassanak tehát Deák 
Ferencz mélyen tisztelt képviselőtársunk indítványát 
elfogadva, ezen kérdés tárgyalásához akár most mindjárt 
hozzá fogni. Ezt csak azért mondom, mert a világ 
minden parlamentjében az a szokás, hogy ha interpel- 
látióra válasz adatik, az interpellátió válaszára bekövet- 
kező discussió mindjárt a válasz után kezdődik, folytat- 
tatik azután és néha eltart 14 napig. így például a 
Lafitte-ministerium ellen 1831-ben intézett interpellátió 
fölötti discussió február 17-ikén kezdődött és márcziua 
9-ikéig tartott. De nem szoktak sehol az interpellátióra 

adott válasz fölötti discussióra külön napot határozni, 
hanem hozzá fognak ahhoz azonnal és folytatják. 
Egyébiránt, ha a t. Házat vagy annak bármely részét 
az megnyugtatja, hogy a válasz fölötti discussióhoz ne 
fogjunk most, hanem például nyomassék ki a válasz ma, 
és holnap fogjunk hozzá a discussióhoz: ezt örömmel 
elfogadom, mert az egész kérdésnél meggyőződésem 
szerint valamennyiünknek nem lehet más érdeke, mint 
az, hogy jöjjünk vele tisztába. 



3. 



Részemről, t. Ház, nem igen foghatom meg, hogyan 
szólhat Szontagh Pál barátom ezen kérdésnél tÜber- 
rumpelungc-ról. Bocsánatot kérek, hogy e német szóval 
élek, de a t. képviselő úr használta e szót, és nem 
ismerem fordítását. Micsoda kérdésről van ugyanis szó ? 
Kérdés van azon határozatokról, melyeket Heves-megye 
hozott, és melyek következtében a kormány bizonyos 
lépésekre érezte magát kényszerülve, tehát oly esetről 
s a kormánynak oly lépéseiről, melyeket nemcsak a t. 
képviselőház, hanem az egész ország ismer. Ezen eset 
összefüggésben van bizonyos kérdéssel, épen azon kér- 
déssel, mely minden magyar embernek leginkább szivén 
fekszik, t. i. a megyei kérdéssel. Ezen kérdés nemcsak 
most, mióta a hevesi eset történt, hanem hónapok óta 
tárgyaltatik minden lapban ; nem hónapok, hanem évek 
óta tárgyaltatik ezen kérdés, és köztünk igen sokan 
vannak, kik e kérdésről részint vékonyabb, részint 
vastagabb könyvet írtak. Kérdem : van-e, lehet-e valaki 
a t. Házban, kinek erre nézve nem volna tökéletesen 
kész meggyőződése ? Ha e kérdésnek legkisebb oly eleme 
volna, mely új, melyre nézve szükségesnek tarthatnék, 

hogy az egyes képviselő a tárgyról gondolkozva, magának 
meggyőződést formáljon, ha az tÜberrumpelungc-nak 
csak lehetősége is léteznék : kétségkívül nem volna senki 
e házban, ki erre nézve az időt meg kívánná tagadni. 
Egyébiránt miután nekem, s úgy hiszem, mindnyájunk- 
nak ezen tárgyban nincs más óhajunk annál, hogy e 
kérdésben nyugodtan és minden oldalról megfontolva, 
tiszta és határozott meggyőződéshez jussunk, ha a ház 
egy része azt hiszi, hogy a jelen pillanatban — nem 
azért, mintha nem volna előkészülve e kérdésre, de 
mert az idő már igen előre haladott — nem czélszerű, 
hogy a kérdést ma tárgyaljuk : méltóztassék azt folyta- 
tólag holnapra halasztani, mert megvallom, abban, 
hogy a ministeri válasz azonnal discussió tárgyává 
tétessék, semmit sem látok, mi a Házat megfontolt 
határozatainak hozatalában akadályoztathatná. 



4. 



Mindenek előtt megjegyzem, hogy miután Tisza Kál- 
mán t. barátom indítványát csak most tette le a Ház 
asztalára, ezen indítvány nem képezi mai napirendünk 
tárgyát; ennélfogva mind azon okok, melyeket Nyáry 
Pál t. barátom ezen indítvány támogatására felhozott, 
csak annyiban tartoznak ide, a mennyiben ugyanazon 
okok azon tárgyra is alkalmazhatók, mely mai tanács- 
kozásunk tárgyát képezi. Én tehát t. barátom elő- 
adását így tekintem. 

Kimondottam tegnap, s meggyőződésem ma, és az 
fog maradni mindig, hogy fontosabb tárgy, mint az, 
mely előttünk fekszik, alig kerülhet a t. Ház tárgya- 
lása alá, nem azért, mert ez ministeri kérdés, hanem 
azért, mert ezen speciális kérdés, mely itt előttünk 

7* 

fekszik, alkalmat szolgáltat arra, hogy a Ház nézeteit 
mondja ki azon viszonyra nézve, mely a kormány 
felelősségének elve és a megyei rendszer között létezik. 

És épen azért, t. Ház, én ezen kérdést nem tekintem 
pártkérdésnek. Köztünk nem lehet senki, ki fő érdeknek 
ne tartaná, hogy e viszonyokra nézve addig is, míg 
erről a törvény szabatosan határozni fog, fölvilágosítsuk 
egymást és tisztába jöjjünk. Nincs köztünk senki, a ki 
megyei intézvényeinket őseink egyik legbecsesebb hagyo- 
mányának ne tekintené, és ki azt ne akarná fentartani 
a jövőre nézve is. 

Egy rész tán lelkesebben nyilatkozott ezen institutió 
mellett. A kormány, úgy hiszem, saját nézeteit bebizo- 
nyította az által, hogy első kötelességének ismerte 
a megyéket helyreállítani. És az, mit a kormány a 
megyék nagy többségénél tapasztalt, nem adott semmi 
okot arra, hogy a nép a kormány ebbeli nézeteit meg- 
változtassa. 

Fönn akarjuk tehát tartani mindannyian a megyei 
intézvényt; a különbség köztünk csak abban fekszik: 
vajon ezen czélt akkor érjük-e el biztosabban, ha a 
megyéknek oly hatáskört követelünk, minőt Heves-megye 
magának követel, vagy az által, ha ezen intézvényünket 
összes alkotmányunkkal összhangzásba hozzuk? 

Az 1848-iki 16. t.-cz. világosan kimondja, hogy a 
megyei bizottmányok gyakorolni fogják mind azon ható- 
ságot, mely törvény s alkotmány szerint a megyei köz- 
gyűléseket megilleti. Mily törvény és mily alkotmány 
szerint? A 48-iki törvényhozás kétségen kivül nem ért- 
hetett ez alatt más törvényt és más alkotmányt, mint 
a melyet 48-ban megállapított. A törvény e világos 
szavai tehát a megyei bizottságoknak csak azon jogokat 
biztosítják, melyek nemcsak a régi magyar alkotmány- 
nyal, hanem a 48-iki törvénynyel is megegyeznek. 

Hogy pedig, t. Ház, ez azon felfogás, melyet nem- 
csa£ az akkori törvényhozók, hanem a magyar nemzet 
is minden kivétel nélkül elfogadott, ezt én abból bizo- 
nyítom, hogy ámbár kérdésen kívül önök közt senki 
nem fogja kétségbe vonni, hogy a megyei közgyűlések 
legfontosabb jogai közé tartozott az utasítás-adási 
jog, és a megyének ezen joga inkább képezte alkot- 
mányunk garantiáját, mint bármi más, és hogy daczára 
annak, hogy ezen jog egy betűvel sincs eltörölve a 
48-iki törvényekben, mégis, mivel ezen jog a 1848-ki 
törvény 3. czikkelyével össze nem fér, az az egész 
Magyarország által megszűntnek tekintetett. 

Ha tehát arról van szó, vajon a megyei közgyűlésnek 
valamely joga és hatásköre olyan- e, mely az 1848-iki 
16. törvény czikknek általam idézett szavai alatt értetik, 
nem elég bebizonyítani, hogy a megyék vagy legalább 
egyes megyék ezen jogot 1848 előtt gyakorolták, hanem 
be kell bizonyítani, hogy ezen a megye által követelt 
jog az 1848-iki törvényekkel összeütközésben nem áll, 
jelesen — hogy csak a jelen esetről beszéljünk — azon 
jog, melyet Heves-megye magának követelt, nem áll 
ellentétben az 1848-iki 5. törvény czikkel, mely a minis- 
teri felelősséget tárgyazza. Az egész kérdés ezen nyug- 
szik, és azért méltóztassanak megbocsátani, ha ebbe 
mélyebben belebocsátkozom. 

Elismerem, hogy ha egyedül a törvénynek betűjét 
veszszűk fel, akkor nincs a megyei autonómiának oly 
tág értelme, mely a ministeri felelősséggel úgy, mint 
az 1848-iki törvények értelmezik, össze nem férne; 
mert miután az 1848-iki törvény a kormányt mulasz- 
tásaiért csak annyiban teszi felelőssé, a mennyiben ezek 
a törvény által rendelkezésére bízott eszközökkel elhárít- 
hatok valának, világos, hogy ott, hol a kormány- 
nak nincs kezében eszköz arra, hogy végrehajtsa ren- 

deleteit, ott minden kétségen kivűl felelősségre nem is 
yonathatik. Ha a dolgot csak a logika szempontjából 
yeszszük föl, akkor Heves-megye követelése az így értel- 
mezett 1848-iki felelősségi törvény nyel tökéletesen össze- 
fér, s megengedem még azt is, hogy azáltal, hogy a 
felelősség, habár csak ily értelemben is, törvényeinkbe 
fölvétetett, valóságos constitntionalis haladást tettünk, 
mert minden igazságos elvnek fölállítása s kimondása 
a törvényben még azon esetben is valóságos haladás, 
ha annak semmi practikus következései nem volnának. 
De vajon, kérdem, a 48-iki törvényhozásnak az volt-e 
szándoka, midőn a felelősségi törvényt fölállította, hogy 
e törvénynek gyakorlati következései ne legyenek? így, 
a mint a törvény áll, a kör, melyre a minister fele- 
lőssége terjed, azon arányban válik szűkebbé és tágabbá, 
a melyben a megyék hatásköre szűkebbre vagy tágabbra 
szoríttatik. És ha a megyéknek jogát úgy értelmezzük, 
mint azt Heves-megye értelmezi, azaz úgy, mint azt 
még 1847-ben a megyéknek igen nagy többsége sem 
értelmezte, ugyanazon pillanatban megfosztanók a fele- 
lősséget minden gyakorlati eredményétől. 

Ha ezt teszszük, akkor a jelen kormány nagyobb 
személyzettel fog birni, czíme alkotmányosabb és újabb 
hangzású lesz, de a mi a felelősséget illeti, ott leszünk, 
a hol voltunk 1847-ben. 

És én azt hiszem, hogy ha tisztelt barátomnak, a 
belügyministernek, semmivel több joga nem lesz, ha 
felelősségére hivatkozva a végrehajtásra semmivel több 
befolyást nem gyakorolhat, mint az egykori tárnok- 
mester, tisztelt barátom, a belügyminister, valóságos 
tárnokmesterré válik. 

Már pedig, t. Ház, hogy nem ez volt az 1848-iki 
törvényhozás szándéka, ezt nemcsak nem hiszem, hanem 
tudom is. Mert tudom azt, hogy az 1848-iki törvény- 

hozás, midőn a ministeri felelősség elvének megálla- 
pítását a legnagyobb alkotmányos vívmánynak tekintette, 
a felelősséget nem kereste abban, hogy a ministerek 
bizonyos rendkívüli esetben, ha flagrans törvénysérté- 
seket követnek el, a bíró elébe állíttassanak, hanem 
kereste abban, hogy a törvényhozás a felelősség által 
a kormányzás irányára befolyást gyakoroljon, azaz való- 
ságos parlamentaris kormányt hozzon be. 

Már pedig parlamentaris kormány a megyei ható- 
ságnak ily interpretátiója mellett, minőt Heves-megye 
követel, lehetetlen. 

Bíróvá teszem e kérdésben — nem a tisztelt Házat ; 
e kérdés egyike azoknak, melyek 1848 óta egész Európa 
és Amerika államférfiainak és tudósainak gondolkozási 
tárgyát képezik, és nem fognak találni egyet is, ki, ha 
a megyék szabadságának ily értelmezést adunk, parla- 
mentaris kormányunkat másnak tartaná, mint egy szép 
phrasisnak, melynek semmi alapja nincs. 

Hogy pedig az 1848-iki törvényhozásnak e kérdésben 
ez volt nézete, azt felfogásom szerint bizonyltja először 
azon helyzet, melyben az 1848-iki törvényhozás volt, és 
azon czél, melyet magának kitűzött. Mit akart ugyanis 
a 48-iki törvényhozás mindenek előtt? Egy tisztán 
rendi alkotmányt, egy tisztán a nemesi privilégiumokra 
alapított szabadságot megváltoztatni parlamentáris alkot- 
mánynyá, és olyanná alakítani át, mely a népképviselet 
alapján nyugszik. Fölteheti-e valaki, hogy a 48-iki tör- 
vényhozás ezen czélt tűzve ki magának, a megyének, 
azaz egy oly institutiónak, mely bármit tegyünk, mindig 
aristokratikusabb fog maradni, mint a törvényhozás, — 
ha nem fog is az maradni, de a mely legalább akkor 
tisztán aristokratikus insitutió volt, mert azokból ala- 
kult, kik a megyékben elő jogosítva voltak — mondom, 
föltehető-e, hogy a törvényhozás ugyanakkor, a mikor a 

népképviseletet, a mikor az általános szabadságot tűzte 
ki magának czélul, a megyének, az akkor majdnem 
kizárólag a nemességből alakult megyének oly jogokat 
akart volna föntartani, a melyek által a népképvise- 
leten alapuló törvényhozás határozatai — legalább 
annyiban, a mennyiben a kormány irányát állapítanák 
m6 g — tökéletesen megsemmisíttetnének? 

Bizonyítja ezt a 16. t.-cz. szövege, mely mindjárt a 
16. t.-cz. kezdetén így szól: tA megyei szerkezetnek, 
Magyarhon és kapcsolt részei alkotmánya védbástyáinak, 
a közszabadsággal összhangzatba hozatala, egyszermind 
a közigazgatásnak idő közben is minden megakadástól 
megóvása tekintetéből rendeltetik: a ministerium a 
megyei szerkezetnek népképviselet alapján rendezéséről 
a legközelebbi országgyűlésnek törvényjavaslatot fog 
előterjeszteni.! Bocsássák meg, ha a törvény szövegét 
felolvasom, felolvasom azért, mert okoskodásomat arra 
akarom alapítani. 

Az idézett szavakból világos, hogy a 48-iki törvény- 
hozás, fentartva a megyéket előbbi hatáskörükben, 
átlátta azon ellentétet, melyben a megyei szerkezet az 
általános szabadsággal áll, és épen azért meghagyta a 
ministeriumnak, hogy a jövő törvényhozás elé oly 
törvényjavaslatot terjeszszen, mely ezen ellentétet meg- 
szűntesse. De vajon, t. Ház, ha az akkori törvényhozás 
ily ellentéteket csak a lehetőségek közé számított volna 
is, minők a megyei rendszer és ministeri felelősség 
között kikerülhetlenek lennének akkor, ha a Heves- 
megye által követelt megyei teljes függetlenség meg- 
állapíttatnék : nem említette volna ezen törvényben 
azon ellentétet is, melyben a megyei rendszer a parla- 
mentaris kormánynyal áll, — ha, mondom, csak fel- 
tehette volna, hogy a parlamentaris kormány behozat- 
ván, valaki a megyei rendszernek oly magyarázatot 

adhatna, mely által az a felelősség elvével ellenke- 
zésbe jön? 

Végre bizonyítja ezt a 48-iki gyakorlat, mert hisz 
nem oly távol fekszik mögöttünk azon időszak, és 
tudjuk mindnyájan, hogy a megyék 48-ban oly hatás- 
kört, minőt Heves-vármegye magának követel, soha 
nem követeltek. Soha nem fordult elő eset, hogy a 
megye a centrális kormánytól ily tökéletes független- 
séget, hogy a központi kormány ellenében azon jogot 
követelte volna magának, hogy rendeleteinek végre- 
hajtását egyszerűen megtagadja. 

Én tehát mindezekből úgy vagyok meggyőződve, 
hogy azon jog, melyet Heves- vármegye magának köve- 
tel, nem tartozik azok közé, melyeket a 16. törvény- 
czikk a megyei bizottmányoknak fentartott, és azért 
meg vagyok győződve arról is, hogy a kormány, midőn 
a megyét saját körébe visszautasította, ez által nem- 
csak nem sértette a törvényt, hanem kötelességét telje- 
sítette. 

Nyáry Pál tisztelt barátom figyelmessé tett beszédé- 
ben arra, hogy a 48-iki törvények a megyét alkotmá- 
nyunk védbástyájának nevezik, és kétségtelen, hogy 
azok nem azért nevezték az alkotmány védbástyáinak, 
hogy azon jogokat elvegyék a megyétől, melyek által 
a megye az alkotmánynak védbástyája volt. Tökéletesen 
osztozom e nézetben. Én részemről azon befolyásról, 
melyet a megyék alkotmányunk föntartására gyako- 
roltak, más nézetben vagyok, mint sokan. 

Sokan azt vélik, hogy alkotmányunknak 48 előtt ez 
volt egyetlen, vagy legalább legfőbb és leghatalmasabb 
garantiája. Én ezt nem hiszem, nem hiszem pedig 
azért, mert az én meggyőződésem szerint az alkot- 
mánynak valóságos garantiája 48 előtt, mint utóbb, a 
törvényhozásban keresendő. Az alkotmánynak valósa- 

gos garant iáját nem a megye, mely a sérelmeket föl- 
jegyezte, hanem az országgyűlés képezte, mely ezen 
sérelmeket orvosolta. És meg vagyok győződve, hogy 
ha 48 előtt a megyék alkotmányunk föntartására 
csakugyan nagyobb befolyást gyakoroltak, mint most 
gyakorolhatnak, ennek oka épen azon állásban fekszik, 
melyet a magyar országgyűlés a megyék irányában 
elfoglalt, épen abban, hogy a törvényhozás nem a nép- 
képviselet alapján alakult, hanem egyes megyék köve- 
teiből állott ; és épen azért meg vagyok győződve most 
is, hogy ha csak a népképviselet elvét föladni nem 
akarjuk, ha csak vissza nem akarunk menni régi rend- 
szerünkre, a megyét oly alkotmányos garantiává tenni, 
minő az hajdan volt, nem is áll hatalmunkban. 

De megengedem, hogy a megyék alkotmányunk fön- 
tartására többet tettek, mint az országgyűlésen kivűl 
hazánknak bármily más institutiója ; megengedem, sőt 
meg vagyok győződve, hogy miután föladatunk nem 
lehet az, hogy a constitutionális garantiákat kevesbít- 
sük, hanem az, hogy azokat szaporítsuk: egyik fő 
kötelességünk elkövetni mindent, hogy a megyék állá- 
sának azon része megmaradjon, mely által azok az 
alkotmány garantiáivá váltak. 

De kérdem, vajon a megyének oly hatásköre, minőt 
Heves- vármegye magának követelt, garantiája e az alkot- 
mánynak? — garantiája-e azon alkotmánynak, melyet 
1848-ban átalakítottunk, mely a népképviselet alapján 
nyugszik, és melynek fő garantiája a kormány teljes 
felelőssége? Én részemről erről nem tudok meggyő- 
ződni, mert nem látom át: a megyéknek adott ily 
hatáskör miben és mi által erősíthetné 1848-iki alkot- 
mányunkat? Hogy a megyék tág hatásköre 1848 előtt, 
akkori viszonyaink közt szükséges volt, elismerem; de 
nem fogja senki tagadni, hogy 1848-ban alkotmányunk 



107 

teljes átalakításon ment keresztül, és hogy ennélfogva 
azon hatásnak, melyet egyes institatióink alkotmá- 
nyunkra gyakoroltak, szintén váltoinia kellé. 

Csak hármat említek: 1848 előtt nem volt felelős 
kormányunk, azaz, ha törvényeinkre hivatkozva köve- 
teltük is a felelős kormányt, a felelős kormányt prao- 
tice kivinni lehetetlen volt; 1848 előtt az országgyűlés 
törvény szerint is csak minden három esztendőben 
gyűlt össze; végre 1848 előtt összes törvényhozásunk 
a megyei rendszerre volt alapítva. 

Nem szenved semmi kétséget, hogy ezen viszonyok 
alatt a megyéknek tág hatásköre, melyben azok előbb 
mozogtak, az alkotmányosság biztosítására döntő befo- 
lyással volt. 

Nem felelős kormánynyal szemközt, oly kormánynyal, 
melynek tagjai a törvényhozással semmi összeköttetés- 
ben sincsenek, melynek tagjai a törvényhozás majori- 
tásával igen sokszor világos ellentétben álló elveket 
követnek, a nemzet azon befolyást, melyet a törvények 
végrehajtására gyakorolnia kell, nem gyakorolhatta 
máskép, mint az által, hogy a végrehajtás egy részét 
maga vette kezébe; és hogy ezt a megyék tették, ez 
ismét annak volt természetes következése, mert a tör- 
vényhozás maga is csak a megye képviselőiből állott, 
a megye volt tehát azon unitás, melyből Magyarországon 
minden kiindult és hová minden visszavezetett. 

De kérdem, vajon a megye által gyakorolt hatalom- 
nak ugyanazon következései lesznek e egy felelős kor- 
mánynyal szemközt is? Vajon oly viszonyok között, 
midőn az országgyűlés évről évre összeül, midőn a 
kormány minden pillanatban minden lépéseért feleletre 
vonható, midőn végre a kormány nem kormányozhat, 
ha a törvényhozás a bizalmat elvonja tőle, vajon ily 
viszonyok közt azon jognak, melyet Heves-vármegye 

követel, most is csak az volna következése, mint 1848 
előtt? Vajon a megyék ily követelései által most is 
csak a kormánynak hatalma korlátoztatik-e, vagy nem 
inkább a törvényhozásé, — a törvényhozásé, mely meg- 
kívánhatja, hogy azon tisztviselőket, kiket minden pil- 
lanatban feleletre vonhat, az egyes megye úgy tekintse, 
mint az országnak tisztviselőit, kik ha felelősségük 
alatt valamit rendelnek, a megye ne követelje magának 
azon jogot, hogy a kormány tettei fölött itéletjogot 
gyakoroljon, mely csak a törvényhozást illeti meg? 

Én a dolog ezen állásában az oly követeléseket, 
minőkkel Heves-vármegye a kormány irányában föllé- 
pett, nem csak az alkotmányunk garant iájának nem 
tekintem, hanem tekintem a legnagyobb veszélynek, 
mely mind alkotmányunkat, mind magát a megyei 
rendszert fenyegetheti. 

Ismétlem, mit már mondtam, hogy a megyei rend- 
szert őseink legbecsesebb hagyományának tartom. Meg- 
győződésem, hogy e rendszer létezésében egyik fő garan- 
tiája fekszik annak, hogy az alkotmányosság nálunk 
a szabadságot nem csak igéri, de teljesíteni is fogja. 
Mindazon tapasztalatok után, melyek a legutóbbi 80 
esztendő alatt tétettek, nincs többé senki a világon, 
legalább gondolkodó, ki át nem látná, hogy azon for- 
mák, melyeket a franczia forradalom fölállított, egy- 
magokban véve az egyéni szabadságot nem biztosítják. 
Az egyéni szabadságnak valódi biztosítása az önkor- 
mányzatban fekszik, és meggyőződésem, hogy a sza- 
badság nem terjed tovább, mint az önkormányzat. 
Hogy a megyei intézmény az önkormányzat eszméjének 
sem most meg nem felel, sem soha meg nem felelt, 
azt én igen sokszor kimondottam, miután az önkor- 
mányzat elvét csak egy bizonyos körben alkalmazza; 
pedig arra, hogy valóságos önkormányzattal bírjunk, 

szükséges, hogy annak elvét ne csak a megyékben, 
hanem a községekben is behozzuk. Ragaszkodnunk kell 
pedig az önkormányzat elvéhez egész szigorúságában az 
által, hogy mindent, a mi az országé, csak az ország, 
mindent, a mi a megyéé, csak a megye, mindent, a mi 
a községé, csak a község intézzen. 

Ez azon czél, melyet alkotmányunk végképi meg- 
állapításánál magunk elé kell tűznünk, és lépésről 
lépésre e felé kell törekednünk, mire először akkor lesz 
alkalom, ha majd a megyei rendszer az országgyűlés 
előtt tárgyalás elé kerül. És én azt hiszem, hogy ha 
ezen, az önkormányzat elvére alapított rendszert Magyar- 
országon tökéletesen keresztülvihetjük, ezt csak a megyék- 
nek fogjuk köszönni. Mert a megyei institutió tartá 
fönn ezen szükségnek érzetét, és, most legalább, bizonyos 
körökben az önkormányzatnak practikus gyakorlata 
a megyei intézvény által terjedt. Én tehát megyei intéz- 
vényeinkben alkotmányunk czélszerű kifejlesztésének 
egyik foltételét látom. 

Meg vagyok győződve azon kívül arról is, hogy 
megyei institutiónk jelen alakjában is alkotmányunknak 
nagy garantiákat nyújt : 

1-ször az által, mert a kormány rendeletei csak a 
megyei tisztviselők által hajtatván végre, ez által Magyar- 
országban kikerültetik az, mi minden centralisátiónak 
legnagyobb átka, a fizetett és csak a kormánytól fizetett 
hivatalnokok nagy serege. 

2-szor alkotmányunknak garantiája megyei rendszerünk 
azért is, mert számos polgártársunkban a közügyek 
iránti érdekeltséget ébren tartja, és ezen éberség a köz- 
ügyek iránt, ezen érdekeltség erősebb garantiája minden 
alkotmánynak, mint bármi más, mit törvénykönyvünkbe 
írhatnánk. 

Végre 3-szor fontos garantiája alkotmányunknak a 

megyei rendszer az által is, mert, miután rendeleteit 
a kormány csak a megyei tisztviselők által hajtathatja 
végre, ha valaha találkoznék kormány, eléggé kötelességét 
felejtő, mely például egy az országgyűlés által meg 
nem szavazott adót be akarna hajtani, vagy újonczokat 
állítani, melyeket az országgyűlés nem szavazott meg: 
ily világos törvénysértésre a megyei tisztviselők segéd- 
kezet soha nem nyújtanának. 

Én tehát a megyei institutiót nemcsak a jelenben 
alkotmányunk fontos garantiájának tartom, hanem meg 
vagyok győződve, hogy a megyei institutió létezése 
alkotmányos kifejlődésünknek egyik fő és legfontosabb 
tényezője lesz. 

De vajon, ha a megyék feladatát úgy értelmezzük, 
a mint azt Heves-megye értelmezte, ez által erősítjük-e 
a megyét? — Ne legyünk siketek azok iránt, a mik 
körülünk mondatnak. Már a jelen pillanatban is nyilat- 
koznak szavak, melyek nem eléggé különböztetve meg 
azt, a mi a megyében visszaélés, azoknak valóságos 
hivatásáról, a megyei institutióról könnyedén szólanak. 
Vannak, és naponkint szaporodnak, kik azt állítják, 
hogy ezen szerkezet a renddel, a parlamenti kormány- 
nyal — azaz azon kormányformával, mely a XIX. 
század második felében egyedül lehető — össze nem 
férhet. Vajon erősítjük-e megyei institutiónkat az által, 
ha ezen vádakat azzal igazoljuk, hogy megyénknek oly 
hatáskört tulajdonítunk, mely csakugyan sem a renddel, 
sem a parlamentaris kormányformával össze nem egyez- 
tethető? És épen azért, tisztelt Ház, mert a kormány 
Aegyei institutiónkat fenn akarja tartani, mert egyik 
kötelességének ismeri elkövetni mindent, hogy ezen 
institutiónk valamint eddig alkotmányunk egyik fő 
garantiája volt, úgy nevezetes garantiája maradjon 
ezentúl is : a kormány kötelességének ismerte azon 

pillanatban, midőn egy megyét oly ösvényre látott térni, 
mely nemcsak az alkotmány szempontjából, de magából 
a megyei institutiónak szempontjából is veszélyes, eré- 
lyesen föllépni. És midőn a kormány ezt tette, teljes 
meggyőződése, hogy nem tett semmi mást, mint azt, 
mit az 1848-iki törvény értelmében — mely a kormányt 
minden mulasztásáért felelőssé teszi — tennie szigorú 
és elutasíthatlan kötelessége volt. 



5. 



Bocsánatot kell kérnem, nem szoktam a t. Házat 
személyem iránti tárgyalásokkal fárasztani; személyem 
magában véve nem eléggé nagy tárgy, és fájdalom, egy 
kissé el is avult, és azért személyemről nem szoktam 
értekezni. De miután régi t. barátom, Perczel Mór, és 
t. barátom, Bónis Sámuel előbbi politikai pályám egyik 
fő tevékenységére hivatkoztak, és azt azokkal, miket 
tegnapelőtt elmondani szerencsém volt, ellentétbe hozták: 
szükségesnek és kötelességemnek érzem nyilatkozni, 
nem mintha azok közé tartoznám, kik azt hiszik, hogy 
minden véleményhez makacson ragaszkodni a férfiú 
első kötelessége, nem, sőt ellenkezőleg : hiszen egész 
életemet tanulmányozással töltöttem, és kétségen kívül 
nem azért fáradtam, hogy mindig ugyanazon nézeteim 
maradjanak, hanem fáradtam és fáradok azért, hogy 
nézeteimet a tényekkel összehasonlítva, rectificáljam. Én 
tehát azt, ha valaki kimutatja, hogy nézetem valamiben 
változott, épen nem fogom olyas valaminek tekinteni, 
mi rám legkisebb homályt vetne; de nem akarom, hogy 
ez mondassék rólam akkor, mikor nem áll : és épen e 
kérdésre nézve azt merem állítani, hogy a mi a megyék 
állását és a törvényhozáshoz és a kormányhoz való 

correlatiójokat illeti, nézeteim azon pereztől, melyben 
e kérdésről először szólottam, azaz 1843 óta, épen nem 
változtak. 

Egész politikai működésemnek az első naptól kezdve, 
midőn az első nyilvános ülésben felszólaltam, egész 
mostanáig két eszme, két elv adott irányt: első az, 
hogy hazám minden polgárai egyenlő jogokat élvez- 
zenek ; a második az, hogy e haza alkotmányos legyen 
és legyen erős. A mint a dolgok álltak, én és politikai 
barátaim, kivált a kit majdnem mesteremnek nevez- 
hetnék, s ki fájdalom, a sírban fekszik, Szalay László, 
úgy voltunk meggyőződve, hogy a megyei rendszer, 
úgy a mint 1843 előtt létezett, se a jogegyenlőség 
elvének keresztülvitelével, se azzal, hogy e haza a 
XIX. század értelmében alkotmányos és valóban 
erős legyen, összhangzásba nem hozható; és ezen esz- 
mékkel föllépni kötelességemnek tartottam én, és köte- 
lességöknek tartották barátim, ámbár e kötelesség, 
melyet magunknak választottunk, épen azért igen nehéz 
kötelesség volt, mert azokkal hozott ellentétbe, kiket 
nemcsak tiszteltünk, hanem kiknek, első föllépésünk 
óta, mindig politikai barátai, politikai elvtársai voltunk. 

Azonban, valamint nézetem e tekintetben nem vál- 
tozott, úgy én 1843-ban sem állítottam fel soha Magyar- 
országban behozandóul a centralisatiónak azon nemét, 
mely akkor Francziaországban létezett ; mert az, melyet 
én kívántam, nem volt más, mint azon dolgok centra- 
lisatiója, melyek egyenesen csak az országot érdeklik. 
A mit kimondottam tegnapelőtt, azt kimondottam 
1843-ban is, hogy t. i. Magyarországnak alkotmányos- 
sága, Magyarországnak fejlődése attól függ, hogy az 
önkormányzat elvét következetesen keresztülvigyük a 
politikai élet minden fokozatain, azaz vigyük keresztül 
úgy, hogy arról, a mi az országé, csak az ország, a 

mi a megyéé, arról csak a megye, és a mi a községé, 
arról tisztán és egyedül csak a község határozzon. 

Egyébiránt, mert igen óhajtom, hogy azon nézeteket, 
melyeket akkor kifejeztem, legalább tisztelt barátaim 
ismerjék, én 1846-ban Reform czim alatt kiadott mun- 
kámat, mely összes sommázása volt azon czikkeknek, 
melyek a Pesti iKr/ap-ban megjelentek — természet 
szerint saját költségemen, mert nem hiszem, hogy 
találkoznék reá kiadó — ki fogom újra nyomatni és 
kedveskedni fogok vele Bónis Sámuel és Perczel Mór 
t. barátaimnak és mindazoknak, kik engem meg akar- 
nak annyira tisztelni, hogy egy példányt elfogadnak. 
Méltóztassanak azután megitélni, vajon nézeteim meg- 
változtak- e, vagy kellett-e azoknak megváltozniuk, és 
nem érezhetem-e legnagyobb boldogságomat abban, 
hogy — nem én általam, hanem mert a dolgok ter- 
mészetes folyása magával hozta — a mit 1843-ban 
valóságos haeresisnek tekintettek, azt most az ország 
véghetlen többsége elismeri? 



Br. Eötvös: Benedek. Iü. 8 



XIV. 
AZ ÁLLAMADÓSSÁGI TÖRVÉNYJAVASLATRÓL. 

Két beszéd. 
1. 

Nem volt szándékom e vitában részt venni, főkép 
az általános vitában nem ; miután azon t. barátom 
épen most végzett beszédében kegyes volt általam sok 
év előtt elmondott szavakra hivatkozni, mintegy fel- 
hiva érzem magamat a nyilatkozásra, annyival inkább, 
a mennyivel inkább át vagyok hatva az előttünk fekvő 
kérdésnek fontosságától, a mennyivel inkább érzem 
azon roppant felelősséget, melyet mindannyian magunkra 
vállalunk, kik ezen kérdésben nyilatkozva, annak akár 
egy, akár más módon való elhatározására befolyunk ; 
mert úgy vagyok meggyőződve, hogy ezen kérdés meg- 
oldásától függ hazánk jövője, legalább hosszabb időre, 
és mert épen azért polgári jogaim legbecsesbjének tar- 
tom azt, hogy e fontos ügyben nyilatkozván, elő- 
adhassam azon okokat is, melyek engem arra birnak, 
hogy e törvényjavaslatot tárgyalási alapul elfogadjam 
és elveit magaméinak valljam. 

Előttem szólott igen t. képviselőtársunk említette 
hazánk sokféle szükségeit és azon aránylag csekély 

eszközöket, melyekkel azoknak fedezésére rendelkezünk. 
Azt hiszem, ezekre nézve senki sem fog neki ellen- 
mondani. Egyiránt meg vagyunk győződve, hogy ha 
a birodalom államadósságainak fedezésére elfogadjuk 
azon évi járulékot, melyet a törvény ajánl, egy nagy, 
egy igen súlyos terhet vállalunk magunkra. Tudjuk, 
hogy ezen tehernek elvállalása kétségkívül akadályoz- 
tatni fog haladásunkban, és épen miatta sokról, a mit 
egyiránt buzgón óhajtunk, le kell mondanunk, ha csak 
egy időre is, azért, mert a kellő pénzforrások jelenleg 
hiányzanak; azért osztozom azok nézetében, kik azt 
hiszik, hogy főkép jelen helyzetünkben a teher elvál- 
lalásánál tőlünk a legnagyobb óvatosság kívántatik. 

De hogy ezt tegyük, nem elegendő, hogy csak az 
elvállalandó teher nagyságát és azon érdekeket vegyük 
tekintetbe, melyeknek kielégítésében e teher elvállalása 
által akadályoztatunk; hanem szükséges, hogy még 
azon kérdés felől is tisztába jöjjünk : vajon maga a 
tehernek elvállalása mennyiben szükséges saját érde- 
künkben, és azon érdekek, melyek a súlyos teher 
elvállalására bírnak, nem sürgetőbbek-e azoknál, melyek 
e teher elvállalása által háttérbe szoríttatnak ? 

E kérdés az, melynek megoldásától határozatainknak 
függni kell; mert ha a teher elvállalása nem szüksé- 
ges, ha az legfontosabb érdekeink feláldozása nélkül 
elkerülhető, akkor ezen teher elvállalására nekünk sincs 
jogunk. így állítván fel a kérdést, nem tartom elég- 
ségesnek, hogy csak épen a kérdést magát és az egyes, 
vele legközelebb összefüggésben álló tárgyat vegyük 
tekintetbe ; hanem, hogy az út felől, a melyet követ- 
nünk kell, eligazodjunk, szükségesnek találom, hogy 
egész helyzetünkre terjeszszük ki figyelmünket. 

S mit találunk abban? Felfogásom szerint helyze- 
tünkben két dolog van, a mely változhatlan, s melyet 

épen azért kiinduló pontképen kell elfogadni; az első 
azon viszony, mely az ország és a fejedelem között 
létezik; a második tényleges állásunk. 

Azon viszonyt, mely az ország és fejedelme közt 
létezik, egyaránt felbonthatatlannak ismerjük vala- 
mennyien, s így ennek megváltoztatása bizonyosan 
senkinek nem lehet szándokában. 

A dolgoknak tényleges állását megváltoztatni nem áll 
hatalmunkban. És ha a dolgoknak tényleges állását 
tekintjük, akkor meggyőződünk, hogy először Európának 
jelen állása nem olyan, mely mellett biztosan számít- 
hatnánk békére, mely mellett nagy convulsióktól bizto- 
sítva érezhetnők magunkat ; meggyőződünk másodszor, 
hogy geographiai helyzetünk olyan, melynek következtében 
bármi nagyobb átalakulás történjék Európában, ennél 
hazánk semleges nem maradhat; meggyőződünk har- 
madszor, hogy a jogeszméknek teljes fölzavarása mellett, 
mely Európa politikájában irányadó, minden állam s 
minden ország nem históriai jogának alapjára, hanem 
csak tényleges hatalmára támaszkodhatik ; meggyőző- 
dünk negyedszer, hogy Európában kevés kivétellel 
csak nagy államok léteznek, melyek nagy nemzetisé- 
gekre alapíttattak ; meggyőződünk végre, hogy Magyar- 
ország, bármennyire kikerekített határokkal bírjon is 
egyfelől és bármennyire egy érzet és hazafiság lelkesítse 
minden polgárát, kiterjedésre és számra nézve nem elég 
hatalmas, hogy ezen országra nézve kívánatosnak, sőt 
szükségesnek ne kellene tartani azt, hogy biztos és 
állandó szövetségről gondoskodjék, melyre egy nagyobb 
európai összeütközés esetében biztosan számíthat. 

Azon összeköttetésnek, mely Magyarország és a feje- 
delem közt létezik és a melyet felbonthatlannak tartunk, 
szükséges következése, hogy felbonthatlannak kell tarta- 
nunk azon összeköttetést is, melyben ő felsége Lajtán-táli 

országaival állunk ; s a dolgok tényleges állásából meg- 
győződünk, hogy Európának jelen helyzetében ezen 
összeköttetés reánk nézve nemcsak nem káros, hanem 
előnyös is. És ebből világosan az következik, hogy 
azon állás, melyet azon politikai egész, mely a magyar 
birodalomból és ő felsége többi országaiból a közös 
védelemre alakult, hogy azon állás, melyet a birodalom 
Európában elfoglal, reánk nézve közönyös nem lehet, 
és hogy fontosabb érdekünk alig gondolható, mint az, 
hogy azon felbonthatatlan viszony, mely köztünk és ő 
felsége többi országai közt létezik, az igazság alapjára 
fektetve biztos és olyan legyen, mely mindkét részt 
kielégíti. Mert ha egy részről felbonthatlannak tartjuk 
ezen összeköttetést, melyben ő felségének Lajtán túli 
országaival állunk ; ha ezen összeköttetés létezése reánk 
nézve lehetetlenné teszi, hogy bármily eseményeknél 
más szövetségre támaszkodjunk; ha ezen összeköttetés 
fentartására áldozatokat, nagy áldozatokat hozunk, és 
azon ügyekre, melyek hazánkat és a birodalom Lajtán- túli 
országait közösen érdeklik, befolyást és pedig tetemes 
befolyást biztosítottunk magunknak, akkor az összbiro- 
dalomnak állása reánk nézve közönyös nem lehet; 
akkor az, hogy e birodalom feladatának megfeleljen, 
hogy az mint erős és hatalmas állam álljon fenn Európa 
más nagy államai közt, reánk nézve nem idegen érdek, 
hanem a szó legszorosabb értelmében saját érdekünk. 
Ha pedig ez áll, t. Ház — engedelmet kérek, ha tán 
doctrinair módon szólok ; már 30 év előtt is szememre 
hányták ezt nekem, s e hiba utoljára egyike azon 
hibáknak, melyek a korral nem javulnak — ha az áll, 
hogy az összbirodalomnak, azon birodalomnak, mely 
a magyar birodalomból és a Lajtán- túli tartományokból 
álló államok összegéből alakult, ha e birodalomnak 
európai állása és hatalma reánk nézve fontos: abból 



118 

szoros logikával az következik, hogy minden oly kér- 
désnél, mely nemcsak minket, hanem a birodalom 
Lajtán -túli részeit is érdekli, sőt az összbirodalom állá- 
sára befolyást gyakorol, nemcsak azon befolyást kell 
tekintetbe venni, melyet a kérdéseknek egy vagy más 
módon való elhatározása hazánkra gyakorolna, hanem 
tekintetbe kell venni azon befolyást is, melyet ily hatá- 
rozataink a Lajtán- túli részekre, sőt egy egész birodalom 
állására gyakorolnának. És a kérdés, mely előttünk 
fekszik, kétségen kívül ezek közé tartozik. 

Ismétlem, én az ajánlott évi járuléknak elfogadását 
Magyarország részéről a legnagyobb áldozatnak tartom, 
melyre képesek vagyunk. Senki nem fájlalhatja nálam- 
nál inkább, hogy ezen áldozat miatt sok oly javitás 
eszközlésére képtelenekké válunk, melyeket egyaránt 
kívánatosaknak, sőt szükségeseknek ismerünk, s melyeket 
most későbbre kell halasztanunk. Meg vagyok győződve 
arról is, hogy szigorúan és tisztán a jogot véve föl, 
ezen terheknek elvállalására kötelesek nem volnánk. 

De, t. Ház, méltóztassék visszagondolni az állam- 
adósságok fölött folytatott egész tárgyalásainkra 1861-től 
kezdve, midőn a magyar törvényhozás először késznek 
nyilatkozott részt venni azon súlyos terhekben, melyek 
a monarchiának másik felére nehezednek, utolsó nyi- 
latkozatainkig. 

A törvényhozás a tehernek elfogadását kötelességül 
soha nem ismerte el ; soha nem kétkedett azon, hogy 
nagy terheket vállal magára ; és ha ezen teher elválla- 
lására mégis késznek nyilatkozott, ezt, mint világosan 
kimondta, csak azért tévé, hogy a birodalomnak túlsó 
része azon súlyos terhek alatt össze ne roskadjon, 
melyeket egy rosszul intézett kormányrendszer reája 
nehezített, és hogy annak következtében a mi és az ő 
jólétök egyaránt ne szenvedjen. Magára vállalta ezen 

terheket, nem, mert magit arra kötelesnek ereié, nem 
mások kedvéért, hanem mert ezt saját érdekünkben 
szükségesnek tartotta ; és kérdem, ha mellőzve a politikai 
szempontot, csak azon szoros összeköttetést tekintjük 
is, melyben financiális és általában minden nemzet- 
gazdasági viszonyunk a birodalom Lajtán- túli részének 
financiális és nemzetgazdasági viszonyaival áll: tagad- 
hatjuk-e, hogy ezen tehernek elvállalása most is épen 
saját legfontosabb érdekeink tekintetéből válik szüksé- 
gessé? 

Méltóztassék meggondolni, mily következéseket szülne, 
kizárólag hazánk jólétét véve tekintetbe, ha ország- 
gyűlésünk oly valamit határozna el, mi által a Lajtán- 
túli országok összes pénzviszonyai általános convulsión 
mennének keresztül? A járulék, melynek elvállalása 
kívántatik, nagy és súlyos: de bármi nagy a teher, 
kiszámítható, és áldozatunk számokban kifejezhető. De a 
ki azon következéseket tudná kiszámítani, melyeket 
ily pénzconvulsió épen Magyarország anyagi jólétére 
előidézne, ki azon károkat számokban ki tudná fejezni, 
melyeket nemcsak a Lajtán- túli országokra, hanem 
hazánkra is, egy állambanqueroutenak kimondása maga 
után vonna: oly számoló nem létezik. 

És azért erős meggyőződésem, hogy bármi nagyok 
legyenek is az áldozatok, melyeket az ajánlott járulék 
elfogadása által magunkra vállalunk ; bármily fontosak 
legyenek azon javítások, melyeket ezen járulék elvál- 
lalása miatt későbbre kell halasztanunk : csak azt tesz- 
szük, mit tőlünk saját érdekünk kíván, mit épen saját 
érdekünkben szükségesnek tartunk, hogy a birodalom 
pénzbeli viszonyainak felbontását elhárítva, hazánkat 
megóvjuk azon következésektől, melyek ebből reá hára- 
molnának. 

Nem tartom szükségesnek, hogy azon statisztikai 

adatok czáfolására, melyeket az előttem szóló felhozott, 
más statisztikai adatokkal álljak elő. Hiszen mivel ezen 
statisztikai adatok csak azt igazolják, hogy országunk 
helyzete a jelen pillanatban igen szegény, minden 
statisztikai adat, melyet felhozhatnék, csakugyan azt 
fogná igazolni. Szegénységünk fokára nézve lehetnek 
különböző vélemények; a szegénységnek létezését nem 
fogja tagadni senki, valamint azt sem, hogy hazánk 
épen azon rendszer következtében sülyedett ennyire, 
melyen az utolsó tizennyolcz év alatt átmentünk. 

De ha elismerem is, és meg vagyok győződve, hogy 
financiális tekintetben igen szomorú helyzetben vagyunk, 
jelenleg nem osztozhatom azoknak nézetében, kik azt 
hiszik, hogy ha a kormány és azok, a kik vele e rész- 
ben egyetértenek, jövőre nézve reményekkel kecsegtetik 
magokat, puszta ábrándok után indulnak. A föld, t. Ház, 
melyen Magyarország áll, ugyanaz marad, kiterjedése 
nem lesz nagyobb ; a nép szintén az marad, nem 
leszünk számosabban. Csak egy új tényező jön hozzá: 
azon tényező, mely kis, kopár, rossz éghajlat alatt 
fekvő szigetekből a világ első birodalmát alkotta ; azon 
hatalom, mely az Atlanti oczeánon túl a jövő legóriásibb 
államát alkotja ; azon hatalom, mely a svájczi sziklák 
között virágzó népet állított elő ; azon hatalom, mely a 
tengertől el birta sajátítani tulajdon hazáját: a szabad- 
ság! És, t. Ház, hogy azon terheket, melyeket, midőn 
lánczokat viseltünk, alig bírtunk, ha lánczaink nem 
lesznek, nem bírjuk elviselni, a ki nekem ezt mondja, 
hogy nem nyervén semmi újat, nem találván új arany 
aknákra, csak a szabadságot biztosítván magunknak, 
a ki nekem azt mondja, hogy ez által előnyt nem 
nyertünk: annak azt fogom felelni, hogy ő a költő és 
nem én, mert az egész világtörténet mellettem tanús- 
kodik. 

2. 

Nem éltem vissza a Ház szabályai által a ministerek- 
nek adott azon kiváltsággal, hogy a vitatkozásokban 
többször szót emelhetnek ; és épen azért elnézést várok 
a t. Háztól, ha szokásomtól ma eltérve, e tárgyban 
még egyszer szólok. 

Szolgáljon mentségemül a tárgynak fontossága ; mert 
meggyőződésem szerint az előttünk fekvő kérdés azok 
közé tartozik, melyeket a Háznak többsége eldönthet, 
de melyek megoldottaknak csak akkor tekinthetők, ha 
az, a mit a Ház határoz, az ország által meggyőződésül 
elfogadtatik. Ily esetben tehát minden, mi a kérdés 
felderítéséhez vezethet, minden, mi azt eszközölheti, 
hogy a discussió kimerítőbb legyen, meggyőződésem 
szerint nem fölösleges. Mentségemül szolgálhat talán 
még az is, hogy képviselőtársaim közül többen kegyesek 
voltak szavaimra hivatkozni és hogy ezen hivatkozás- 
ból azt tapasztaltam, hogy okaimat talán nem elég 
világosan fejtettem ki, legalább nem úgy, hogy azok 
meggyőzőleg hatottak volna. 

A kérdés, mely előttünk fekszik, nem jogi kérdés. 
Nem volt az előbb sem, mert hogy Magyarország oly 
terhekben való részvételre jogilag nem köteles, melyek 
minden befolyása nélkül költettek el, az világos; de 
világos az is, mit Bónis Sámuel t. barátom tegnapelőtti 
ülésünkben mondott, hogy miután törvényben kimon- 
dottuk, hogy ezen terheknek egy részét magunkra 
akarjuk vállalni — habár csak méltányosságból is — 
az, a mi előbb méltányosság volt, most valóságos 
kötelességgé vált. 

A kérdés tehát nem jogi kérdés, nem sympathiák 
kérdése; de — engedjék még megjegyeznem — nem 
is egészen számok kérdése. E kérdés olyan, melynél 

biztosabban az arithmetika útján nem határozhatunk 
egyrészt csak azért, mert nem egészen oszthatom Bónis 
Sámuel t. barátom azon nézetét, hogy a számok kérlel- 
hetlenek. 

A kik a politikával kissé foglalkoztak, azon meg- 
győződéshez jutottak, hogy napjainkban a számok igenis 
engedékenyek szoktak lenni. A számok, miután azok 
az utolsó huszonöt év alatt a politikai számtan neve- 
lésén keresztülmentek, sokkal engedékenyebbekké váltak, 
annyira, hogy azokból most a legkülönbözőbb dolgokat 
lehet kimagyarázni. 

De azért sem tekinthetjük azt tisztán számtani kér- 
désnek, mert felfogásom szerint az, a mi számitásunk 
alapját képezheti, t. i. az előbbeni költségvetések, nem 
olyanok, hogy azokból bármit teljes biztossággal kiszá- 
míthatnánk. Arra, hogy ezen számításokból biztos követ- 
keztetéseket vonhassunk le a fő dologra, a mit épen 
tudnunk kell, az országnak adóképességére: arra szük- 
séges lenne, hogy ezen számítások egy czélszeru és 
igazságos adóelosztás eredményeit mutassák fel; és ha 
az előbbi időre visszagondolok, úgy hiszem, mindenki 
elismerheti, hogy az akkori adóztatási rendszer olyan, 
melyből se a Lajtán-túli részeknek, se Magyarországnak 
adóképességét biztossággal kiszámítani nem lehet. Ezen- 
kívül, nézetem szerint, oly számítások, melyek tisztán 
a centralisátió elvének alapján, azaz dualistikus formája 
elrendezésénei kulcsul nem is szolgálhatnak. Ezért én, 
mint mondám, ezen kérdést számtani kérdésnek sem 
tekinthetem. 

Én a kérdést, mely előttünk fekszik — ismétlem, a 
mit minap mondottam — mindenek előtt kiválólag 
politikai kérdésnek tartom ; és ezen politikai kérdés 
három más kérdést foglal magában. 

Az első az : érdekünkben fekszik-e, hogy a birodalom 

Lajtán-túli országait minden nagyobb pénzbeli zavartól 
és convulsiótól megőrizzük, habár áldozatok árán is? 

A második kérdés: vajon az áldozatok, melyek az 
indítványban tőlünk kívántatnak, nem nagyobbaké, 
mint ezen czél elérésére szükséges? 

A harmadik : vajon képesek vagyunk-e ezen áldozatok 
elviselésére ? 

A mi az első kérdést illeti, erre nézve, úgy hiszem, 
véleménykülönbség nem létezik közöttünk. Bónis Sámuel 
t. barátom minap igen helyesen és alaposan előadta 
azon okokat, melyek miatt alkotmányos országban az 
ellenzéknek létezése nemcsak természetes, de szükséges 
is. Én egész kiterjedésében osztozom nézetében. Fölfo- 
gásom szerint az alkotmányosságnak előnye épen abban 
fekszik, hogy uralma alatt minden kérdés nem egyolda- 
lúlag, hanem minden oldalról felvilágosíttatik, mi csak 
ott történik, hol különböző pártok léteznek. 

Én az ellenzéknek nemlétét alkotmányos szempontból 
a lehető legnagyobb szerencsétlenségnek tartanám, és 
azt hiszem, ha e Háznak nem volna bal oldala, ennek 
körülbelül csak az lenne következése, mint ha valamely 
ember egyik karját veszti el. Meglehet, ez által ereje 
csak egy karjában concentrálódván, ezen egy kar erősebb 
lenne, de hogy az egész test nem lenne erősebb, hogy 
az egész egyén nem lenne életre képesebb, az nem 
szenved semmi kétséget. Én tehát tökéletesen egyetértek 
Bónis Sámuel tisztelt képviselőtársammal arra nézve, 
hogy az ellenzéknek létezését nemcsak károsnak nem 
tartom, sőt szükségesnek találom. De hogy az ellenzék 
feladatának megfeleljen, szükséges, hogy valamint a 
vég czélokra nézve politikai ellenfeleivel egyetért, úgy 
egyetértsen bizonyos kiinduló pontokra nézve is, és 
legyenek bizonyos elvek, melyekre nézve pártkülönbség 
nem létezik. És mivel én ellenzékünket ilyennek tekintem, 

és meg vagyok győződve, hogy valamint czéljainkra 
nézve egyetértünk, úgy egyetértünk egyik fő kiinduló 
pontunkra nézve is, mely a közöttünk s a birodalom 
Lajtán- túli országai között a pragmatica sanetió által 
megállapított viszony : úgy tartom, nincs senki feljogo- 
sítva arra, hogy az ellenzékről föltegye, hogy az nem 
épen úgy óhajtaná, mint mi, hogy a birodalomnak 
Lajtán-túli országai megóvassanak minden olyan pénzbeli 
convnlsiótól, melyek utoljára közvetve reánk is hatnának. 
A különbség köztünk nem is a végczélban, hanem 
azon útban fekszik, melyen a czél felé törekszünk. 
T. barátomnak, Debreczen városa képviselőjének indít- 
ványa szerint a czélszerüség azt kívánja, hogy azon 
terhekre nézve, melyeket hazánk a birodalom Lajtán-túli 
országainak érdekében magára vállalni kész, ne most 
nyilatkozzunk, hanem később, midőn a budget a Ház 
elé terjesztvén, bővebb felvilágosítást nyerünk azon 
eszközök felől, melyek által e teher elviselhetése lehetővé 
válik. 

Én részemről igen örvendek azon, hogy tisztelt 
barátom, a pénzügyminister, az ellenzéknél is a bizalom 
oly mértékével bir, hogy, mint Szontagh Pál képviselő- 
társunk mondotta, nem szükséges semmi egyéb, mint 
hogy azon adatokat terjeszsze elő, melyeket ő már úgyis 
tud, s akkor a kérdés igen könnyen elhatározható. 

Én azt hiszem, hogy a Ház másik oldalán ülő t. 
képviselőtársaink ezenkívül valószínűleg még valamivel 
többet is kívánnának ; azt hiszem, ha ezen indítvány 
elfogadtatnék, valószínűleg azt méltóztatnának kívánni, 
hogy az egész kérdésben ne most határozzunk, hanem 
később, a mikor majd egész helyzetünkről kellőleg föl 
leszünk világosítva. Én legalább az indítványnak csak 
ezen lehető következését látom, és épen ezért nem fogad- 
hatom el azt, mert e kérdés elhatározásának elhalasztása 

nem fekszik érdekünkben. Olyannak tartom a jelen 
pillanatot, melyben, hogy helyesen járjunk el, nem elég, 
hogy határozásainknak csak közvetlen következéseit 
tekintsük; szükséges, hogy tágabb kört fogjunk körül 
és kissé tekintsünk körül a világban. 

Tagadhatlan, t. Ház, hogy Európa a jelen pillanatban 
nagy átalakuláson megy keresztül. A régi szerződések, 
a melyekre minden állam- 8 nemzetközi viszony 
alapítva volt, nagyrészt széttépettek. Hetek alatt új 
nagy államokat láttunk alakulni. És ha azon fluctuatiókat, 
azon ingadozásokat tekintjük, a melyek az utolsó nagy 
események után még visszamaradtak, alig kecsegtet- 
hetjük magunkat annak reményével, hogy egy új béke 
stádiumába léptünk, olyanba, a milyenben egész Európa 
az első császárság ellen folytatott nagy harczok után 
negyven évig megpihent. Én nem épen oly feketének 
látom a dolgokat, nem oly fenyegetőknek tartom a 
fellegeket, mint Ivánka Imre t. barátom ; de hogy egünk 
nem egészen derült, azt tartom, senki nem fogja tagadni. 
A lehetőségek közé tartozik, hogy új küzdelmeknek 
megyünk elébe, tán északi határainkon, valószinüebben 
a kelet felé, de küzdelmeknek, a melyeknél a birodalom 
érintetlenül semmi esetre sem maradhat, s a melyeknél 
lehetséges, hogy hazánk csatatérré válhatik. 

És épen ezért nem hiszem, hogy azon kérdés: vajon 
ily küzdelmek, ha valahogy bekövetkeznének, az osztrák 
birodalmat mily állapotban fogják találni, reánk nézve 
közönyös lenne ; nem hiszem, hogy nem fekszik érde- 
künkben, hogy azon bizonytalan, azon fluctuáló állapot, 
melyben a birodalmat most látjuk, még tovább tartson, 
és hogy ez által az európai béjce megfosztassék azon 
n &gy garantiájától, melyet az az osztrák birodalom 
hatalmában bir, és birni fog még inkább, ha majdan 
hazánk a birodalom ügyeinek vezetésére azon befő- 

lyáet gyakorolja, mely azt az idei 12. t. ez. értelmében 
megilleti. 

Jól tudom, t. Ház, hogy volt idő, midőn ilyféle 
tekintetek a magyar törvényhozás határozataira igen 
csekély befolyással voltak ; a külviszonyokra nézve 
majdnem közönyösséggel viseltettünk, mert tudtuk, hogy 
valamint mi ezen viszonyokra befolyást nem gyakorol- 
hatunk, úgy ez irányban nem vállalunk magunkra semmi 
felelősséget. Akkor, t. Ház, viszonyaink egyszerűebbek 
voltak, mint most. A birodalomnak hatalmi állása el 
volt ismerve az egész világ által s hazánkat nem fenye- 
gette veszély, kivéve azon veszélyt, melyet akkor a biro- 
dalmi kormánynak a magyar alkotmány ellen irányzott 
törekvései idéztek elő. Azon időben a dolgok természete 
szerint egész politikánk ellenzéki volt. Akkor a hazafi- 
ságot máskép, mint a birodalmi kormánynyal ellentétben, 
nem is képzelhettük volna. De, tisztelt Ház, nem fogja 
senki tagadni, hogy ezen viszonyok gyökeresen meg- 
változtak. Azon arányban, melyben a birodalom egykor 
elfoglalt túlnyomó állásából egyes szerencsétlen események 
következtében valamivel alább szállt, azon arányban, a 
melyben alkotmányunkat a birodalom részéről jelenleg 
veszély nem fenyegeti, e helyett új, más veszélyek 
támadtak, oly veszélyek, melyek nem kisebbek, olyanok, 
melyek kivétel nélkül a birodalom és Magyarországnak 
közös veszélyei. Mert, tisztelt Ház, azon elméletek, 
melyek szerint az államok természetes határai nem a 
történelem, hanem a philologia szerint határoztatnak 
meg, azon elméletek, melyek a múltról egészen elvontan 
a jövőnek földabroszait készítik, nemcsak az osztrák 
birodalmat fenyegetik, hanem fenyegetik épen úgy 
hazánkat is, fenyegetik nem egy távol jövőben, hanem, 
mint Ivánka Imre képviselő úr monda, fenyegetik talán 
a jelen pillanatban is. És ha valaki azt hiszi, hogy 

azon kérdéseknek megoldása, melyek költünk & * 
birodalom Lajtin-tftli tartományai kőit azon kapcsok 
szilárdságát meggyengitik, melyeket költünk neniesak 
a fejedelemnek egysége képei, hanem érdekeinknek 
tökéletes közössége és köiössége vesaélyeinknek, - a 
ki, mondom, ait hiszi, hogy nincs érdeküukben, hogy 
ezen bizonytalanság, mely a birodalmat hatalmának 
kifejtésében akadályozza, minél elébb inegsaüqjék: az 
teljes meggyőződésem szerint csalódik. És habár meg 
vagyok győződve, hogy a ozélra nézve velem tökéleteven 
egyetért, csalódik ez eszközökre nézve; mert e kérdések 
elhatározásának elhalasztása nem azon mód, mely által 
a kitUzött czél elérhető. 

Ennyit kellett mondanom az első kérdésre nézve. 

A második kérdésre nézve rövid lehetek. A kérdés 
t. i. az: vajon az áldozat, mely a törvényjavaslat izerint 
ajánltatik, nem nagyobb-e a szükségnél? Mondom, erre 
nézve rövid lehetek, mert hiszen valamint valamennyien 
érezzük, hogy a teher, melynek elvállalása tőlünk kíván- 
tatik, nehéz ránk nézve, úgy nincs senki, ki azt állítaná, 
hogy a teher, mely a Lajtán- túli országokra nehezedik, 
könnyen lészen elviselhető. Érezzük ezen teher súlyát 
valamennyien, és mennyire, az legvilágosabb abból, 
hogy több szónok épen ezért emelte ki hibául, hogy 
mielőtt az adósság terheinek elvállalása szóba jött, a 
reductió vagy más ehhez hasonló szabály nem indít 
ványoztatott, mely által a teher könnyíttessék. 

Részemről csak egy kis észrevételt akarok tenni 
Szontagh Pál t. barátom állítására. 

Megengedem, hogy a nagy capitáli* kevesebbet dol- 
gozik, legalább faradságának jutalmához aránylag; u«m 
is hiszem, hogy a nagy capitális fölötte költői és ábrán- 
dozó; de azt is hiszem, hogy ha minden törvényhozás 
a kamatreductióhoz vagy mis oly határozathoz, mely 



128 

által a tőke veszélyeztetik és részben megsemmisül, 
csak a legnagyobb óvatossággal, csak félve nyúl, ennek 
oka nem a nagy töke iránti symphatiában, hanem azon 
meggyőződésben kereshető, hogy a milliók, melyek az 
egyes nagy capitalisták kezében vannak, ugyanazon 
forintokból és fillérekből állanak, melyek a munkát 
termékenyítik, és hogy a capitálist, bárki kezében legyen, 
megkevesbíteni nem lehet a nélkül, hogy ez a nép 
minden rétegeiben, a legalsóbbtól a legfelsőbbig, a leg- 
károsabb következményeket ne idézné elő; sőt ha ilyféle 
pénzbeli crisiseknek és convulsióknak történetét tekint- 
jük, azt fogjuk tapasztalni, hogy az ily crisiseknek 
legnagyobb kára közönségesen nem alegnagyobb capitálist 
éri. A nagy capitális, épen mert nem ábrándozó, föl- 
használja sokszor még azon conjuncturákat is, hogy 
még nagyobb pénzhatalomra emelkedjék; de a munkás, 
a ki nem oly nagy segédforrással rendelkezik, tönkre 
van téve ; és épen azért kötelessége is minden törvény- 
hozásnak a lehetőségig őrizkedni minden ilyféle con- 
vulsióktól, melyek soha sem egyes osztályokat, hanem 
mindenkit terhelnek, és terhelnek oly arányban, melyet 
előre kiszámítani nem lehet, mert míg az, bármily 
súlyos, kiszámítható, bizonyos, hogy azon következ- 
mények, melyek egy nagyobb pénzconvulsióból kelet- 
kezhetnek, kiszámíthatatlanok, és mindig aránytalanul 
nehezednek nemcsak a nép egyes osztályaira, hanem 
a nép minden osztályaira s azok között minden egyes 
polgárra is. 

Marad a harmadik kérdés, és tulaj donképen ezért 
szólottam fel. 

Elismertem, midőn utolszor a t. Házhoz szólni szeren- 
csém volt, hogy a terhek, melyeket magunkra vállalunk, 
súlyosak. Kimondottam s kimondom most is, hogy ezen 
terheket elvállalva a nemzet nagy áldozatokat hoz, oly 

áldozatot ugyan, melyre el volt készülve azon pillanatban, 
midőn 1861-ben először kimondd igéretét, hogy a terhek- 
ben részt venni kész, de mely azért nem válik kisebbé. 
De kimondottam akkor azon meggyőződésemet is, 
hogy a nemzet e teher elviselésére képes, képes pedig 
főkép az alkotmányos szabadság által, melyet élvez és 
élvezni fog. 

Bónis Sámuel t. barátom elfogadja a majort ; nem is 
vártam tőle mást. Azon elvnek szolgálatában őszültünk 
m eg együtt, a mely által meggyőződésem szerint e 
terhek elviselése lehetségessé válik; és azt hiszem, ha 
a Mindenható még több évekig hagyja fennállani barát- 
ságunkat: azon idő nem fog eljönni soha, a melyben 
mi ketten bizalmunkat a szabadság jótékony hatása 
iránt el fognók veszteni. Megengedte majoromat, de 
kételkedik a minoron, azaz azon, hogy szabadságot 
élvezünk; és azért kételkedik a consequentián is. 

Az egész kérdés sarkpontja itt fekszik. Meggyőződésem 
szerint valamint hazánkban, úgy a birodalom Lajtán-túli 
országaiban is, a financiális kérdés a szabadság kérdése. 
A terhek bárminő súlyosak legyenek, melyek a birodalom 
Lajtán-túli országaira és hazánkra nehezednek, elvisel- 
hetek csak az alkotmányos szabadság biztosítása által 
lehetnek. 

Ha a szabadság mint tiszta fogalom állíttatik fel, a 
tárgy olyan, melyről nehéz vitatkozni. Az egyik szabad- 
ságnak fogja nevezni azt, mit a másik szabadságnak el 
nem ismer. A szabadság, t. Ház, azon dolgok közé tar- 
tozik, melyek, mint a szerencse, mint a műveltség, őzéi- 
ként állíttattak fel az emberiségnek, hogy feléjök töre- 
kedve haladjon, emelkedjék, nemesbüljön. Magát a 
tökéletes szabadságot ép oly kevéssé fogják elérni, mint 
a tökéletes szerencsét ; és ha t. barátom észrevette, hogy 
az Atlanticumon túl fekvő óriási birodalom, az amerikai 

Br. Eötvös : Beszédek. ÜL 9 . 

köztársaság közt és köztünk nagy különbségek léteznek, 
ha még több figyelemmel áttekintett volna az Atlan- 
ticumon, a jelen pillanatban ott is talált volna kétségen 
kívül és jelenleg épen sokakat, kik a szabadság fokával 
nem elégszenek meg, és azt állítják, hogy ott jelenleg 
nincs szabadság. Ebből csak azt következtetem, hogy 
a szabadság fölött, mint általános fogalom fölött, kár 
vitatkozni. E vitatkozás soha nem vezet eredményhez. 

Mégis vannak bizonyos módok, melyekből a szabad- 
ságról ítélhetünk. Ha tudni akarjak, létezik-e valamely 
országban szabadság, létezik-e több vagy kevesebb, mint 
más országban, több vagy kevesebb, mint ugyanazon 
országban más időszakokban, nem szükséges más, mint 
hogy a szabadságot azon három viszonyban vizsgáljuk, 
melyben nyilatkozik: először az egyéni szabadságot, 
másodszor a politikai szabadságot, harmadszor, a mi 
már nem annyira a szabadság köréhez tartozik, hanem 
a szabadságnak garantiája: az állam függetlenségét. 
Ezen három állapot szerint Ítélhetni meg a szabadságot. 

A mi az egyéni szabadságot illeti, mely e hazában 
jelenleg létezik, talán t. barátom is meg fogja engedni, 
hogy ez ellen nem lehet panasz. Mindenesetre, ha e 
tekintetben hazánk jelen helyzetét összehasonlítjuk 
hazánk 1848 előtti állapotával, nem lehet senki köztünk, 
kinek keble ne tágulna, ki szivét ne érezné dobogni 
örömében; szabadságok helyett szabadságot nyertünk, 
mely közös tulajdonunk, és e tekintetben a singuláris 
sokkal jobb a plurálisnál. Az egyéni szabadságnak nem- 
létezését tehát t. barátom bizonyosan nem fogja állítani. 

A másik a politikai szabadság, a mennyiben az az 
ország dolgait illeti. Erre nézve, t. Ház, nem mondom, 
hogy ez épen a szabadságnak maximuma, mert a 
szabadság maximuma egyáltalánvéve el nem érhető; 
de azt merem állítani és azt hiszem, a bal oldal sem 

fogja tagadni, hogy ha politikai szabadságunkat, azaz 
azon befolyást, melyet a nemzet saját belügyeinek ön- 
kormányzására gyakorol, összehasonlítjuk azon politikai 
szabadsággal, melyet a nemzet 48 előtt élvezett, véle- 
ményein szerint szintén haladtunk. Én nem hiszem, 
hogy e t. Háznak másik oldala ezt kétségbe vonná. 
Valamint tehát az egyéni szabadságban, mely tulaj don- 
kép csak most létezik — mert előbb privilégiumaink 
voltak, nem szabadságunk — csak úgy haladtunk a 
politikai szabadságban is. 

Marad a harmadik : az ország függetlensége. Szükség, 
t. Ház, hogy erre nézve is tisztába jöjjünk. Nem theoria 
kérdése ez nálunk: ez a mi valóságos praxisunk. 

A függetlenség olyan, t. Ház, mint a szabadság : álta- 
lános függetlenség, a függetlenség ideálja, nem létezik. 
Nincs nemzet olyan helyzetben, hogy absolute független 
volna, s minden pillanatban, tekintet nélkül másokra, 
azt tehetné, a mit akar. Itt is csak aránylagos függet- 
lenségről van szó, és erre nézve épen Bónis t. barátom 
úgy látszik vélekedni, hogy függetlenségünkből vesz- 
tettünk. A függetlenség nemzeteknél ugyanaz, a mi az 
egyénnél a szabadság ; és valamint az egyén, mihelyt 
más egyénekkel társaságba lép és valamely közös czél- 
nak elérése végett vele egyesül, szabadságának egy 
részéről lemond : úgy kétségkívül minden nemzet, mely 
más nemzetekkel összeköttetésbe lép, főleg állandó össze- 
köttetésbe, szintén veszt valamit absolut függetlenségéből. 
De vajon ki állithatja, ki állította valaha, hogy az 
egyén, ha másokkal bizonyos czélok elérésére társaságba 
lép, ha bizonyos kötelezettségeket vállal magára, ez által 
szabadságáról mondott le? Hiszen ha ezt állítanék fel, 
nem az egyénnek szabadságát fogtuk volna biztosítani, 
hanem épen örökre való elnyomását. Mert az egyéni 
szabadságnak biztosítása csakis épen abban áll, hogy más, 

vele hasonló állásban leró egyénekkel egyesül. És vajon, 
ha egy nemzet, meggyőződve arról, hogy független- 
ségének és szabadságának biztosítására saját ereje bizo- 
nyos conjuncturák közt nem elegendő, ha ezt belátva, 
más nemzetekkel szövetségre, állandó szövetségre lép, 
ha ennek következtében valamint jogokat köt ki magának, 
úgy bizonyos kötelességeket is vállal magára: állít- 
hatjuk-e, hogy függetlenségéről mondott le? 

A függésnek mérlege nem az, hogy valamely nemzet 
bizonyos tárgyakra nézve maga nem határozhat, hanem 
az, vajon azon kérdések elhatározásában, melyek reá 
nézve fontosak, mily befolyással bir, és ott, a hol közös 
ügyei elhatároztatnak, a másik fél, melylyel szövetségre 
lépett, nem gyakorol-e több jogot, mint ő? Ha több 
jogot gyakorol, akkor azon arányban, melyben a másik 
fél jogköre tágabb, csakugyan függetlenségéről mondott 
le. Ha nem tágabb, akkor nem mondott le függetlensé- 
géről, csak hogy jogainak független gyakorlatára nézve 
más módokat állított föl. Mert, ha ezt nem fogadnók 
el, akkor azt kellene állítanunk, hogy elődeink, — a 
kik azon időszaktól, mikor a török veszély a hazát 
először fenyegetni kezdte, mindig arról gondoskodtak, 
hogy a trónra oly uralkodókat ültessenek, kik egyszers- 
mind más országok uralkodói valának, hogy biztos 
szövetséget biztosítsanak magoknak, — akkor azt kel- 
lene állítanunk, hogy akkor, midőn e nemzet 1526-ban 
köztünk és a Lajtán- túli tartományok közt az állandó, fel- 
bonthatlan szövetséget először megkötötte, hogy akkor, 
midőn a sanctió pragmaticát alkottuk: függetlenségünk- 
ről mondottunk le. Valamint pedig ezt nem állítja 
senki, úgy abból, hogy e viszony újabb törvényes ren- 
delkezéseink által egy bizonyos pontig szorosabbá lett, 
azt, hogy függetlenségünk csekélyebbé vált, következtet- 
nünk szintén nem lehet, ha csak azon állítást jogaink 

független gyakorlatának tényleges csonkításával nem 
bizonyíthatjuk be. És itt ismét appellálok Bónis Sámuel 
t. barátomra. 

Többször hallottam itt többektől, hogy végre is hazánk 
ezentúl vérével és pénzével nem rendelkezhetik. 

T. képviselőház ! Nem látom át, mire alapíthatja valaki 
ezen állítást, holott kétségtelen, hogy egyes kérdésekben, 
mely kérdésekről eddig a magyar törvényhozás kizárólag 
maga határozott, ezentúl együtt fog ugyan határozni a 
Lajtán- túli tartományok delegátiójával : de kérdem, nem 
fog-e határozni szintúgy, mint ők, nem fog-e határozni 
tökéletesen a paritás elveinek alapján, tökéletesen egyenlő 
joggal ? És ha azon befolyásról szólunk, melyet a magyar 
törvényhozás kizárólag a magyar nemzet vérére és pén- 
zére gyakorolt előbb és gyakorolni fog ezentúl: én azt 
hiszem, itt is könnyű lesz megmutatni a haladást, 
melyet e tekintetben tettünk. 

Igaz, hogy midőn előbbi időkben a 4 millió 600 
néhány ezer forintnyi hadi adót megszavaztuk, azt 
nem a delegátióban, hanem a magyar országgyűlésen 
tettük; de tagadom, hogy azon időben, midőn a 
külügyekre a magyar törvényhozásnak se direct, se 
indirect befolyása nem volt, midőn az összes kereske- 
delmi viszonyok elhatározására követelt jogunk csak 
abban állt, hogy országgyűlésről országgyűlésre sérel- 
meket halmoztunk fel, hogy akkor a magyar törvény- 
hozás a pénzzel és vérrel inkább rendelkezett, mint 
most. 

Mert, t. képviselőház, az újonczok megajánlásának 
joga úgyis kizárólag saját törvényhozásunk joga marad ; 
ha pedig a dolgot practice veszszük : a nemzetek véré- 
vel és pénzével az rendelkezik, ki a külviszonyokat 
intézi és az országnak minden nemzetgazdasági viszo- 
nyait meghatározza. Már pedig én tagadom, hogy erre 

és meg vagyok győződve, hogy valamint czéljainkra 
nézve egyetértünk, úgy egyetértünk egyik fő kiinduló 
pontunkra nézve is, mely a közöttünk s a birodalom 
Lajtán- túli országai között a pragmatica sanctió által 
megállapított viszony : úgy tartom, nincs senki feljogo- 
sítva arra, hogy az ellenzékről föltegye, hogy az nem 
épen úgy óhajtaná, mint mi, hogy a birodalomnak 
Lajtán- túli országai megóvassanak minden olyan pénzbeli 
convulsiótól, melyek utoljára közvetve reánk is hatnának. 
A különbség köztünk nem is a végczélban, hanem 
azon útban fekszik, melyen a czél felé törekszünk. 
T. barátomnak, Debreczen városa képviselőjének indít- 
ványa szerint a czélszerüség azt kivánja, hogy azon 
terhekre nézve, melyeket hazánk a birodalom Lajtán-túli 
országainak érdekében magára vállalni kész, ne most 
nyilatkozzunk, hanem később, midőn a budget a Ház 
elé terjesztvén, bővebb felvilágosítást nyerünk azon 
eszközök felől, melyek által e teher elviselhetése lehetővé 
válik. 

Én részemről igen örvendek azon, hogy tisztelt 
barátom, a pénzügyminister, az ellenzéknél is a bizalom 
oly mértékével bir, hogy, mint Szontagh Pál képviselő- 
társunk mondotta, nem szükséges semmi egyéb, mint 
hogy azon adatokat terjeszsze elő, melyeket ő már úgyis 
tud, s akkor a kérdés igen könnyen elhatározható. 

Én azt hiszem, hogy a Ház másik oldalán ülő t. 
képviselőtársaink ezenkívül valószínűleg még valamivel 
többet is kívánnának ; azt hiszem, ha ezen indítvány 
elfogadtatnék, valószínűleg azt méltóztatnának kívánni, 
hogy az egész kérdésben ne most határozzunk, hanem 
később, a mikor majd egész helyzetünkről kellőleg föl 
leszünk világosítva. Én legalább az indítványnak csak 
ezen lehető következését látom, és épen ezért nem fogad- 
hatom el azt, mert e kérdés elhatározásának elhalasztása 

nem fekszik érdekünkben. Olyannak tartom a jelen 
pillanatot, melyben, hogy helyesen járjunk el, nem elég, 
hogy határozásainknak csak közvetlen következéseit 
tekintsük; szükséges, hogy tágabb kört fogjunk körül 
és kissé tekintsünk körül a világban. 

Tagadhatlan, t. Ház, hogy Európa a jelen pillanatban 
nagy átalakuláson megy keresztül. A régi szerződések, 
a melyekre minden állam- s nemzetközi viszony 
alapítva volt, nagyrészt széttépettek. Hetek alatt új 
nagy államokat láttunk alakulni. És ha azon fluctuatiókat, 
azon ingadozásokat tekintjük, a melyek az utolsó nagy 
események után még visszamaradtak, alig kecsegtet- 
hetjük magunkat annak reményével, hogy egy új béke 
stádiumába léptünk, olyanba, a milyenben egész Európa 
az első császárság ellen folytatott nagy harczok után 
negyven évig megpihent. Én nem épen oly feketének 
látom a dolgokat, nem oly fenyegetőknek tartom a 
fellegeket, mint Ivánka Imre t. barátom ; de hogy egünk 
nem egészen derült, azt tartom, senki nem fogja tagadni. 
A lehetőségek közé tartozik, hogy új küzdelmeknek 
megyünk elébe, tán északi határainkon, valószinűebben 
a kelet felé, de küzdelmeknek, a melyeknél a birodalom 
érintetlenül semmi esetre sem maradhat, s a melyeknél 
lehetséges, hogy hazánk csatatérré válhatik. 

És épen ezért nem hiszem, hogy azon kérdés: vajon 
ily küzdelmek, ha valahogy bekövetkeznének, az osztrák 
birodalmat mily állapotban fogják találni, reánk nézve 
közönyös lenne; nem hiszem, hogy nem fekszik érde- 
künkben, hogy azon bizonytalan, azon fluctuáló állapot, 
melyben a birodalmat most látjuk, még tovább tartson, 
és hogy ez által az európai bé^e megfosztassék azon 
nagy garantiájától, melyet az az osztrák birodalom 
hatalmában bir, és birni fog még inkább, ha majdan 
hazánk a birodalom ügyeinek vezetésére azon befő- 

lyást gyakorolja, mely azt az idei 12. t.-cz. értelmében 
megilleti. 

Jól tudom, t. Ház, hogy volt idő, midőn ilyféle 
tekintetek a magyar törvényhozás határozataira igen 
csekély befolyással voltak ; a külviszonyokra nézve 
majdnem közönyösséggel viseltettünk, mert tudtuk, hogy 
valamint mi ezen viszonyokra befolyást nem gyakorol- 
hatunk, úgy ez irányban nem vállalunk magunkra semmi 
felelősséget. Akkor, t. Ház, viszonyaink egyszerúebbek 
voltak, mint most. A birodalomnak hatalmi állása el 
volt ismerve az egész világ által s hazánkat nem fenye- 
gette veszély, kivéve azon veszélyt, melyet akkor a biro- 
dalmi kormánynak a magyar alkotmány ellen irányzott 
törekvései idéztek elő. Azon időben a dolgok természete 
szerint egész politikánk ellenzéki volt. Akkor a hazafi- 
ságot máskép, mint a birodalmi kormánynyal ellentétben, 
nem is képzelhettük volna. De, tisztelt Ház, nem fogja 
senki tagadni, hogy ezen viszonyok gyökeresen meg- 
változtak. Azon arányban, melyben a birodalom egykor 
elfoglalt túlnyomó állásából egyes szerencsétlen események 
következtében valamivel alább szállt, azon arányban, a 
melyben alkotmányunkat a birodalom részéről jelenleg 
veszély nem fenyegeti, e helyett új, más veszélyek 
támadtak, oly veszélyek, melyek nem kisebbek, olyanok, 
melyek kivétel nélkül a birodalom és Magyarországnak 
közös veszélyei. Mert, tisztelt Ház, azon elméletek, 
melyek szerint az államok természetes határai nem a 
történelem, hanem a philologia szerint határoztatnak 
meg, azon elméletek, melyek a múltról egészen elvontan 
a jövőnek földabroszait készítik, nemcsak az osztrák 
birodalmat fenyegetik, hanem fenyegetik épen úgy 
hazánkat is, fenyegetik nem egy távol jövőben, hanem, 
mint Ivánka Imre képviselő úr monda, fenyegetik talán 
a jelen pillanatban is. És ha valaki azt hiszi, hogy 

birodalom Lajtán-túli tartományai közt azon kapósok 
szilárdságát meggyengítik, melyeket köztünk nemcsak 
a fejedelemnek egysége képez, hanem érdekeinknek 
tökéletes közössége és közössége veszélyeinknek, — a 
ki, mondom, azt hiszi, hogy nincs érdekünkben, hogy 
ezen bizonytalanság, mely a birodalmat hatalmának 
kifejtésében akadályozza, minél elébb megszűnjék: ai 
teljes meggyőződésem szerint csalódik. És habár meg 
vagyok győződve, hogy a czélra nézve velem tökéletesen 
egyetért, csalódik ez eszközökre nézve; mert e kérdések 
elhatározásának elhalasztása nem azon mód, mely által 
a kitűzött czél elérhető. 

Ennyit kellett mondanom az első kérdésre nézve. 

A második kérdésre nézve rövid lehetek. A kérdés 
t. i. az: vajon az áldozat, mely a törvényjavaslat szerint 
ajánltatik, nem nagyobb-e a szükségnél? Mondom, erre 
nézve rövid lehetek, mert hiszen valamint valamennyien 
érezzük, hogy a teher, melynek elvállalása tőlünk kíván- 
tatik, nehéz ránk nézve, úgy nincs senki, ki azt állítaná, 
hogy a teher, mely a Lajtán- túli országokra nehezedik, 
könnyen lészen elviselhető. Érezzük ezen teher súlyát 
valamennyien, és mennyire, az legvilágosabb abból, 
hogy több szónok épen ezért emelte ki hibául, hogy 
mielőtt az adósság terheinek elvállalása szóba jött, a 
reductió vagy más ehhez hasonló szabály nem indít- 
ványoztatott, mely által a teher könnyíttessék. 

Részemről csak egy kis észrevételt akarok tenni 
Szontagh Pál t. barátom állítására. 

Megengedem, hogy a nagy capitális kevesebbet dol- 
gozik, legalább faradságának jutalmához aránylag ; nem 
is hiszem, hogy a nagy capitális fölötte költői és ábrán- 
dozó; de azt is hiszem, hogy ha minden törvényhozás 
a kamatreductióhoz vagy más oly határozathoz, mely 

által a tőke veszélyeztetik és részben megsemmisül, 
csak a legnagyobb óvatossággal, csak félve nyúl, ennek 
oka nem a nagy töke iránti symphatiában, hanem azon 
meggyőződésben kereshető, hogy a milliók, melyek az 
egyes nagy capitalisták kezében vannak, ugyanazon 
forintokból és fillérekből állanak, melyek a munkát 
termékenyítik, és hogy a capitálist, bárki kezében legyen, 
megkevesbíteni nem lehet a nélkül, hogy ez a nép 
minden rétegeiben, a legalsóbbtól a legfelsőbbig, a leg- 
károsabb következményeket ne idézné elő; sőt ha ilyféle 
pénzbeli erisiseknek és convulsióknak történetét tekint- 
jük, azt fogjuk tapasztalni, hogy az ily erisiseknek 
legnagyobb kára közönségesen nem alegnagyobb capitálist 
éri. A nagy capitális, épen mert nem ábrándozó, föl- 
használja sokszor még azon conjunct urakat is, hogy 
még nagyobb pénzhatalomra emelkedjék; de a munkás, 
a ki nem oly nagy segédforrással rendelkezik, tönkre 
van téve ; és épen azért kötelessége is minden törvény- 
hozásnak a lehetőségig őrizkedni minden ilyféle con- 
vulsióktól, melyek soha sem egyes osztályokat, hanem 
mindenkit terhelnek, és terhelnek oly arányban, melyet 
előre kiszámítani nem lehet, mert míg az, bármily 
súlyos, kiszámítható, bizonyos, hogy azon következ- 
mények, melyek egy nagyobb pénzconvulsióból kelet- 
kezhetnek, kiszámíthatatlanok, és mindig aránytalanul 
nehezednek nemcsak a nép egyes osztályaira, hanem 
a nép minden osztályaira s azok között minden egyes 
polgárra is. 

Marad a harmadik kérdés, és tulaj donképen ezért 
szólottam fel. 

Elismertem, midőn utolszor a t. Házhoz szólni szeren- 
csém volt, hogy a terhek, melyeket magunkra vállalunk, 
súlyosak. Kimondottam s kimondom most is, hogy ezen 
terheket elvállalva a nemzet nagy áldozatokat hoz, oly 

áldozatot ugyan, melyre el volt készülve azon pillanatban, 
midőn 1861-ben először kimondá igéretét, hogy a terhek- 
ben részt venni kész, de mely azért nem válik kisebbé. 
De kimondottam akkor azon meggyőződésemet is, 
hogy a nemzet e teher elviselésére képes, képes pedig 
főkép az alkotmányos szabadság által, melyet élvez és 
élvezni fog. 

Bónis Sámuel t. barátom elfogadja a majort ; nem is 
vártam tőle mást. Azon elvnek szolgálatában őszültünk 
meg együtt, a mely által meggyőződésem szerint e 
terhek elviselése lehetségessé válik; és azt hiszem, ha 
a Mindenható még több évekig hagyja fennállani barát- 
ságunkat: azon idő nem fog eljönni soha, a melyben 
mi ketten bizalmunkat a szabadság jótékony hatása 
iránt el fognók veszteni. Megengedte majoromat, de 
kételkedik a minoron, azaz azon, hogy szabadságot 
élvezünk; és azért kételkedik a consequentián is. 

Az egész kérdés sarkpontja itt fekszik. Meggyőződésem 
szerint valamint hazánkban, úgy a birodalom Lajtán-túli 
országaiban is, a financiális kérdés a szabadság kérdése. 
A terhek bárminő súlyosak legyenek, melyek a birodalom 
Lajtán-túli országaira és hazánkra nehezednek, elvisel- 
hetek csak az alkotmányos szabadság biztosítása által 
lehetnek. 

Ha a szabadság mint tiszta fogalom állíttatik fel, a 
tárgy olyan, melyről nehéz vitatkozni. Az egyik szabad- 
ságnak fogja nevezni azt, mit a másik szabadságnak el 
nem ismer. A szabadság, t. Ház, azon dolgok közé tar- 
tozik, melyek, mint a szerencse, mint a műveltség, czél- 
ként állíttattak fel az emberiségnek, hogy feléjök töre- 
kedve haladjon, emelkedjék, nemesbüljön. Magát a 
tökéletes szabadságot ép oly kevéssé fogják elérni, mint 
a tökéletes szerencsét ; és ha t. barátom észrevette, hogy 
az Atlanticumon túl fekvő óriási birodalom, az amerikai 

köztársaság közt és köztünk nagy különbségek léteznek, 
ha még több figyelemmel áttekintett volna az Atlan- 
ticumon, a jelen pillanatban ott is talált volna kétségen 
kivül és jelenleg épen sokakat, kik a szabadság fokával 
nem elégszenek meg, és azt állítják, hogy ott jelenleg 
nincs szabadság. Ebből csak azt következtetem, hogy 
a szabadság fölött, mint általános fogalom fölött, kár 
vitatkozni. E vitatkozás soha nem vezet eredményhez. 

Mégis vannak bizonyos módok, melyekből a szabad- 
ságról ítélhetünk. Ha tudni akarjak, létezik-e valamely 
országban szabadság, létezik-e több vagy kevesebb, mint 
más országban, több vagy kevesebb, mint ugyanazon 
országban más időszakokban, nem szükséges más, mint 
hogy a szabadságot azon három viszonyban vizsgáljuk, 
melyben nyilatkozik: először az egyéni szabadságot, 
másodszor a politikai szabadságot, harmadszor, a mi 
már nem annyira a szabadság köréhez tartozik, hanem 
a szabadságnak garantiája: az állam függetlenségét. 
Ezen három állapot szerint ítélhetni meg a szabadságot. 

A mi az egyéni szabadságot illeti, mely e hazában 
jelenleg létezik, talán t. barátom is meg fogja engedni, 
hogy ez ellen nem lehet panasz. Mindenesetre, ha e 
tekintetben hazánk jelen helyzetét összehasonlítjuk 
hazánk 1848 előtti állapotával, nem lehet senki köztünk, 
kinek keble ne tágulna, ki szivét ne érezné dobogni 
örömében; szabadságok helyett szabadságot nyertünk, 
mely közös tulajdonunk, és e tekintetben a singuláris 
sokkal jobb a plurálisnál. Az egyéni szabadságnak nem- 
létezését tehát t. barátom bizonyosan nem fogja állítani. 

A másik a politikai szabadság, a mennyiben az az 
ország dolgait illeti. Erre nézve, t. Ház, nem mondom, 
hogy ez épen a szabadságnak maximuma, mert a 
szabadság maximuma egyáltalánvéve el nem érhető; 
de azt merem állítani és azt hiszem, a bal oldal sem 

fogja tagadni, hogy ha politikai szabadságunkat, azaz 
azon befolyást, melyet a nemzet saját belügyeinek ön- 
kormányzására gyakorol, összehasonlítjuk azon politikai 
szabadsággal, melyet a nemzet 48 előtt élvezett, véle- 
ményem szerint szintén haladtunk. Én nem hiszem, 
hogy e t. Háznak másik oldala ezt kétségbe vonná. 
Valamint tehát az egyéni szabadságban, mely tulaj don- 
kép csak most létezik — mert előbb privilégiumaink 
voltak, nem szabadságunk — csak úgy haladtunk a 
politikai szabadságban is. 

Marad a harmadik : az ország függetlensége. Szükség, 
t. Ház, hogy erre nézve is tisztába jöjjünk. Nem theoria 
kérdése ez nálunk: ez a mi valóságos praxisunk. 

A függetlenség olyan, t. Ház, mint a szabadság : álta- 
lános függetlenség, a függetlenség ideálja, nem létezik. 
Nincs nemzet olyan helyzetben, hogy absolute független 
volna, s minden pillanatban, tekintet nélkül másokra, 
azt tehetné, a mit akar. Itt is csak aránylagos függet- 
lenségről van szó, és erre nézve épen Bónis t. barátom 
úgy látszik vélekedni, hogy függetlenségünkből vesz- 
tettünk. A függetlenség nemzeteknél ugyanaz, a mi az 
egyénnél a szabadság; és valamint az egyén, mihelyt 
más egyénekkel társaságba lép és valamely közös czól- 
nak elérése végett vele egyesül, szabadságának egy 
részéről lemond : úgy kétségkívül minden nemzet, mely 
más nemzetekkel összeköttetésbe lép, főleg állandó össze- 
köttetésbe, szintén veszt valamit absolut függetlenségéből. 
De vajon ki állíthatja, ki állította valaha, hogy az 
egyén, ha másokkal bizonyos czélok elérésére társaságba 
lép, ha bizonyos kötelezettségeket vállal magára, ez által 
szabadságáról mondott le? Hiszen ha ezt állítanék fel, 
nem az egyénnek szabadságát fogtuk volna biztosítani, 
hanem épen örökre való elnyomását. Mert az egyéni 
szabadságnak biztosítása csakis épen abban áll, hogy más, 

vele hasonló állásban levő egyénekkel egyesül. És vajon, 
ha egy nemzet, meggyőződve arról, hogy független- 
ségének és szabadságának biztosítására saját ereje bizo- 
nyos conjuncturák közt nem elegendő, ha ezt belátva, 
más nemzetekkel szövetségre, állandó szövetségre lép, 
ha ennek következtében valamint jogokat köt ki magának, 
úgy bizonyos kötelességeket is vállal magára: állít- 
hatjuk-e, hogy függetlenségéről mondott le? 

A függésnek mérlege nem az, hogy valamely nemzet 
bizonyos tárgyakra nézve maga nem határozhat, hanem 
az, vajon azon kérdések elhatározásában, melyek reá 
nézve fontosak, mily befolyással bír, és ott, a hol közös 
ügyei elhatároztatnak, a másik fél, melylyel szövetségre 
lépett, nem gyakorol-e több jogot, mint ő? Ha több 
jogot gyakorol, akkor azon arányban, melyben a másik 
fél jogköre tágabb, csakugyan függetlenségéről mondott 
le. Ha nem tágabb, akkor nem mondott le függetlensé- 
géről, csak hogy jogainak független gyakorlatára nézve 
más módokat állított föl. Mert, ha ezt nem fogadnók 
el, akkor azt kellene állítanunk, hogy elődeink, — a 
kik azon időszaktól, mikor a török veszély a hazát 
először fenyegetni kezdte, mindig arról gondoskodtak, 
hogy a trónra oly uralkodókat ültessenek, kik egyszers- 
mind más országok uralkodói valának, hogy biztos 
szövetséget biztosítsanak magoknak, — akkor azt kel- 
lene állítanunk, hogy akkor, midőn e nemzet 1526-ban 
köztünk és a Lajtán- túli tartományok közt az állandó, fel- 
bonthatlan szövetséget először megkötötte, hogy akkor, 
midőn a sanctió pragmaticát alkottuk: függetlenségünk- 
ről mondottunk le. Valamint pedig ezt nem állítja 
senki, úgy abból, hogy e viszony újabb törvényes ren- 
delkezéseink által egy bizonyos pontig szorosabbá lett, 
azt, hogy függetlenségünk csekélyebbé vált, következtet- 
nünk szintén nem lehet, ha csak azon állítást jogaink 

független gyakorlatinak tényleges csonkításával nem 
bizonyíthatjuk be. És itt ismét appellálok Bónis Sámuel 
t. barátomra. 

Többször hallottam itt többektől, hogy végre is hazánk 
ezentúl vérével és pénzével nem rendelkezhetik. 

T. képviselőház ! Nem látom át, mire alapíthatja valaki 
ezen állítást, holott kétségtelen, hogy egyes kérdésekben, 
mely kérdésekről eddig a magyar törvényhozás kizárólag 
maga határozott, ezentúl együtt fog ugyan határozni a 
Lajtán-túli tartományok delegátiójával : de kérdem, nem 
fog-e határozni szintúgy, mint ők, nem fog-e határozni 
tökéletesen a paritás elveinek alapján, tökéletesen egyenlő 
joggal ? És ha azon befolyásról szólunk, melyet a magyar 
törvényhozás kizárólag a magyar nemzet vérére és pén- 
zére gyakorolt előbb és gyakorolni fog ezentúl: én azt 
hiszem, itt is könnyű lesz megmutatni a haladást, 
melyet e tekintetben tettünk. 

Igaz, hogy midőn előbbi időkben a 4 millió 600 
néhány ezer forintnyi hadi adót megszavaztuk, azt 
nem a delegátióban, hanem a magyar országgyűlésen 
tettük; de tagadom, hogy azon időben, midőn a 
külügyekre a magyar törvényhozásnak se direct, se 
indirect befolyása nem volt, midőn az összes kereske- 
delmi viszonyok elhatározására követelt jogunk csak 
abban állt, hogy országgyűlésről országgyűlésre sérel- 
meket halmoztunk fel, hogy akkor a magyar törvény- 
hozás a pénzzel és vérrel inkább rendelkezett, mint 
most. 

Mert, t. képviselőház, az újonczok megajánlásának 
joga úgyis kizárólag saját törvényhozásunk joga marad ; 
ha pedig a dolgot practice veszszük : a nemzetek véré- 
vel és pénzével az rendelkezik, ki a külviszonyokat 
intézi és az országnak minden nemzetgazdasági viszo- 
nyait meghatározza. Már pedig én tagadom, hogy erre 



184 

nézve a magyar törvényhozás, legalább háromszáz év 
óta, annyi befolyást gyakorolt volna, mint jelenleg. 

T. képviselőház ! Kérem, ne tekintsék hiúságnak, hogy 
még egyszer fölszólaltam. Ha csak az forogna szóban, 
hogy előbbi beszédemben oly okokat hoztam fel, melyek 
a t. Házat meg nem győzték vagy egyáltalán hibásak : 
ennek nem volna semmi fontossága ; de ha oly férfiak, 
kiket a haza tisztel, méltán tisztel, kik iránt polgár- 
társaik bizalommal viseltetnek, e Ház körében azt nyil- 
vánítják, hogy a szabadság, melyben e nemzet legfőbb 
kincsét látja, nem létezik: ez felfogásom szerint nagy 
fontosságú dolog. 

Bónis Sámuel t. barátom említette beszédében a 
garantiák szükségét. Én, ki sok éven át politikai 
tanulmányokkal foglalkoztam és semmi kérdést nem 
tanulmányoztam annyira, mint az alkotmányos sza- 
badság garantiáinak kérdését, végre azon meggyőző- 
déshez jutottam, hogy az alkotmányos szabadságnak 
csak egy valóságos garantiája van: a nemzet önmaga, 
azon bizalom, melylyel a nemzet jogainak szentségéhez 
ragaszkodik, azon szívósság, melylyel alkotmányát min- 
den veszélyek ellen védeni kész. Midőn az utolsó évti- 
zedek alatt hazánk helyzete a legszomorúbb volt, én 
egy napig sem kételkedtem, nem kételkedtem pedig 
azért, mert láttam a nemzetnek ragaszkodását alkot- 
mányához, mert meg voltam győződve, hogy épen ez 
a ragaszkodás, hogy épen ez a bizalom, melylyel a 
nemzet saját alkotmánya és annak jótékonysága iránt 
viseltetik, ki fogja vívni a győzedelmet. 

Ha a szabadságból nem maradna egyéb, mint egy 
szó, nem kell megingatni a bizalmat ezen szó iránt, 
mert e szó maga meg fogja teremteni a valóságot 
magát. 

Épen azért tartottam szükségesnek még egyszer föl- 



185 

szólalni, hogy ez által alkalmat adjak t. barátaimnak 
az ellenfélen arra, hogy állításaikat módosítsák. 

Ha azon viszonyokat, melyek jelenleg léteznek, kielé- 
gítőknek nem találják, abban talán helyesen ítélnek; 
ha azt találják, hogy a kormány kevesebbet tett, mint 
a mennyit tennie kellett volna, sőt lehetett volna, abban 
is helyesen ítélnek talán, minden esetre teljes joguk 
van azt állítani; és ha azt állítják, sőt ha azt bebizo- 
nyítják is, abból sem következik veszély a hazára; 
mert nem az szükséges, hogy a nemzetnek egy bizo- 
nyos kormányhoz legyen bizalma, hanem hogy bizalma 
legyen azon alaphoz, melyen az a kormány áll. Mert 
ha ezen alap megingattatik, ha ez alap olyannak tekin- 
tetik, melyet minden veszély és megtámadás ellen meg- 
védeni nem kötelességünk : akkor meg van ingatva 
egész jövőnk alapja is. 

Minapi alkalommal egyszer azt monda Perczel Mór 
t. barátom, hogy mindazon szabadság, melyet élvezünk, 
s egyáltalában egész jelen helyzetünk nem egyeseknek 
müve, hanem a nemzeté, hogy nem egyesek, hanem a 
nemzet, azon egész nemzedék, mely 1825 óta a köz- 
dolgokban részt vett, dolgozott e viszonyok megállapí- 
tásán. Ez tökéletesen áll. A mit mi jelenleg élvezünk, 
és a mi, ha nem is teljesen kielégítő, de meggyőződésem 
szerint sok: nem egyesek műve, nem egyes embereké, 
nem egyes párté, müve ez valamennyiünknek, müve 
mindazoknak, kik 30 év óta fáradtak, dolgoztak, vérez- 
tek, áldoztak, hogy a nemzetnek ezen helyzetét kivívják. 

És mintán ezen állapot nem mint egyes párt műkö- 
désének eredménye, hanem mint eredménye az egész 
nemzet törekvésének, mint eredménye egy egész nem- 
zedék erényeinek, mint eredménye számtalan áldoza- 
toknak, létre jött: csakugyan nem fekszik a nemzet 
érdekében, hogy erről kévéseivé szóljunk. Térjenek 

el nézeteink mindenben, de ne azon alapra nézve, 
melynél jövőnk számára mást nem találhatunk. Épít- 
sünk reá, mindenik saját terve szerint; vitatkozzunk 
egyes kérdések fölött; de az alapot meg ne ingassuk. 
Ez alap pedig meg van ingatva azon pillanatban, mely- 
ben a magyar nemzet egyszer azon kezd kétkedni, 
hogy szabad, — melyben csak lehetőnek gondolja, hogy 
valaha más lehetne, mint szabad. 



XV. 

A GÖRÖG-KELETI VALLÁSUAKRÓL SZÓLÓ 
TÖRVÉNYJAVASLAT ÜGYÉBEN. 

Hét beszéd. 
1. 

Röviden csak azon indokokat akarom előadni, melyek 
a ministeriumot arra birták, hogy habár számtalan 
nagy fontosságú és sürgős kérdésekkel van elfoglalva, 
mégis ezen ügyben már most kivánt törvényjavaslatot 
terjeszteni a t. Ház elé. Az 1848-iki XX. t.-cz. minden, 
az országba bevett vallás tökéletes egyenlőségét és a 
köztök létező viszonosságot állította fel elvül. A 8. 
szakaszban biztosította a hon görögkeleti polgárainak 
jogát egyházi és iskolai ügyeiknek autonóm rendezésére 
nézve, egyszersmind e czélból egy egyházi congressus 
összehívását rendelte el, meghatározván az összehívás- 
nak módját és a tartandó egyházi congressus alakját. 
A nemsokára azután közbejött események következtében 
a törvénynek ezen rendelete nem volt teljesíthető, és 
így történt, hogy azon nagyfontosságú változások, melyek 
a görög-keleti egyház körében híveinek megegyezésével 
történtek, jelesen a görög-keleti egyház román és szerb 
nemzetu híveinek egymástól való elválása és egy külön 

román metropoliának felállítása, oly egyházi gyülekezet- 
ben határoz tátott el, mely formájára nézve az 1848-iki 
törvény rendeleteinek meg nem felel, és hogy e miatt 
a görög-keleti metropoliának kettőre való tettleges elvá- 
lasztásának törvénykönyvünkben semmi nyomát nem 
találjuk. Ezen hiányt pótolnunk kell, és azért a minis- 
terium szükségesnek tartotta egy oly törvényjavaslatot 
terjeszteni a t. Ház elé, melyben azon egyházi gyüle- 
kezet, melyben a két metropoliának elválasztása elha- 
tároztatott, a mennyiben a formára nézve az 1848-iki 
törvénynek nem felel meg, utólag törvényesíttessék, 
hogy az újabban felállított román metropolia törvénybe 
igtattassék, hogy miután 1848-ban a törvényhozás csak 
egy görög-keleti metropoliát ismer s csak ezen egy 
részére biztosította az autonómiát, mostan, miután a 
metropolia ketté vált, a két metropolia mindegyikének 
autonómiája és egymás iránti coordináltsága külön biz- 
tosíttassék és egyszersmind meghatároztassanak azon 
módok, melyek szerint ezen külön metropoliák egyházi 
gyülekezetei első esetben össze lesznek hivandók. Végre, 
hogy azon jogi kérdések elhatározására, melyek a két 
metropoliának elválasztása következtében támadtak, a 
törvényes bíróság a törvényhozás által határoztassék 
meg, magától értetődvén, hogy alkotmányos országban 
jogi kérdéseket elhatározni közigazgatási úton nem lehet, 
s hogy ennélfogva a törvényhozásnak gondoskodni kell 
egy rendes bíróról, ki e kérdések fölött határoz. 

A czél, a melyet a kormány e tekintetben e törvény 
indítványozásánál szem előtt tartott, és a melyre nézve, 
teljes meggyőződésem szerint, a Ház vele megegyezik, 
először az volt, hogy miután a görög-keleti egyházhoz 
tartozó polgártársaink czélszerűnek tartották egymástól 
elválni, mindazon viták és súrlódások, melyek a görög- 
keleti metropolia eljárásának következtében magokat 

előadhatnák, a lehetőségig kikerültessenek és mentül 
gyorsabban elintéztethessenek, mert kétségtelenül ai 
ország érdekében feksiik Y hogy minden oly kérdések, 
melyek nagyszámú polgárok költ izgatásnak és egye- 
netlenségnek anyagai lehetnek, eltávolíttassanak. 

Második czélja és feladata a kormánynak, és két- 
ségen kívül a háznak is, e törvénynek alkotásánál ai, 
hogy, miután az 1848-iki törvény, mely e hon görög- 
keleti egyházú polgárainak egyházi és iskolai ügyekben 
teljes autonómiáját biztosította, csak egy keleti egy- 
házról szólt, ezen autonómia az egymástól különvált 
metropoliák mindegyikének biztosíttassák, s így az, mi 
az 1848-iki törvényhozásnak szándéka volt, világosan 
kifejeztessék, annyival inkább, mert alig ismerek valamit, 
mi inkább az ország érdekében fekszik, mint az, hogy 
az országban létező minden vallásfelekezetek teljes 
autonómiája biztosíttassák. Először azért, mert alkot- 
mányos országban a dolgok természete kívánja, hogy 
valamint más viszonyok, úgy azok is, melyek minden 
polgár kedélyét igen közelről érdeklik, azaz vallási 
viszonyai, épen úgy a szabadság alapján rendeztessenek. 
Másodszor azért, mert az 1848-iki törváuy minden 
vallásfelekezetek teljes egyenlőségét és viszonosságát 
állította fel alapelvül, az egyenlőséget ás viszonosságot 
pedig practice máskép életbe léptetni nem lehet, mint 
minden vallásfelekezet teljes vallásszabadsága által. 
Harmadszor, mert a mennyiben az államnak szintén 
biztosítékokra van szüksége arra nézve, hogy az egy- 
házi autonómiának színe alatt az államnak jogköre 
meg ne szoríttassák, az állam ezen biztosítást feltalálja 
először legfőbb felügyeleti jogában, másodszor - meg- 
győződésem szerint — még inkább abban, hogy az 
autonóm egyházak mindegyikének körében az egyes 
polgárok befolyást gyakorolnak s ezáltal önmagok gon- 

doskodhatnak arról, hogy az ország alkotmányos jogai 
egyes egyházak érdekeinek túlteijesztése által meg ne 
szoríttassanak. 

Fölöslegesnek tartom jelenleg a törvényjavaslat egyes 
pontjainak bővebb indokolásába ereszkedni ; a mennyi- 
ben ellenök észrevételek fognának tétetni, fontartom 
magamnak, hogy azokra az egyes pontok tárgyalásánál 
válaszoljak. 

2. 

Nem ereszkedem az előttem szólónak motívumaiba; 
csak azt nyilatkoztatom ki, hogy a kormánynak, és úgy 
hiszem, e részben mondhatom, a t. Háznak is, szán- 
déka a törvény ezen szakaszánál nem más, mint az, 
hogy a románok számára felállított metropolia önálló 
legyen, ne snbordinált. Ha tehát valakit megnyugtat 
az, hogy az egyenjogú szó helyett a coordinált szó 
vétessék fel, az ellen semmi kifogásom, annál kevésbbé, 
mert ezen egész törvénynek feladata épen az, hogy 
megnyugtatólag hasson. 



3. 



Kérném a t. Házat, ne menjünk tárgyalásainkban 
egészen más térre, mint a melyen állunk. 

A törvényjavaslatnak 3-ik § a világosan kifejezi a 
congressusoknak, azaz egyházi gyülekezeteknek teendőit, 
tágasán biztosítva az egyes vallásfelekezeteknek teljes 
autonómiáját, de kijelölve egyszersmind annak körét 
úgy, hogy minden oly tárgy, mely nem iskolai s egy- 
házi ügyeiket illeti, a congressusba nem vonható. Ha 
tehát megnyugvását találja valaki abban, hogy ezen 
congressusok nemzeti congressusoknak neveztessenek, 

én abban nem látok semmit, mi az ország érdekei 
veszélyeztetné. 

A szerbek egyházi gyülekezetét azért nevezem nem- 
zeti congressusnak, mert ezen név az, mely Magyar- 
országban ezen egyház gyülekezeteire nézve mindig 
használtatott. Mivel pedig a magyar törvényhozás ezen 
törvénynél is az egyenjogúság elvéből indult ki, épen 
azért ugyanezen szót akartam használni a román 
congressusra is, mely szó itt is csak azt jelentheti, mit 
az a szerbek congressusánál kifejez. 

Azt hiszem tehát, legjobb volna, ha tanácskozásunk- 
ban mindent mellőzve, mi oda nem tartozik, egysze- 
rűen azon kérdés felett szavaznánk, vajon e szó : 
• nemzeti c felvétessék-e a szerkezetbe? 

Világosan kimondom újra, hogy a • nemzetit szót 
azért használtam, és azért használhattam meggyőződé- 
sem szerint veszély nélkül, mert a harmadik szakasz- 
ban oly világosan kijelölve láttam a congressusnak 
hatáskörét, hogy akármikép neveztessék is, ezen §. 
értelmén túl terjednie nem lehet. 



4. 



A központi bizottság szerkezete ellen azon egy 
kifogás volt, hogy belőle a román congressusnál 
a • nemzeti c szó kimaradt ; méltóztassék tehát elfo- 
gadni azon szerkezetet, melyet az egyes osztályok aján- 
lottak, és így a » görög-román egyházi gyülekezete mellé 
méltóztassanak még oda tenni: » nemzeti c 

Ennek annyival inkább úgy kell maradnia, mert az 
indok, mely a t. Házat arra birta, hogy a » nemzeti t 
szót a congressus czí mezesénél használja, az volt, hogy 
a t. Ház a legtökéletesebb egyenjogúság elvéből akart 

kiindulni ; ugyanazon kifejezést kell tehát alkalmazni 
a románnál is, mely ott használtatik, hol a szerb 
congressnsról van szó. Ezt pedig csak úgy érhetjük el, 
ha a • nemzetit szót fölveszszük a központi bizottság 
szerkezetébe. 



5. 



A két szerkezet közötti különbséget akarom meg- 
magyarázni. Azon szerkezetben, melyet a ministerium 
bátorkodott az osztályok elé terjeszteni, az van kimondva, 
hogy az ily módon összehívandó mindkét congressus 
legelső feladata lesz a congressus szervezetét ő felsége 
jóváhagyása mellett megállapítani. Az van tehát ki- 
mondva e szerkezetben, hogy a congressusnak legelső 
teendője lesz ugyan tanácskozni a fölött, vajon a mos- 
tani szervezetet ezentúl is meg akarják-e tartani vagy 
más szervezetet akarnak e felállítani, de ezen kívül 
folyó egyházi és iskolai ügyeikről már ezen első con- 
gressus tanácskozhatik. Ez következik a ministeri szer- 
kezetből. Az osztályok által ajánlott szerkezet szerint 
ezen első congressus nem tanácskozhatnék semmi más 
fölött, csak a szervezet fölött, és ha a congressus a 
szervezet fölött határozott, kénytelen a nélkül, hogy 
akármi más iskolai és egyházi ügyről szólhatna, szét- 
menni, és a megállapított szervezet szerint új congressus 
összehívását szorgalmazni. Én részemről úgy vagyok 
meggyőződve, hogy a ministerium által ajánlott szer- 
kezet inkább megfelel a czélnak, annyival inkább, mert 
azon szerkezet, mely a szerb congressusra nézve fel- 
állíttatott, ugyanaz, mely régenten volt. Feltehető tehát, 
hogy a szerbek talán semmi változtatást sem fognak 
tenni a szervezetre nézve, hanem azt fogják mondani, 
hogy megtartják. Át nem látom tehát, miért kellene 

az első congresaust a nélkül, hogy más valami fölött 
tanácskozhatnék, szétküldeni és azután ismét újat hívni 
össze. Én tehát bátor vagyok a ministeri javaslatot a 
t. Ház figyelmébe ajánlani. 



6. 



Azt hiszem, meg fogom könnyíteni a disoussiót, ha 
röviden előadom azon álláspontot, melyből ezen sza- 
kasznak alkotásánál kiindultam. 

A két metropoliának elválása a dolgok természeténél 
fogva — mert az elválás az egyes községekben is meg- 
történik — igen sok jogi kérdést fog maga után vonni, 
így a templomi vagyon és templom épületének tulaj- 
donára és mindenféle alapítványok tulajdonára nézve. 
Ezen kérdéseket a dolgok természeténél fogva admi- 
nistrativ úton, mint eddig történt, eldönteni nem lehet, 
mert ez az alkotmányos ország alapelveivel ellenkezik. 
Itt tehát bíróságot kell felállítani, hogy ítéljen azon 
kérdésekről, melyek ámbár az egész hitfelekezetek közt 
forognak fönn, mégis épen úgy jogi kérdések, mint 
más kérdések, ítéljen pedig felfogásom szerint — ezt 
már mellékesen jegyzem meg — nem méltányosság, 
hanem jog szerint. Megérintem még, hogy a méltá- 
nyosság szót nem szeretném megemlíteni, midőn bírói 
ítéletről van szó. Kell tehát bírót kijelölni, ki ezen 
ügyekről ítélni fog. 

E tekintetben két szempontot kell szem előtt tarta- 
nunk ; először azt, hogy csakugyan az országnak érde- 
kében fekszik, hogy ezen kérdések ne húzódjanak 
évekig, hanem keresztülvitelük lehetőleg hamar eszközöl- 
tessék és ne csináljunk belőlük harmincz évig tartó juris 
pereket ; másik érdek az, hogy fölötte rövid és sommás 

procedúra ne legyen belőle minden appelláta nélkül, 
nehogy ezen kérdések, melyek az actorra és incattusra 
nézve igen nagy fontossággal bírnak, csak úgy egy- 
szerűen intéztessenek el. így tehát középutat kell válasz- 
tani. A rendes biróságot tehát, mint azt némely kép- 
viselő úr által benyújtott módosítvány magában fog- 
lalja, a ministerium nem tartotta ezé lir anyósnak. Mert 
mi a rendes bíróság ? A rendes bíróság : a megyei 
sedria. Már pedig minden oly megyében, hol ilyféle 
kérdések előfordulhatnak, a dolgok természeténél fogva 
mind a két nemzetiség képviselve van ; annálfogva 
minden ily egyes kérdés eldöntése conflictusra adna 
alkalmat. E tekintetnél fogva nem indítványoztuk a 
rendes biróságot, hanem indítványoztunk első fórumul 
delegált biróságot, a felebbezések azonban az ország 
legmagasabb fórumához, azaz a hétszemélyes táblához 
fognak vitetni. 

Ha tehát méltóztatnak beleegyezni, minden résznek 
megnyugtatására legjobb volna az, ha a tisztelt Ház 
mindjárt kijelölné azon forumot, melyet egyszer minden- 
korra delegál, ha például a törvényben kimondaná, 
hogy első fórumon a királyi tábla bizonyos számú 
tagjai fognak Ítélni, és innen történik az apelláta. Ez 
volna a legczélszerűbb. 



7. 



Előre is kijelentem, hogy indítványomnak azon szö 
vegezését, melyet Horváth Lajos és társai beadtak, 
elfogadom, ellenben Nyáry Pál t. barátom indítványát 
nem fogadhatom el, mert meggyőződésem szerint a 
törvényhozásnak kötelessége oltalmazni minden jogot 
s minden érdeket, s épen azért volt szükséges a tör- 

vényjavaslathoz ezen szakaszt houiadni aion jogok 
oltalmazására és biztosítására, melyeket a görög-keleti 
egyházhoz tartozó se nem román, se nem szerb polgárok 
előbb is gyakoroltak. Ez tökéletesen félre van értve. 
Nem létező viszonyoknak törvényt csinálni, s felszólí- 
tani ez által mintegy a görög-keleti egyháznak egyes 
nemzetiségű tagjait, hogy az egyháztól ők is elváljanak, 
mit még eddig nem tettek : ezt nem tartom szükséges- 
nek, mert hiszen utoljára, ha kívánni fogják, a maga 
útján, ép úgy, mint a maga idejében a románok a 
szerbektől elváltak, később a görögök is elválhatnak 
a szerbektől és a románoktól; a Ház elé fog jönni 
kívánságuk s ezen új egyháznak oonstituálása ; és meg 
vagyok győződve, hogy a Ház akkor ebbe bele fog 
ereszkedni és a dolgot úgy fogja elintézni, mint most 
a szerb és román egyház elválását elintézte. Én tehát 
azért nem fogadom el az indítványt, mert jelenleg nem 
tartom szükségesnek. 



Br. Efttrtto : Beméátk. HL 10 



XVI. 

A DOHÁN Y JÖVEDÉKI TÖRVÉNYJAVASLATRÓL. 

A véleménykülönbség, mely köztünk létezik, abban 
áll, hogy valamennyien megegyezünk arra nézve, hogy 
a dohány-monopólium már csak azért is, mert általán 
véve népszerűtlen adó, és mert népszerűtlen adónak 
behajtása sokkal több nehézséggel jár, ezen adó nemé- 
nek megszüntetése kivánatos ; a különbség köztünk csak 
abban áll, hogy a 7. és 9. osztály már most ki 
akarja mondani a határidőt praecisióval, mikor kell 
ezen monopóliumnak megszűnni, mi pedig abban a 
nézetben vagyunk, hogy ezen határidőt jelenleg positi- 
vitással bizonyosan megmondani nem lehet. Erre redu- 
cálható a köztünk lévő véleménykülönbség, és nem 
másra. Minden adó teher; ennélfogva minden teher- 
nek, minden adónak könnyítése, lejebb szállítása két- 
ségenkívül nemcsak fő jogai közé tartozik a törvény- 
hozásnak, hanem tartozik kötelességei közé is. Mert, 
azt hiszem, a törvényhozásnak nincs egy-egy szentebb 
kötelessége, mint könnyíteni a polgárok terhein. Ennek 
csak egy határa van : az államszükség. Az adókra nézve 
tehát a törvényhozásnak kettős kötelessége van : először 
gondoskodnia kell az ország, az állam szükségeiről, 
másodszor gondoskodnia kell arról, hogy ezen szüksé- 

gek oly módon láttassanak el, hogy ai egyes polgárok- 
nak legkevésbbé se váljék terhökre. Mert ugyanaion 
adómennyiség, a mint egy vagy más tárgyra Tettetett 
ki, terheli a polgárokat, terheli inkább igazságtalanul, 
sőt a tőkére vetheti ai adóztatást, melyet osak a jöve- 
delmektől szabad vonni. 

Ha tehát fix, bizonyos és ismeretes előttünk at adó- 
nak szüksége, ha más részről terhesnek tartjuk a 
dohány-monopóliumból bejövő jövedelmeket ; akkor 
kétségenkivül gondoskodnunk kell arról, hogy ezen 
monopólium oly hamar szűnjék meg, a mint osak 
lehet. 

De előbb meg kell győződnünk arról, vajon ezen 
monopóliumból várható, és biztosan várható jövedelem 
pótolható-e oly eszközök által, melyek a haza polgáraira 
nem rónak még nagyobb terheket, mint azok, melyeket 
már alig viselhet el? 

Én azt hiszem, csak így érthette Kautz Gyula tisz- 
telt barátom azt, a mit e Ház bal oldaláról mondott, 
hogy t. i., ha a dohány-monopólium más adónemek által 
pótoltatnék, ezeket a Ház másik oldala szintén ellenezni 
fogná. Kétségkívül azt értette, hogy azon esetre, ha 
ezen adók a haza polgáraira még nagyobb, még súlyo- 
sabb terheket rónának, olyan terheket, melyeknek 
magára vétele nem az egyesek akaratától függ, mint 
a dohányzásnál, hanem melyek az egyesre rovatnának 
akaratán kívül, hogy ezen esetben az ellenzék az ilyféle 
adót még lelkesebben fogná ellenezni; és én sokkal 
inkább tisztelem a bal oldalt, semhogy erről meg nem 
volnék győződve. 

Meg vagyok győződve, hogy a t. Ház minden tagja, 
tán kivétel nélkül, a dohány-monopólium megszünteté- 
sét óhajtja ; ebben tehát egy véleményen vagyunk vala- 
mennyien. Más részről meg vagyok győződve arról íf, 

hogy a bal oldal a dohány-monopóliumot csak azon 
esetre fogja megszüntetni akarni, ha meggyőződött, 
hogy a mely adónemek által a dohány-monopólium 
pótoltatni fog, a haza polgáraira kevesebb terhet rónak, 
mint az, mely alatt a dohány-monopólium következtében 
sínlünk. 

De mi által fog erről meggyőződést szerezni? Tisz- 
tán csak a minister jelentése által nem, mert az 
annyira complicált és nehéz kérdés, hogy arra a jelen 
pillanatban maga a minister — bármennyire tisztelem 
t. barátomat, a pénzügyministert — a jelen pillanatban 
felelni képes nem lesz, hogy a dohány-monopóliumból 
bejövő 9 millió bevételt minő módon lehet pótolni a 
nélkül, hogy azon új terhek még súlyosabbakká ne 
váljanak az egyes polgárokra, mint a dohány-monopó- 
lium. 

Ezt tehát csak enquéte által lehet tisztába hozni. 

Miután a dohány-monopólium megszüntetésére nézve 
a bal oldal nézetei is csak feltételesek, a bal oldal is 
csak azon esetre akarja megszüntetni a dohány-mono- 
póliumot, ha azon adók, melyek által a dohány-mono- 
pólium pótoltatni fog, kevesebb súlylyal járnak, mint 
a monopólium; miután, mondom, a bal oldal nézete 
is csak feltételes : mielőtt határoznánk, nekünk tisztába 
kell jönnünk, mi módon fogjuk pótolni a dohány- 
monopólium megszüntetéséből támadó adócsökkenést? 
Én tehát azt hiszem, hogy a dohány-monopólium meg- 
szüntetésének határnapját csak az enquéte után fogjuk 
kimondhatni, nem pedig előtte ; mert absolute lehetetlen 
kimondani és meghatározni azt, hogy 6 .vagy 9 hónap, 
vagy nem bánom, egy év alatt annyira tisztába fog 
hozatni azon kérdés, hol kilencz millióról van szó, 
hogy akármicsoda pénzügyminister becsülettel a Ház 
elé tudjon lépni biztos tervvel. 



149 

Én tehát, méltóztassanak megbocsátani, aion meg- 
győződésben vagyok, hogy tulaj donképen, ha elhagyva 
a bizonyos határnap kijelölését, azt mondjuk, hogy 
kívánatosnak tartván a dohány-monopolixun megszün- 
tetését, ezen kérdésnek tisztába hozatalára enquétet 
fogunk elrendelni, abban megegyezünk, mert nézetem 
szerint a Ház mindkét oldala, mindkét része vélemé- 
nyének tökéletesen eleget teszünk. 



XVII. 

AZ EGYHÁZAK ÉS A FELEKEZETI ISKOLÁK 
SEGÉLYEZÉSE ÜGYÉBEN. 

A kis-jenői kerület t. képviselője interpellatiót intézett 
a kormányhoz: szándékozik-e a kormány az 1848-iki 
XX. t.-cz. 3. szakaszának folytán, az illető hitfelekezeteket 
meghallgatván, az egyházak- és iskoláknak az állam 
részéről való segélyezése tárgyában kimerítő törvény- 
javaslatot előterjeszteni? 

Megengedi a t. Ház, hogy miután az interpellatió két 
tárgyra vonatkozik, t. i. először a különböző egyházak 
egyházi, másodszor azoknak iskolai szükségeik czéljából 
való segélyezésére: én a két tárgyat egymástól elválasztom, 
s először csak az egyházak segélyezéséről szólok. 

Igen t. barátom interpellatiójában hivatkozik az 1848. 
XX. t.-cz. 3. szakaszára ; de legyen szabad megemlítenem, 
hogy interpellatiójának tartalma eme t.-cz. tartalmával 
nem egyezik meg, mintán t. barátom a különböző egy- 
házak segélyezésére szólította fel a kormányt, az 1848. 
XX. t.-cz. 3. szakasz pedig egészen mást foglal magában. 
E harmadik szakasz tudniillik világos szókkal ezt mondja: 
•Minden bevett vallásfelekezetek egyházi és iskolai 
szükségei közállacfalmi költségek által fedeztessenek.* 
Itt tehát nem egyedül segélyezésről van szó, hanem ezen 
költségeknek az állam által való teljes fedezéséről. 

A mi t. barátom kérdését illeti, szándékozik-e a 
kormány az egyházak segélyezésére nézve kimerítő 
törvényjavaslatot a Ház elé terjeszteni : én azt hiszem, 
hogy magának a segélyezés szónak értelme egy kimerítő 
és részletes törvény alkotását bizonyos tekintetben kizárja. 
Az egyházak segélyezése csak budget útján, azaz oly 
módon történhetik, hogy a kormány az egyes egyházak 
segélyezésére, a mennyiben ennek szükségét látja, egy 
évre bizonyos összeget indítványoz. Ez azon út, melyet 
a kormány követett, midőn, a mennyiben a kincstárnak 
megszorult állapota engedte, budgetjébe az egyes egy- 
házaknak ily módon való segélyezésére bizonyos összege- 
ket vett fel, melyek, ha nem oly nagyok is, hogy az 
egyes egyházak szükségeit teljesen pótolhatnák, legalább 
bizonyítják azt, hogy a kormány, a mennyire az ország 
financiális állapota engedi, az országnak 1848-ban tett 
igéretét a lehetőségig törekszik beváltani. 

A mennyiben a tett interpellatió által azon kérdés 
intéztetett a kormányhoz: szándékozik-e még e törvény- 
hozásnak jelen folyama alatt kimerítő törvényjavaslatot 
terjeszteni a Ház elé, mely által az szabály oztassék, 
hogy az ország pénztára minden egyes egyháznak egy- 
házi szükségeit teljesen fedezze, arra nézve bátor 
vagyok kijelenteni, hogy a kormánynak ily törvény- 
javaslat előterjesztése nincs szándékában és nem is 
lehet, mivel a jelen körülmények közt ezt sem az 
ország financiális állapota nem engedi, sem a kellő 
előkészületek, melyek e kérdés tisztába hozatalára szük- 
ségesek volnának, nem léteznek. Mert ha az ország 
minden egyes egyháznak egyházi szükségei fedezését 
magára akarná vállalni, akkor mindenekelőtt ezen 
szükségek teljes ismerete lenne szükséges ; már pedig 
a jelen pillanatban, azon elveknél fogva, melyeket több 
egyház legfőbb kincseként őriz, azaz az egyházi autó- 

nomia elveinél fogva, a kormány jelenleg nincs azon 
helyzetben, hogy magának az egyes egyházak jövedel- 
méről és szükségeiről oly tudomást szerezhessen, mely 
egy, a Ház elé terjesztendő törvényjavaslat alapjául 
szolgálhatna. 

Ennyi az, a mennyit t. barátom interpellatiójának 
azon részére válaszolnom kellett, mely az egyházak 
segélyezését illeti. 

Interpellatiójának másik részére, mely különböző 
egyházi felekezetek iskoláinak szükségét illeti, s így a 
népnevelés kérdésével áll összeköttetésben, ezen, tárgyánál 
fogva oly nagyfontosságú interpellatióra nem adhatok 
jobb választ, mint midőn ezennel a népiskolai tanintézek 
ügyében .a kormány által készített törvényjavaslatot a 
Ház asztalára tisztelettel leteszem. 

Nem foglalja ezen törvényjavaslat magában az összes 
népoktatási kérdést, melynek egyik legfontosabb ága 
a felsőbb nevelés, a középtanodák rendszere, mi egy 
későbbi törvényjavaslatnak tartatott fenn; de magában 
foglalja azon intézkedéseket, melyeket arra, hogy hazánk- 
ban a népnevelés végre egy, az ország állapotához méltó 
állást foglaljon el, szükségesnek tartok. S miután ezt 
épen a közoktatásra szükségesnek tartom: ezen része az, 
melynek megállapítása a nemzet legnagyobb részének 
leginkább érdekében fekszik ; s miután valamint alkot- 
mányunk alapja demokratikus, úgy összes közoktatásunk- 
nak alapját is a népnevelésben kell keresnünk: azt 
hiszem, ez minden esetre az első lépés, melyet ezen 
pályán tenni kell. 

Szükségtelennek tartom, hogy a tisztelt Házat ezen 
törvényjavaslatnak vagy inkább tárgyának fontosságára 
figyelmessé tegyem. 

Fölfogásom szerint, ha fontos, hogy tökéletesbített 
közlekedési eszközök által ezen haza anyagi érdekeiről 

gondoskodjunk: nemkevésbbé fontos, hogy gondoskodjunk 
azon közlekedési eszközökről is, melyeken az eszmék 
közlekedhetnek. Ilyeneket pedig csak az iskola által 
építhetünk. Mai időben teljes meggyőződésem szerint 
minden áldozat, melyet az anyagi czélok előmozdítására 
teszünk, közlekedési eszközeink megjavítása, pénzügyi 
viszonyainkat szabályozó törvények, mind nem fognak 
czélhoz vezetni, még az anyagi érdekek terén sem, ha 
nem gondoskodunk mindenekelőtt a népnek értelmi 
neveléséről. A népnek értelmi emelésében fekszik leg- 
benső meggyőződésem szerint ezen haza egész jövője. 
Ettől függ, hogy nemzetünk, mely ezen földet vitézsége 
által fegyverrel foglalta el, azt értelmisége által meg- 
tartsa. Most Európának ezen helyén más nemzetnek, 
mint valóban civilizált nemzetnek, nincs helye. 

Nem akarok szólani a törvény tárgyának fontos- 
ságáról ; de engedje meg a t. Ház, hogy annak sürgős- 
ségéről szóljak egy pár szót. Sürgető szükségnek tartom, 
hogy a t. Ház ezen javaslat fölött minél előbb határozzon. 
Először azért, mert ne feledjük el, hogy ezen hazában 
két millió ötszáz ezer iskolaköteles gyermek van, s 
hogy az sem mellékes kérdés, vajon ezen két millió 
ötszáz ezer gyermek nevelése egy évvel előbb vagy 
később kezdetik-e meg ? Másodszor azért ; mert bármily 
roppant a felelősség érzete, mely rajtam fekszik, miután 
a népnevelés vezetése reám van bízva, én kötelességemet 
teljesíteni nem vagyok képes, ha a törvényhozás ki nem 
mond bizonyos elveket, melyek a népnevelés alapját 
képezik. Ilyen például az iskolakötelezettség, ilyenek azon 
eszközök, melyek által az iskolamesterek ellátásáról s 
műveltetéséről gondoskodnunk kell. Harmadszor végre 
teljes őszinteséggel be kell vallanom, hogy megvál- 
tozott viszonyaink épen a népoktatás terén nemcsak 
haladást nem idéztek elő, hanem egyes esetekben 

visszalépést okoztak. Az előbbi absolut rendszer alatt 
nem lévén törvény, s az, hogy törvény nem létezik, 
senkit abban, a mit tett, nem akadályozván, az egyes 
megyékben a szolgabirák és megyefőnökök az iskola- 
kötelezettséget törvényként kimondották, és azon szülő- 
ket, kik gyermekeiket iskolába nem ktüdék, bizonyos 
birságra ítélték el, úgyszintén rá octroyálták az egyes 
községekre az összegeket, melyeket ők az iskolamester- 
nek fizetni tartoznak, vagy azon munkát, mely szük- 
séges arra, hogy iskolaépületek állíttassanak fel. Mi, 
mint az országnak alkotmányos kormánya, csak ott és 
annyiban rendelkezhetünk, a mennyiben a törvény arra 
jogosít. És így mindaddig, míg törvény nem létezik, 
sem az egyes szülőket arra, hogy gyermekeiket iskolába 
küldjék, sem az egyes községeket arra, hogy iskola- 
mestereiket ellássák vagy iskolaépületeket állítsanak fel, 
nem kényszerithetjük. Ennek folytán biztossá tehetem a 
t. Házat, hogy több helyen, mint én hittem, az iskolába 
járó gyermekek száma nemcsak nem növekedett, sőt 
megfogyott ; és minden, a mi ezen bajoknak elhárítására 
részint a népnevelési egyletek alakítása, részint hír- 
lapok útján eszközöltetett, nem vezethet czélhoz, ha a 
kormány, midőn a népnevelés érdekében rendelkezik, 
nem támaszkodhatik törvényre. 

Megengedi tehát a t. Ház, hogy midőn ezen törvény- 
javaslatot asztalára leteszem, egyszersmind azon kéré- 
semet fejezzem ki, hogy bármennyire el van foglalva 
a t. Ház más nagyfontosságú tárgyakkal, ezen törvény- 
javaslatot minél előbb tárgyalás alá venni méltóztassa- 
nak, mert teljes meggyőződésem szerint az 1848-iki 
törvények valóban biztosítva, valóban végrehajtva csak 
azon napon lesznek, melyen a t. Ház a népnevelésről 
gondoskodott. 



XVIII. 
A VALLÁSI JOGEGYENLŐSÉG ÜGYÉBEN. 

Biharmegye berettyó-uj falusi kerületének t. kép- 
viselője nyilatkozatra hívta fel a kormányt a felől, 
i szándékozik-e ezen ülésszak alatt az 1848-iki XX. 
t.-czikkely értelmében egy a vallási jogegyenlőség szent 
elvének életet adó törvényjavaslatot az országgyűlés elé 
terjeszteni?! 

Nem osztozhatom azon nézetekben, melyekkel t. kép- 
viselőtársam ezen felszólalását indokolta. 

Én részemről, habár az 1848-iki XX. t.-czikk 
rendeletének azon részében, melynél a teljes jogegyenlő- 
séget csak a törvény léptetheti életbe, a teljes jog- 
egyenlőség még nincs létesítve: a vallások közt létező 
viszonyokat nem tekinthetem olyanoknak, melyek a 
méltányosság és közérzület valóságos botránkoztatására 
szolgálnának. Én nem hiszem, hogy ezen állapot az 
egy haza polgárai közt a meghasonlás és gyűlölség 
magvait hintené el. 

Megengedem : lehetnek, sőt tán vannak is némelyek, 
kik abban, hogy vallás tekintetében, mint más tekin- 
tetekben is, az 1848-iki törvények minden czéljai 
még nem létesíttethettek tökéletesen, izgatás anyagát 
keresik. Meglehet, vannak egyesek, kik ezen állapot- 
jainkat is arra használják fel, hogy e haza polgárai 

közt a gyűlölség magvait hintsék el. De én meg vagyok 
győződve, hogy e hon polgárainak keble, bármely vallás- 
felekezethez tartozzanak is, nem azon talaj, melyen a 
gyűlölségnek magvai ki fognának kelni ; hogy e nemzet, 
mely még akkor is, mikor külső befolyások követ- 
keztében vallási kérdésekért fegyverben állott, soha nem 
feledkezett meg arról, hogy különböző egyházakban 
csak az egy hazára kéri Isten áldását ; hogy ezen 
nemzet, mely oly korszakban, midőn a vallás követ- 
keztében Európának majdnem minden népei ketté váltak, 
egységének érzetét soha nem vesztette el; hogy ezen 
nemzet azért, mert az 1848-iki t.-czikkben kimondott 
jogegyenlőség mindeddig nincs tökéletesen létesítve, 
egymást gyűlölni, egymástól elválni fogna : nem hihetem. 

De ha az indokolásra nézve t. képviselőtársunkkal 
egyet nem érthetek, tökéletesen egyetértek vele arra 
nézve, hogy vallási kérdéseinknek törvényhozásilag való 
teljes befejezésénél alig ismerek fontosabb feladatot. 
Feladatunk ez azért, mert először az 1848-iki XX. 
törvény ezt világosan rendeli; feladatunk azért, mert 
a vallások tökéletes egyenjogúságának életbe léptetése 
szükséges következménye azon elveknek, melyeken 1848 
óta egész alkotmányunk alapszik ; szükséges következése 
helyzetünknek, mert oly országban, melynek alkotmánya 
az egyenjogúság elvére alapíttatott, még a legegyszerűbb 
logicával sem fér össze, hogy azon viszonyok, melyek 
minden egyes polgárt legközelebbről érdekelnek, ne az 
egyenlőség elve szerint intéztessenek el; és oly ország- 
ban, hol az alkotmányos államnak minden biztosítékai 
megvannak, hol sajtószabadság létezik, egyes vallások- 
nak uralkodása ne ezen vallásoknak szolgáljon javára, 
hanem azokat csak örökkévaló és pedig ellenállhatlan 
megtámadásoknak tegye ki. 

Meggyőződésem szerint tehát érdekében fekszik az 

országnak, hogy az 1848-iki törvény elvei minden 
következéseikben minél előbb létesíttessenek ; érdekében 
fekszik a haza minden egyes polgárának, hogy az, mi 
köztünk súrlódásokra adhatna alkalmat, mentül előbb 
eltávolíttassák, s érdekében fekszik minden egyes vallás- 
felekezetnek : és e tekintetben biztossá tehetem a 
t. Házat, hogy a katholikusok épen nem képeznek 
kivételt ; mert ők azt, a mit t. képviselő úr a katholikus 
vallás uralkodásának méltóztatott nevezni, inkább oly 
állapotnak tekintik, melyben a katholikus vallás az őt 
megillető szabadságot nem élvezheti. 

Hogy azonban, bár ez a kormánynak szintúgy, vala- 
mint kétségkívül a t. Háznak nézete, az 1848-iki tör- 
vény által kimondott jogegyenlőség még eddig létesítve 
nincs, ennek két oka van. 

Az első : rendkívüli helyzetünk, melynél fogva a 
törvényhozás, midőn a legszükségesebb és elhalasztha- 
tatlanabb teendőkkel el van halmozva, néha azon szo- 
morú kénytelenségbe jut, hogy oly tárgyakat is, melyek- 
nek hasznosságáról, sőt valóságos szükségéről meg 
vagyunk győződve, megoldani nem áll hatalmában, 
mert az idő hiányzik. És a t. képviselő úr, ha azon 
tárgyakat méltóztatnék tekintetbe venni, melyekkel 
eddig törvényhozásunk foglalkozott, azon ügyeket, 
melyek most tanácskozásaink tárgyát képezik, és azokat, 
melyeknek mint előlegeseknek tárgyalása határozat 
által a törvényhozásnak kötelességévé tétetett: maga a 
t. képviselő úr talán nem egészen a cultusministeriumot 
fogná felelősssé tenni, hogy a vallási kérdések eddig 
nem oldattak meg. 

De a másik ok, miért ezen kérdések megoldása még 
eddig meg sem kisértethetett, csakugyan a ministerium 
nézeteiben és azon álláspontban fekszik, melyet az 
minden vallási kérdésekben elfoglalni szándékozik. 

Meggyőződésem szerint a természetes állás, melyet 
az államnak és a törvényhozásnak a különböző vallás- 
felekezetek irányában el kell foglalnia, nem a közöny ; 
azon morális elvek, melyek az államnak alapjait képe- 
zik, s melyekben a polgárok milliói megnyugvásukat 
keresik és találják, a törvényhozás előtt soha nem 
lehetnek közönyösek. Tehát nem a különböző vallások 
irányában alkalmazott közöny a törvényhozásnak és 
kormánynak feladata ; nem ez azon szempont, melyből 
a vallási kérdéseket tárgyalnunk kell : hanem az egyenlő 
tisztelet minden vallás irányában; belátása annak, 
hogy az általános vallásosság a legszorosabb összeköt- 
tetésben áll az állam jólétével is, hogy az állam soha 
nem áll biztosabban, mint midőn a polgárok vallásos 
érzületére támaszkodhatik. 

A feladat tehát, mely az 1848-iki törvény végre- 
hajtásánál a kormány előtt áll, e szerint nem lehet az, 
hogy ezen törvényt bármi módon végre hajtsa. Mert 
kétségtelen, hogy a vallásegyenlőség és viszonosság 
elvei oly módon is végrehajthatók, hogy az által vagy 
egyes vallások, vagy pedig minden vallások a magok 
érzületében sértve éreznék magokat. De nem ez, fel- 
fogásom szerint, a kormány feladata. A kormány az 
1848-iki törvények rendeletét nem úgy fogja fel, hogy 
az által csak az egyenlőség létesítése czéloztatott, bár- 
mennyire sértve érezze magát ez által az egyes confessió. 

A kormány feladatát abban találja, hogy az 1848-iki 
törvények szándékát teljesítse. E szándék pedig az volt, 
hogy teljes megnyugvás szereztessék e hon minden 
felekezetű polgárainak. 

Erre pedig nem elég, hogy esak bizonyos szabályok 
mondassanak ki a törvényben és hogy azok minden 
felekezetre egyaránt alkalmaztassanak, hanem felfogásom 
szerint kötelessége a kormánynak arra törekedni, hogy 

az egyenlőség elve ne csak általánosan, hanem oly 
módon létesíttessék, hogy ha az által minden felekezet 
magát tökéletesen nem érzi is kielégítve, legalább 
sértve ne érezze magát egyik vallásfelekezet sem. Erre 
nézve pedig szükséges, hogy az egyes kérdésekben at 
egyes vallásfelekezeteknek nézetei a kormány előtt 
tökéletesen ismerve legyenek. 

Méltóztassék az egyes kérdéseket tekintetbe venni, 
melyekre nézve az egyenlőség még nem létezik. 

Ilyen például az áttérés kérdése. Erre nézve úgy 
lehet határozni, hogy az áttérés minden formaság nél- 
kül megengedtessék mindenkinek, s ha ezen törvény 
minden felekezetre szól, az egyenlőség helyre van 
állítva; ezt azonban úgy is lehetne helyre hozni, ha 
kimondatnék, hogy ugyanazon megszorítások, melyek 
most a katholikusoktól követeltetnek, ha más vallásra 
mennek át, követeltessenek a más vallásuaktól, ha 
katholikus hitre térnek. 

A vegyes házasságból született gyermekekre nézve, 
mi a legfontosabb kérdések egyikét képezi, van három 
mód: az egyik az, mely Poroszországban létezik, 
hogy a gyermekek vallásának meghatározása a szülékre 
bizatik s a törvényes intézkedés esak akkor foglal 
helyet, ha a szülék a gyermekek nevelésére nézve nem 
egyeznek meg ; lehet továbbá elhatározni, hogy a gyer- 
mekek mind apjok vallását kövessék; lehet ismét 
elhatározni — a mi nálunk Erdélyben divatozik — 
hogy a gyermekek nemök szerint, a lányok anyjok, a 
fiúk apjok vallását kövessék. 

Ha a törvény ezen intézkedéseknek bármelyikét, de 
általánosan, elfogadja, az 1848-iki törvény létesítve 
van; de tagadom, hogy a kormánynak jogában állana, 
s nem hiszem, hogy a törvényhozásnak feladata volna 
ezen kérdésekben határozni a nélkül, hogy tekintetbe 

yenné az egyes vallásfelekezetek nézetét, kívánalmait, 
érzületét; mert vallási kérdéseknél puszta többség a 
kérdést eldöntheti, de nem oldja meg; a kérdéseknek 
pedig megoldása kivánatos. 

Ha tehát azon egyes viszonyokra nézve, melyeknél 
az 1848-iki XX. t.-cz. eddig teljesítve nincs, törvény- 
javaslatot nem terjesztettem még a Ház elé : annak 
oka — s itt ismét hivatkozom t. képviselőtársunkra — 
némi részben abban kereshető, mert egyes egyházaknak 
nézetei, melyeket tekintetbe venni kötelességem, csak 
igen rövid idő óta jutottak tudomásomra. 

Egyébiránt remélem, hogy ezen kérdések némelyikére, 
főkép azokra nézve, melyeknél a teljes viszonosság s 
egyenlőség hiánya legtöbb nehézségre ad alkalmat, még 
a törvényhozás jelen szaka alatt törvényjavaslatot fogok 
a Ház elé terjeszteni. 

Egyre azonban figyelmessé teszem t. képviselőtársun- 
kat : arra, hogy ha mind azon egyes esetekre nézve, 
melyeknél a viszonosság hiánya panaszokra ád alkalmat, 
törvényjavaslatokat hozunk is a Házba, ez által az 
1848-iki törvények szándéka még nem lesz tökéletesen 
teljesítve. A vallásoknak valóságos egyenlőségét, a való- 
ságos viszonosságot, általában azon viszonyt, melyben 
a vallásnak alkotmányos államban az államhoz állnia 
kell, csak úgy lehet létesíteni, ha egy, minden felekezetre 
egyaránt szóló általános törvény hozatik, oly törvény, 
melyben a különböző vallásfelekezeteknek egymás közti 
viszonya és viszonyai az államhoz az egyenlőség elve 
szerint tökéletesen egyformán határoztatnak meg. 

így fogta fel a kormány feladatát a vallási kérdésekre 
nézve. 

Azonban ily törvény hozatalánál első feltétel, hogy a 
viszony, melyet a különböző vallások az állam irányában 
elfoglalnak, tökéletesen ugyanaz legyen. 

Már ha hazánk állapotát tekintjük, valamennyien 
tudjuk, hogy míg a protestáns egyházak teljes autonó- 
miája törvény által biztosítva van, míg ugyanazon 
autonómia a görög-keleti egyháznak épen a t. Ház 
bölcsesége által néhány héttel ezelőtt biztosíttatott: a 
katholikus egyház — épen, mert elébb privilegiált állást 
foglalt el az országban — ily törvényes biztosítást még 
nem bír. Tekintve a mozgalmakat, melyek a katholikus 
egyház körében történnek, tekintve azt, hogy az auto- 
nómia utáni törekvéseknél maga a felsőbb egyházi rend 
lépett fel mint kezdeményező : teljes jogom van hinni, 
hogy a katholikus egyház körében a világiaknak az 
egyház vagyonára és az iskolára az őket megillető 
befolyás megadatván, a törvényhozásnak lehetővé fog 
tétetni, hogy a katholikus egyház autonómiáját épen 
úgy törvény által biztosítsa, mint tette azt más egyházak 
irányában. 

Egyébiránt, mielőtt ez történnék, egy általános vallás- 
törvény, minőt az egyenlőség és viszonosság tökéletes 
biztosítása kíván, a Ház elé nem terjeszthető; és így én 
ily törvénynek a Ház elé terjesztését a törvényhozásnak 
ezen szaka alatt nem is ígérhetem. 

Egyről azonban tisztelt képviselőtársunkat és az egész 
Házat biztosithatom : hogy azon perczben, melyben ily 
törvénynek a Ház elé terjesztése lehetségessé válik, a 
kormány egy óráig sem fog késni annak előterjesztésével; 
először, mert az 1848. XX. törvény teljesítését köteles- 
ségének ismeri; másodszor, mert meg van győződve, 
hogy oly országban, melynek polgárai különböző vallások- 
hoz tartoznak, az egyetértés csak a különböző felekezetek 
függetlensége és viszonossága mellett tartathatik fenn ; 
végre, mert valamint újabb időben minden egyház átlátta, 
hogy a vallási érzelemnek és a vallásosságnak fentar- 
tását semmi sem biztosíthatja úgy, mint a szabad egyház 

Br. Efttrte : Beszédek, ül. U 

a szabad államban, úgy a vallásosság, melylyel az 
egyesek saját egyházaikhoz ragaszkodnak, csak akkor 
nyújt valóságos támaszt az államnak, ha a haza polgárai 
saját egyházaik körében épen oly szabadoknak érzik 
magokat, mint az államban, és e két szabadságban nem 
az egymással való ellentétet, hanem a közös szabadság 
biztosítását látják. 



XIX. 

a véderőről szóló törvényjavaslat 
ügyében a közös hadügyministerség 

fölállítása miatt. 

Előttem szólott igen t. barátom azon megjegyzéssel 
végezte beszédét, hogy ha azt akarjuk, hogy a nemzet 
elérje azon súlyt, melyet neki óhajtunk, erre nem jó 
mód az, hogy a meghozott törvényeket nem tartjuk 
meg. Ebben tökéletesen kezet fogok tisztelt barátommal. 
De épen azért a kérdés lényege a körül forog, vajon 
a közös hadügyminister az 1867-iki XII. törvény - 
czikknek egyenes kifolyása-e, a mint mi gondoljuk, 
vagy pedig ezen törvénynyel ellentétben áll, a mint 
igen tisztelt barátom gondolja. Nem akarom azokat 
ismételni, miket utolsó alkalommal már előadni szeren- 
csém volt, de, felfogásom szerint, ha valamely tőrvény 
bizonyos ügyeket, és pedig nem sok ügyet, közöseknek 
nyilvánít, — mert mindössze két ily ügy hozatik 
fel a XII. törvényczikkben, — és aztán meghatá- 
rozza, hogy ezen ügyekre nézve egy közös minis- 
terium neveztessék ki, végre meghatározza, hogy 
ezen közös ministeriumban minden egyes minister, 
tehát nemcsak egy minister, hanem több minister, 
arra nézve, a mi az ő szakmájához tartozik, külön 

felelős; ha akkor, a midőn ezen törvény a hadügyet 
épen azon ügyek közé számítja, melyek közösek, hogy 
akkor ezen törvény hadügyministert nem ismer és ezért 
e gy ily niinister alkalmazása a törvénynyel ellentétben 
áll : az az én meggyőződésem szerint, ismétlem minapi 
szavaimat, oly hermeneutika, melyről nekem fogalmam 
sem volt. Nekünk szigorúan kell ragaszkodnunk törvé- 
nyeinkhez, szigorúan kell ragaszkodnunk azon törvé- 
nyekhez, melyeket nem rég 1867-ben alkottunk, de 
szigorúan kell ragaszkodnunk azoknak elveihez és 
következéseihez is. Ezen törvények kimondják és körül- 
vonalozzák Magyarországnak függetlenségét minden belső 
dolgaiban, körülvonalozzák azt sokkal tisztábban és 
világosabban, mint azt az 1791-iki X. törvényczikk 
körülvonalozza. A mi az 1791-iki törvény czikkben 
épen azért, mert részletezve nem volt, csak jámbor 
óhajtásként jelenik meg, az az 1867-iki XII. törvény - 
czikkben részletezve, mint valóság igtattatott törvénybe. 
Annak, hogy az 1867-iki törvény Magyarországnak 
teljes önállását és függetlenségét mondotta ki, szükséges 
következése, hogy ezen önállás és függetlenség testesí- 
tését találja alkotmányunkban is, és azért van egészen 
különálló független törvényhozásunk, azért van külön, 
csak a magyar törvényhozásnak felelős magyar végre- 
hajtó hatalmunk, ministeriumunk. 

Az 1867-iki törvények ugyanakkor, mikor Magyar- 
országnak teljes önállóságát és függetlenségét biztosí- 
tották, egyszersmind azon meggyőződésből indultak ki, 
hogy bizonyos tárgyak, melyekre nézve hazánk érdekei 
ő felsége többi országainak érdekeivel közösek, csak 
ő felségének más országaival közösen intéztetnek el. 

% Ezen tárgyak ily elintézésére csak két út gondolható. 
Ezen tárgyakat vagy kivéve az alkotmányosság köréből, 
tisztán ő felségére kellett bízni, mint annak semmi 

alkotmányos formákhoz nem kötött jogát, vagy pedig 
alkalmazni kellett az alkotmányosság elveit a közös 
ügyekre is. Lehetnek talán, kik az elsőt czélszerúbbnek 
tartották, de az igen t. Háznak csaknem összessége meg 
volt győződve arról, hogy az alkotmányosság csak akkor 
van valóban biztosítva, ha az az egész alkotmányon 
keresztülmegy s annak minden institutiójában alkal- 
maztatik. 

A magyar törvényhozás ezen közös ügyekre nézve is 
be akarta tehát hozni az alkotmányosságot, és ezért 
az alkotmányosság egyik fő garantiáját, a felelősséget, 
meg akarta tartani azon ügyekre nézve is, melyeket 
közöseknek ismer el. Miután pedig ezen közös ügyek 
elintézésére nézve a szükséges alkotmányos garantiát 
sem a magyar országgyűlés maga, sem a Lajtán- túli 
országoknak törvényhozása maga sem gyakorolhatja, 
és ezen ügyekre a felelősség alkotmányos garantiáját 
csak egy olyan testület által lehet gyakorolni, mely a 
két törvényhozásnak kifolyása, s a két törvényhozást a 
tökéletes paritás elvén képviseli; és miután a közös 
ügyek közé számíttatott a hadügy is: ez egy közös 
hadügyminister alkalmazását teszi szükségessé, a fele- 
lősség elve csak úgy és ott lévén alkalmazható, hol 
valaki létezik, ki feleletre vonható. Ezen személy pedig 
nem lehet más, mint a felelős hadügyminister, kinek 
felelőssége a XII. törvényczikk 50-ik pontjában tisztán 
és világosan körül van írva. 

Én tehát részemről, ellenkezőleg t. Nyáry Pál képvi- 
selőtársam nézetével, azt hiszem és úgy vagyok meg- 
győződve, hogy elismertetvén egyszer a hadügy közös 
ügynek, a hadügyministernek nem alkalmazása valóságos 
alkotmánysértés volna, mert e nélkül minden, a közös 
hadügyre vonatkozó tárgyban a felelősség alkalmazása 
valósággal lehetetlen lenne. 



XX. 
A NÉPISKOLAI TÖRVÉNYJAVASLATRÓL. 

Nyolcz beszéd. 
1. 

Azon lelkes szavak után, a melyeket Nyáry Pál 
t. barátom a törvényjavaslat fontossága és sürgőssége 
felől e Házban előadott, el voltam határozva nem szólani 
a tárgyhoz semmit. Törvényhozásunk jelen stádiumában 
annyira takarékosaknak kell lennünk minden pillanattal, 
hogy oly tárgyról, melyet egy beszédben kimeríteni 
nem lehet, s mely a t. Ház igen sok tagjának úgy is 
sokáig gondolkozása tárgyát képezte, hosszasan szólani 
teljesen fölösleges. Miután azonban Debreczen város 
igen t. képviselője kinyilatkoztatá, hogy az általam a 
népnevelés ügyében felállított elveket helyesli, mégis 
a törvényjavaslatot most csak azért fogadja el, mert a 
törvényjavaslat, a mint azt a bizottmány tárgyalásai 
egyes pontjaiban megváltoztatták, ezen elveknek meg- 
felel, holott ezen elveket azon törvényjavaslat, melyet 
én a t. Ház asztalára letenni szerencsés voltam, leron- 
totta, a t. képviselőnek ezen állítását nem hagyhatom 
szó nélkül. 

Nem fogok hosszabb vitatkozásba bocsátkozni. Felfo- 
gásom szerint a vitatkozás tárgyát többé nem a minister 
által előterjesztett törvényjavaslat, hanem csak a bizott- 
mány által a Ház elé terjesztett módosított törvény- 
javaslat képezi, és igy a ministeri törvényjavaslatnak 
tárgyalásába ereszkedni nem tartom magamat feljogosítva. 
Egyébiránt, habár a törvényjavaslat, melyet a Ház 
asztalára letettem, s melyet a bizottmány módosított, 
sokat nyert is azon módosítások által, melyeket rajta 
a bizottmány tenni jónak látott, s melyeket én elfogadtam; 
s habár a t. Ház nem azért küldte ki a bizottmányt, 
hogy a törvényjavaslat úgy maradjon, a mint volt, 
hanem kiküldte azért, mert ezen fontos tárgyban föl 
akarta használni mindazon eszközöket, melyek rendel- 
kezésére állottak, hogy ezen fontos ügy lehetőleg 
legjobban és legczélszerúbben intéztessék el; s habár 
örömmel ismerem el, hogy a bizottság mély szakismerete 
és buzgósága, melyet e nagy tárgyra fordított, törvény- 
javaslatomat tetemesen megjavította: de azt, hogy azon 
törvényjavaslat, melyet én terjesztettem a Ház elé, az 
általam a népnevelés ügyében felállított elvekkel ellen- 
tétben állt, semmi esetre sem ismerem el ; sőt ellenke- 
zőleg, állítom, hogy törvényjavaslatom is, bármik 
legyenek annak egyes hiányai, ezen elveknek ép úgy 
megfelel, mint az, melyet a bizottmány most a Ház 
elé terjesztett. 

Ezen állításom hosszas bebizonyítása helyett egysze- 
rűen hivatkozom a t. Házra, hivatkozom az országra, 
mely előtt az általam szerkesztett s most a bizottmány 
által módosítva benyújtott törvényjavaslat fekszik, s 
mely, ha a törvényjavaslaton tett összes módosításokat 
jóváhagyja is, soha nem fogja elismerni azt, hogy az 
általam beterjesztett törvényjavaslat az általam felállított 
elvekkel valaha a legkisebb ellenkezésben állott volna. 

2. 



A mennyire az indítványt felfoghattam, azt hiszem, 
oly dolgot foglal magában, mely magától értetik. 
A törvény kimondja, hogy minden község tartozik 
népiskolát felállítani, kimondja positive, hogy az a 
községnek kötelessége. 

Megvallom, én jobb véleményben vagyok közsé- 
inkről, mint az előttem szólott képviselő úr. Az én 
meggyőződésem az, hogy Magyarország községei a 
műveltségnek elég magas fokán állanak arra, hogy a 
népnevelés szükségét magok is átlássák, hogy magok 
is átlássák, mennyire érdekökben fekszik a népoktatás 
általánossá tétele. Én tehát meg vagyok győződve, hogy 
községeinknek nagyobb része ezen kötelességének eleget 
fog tenni ; semmi esetre nem tartom pedig czélirányosnak, 
hogy a törvényhozás kételyét ez iránt most már előre 
a törvényben is nyilvánítsa. 

Meg vagyok azonban győződve arról is, hogy a köz- 
ségeknek egy része, bármily forró legyen is azon óhaj- 
tásuk, hogy népiskolát állithassanak fel, ezen kötelesség 
teljesítésére nem lesz képes; és hogy igen sok község- 
ben az egyenes adónak 5%-ja az iskola felállítására 
nem lesz elegendő. Ezen esetekről azonban a törvény 
rendelkezett, midőn kimondja, hogy ott, hol a község 
bármi oknál fogva nem képes népnevelési intézetet fel- 
állítani, ezen községekben ily népnevelési intézetek fel- 
állítása a közoktatási ministernek kötelessége, ki ezen 
kötelességét teljesítendő, az ily iskolákra szükséges kiadá- 
sokat a budgetnél fogja a Ház elé terjeszteni. 

Azt hiszem tehát, hogy azon esetben, ha az előttem 
szólott t. képviselőnek szomorú sejtelmei teljesednének 
és csakugyan azt kellene tapasztalnunk, hogy népünk- 
nek egy része bizonyos számú községekben ezen köte- 

lesség teljesítésétől vonakodnék, a melyet tisztán az ő 
érdekökben mondott ki a törvényhozás: akkor a köz- 
oktatási minister, bárki legyen is az, ismerve köteles- 
ségét, folyamodni fog a Házhoz a szükséges rendsza- 
bályok életbeléptethetése végett; a jelen pillanatban 
azonban én részemről ily törvényes rendelkezést nem 
tartok szükségesnek. 

Csak egy szóra képem a t. Ház figyelmét. Gyönge- 
ségem, hogy nem szeretem, ha következetlenséggel vádol- 
nak, s épen azért figyelmessé teszem az igen t. kép- 
viselő urat, hogy föltenni azt, hogy egyes szülők nem 
fogják föl a nevelésnek szükségét, és föltenni azt, hogy 
Magyarország községei, azaz az azokban lakó polgárok 
többsége nem fogja fel a népnevelés szükségét, igen 
nagy különbség. A mit, felfogásom szerint, a tapasz- 
talás után az egyesekről nemcsak feltenni lehet, de 
kell is, azt a községekről azaz az egyes községekben 
lakó honfitársaink többségéről, föltenni az én felfo- 
gásom szerint, nem szabad. 



4. 



Ha a népoktatásról készített törvényjavaslatban van 
czikkely, melynek szerkesztésénél erőt kellett vennem 
magamon és mely úgy szólván nehezemre esett: ez 
épen azon szakasz, illetőleg azon szakaszok, melyek a 
néptanítók fizetéséről rendelkeznek, és én meg vagyok 
győződve, hogy a t. Ház ép oly nehéz szívvel fogja 
ezen fizetéseket elhatározni, mint én azokat indítvá- 
nyoztam. 

Kétséget nem szenved, hogy ezen hazának összes 
tisztviselői közt nincs olyan, a kire fontosabb ügy 
volna bízva, és ki a hazának ily nagy érdekeit kezel- 
vén, oly csekély jutalomban részesülne, mint a nép- 
tanító. De fájdalom, nem követhetjük ebben tisztán 
szivünket, hanem a lehetőséget is szemünk előtt kell 
tartanunk és a dolgok jelen állásában én nem tartom 
kivihetőnek, hogy a fizetések magasabbra emeltes- 
senek. 

Ugyanezen helyzetben vannak, Amerika és S váj ez 
kivételével, Európa más országai is: a népoktatók 
anyagi ellátása mindenütt igen szegény és hiányos. 
A Francziaországban 1834-ben indítványozott törvény- 
javaslatban Guizot a fizetések minimumát kétszáz franc- 
ban, azaz körülbelül 83 forintban határozta meg, és 
előttem szólott igen tisztelt képviselőtársam, miután 
ezen tárgygyal annyit foglalkozott, tudni fogja, mily 
állapotban van Németországban, jelesen még Porosz- 
országban is, az iskolamesterek legnagyobb része. Fran- 
cziaországban jelenleg még az 500 francnyi maximum 
sincs mindenütt elérve; Poroszországban az által segí- 
tenek magukon, hogy fokozatos előléptetést használnak 
akként, hogy az oly iskolamesterek, kik 80 vagy 100 tallérral 
kezdették pályájokat, később jövedelmezőbb állomásokra 
helyeztetnek át, és így legalább reményt látnak maguk 
előtt. 

Részemről meg vagyok győződve, hogy ez nem fog 
így maradni; meg vagyok győződve, hogy épen a nép- 
nevelés általános elterjedése által e haza anyagi tekin- 
tetben is annyira emelkedni fog, hogy idővel meg fogja 
hálálhatni népoktatóinak azt, a mivel nekik tartozik; 
mert teljes meggyőződésem szerint e hazának emelke- 
dése anyagi tekintetben is sokkal inkább függ a nép- 
neveléstől, mint bármi mástól; de a jelen pillanatban, 

ha magunkat ámítani nem akarjuk, magasabb fizeté- 
seket nem állapíthatunk meg. 

Nem ismerem t. képviselőtársam nézeteit a tanító- 
képezdéket illetőleg, és meglehet, hogy ő e részben 
más véleményben van, mint én. Én ugyanis a képez- 
déknek felállítását nagy városokban nem tartom czél- 
szerűnek. Egyes kivételes esetekben városokban is lehet 
és kell képezdéket felállítani, mert szükséges, hogy a 
városok számára is neveltessenek népoktatók. Általában 
véve azonban, minthogy a nevelendő néptanítók nagyobb 
részének hivatása az, hogy falusi iskolákban működjék: 
én a képezdéknek városokban és főkép nagy városok- 
ban való felállítását nem akarnám szabályul felállítani, 
sőt ellenkezőleg, azt valóságos kivételnek tekintem ; mert 
a mi népünk nagyobb része nem a városokban lakik, és 
így népoktatóinkat nem a városban kell nevelnünk, 
hanem ott, hol későbbi működésökre jobban előkészül- 
hetnek, azaz kisebb községekben, hol mezei gazdasággal 
is foglalkozhatnak. 

Ennélfogva — fájdalmasan mondom — én az indít- 
ványt nem pártolhatom. 



5. 

Kétségen kívül a bizottságnak sem volt szándéka 
a városok autonómiáját megszorítani. Fő feladatnak 
tekintette mindenesetre azt, hogy a népoktatási ügy 
czélszerüleg rendeztessék el. 

Mennyire nem állanak a t. képviselő úrnak aggo- 
dalmai arra nézve, hogy a kisebb kir. városok autonóm 
jogai a tanitóválasztásra nézve meg lesznek szorítva, 
arra nézve bátor vagyok őt a 125-dik szakaszra figyel- 
meztetni, a hol a tanító választásnak joga nemcsak a 

kir. városoknak, hanem utoljára minden községnek 
lehető legnagyobb szabadságában áll. 

Hiszen én meg vagyok győződve, hogy királyi 
városaink, mint mindegyikünk, ragaszkodnak jogaik- 
hoz; de kétségkívül nem fogják azt jogaik megszorításának 
tekinteni, ha oly megyékben, melyekben például 4 — 5 
kisebb királyi város van, nem akarunk 5 — 6 tankerü- 
letet felállítani, minek absolute semmi practikus haszna 
nem lenne, mert a törvény úgy van szerkesztve, hogy 
minden főbb kérdésben mindenütt autonóm testületek 
rendelkeznek, de mindenütt két fokban. Első a község- 
nek iskolai széke, fölötte van a tankerület iskolai 
bizottsága; nagyobb kir. városban, mint már pl. a 
fővárosok, ezen fokozatot eszközölni lehet az által, hogy 
azon városokban, hol pl. több egyházkerület, parochia, 
vagy több iskolai kerület van, ily várost több ily 
kerületre lehet osztani, s minden egyes kerületben fel 
lehet állítani egy iskolaszéket. Ez iskolaszék fölött fel 
lehet állítani a népiskolai bizottságot, mely minden 
ügyben mint fórum apellatorium, mint második bíróság 
fog ítélni. De az oly kir. városokban, melyek lakossága 
1500, vagy 2000 főből áll, hogy' lehet felállítani iskolai 
széket és iskolai tanácsot ? — Hisz ugyanazon személyek 
lesznek az iskolai székben, kik a kerületi tanácsot 
képezik. Én részemről a törvényjavaslatnak ezen szaka- 
szában a kir. városoknak jogait egyáltalában nem látom 
megszorítva, s azt tartom, hogy ha kimondanók, hogy 
minden egyes királyi város egy külön tankerületet 
képezzen, akkor mindezekben a tankerületekben a két 
fokozat, melyet én nagyon szükségesnek tartok, azaz az 
iskolai szék és az iskolai tanács közti fokozás, practice 
kivihetetlen volna. Azonkívül a törvény gondoskodott 
arról, hogy a mennyiben egyes megyei tankerületekben 
királyi városok léteznek, azok függetlenül ezen megyei 

tankerületektől, annyi képviselőt válaszssanak, a mennyi 
a királyi várost a nép száma szerint megilleti. Én tehát 
ebben nemcsak ignorálását nem látom a kir. városok 
jogainak, hanem látom a kir. városok jogainak teljes 
elismerését. 



6. 



Igen röviden akarok szólni a tárgyhoz-. Azt hiszem, 
e discussió kissé más térre ment át, mint a melyre 
tulajdon kép való. Itt egyszerűen arról van szó: czél- 
szerű-e a törvénynek ezen rendelkezése vagy nem; 
mert ha ezen szakasz rendelkezése elfogadtatik, való- 
ban az által a királyi városok jogainak semmi 
nincs praejudicálva. Hogyan szól a 123-ik szakasz? 
iAz egész ország vármegyék szerint osztatik azokkal 
egyenlő számú tankerületekre, i Azaz mit rendel a 
törvény? Azt, hogy az ország osztatik tankerületekre. 
Már most kérdem, mi volt czélszerübb : ideális tankerü- 
leteket csinálni-e, újakat, melyekben például az ország 
geographiája vagy az ethnographikns viszonyok vétet- 
nek alapúi, vagy pedig felvenni a létező állapotot és 
viszonyokat ? Magamnak e kérdést téve, ezt mondtam : 
miután a megyék 800 esztendő óta léteznek, miután a 
megyék a lehető legszorosabb összeköttetésben állanak 
egymással, igen ozélszerűtlen volna új tankerületeket 
állítani fel, s legjobb azon felosztást venni föl, mely 
már létezik, azaz a megyét. A megyét vettem tehát a 
tankerületek alapjául, de nem mint jurisdictiót, hanem 
mint tankerületet. E megyékben foglaltatnak a királyi 
városok, ezeket kiküszöbölni a tankerületből nem tartot- 
tam szükségesnek. A királyi városok kiváltságos állást 
foglaltak el minden egyébben, és a megyékkel semmi 
összeköttetésben nem voltak, s így méltányosan követel- 

hették, hogy ők e tekintetben is bizonyos privilegiális 
állást foglaljanak el, és ne állíttassanak egy sorba a 
többi községgel. Ezt a törvényjavaslat is teszi az által, 
hogy a többi községeknek azon bizottmányban nem 
ád külön képviseletet, míg a királyi városokat ily 
külön képviseltetésben részesítteti. Mit lehetett e tekin- 
tetben alapúi venni? Nem lehetett mást venni, mint 
azon számarányt, mely a királyi városok és az összes 
tankerület, azaz a megye lakossága között létezik. Ezen 
számarány tehát a városokra nézve figyelembe vétetett. 
Azonban, a mint a dolog jelenleg áll, az nem egészen 
az én ideám; én magamnak a dolgot máskép gondol- 
tam, mert én a királyi városok és egyéb községek közt 
nem tettem különbséget, hanem csak a fővárosokra 
nézve, s itt is a kettőt együtt vettem egy tankerület- 
nek. Ez volt az én nézetem. A tisztelt bizottság azon- 
ban, épen mert a királyi városok jogait a lehetőségig 
kímélni akarta, kiterjeszkedett a concessiókban a lehető- 
ség azon határáig, melyen túl a törvény rendelete czél- 
iránytalanná vált volna; mert nézetem szerint kisebb 
királyi városok részére, melyek 10,000, 12,000 vagy 
15,000 lakossal birnak, külön tankerületet felállítani 
nem czélszerű. Készemről tehát, mint mondom, miután 
a bizottság az általam tett indítványt — mely abban 
állott, hogy csak a fővárosok együttvéve képezzenek 
egy külön tankerületet — nem fogadta el, a bizottság 
által szerkesztett ezen javaslatot elfogadom annyival 
inkább, mert részemről azt merem állítani, hogy senki 
sincsen, ki a létező jogokat nálamnál inkább tisztelné ; 
de meggyőződésem szerint a királyi városok joga ez által 
nincs csonkítva. 

7. 

Ivánka Imre tisztelt barátom észrevételére csak azt 
akarom megjegyezni, hogy a törvényben igen széles 
hatáskört adni a ministernek nem tartom czélszerú- 
nek. A törvénynek minden esetre határozottan kell 
nyilatkoznia, és vagy azt kellene mondania : ala- 
kittatik példáid 40 tankerület, mindegyik ennyi négy- 
szög-mérföld vagy ennyi lélekszám szerint ; vagy azt 
kell mondania, a mi itten mondatik: hogy az ország 
jelenlegi felosztása vétetik alapúi. Hogy pedig itten 
az országnak századok óta fennálló felosztását venni 
alapúi sokkal czélszerűbb, mint az országnak négyszög- 
mérföldek szerinti felosztását, ez semmi kétséget nem 
szenved. A megyéknek egyik legfőbb előnye az, hogy 
annyi századok óta való létezés által compact egészekké 
alakultak; az egy megyében együttlakó honpolgárok 
között számtalan kötelék létezik ; egy megyének lakói 
egymást és a megyének minden viszonyait sokkal 
tökéletesebben ismerik. Mindezen előnyöket egy vala- 
mivel czélszerűbb geographiai felosztás által soha sem 
érhetjük el. Kétséget nem szenved, hogy ezen felosztás 
mellett azon anomáliába esünk, hogy Torna vagy 
Esztergom nem oly nagy, mint Pest vagy Bács vár- 
megye ; de ebből az államra nézve financiális tekin- 
tetben semmi káros következés nem ered, miután én 
ezeket előre látván, a 124. szakaszban világosan kimond- 
tam, hogy egy tanfelügyelő több tankerületben is 
működhetik, ha kerületében összesen 300-nál több 
község nincsen. így tehát ott, a hol kisebb megyék 
vannak, több tankerület lesz, de csak egy tanfelügyelő, 
ki több kerületre fogja kiterjeszteni működését. 

8. 

Az értetik itt, hogy olyanok, kik tanitóképezdék- 
ben a három évi tanfolyamot elvégezték, mielőtt oklevelet 
kaptak, segédtanítók lehetnek. Csak azt akarja tehát e 
kitétel kifejezni, hogy olyanok is lehetnek segédtanítók, 
kik nem képesek arra, hogy rendes tanitók legyenek. 
Mert arra, hogy valaki rendes tanító lehessen, szük- 
séges, hogy a vizsgát is letegye, míg ez a segédtanító 
kinevezésére nem szükséges. De mégis a segédtanítók- 
nál is szükséges bizonyos qualificátió ; ez pedig nem 
állhat másban, mint abban, hogy a képezdei tanfolyamot 
elvégezték, s azért mondatik a törvényben: a t három 
éves képezdei tanfolyamot végzett ifjak közül, t 



XXI. 

A NEMZETISÉGI TÖRVÉNYJAVASLATRÓL. 

Több képviselőtársam, ki ezen fontos ügyben fel- 
szólalt, azt az egyes nemzetiségek szempontjából tár- 
gyalta. Én ezen álláspontot nem fogadhatom el, mert 
azt nem tartom a helyes álláspontnak. Nem tartom pedig 
először azért, mert valahányan itt vagyunk, osak mint 
az országnak képviselői szólalhatunk föl, és senki az 
által, hogy egy vagy más nemzetiségű választók által 
választatott, magát fölmentve nem érezheti attól, hogy 
a haza bármily ajkú polgárainak érdekeit egyaránt 
szivén viselje ; de másodszor nem foglalhatom el ezen 
álláspontot főként azért, mert meggyőződésem szerint 
talán nincs kérdés, melyben e hon összes polgárainak 
érdekei annyira ugyanazonosak volnának, mint épen 
ebben. 

A hányan itt vagyunk, mindannyiunknak azt kell 
óhajtanunk, hogy e kérdés megoldassák ; a hányan itt 
vagyunk, mindnyájunknak meg kell győződve lennünk 
arról, hogy saját jólétünk e hazának fennállásától én 
hatalmától függ ; a hányan itt vagyunk, kell, hogy meg 
legyünk győződve arról, hogy a hazának jövője éi 
kifejlődése főként attól függ, hogy a haza minden pol- 
gárai magokat legfontosabb érdekeikben kielégítve érez- 
hessék. 

Br. Eötrőe: Benedek, HL 12 

E szerint tehát a czélra nézve nézeteinkben különb- 
ség nem lehet. 

Nem lehet senki köztünk, a ki nem óhajtaná, hogy 
e kérdés a hon minden polgárainak, bármily nyelven 
szóljanak is, kielégítésére oldassék meg ; nem lehet 
senki, ki e kérdésnek megoldását oly módon óhajtsa, a 
mely mellett minden czélszerű közigazgatás és igazság- 
szolgáltatás lehetetlenné válik ; nem lehet senki, ki 
azt óhajtaná, hogy e kérdés úgy oldassék meg, hogy 
általa a hazának egysége és azzal jövője veszélyeztetve 
legyen. 

Csak a módokra nézve lehet tehát különbség néze- 
teinkben. 

Én tehát részemről csak így látván a kérdést, a 
kérdésnek csak ezen részére fogok szorítkozni, s mel- 
lőzve a nemzetiségi kérdés bármely érdekes elméleti 
tárgyalását, azt tisztán mint egy előttünk fekvő gya- 
korlati kérdést akarom tárgyalni. 

A kérdés megoldására vonatkozólag két javaslat 
terjesztetett a t. Ház elé : egyik a kiküldött bizottság 
többségéé, mely e kérdés megoldását az egyéni sza- 
badságnak nemzetiségi tekintetben is teljes biztosítá- 
sában keresi ; a másik a kisebbség véleménye, mely a 
nemzetiségi kérdés megoldását főként három törvényes 
rendelkezésnek elfogadásától várja: először attól, hogy 
a megyék s a hazának más kerületei s törvényható- 
ságai nemzetiségek szerint kerekíttessenek ki; másod- 
szor attól, hogy minden egyes, ily módon kikerekített 
megyében egy nyelvnek uralma mondassék ki törvény 
által; harmadszor attól, hogy az ország hivatalai s méltó- 
ságai, sőt végre képviselete is, a nemzetiségek arányá- 
ban osztassanak el. 

A kérdés tehát, mielőtt ez előttünk levő két indít- 
vány fölött határozhatnánk, az : vajon melyik felel meg 

inkább czéljának? melyiktől várhatjuk ait, hogy e 
hazában lakó valamennyi nemzetiség megnyugtatását 
fogja eszközölni, a nélkül, hogy ei által a halának 
jövője veszélyeztessék? 

Mondom, tisztán e gyakorlati szempontból kívánom 
tárgyalni e kérdést. 

Nem akarok szólani azon nehézségekről, a melyek- 
kel az országnak, vagy inkább az egyes megyéknek 
nemzetiségek szerinti kikerekitése járna. 

Magától értetik, hogy midőn oly fontos lépésről van 
szó, mint az országnak új administrationális felosz- 
tása, oly valamiről, mi minden egyes polgárnak szoká- 
saira s jólétére a legnagyobb befolyást gyakorolja, 
először tisztában kell lennünk az iránt, mily módon 
határozzuk el bizton azt, mi e nagy fontosságú rendel- 
kezésnek alapját képezi. És én megvallom, igen nagy 
hiánynak tartom a kisebbség indítványában azt, hogy 
erre nézve épen nem nyilatkozik. Mert miután az 
egyes megyéknek kikerekitése az egyes polgárok nem- 
zetiségétől függ, mindenek előtt szükséges volna meg- 
határozni, vajon az egyes polgároknak nemzetisége mi 
módon határoztassék el : nevöknek hangzása szerint, 
vagy tanúbizonyságok által kimutatható eddigi magok- 
viselete szerint, vagy származásuk szerint? Szintúgy 
hiánya a kisebbségi javaslatnak, hogy a fórum sem 
határoztatik meg, mely tanúvallomások, szembesítések 
vagy más törvényes próbák szerint a vitás esetekben 
az egyes polgárok nemzetisége fölött ítélni fog, s az 
egyest akarata ellen is, ha épen kell, magyarnak, 
szerbnek vagy románnak fogja elmarasztalni. 

Itt esak azt jegyzem meg, hogy a legutóbbi években, 
épen a nemzetiségek szerinti összeírásnál tett tapasz- 
talatok szerint, a nemzetiségek meghatározását az egye- 
sek szabad nyilatkozatára bízni nem igen lehet. Meg- 
ír 

jegyzem további, hogy oly rendelkezés által, minő az, 
hogy a haza minden polgárának nemzetisége egyszer 
kétségbe vonatik, alkalmasint nem fogjuk elérni azon 
közmegnyugvást és egyetértést, melyet Miletics és 
Mocsonyi Sándor képviselő társaink javaslatukkal két- 
ségkívül elérni szándékoztak. 

Azonban a megyéknek kikerekítése csak eszköz. 
A czél végre is az, hogy az egyes megyékben bizo- 
nyos nemzetiség vagy bizonyos nyelv uralma mondás- 
sék ki. 

Erre nézve ismét kénytelennek látom magamat, hogy 
a javaslatnak egy hiányát kiemeljem. Az indítvány 
nem szól arról: vajon az egyes törvényhatóság ezen 
uralkodó nemzetisége egyszer mindenkorra, vagy csak 
bizonyos időre, öt vagy tiz évre határoztassék-e meg? 

Igaz, hogy az első esetben azon anomáliába esnénk, 
hogy miután a nemzetiségek az egyes megyékben vál- 
toznak, — a mint arra számtalan példát mutathatunk 
az országban — : ha mindenkorra határoztatnék meg 
a nemzetiség, könnyen azon helyzetbe juthatnánk, 
hogy valamely nemzetiségnek nyelve uralkodó maradna 
oly törvényhatóságban, melyben az már régen meg- 
szűnt a többség nyelve lenni, és így tisztán csak his- 
tóriai jogánál fogva, mintegy a nyelvbeli nemesi prae- 
rogativának neme, maradna uralkodó egyes megyékben. 

A másik esetben talán még nagyobb nehézségek 
idéztetnének elő az által, hogy minden öt vagy tíz 
esztendőben az országnak összes politikai és administrativ 
felosztása újólag kérdésbe jönne. 

Készemről azt, melyiket fogják az indítványozók 
választani e két módozat közül, ha javaslatuk valahogy 
elfogadtatnék, reájok bízom ; én csak ki akartam emelni 
mindkettőnek nehézségeit. 

De hiszen elvégre az egyes nyelvek uralmának a 

törvény által való meghatározása is csak eszköz ; oiél 
a nemzetiségek megnyugtatása. Tisztán aion kérdésre 
vonatkozom tehát : vajon ezen rendszabály, mely, mint 
az indítványozók magok el fogják ismerni, elég nehéz- 
séggel jár, elő fogja-e idézni azon ozélt, mely után 
törekszünk, azaz : a haza minden egyes nemzetiségének 
megnyugtatását ? 

Már a mi azt illeti, egy nemzetiségre és pedig oly 
nemzetiségre nézve, mely akár számát, akár művelő- 
dési állapotát, akár a haza iránt mindig mutatott hü 
ragaszkodását tekintjük, mindenesetre nagy tekintetet 
érdemel, ezt semmi esetre nem remélhetjük, és ez a 
német nemzetiség. Mert a mennyire én a haza ethno- 
graphiai viszonyait ismerem, nem igen tudom, hol 
találhatnánk nagyobb területet, hol e szerint a német 
nemzetiség válnék uralkodóvá. 

De hiszen megszoktuk már, hogy a nemzetiségi kér- 
désnél a magyar és német nemzetiség érdekei nem 
szoktak tekintetbe vétetni; tekintsük tehát csak a töb- 
bieket. 

Én is foglalatoskodtam egy kissé a nemzetiségi kér- 
déssel, s ennek következtében tanulmányoztam az ország 
ethnographiai viszonyait. De úgy vagyok meggyőződve, 
hogy nincs oly tudós a világon, a ki Magyarország 
megyéit oly módon tudná kikerekíteni, hogy ezen 
megyékben, azaz többekben a megyék közül, több nem. 
zetiség ne lenne együtt. Hiszen magok az igen t, indít- 
ványozók is annyira átlátják ezt, hogy javaslatukban 
felteszik nemcsak azt, hogy absolut többségben lesz 
bizonyos nemzetiség, hanem felteszik még azt is, hogy 
a kikerekítés mellett is még több megyében absolut több- 
séget nem fognak találhatni, hanem csak relativ több- 
séget. Bizonyos ennek következtében, hogy azon pilla- 
natban, midőn az egyes megyékben bizonyos nemzetiség 

uralmát, a többség uralmit kimondjuk : azon nemzetisé- 
gek, melyek nem tartoznak a többséghez, magokat ez 
által megnyugtatva nem érezhetik, hogy e szerint, 
midőn egy nemzetiségnek minden kívánalmait teljesít- 
jük, egyszersmind azok, melyek nincsenek a többség- 
ben, legszentebb jogaikban sértve érzendik magokat. 
Minthogy pedig minden egyes nemzetiség hasonló hely- 
zetben van az országnak több megyéjében, s míg egyik 
megyében a többséget képezi, a másikban a kisebb- 
séghez tartozik : ezen rendszabálynak következése az, 
hogy míg bizonyos nemzetiségeket egyes megyékben 
kielégítünk (és pedig némelyeket, mint p. o. az igen 
t. szerb nemzetiséget, igen szűk területen), ugyancsak 
őket minden más területen a legnagyobb elnyomásnak 
vetjük alá. 

Kérdem, hiszszük-e, hogy ez azon nemzetiségeket 
meg fogja nyugtatni? 

Én, t. Ház, tudom, vannak sokan, kik azt hiszik, 
hogy a nemzetiség kérdése csak mesterséges izgatások- 
nak eredménye, kik úgy vannak meggyőződve, hogy a 
nemzetiségi kérdést csak egyesek nagyravágyása vagy 
még aljasabb törekvései idézték elő. Én e nézetet téves- 
nek tartom. Az én meggyőződésem szerint a nemzeti- 
ségi kérdés csak azon nagy szabadsági mozgalom egyik 
ágát képezi, mely korunkben oly nagy eredményekhez 
vezetett. 

Azon kor, mely a polgári jogok teljes egyenlőségét 
mondotta ki, mely minden vallásfelekezeti különbség 
nélkül a vallásoknak egyenlő szabadságát állapította 
meg, a polgároknak nyelvök használatára nézve is 
hasonló szabadságát követeli. 

De vajon gondolják-e, hogy oly mozgalmat, melynek 
hatalmát a szabadság eszméje képezi, melynek alapja 
csak azon összeköttetésben van, melyben a szabadság 

eszméjével áll, melynek jogosultsága a szabadság köve- 
telésének jogszerűségéből származtatható, hogy ily moz- 
galmat az által megnyugtathatunk vagy elháríthatunk, 
ha mindenütt kiváltságokat állítunk fel, kiváltságokat, 
melyek mindenütt azoknak, kik a kiváltságokat nem 
élvezik, szabadsága árán vásároltatnak meg? Vajon 
hiszszük-e, hogy ily mozgalmat, melynek fontossága és 
jövője épen abban rejlik, hogy a szabadságra támasz- 
kodik, hiszszük-e, hogy azt az által fogjuk megszüntetni, 
ha a hazának ügyeit úgy rendezzük, hogy a hazában 
egyetlen ember se legyen, ki magát e haza minden 
megyéjében egyenlően szabadnak érezhesse, egyetlen 
se, ki e hazát egyik határától a másikig saját hazájá- 
nak mondhassa? Ezt én, t. Ház, nem hiszem. 

A tegnapi vitatkozás folytán több képviselőtársam 
hivatkozott a külföldre: S váj ez, Belgium s Franczia- 
ország példáját hozták fel javaslatuk támogatására. 

E világ már oly régen áll s oly különböző módokon 
és oly különböző emberek által kormányoztatott, hogy 
alig indítványozhat valaki valamit, a mire példát ne 
lehetne felhozni. 

Elismerem azt is, hogy midőn Svájczra, Belgiumra, 
Francziaországra hivatkoztak, nem csalatkoztak a helyre 
nézve sem, mert csakugyan a kívántakhoz hasonló 
viszonyok léteztek Európának eme most legcivilisáltabb 
országaiban; csak az időben csalatkoztak egy kissé, 
mert ezen viszonyok nem léteznek most a XIX. szá- 
zadban, hanem léteztek egy ezred évnél valamivel 
előbb, azon korszakban, midőn Európának most leg- 
műveltebb országaiban nem egy törvény uralkodott az 
egész országban, mint jelenleg, hanem az egyes nem- 
zetiségeknek mindegyike, melyek azokat elfoglalták: a 
ripuarok, a sáliak, a longobárdok, a frankok, vizi- 
góthok s a szerint, a mint egyik vagy másik nemze- 

tiséghez tartozott valaki, secundum legem ripuariorum 
vagy secundum legem romanorum itéltetetett el. Fáj- 
dalom, a vizigóthok már a VIII. század közepe felé meg- 
szüntették ezen állapotot, és így nem tudjuk, a civüi- 
satió tekintetében hová vezetett volna, ha ez tovább 
folytattatik. 

Egyébiránt ez állapot megszüntetését azon történet- 
írók, kiket én ismerek, a civilisatió egyik legnagyobb 
haladásának tekintik, és a spanyol conciliumoknak, 
melyek azt előidézték, legnagyobb érdeméül róják fel. 

Különben az indítványozók ugyanazon országokban 
még egy sokkal közelebb álló és találóbb példát talál- 
hattak volna. Azon korszakban, midőn a reformatió 
által előidézett súrlódások, vagyis inkább küzdelmek 
az általános kifáradás következtében az első békéhez 
vezettek, a különböző felekezetek épen ily rendszabá- 
lyokban keresték biztosságukat, a minőket t. képviselő- 
társaim most indítványoznak. 

Az, hogy az egyes kikerekített megyékben mindenütt 
egy nyelv legyen uralkodó, semmi más, mint a nemze- 
tiségekre alkalmazása a híres elvnek: tCuius regio, 
illius religio.c Tudjuk, hogy minden egyes felekezetek 
a közhivataloknak egy részét bizonyos számarányban 
követelték saját vallásuk biztosítására; tudjuk, hogy a 
különböző felekezetek külön zászlók alatt gyűltek össze, 
sőt még külön várakat is tartottak saját biztosságukra, 
és mindezt nem azért, hogy a közös hazának biztosságát 
veszélyeztessék ; mert pl. Francziaországban, hol a viszo- 
nyok a legélesebben léptek föl, senki a XVI. századbeli 
hugonották hazafiságát kétségbe vonni nem fogja, 
ők mindazáltal csak saját biztosságukról kívántak 
gondoskodni. 

És mi volt e rendszabályoknak következése? Nem 
a legiszonyúbb testvér-háború, mely egész Európát 

majdnem félszázadig vérrel fertőzteté ? Igaz, nem azért, 
mert azok, kik biztosságukat ily eszközökben keresték, 
ezt akarták, mert, ismétlem, igazságtalanság volna el 
nem ismerni a franczia hugonották magasztos patrio- 
tizmusát; de azért, mert ha bizonyos rendszabályok 
egyszer felállíttatnak, ha bizonyos előzmények kimon- 
datnak, a melyeknek csak bizonyos következményeik 
lehetnek, nem a jó szándéktól és jó akarattól függ, 
hogy mi lesz a vége. Kérdem, mi volt ezen rendszabá- 
lyoknak következése magokra azon hitfelekezetekre nézve, 
melyeknek biztossága végett ezen szabályok felállíttattak ? 
Vezetett-e ez megnyugtatásukhoz, vezetett-e szabadsá- 
gukhoz ? Nem ! Sőt a vallásfelekezetek közt való egyet- 
értés, valamennyi vallásfelekezet szabadsága, a népeknek 
testvéri egyetértése épen azon percztől fogva kezdődik, 
midőn a vallásfelekezetekre nézve ugyanazon elv állít- 
tatott fel, melyet itt a bizottság többsége a nemzetisé- 
gekre nézve felállított. 

Mondani fogja erre talán t. képviselőtársaim közül 
valaki, vagy többen, hogy a vallás és nemzetiség között 
roppant különbség van. 

Tökéletesen helyeslem e nézetet. Nagy a különbség, 
nagy magában véve, s nagy azon hatásra nézve, melyet 
a vallási eszmék a nép kedélyére gyakorolnak ; és nekem 
erős meggyőződésem, hogy bármennyit szóljunk ma a 
nemzetiségről, a vallási eszmék jelenleg is sokkal mélyebb, 
sokkal nagyobb, sokkal hatalmasabb hatást gyakorolnak 
a nép kedélyére és jellemére, mint a nemzetiségi kérdés. 
Ha tehát a szétválásnak és nyugtalanságnak ilyen, sokkal 
nagyobb, sokkal hatalmasabb okát megszüntethette a 
szabadság: én bátran várom a szabadságtól ugyanezen 
eredményt a szétválásnak egy kevésbbé fontos és kevésbbé 
mélyen ható okára nézve. 

Egy aggodalmat fejezett ki több képviselőtársam, 

8. 

Az értetik itt, hogy olyanok, kik tanitóképezdék- 
ben a három évi tanfolyamot elvégezték, mielőtt oklevelet 
kaptak, segédtanítók lehetnek. Csak azt akarja tehát e 
kitétel kifejezni, hogy olyanok is lehetnek segédtanítók, 
kik nem képesek arra, hogy rendes tanitók legyenek. 
Mert arra, hogy valaki rendes tanitó lehessen, szük- 
séges, hogy a vizsgát is letegye, míg ez a segédtanító 
kinevezésére nem szükséges. De mégis a segédtanítók- 
nál is szükséges bizonyos qualificátió ; ez pedig nem 
állhat másban, mint abban, hogy a képezdei tanfolyamot 
elvégezték, s azért mondatik a törvényben : a t három 
éves képezdei tanfolyamot végzett ifjak közül, t 



XXI. 

A NEMZETISÉGI TÖRVÉNYJAVASLATRÓL. 

Több képviselőtársam, ki ezen fontos ügyben fel- 
szólalt, azt az egyes nemzetiségek szempontjából tár- 
gyalta. Én ezen álláspontot nem fogadhatom el, mert 
azt nem tartom a helyes álláspontnak. Nem tartom pedig 
először azért, mert valahányan itt vagyunk, csak mint 
az országnak képviselői szólalhatunk föl, és senki az 
által, hogy egy vagy más nemzetiségű választók által 
választatott, magát fölmentve nem érezheti attól, hogy 
a haza bármily ajkú polgárainak érdekeit egyaránt 
szivén viselje ; de másodszor nem foglalhatom el ezen 
álláspontot főként azért, mert meggyőződésem szerint 
talán nincs kérdés, melyben e hon összes polgárainak 
érdekei annyira ugyanazonosak volnának, mint épen 
ebben. 

A hányan itt vagyunk, mindannyiunknak azt kell 
óhajtanunk, hogy e kérdés megoldassék ; a hányan itt 
vagyunk, mindnyájunknak meg kell győződve lennünk 
arról, hogy saját jólétünk e hazának fennállásától és 
hatalmától függ ; a hányan itt vagyunk, kell, hogy meg 
legyünk győződve arról, hogy a hazának jövője és 
kifejlődése főként attól függ, hogy a haza minden pol- 
gárai magokat legfontosabb érdekeikben kielégítve érez- 
hessék. 

Br. Ettröi: Beuédek. HL 12 

• E szerint tehát a czélra nézve nézeteinkben különb- 
ség nem lehet. 

Nem lehet senki köztünk, a ki nem óhajtaná, hogy 
e kérdés a hon minden polgárainak, bármily nyelven 
szóljanak is, kielégítésére oldassék meg ; nem lehet 
senki, ki e kérdésnek megoldását oly módon óhajtsa, a 
mely mellett minden czélszerü közigazgatás és igazság- 
szolgáltatás lehetetlenné válik ; nem lehet senki, ki 
azt óhajtaná, hogy e kérdés úgy oldassék meg, hogy 
általa a hazának egysége és azzal jövője veszélyeztetve 
legyen. 

Csak a módokra nézve lehet tehát különbség néze- 
teinkben. 

Én tehát részemről csak így látván a kérdést, a 
kérdésnek csak ezen részére fogok szorítkozni, s mel- 
lőzve a nemzetiségi kérdés bármely érdekes elméleti 
tárgyalását, azt tisztán mint egy előttünk fekvő gya- 
korlati kérdést akarom tárgyalni. 

A kérdés megoldására vonatkozólag két javaslat 
terjesztetett a t. Ház elé : egyik a kiküldött bizottság 
többségéé, mely e kérdés megoldását az egyéni sza- 
badságnak nemzetiségi tekintetben is teljes biztosítá- 
sában keresi ; a másik a kisebbség véleménye, mely a 
nemzetiségi kérdés megoldását főként három törvényes 
rendelkezésnek elfogadásától várja: először attól, hogy 
a megyék s a hazának más kerületei s törvényható- 
ságai nemzetiségek szerint kerekíttessenek ki; másod- 
szor attól, hogy minden egyes, ily módon kikerekített 
megyében egy nyelvnek uralma mondassék ki törvény 
által; harmadszor attól, hogy az ország hivatalai s méltó- 
ságai, sőt végre képviselete is, a nemzetiségek arányá- 
ban osztassanak el. 

A kérdés tehát, mielőtt ez előttünk levő két indít- 
vány fölött határozhatnánk, az : vajon melyik felel meg 

inkább czéljának? melyiktől várhatjuk azt, hogy e 
hazában lakó valamennyi nemzetiség megnyugtatását 
fogja eszközölni, a nélkül, hogy ez által a hazának 
jövője veszélyeztessék? 

Mondom, tisztán e gyakorlati szempontból kívánom 
tárgyalni e kérdést. 

Nem akarok szólani azon nehézségekről, a melyek- 
kel az országnak, vagy inkább az egyes megyéknek 
nemzetiségek szerinti kikér ekítése járna. 

Magától értetik, hogy midőn oly fontos lépésről van 
szó, mint az országnak új administrationális felosz- 
tása, oly valamiről, mi minden egyes polgárnak szoká- 
saira s jólétére a legnagyobb befolyást gyakorolja, 
először tisztában kell lennünk az iránt, mily módon 
határozzuk el bizton azt, mi e nagy fontosságú rendel- 
kezésnek alapját képezi. És én megvallom, igen nagy 
hiánynak tartom a kisebbség indítványában azt, hogy 
erre nézve épen nem nyilatkozik. Mert miután az 
egyes megyéknek kikerekítése az egyes polgárok nem- 
zetiségétől függ, mindenek előtt szükséges volna meg- 
határozni, vajon az egyes polgároknak nemzetisége mi 
módon határoztassék el : nevöknek hangzása szerint, 
vagy tanúbizonyságok által kimutatható eddigi magok- 
viselete szerint, vagy származásuk szerint? Szintúgy 
hiánya a kisebbségi javaslatnak, hogy a fórum sem 
határoztatik meg, mely tanúvallomások, szembesítések 
vagy más törvényes próbák szerint a vitás esetekben 
az egyes polgárok nemzetisége fölött Ítélni fog, s az 
egyest akarata ellen is, ha épen kell, magyarnak, 
szerbnek vagy románnak fogja elmarasztalni. 

Itt csak azt jegyzem meg, hogy a legutóbbi években, 
épen a nemzetiségek szerinti összeírásnál tett tapasz- 
talatok szerint, a nemzetiségek meghatározását az egye- 
sek szabad nyilatkozatára bízni nem igen lehet. Meg- 

12' 

jegyzem továbbá, hogy oly rendelkezés által, minő az, 
hogy a haza minden polgárának nemzetisége egyszer 
kétségbe vonatik, alkalmasint nem fogjuk elérni azon 
közmegnyugvást és egyetértést, melyet Miletics és 
Mocsonyi Sándor képviselő társaink javaslatukkal két- 
ségkívül elérni szándékoztak. 

Azonban a megyéknek kikerekitése csak eszköz. 
A czél végre is az, hogy az egyes megyékben bizo- 
nyos nemzetiség vagy bizonyos nyelv uralma mondás- 
sék ki. 

Erre nézve ismét kénytelennek látom magamat, hogy 
a javaslatnak egy hiányát kiemeljem. Az indítvány 
nem szól arról: vajon az egyes törvényhatóság ezen 
uralkodó nemzetisége egyszer mindenkorra, vagy csak 
bizonyos időre, öt vagy tíz évre határoztassék-e meg? 

Igaz, hogy az első esetben azon anomáliába esnénk, 
hogy miután a nemzetiségek az egyes megyékben vál- 
toznak, — a mint arra számtalan példát mutathatunk 
az országban — : ha mindenkorra határoztatnék meg 
a nemzetiség, könnyen azon helyzetbe juthatnánk, 
hogy valamely nemzetiségnek nyelve uralkodó maradna 
oly törvényhatóságban, melyben az már régen meg- 
szűnt a többség nyelve lenni, és így tisztán csak his- 
tóriai jogánál fogva, mintegy a nyelvbeli nemesi prae- 
rogativának neme, maradna uralkodó egyes megyékben. 

A másik esetben talán még nagyobb nehézségek 
idéztetnének elő az által, hogy minden öt vagy tíz 
esztendőben az országnak összes politikai és administrativ 
felosztása újólag kérdésbe jönne. 

Készemről azt, melyiket fogják az indítványozók 
választani e két módozat közül, ha javaslatuk valahogy 
elfogadtatnék, reájok bízom ; én csak ki akartam emelni 
mindkettőnek nehézségeit. 

De hiszen elvégre az egyes nyelvek uralmának a 

törvény által való meghatározása is csak eszköz ; czél 
a nemzetiségek megnyugtatása. Tisztán azon kérdésre 
vonatkozom tehát: vajon ezen rendszabály, mely, mint 
az indítványozók magok el fogják ismerni, elég nehéz- 
séggel jár, elő fogja-e idézni azon ozélt, mely után 
törekszünk, azaz : a haza minden egyes nemzetiségének 
megnyugtatását ? 

Már a mi azt illeti, egy nemzetiségre és pedig oly 
nemzetiségre nézve, mely akár számát, akár művelő- 
dési állapotát, akár a haza iránt mindig mutatott hü 
ragaszkodását tekintjük, mindenesetre nagy tekintetet 
érdemel, ezt semmi esetre nem remélhetjük, és ez a 
német nemzetiség. Mert a mennyire én a haza ethno- 
graphiai viszonyait ismerem, nem igen tudom, hol 
találhatnánk nagyobb területet, hol e szerint a német 
nemzetiség válnék uralkodóvá. 

De hiszen megszoktuk már, hogy a nemzetiségi kér- 
désnél a magyar és német nemzetiség érdekei nem 
szoktak tekintetbe vétetni; tekintsük tehát csak a töb- 
bieket. 

Én is foglalatoskodtam egy kissé a nemzetiségi kér- 
déssel, s ennek következtében tanulmányoztam az ország 
ethnographiai viszonyait. De úgy vagyok meggyőződve, 
hogy nincs oly tudós a világon, a ki Magyarország 
megyéit oly módon tudná kikerekíteni, hogy ezen 
megyékben, azaz többekben a megyék közül, több nem. 
zetiség ne lenne együtt. Hiszen magok az igen t. indít- 
ványozók is annyira átlátják ezt, hogy javaslatukban 
felteszik nemcsak azt, hogy absolut többségben lesz 
bizonyos nemzetiség, hanem felteszik még azt is, hogy 
a kikerekítés mellett is még több megyében absolut több- 
séget nem fognak találhatni, hanem csak relatív több- 
séget. Bizonyos ennek következtében, hogy azon pilla- 
natban, midőn az egyes megyékben bizonyos nemzetiség 

uralmát, a többség uralmát kimondjuk : azon nemzetisé- 
gek, melyek nem tartoznak a többséghez, magokat ez 
által megnyugtatva nem érezhetik, hogy e szerint, 
midőn egy nemzetiségnek minden kívánalmait teljesít- 
jük, egyszersmind azok, melyek nincsenek a többség- 
ben, legszentebb jogaikban sértve érzendik magokat. 
Minthogy pedig minden egyes nemzetiség hasonló hely- 
zetben van az országnak több megyéjében, s míg egyik 
megyében a többséget képezi, a másikban a kisebb- 
séghez tartozik : ezen rendszabálynak következése az, 
hogy míg bizonyos nemzetiségeket egyes megyékben 
kielégítünk (és pedig némelyeket, mint p. o. az igen 
t. szerb nemzetiséget, igen szúk területen), ugyancsak 
őket minden más területen a legnagyobb elnyomásnak 
vetjük alá. 

Kérdem, hiszszük-e, hogy ez azon nemzetiségeket 
meg fogja nyugtatni? 

Én, t. Ház, tudom, vannak sokan, kik azt hiszik, 
hogy a nemzetiség kérdése csak mesterséges izgatások- 
nak eredménye, kik úgy vannak meggyőződve, hogy a 
nemzetiségi kérdést csak egyesek nagyravágyása vagy 
még aljasabb törekvései idézték elő. Én e nézetet téves- 
nek tartom. Az én meggyőződésem szerint a nemzeti- 
ségi kérdés csak azon nagy szabadsági mozgalom egyik 
ágát képezi, mely korunkben oly nagy eredményekhez 
vezetett. 

Azon kor, mely a polgári jogok teljes egyenlőségét 
mondotta ki, mely minden vallásfelekezeti különbség 
nélkül a vallásoknak egyenlő szabadságát állapította 
meg, a polgároknak nyelvök használatára nézve is 
hasonló szabadságát követeli. 

De vajon gondolják-e, hogy oly mozgalmat, melynek 
hatalmát a szabadság eszméje képezi, melynek alapja 
csak azon összeköttetésben van, melyben a szabadság 

eszméjével 411, melynek jogosultsága a szabadság köve- 
telésének jogszerűségéből származtatható, hogy ily moz- 
galmat az által megnyugtathatunk vagy elháríthatunk, 
ha mindenütt kiváltságokat állítunk fel, kiváltságokat, 
melyek mindenütt azoknak, kik a kiváltságokat nem 
élvezik, szabadsága árán vásároltatnak meg? Vqon 
hiszszük-e, hogy ily mozgalmat, melynek fontossága és 
jövője épen abban rejlik, hogy a szabadságra támasz- 
kodik, hiszszük-e, hogy azt az által fogjuk megszüntetni, 
ha a hazának ügyeit úgy rendezzük, hogy a hazában 
egyetlen ember se legyen, ki magát e haza minden 
megyéjében egyenlően szabadnak érezhesse, egyetlen 
se, ki e hazát egyik határától a másikig saját hazájá- 
nak mondhassa? Ezt én, t. Ház, nem hiszem. 

A tegnapi vitatkozás folytán több képviselőtársam 
hivatkozott a külföldre: Svájoz, Belgium s Franczia- 
ország példáját hozták fel javaslatuk támogatására. 

£ világ már oly régen áll s oly különböző módokon 
és oly különböző emberek által kormányoztatott, hogy 
alig indítványozhat valaki valamit, a mire példát ne 
lehetne felhozni. 

Elismerem azt is, hogy midőn Svájczra, Belgiumra, 
Franoziaországra hivatkoztak, nem csalatkoztak a helyre 
nézve sem, mert csakugyan a kívántakhoz hasonló 
viszonyok léteztek Európának eme most legcivilisáltabb 
országaiban; csak az időben csalatkoztak egy kissé, 
mert ezen viszonyok nem léteznek most a XIX. szá- 
zadban, hanem léteztek egy ezred évnél valamivel 
előbb, azon korszakban, midőn Európának most leg- 
műveltebb országaiban nem egy törvény uralkodott az 
egész országban, mint jelenleg, hanem az egyes nem- 
zetiségeknek mindegyike, melyek azokat elfoglalták: a 
ripuarok, a sáliak, a longobárdok, a frankok, vizi- 
góthok s a szerint, a mint egyik vagy másik nemze- 

tiséghez tartozott valaki, secundum legem ripuariorum 
vagy secundum legem romanorum itéltetetett el. Fáj- 
dalom, a vizigóthok már a VIII. század közepe felé meg- 
szüntették ezen állapotot, és így nem tudjuk, a civili- 
8atió tekintetében hová vezetett volna, ha ez tovább 
folytattatik. 

Egyébiránt ez állapot megszüntetését azon történet- 
írók, kiket én ismerek, a civilisatió egyik legnagyobb 
haladásának tekintik, és a spanyol conciliumoknak, 
melyek azt előidézték, legnagyobb érdeméül róják fel. 

Különben az indítványozók ugyanazon országokban 
még egy sokkal közelebb álló és találóbb példát talál- 
hattak volna. Azon korszakban, midőn a reformatió 
által előidézett súrlódások, vagyis inkább küzdelmek 
az általános kifáradás következtében az első békéhez 
vezettek, a különböző felekezetek épen ily rendszabá- 
lyokban keresték biztosságukat, a minőket t. képviselő- 
társaim most indítványoznak. 

Az, hogy az egyes kikerekített megyékben mindenütt 
egy nyelv legyen uralkodó, semmi más, mint a nemze- 
tiségekre alkalmazása a híres elvnek: tCuius regio, 
illius religio.i Tudjuk, hogy minden egyes felekezetek 
a közhivataloknak egy részét bizonyos számarányban 
követelték saját vallásuk biztosítására; tudjuk, hogy a 
különböző felekezetek külön zászlók alatt gyűltek össze, 
sőt még külön várakat is tartottak saját biztosságukra, 
és mindezt nem azért, hogy a közös hazának biztosságát 
veszélyeztessék ; mert pl. Franeziaországban, hol a viszo- 
nyok a legélesebben léptek föl, senki a XVI. századbeli 
hugonották hazafiságát kétségbe vonni nem fogja, 
ők mindazáltal csak saját biztosságukról kívántak 
gondoskodni. 

És mi volt e rendszabályoknak következése? Nem 
a legiszonyúbb testvér-háború, mely egész Európát 

majdnem félszázadig vérrel fertőzteté ? Igaz, nem azért, 
mert azok, kik biztosságukat ily eszközökben keresték, 
ezt akarták, mert, ismétlem, igazságtalanság volna el 
nem ismerni a franczia hngonották magasztos patrio- 
tismusát; de azért, mert ha bizonyos rendszabályok 
egyszer felállíttatnak, ha bizonyos előzmények kimon- 
datnak, a melyeknek osak bizonyos következményeik 
lehetnek, nem a jó szándéktól és jó akarattól függ, 
hogy mi lesz a vége. Kérdem, mi volt ezen rendszabá- 
lyoknak következése magokra azon hitfelekezetekre nézve, 
melyeknek biztossága végett ezen szabályok felállíttattak ? 
Vezetett-e ez megnyugtatásukhoz, vezetett-e szabadsá- 
gukhoz ? Nem ! Sőt a vallásfelekezetek közt való egyet- 
értés, valamennyi vallásfelekezet szabadsága, a népeknek 
testvéri egyetértése épen azon percztől fogva kezdődik, 
midőn a vallásfelekezetekre nézve ugyanazon elv állít- 
tatott fel, melyet itt a bizottság többsége a nemzetisé- 
gekre nézve felállított. 

Mondani fogja erre talán t. képviselőtársaim közül 
valaki, vagy többen, hogy a vallás és nemzetiség között 
roppant különbség van. 

Tökéletesen helyeslem e nézetet. Nagy a különbség, 
nagy magában véve, s nagy azon hatásra nézve, melyet 
a vallási eszmék a nép kedélyére gyakorolnak ; és nekem 
erős meggyőződésem, hogy bármennyit szóljunk ma a 
nemzetiségről, a vallási eszmék jelenleg is sokkal mélyebb, 
sokkal nagyobb, sokkal hatalmasabb hatást gyakorolnak 
a nép kedélyére és jellemére, mint a nemzetiségi kérdés. 
Ha tehát a szétválásnak és nyugtalanságnak ilyen, sokkal 
nagyobb, sokkal hatalmasabb okát megszüntethette a 
szabadság: én bátran várom a szabadságtól ugyanezen 
eredményt a szétválásnak egy kevésbbé fontos és kevésbbé 
mélyen ható okára nézve. 

Egy aggodalmat fejezett ki több képviselőtársam, 

melyet én nagyon fontosnak tartok, annál fontosabbnak, 
mert ez aggodalmat magam is táplálom. Ez az, hogy 
ha az egyes nemzetiségek jövője nem biztosíttatik, azok 
el fognak enyészni, és fel fognak olvadni más nagyobb 
nemzetiségekbe. 

Én részemről, ha a világtörténetet tekintem, igen 
átlátom, hogy a kinek nemzetisége szivén fekszik, az 
nem nézheti a eivilisátió kifejlődését aggodalom nélkül. 
A eivilisátió kifejlődésével fokról-fokra fogy a nemzeti- 
ségek száma. Előbb, a civilisálás első kezdetében, néhány 
család képezett nemzetiséget. A nemzetiségek Ausztrália 
és Amerika egy részében még most is néhány száz 
tagból állanak. Ezek egyesülve és egymásba olvadva 
nagyobb és nagyobb nemzetiségeket képeznek. És így 
a eivilisátió haladása kétségkívül fenyegető a nemzeti- 
ségekre nézve. E veszélynek ki vagyunk téve mi 
magyarok, ki vannak téve horvát testvéreink, ki vannak 
téve a hazában lakó más nemzetiségek, szóval ki van 
téve minden kisebb nemzetiség. 

De mi által oltalmazhatjuk magunkat e veszély ellen ? 
Az által-e, hogy az egyes nemzetiségeket, mint múmiákat, 
törvényekbe begöngyölgetve, a törvényhatóságok sír- 
kamarájába rakjuk le? Századunkban a mi nem él, 
annak nincs jövője. Ha a eivilisátió emelkedő árjai 
ellen biztosítani akarjuk magunkat, állítsuk magunkat 
magasra! A dagály mérföldnyi lapályt elborít; de az 
egyes szikla, mely magasabban áll, kiemelkedik, és ki 
fog emelkedni mind örökké. 

Kérdem tehát, vajon, ha e hazában lakó különböző 
nemzetiségek biztosításáról van szó, ki gondoskodik 
jobban ezen biztosításról: azoké, kik oly törvényeket 
indítványoznak, melyek által visszalépve a eivilisátió 
ösvényéről, minden kifejlődés lehetetlenné válik, — 
vagy azok, kik a szabadságot védve, olyasmit állítanak 

fel a nemzetiségek számára, mi által minden egyes 
nemzetnek emelkedése és így fentartása is csak sqát 
magától függ? 

És most visszamegyek oda, honnan kiindultam. 

Nézetem szerint a nemzetiségi kérdés nem e hasa 
egyik vagy másik nemzetiségének kérdése, hanem 
mindnyájunk közös kérdése. A ki azt hiszi, hogy e 
hazának egysége, melytől fennállása függ, osak azoknak 
fekszik érdekében, kik e hazában magyarul beszélnek, 
vagy a ki azt hiszi, hogy szerb, román, szláv honfi- 
társaink civilisátiója és jóléte csak szerb, román vagy 
szláv kérdés : az e kérdést nem érti. Meggyőződésem 
szerint a nemzetiségi kérdés megoldása közös feladatunk, 
mely egyaránt érdekünkben áll. De épen mert e feladatot 
meg kell oldanunk, és mert a világtörténet összes 
tanúsága minket arra tanít, hogy minden kérdésnek 
végleges megoldása csak annyiban lehetséges, a mennyi- 
ben a mód, mely szerint e megoldás történik, a század 
eszméivel és elveivel ellentétben nem áll: nekünk e 
kérdést is a jelen század eszméi szerint kell megoldanunk ; 
e század pedig, hála a Mindenhatónak, a szabadság 
százada! És nincs ékesszólás és nincs hatalom, mely 
minket arra bírjon, hogy a szabad versenynek, a sza- 
badságnak teréről ismét a privilégiumok sánczai közé 
vonuljunk. 



XXII. 
A VEGYES HÁZASSÁGI VÁLÓPEREKRŐL. 

Csak néhány szóra kívánom igénybe venni a t. Ház 
figyelmét, azon álláspontra nézve, melyet e törvény- 
javaslatnál elfoglalok. 

Az 1848-iki törvény a vallások közt az egyenlőség 
és viszonosság elveit állította föl, és ezzel, teljes meg- 
győződésem szerint, megállapította e hazában a különböző 
felekezetek közti békét és egyetértést, melynek más 
alapja, mint a legtökéletesebb egyenlőség és viszonosság, 
nem lehet. 

Az 1848-iki törvények kimondván az egyenlőséget 
és viszonosságot, ránk nézve azon kötelesség támadt, 
hogy ezen elvet a lehetőleg és legkövetkezetesebben 
életbe léptessük, életbe léptessük minél előbb. Mihelyt 
tehát az egyházi székek a katholikusok egyházi ügyeire 
meghagyattak, addig, míg ezen székek a katholikusokra 
nézve létezni fognak, a nem katholikusokra nézve is, 
legalább a törvényben, ki kell mondani azon szabad- 
ságot, hogy ők szintén, ha akarnak, hasonló külön 
törvényszékeket állithatnak, a maguk házassági ügyeik- 
nek elítélésére. 

Ha a törvényhozás ebben imperative akarna fellépni, 
oly valamit tenne, mi, az én felfogásom szerint, nemcsak 

czélszerűtlen, hanem jogkörén is kívül fekszik. A 
törvényhozásnak nem tartozik jogköréhez meghatározni: 
a protestánsok mily módon akarnak eljárni a magok 
házassági ügyeiben. De bizonyos az, hogy azon perczben, 
a melyben a haza polgárainak egy része házassági 
ügyeire nézve törvény szerint külön törvényszékkel bir: 
a protestánsoknak tökéletesen egyenlő jogát ki kell 
mondani a törvény által. Élnek-e ezen joggal vagy 
nem élnek, az a dolog természeténél fogva egyedül a 
protestánsoktól függ. 

És azért én a törvény ezen rendeletének megtartá- 
sát szükségesnek tartom, mert azt csak az 1848-ban 
kimondott egyenlőség és viszonosság elvei szükséges 
következésének tekintem. 



xxin. 

AZ ÁTTÉRÉSRŐL. 

Két beszéd. 
1. 

Bocsánatot kérek, nem sokáig fogom fárasztani a t. 
Házat. 

Azt hiszem, ezen szakasz tárgyalása közepett kissé 
túlmentünk a szükségen. A vallások tekintetében a 
magyar törvényhozás két alapelvből indul ki. Az első 
a vallási szabadság, a másik a vallások egyenjogúsága. 
£ két elvnek szükséges következése, a mennyiben ezen 
törvényre alkalmazzuk, először az, hogy az áttérés 
mindenkinek lehetővé legyen téve. Ez az első. Másod- 
szor az egyenlőség elvének ismét következése az, hogy 
a feltételek, melyek alatt az áttérés törvényesen meg- 
történhetik, minden vallásfelekezetre nézve ugyanazok 
legyenek, és ne legyen olyan különbség, mely az átté- 
résre nézve előbb létezett. A mi e második elvet illeti, 
úgy hiszem, a t. Házban nem lesz senki, a ki el ne 
ismerné, hogy e törvényjavaslat által mind a két elv 
tökéletesen követve van ; hogy itt sem az áttérés 
senkinek lehetetlenné téve nincs, sem az áttérők között, 
kik t. i. egyik vallásról a másikra térnek át, nincsen 
különbség téve. 

E részben tehát a törvény tökéletesen megfelel. 

A kérdés csak az, vajon czélszerú-e ezen dispositió, 
melyet e törvény magában foglal ; vajon saját egyháza 
lelkészének, azon lelkésznek jelentse-e be szándékát, 
kitől áttér, vagy kizárólag annak, kihez áttér ; ez a 
kérdés. 

Az ellen nem hallottam semmi ellenvetést, hogy ne 
volna szükséges, hogy arról azon egyház lelkészének is 
tudomása legyen, melyből valaki más egyházhoz akar 
áttérni; hiszen ez szükséges következése azon viszony- 
nak, melyben kiki saját egyházához áll. Mindenkinek 
vannak saját egyháza irányában bizonyos, nemcsak 
szellemi, de valóságos tettleges kötelességei is, a melye- 
ket senki nem bonthat fel a nélkül, hogy egyházának 
arról tudomása ne legyen; tudomására kell tehát hozni 
az áttérési szándékot az illető egyháznak, a honnan az 
áttérés történik. 

A különbség a két indítvány közt csak az, hogy a 
törvényjavaslat szerint az illető maga két tanú jelen- 
létében tartozik bejelenteni szándékát ; tisztelt barátom, 
Debreczen városa képviselőjének indítványa szerint 
pedig ezen bejelentés csak azon lelkész útján történik, 
a kihez áttér az illető, nyolcz nap leforgása alatt. 

Én részemről, megvallom, azon módot, melyet a 
törvényjavaslat ajánl, czélszerűbbnek tartom, mert ter- 
mészetesbnek látom. 

Egy ok van, mi ez ellen felhozatott: az t. L, hogy 
ez az egyesnek, a ki áttérni akar, lelkiismereti szabad- 
ságát fogja korlátozni, ha az illető lelkész fel fogja 
használni ellene szónoki tehetségeit arra, hogy őt az 
egyház körében visszatartóztassa. 

Ez az egyetlen ok, melyet én ellene hallottam; sőt 
egy t. képviselő úr még azt is felhozta, hogy az emlékeztet 
a hat heti oktatásra. 

Én életemben sokszor szólottam a hat heti oktatás 
ellen, különösen akkor, midőn az a magyar törvény- 
hozás tanácskozásának tárgyát képezte. De engedje meg 
igen t. képviselő társam, hogy én a közt, hogy valaki 
két tanú jelenlétében egyszerűen bejelenti, hogy ő az 
egyház köréből ki akar térni, és a hat heti oktatás 
közt, semmi hasonlatosságot nem látok. Megengedem : 
arra, hogy valaki a maga saját lelkésze előtt megjelenve 
kinyilatkoztassa, hogy ő az egyházat elhagyja és másra 
tér át, bizonyos morális bátorság szükséges, de a morális 
bátorságnak oly csekély foka, hogy még azt is a lelki- 
ismereti szabadságnak akadályául felvenni én nem 
tudom. Az én meggyőződésem szerint oly egyén, a 
kiről, midőn elhatározza magát, hogy az egyházból 
kitérve egy más egyházhoz tér át, még annyi morális 
bátorságot sem teszünk fel, hogy ő egy egyszerű lelkész 
előtt, még két tanú jelenlétében, a kik az ő barátjai, 
ki merje nyilatkoztatni az áttérési szándékot, az, ha 
előbbeni egyházánál marad, bizony nem fog ártani. 

Én részemről, ha ama dispositióban, melyet a tör- 
vényjavaslat magában foglal, a lelkiismereti szabadság 
legkisebb akadályát látnám, szívesen elfogadnám Tisza 
Kálmán t. barátom indítványát; de miután ezt nem 
látom, s miután amaz indítvány elfogadását csak olyan- 
nak tekinteném, mint ha még inkább könnyíteni 
akarnók az átmenetet, azért ahhoz nem járulhatok, 
annyival kevésbbé, mert teljes meggyőződésem szerint, 
elveihez ragaszkodva, kötelessége a törvényhozásnak 
mindig lehetővé tenni az áttérést, s erre nézve minden 
akadályt, minden valóságos akadályt, elhárítani, de 
fölötte könnyűvé tenni azt, quasi közönyösnek decre- 
tálni, meggyőződésem szerint nem hivatása. 

Vajon az áttérés be van-e végezve vagy nincs, azt 
elhatározni nem a törvényhozásnak, illetőleg hatóság- 
nak feladata, hanem azon egyház, a hová az illető 
áttér, csak azt nyilatkoztatja ki, hogy őt most sqát 
tagjának tekinti. A törvény tisztán feloldja őt minden 
más köteléktől. Hogy minden keresztyén egyház min- 
denkit felvesz mindig, az nem szenved kétséget, de 
azt kinyilatkoztatni senki másnak, mint az egyháznak, 
joga nem lehet. Azért a törvényhozás, mint itt világosan 
ki van fejezve, csak azt mondhatja, hogy az áttérésnek 
többé semmi sem áll útjában. 

XXIV. 

A VEGYES HÁZASSÁGBÓL SZÜLETETT 
GYERMEKEK VALLÁSBELI NEVELTETÉSÉRŐL. 

Kinyilatkoztatom, hogy a mennyiben a törvénynek 
azon rendelete, melyet a központi bizottság indítványoz, 
az egyenlőség elvének tökéletesen megfelel, nekem az 
ellen kifogásom nincs. Azt hiszem, a maga nemében 
talán ez is eleget fog tenni azon várakozásoknak, 
melyeket a törvényhez kötünk. 

Egyébiránt ép azért, mert nézetem, a mint látom, 
a t. Ház többsége nézetétől eltér, kénytelennek érzem 
magam és szükségesnek tartom, habár röviden is, 
nézetemet motiválni. 

Székács képviselő úr azt mondta épen most, hogy 
ámbár e kérdésnek megoldása törvényhozás útján igen 
sok helyen megkísértetett, annak tökéletes és kielégítő 
megoldása eddig még nem sikerült. Én is azon meg- 
győződésben vagyok ; de azt hiszem, hogy épen ott, hol 
a törvény által kielégítő megoldás lehetetlen és nem 
sikerült, ott az ily ügyek megoldását a szabadságra 
kell bízni. Épen ott, hol a törvény nem elégséges, 
a szabadságnak kell segíteni. Ennélfogva ugyanazon 
tapasztalásból indultunk ki, tisztelt barátom Székács 
képviselő úr és én, csakhogy különböző eredményekre 
jutottunk. 

Felfogásom szerint minden törvény rendelkezésének 
olyannak kell lenni, mely eredményekre veiét és mely- 
ről legalább előre bizonyosan mondhatjuk azt, hogy a 
törvény eredménye nem fog meghinsittatni. Már most 
hogyan állunk ezen törvénynyel? Úgy, hogy a gyermekek 
első nevelése, a meddig azok a szülői háznál vannak, 
egyenesen csak a szülőket illeti, hogy abba sem a 
törvényhozás, sem a végrehajtó hatalom semmi befolyást 
nem gyakorolhat, s a közhatóságnak hatása a gyermekek 
nevelésére csak azon perczben kezdődik, a melyben a 
gyermekek az iskolába lépnek. De a 48-iki törvény 
világosan kimondja, hogy a szülőket nem akadályoz- 
hatja senki abban, hogy oly iskolába küldjék gyermekei- 
ket, melyeket ők választanak, így a katholikus protes- 
táns iskolába, a protestáns pedig, ha neki tetszik, a 
jezsuitákhoz is küldheti gyermekeit. Már, kérem, miután 
a gyermekek első házi neveltetése fölött rendelkezni 
másnak mint a szülőknek nem lehet, miután azon 
percztől kezdve, melyben a gyermekek iskolába küldet- 
nek, a 48-iki törvény a szülőknek e teljes szabadságot 
megadta: az én meggyőződésem szerint a szülők ezen 
szabadságát akadályozni nem lehet. 

Ez az én nézetem. Meglehet, hogy téves, hiszen a 
többség ellene nyilatkozott. 

De nem a szülőknek szabadsága tulaj donképen az, mit 
a Háznak többsége nem akar elfogadni, vagy nem akar 
elismerni, hanem azon visszaélések, melyek a szabadság 
ürügye alatt történhetnének. Nem a szülőknek szabad- 
sága ellen szavaz a Háznak többsége, hanem szavaz az 
ellen, hogy a szabadság ürügye alatt ismét reversálisok 
hozassanak be, és én részemről, általában véve, nem 
tartok semmit szükségesebbnek és nem számitok semmit 
inkább' a törvényhozás kötelességei közé, mint hogy a 
családokat külső befolyástól lehetőségig megoltalmazza. 

18* 

A kérdés egyszerűen az: mi által oltalmazzuk meg 
inkább a családokat a külső befolyástól ; az által-e, ha 
elfogadjuk azt, mit én indítványoztam, vagy az által, 
ha azt fogadja el a Ház, mit a központi bizottság indit- 
yányoz? 

Bocsánatot kérek, t. Ház, ha a Ház többségével nem 
vagyok egy értelemben, kötelességemnek tartom a magam 
nézetét legitimálni. 

Épen t. Ház, hogy a családokat megoltalmazzuk a 
külső befolyásoktól, ez volt az ok, melyért indítványomat 
a Ház elé terjesztettem. Ha a szülők szabadságára van 
bízva a gyermekek nevelése, ha el van ismerve, hogy 
ők gyermekeiket akármily vallásban nevelhetik : kétséget 
nem szenved, hogy a gyermekek nevelésébe senkinek 
nincs befolyása ; a szabadság maga biztosítja a szülőket 
minden külső beavatkozástól. 

Imperativ törvénynek, melyben kimondatik, hogy a 
leányok anyjok vallását, a fiúk pedig apjok vallását 
kövessék, ily törvénynek értelme nem lehet más, mint 
hogy ezen törvényt végre kell hajtani. A törvények 
végrehajtását azonban kizárólag és egyedül csak a 
szülőknek akaratára bízni nem lehet, mert hiszen, ha 
ezt gondolta volna a t. Ház, akkor szabad rendelkezést 
adott volna a szülőknek ; tehát kell lenni valakinek, a 
ki azok fölött itél, kell lenni valakinek, a ki a gyerme- 
keket, szükség esetében, a törvényes kötelesség teljesítésére 
kényszeríti. 

És ki lehet az ? Intő, a dolog természeténél fogva, más 
nem lehet, mint az illető egyházak szolgája ; végrehajtó 
más nem, mint az illető törvényhatóság. Tegyük fel, 
van egy vegyes házasságban levő család, ennek fiai 
tartoznak apjok vallását követni, s e szerint például 
reformátusok, a leányok anyjuk vallását lévén kötelesek 
követni, például katholikusok. Ha már most a katholikus 

lányok katholikus isteni tiszteletben részt nem vesznek, 
ha szüleik például syájczi bonne-t vagy más protestáns 
leányt fogadnak nevelőül, és ez esetben azután az illető 
lelkész kötelességének tartja fellépni s azt mondani: a 
törvény értelmében ezen leányokat katholikus hiten kell 
nevelni, s ime ők nem neveltetnek katholikusoknak, 
mert soha katholikus templomba nem járnak, s nevelő- 
nőjük sem katholikus, fölszólítja tehát az illető hatóságot, 
hogy a törvény végrehajtásáról gondoskodjék : kérdem, 
vajon ez által nem sokkal több esetben fogjuk-e kitenni 
az illető családokat külső beavatkozásnak, épen azon 
beavatkozásnak, melytől meg akartuk óvni? 

Ez, tisztelt Ház, és egyedül ez volt az ok, melyért 
én törvényjavaslatomat ez értelemben voltam bátor a t. 
Ház elé terjeszteni. Ha a szülők szabadsága, nevelési 
szabadsága, tisztán és világosan fenn van tartva, ha 
tisztán és világosan ki van mondva a törvényben, hogy 
reversalisok nem létezhetnek, s hogy soha senki másnak 
a gyermekek neveltetésébe befolyása nem lehet, mint a 
szülőknek : ez által, úgy hiszem, fenn van tartva a szülők 
szabadsága, s épen azon külső befolyásoktól óvjuk meg 
az egyes családokat, melyektől őket meg akartuk óvni. 

Bocsánatot kérek, hogy ily hosszasan adtam elő néze- 
temet, de fel kellett világosítanom indokaimat. 



XXV. 
A NÉPISKOLAI TÖRVÉNYJAVASLATRÓL. 

Két beszéd, 
1. 

Elismert dolog napjainkban, hogy azon tényezők 
között, melyek minden népnek jólétére és ez által az 
államoknak hatalmára elhatározó befolyást gyakorolnak, 
nincs egy-egy fontosabb, mint a népnek értelmi művelt! 
sége ; és innen van, hogy nem létezik jól rendezett állam, 
mely a népoktatás czélczerű elrendezésére figyelmet nem 
fordítana. E tekintetben az állam formája nem tesz 
különbséget, és tagadhatatlan, hogy azon nagy lendület, 
melyet a népoktatás ügye egy század óta vett, nagy 
részben felvilágosodott absolut uralkodóknak köszönhető. 
Alkotmányos országban, hol a nép a törvényhozásra és 
ezáltal az állam a kormányzatra elhatározó befolyást 
gyakorol, azon okokon kívül, melyek általánosan minden 
államban a népoktatás fontosságát bizonyítják, van egy 
más, még nagyobb fontosságú ok, mely a népoktatásról 
való gondoskodást az államnak kötelességévé teszi, és 
ez azon tény, hogy ott, a hol a nép az állam vezetésére 
befolyást gyakorol, és azon arányban, melyben ezt 

gyakorolja, a népnek műveltségi állapota közvetlen 
befolyást gyakorol az állam törvényhozására és kormány- 
zatára. Ezért, ha a népoktatás állapota minden államban 
nagy fontossággal bir, mert nagy befolyást gyakorol a 
nép jólétére: alkotmányos országban, és pedig azon 
arányban, melyben az alkotmány a nép minden osztá- 
lyának nagyobb befolyást biztosít, a népoktatás czélszerű 
rendezése, mely a közműveltségnek feltétele, egyszersmind 
feltétele az állam jólétének s kifejlődésének is. 

Ez azon ok, mely a ministeriumot arra birta, hogy 
midőn újjáalakulásunk elhalaszthatatlan teendői csak- 
nem egész tevékenységét igénybe vették, mégis, mihelyt 
a kormányt átvette, egyszersmind a népoktatás kér- 
désének tanulmányozását tűzte magának feladatul, s 
kötelességének ismerte ezen tanulmányai eredményét 
a jelen törvényjavaslatban még ezen törvényhozás elé 
terjeszteni, meg levén győződve arról, hogy köteles- 
ségének, melyet az 1848-ban felállított elveknek életbe 
léptetésében és megszilárdításában talált, csak úgy felel 
meg, ha a népoktatásnak czélszerű elrendezése által 
megszilárdítja azon alapokat, melyektől minden demo- 
kratikus alkotmány állandósága függ, s melyek nélkül 
azon elvek, melyeket a nemzet 1848-ban elfogadott, a 
várt gyümölcsöket soha meg nem hozhatják. 

Egészen fölöslegesnek tartom tehát, hogy akár a tárgy 
fontosságáról bővebben szóljak, akár annak sürgősségét 
bővebben bizonyítgassam. A mélt. főrendek között oly 
férfiak ülnek, kik már állásuknál fogva ezen fontos 
tárgygyal többet és inkább foglalkoztak, mint bárki e 
hazában, és kik azon hiányokat, melyek népoktatásunk 
mezején észrevehetők, minden másoknál jobban ismerik. 
Ezért én egyszerűen azon álláspont magyarázatára akarok 
szorítkozni, melyet a kormány, midőn a jelen törvény- 
javaslatot a törvényhozás elé terjesztette, elfoglalt. 

A népoktatás ügye időnkben annyira képezte már 
a különböző törvényhozások tanácskozásainak tárgyát, 
hogy annak több nagyfontosságú kérdésére nézve már 
alig léteznek véleménykülönbségek; három kérdésre 
nézve azonban jelenleg is nagyon eltérnek a nézetek 
egymástól, és ha a mélt. főrendek között a törvény- 
javaslat iránt véleménykülönbségek léteznek, kétség- 
telen, hogy vitatkozásaink ezen kérdések körül fognak 
forogni. Ezen kérdések a következők: 

1-ször, meddig terjednek a népoktatás mezején az 
állam jogai és kötelességei? 

2-szor, ki viselje a népoktatásból támadó terheket? 

3-8zor, kire bizandó a népoktatásnak vezetése, igaz- 
gatása és felügyelete? 

Megengedik a mélt. főrendek, hogy a lehetőségig 
röviden — de nem Ígérhetem, hogy épen nagyon rövid 
leszek — ezen kérdésekre nézve nézeteimet előadjam, 

A mi a népnevelés terén az állam jogainak s köte- 
lességeinek határait illeti, egymással ellentétes két 
nézettel találkozunk. Az egyik, azon elvből indulva ki, 
hogy a nevelés kizárólag a szülőknek jogai és köteles- 
ségei közé tartozik s amennyiben ezek ezt nem telje- 
síthetnék, kizárólag az egyházak teendője, az állam- 
nak feladatát a népnevelés terén arra szorítja, hogy az 
egyházakat anyagi segélyezéssel támogassa. A másik 
ezzel ellentétben álló nézet, kiindulva azon nagy fon- 
tosságból, melylyel a népnevelés az államra nézve bir, 
a népnevelésnek jogát és kötelességét kizárólag az 
államnak tulajdonítja, s a szabadságnak csak igen kis 
mértékét tűri meg. Meggyőződésem szerint e két nézet 
mindegyike, ily szigorúan felállítva, egyaránt téves. — 
A mi az elsőt illeti, a szülőknek jogát s kötelességét 
a népnevelés iránt senki kétségbe nem vonhatja, s azt 
tartom, igazságosan azt sem vonhatja kétségbe senki, 

hogy a népnek nevelése s így oktatása is minden egy- 
ház legszebb feladatai közé tartozik. De másrészről 
nem lehet kétségbe vonni azt sem, hogy a szülők közül 
sokan nincsenek azon helyzetben, hogy e kötelességei- 
ket teljesítsék; hogy a szülők közül egyesek a joggal 
visszaélhetnek, sőt sokan vissza is élnek, s hogy 
ennélfogva, — mert a szülői jogokkal való visszaélés 
olyak irányában gyakoroltatik, kik oltalomra szorul- 
nak, — az állam ezen kötelességet nem utasíthatja el 
magától. 

Mondhatja erre valaki, hogy a szülőkről ily kötelesség- 
mulasztást feltenni nem lehet. Igaz, hogy ritkán fordul 
elő az eset, hogy szülőket a közigazgatás útján arra 
kellene kényszeríteni, hogy gyermekeik anyagi táp- 
lálásáról gondoskodjanak, és minden műveltebb ember 
tudja, hogy ha a szülőnek azon kötelességét, hogy 
gyermekeiket anyagilag táplálva, testi megromlástól 
megőrizzék, elismerjük: úgy nem vonhatjuk kétségbe 
a szülőknek azon kötelességét sem, hogy gyermekeik 
szellemi kifejlődéséről gondoskodjanak. De az utóbbi 
esetben a szülői szeretet a gyermekek jogainak sokkal 
kevesebb garantiát nyújt, mint azoknak anyagi szük- 
ségeire nézve. Mert igen nagy különbség létezik az 
anyagi és szellemi szükségek között. Az anyagi szük- 
ségeknél azon perczben, a melyben azok támadnak, 
mindenki ösztönszerűen iparkodik, hogy azoknak eleget 
tegyen ; a szellemi szükségleteknél pedig épen az ellen- 
kezőt tapasztaljuk. Minél nagyobb a szellemi szükség 
az egyesnél, annál kevésbbé érzi azt, és annál kevésbbé 
igyekszik azt pótolni ; és meg lehetünk győződve, hogy 
ép oly néposztályoknál, melyek az oktatás hiánya miatt 
legtöbb kárt szenvednek, a legkevesebb ősztönt fogjak 
találni arra, hogy ezen hiányon segítsenek; azért vili* 
gos, hogy oly országok kivételével, melyekben a művelt- 

ség már bizonyos fokra emelkedett, a szülőknek gyer- 
mekeik oktatására nézve egészen korlátlan szabadságot 
adni nem lehet. 

A mi végre az egyházakat illeti, kétségkívüli ténye- 
ket kellene ignorálnia, ha valaki megfeledkeznék azon 
nagy érdemekről, melyeket az egyház nemcsak általán- 
véve a művelődés terjesztésére, hanem a népiskolákra 
nézve is szerzett magának. Hisz minden, mi a nép- 
oktatás mezején századokig történt, egyedül az egyház- 
nak köszönhető. De hogy az egyház egymaga, bármily 
kedvező anyagi állásban találjuk azt, és ha senki által 
sem gátoltatik is működésében, egymaga a népoktatás 
nagy feladatának eleget nem tehet : azt ismét világosan 
szintén a tények bizonyítják. Nem szólok a múltról, 
a hol pl. — mint mindenki tudja, ki e tárgy gyal fog- 
lalkozott, — az oly hatalmas és oly nagy anyagi esz- 
közökkel rendelkelkező franczia egyház a forradalom 
előtt a népnevelés mezején oly keveset tett. Nem szólok 
erről, mert a XVIII. században a népoktatás még igen 
háttérbe szorított érdek volt. A műveltség, mint min- 
den, akkor csak a nép felső rétegeinek kiváltsága vala, 
s az állam, mint az egyház, Francziaországban szint 
úgy, mint máshol, figyelmét csak a magasabb taninté- 
zetek javítására forditá. De hivatkozhatunk egy többet 
bizonyító példára, s ez Anglia. Nem lehet tagadni, 
hogy Angliában nagy a vallásos buzgóság, hogy ott a 
felekezetesség is elég magas fokon áll, és egy igen 
hatalmas egyház létezik, s egyszersmind Angliában a 
népoktatás szükségét — épen azon befolyásnál fogva, 
melyet a nép a közdolgokra gyakorolt — már rég 
belátták: és mégis a hatalmas angol egyház sem volt 
képes azon igényeknek megfelelni, melyek újabb idő- 
ben a népoktatás mezején kifejlődtek. És az egyháznak 
ezen elégtelenségét, valamint Angliában, úgy széles a 

yiligon mindenütt elismerik, valamint ait is, hogy ai 
nem a buzgóság hiányának tulajdonítható. 

Mert ha csak legsúlyosabb s meggyöiödésem szerint 
igazságtalan vádat nem akarunk emelni az egyház ellen, 
meg kell győződve lennünk a felöl, hogy az egyházak 
e közben bizonyosan mindent megtettek, mi tőlük kitelt, 
és hogy ezért, ha a népoktatás általánosításában ozélt 
akarunk érni, azt, a mit az egyház maga nem érhet el, 
az államra kell bíznunk. 

Általános tapasztalás bizonyítja, hogy a hol a nép- 
oktatás magasabb fokra emelkedett, ez mindenütt csak 
az állam közbejöttével sikerült, és valóban alig fogja 
valaki komolyan kétségbe vonni, hogy valamint az 
egyháznak érdeke, sőt kötelessége elkövetni mindent, 
hogy a gyermekekből jó keresztyéneket neveljen, ép 
úgy kötelessége az államnak is, hogy a gyermekeket 
jó állampolgárokká nevelje föl. Miből következik, hogy 
ott, hol a szülék vagy az egyház a gyermekek oktatá- 
sáról nem gondoskodnak, az állam vállalja magára 
ezen kötelességet. Az államot sem ezen jogától, sem 
ezen kötelességétől fölmenteni nem lehet. 

Minden államnak kötelessége, hogy a honpolgároknak 
azon jogok élvezetét, melyeket nekik a tőrvény adott, 
lehetővé tegye; és minden államnak kétségtelen joga 
van megkívánni, hogy azok, a kik bizonyos, az állam- 
nak jólétére befolyással bíró jogokat gyakorolnak, azon 
jogok gyakorlására képesek legyenek. A mi az elsőt 
illeti, kétséget nem szenved, hogy mindazon jogok, 
melyeket a törvény a nép oly osztályainak ad, melyek az 
azoknak gyakorlatára szükséges műveltséget nélkülözik, 
illusoriusok maradnak, és ép oly bizonyos, hogy politikai 
jogoknak ilyenek által való gyakorlata az államra nézve 
veszélyes, s így nem tagadható, hogy oly alkotmánynyal 
biró államban, mely által a közdolgokra a népnek 

minden osztálya befolyást gyakorol, minden osztály- 
nak nevelése az államnak nemcsak jogai, hanem köte- 
lessége közé is tartozik. 

Ez okból azon elvek, melyeket a kormány a jelen 
törvényjavaslatban követett, önként következnek. Az 
állam fen tartja magának azon jogot, hogy az állam 
polgárait gyermekeik oktatására kötelezze; ennek követ- 
keztében az állam elismeri azon kötelességet, hogy 
intézetekről gondoskodjék, melyek által az állam pol- 
gárainak ezen kötelesség teljesítése lehetővé tétessék ; 
ellenben, valamint az állam nem vállalja magára azon 
kötelességet, hogy a népnevelésről kizárólag s egyedül 
ő "maga gondoskodjék, úgy azon jogot sem követeli, 
hogy a népnevelés terén, minden másokat kizárva, 
monopóliumot gyakoroljon, mi az én meggyőződésem 
szerint egy alkotmányos államnak elveivel össze nem fér. 

Előbb említettem azon különbséget, mely absolut 
és alkotmányos államok között a népnevelés fontos- 
ságára nézve létezik, s megjegyzem, hogy a népoktatás 
alkotmányos országban sokkal nagyobb fontossággal 
bir, mint oly országokban, melyek korlátlan uralom 
alatt állnak. De van ezen kívül a népnevelésre nézve 
még egy más különbség is alkotmányos és absolut 
országok között. Minden absolut államban a népnevelés, 
a dolgok természeténél fogva, a kormányzat egyik esz- 
közének tekintetik, s ezért absolut államokban az állam 
a népoktatást a maga kezéből nem bocsáthatja ki. 
Alkotmányos országban, az én meggyőződésem szerint, 
az állam biztossága nem bizonyos elveknek általános 
elfogadásától függ, hanem függ a műveltségnek, az értelmi- 
ségnek általánosságától; ezért minden alkotmányos állam 
saját érdekei ellen cselekszik, ha azokat, kik őt a népmüve- 
lésben segítik, ezen működésökben akadályozni akarja. 

Ismerem azon ellenvetéseket, melyek ezen nézet ellen 

közönségesen felhozatnak. Mondatik ugyanis, hogy a 
népnevelés oly fontos ügy, hogy azt másokra bízni nem 
lehet, annál inkább, mert megtörténhetik, sőt meg is 
történik, hogy azok, kik az államtól függetlenül nép- 
neveléssel foglalkoznak, a népnevelést épen azon elvekkel 
ellentétes irányban vezetik, mely elvekre az állam alkot- 
mánya alapíttatott. Ez nemcsak lehetőség gyanánt 
állíttatik fel, hanem positiv tények bizonyítják annak 
előfordulását. Azonban mindez nem ingathatja meg 
azon meggyőződésemet, hogy alkotmányos államban a 
tanszabadság és a sajtószabadság között a lehető leg- 
nagyobb analógia létezik. Kétségbe nem lehet vonni, 
hogy a tanszabadsággal épen úgy visszaélések történ- 
hetnek, mint a sajtószabadsággal, és ebből következik, 
hogy az állam főfelügyeleti jogáról a népnevelés terén 
sem mondhat le. De azért, mert visszaélések történ- 
hetnek a tanszabadsággal, e szabadságot megtámadni 
csak annyi volna, mint ha valaki a sajtószabadság körül 
tapasztalható visszaélésekből a sajtószabadság károsságát 
és annak megszüntetését akarná következtetni ; sőt 
részemről a népoktatás terén a szabadság korlátozását 
még kevésbbé tartom igazolhatónak ; mert ha valóban 
alkotmányos és szabad országban valaki a tanszabadságot 
arra akarná használni, hogy szabadságellenes elveket 
terjeszszen, ha valaki azért tanítaná olvasni a népet, 
hogy az obscurantismust terjeszsze: az, az én meggyőző- 
désem szerint, olyas valamit tenne, mi nemcsak czélhoz 
nem vezetne, sőt épen ellenkezőjét idézné elő annak, a 
mit el akar érni. Én tehát azt hiszem, alkotmányos 
országban a tanszabadság magának az állam alapelvei- 
nek szükséges következése. Azért a törvényjavaslat, mely 
a mélt. főrendek asztalára letéve, jelen tanácskozásunk 
tárgyát képezi, a legtágabb és a legteljesebb tanszabadság 
elvére alapíttatott. 

E mellett, ha a dolog elvi oldalát nem tekintjük is, 
még a népoktatás körüli javítások practikus kivihető- 
sége is szól. A népoktatásnak javítása még akkor is, 
ha minden, a népoktatásra jelenleg létező eszközöket 
felhasználunk, minden esetre nagy áldozatokat vesz 
igénybe, és mintán a létező népoktatási intézetek nálunk 
csaknem kivétel nélkül felekezetiek: mi lehetett volna 
oly törvénynek practikus következése, mely a létező 
viszonyokat ignorálva, kizárólag állami intézetek fel- 
állítását rendelte volna el? 

Ennél még fontosabb egy másik ok. Ha azt akarjuk, 
hogy a népoktatási törvény jó eredményhez vezessen, 
szükséges, hogy iránta ne ébreszszünk ellenszenvet ; 
mivel pedig tagadhatatlan, hogy nemcsak az egyház 
ragaszkodik azon befolyáshoz, melyet eddig a nép- 
oktatásra gyakorolt, hanem hazánk polgárainak nagy 
része is a létező felekezeti iskolákban megnyugvását 
találja, az, ha e törvény a felekezeti iskolákat el nem 
ismeri, a törvény ellen szükségkép reactiót idézne elő. 

így, a mint a törvény áll, meggyőződésem szerint 
ettől félni nem lehet ; mert, miután a törvény nemcsak 
a létező felekezeti iskolákat ismeri el, hanem minden 
felekezetnek teljes szabadságot ad új népoktatási intézetek 
felállítására is ; miután a törvény a községek által közös 
iskolák felállítását csak ott rendeli el, hol a felekezetek 
a népoktatás terén feladatuknak eleget nem tesznek, 
azaz, hol a czélszerüségnek megfelelő felekezeti iskolák 
nem léteznek: nézetem szerint igazságtalan gyanúsítás 
volna föltennünk, hogy a hitfelekezetek ily törvény 
ellen föl fognak lépni, mely közös iskolák fölállítását 
csak ott rendeli, hol a felekezetek tanintézeteket nem 
állíthatnak. Ezt föltennünk annál kevésbbé lehet, mint- 
hogy egyes hitfelekezeteink jelenleg is nemcsak tűrik, 
hanem sympathiával is kisérik más felekezetek tan- 

intézeteinek működését, ámbár az ott adott oktatás, a 
dolgok természeténél fogra, az ő saját felekezeti hitelveik- 
kel ellentétben áll; és így előreláthatólag még sokkal 
több sympathiával fogják tekinteni azon intézeteket, 
melyek nemcsak hogy ellentétben nem állnak felekezeti 
nézeteikkel, hanem a melyekben saját vallási s egyházi 
elveik terjesztésének igen tág kör, igen nagy szabadság 
adatott, mert a törvény a hit- és erkölcstani oktatást 
nemcsak a rendes tantárgyak közé vette fel, hanem 
ezen oktatást kizárólag az egyházra bízta. 

Mindezeknél fogva úgy vagyok meggyőződve, hogy 
azon határok, melyekig az állam jogainak s köteles- 
ségeinek a népoktatás terén terjedniök kell, a jelen 
törvényjavaslatban, akár az elvek, akár a praotikus 
kivitel szempontjából tekintsük, helyesen tartattak meg. 

A másik kérdés, melyre nézve rövidebb leszek, a 
költség kérdése. 

Itt is két eljentétes nézet áll egymással szemközt. 
Egy rész — és ez csak azon másik állítás szükséges 
következése, hogy a gyermekek nevelésének joga és 
kötelessége kizárólag a szülőket illeti — egy rész azt 
állítja, hogy a nevelés minden terhei szintén egyedül 
csak a szülőket illethetik. A másik nézet szerint, miután 
a népnevelés az állam egyik legfontosabb joga és köteles- 
sége, igen természetes, hogy minden ebből származható 
terhek szintén első sorban az államot illetik. — Én 
részemről ismét sem az egyik, sem a másik nézetet 
nem fogadhatom el. 

Hogy a népnevelésnek terhei első sorban a szülőket 
illetik, az nem szenved semmi kétséget; sőt még azon 
esetben is, ha a népoktatásnak egész terhét az állam 
vállalja magára, azért mégis a nevelés terhének leg- 
nagyobb része mindenesetre a szülőket fogja terhelni, s 
ezt kizárólag az államra róni semmi esetre sem lehet. 

De miután kétségbevonhatlan tény, hogy a szülőknek 
egy része ezen terheket nem viselheti: az a kérdés, 
vajon az állam a népnevelés terheihez járuljon-e vagy 
ne? Ezen kérdés eldöntése pedig attól függ: vajon a 
népoktatást országos érdeknek tekintjük-e vagy nem? 
Ha igen, akkor azon terheket, melyek a népnevelésből 
származnak, a dolog természeténél fogva épen úgy 
közös terheknek kell elismernünk, mint minden más 
terheket, melyek bizonyos közös czélok elérhetésére 
szolgálnak és melyek az ország minden lakóira kivettet- 
nek. Igaz, igen plausibilisnak látszik azon okoskodás, 
hogy a kinek gyermekei nincsenek és a ki e szerint 
az iskolának közvetlenül hasznát nem veszi, oly adóval 
nem terhelhető, melyből reá látszólag direct haszon 
nem háramlik. De, kérdem, nem áll-e ez más közter- 
hekre nézve is? Vajon például azon garantiákhoz, 
melyet az ország vasúti építkezéseknek eszközlésére 
magára vállal, az ország azon vidékeinek lakosai, kik az 
ily vasutakat közvetlenül nem élvezik, nem járulnak-e? 
És ha valaki azon boldogító meggyőződésben él, hogy 
ő maga, utódai és rokonai soha bűnvádi kereset alá 
esni nem fognak, s hogy e szerint a fegyházaknak 
humánusabb berendezése őt direct nem illeti: vajon 
ebből azt fogja-e következtetni, hogy az adó, melyet 
rá kivetnek és mely a fegyházak humánusabb elren- 
dezésére fordíttatik, igazságtalanul vettetett ki? 

Szerintem a kérdés egyes egyedül az: vajon a nép- 
nevelést közös érdeknek tekintjük-e vagy nem? Ha igen, 
akkor terheiben mindnyájunknak részt kell vennünk, 
és a kérdés magától eldöntetik. 

A terhek elosztására nézve a törvényjavaslat más 
utat követett, mint a melyet talán egyesek czélirányos- 
nak tartanak és több államban követnek. A törvény- 
javaslat t. i. a népoktatást mindenek előtt communalis 

tehernek tekinti, és az, szerinte, a rendes egyenes adó- 
nak bizonyos quotiensét képezi. Az ok, vagy inkább az 
okok, melyekért a kormány e módozatot indítványozta, 
a következők : először a népoktatás mindenesetre nagy 
teher, melyet az ország magára vállal, teljes meg- 
győződésem szerint a legszükségesebb, de egyszersmind 
nagy teher, s tudnunk kell, hogy a teher nagy, hogy 
teljes öntudattal fogadjuk azt el ; de kétségkívül köteles- 
ségünk gondoskodni arról, hogy ezen teher a lehetőségig 
elviselhető legyen, és hogy az a lehetőségig igazságosan 
osztassék el és senkit túl ne terheljen. A terhek elosz- 
tásának két módja állott előttünk: összesíteni a nép- 
nevelés összes költségeit, kivetni azokat a rendes adók 
útján és az egészet kezeltetni a kormány tisztviselői 
által ; a másik út : bízni a dolgot a községekre. Minden 
eddig tett tapasztalatok szerint kétségtelen, hogy ott, 
hol ily költségek a törvényhozás által megszavazva a 
kormány által kezeltetnek, mindig nagyobbak; s ezt a 
dolog természete is hozza magával, mert először ott, 
hol arról van szó, hogy valamely ügynek költségeit az 
állam viselje, igen sok ember hajlandó megfeledkezni 
arról, hogy az államnak semmi külön pénztára nincsen, 
és hogy az által, ha az államnak költségei növekszenek, 
az ő adója is növekszik, minek következtében azt 
tapasztaljuk, hogy mindennél, a mit az állam kezel és 
fizet, sokkal nagyobb követelésekkel lép fel minden 
egyes; — a másik az, hogy ily nagy és complicált 
administratió már magában véve oly nagy kezelő 
testületet igényel, mely a költségnek ismét egy nagy 
quotiensét emészti fel. 

Ha ezen költségeket a községekre bízzuk, először 
meg lehetünk győződve, hogy a községek a lehető- 
ségig takarékosan fognak eljárni, már azért is, mert 
elvégre minél többre rúgnak a költségek, annál nagyobb 

Br. Eötvös : Beszédek. III. 14 

lesz adójok. Hogy pedig az adó kivetése egyes köz- 
ségekben igazságtalan úton ne történhessék, és egyes 
birtokosok másoknál inkább megadóztatva ne legyenek, 
czélszerúnek látszott a népnevelési adót pótlék gyanánt 
az egyenes adóhoz kötni, azaz oly adóhez, melynek 
kivetése és felosztása nem az egyes község akaratától 
függ, hanem mely a törvény által határoztatik meg. 

Hátra van még a harmadik kérdés, s ez a népok- 
tatás vezetése és közvetlen igazgatásának módja. 

Itt, nézetem szerint, a fő szempont, melyből ki kell 
indulni, az, hogy a népnevelés igazgatása a lehetőségig 
jó és czélszerű legyen, és hogy ezen igazgatásban a 
lehetőségig sokan vegyenek részt, s ez által a közérde- 
keltség a népoktatásra irányoztassék. Épen azért a tör- 
vényjavaslat, mellőzve azon centralisált administratiót, 
mely más országokban létezik, a népiskola igazgatását 
közvetlenül a communere bízta, minden községben 
iskolaszékeket állítván föl, melyekben a község kép- 
viselői a lelkészszel és az iskolamesterrel együttvéve az 
iskola igazgatását első fokon közvetlenül vezetik. Az 
egyes megyékben úgynevezett iskola-tanácsok felállítása 
rendeltetik el azért, hogy ez által a népnevelésre a 
műveltebb osztályoknak is a kellő befolyás megszerez- 
tessék. A kormány saját befolyását külön tisztviselő 
által gyakorolja. 

Több, igen nagy fontosságú kérdés foglaltatik még 
e törvényjavaslatban, de már eddig is bocsánatot kell 
kérnem a hosszú időért, mely alatt a mélt. Ház figyelmét 
igénybe vettem, s így csak röviden azon kérelemmel 
akarom bevégezni előadásomat, hogy a mélt. Ház az 
előttünk fekvő törvényjavaslatot tárgyalásainak alap- 
jául elfogadni méltóztassék. Csak egyet akarok még 
kifejezni, s ez azon meggyőződésem, hogy habár e tör- 
vényjavaslatnak vannak talán egyes hiányai, melyeket 

csak a tapasztalat fog feltüntetni, és ámbár e törvény- 
javaslat az elmélet terén sem felel meg tökéletesen 
minden követelésnek: ezen törvényjavaslat, teljes meg- 
győződésem szerint, egy érdemmel bir: azzal, hogy 
practikus és hazánk jelen viszonyaira alkalmatos, és 
hogy ezen törvényjavaslatot elfogadva, jobb nópmüve- 
lődésnek s ez által egyszersmind nemzetünk szebbr jövő- 
jének alapját vetjük meg. 



2. 



Bármennyire óhajtottam volna is sokra mindabból, 
mi ezen érdekes vita alatt mondatott, részletesen felelni, 
nem fogok visszaélni a mélt. főrendek türelmével. 

Sok megjegyzésem volna t. barátomnak Cziráky J. 
gr. ő excellentiájának épen most előadott észrevételeire ; 
de egyet még sem hallgathatok el, azt, t. i. hogy azon 
gyászos lécrasez 1'infameU melyre hivatkozott, oly 
korban mondatott ki, melyben más, mint felekezeti 
iskolák Francziaor szagban nem léteztek, és kimondatott 
oly férfiak által, kik mind kizárólagosan felekezeti 
iskolákban nevelkedtek. 

Több hozatott fel az általam indítványozott törvény- 
javaslat tárgyalása alatt, mi, a mennyire én értesülve 
vagyok, nem egészen áll úgy, a mint előadatott. Azon- 
ban erre nézve sem akarok vitába bocsátkozni; csak 
egyre vagyok bátor az előttem szólott pannonhalmi 
apát ő méltóságát figyelmeztetni, hogy a tankötelezett- 
ség nemcsak Németországban létezik, hanem létezik 
mindazon országokban, melyeknek népnevelő intézetei 
czólj oknak megfelelnek, azaz Németországon kivül 
Svájczban és Amerikában. Amerikában azon általános 
tapasztalás folytán, hogy a nép a műveltségben oly 

fokra emelkedett, melynek következtében az iskola- 
kényszer fölöslegessé vált, több állam az iskolai köte- 
lezettséget megszüntette ; de későbbi tapasztalások mind- 
ezen államokban megmutatták, hogy kényszerítő törvé- 
nyek még ott is szükségesek ; mert ámbár a benszülött 
amerikaiaknak magoknak nem volt iskolai kényszerre 
szükségök, a számos bevándoroltakra, főkép az irlandiakra 
nézve azonban a kényszer szüksége elismertetett, és annak 
törvény által való kimondása újra inditványoztatott. 

Egyébiránt ezen rövid észrevételeknek elmondása 
nem birt volna arra, hogy a mélt. főrendek türelmét 
újra próbára tegyem, ha az általam mélyen t. kalocsai 
érsek ő excellentiája oly valamit nem mondott volna, 
mit válasz nélkül nem hagyhatok, miután a törvény 
indítványozója én vagyok. 

Ugyanis ő excellentiája azt méltóztatott mondani, 
hogy minden, a mi a nép vallásos érzetét és meggyő- 
ződését megingathatja, káros az államra nézve is, miből 
azt következteti, hogy a közös iskola, mely által az egyének 
vallásosságukban megzavartatnak, mint a népnek érzü- 
letére káros, károsnak tekinthető a hazára nézve is. 

Én részemről osztozom ő excellentiája azon nézeté- 
ben, hogy az államnak nincs nagyobb érdeke, mint az, 
hogy a nép vallásos érzületét semmi ne sértse, és ha 
ő nagyméltóságának okoskodása a törvényre alkalmazva 
állana, akkor magam is elállanék az általam beadott 
törvényjavaslattól. 

excellentiája következtetéseinek súlya azonban 
kettőtől függ: először be kell bizonyítani, hogy a fele- 
kezeti iskola már felekezetessége által elég biztosítékot 
nyújt a nép vallásos érzelmeinek megerősítésére nézve ; 
másodszor be kell bizonyítani, hogy a nemfelekezeti iskola, 
a közös iskola úgy, a mint az a törvényben indítványoz- 
tátik, csakugyan veszélyezteti a nép vallásos érzületét. 

Elméleti okoskodások e kérdéseket nem fogják eldön- 
teni ; mert valamint ő excellentiája igen szép képét adta 
elő azon eredményeknek, melyeket akkor várhatunk, ha 
az iskolamester, magas hivatásától áthatva s lelkesítve, 
az oktatásban előforduló minden tárgyat arra használ 
fel, hogy a gyermekek vallásos érzületét emelje : ugyan 
ily képet lehet előállítani a közös iskolákról is, melyekben 
szintén kitűnő iskolamesterek működhetnek, kik az 
egyes felekezeti kérdéseket érintetlenül hagyva, a gyerme- 
keknek erkölcsi érzületét erősítik, míg azon egyházi 
férfiak, kik az általam indítványozott iskolában mint 
hit- és erkölcsoktatók ezután működni fognak, a magok 
buzgósága által épen olyan, vagy még nagyobb eredmé- 
nyeket fognak előidézhetni a gyermekek vallási oktatá- 
sában, mint a milyeket ő excellentiája a hitfelekezeti 
iskolától vár. ítéletünkre irányadó nem a felekezeti vagy 
közös iskola eszménye, hanem csak a tapasztalás lehet ; 
és kérdem ő excellentiájától : vajon azon iskolamesterek 
többségéről, kik felekezeti iskolákban alkalmaztatnak, 
fölteheti-e azon buzgóságot, és főkép azon magas művelt- 
séget, mely arra szükséges, hogy a tanító minden egyes, 
bármily különböző tárgyat arra használjon fel, hogy az 
által a vallásos érzületet erősítse ? Én azt hiszem, hogy 
ő excellentiája, ki a hazában most létező tisztán fele- 
kezeti iskolákat ismeri, ezen iskolák tanítóiról ilyen 
véleményben nem lehet. 

Itt tehát a gyakorlat nem bizonyítja azt, mit ő excja 
állított ; de ép oly kevéssé bizonyítja a tapasztalás azon 
másik állítását, hogy a közös iskolák a vallásos érzületet 
gyengítik; mert épen azon országokban, melyekben 
közös iskola létezik, a vallásos érzület nemcsak nem 
gyengébb, hanem erősebb, mint ott, hol kizárólag fele- 
kezeti iskolák léteznek. Én ezt nem tulajdonítom a közös 
iskolának; sőt korántsem állítom, hogy a közös iskolák 

a vallásos érzület szilárdítására kedvezőbbek, mint a 
fekezeti iskolák : csak azt mondom, hogy a nép érzelmei 
s vallásos kérdésekben való buzgósága nem a felekezeti 
vagy nem-felekezeti iskoláktól függ, hanem függ egészen 
más okoktól, s főkép azon neveléstől, melyet az egyesek 
nem az iskolában, hanem az életből nyernek, — függ 
azon befolyástól, melyet az egyes egyházaktól elvenni, 
ha azok kötelességöket teljesítik, a törvényhozásnak 
nem áll hatalmában. 

Ezen s több más ellenvetéseknél, melyek a Ház asztalán 
fekvő törvényjavaslat ellen intéztettek, őszintén meg- 
vallom, alig gondolhattam, hogy azok az általam indit- 
nyozott törvényjavaslat ellen irányoztathatnak. 

Előadatott, mennyire szükséges, hogy a népnevelés 
vallásos legyen ; előadatott, mennyire érdekében fekszik 
az államnak is, hogy polgárai nemcsak tudósoknak, 
hanem vallásos, erényes embereknek neveltessenek ; 
előadatott ennek következtében, menyire káros az iskolák 
vallástalansága. Vannak, ez kétségtelen, vallástalan 
iskolák, azaz olyanok, melyekből a vallás-oktatás kizá- 
ratott; de ki mondhatja ezt a törvényjavaslat által 
indítványozott iskolákról ? Ezek és az úgynevezett fele- 
kezeti iskolák közt csak egy különbség van s ez abban 
áll, hogy az úgynevezett felekezeti iskolában az okta- 
tásnak többi tárgyát a hit- és erkölcsi oktatással együtt 
egy világi iskolamester adja elő, azon törvényjavaslat 
értelmében pedig, mely a Ház asztalán fekszik, a hit- 
es erkölcstan rendes és kötelezett tantárgya ugyan a 
közös népiskoláknak is — a miben a törvényjavaslat 
a Hollandiában s Amerikában létező közös iskolák rend- 
szerétől (mely szerint a hittan előadása a közös iskolából 
kizáratik) eltér — csakhogy a hit- és erkölcstant a 
közös iskolában nem világi iskolamester, hanem egyházi 
férfiak adják elő a gyermekeknek, azaz olyanok, kik 

kétségkívül leginkább hivatvák arra, hogy a népet és 
így a gyermekeket is a hitre oktassák. És én, ha nem 
vitatom is azt, hogy oly iskola, hol a vallás, a hit- és 
erkölcstan egyházi férfiak által taníttatik, minden esetben 
buzgóbb keresztyéneket fog nevelni : arra nézve legalább 
meg vagyok nyugtatva, hogy ha az ilyen iskolában 
rosszabb keresztyének neveltetnének, ennek semmi esetre 
nem a törvény rendelete lenne oka, mely a vallási 
oktatást az egyházi férfiúra bízta. 

Mik lesznek a törvénynek eredményei a közös és 
felekezeti iskolák egymás közötti viszonlagos számára 
nézve, azt előre meghatározni nem lehet, mintán az a 
dolgok természeténél fogva nem a végrehajtó hatalomtól, 
hanem egyedül és kizárólag csak az egyes hitfelekezet 
buzgóságától és áldozatkészségétől függ. Egyről prímás 
ő herczegségének nyilatkozata után megvagyok győződve : 
hogy e hazában azon felekezet, melynek ő élén áll, ép 
úgy, mint a többi, el fog követni mindent, hogy a 
népnevelés a lehető legsikeresebben haladjon. Azon 
nyilatkozat után, melyet prímás ő herczegsége csakugyan 
tett, nem lehet kétsége senkinek, hogy a nemzet, mely 
a népnevelés ügyét fő feladatai egyikének ismeri, sehol 
nem számolhat biztosabb támaszra, mint épen azon 
férfiaknál, kik a felekezeti iskolák mellett buzogva, 
mindenek előtt vallásos embereket akarnak nevelni, de 
kik bizonyosan mindent el fognak követni, hogy azok 
egyszersmind a hazának jó polgárai legyenek, valamint 
Magyarország törvényhozása és kormánya soha nem 
fog megfeledkezni arról, hogy a vallásosság a polgári 
erényeknek legerősebb támasza, és hogy azok, kik saját 
vallásos kötelességeikhez legszilárdabban ragaszkodnak, 
leghívebben fognak ragaszkodni a hazához és a haza 
iránti kötelességeikhez is. 



XXVI. 
A KÉPVISELŐI ÖSSZEFÉRHETETLENSÉGRŐL. 

Igen röviden fogok a kérdéshez szólani, s nem fogok 
a Ház becses türelmével visszaélni. 

Mindenekelőtt meg kell jegyeznem, hogy épen ez a 
kérdés nem pártkérdés. Hála Istennek, olyan állapotban 
vagyunk, hogy ez pártkérdés nem is lehet, miután 
végre a hazának parlamentáris kormánya van s a kor- 
mány nem valami egyes pártnak tulajdona, hanem 
tulajdona az egész törvényhozásnak ; az, a mi most 
kormány, lehet holnap ellenzék, és a mi ma ellenzék, 
lehet holnap kormány. Hogy tehát ezen kérdést jól és 
czélszerúen intézzük el, az teljes meggyőződésem szerint 
egyiránt érdekében fekszik a Ház minden egyes tagjának. 

A kérdés tehát először az : vajon e kérdés magában 
véve oly fontos-e, hogy czélszerű megoldását kívánatos- 
nak, sőt szükségesnek tartsuk? Erre, meggyőződésem 
szerint, csak egy lehet a felelet, az, hogy alig képzel- 
hető fontosabb kérdés ; mert e kérdésnek egy vagy 
más módon eldöntése hatással van a törvényhozó-testre, 
mely a dolgok természeténél fogva minden hatalomnak 
kifolyása alkotmányos országban, és hatással van a 
közigazgatásra, melynek czélszerű vezetése szintén min- 
den polgárnak érdekében fekszik. A tárgy tehát kétség- 
kívül legfontosabb. 

A másik kérdés az: vajon képeseknek érezziik-e 
magunkat a jelen pillanatban ezen kérdést czélszerúen 
úgy megoldani, hogy saját lelkiismeretünk előtt elmond- 
hassuk: a kérdés elvek alapján, mind az ország érdekeit, 
mind a törvényhozó-testek függetlenségét, mind a jó 
administrátiót tekintve, minden tekintetben helyesen 
van megoldva? Én részemről magamnak is feltettem 
ezen kérdést, és ámbár életemben igen sokat foglal- 
koztam vele — hiszen nem mindig ültem a kormány 
padjain — nem vagyok képes e kérdésre nézve a 
jelen pillanatban, bővebb tanulmányozás után, úgy 
nyilatkozni, hogy magam lelkiismerete előtt meg 
legyek győződve arról, hogy a kérdés czélszerúen van 
- megoldva. 

Mindazok, miket én itt a függetlenségről hallottam 
— méltóztassanak megbocsátani azok, kik az argumen- 
tumokat felhozták — teljes meggyőződésem szerint 
semmit sem bizonyítanak. A függetlenség tisztán a 
jellemben fekszik. A függetlenség az én teljes meg- 
győződésem szerint nem fekszik a helyzetben, az állás- 
ban, hanem fekszik az ember saját belső becsében. 
Azon ember, ki — midőn egy fontos kérdésről van szó, 
melytől hazájának jövője függhet, — azért tartatja 
magát vissza szavának nyilt kimondásától, mert ez 
által egy pár száz vagy ezer t forintnyi jövedelemtől 
megfosztatik, az nem volt érdemes soha, hogy e Ház- 
ban helye legyen, de arra sem volt érdemes, hogy 
köztisztviselő legyen, s én részemről, ha tisztviselőim 
közül ismernék valakit, a kiről ezt felteszem, azt az 
nap, mint közhivatal viselésére képtelent, elbocsá- 
tanám. 

De oly térre ment a vitatkozás, melyre mennie jelen- 
ben nem kell és nem czélszerú. 

Ismétlem, én e kérdést a legfontosabb alkotmányos 

kérdések közé számítom, de ezen kérdés czélszerú 
megoldására magamat a jelen pillanatban képesnek 
nem érzem ; mert ha valahol minden egyes országnak 
külön viszonyai tekintendők irányadókai, úgy itt ezen 
kérdésnél a külföldi példák vak utánzása nem alkal- 
mazható. Én tehát épen azért czélszerűnek tartom, 
hogy ezen igen fontos kérdés megoldását hagyjuk azon 
időre, midőn vele tüzetesen foglalkozhatunk. 



XXVII. 

« 

A VEGYES HÁZASSÁGOK KIHIRDETÉSÉRŐL. 

Csak arra akarok észrevételt tenni, a mit az előttem 
szólott t. képviselő úr arra nézve mondott, hogy a 
módosítás által a törvény illusoriussá válnék. Ha ez 
csakugyan így volna, én azt hiszem, a t. Ház semmi 
esetre sem fogadná el azon módosítást. Ha azon módo- 
sítás által, melyet a főrendek javasolnak, akármely 
vallásfelekezet lelkészének lehetség adatnék arra, hogy 
akármily alkalommal a vegyes házasság kötését hátrál- 
tassa vagy lehetlenné tegye, akkor azt elfogadni nem 
lehetne. De mintán az e módosítás által nem idéztetik 
elő; miután azon pillanatban, a melyben a lelkész 
megtagadja a kihirdetést, a két tanú bizonysága töké- 
letesen pótolja a lelkész kihirdetését, s már a kihirde- 
tés egy lelkész által eszközöltetvén, tökéletesen elég- 
séges : a képviselő úrnak azon állítását, hogy a törvény 
a módosítvány elfogadása esetében illusoriussá válik, 
nem fogadhatom el, mert azt hiszem, hogy a törvény 
a szóban levő bekezdés kihagyásával épen úgy eléri 
czélját. 



xxvm. 

KÉPVISELŐI PROGRAMMBESZÉD. 

Miután akkor, mikor önök körében azért jelentem, 
meg, hogy legutóbbi törvényhozásunk folyama alatt 
követett eljárásomról számot adjak, elmondám nézetei- 
met törvényhozásunk eredményeiről, s kinyilatkoztattam, 
hogy ha önök bizodalma még egyszer azon pályára 
szólítana, minden erőmet és tehetségemet arra fogom 
fordítani, hogy a nemzetet azon irány követésétől vissza- 
tartsam, mely az 1865/8-diki országgyűlés,, által alkotott 
közjogi alap felforgatását tűzte ki czéljául : fölösleges- 
nek tartom, hogy e tárgyról önök körében újra 
szóljak. 

Hisz maga az, hogy ily nyilatkozat után önök arra 
szólítottak fel, hogy mint képviselőjelöltjük e körben 
megjelenjek, világosan bizonyítja, hogy Buda város 
első kerületének választói, kiket magam körül tisztelek, 
e részben velem egyetértenek. A kimerítő tárgyalások 
után, melyek a törvények körül folytak, alig hozhatnék 
fel valamit, a mi a világosságot nevelné, melyben e 
kérdés előttünk már is áll, s nem érzem magamat 
hivatva, hogy azon szemkápráztató tűzijátékokra, melye- 
ket a nagy közönség gyönyörködtetésére e törvények 
elleni egyes választó-beszédekben elropogtattak, hasonló 

műelőadással feleljek, annál kevésbbé, mert annak semmi 
sikerét sem várhatom. 

Ei, mintán a delegátiók intézvényét két izben működni 
látta, még mindig attól fél, hogy abból central-parliament 
fejlődhetik ki; 

ki, midőn az országban körültekint s a fejlődést 
látja, mely annak minden vidékén észrevehető ; főváro- 
sunk utczáin körüljár, s tapasztalja az arányt, mely- 
ben a földbirtoktól kezdve a napszámos munkájáig 
mindennek becse emelkedik, s azt állítja, hogy azon 
terhek által, melyeket legutóbbi törvényhozásunk elvál- 
lalt, az ország anyagi fejlődését lehetetlenné tettük; 

ki, midőn színeink az osztrák birodalom színeivel 
együtt lobognak a tengereken, midőn Magyarország 
neve, mely előbb az Osztrák-birodalom közös elneve- 
zése alatt magában értetett, külön jelenik meg minden 
nemzetközi szerződésben; midőn e hazában minden 
kereskedelmi szerződés csak törvényhozásunk megegye- 
zésével válik érvényessé s léphet életbe, vádat emel, 
hogy az ország állami létét feláldoztuk; 

ki, miután azon közös hadseregen kívül, mely a 
Magyar-osztrák birodalom védelmére szolgál, e hazá- 
nak biztosságára külön 100,000 főnyi honvédség állít- 
tatik fel ; mely nagy részben e hazának gyermekeiből 
fog állani, azt hiszi, hogy hazánk alkotmányos önállá- 
sának nincsenek garantiái; 

ki végre reggel, midőn kávéja után ellenzéki lapját 
olvassa, azt találja, hogy e hazában nincsen szabadság: 
azt szónoklatok az ellenkezőről meggyőzni nem fogják. 

Mondják, a hit csodákat művel; ily hit, mely min- 
dennel, mit látunk, ellentétben áll, csoda már magá- 
ban is, s én bámulva meghajlom előtte, s mert nem 
értem, nem is vitatkozom ellene ; ily hit, nem hiszem, 
hogy boldogít, de mindenesetre megczáfolhatatlan. 

Ép oly kevéssé szándékozom azon vádakra felelni, 
melyeket országgyűlési többségünk 8 annak tisztelt 
vezére ellen emelnek. Nem tartom szükségesnek a czá- 
folatot; csak azt engedjék meg önök nekem, hogy 
azoknak vigasztalására; kik a kíméletlenséget tapasz- 
talják, melylyel e hon leghűbb polgárai bizonyos oldal- 
ról megtámadtatnak, egy ismert történelmi tényre emlé- 
keztessem önöket, mely azokat, kiket e tünemény 
elszomorit, megnyugtathatja. 

Midőn Washington, meggyőződve, hogy a független- 
ségi harcz után kimerült hazájának semmire nincs 
nagyobb szüksége, mint a békére, Angliával kereske- 
delmi szerződésre lépett, az államok nagy részében erős 
ellenszenv nyilatkozott e szerződés ellen. 

Az elnyomatás, melyet a gyarmatok az angol kor- 
mánytól századokon át szenvedtek, keserű emlékeket 
hagyott csaknem mindenkinek keblében, melyek a 
hosszú függetlenségi harcz alatt csaknem gyűlöletté 
növekedtek, s így azok, kik arra törekedtek, hogy az 
Anglia és Amerika között létrejött béke megzavartassék, 
elkészült tért találtak, melyen izgatásaikat folytathaták. 

Midőn a szerződés köztudomásra jutott, mint Jared 
Sparks, Washington híres életirója elbeszéli, az Egyesült- 
Államokban oly izgatottság idéztetett elő e szerződés 
ellen, mint ha annak tzélja az lenne, hogy Amerikát 
azon függésbe térítse vissza, melyben az előbb Angliá- 
hoz állott. 

A szerződés ellenei akarattal elhallgaták az előnyöket, 
melyek általa elérettek, csak azon pontokat emelve ki, 
melyek kevésbbé kedvezőknek látszottak, s ezeket úgy 
adva elő, mint ha az amerikai nép lealázását vonnák 
maguk után. A kormány barátjai felhoztak ugyan 
minden okot, de a higgadt megfontolás szavai elhang- 
zottak a zajban. Népgyűlések tartattak, melyeknek hatá- 

rozatai sok ezer példányban köröztetve, a népet a gyű- 
lölt szerződés és annak alkotói ellen fellázíták, s a 
komoly államférfiak szava elhangzott a zajban, mely 
az úgynevezett hazaárulás fölött támadt. 

A kor történetíróitól tudjuk, hogy Washingtont akkor 
száz lapnak hasábjai és ezer szónok hazája legnagyobb 
ellenségének mondotta. Megnevezték az árt, melyért 
hazájának érdekeit Anglia ministereinek eladá ; a nem- 
zet boszúját, az utókor átkát hivták föl ellene, s a 
hon szolgálatában megőszült haja s a babér, mely azt 
koszorúzta, nem oltalmazá meg Amerika, sőt a világ 
legnagyobb polgárát a leggyalázatosabb rágalomtól. 

De vajon mindez elhomályosította-e a fényt, mely 
dicső nevét környezi? Megfosztotta-e őt azon hálától, 
melylyel az összes amerikai nép szabadságának atyjára 
visszaemlékezik? Sőt megakadályozhatta-e csak azt is, 
hogy már e zaj után néhány esztendővel, még azok is, 
kik ezt gerjesztették, át ne lássák, hogy Washington 
épen e szerződés által használt legtöbbet hazájának, 
mert biztosítva békéjét, lehetővé tette, hogy azon időt, 
mely alatt az egész világot a háború foglalta el, Ame- 
rika anyagi érdekeinek s kereskedésének kifejlesztésére 
használhatta fel, s így jelen bámulatos prosperitásának 
alapját vetette meg? 

A jövő igazságot szolgáltat mindenkinek; csak, fáj- 
dalom, hogy azt nem teheti azokkal is, kik ily merény- 
leteket elkövetnek ; mert megérdemlőnek, hogy az ő 
nevük is fentartassék a jövő kor ítéletének; pedig ez 
őket elfelejti. 

A nagy eredményeket, melyeket legutóbbi törvény- 
hozásunk elért, s azon dicsőséget, mely azoknál egye- 
seket illet, nem az ellenzék panaszai s ily méltatlan 
vádak veszélyeztetik. Ha ily veszélyek léteznek, én 
azokat másban látom. 

Oly törvényeknek, melyek nemzetek alkotmányos 
jogait szabályozzák, nem a tudomány, hanem az illető 
népek tényleges állapota adja meg értelmezését, s bár- 
mennyi megelégedéssel mutassunk törvényeinkre, melyek 
1848-ban e hon minden polgárának jogegyenlőségét, 
1868-ban az ország beldolgaiban függetlenségét s közös 
▼iszonyaiban teljes egyenjogúságát állapították meg: 
bizonyos, hogy a nemzet szabadságát és befolyását tettleg 
csak annyiban élvezheti, a mennyiben arra tettleg képe- 
sítve van ; ezért alkotmányunknak egyedül biztos garan- 
tiáját csak nemzetünk anyagi és szellemi fejlettségében 
kereshetjük. 

És én megfoghatom, ha e miatt egyesek némi aggálylyal 
tekintenek a jövőbe. 

A legnagyszerűbb átalakuláson mentünk keresztül. 
Csaknem középkori állapotokból a XIX. század közepébe 
léptünk át rögtön, átmenet nélkül. Alkotmányunk, mely 
előbb kizárólag a nemesi kiváltságra volt alapítva, a 
legtágasabb census mellett az egész népre kiterjesztetett. 
Az aviticitást és az úrbéri viszonyokat, melyek előbb 
minden birtokot bilincsekben tartottak, de egyszersmind 
megoltalmazának, a szabad föld eszméje váltotta fel, 
s midőn a vámsorompók, melyek előbb az országot 
még a birodalom másik felétől is elkülönözék, ledőltek, 
iparunk azon védelmen kívül, melyet más, előbbre 
haladott országokkal versenyezve, külön vámrendszerében 
kereshetett volna, megfosztatott azon előnytől is, melyet 
a napszám s minden nyers anyag s élelmiszerek olcsósága 
kezdő iparunknak nyújthatott. Nem csodálhatjuk tehát, 
hogy a társadalom nem követhette átalakulásának 
sebességében állami viszonyainkat, hogy a műveltségnek 
kellő mértéke nem terjedhetett egyszerre a politikai 
jogokkal együtt mindenkire, s még állami szerkezetünk- 
ben is, főkép közigazgatásunkban, sok maradt fenn, 

mi egy egészen más rendszernek része, s mi azon 
elvekhez, melyek most általánosan elfogadtattak, nem 
illik többé. 

És vajon nem kell-e elismernünk, hogy az ország 
több tekintetben nem fejlődött ki annyira, hogy a 
tényleges állapotok állami viszonyainknak megfeleljenek? 
hogy azon ellentétek, melyeket haladásunk gyorsasága, 
politikai és sociális viszonyaink között előidézett, a 
jelenben egyes nehézségeket tüntetnek föl ? 

Bármennyire eltérjenek nézeteink, egyben az ellen- 
zékkel egyetértek, abban, hogy legutóbbi törvényhozásunk 
vívmányait nem látom teljesen biztosítva, és alkotmá- 
nyunknak még több, még erősebb garantiákat kívánok, 
mielőtt alkotmányos állásunk állandósága felől teljesen 
biztosítva érezhetem magamat ; csakhogy én ezen bizto- 
sítást nem — mint az ellenzék — az 1868-iki törvények 
egyes pontjainak megváltoztatásában, hanem abban 
keresem, hogy a haladásban szomszédainkkal lépést 
tartva, vagy azokat megelőzve, valamint politikai szerke- 
zetünkben s azon arányban, melyben a szabadság s 
egyenlőség elvei alkotmányunkban alkalmaztattak, 
Európa legelőbbre haladott népeivel egy színvonalra 
emelkedünk, úgy velük egy színvonalra emelkedünk 
minden egyébben is; mert nem mondhatjuk, hogy 
alkotmányos szabadságunkat teljesen biztosítottuk, míg 
társadalmi viszonyaink s az ország anyagi és szellemi 
kifejlődése alkotmányunkkal nem áll ugyanazon szín- 
vonalon. 

S ezzel elmondtam önöknek programmomat, mely, 
meglehet, némelyeknek szűknek látszik, de minden 
esetre többet foglal magában, mint a mit én hátralevő 
napjaimban betöltve láthatok, s melyet követve, ha nem 
is a legzajosabb tapsokat, melyek a dolgok természete 
szerint a leghangzatosabb phrásisokat illetik meg, de 

Br. Eötvös: Beszédek. III. 15 

a jövőnek háláját érdemeljük ki ; mert a magyar nemzet 
jövőjének kérdése — meggyőződésem szerint — a cultura 
kérdése, s azon vágy, mely századok óta nemzetünket 
kitartásra és tettekre lelkesítő, hogy nemzetünk ismét 
az első sorban álljon Európa népei között, csak úgy 
fog teljesülni, ha velük a haladásban lépést tartani 
képesek leszünk. 

Az 1861-iki és 1865-iki törvényhozás az 1848-iki 
elvek életbeléptetését tűzte ki magának feladatául, s e 
feladat, — mi annak közjogi részét illeti — habár 
más, czélszerűbb formák alatt, melyek által az össze- 
ütközések elkerültetnek, megoldottnak mondható. De 
eljött ideje, hogy a 48-iki törvényhozás egyéb szándé- 
kainak teljesítéséről is gondoskodjunk, s hogy a jog- 
egyenlőség, a parlamentáris kormány és az ország anyagi 
érdekeinek függetlensége szintén valósággá váljanak. 

Minthogy pedig a jogegyenlőség írott malaszt fog 
maradni, míg azok, kiket a törvény politikai jogokkal 
felruházott, azoknak élvezetére képesek nem lesznek; 
minthogy a parlamentáris kormány közigazgatásunk 
jelen szervezete mellett soha sem fejtheti ki egész 
hatályát, s azon befolyás, melyet alkotmányunk a népnek 
a törvényhozásra adott, nem hozhatja meg gyümölcseit, 
míg községi rendszerünk nincs s a felelős kormánynak 
rendeletei végre nem hajtatnak, s így a közigazgatásnak 
épen azon eszközei béníttatnak el, melyekre a nép 
közvetlen vagy képviselői által befolyást gyakorol; s 
minthogy végre anyagi érdekeink függetlensége anyagi 
érdekeink kifejtésétől függ, s valóban független csak 
gazdag ország lehet : eljött az ideje, hogy minden erőnket 
a reform mezején egyesítsük, mert az 1848-iki elveket 
nem azoknak szüntelen magasztalása, hanem csak az 
fogja biztosítani, ha gondoskodunk azon kellékekről, 
melyek nélkül ezen elveket életbeléptetni nem lehet. 

Törvényhozásunk eddig csaknem kizárólag közjogi 
kérdésekkel foglalkozott. Három századon át ország- 
gyűléseink alig tettek egyebet, és ez természetes. Mielőtt 
máshoz foghattunk, elébb az alapot kellé megszereznünk, 
melyre bármit építhetünk. A nemzet századokon át 
megszokta, hogy a jobb hazafiakat csak az ellenzék 
soraiban keresse. S ez is természetes. Mert ott, hol a 
nemzetnek kétségbevehetlen jogai el nem ismertetnek, 
s az alkotmány alaptörvényei az egymást követő kor- 
mányok által soha nem vonattak ugyan kétségbe, de 
soha nem hajtattak végre: ott a jobb hazafiaknak 
természetes helye az ellenzék soraiban van. 

De vajon természetes lenne-e az is, ha — miután 
a közjogi kérdések épen azon irányban döntettek el, 
melyben azokat vitattuk — törvényhozásunk ezentúl 
is csak a közjogi vitatásokban találná feladatát, s az 
ellenzéki czím akkor is a jó hazafiság egyedüli jellegének 
tekintetnék, midőn a kormány csak a többség kifolyása 
lehet ? Mintha az alkotmányos törvényhozás vitatkozási 
kör lenne, mely arra van alkotva, hogy annak tagjai 
magukat a szónoklatban műveljék; mely mindig oly 
tárgyat választ, melyről legszebben lehet beszélni, vagy 
mintha az ország többsége, melynek a kormány csak 
kifolyása, szükségkép rossz hazafiakból állana; mert 
ezt kellene feltennünk, hogy ha ily viszonyok között 
az ellenzékeskedést a hazafiság mértékének akarnók 
tekinteni. 

Az ellenzék, legalább annak azon része, melynek 
alkotmányosságát elismerjük, nem vonja kétségbe alap- 
törvényeinket, sőt a legutóbbi törvényhozás alatt alko- 
tottakon kívül nem is törekszik azoknak megváltozta- 
tására. 

Elismeri az 1723-iki törvényt s vele a jogot, melyet 
e törvény a felséges uralkodóháznak Magyarország és 

többi országai 8 tartományainak feloszthatlan s elvál- 
hatlan birtoklására adott, s ennek következtében a 
kölcsönös védelem kötelezettségét. Azon értelemben 
hivatkozik az 1791-iki X. czikkre, mint mi, s nem 
vonja kétségbe, hogy Európa jelen helyzetében, midőn 
minden oldalról roppant kiterjedésű államok alakultak, 
e szoros összeköttetésnek fentartása, melyben ő felsége 
többi országaival állunk, nemcsak kötelességeinkből, 
de helyzetünkből folyik, s hogy a magyar-osztrák biro- 
dalom hatalma nem kevésbbé fekszik Magyarországnak, 
mint bárki másnak érdekében. 

Az ellenzék — mindig csak alkotmányos ellenzékről 
szólok s megengedem, hogy létezik oly párt is, mely 
máskép gondolkozik — elismeri, hogy bizonyos közös 
ügyek léteznek, és sokkal igazságosabb, semhogy azt 
követelné, hogy oly ügyek, melyek nemcsak hazánkat, 
de vele együtt a birodalom felét is érdeklik, annak 
kizárásával határoztassanak el. 

Az ellenzék nem követel, mert nem követelhet, többet, 
mint hogy hazánk az 1791. X. t.-czikk értelmében 
mindenben, mi csak hazánkat illeti, önállólag határoz- 
hasson, s hogy minden közös ügyben egyenjogú befo- 
lyása biztosíttassék, s az ellenzék talán nem fogja 
tagadni, hogy 1868-iki törvényeink értelmében hazánk 
beldolgaiba az ország törvényhozásán és a királyon 
kívül senkinek sincs befolyása, s hogy ha azon mód, 
mely szerint a közös ügyek elhatároztatnak, talán 
nehézkesnek látszik is : legalább Magyarország semmi- 
vel sem bir kevesebb befolyással a közös ügyek elha- 
tározására, mint a birodalom másik fele; hol van itt 
az ok, melylyel igazolható, hogy törvényhozásunk, 
mellőzve más teendőit, ismét közjogi kérdéseink újból 
való megvitatásába bocsátkozik? 

Igen, de azon institutiók, melyeket a többség 1867-ben 

megállapított, nem tökéletesek. Megengedem, sőt osztom 
e nézetet. 

Tökéletes institutiói csak oly népnek, oly államnak 
lehetnének, mely minden egyébben a tökélyre emel- 
kedett ; s ha ily institutiók valahol léteznének, kétlem, 
hogy azok a várt megelégedést idézhetnék elő ; mert 
miután emberi természetünk törvénye a haladás, nem 
tökéletes, azaz változhatatlan, hanem oly institutiók 
felelnek meg természetünknek, melyek a szüntelen való 
fejlődést lehetségessé teszik. 

De tovább megyek, s megengedem, hogy institutóink 
nemcsak nem tökéletesek, hanem olyanok, melyeknél 
jobbakat is alkothattunk volna. 

Megengedem, ámbár meg kell vallanom, hogy azon 
kísérlet, mely e nagy probléma megoldására az ellen- 
zék részéről történt, nem igen vérmes reményekre 
jogosít. 

Előttünk fekszik azon különvélemény, melyet a közös 
ügyek tárgyalásának módjára nézve e pártnak vezérei, 
kétségkívül egyetértve pártjukkal, az 1867. XII. t.-cz. 
tárgyalása alkalmával benyújtottak, s melyet, miután 
komoly hazafias pártot azzal vádolnunk nem szabad, 
hogy positiv programm nélkül lép fel, most is e párt 
ebbeli programmjának tekinthetünk. 

Az indítvány ugyan némikép Siéyes műveire emlé- 
keztet, ki, mint tudjuk, a tökéletes alkotmányok készí- 
tésének mestere volt ; de alig fog kevésbbé nehézkesnek 
mutatkozni, mint delegátióink. Az indítvány értelmé- 
ben ugyanis minden, a birodalom két felét érdeklő 
tárgy fölött a két ministerium tanácskozik egymással; 
azután, ha azt mindenik ministerium külön terjesztette 
saját törvényhozása elé, ezek tanácskoznak fölötte külön, 
de úgy, hogy a két törvényhozásnak két Háza min- 
denütt csak két izenetet válthasson, ha az egyetértés 

ez úton létre nem jött, a két Háznak tagjaiból országos 
küldöttség alaklttatik, mely szavazattöbbséggel határoz, 
s melynek határozata az egész törvényhozás megálla- 
podásának tekintetik. Azon esetben, ha a birodalom 
két felének törvényhozásai ily módon nyilatkozván, 
nézeteik eltérnek egymástól, mindenik saját kebeléből 
a paritás elvei szerint küldöttséget választ s ezen kül- 
döttség Magyarország s a birodalom valamelyik főváro- 
sában együtt tanácskozva, javaslatot készítenek, mely 
az őket kiküldött törvényhozások elébe terjesztetnék. 

Ez esetben az egyes törvényhozások két Háza már 
csak egy izenetet válthat, s ha az egyetértés még ezután 
sem létesült, mindenik törvényhozás megállapodását 
felterjeszti a közös fejedelem elé, ki az egyiket vagy 
másikat az eltérő pontokra nézve is szentesíti, mely eset- 
ben az általánosan kötelező erejűvé válik. 

Megvallom, bármennyire bámulom e mesterségesen 
kigondolt gépezetet, melynél annyi kerék összeforog, 
nem vagyok megnyugtatva egészen a felől, hogy e 
mellett a határozatok azon gyorsaságára számithatnánk, 
mely épen ott, hol a birodalom védelme forog kérdés- 
ben, legszükségesebb, és én e gépezetet, mely e kérdé- 
seknek nyolczszori tárgyalása után csak oda vezet, 
hogy azok a fejedelem absolut akarata szerint határoz- 
tassanak el, én, mondom, e gépezetet nem tartom a 
legtökéletesebbnek, mely alkotmányos intézetek dolgá- 
ban újabb időben felállíttatott. 

De megengedem, csalódom; meglehet az is, hogy 
az ellenzék nézetei e tekintetben is változtak. Valamint 
azon nézetek, melyek őket néhány hónap előtt arra 
kényszeríték, hogy a delegatióból kilépjenek, s melyek 
az ellenzék legkitűnőbb férfíainak most megengedik, 
hogy a delegatióban részt vegyenek, úgy módosultak 
talán nézeteik azon mód felől is, mely szerint a közös 

ügyek tárgyalandók lesznek. Sőt az ellenzék e napok- 
ban talán egy, a delegátiókhoz minden tekintetben 
hasonló tervvel fogja meglepni az országot, mely ép 
úgy az ellenzék műveként fog előállíttatni, mint az, 
hogy a birodalomnak ezíme alaptörvényeinknek meg- 
felelőleg megváltozott, vagy az ország emelkedő pros- 
peritása, és szóval minden, mi a legutóbbi törvény- 
hozás lefolyása alatt történt ; mert hisz — mint az 
ellenzéki képviselőjelöltek beszédeiből tudjuk — e haza 
a sorsnak azon különös kedvezésében részesül, hogy itt 
mindazt, a mi történik, a lelkes kisebbség viszi ki, s 
én azt hiszem, hogy jólétünknek valóban rendkívüli 
emelkedését, mely az utolsó két évben észrevehető, 
valószínűleg ennek köszönjük. 

Megengedem mindezt. Megengedem, hogy a közös 
ügyek tárgyalása azon módjának, mely a delegátiók- 
ban felállíttatott, már is egyes hiányait tapasztaljuk, s 
hogy más rendszert állíthatnánk, mely legalább jobb- 
nak látszik, mert annak rossz oldalait a tapasztalás 
nem mutatta ki. De eltekintve attól, hogy miután a 
közös ügyek tárgyalása nemcsak Magyarországot, hanem 
ő felsége többi országait és tartományait is illeti, a 
delegátiók intézvényének megváltoztatása csak az ő 
megegyezésükkel történhetik, s hogy ők talán máskép 
vélekednek; s eltekintve attól, hogy az új intézvények 
azokat, kik általán véve a közös ügyeknek létezését tagad- 
ják, szintúgy nem elégíthetik ki (s a változó nyilat- 
kozatok után nehéz azoknak számát meghatározni): 

vajon oly helyzetben látjuk-e hazánkat, hogy 

törvényhozásunknak más feladatot nem találhatnánk, 
mint hogy a lehetőleg legjobb módokat keresse, melyek 
szerint a közös ügyek tárgyalandók? 

És Ea az 1867. XII. t.-cz. által megalapított intéz- 
vények, megengedem, hiányosak, de olyanok, melyek 

e nemzet állami létét biztosítják, — ha közjogi 
viszonyaink, meglehet, nem a legczélszerfibb módon, 
de úgy intéztettek el, hogy ez által hazánknak bei- 
dolgaiban teljes függetlensége, minden közös ügyekben 
egyenlő befolyása biztosíttatott : nem jött-e el ideje, 
hogy a meddő vitatás helyett végre a munkához 
fogjunk ? 

Tekintsünk körül : hol van tér, mely a törvényhozás- 
nak gondoskodását igénybe nem venné. Az igazságszol- 
gáltatás, melynek körében, nem szólva polgári törvény- 
kezésünk állapotáról, még büntető törvénykönyvet és 
szabad alkotmányunknak megfelelő eljárást sem mutat- 
hatunk elő, mely az egyesnek személyét biztosítsa, — 
közigazgatásunk egész rendszere, legfontosabb anyagi 
érdekeink, egy szóval minden orvosló kézre vár. 

Ei nem érzi, ki nem látja a haladásnak, a reformnak 
szükségét minden téren? Ki vonhatja kétségbe, hogy, 
főkép a gyors haladás ezen századában, nemzetünk 
jövője azon erélytől s következetességtől függ, melylyel 
törvényhozásunk eljár? És mi újra közjogi vitatkozásokba 
ereszkedjünk, mi újra megingassuk az alapot, melyet 
alig raktunk le, csak azért, mert annak egyes köve talán 
nem úgy áll, mint mi azt legjobbnak tartjuk? Mintha 
mindazon veszélyek között, melyek hazánkat fenyegetik, 
nem az lenne a legnagyobb, hogy kifejlődésünkben 
századokig erőszakosan visszatartattunk ; Mintha hazánk 
szabadságát máskép biztosítanunk lehetne, mint midőn 
arról gondoskodunk, hogy a veszély, mely azt érhetné, 
a nemzetet erősen, s az ellenállásra készen találja. 

De hisz az ellenzék ebben is egyetért velünk. Nem 
ismeri-e el a reformok szükségét minden téren, nem 
hirdeti-e minden alkalommal, hogy haladnunk kell? 
Csak puszta ráfogás, midőn politikáját úgy állítja elő, 
mintha az a reformmal ellentétben állna, holott az 

ellenzék ebben is megelőz, s míg mi csak kivihető 
módosításokat ajánlunk, ő kész a lehetetlenségig haladni 
indítványaiban. Az ellenzék a reform mezején ép úgy 
túlhaladja a többséget, mint alkotmányosságában, mit az 
által bizonyít, hogy míg mi az alkotmány biztosítását 
csak azon institutiókban keressük, melyekben az új kor 
azokat föltalálja, ők azok mellett még a középkori 
alkotmányok garantiáit is fenn akarják tartani, a parla- 
mentáris kormányt s vele együtt megyei rendszerünket 
azon alakjában, melyben az alkotmányunk garantiája 
yala, a vis inertiae-t s vele együtt a leggyorsabb haladást 
alkalmazva e haza szolgálatában. 

Én nem vonom kétségbe az ellenzék szándékait ; meg 
vagyok győződve, hogy midőn mondja, hogy ámbár az 
alapokat, melyeket legutóbbi törvényhozásunk lerakott, 
elveti, s másokat akar állítani, egyszersmind dolgozni 
akar a reformon is, komolyan szólt és hiszem, hogy 
az ellenzék minden kitelhető erővel be akarja váltani 
igéretét ; de vajon lehetséges-e ez ? 

A zsidó népről olvassuk a régi történetekben, hogy 
szent városát az ellenség ellen védve, egyszersmind 
felépítette templomát, egyik kézben fegyverét, a másik- 
ban az építés eszközeit tartva. De oly esetről, hogy 
valaki ugyanazon háznak alapját és második emeletét 
egyszerre építette volna, a krónikák eddig nem szól- 
nak, s ha e nagy találmányt üdvözöljük, legalább nem 
kívánjuk, hogy annak alkalmazása először alkotmányunk 
épületén kisértessék meg. 

Meggyőződésem szerint ez az emberi hatalmat túl- 
haladja ; túlhaladja mindenesetre a parlamentáris majo- 
ritások omnipotentiáját s legfölebb addig foglalhat helyet 
az ellenzék programmjában is, míg az kisebbségben 
maradva tudja, hogy feltételeinek valósítását senki nem 
kívánhatja. 

e nemzet állami létét biztosítják, — ha közjogi 
viszonyaink, meglehet, nem a legczélszerfibb módon, 

nak gondoskodását igénybe nem venné. Az igazságszol- 

törvényhozásunk eljár? És mi újra közjogi vitatkozásokba 
ereszkedjünk, mi újra megingassuk az alapot, melyet 
aiig raktunk le, csak azért, mert annak egyes köve talán 
nem úgy áll, mint mi azt legjobbnak tartjuk? Mintha 

nem az lenne a legnagyobb, hogy kifejlődésünkben 
századokig erőszakosan visszatartattunk; Mintha hazánk 
szabadságát máskép biztosítanunk lehetne, mint midőn 

a nemzetet erősen, s az ellenállásra készen találja. 

ellenzék ebben is megelőz, s míg mi csak kivihető 
módosításokat ajánlunk, ő kész a lehetetlenségig haladni 
indítvány aiban. Az ellenzék a reform mezején ép úgy 
túlhaladja a többséget, mint alkotmányosságában, mit az 
által bizonyít, hogy míg mi az alkotmány biztosítását 
csak azon institutiókban keressük, melyekben az új kor 
azokat föltalálja, ők azok mellett még a középkori 
alkotmányok garantiáit is fenn akarják tartani, a parla- 
mentáris kormányt s vele együtt megyei rendszerünket 
azon alakjában, melyben az alkotmányunk garantiája 
vala, a vis inertiae-t s vele együtt a leggyorsabb haladást 
alkalmazva e haza szolgálatában. 

Én nem vonom kétségbe az ellenzék szándékait ; meg 
vagyok győződve, hogy midőn mondja, hogy ámbár az 
alapokat, melyeket legutóbbi törvényhozásunk lerakott, 
elveti, s másokat akar állítani, egyszersmind dolgozni 
akar a reformon is, komolyan szólt és hiszem, hogy 
az ellenzék minden kitelhető erővel be akarja váltani 
igéretét; de vajon lehetséges-e ez? 

A zsidó népről olvassuk a régi történetekben, hogy 
szent városát az ellenség ellen védve, egyszersmind 
felépítette templomát, egyik kézben fegyverét, a másik- 
ban az építés eszközeit tartva. De oly esetről, hogy 
valaki ugyanazon háznak alapját és második emeletét 
egyszerre építette volna, a krónikák eddig nem szól- 
nak, s ha e nagy találmányt üdvözöljük, legalább nem 
kívánjuk, hogy annak alkalmazása először alkotmányunk 
épületén kisértessék meg. 

Meggyőződésem szerint ez az emberi hatalmat túl- 
haladja ; túlhaladja mindenesetre a parlamentáris majo- 
ritások omnipotentiáját s legfölebb addig foglalhat helyet 
az ellenzék programmjában is, míg az kisebbségben 
maradva tudja, hogy feltételeinek valósítását senki nem 
kívánhatja. 

Nekünk választanunk kell. Vagy azon meggyőződésből 
indulunk ki, hogy azon törvények, melyeket legutóbbi 
törvényhozásunk alkotott, hazánknak azon önállását, 
melyet a pragmatica sanctió értelmében követelhetünk 
és a birodalom közös ügyeire azon befolyást, melyet 
joggal igényelhetünk, biztosítják, — és akkor minden 
tehetségünket arra kell fordítanunk, hogy ezen alap 
megszilárdíttassék, még azon esetben is, ha annak egyes 
részleteit máskép kívántuk volna ; mert az alap szilárd- 
ságától függ, hogy azon tovább építhessünk. 

Vagy az ellenkezőről vagyunk meggyőződve, s akkor 
fel kell hagyni mindennel, s egész erőnket kizárólag az 
alap megváltoztatására fordítanunk; mert míg hazánk 
önállása, míg alkotmányos léte biztosítva nincs, addig 
egyes lépések, melyeket az anyagi vagy szellemi haladás 
terén tehetnénk, a nemzetet nem elégíthetik ki s a 
hazafiak egész tevékenységét csak az önállás vissza- 
szerzése veheti igénybe, mint azt az utolsó tizennyolcz 
év alatt bebizonyítottuk. Én azon út felől, melyet 
követnünk kell, tisztában vagyok magammal. 

Mert a legutóbbi törvényhozás által alkotott törvé- 
nyeket olyanoknak találom, melyeknek egyes hiányai 
lehetnek, de melyek által hazánk törvényes önállása és 
állami léte elismerve és biztosítva van. 

Mert az 1848-iki elveknek fentartását, mert hazánk 
és nemzetünk jövőjét csak szellemi és anyagi erőnk 
kifejlesztésétől, csak attól várom, hogy nem vesztve 
időt, erre fordítsuk minden tehetségünket. 

Mert hitem szerint e hazát jelenleg csak egy reactió 
fenyegetheti veszélylyel, s ez az, mely haladását aka- 
dályozni akarja. 

Mert bízom a nagy férfiú szavában, ki elmondá, hogy : 
i Magyarország nem volt, hanem leszc, s haladni akarok 
azon jövő felé, melyet nemzetünknek igért. 

Én — ha önök bizodalma a törvényhozásba küld 
— minden tehetségemet arra fogom irányozni, hogy azon 
alapok, melyeket 1867. és 1868-ban leraktunk, meg- 
szilárdulván, hazánk jövőjének falai minél gyorsabban 
emelkedjenek. 

Nem utánozom azok példáját, kik politikai elleneiket 
vádakkal halmozzák el. Nem vonom kétségbe senkinek 
hazafiságát, s meg vagyok győződve, hogy azok, kik 
most az utolsó törvényhozás által lerakott alapok meg- 
változtatását követelik, szint oly tiszta és önzéstelen 
indokokból indulnak ki, mint azt azok tennék, kik, ha 
az ellenzék kívánata teljesülne, s alkotmányos alapjaink 
az ő nézetük szerint megváltoznának, később egy új 
tervvel lépnének fel, mely az ő nézetük szerint még 
tökéletesebb. De meg vagyok győződve arról is, hogy 
e penelopei munka, melynél minden törvényhozás azt, 
a mit az előbbi készített, felbontja, nagy bizonysága 
lehet a hűségnek, de nem fogja megoltalmazni Ithakát 
a kérőktől, kik birtoka után vágyódnak. 

A nemzet választásai által ki fogja jelölni az irányt, 
melyen haladni akar, s bár érzem, hogy nemzetünk 
jövője függ e határozatától, nyugodtan nézek elébe. 

Mert hisz alkotmányos^ országban" nemcsak a minister, 
hanem felelős minden polgár, kit a törvény a választás 
jogával ruházott fel, s e hon polgárai e felelősség érze- 
tében fogják adni szavazatukat. 



XXIX. 
VÁLASZFELIRAT TÁRGYALÁSAKOR. 

Ludvigh János t. képviselő társam a válaszfelirat 
feladatát úgy határozta meg, hogy a válaszfeliratban 
az ország képviselői az országgyűlés iránynézeteit s 
az ország kívánalmait és szükségleteit formulázzák. Én 
képviselő társunk ezen értelmezését elfogadom és épen 
azért fogadom el a Ház asztalára letett válaszfelirati 
javaslatok közül azt, melyet a Ház által kiküldött 
bizottság a Ház elé terjesztett, mert teljes meggyőző- 
désem szerint a válaszfeliratnak ezen állításai, hogy 
i államjogi viszonyaink függőben volt kérdéseinek meg- 
oldása által belrendezésünk biztos alapja meg van vetve, t 
és hogy »az ország jólétének mellőzhetlen föltételét és 
alkotmányos szabadságunk legbiztosabb támaszát, a 
nemzet szellemi és anyagi fejlesztésében kell keresnünk t, 
mert — mondom — ezen elvek vagy inkább állítások, 
teljes meggyőződésem szerint, nemcsak a Ház irányzatát 
fejezik ki, hanem, meggyőződésem szerint, kifejezik a 
nemzet többségének nézetét is, azért fogadom el a válasz- 
felirat ezen javaslatát. 

Tudom, hogy az utóbbira nézve véleményeink eltérnek 
egymástól. 

A Ház másik oldalán ülő t. képviselő társaink részint 

benyújtott válaszfelirati javaslataikban, részint a discussió 
alkalmával kifejezték azon meggyőződésüket, hogy a 
nemzetnek nagy része, többsége, sőt, mint némelyek 
mondják, az egész nemzet más nézetben van. Ludvigh 
János t. képviselő társam monda, hogy körüljárva az 
országban, ma-holnap azok, kik oly nézetben vannak, 
mint a mely a bizottság felirati javaslatában előterjesz- 
tetik, úgy fognak járni, mint hajdan az augurok, csak 
azon különbséggel, hogy találkozván, nem nevetni, 
hanem sírni fognak az elhagyatottság fölött, melyben 
véleményökkel vannak. Én máskép vagyok meggyőződve 
s hivatkozhatnám erre nézve tán a Házra; de nem teszem, 
ámbár mellékesen meg kell jegyeznem, hogy nem tartom 
egészen parlamentárisnak és semmi esetre sem czélszerú- 
nek, ha e Házban bármely párt vagy egyes képviselő 
azon nézetét fejezi ki, hogy a Ház többsége a nemzet 
többségének nem hű képmása, mert ezzel a Háznak 
legitimitása lerontatott, lerontatott pedig nemcsak ezen 
Házé, hanem minden ezután következő Házé is. Én, mint 
mondom, nem akarok e tekintetben a Házra hivatkozni; 
van nekem erre nézve más mérlegem. 

Semmi sem nehezebb, mint a közvélemények mér- 
legelése és megítélése. Az emberi természetnek tán 
gyarlósága, tán az istenségtől adott kegyes adománya 
az, hogy mindenki szivesebben társalkodik azokkal, kik 
vele egy véleményben vannak, és így nagyon természetes, 
hogy végre, — mert mindenikünk csak saját szavának 
keresi visszhangját — a mint itt vagyunk, valamennyien 
meg vagyunk győződve bensőnkben arról, hogy a mi 
nézetünk többségben van, — azon körben, melyben 
leginkább forgunk, a mi nézeteink levén többségben. 
£ szerint tehát az egyéni meggyőződés erre nézve 
mérlegül nem szolgálhat; itt más hévmérőt kell alkal- 
mazni, és ez ott, hol a nemzetnek egyes törvények 

iránti véleménye forog kérdésben, nem az, a mint a 
nemzet többsége szól, hanem az, a mit a nemzet több- 
sége tesz. 

Mintán Várady Gábor t. képviselőtársunk minap bebi- 
zonyította — nézetem szerint ugyan nem meggyőzőleg, 
hanem voltak, kik vele egy véleményben voltak — 
miután, mondom, Várady Gábor bebizonyította, hogy 
a reform terén nem történt semmi; miután előadta, 
hogy a ministeriumnak egyes tagjai és a ministerium 
egészben véve a reformok terén nem felelt meg hiva- 
tásának, és hogy tulaj donkép 1867-ban a legfontosabb, 
sőt majdnem az egyedüli, a mi történt, azon törvények 
alkotása volt, a melyek a közös viszonyok rendezésére 
nézve alkottattak: e szerint kétségkívüli, hogy azon 
reformok, melyek elmulasztattak, nagy hatást nem idéz- 
hettek elő ; a ministerium működéséről ezt t. képviselő- 
társunk még sokkal kevésbbé fogja feltenni. A hatás 
tehát, mely előidéztetett, kétségkívül csak épen azon 
törvényeknek tulajdonítható, melyek államjogi viszo- 
nyainkról alkottattak. Miután tehát — se részben 
appellálok a Ház másik oldalán ülő igen t. képviselő- 
társaimnak igazságszeretetére — senki nem fogja tagadni, 
hogy e hazában az utolsó két év alatt majdnem a 
csodával határos előhaladás tapasztalható; miután két- 
séget nem szenved, hogy az egész nemzetben oly tevé- 
kenységet, oly életpezsgést látunk, melyet eddig nem 
ismertünk : kétséget nem szenved, hogy e haladást épen 
ezen törvényeknek kell tulajdonítanunk, s hogy azok- 
nak, a kiket a viszonyainkban történt változások új 
tevékenységre serkentettek, bizodalommal kell lenniök 
azon állapotok állandóságához, melyeket tevékenységök 
alapjául vettek, sőt, miután örömmel tapasztalom, hogy e 
Ház másik oldalának igen kitűnő tagjai oly vállalatok- 
ban, melyek sikerülhetésére ép az állandóság szükséges, 

magok is kitűnő részt vesznek, meg vagyok győződve, 
hogy azon elméleti tétel, melyet a mostani viszonyok 
fentarthatlanságáról felállítanak, legalább nem lehet 
oly erős, hogy őket gyakorlati tevékenységükben aka- 
dályoztatná. 

Ez az első ok, melyért én a választmány által benyúj- 
tott felirati javaslatot elfogadom. 

Á másik, inkább negatív ok az, hogy a válaszfelirati 
javaslat a reformoknak szükségét általánosan elismerve, 
részletekbe nem ereszkedik. 

Én nem tartom czélirányosnak, hogy főkép oly fontos 
kérdésekre nézve, minők a Ház előtt szőnyegre fognak 
kerülni, péld. a megyei kérdés, a választási kérdés, még 
csak elveket is kimondjunk, a nélkül, hogy azok kellően 
megvitattatnának. Én e tekintetben sokkal czélszerubb- 
nek tartom az általánosságot. 

És ezzel tulaj donképen befejezhetném beszédemet, ha 
részint a Ház asztalára letett felirati javaslatokban, 
részint azokban, a mik a vita folyama alatt elmon- 
dattak, nem találnék igen sok olyat, a mire felelni 
kívánok. 

Miután kimondtam nézetemet a felől, hogy az egyes 
reformkérdésekben az elvek megvitatását a jelen alka- 
lommal sem tartom czélirányosnak, a t. Ház természe- 
tesen nem várja tőlem, hogy a felirati javaslatokban 
előadott reformjavaslatokat előadásom tárgyává tegyem. 

Nem tartom azt czélszerúnek és szükségesnek már 
csak azért sem, mert, bármennyire eltérjenek nézeteink, 
egyről meg vagyok győződve: hogy e Házban igen 
kevés egyén ül, ki a reformoknak szükségességéről lel- 
kében meg ne volna győződve. 

Ezen t. Ház, teljes meggyőződésem szerint, kevés 
kivétellel csak reformerekből áll és alkalmasint csak 
a lehetőség kérdésére nézve fog később kifejlődni köz- 

tünk a véleménykülönbség, és nincs semmi 
hogy erről már most szóljunk. 

Van még egy másik ok, melyért azt mellőzöm. Mos- 
tani tanácskozásaink tárgya azon kérdés, hogy a Ház 
asztalára letett válaszfelirati javaslatok közül melyik 
fogadtassák el? 

Á szerint, a mint a dolog jelenleg áll, fel kell ten- 
nünk, hogy azon javaslatok közül, melyeket e Ház 
másik oldala benyújtott, a Ház valamelyiket el fogja 
fogadni. 

Azon esetben pedig, ha ez történnék, a reformkérdé- 
seknek tárgyalása, az én felfogásom szerint, úgy is 
lehetetlenné fogna válni. Lehetetlennek mondom azért, 
mert miután a Ház másik oldala azt mondotta ki, hogy 
a reformkérdéseknek czélszerú tárgyalása lehetetlen mind. 
addig, míg a közjogi alap megváltoztatva nincs, vagy 
hogy legalább e kérdéseknek czélszerú megoldása a 
közjogi alap megváltoztatásáig nem lehetséges; miután 
t. barátom, Debreczen városának képviselője kimon- 
dotta, hogy a közjogi kérdéseknek jelen megoldását 
olyannak tekinti, mely, ha hosszabb ideig életben 
maradna, a névleg visszaállított államélet lassú halá- 
lára vezetne; miután — mondom — e Ház másik olda- 
lának ez a véleménye: teljes meggyőződésem szerint, 
ha azon válaszfeliratoknak valamelyikét a Ház több- 
sége elfogadná, ennek, a dolog természete szerint, csak 
az lehetne következése, hogy az első kérdés, mely tár- 
gyaltatnék, nem a reformok kérdése, hanem csak a 
közjogi alap megváltoztatásának kérdése lehetne. Nem 
mondom ezt, mintha a t. Ház másik oldala reform- 
szándokának őszinteségéről egy perczig is kételkedném ; 
nem azért mondom; de az állás olyan, hogy a t. Ház- 
nak azon oldala ily esetben nem tehet mást, mint 
követni azon irányt, melyet 1865-ig követtünk vala- 



241 

mennyien, mely abban állt, hogy mindaddig, míg köz- 
jogi viszonyaink tisztába hozva nem voltak, más kérdés- 
ről, a reform kérdéséről szólni czélszerűnek nem tartottuk. 

Annyival inkább kényszerülne pedig a Ház másik 
oldala ezen eljárásra, mivel azon férfiak, kik a válasz- 
felirati javaslatokat benyxijtották, sokkal gyakorlatibb 
és messzebb látó politikusok, semhogy át nem látnák, 
miként minden reformkérdés, mely a mostani közjogi 
alapon oldatik meg, annál inkább megerősíti ezen ala* 
pot, minél fontosabb a reform maga. 

így tehát, mellőzve a reformkérdéseket s általában 
minden más egyes kérdést, áttérek egyenesen arra, a 
mi köztünk a végső különbséget képezi, mely minket 
azon kénytelenségbe hoz, hogy bármennyire vágynánk 
is együtt járni, két táborra oszlunk. És ez egyszerűen 
azon kérdés : vajon ez alap, melyen közjogi kérdéseink 
megoldattak, olyan-e, melyen ezentúli haladásunk lehet- 
séges és czélszerű, vagy olyan, melyen a haladás nem 
czélszerű, s melynek megváltoztatása e szerint első 
kötelességeink közé tartozik? így áll a kérdés? 

Megvallom, t. Ház! elfogultan szólok e tárgyhoz, 
mert nagyon érzem, hogy bármit tegyek, olyan vala- 
mit, a mi e Házban, vagy a hírlapirodalom terén még 
el nem mondatott, vagy a mit, ha az el se mondatott 
volna, e Ház másik oldalán ép oly jól ne tudnának, 
mint én, olyas valamit mondani nem tudok. De mintán 
Simonyi Ernő képviselő-társam azon nézetét egészen 
helyesnek tartom, hogy bármennyire többségben legyen 
is bizonyos vélemény-árnyalat, az nem jogosltja fel arra, 
hogy a maga elveit ne indokolja, és hogy el ne kövessen 
mindent, hogy azokat, kik m ásnézetben vannak, capa- 
citálja: érzem ezen kötelességet én is, s ámbár kevés 
reménynyel, de meg fogom kisérteni a capacitátiót. 

Vigasztalásomra szolgál két körülmény: először, hogy 

Br. Eötvös : Beszédek, m. 16 

azon őszinteség után, melylyel magamról szóltam, talán 
a Ház másik oldala nem fogja rossz néven venni, ha 
azzal nyugtatom meg magamat, hogy ha újat nem 
mondhatok is, sok újat a Ház másik oldaláról sem hal- 
lottam, és hogy e szerint, ha kissé hosszadalmas fegy- 
verrel kell küzdenem, a fegyverek egyenlők. 

Ezenkívül van még valami, a mi megnyugtatásomra 
szolgál, az, mit Komárom városa érdemes képviselője 
mondott, hogy t. i. e vitatkozásokat nem tartja med- 
dőknek, mert hiszen a szó, mely itt elmondatik, mag, 
és eljön az ideje, melyben e mag csírázni és gyümöl- 
csözni fog. így tehát elszórom a magot én is — hisz 
igen sok gazda van e Házban s azok tudják, hogy nem 
rossz a magnak, ha kissé száraz. 

Á vita folyama alatt igen sok érdekes tárgy érin- 
tetett meg, igen sok érdekes okoskodást hallottunk, és 
én, hallva az egyes szónokokat, szívesen feleltem volna 
mindegyiknek külön-külön. De miután ezt nem tehet- 
tem, most az egyes előadásokra visszatérni nem tartom 
czólszerúnek ; a replica csak akkor jó, ha rögtönzött. 

összefogom tehát az egyes beszédekből azt, a mi 
— felfogásom szerint — azok lényegét képezi. 

Ez, a mennyire megítélhetem, a következő: a Ház 
másik oldalán ülő igen tisztelt barátaink a közjogi 
kérdéseknek a múlt országgyűlés által eszközlött meg- 
oldását nem tartják czélszerűnek és nem tartják fen- 
tarthatónak, három oknál fogva: először, mert ezen 
megoldás által az országnak önállása és függetlensége 
feladatik; másodszor, mert az országnak legfontosabb 
érdekei veszélyeztetnek ; és harmadszor, mert veszélyez- 
tettetik az országnak jövője, mit tegnapi beszédében 
Irányi Dániel úr is különösen kiemelt. Részemről bátor 
leszek, mint mondám, .szárazan és tehetségem szerint a 
legrövidebben előadni ellenészrevételeimet. 

A mi először is az ország önállását és függetlenségéi 
illeti : nem hazafi, sőt nem is józan ember, ki ezt nem 
tartja a főérdeknek; mert az, ki bármely materiális 
haszonért önállását, — azon önállását, mely helyzeté- 
ben lehetséges — feladja, körülbelül úgy jár el, mint 
azon patriarehának fia — nem tudom, maga a patri- 
arehák közé számíttatik-e, — ki egy tál leneséért oda 
adta elsőszülöttségi jogát; ily eljárásnak mindig az a 
következése, hogy a ki követi, egy élvezetet később 
igen sok koplalással fizet meg. Én is tehát azon nézet- 
ben vagyok, hogy az országnak önállása oly érdek, 
melyet mindenekfölött és minden körülmény közt véde- 
nünk kell. Csak azt hiszem, hogy azok, kik már bizo- 
nyos közösügyeknek létezését és ezen ügyeknek közös 
elhatározását az önállás feladásának tekintik, igen nagyon 
csalódnak. Á nemzetre nézve az önállás épen olyan, 
mint az egyénre nézve a szabadság. Á javak legfőbbike 
az, miért mindent áldozhatunk és mindent áldoznunk 
kell; de egyszersmind oly kincs, melyet soha tökéle* 
tesen nem érhetünk el. Feladatunk utána törekedni: 
az egyéneknek a legnagyobb szabadság, nemzetnek a 
legnagyobb önállás után; de a tökéletes szabadság az 
egyén — és a tökéletes önállás a nemzet által soha el 
nem érhető. 

Valamint nincs egyén a világon, ki azt mondhatná, 
hogy tökéletesen független minden másoktól, úgy 
nincs nemzeti individualitás sem, mely magáról ezt 
állithatja; és a leghatalmasabb nemzetek, az angol és 
franczia, szintúgy, mint azok, melyek előttük léteztek, 
— mert eljárásukban a józanságot kell követniök — 
nem utasíthatják el magoktól azon befolyást, melyet más 
nemzetek reájuk gyakorolnak. 

Az irány, melyet korunk e tekintetben követ, az, 
hogy a nemzetek között létező közös ügyeknek száma 

nem csak nem fogy, hanem~~szaporodik, és hogy jelen- 
leg, tekintsünk bárhova, igen sok ügy, melyet előbb 
tisztán s kizárólag egyes nemzetek rendeztek el, most 
több nemzet által közösen intéztetik el. 

így tehát az én felfogásom szerint azt, hogy bizonyos 
tárgyak közöseknek tekintetnek, s hogy ezen tárgyak 
közösen határoztatnak el, magában véve még az ön- 
állás feladásának tekinteni nem lehet. 

Az önállóságnak mérlege, nézetem szerint, más, és 
pedig : először a mód, mely szerint ezen viszony támad, 
másodszor a mód, mely szerint ezen viszony gyakorol- 
tatik. S valamint p. o. joggal mondhatjuk, hogy oly 
nemzet, melynek bizonyos ügyei, az ő hozzájárulása 
nélkül, egy más nemzettel közöseknek deciaráitatnak, 
vagy mely oly ügyek elintézésére, melyek őt is érdeklik, 
az őt megillető befolyást nem gyakorolja, önállásától 
csakugyan megfosztatott: úgy nem mondhatja senki, 
hogy az a nemzet önállásáról mondott le, a mely saját 
belátásából, bizonyos tárgyaknak közös kezelését czél- 
szerünek ismerve el, azt saját akaratából elhatározta, 
főképen akkor, ha azon ügyek kezelésénél az őt illető 
befolyást a maga által megszabott mértékben gyakorol- 
hatja, így tehát a közös ügyek, bocsánatot kérek, ha 
talán előadásom kissé száraz, mondom, a kérdés tár- 
gyalásánál a közös ügyek létezése mennyiben veszé- 
lyezteti nemzeti önállásunkat, ez az első kérdés. 

Az első kérdés tehát az, hogy az illető nemzet sza- 
bad akaratával, s megegyezésével fogadta-e el azokat 
ilyeneknek vagy nem? 

A második kérdés pedig az, vajon a nemzet ezen 
ügyek elintézésében bir-e az őt megillető befolyással? 

És ha e két tekintetet veszszük mérlegül, nem hiszem, 
hogy a közös ügyek létezésének és közös kezelésének 
ürügye alatt valaki hazánk önállását tagadhatná, vagy 

csak kétségbe vonhatná, mert nem hiszem, hogy valaki 
létezzék, a ki azt állítaná, hogy Magyarország akkor, 
midőn államjogi viszonyaink rendezésének újabb mód- 
ját elfogadta, bárki által erre kényszerítve lett volna; 
sőt még azt sem fogja senki állítani, hogy azon nagy 
törvényhozási majoritás, mely az ezen viszonyok ren- 
dezését magában foglaló törvényt alkotta, akkor bár- 
mely hatalomnak befolyása alatt állott volna, és így a 
nemzetnek akaratát nem fejezte volna ki tisztán. Hisz 
kormány, mely e befolyást gyakorolhatta volna, akkor 
nem is létezett. Á mi pedig a befolyást illeti, melyet 
ő felsége Lajtán- túli tartományai a közösügyek elinté- 
zésére egyrészről, másrészről Magyarországra gyakorol- 
nak, e tekintetben hivatkozom azokra, kik a delegátióban 
részt vettek, s ők el fogják ismerni, hogy Magyarország- 
nak befolyása a közös ügyek elintézésére bizonyosan 
semmivel sem csekélyebb, mint a birodalom másik 
feléé. 

De ez csak elmélet, ezzel még nincs bizonyítva semmi. 
Nem elég megmutatnunk, hogy bizonyos ügyek közös- 
sége által az önállás és függetlenség nem adatik fel, 
mert még mindig azon kérdés marad fenn: vajon 
czélszerü volt-e, és Magyarország érdekében fekvő volt-e 
az, hogy e viszony életbe lépjen? mert végre is a 
magyar törvényhozásnak s a magyar kormánynak fel- 
adata nem más, mint hogy Magyarország érdekeit 
tartsa szem előtt. 

így tehát a kérdés az: vajon a viszony, mely ő fel- 
ségének Lajtán- túli tartományai és hazánk között létezik, 
megfelel-e Magyarország érdekeinek? 

Úgy hiszem, senki sem fogja tagadni, hogy a nemzet 
érdekei közt egyik legfontosabb a külső biztonság, és 
hogy, miután, fájdalom, a civilisátióban még nem 
emelkedtünk oly magasra, hogy a jog maga egyes 

kisebb nemzeteknek is teljes biztonságát megszerez- 
hetné, mindenek fölött érdekében fekszik minden nem- 
zetnek, hogy magának megszerezze azon eszközöket, 
melyek által saját külbiztonságát minden körülmények 
közt megoltalmazhassa. Mert miután a világ történelmi 
kifejlődése úgy hozta magával, hogy Európa nagy részé- 
ben óriási államok alakultak, melyek mindent inkább 
követnek, mint az örök békének politikáját; miután 
más nemzetek léteznek és fenn akarnak állani, melyek 
a hatalom anyagi eszközeire nézve e nagy hatalmakkal 
nem mérkőzhetnek : hol keressük az eszközt, mely által 
ezek is magoknak külső megtámadások ellen teljes biz- 
tosítékot szerezhetnek, ha nem abban, hogy a közös 
czélra egymással egyesülnek? 

És ez az, mi, az én nézetem szerint, ha egészen 
abstrahálunk is a közöttünk és ő felsége többi tarto- 
mányai közt létező jogviszonyoktól, szoros összetartá- 
sunkat okszerűvé teszi. E tekintetben ismét azzal 
vigasztalom magamat, hogy e Ház másik oldalán is 
sokan egyetértenek velem, mert miután azon külön 
véleményt, mely a múlt országgyűlés alatt a 67-es 
bizottságnál beadatott, sok oly férfiú aláirta, kiket most 
is körünkben tisztelni szerencsések vagyunk, meg vagyok 
győződve, hogy ők e tekintetben nézeteiket nem változ- 
tatták meg; és miután a külön véleményben kimon- 
datik : »czólszerüség szempontjából kívánatos, hogy 
mindazokra nézve, mik a közbiztonság valósítására 
okvetlenül szükségesek, milyenek a külügy, a hadügy, 
egyetértőleg intézkedjünk — annyiban, a 'mennyiben 
mindaz, mi ő felsége egész hadseregének, és így a 
magyar hadseregnek is vezérletére, vezényletére, bei- 
szervezésére vonatkozik — továbbá a fentebbi két 
tárgyra szükséges költségek • ; miután, a mint mondom, 
nem gondolom, hogy ezen t. férfiak azóta nézeteiket 

e részben megváltoztatták: azon kellemes helyzetben 
látom magamat, hogy azon állításomra nézve, miszerint 
a kölcsönös és közös védelem fentartása és azon ügyek 
egyetértő elintézése, melyek annak eszközei, a mi érde- 
künkben is fekszik, még a Ház másik oldalán sem állok 
egészen olyak nélkül, kik relém egyet ne értenének. 

És így, — a kérdést mindig összébbre szorítva, — 
végre oda jutunk, a mit beszédében Vutkovits Sebő 
t. barátom kimondott : hogy a közöttünk fennálló nézet- 
különbség lényege egyedül abban áll, vajon a delegátió 
intézményének fentartása czólszerü-e vagy nem? E 
kérdésre fogok tehát szorítkozni. 

Én részemről a delegátiókat nem tartom az emberi 
institutiók legtökéletesbikének ; sőt tovább megyek, és 
azt mondom, hogy tökéletes institutiókat alkotni nem 
is lehet. Minden institntió tökéletessé válik a gyakorlat 
által; minden institntió Pygmaleon szobra, melynek 
lelke hiányzik és melybe lelket csak a nemzet lehelhet. 
Azért meg vagyok győződve, hogy, ámbár igen sok 
ellenvetés tétetett a delegátió institntiója ellen a Ház 
másik oldaláról, ha a discussió még hat hétig folytat- 
tatik, a Ház másik oldalán még mindig fognak talál- 
kozni olyanok, kik a dolgot ismét új szempontból 
tekintve, új és ismét új theoretikus okokat fognak a 
delegátiók ellen felhozni. Sőt ajánlkozom, ha méltóz- 
tatnak más institutiót tűzni ki a discussió tárgyává, 
— nem a Házban, hol az pénzbe és időbe kerül, hanem 
privát társalgásban, — én kész vagyok akármily insti- 
tntió ellen theoretikailag igen plausibilis, igen erős 
ellenvetéseket felhozni. 

A kérdés nem az: vajon tökéletes-e a delegátió intéz- 
ménye? hanem 

először: vajon a delegátió intézménye megfelel-e azon 
czélnak, a melyre a felállíttatott? 

másodszor: vajon van-e valami, a mit a delegátió 
helyébe tehetünk, és a mi által ugyanazon czélt épen 
oly jól elérhetnők? végre 

harmadszor: vajon a delegátió intézményéből következ- 
nek-e mindazon bajok és veszélyek, melyeket némelyek 
a delegátió intézményében látnak? 

A mi a delegátió intézményének czélját illeti, kérdem, 
mi az ? A delegátió ezé Íj a semmi más, mint az, mi az 
általam már idézett külön-véleményben előadatott : 
hogy azon ügyekben, melyeknek egyértelmű elintézése 
közös biztosságunk érdekében szükséges, ezen egyértelmű 
elintézés lehetővé váljék. A delegát iók resultatumai azon 
meggyőződésnek, hogy a czélszerűség szempontjából 
kívánatosnak ismerjük el, hogy mindazokra nézve, mik 
a közbiztonság valósítására okvetlenül szükségesek, 
egyértelműleg határozzunk ő felsége Lajtán -túli tarto- 
mányaival. 

Közös védelemről levén szó, lehetnek körülmények, 
midőn a helyzet bizonyos ügyek sürgős elintézését teszi 
szükségessé és ezért oly institutió, mely ily esetekben 
az egyértelmű elintézést lehetővé teszi, közös bizton- 
ságunk érdekében nélkülözhetetlen. S ez első ez élj a a 
delegátiónak. A második az, hogy ily ügyek elintézésénél 
Magyarország semmivel ne birjon kevesebb befolyással, 
mint ő felségének Lajtán- túli tartományai. A harmadik 
az, hogy mindezen kérdések alkotmányos úton intéz- 
tessenek el. 

És én részemről elismerve, hogy a delegátiók nem 
képezik épen a tökélynek ideálját, azt hiszem, hogy a 
delegátiók mostani formájukban is, a mint a tapasztalat 
bebizonyította, ezen czélnak tökéletesen megfelelnek. 

Magától értetik, hogy ez csak addig szólhat a dele- 
gátiók mellett, míg valaki nem lép fel, a ki egy más 
institutiót hoz indítványba, mely által ugyanazon czél 

épen oly jól elérhető — vagy csak épen oly tökéletesen, 
én ezzel is megelékszem, mert utoljára is varietas delectat 
és én csak azt óhajtom, hogy azzal a czél ép oly jól 
eléressék. E kérdésnél, megvallom, ismét nagy nehéz- 
séggel találkozom. 

Azon institutió, mely mellett szót emelek, ismeretes, 
két esztendő óta működött, s egyetlen egy hiánya sem 
lehet olyan, a mely eddig föl nem tűnt volna; holott 
azon institutiót, melyet ennek helyéhe állítani akarnak, 
fájdalom, nem ismerem. Gyanítanom kell, hogy a Háznak 
ezen oldala e kérdésre nézve talán nem lesz egészen 
egy véleményben. Azt sem állithatom bizonyossággal, 
hogy a közösügyek tárgyalásának azon módja, a mely 
ama többször említett külön véleményben előadatott, 
képezi-e most is azt, a mit e Ház egyik oldalának egy 
része a delegátió helyébe állítani akar. Nekem tehát 
csak feltevésekről, lehetőségről lehet szólanom, s ezt 
kísértem meg. 

Ha azon meggyőződésből indulunk ki, hogy bizonyos 
ügyeknek egyetértő elintézése Magyarország érdekében 
is kívánatos: gondoskodnunk kell valamely módról, a 
mely által ezen egyetértés eszközölhető. Ily elintézési 
mód pedig csak kettő lehet : vagy az alkotmányos 
tárgyalás, vagy az, hogy ezen ügyek elintézése a fejede- 
lemre bízatik. 

Az alkotmányosság szempontjából — mi tagadás 
benne — elismerem, hogy a delegátió intézménye azon 
követeléseknek, melyeket fontosabb kérdések constitu- 
tionális elintézésére nézve tenni szoktak, nem mindenben 
felel meg. Tudjuk valamennyien, mennyire ragaszkodtak 
államiságukhoz, még Washington korában, az egyes 
észak-amerikai államok, és mégis mindamellett azon 
tárgyakra nézve, melyeknek közös elintézését szükséges- 
nek tartották, a congressus állíttatott fel; ugyanezt tették 

Svájcz eantonjai ; ugyanest teszik északi Németország 
oly államai is, melyek között még personal unió sem 
létezik. Ha tehát az általános constitutionális fogalmakat 
veszszük, a mint azok in theoria felállíttatnak, kétségen 
kívül a delegátiók nem felelnek meg azoknak, mart 
ezeknek csak a central parlament felelne meg. De azt 
hiszem, hogy a t. Házban nem szükséges kifejtenem 
azon okokat, melyek miatt mi central parlament fel- 
állítását nem tartjuk czélszerfinek. 

Marad tehát a másik mód, mely abból áll, hogy 
mind azon ügyeket, melyeknek egyértelmű elintézése 
hazánk érdekében szükséges, a fejedelem határozza el. 
Én méltánylom mindazon fontos okot és tekintetet, 
melyek a legutóbbi törvényhozás folyama alatt e Ház 
akkori kisebbségének nagy érdemű tagjait ennek indít- 
ványozására birták ; de részemről ezen indítványt nem 
fogadhatom el. Nem fogadhatom el pedig két okból: 
először, mert nem tartom megegyeztethetőnek az alkot- 
mányos elvekkel; másodszor, mert veszélyesnek tartom 
a monarchiái érdekek szempontjából nézve. Habár egész 
kiterjedésében elfogadom azon nézetet, melyet t. barátom, 
Debreczen város érdemes képviselője, vagy inkább ő és 
elvtársai az általuk benyújtott javaslatban előadtak, 
habár — mondom — egészen elfogadom azon nézetöket, 
hogy a fejedelmi hatalom kapocs, mely erősen összetart, 
de nem szorít : ágy vagyok meggyőződve, hogy ez csak 
épen azért van úgy, és csak addig maradhat úgy, míg 
a fejedelmi hatalom a parlamenti vitatkozások körén 
kívül áll és fontos érdekek végleges eldöntésére nem 
kényszeríttetik. Én részemről ezen elvet valamint alkot- 
mányos tekintetben, úgy monarchikus tekintetben sem 
fogadhatom el semmi esetre sem. 

Ezek után még csak a harmadik kérdés megfejtése 
marad fenn. 

Bocsánatot kérek, ha fölötte hosszúra nyújtom beszé- 
demet. 

Következik, mondom, a harmadik kérdés: vajon a 
delegátiók intézménye maga után fogja-e vonni mindazon 
káros és veszélyes következményt, melyet némelyek tőle 
várnak ? 

A mennyire itt is — tömegesítve az egyes ellen- 
vetéseket — kivehettem, ismét három veszély az, a 
melyet a delegátió intézményében r ej leni vélnek. 

Az első, melyet t. barátom, Vukovics Sebő képviselő 
előadott, az, hogy a delegátiók intézménye a magyar 
törvényhozást fontosságától megfosztja, mit azután 
Ludvigh képviselő úr azzal tetézett, hogy a delegátiók 
intézménye által a magyar országgyűlés másodfokú 
választó testületté sülyedne le. 

A második az, hogy hazánknak a delegátiók intéz- 
ménye mellett semmi garantia sincs nyújtva arra nézve, 
hogy érdekei ott képviseltetni fognak, és hogy a legfon- 
tosabb ügyek nem fognak-e eldöntetni nemcsak a magyar 
törvényhozás nézetei ellenére, hanem olyanok által, kik 
utoljára nem is fiai a hazának; mert hisz csak egyet 
kell megnyerni a magyar delegátióból, és a legfontosabb 
ügy ellenünkre dől el. 

A harmadik, mit ismét tisztelt Vukovics barátom 
mondott, az, hogy míg többi alkotmányos intézményeink 
olyanok, melyekhez a nemzet ragaszkodik, a delegátiók 
intézményéhez nem ragaszkodik senki, úgy, hogy az 
elfújható, a nélkül, hogy csak nyoma is maradna. 

A mi az elsőt illeti, hogy a delegátiók által a magyar 
törvényhozás egy másodfokú választó testületté sülyedne 
le : nem akarok a kérdés tárgyalásába hosszasan bocsát- 
kozni Erre elő kellene sorolnom mindazon teendőket, 
melyek most is kizárólag a magyar országgyűlést illetik ; 
elő kellene sorolnom azt, mit a magyar országgyűlés 

az utolsó törvényhozás alatt tett, és azt, mit tőle a 
jelen ülésszak alatt várunk. Egyébiránt meg vagyok 
győződve, hogy t. barátom Vukovics, kinek alkotmányos 
érzelmeit már előbb ismertem, mielőtt a hazát elhagyta, 
ki azóta Európa legalkotmányosabb országában lakott, 
azt, hogy a magyar törvényhozás fontosságát elveszti, 
maga sem számítja a lehetőségek közé, mert oly törvény- 
hozás, mely a nép ily széleskörű választásából lép ki, 
mely a népnek érzelmeit, meggyőződéseit képviseli, 
melynek körében a népnek minden óhajtása és minden 
kivánata nyilvánul, az ily törvényhozás csak akkor 
veszthetné el fontosságát, csak akkor sülyedhetne le, 
ha a képviselők és a nép egyiránt megfeledkeznének 
kötelességeikről. Nem az, mi a chartában a törvény- 
hozás joga gyanánt felírva áll, hanem azon összeköttetés, 
melyben a törvényhozás a nemzettel áll, az, hogy a mi 
a törvényhozás körében kimondatott, a nép nyilatkoza- 
tának tekintetik, szerzi meg mindenekelőtt a törvény- 
hozásnak fontosságát. Hogy pedig e részben a Ház másik 
oldalán ismét többen, — sőt úgy hiszem, sokan — 
velem egyetértenek, arra nézve hivatkozom a benyújtott 
válaszfeliratokra, hivatkozom több érdemes képviselőnek 
— közöttök Csernátony Lajos tisztelt képviselőtársunk- 
nak — nyilatkozatára, ki a külügyekről és a békéről 
szóló passusnak megváltoztatását épen azért tartja 
fontosnak és épen azért kivánja, mert meg van győ- 
ződve, hogy egész Európában nem találkozik egy státus- 
férfiú, egy ember sem, ki a magyar törvényhozásnak 
fontosságot ne tulaj donitana, és ki azt egy másodfokú 
választó testületnek tartaná. 

A második ellenvetés az, hogy a delegátiókban nem 
birunk semmi garantiával arra nézve, hogy Magyar- 
országnak érdekei kellőleg tekintetbe fognak vétetni. 
Hisz a delegátió 60 magyarból és 60 Lajtán túli tagból 

alakulván, ha a magyar. tagok közül csak egy is meg- 
nyeretik, Magyarország érdekei ellen dönthet a többség. 
Felelhetném erre, hogy ugyanazon veszély talán a Lajtán- 
túliakat szintúgy, sőt valamivel inkább fenyegeti; de 
elismerem, hogy ez nem vigasz. Szomorú, volna, ha, 
midőn jogainkat veszélyeztetve látjuk, azzal kellene 
vigasztalni magunkat, hogy másoknak jogai szintén 
veszélyben forognak. Garantiák kellenek. És vajon 
nyújtanak- e a delegátiók ily garantiákat? El fogom 
sorolni a módot, mely szerint a delegátiók alakulnak. 
A magyar delegátió a magyar törvényhozás által válasz- 
tátik, nyilvánosan tanácskozik, és miután tanácskozott, 
tagjai visszalépnek azon helyre, melyet előbb elfoglaltak. 
Már kérdem, a merészségnek mily foka szükséges arra, 
hogy valaki a delegátiókban, ismerve hazájának érdekeit, 
ismerve a nemzet óhajtásait, saját hazájának érdeke 
ellen, az őt megbízó törvényhozás ismert akarata ellen 
szavazzon ? 

Elismerem, hogy az emiitett veszély ellen a főgarantiát 
csak a becsületben találjuk és emberi természetünknek 
azon tulajdonában, mely a bátorságot, melyet az erős 
meggyőződés ad, a szemtelenségtől megtagadta. De 
mondhatjuk-e, hogy oly institutió, melynek főgarantiája 
a becsületességben fekszik, a szükséges garantiákat 
nélkülözi? Mert végre nem ez képezi-e alapját egész 
parlamentáris rendszerünknek, s vele minden alkotmá- 
nyosságnak, mely azonnal lehetetlenné válik, ha a 
bizalom, melyet egyesek becsületességébe helyezünk, 
garantiául el nem fogadtatik? Á nemzet megválasztja 
képviselőit, megválasztja azon meggyőződésben, hogy 
kötelességüket fogják teljesíteni, és mindenben a nemzet 
érdekeit fogják szem előtt tartani. 

De vajon nem tartozik-e a lehetőségek közé, hogy e 
képviselők a bennük helyezett bizalomnak nem felelnek 

az utolsó törvényhozás alatt tett, és azt, mit tőle a 
jelen ülésszak alatt várunk. Egyébiránt meg vagyok 
győződve, hogy t. barátom Vukovics, kinek alkotmányos 
érzelmeit már előbb ismertem, mielőtt a hazát elhagyta, 
ki azóta Európa legalkotmányosabb országában lakott, 
azt, hogy a magyar törvényhozás fontosságát elveszti, 
maga sem számítja a lehetőségek közé, mert oly törvény- 
hozás, mely a nép ily széleskörű választásából lép ki, 
mely a népnek érzelmeit, meggyőződéseit képviseli, 
melynek körében a népnek minden óhajtása és minden 
kivánata nyilvánul, az ily törvényhozás csak akkor 
veszthetné el fontosságát, csak akkor sülyedhetne le, 
ha a képviselők és a nép egyiránt megfeledkeznének 
kötelességeikről. Nem az, mi a chartában a törvény- 
hozás joga gyanánt felírva áll, hanem azon összeköttetés, 
melyben a törvényhozás a nemzettel áll, az, hogy a mi 
a törvényhozás körében kimondatott, a nép nyilatkoza- 
tának tekintetik, szerzi meg mindenekelőtt a törvény- 
hozásnak fontosságát. Hogy pedig e részben a Ház másik 
oldalán ismét többen, — sőt úgy hiszem, sokan — 
velem egyetértenek, arra nézve hivatkozom a benyújtott 
válaszfeliratokra, hivatkozom több érdemes képviselőnek 
— közöttök Csernátony Lajos tisztelt képviselőtársunk- 
nak — nyilatkozatára, ki a külügyekről és a békéről 
szóló passusnak megváltoztatását épen azért tartja 
fontosnak és épen azért kívánja, mert meg van győ- 
ződve, hogy egész Európában nem találkozik egy státus- 
férfiú, egy ember sem, ki a magyar törvényhozásnak 
fontosságot ne tulaj donitana, és ki azt egy másodfokú 
választó testületnek tartaná. 

A második ellenvetés az, hogy a delegátiókban nem 
bírunk semmi garantiával arra nézve, hogy Magyar- 
országnak érdekei kellőleg tekintetbe fognak vétetni. 
Hisz a delegátió 60 magyarból és 60 Lajtán túli tagból 

alakulván, ha a magyar. tagok közül csak egy is meg- 
nyeretik, Magyarország érdekei ellen dönthet a többség. 
Felelhetném erre, hogy ugyanazon veszély talán a Lajtán- 
túliakat szintúgy, sőt valamivel inkább fenyegeti; de 
elismerem, hogy ez nem vigasz. Szomorú volna, ha, 
midőn jogainkat veszélyeztetve látjuk, azzal kellene 
vigasztalni magunkat, hogy másoknak jogai szintén 
veszélyben forognak. Garantiák kellenek. És vajon 
nyujtanak-e a delegátiók ily garantiákat? £1 fogom 
sorolni a módot, mely szerint a delegátiók alakulnak. 
A magyar delegátió a magyar törvényhozás által válasz- 
tátik, nyilvánosan tanácskozik, és miután tanácskozott, 
tagjai visszalépnek azon helyre, melyet előbb elfoglaltak. 
Már kérdem, a merészségnek mily foka szükséges arra, 
hogy valaki a delegátiókban, ismerve hazájának érdekeit, 
ismerve a nemzet óhajtásait, saját hazájának érdeke 
ellen, az őt megbízó törvényhozás ismert akarata ellen 
szavazzon ? 

Elismerem, hogy az említett veszély ellen a főgarantiát 
csak a becsületben találjuk és emberi természetünknek 
azon tulajdonában, mely a bátorságot, melyet az erős 
meggyőződés ad, a szemtelenségtől megtagadta. De 
mondhatjuk-e, hogy oly institutió, melynek főgarantiája 
a becsületességben fekszik, a szükséges garantiákat 
nélkülözi? Mert végre nem ez képezi- e alapját egész 
parlamentáris rendszerünknek, s vele minden alkotmá- 
nyosságnak, mely azonnal lehetetlenné válik, ha a 
bizalom, melyet egyesek becsületességébe helyezünk, 
garantiául el nem fogadtatik? A nemzet megválasztja 
képviselőit, megválasztja azon meggyőződésben, hogy 
kötelességüket fogják teljesíteni, és mindenben a nemzet 
érdekeit fogják szem előtt tartani. 

De vajon nem tartozik-e a lehetőségek közé, hogy e 
képviselők a bennük helyezett bizalomnak nem felelnek 

meg? és vajon az egész képviselői rendszer nem nyujt-e 
semmi garantiát azért, mert annak tulajdonképen utolsó 
garantiája szintén a becsületesség és semmi más? 

Még egy ellenvetést emelt a delegátió ellen Vukovics 
Sebő t. barátom, ki azt állitá, hogy a delegátió intéz- 
ménye nem népszerű, hogy az a nemzet életébe nem 
ment át, hogy míg más intézményeink mind olyanok, 
melyekhez a nemzet ragaszkodik, így például a megyei 
rendszer, az országgyűlés : a delegátiók még nem vertek 
gyökeret a nemzet alkotmányos meggyőződésében. 
Tökéletesen áll t. barátomnak ezen észrevétele ; de ezen 
észrevétel végre csak azt bizonyltja, hogy institutiók, 
mielőtt a nép által soká gyakoroltattak volna, két rövid 
év alatt a nép életével nem forrhatnak össze; és ezen 
ellenvetés áll jóformán minden újabb institutióról, 
minden reformról. Én legalább meg vagyok győződve, 
hogy ha például azon időben, midőn elődeink — még 
akkor csak a nemesség — a Bakoson összegyűltek, és 
azután magok helyett csak követeket küldöttek az 
országgyűlésre, ha valaki azt mondta volna, hogy ezen 
institutió még a nép életébe nem ment át : alkalmasint 
az új rendszer megkísértése után két esztendővel akkor 
is helyesen mondhatta volna, hogy csak egy szó kell, 
hogy a nemesség ismét összességében gyűljön össze a 
Bakoson és ne szóljon senki arról, hogy egy megye két 
vagy több követet küldjön az országgyűlésre. 

Ki vagyok fáradva és félek, még inkább kifárasztottam 
a t. Házat. 

Csak még egyről kell szólanom. 

Mondatott, hogy a közös ügyekre nézve hozott 
törvények a nemzet jövőjét veszélyeztetik. Én részem- 
ről mélyen tisztelem azon hazafiúi aggodalmat, mely 
mindenekelőtt a haza jövőjéről gondoskodik. A ki oly 
ügyben, mely a haza jövőjével összeköttetésben van, 

vagy csak lehet is, személyes hiúságát vagy érdekeit 
yeszi tekintetbe, nem érdemli meg, hogy e körben üljön. 
És ha a magyar nemzet a lehetőleg legkedvezőtlenebb 
helyzetben századokon át föntartotta magát; ha az 
utolsó szomorú idők alatt, midőn a fergeteg után még 
kínosabb szélcsend következett be, a magyar nemzet 
fentartotta életerejét: azt annak köszönjük, mert azon 
vádat, hogy legfontosabb érdekeinket a jövőnek felál- 
dozzuk, nem vettük semmibe. Biztosítani kell a jövőt: 
ez első, legszentebb kötelességünk. De mikép fogjuk 
biztosítani a jövőt? Mindenekelőtt úgy, ha tekintetbe 
véve helyzetünket, erőnkről nem teszünk fel többet, mint 
a mi attól kitelik. Másodszor, ha nem feledjük el, hogy 
— miután, mint Irányi képviselőtársunk tapasztalásai 
nyomán elmondá, a magasabb polcz, melyre más nemzetek 
emelkedtek, múveltségöknek, tudományuknak, munkáj ok- 
nak és mindenekelőtt polgári szabadságuknak ered- 
ménye — első kötelességünk arra törekedni, hogy 
nemzetünk mind e tekintetben velők egy fokra emelkedjék. 
De vajon ezt az által fogjuk-e elérni, ha a helyett, hogy 
munkához fognánk, ismét és ismét politikai vitatkozá- 
sokkal foglaljuk el időnket, míg végre elértük, hogy 
egy czikkelylyel több legyen törvénykönyvünkben, mely 
jogainkat állítólag biztosítja, míg a nemzet megakadá- 
lyoztatva haladásában, nélkülözi mindazt, mi arra 
szükséges lenne, hogy létét és jövőjét valósággal bizto- 
sítva láthassuk? Erős megyőződésem, hogy nemzetünket 
jelenleg kevesebb veszély fenyegeti, mint előbb. Nézetem 
szerint oly nemzet, mely parlamentáris kormánynyal és 
alkotmánynyal bir, s melynek törvényhozása nem 
kiváltságokra, hanem az egész népre támaszkodik, egy 
oly nemzetnek alkotmányos jövője veszélyeknek kitéve 
nincs, habár alkotmányos szervezetében némely hiányok 
fordulnának elő. 

De vannak más veszélyek, veszélyek, melyek e hazát 
csakugyan fenyegetik. Irányi t. képviselő-társunk felhozta 
azokat, melyek a hazát a határaink közt lakó különböző 
nemzetiségek részéről fenyegethetnék. Én részemről e 
veszélyektől nem félek, nem félek pedig azért, mert 
visszatekintve multunkba, megnyugvást látok ezen 
nemzetiségeknek mind ekkoráig tanúsított magoktartá- 
sában, és mert érzem magamban, és meg vagyok győződve 
a képviselőház minden tagjának azon elhatározásáról, 
hogy hazánkban lakó minden polgárnak meg fogják 
adni mindazon szabadságot, mely arra szükséges, hogy 
magát erősen kötve érezze e hazához. 

Nem félek én a forradalamtól sem. Ázt gondolom, 
ismerem e nemzetet, ismerem múltját, és azért tudom, 
hogy e nemzet nem olyan, mely ok nélkül forradalomra 
hagyná magát ragadtatni, és tudom, hogy a forradalomra 
ok nem fog adatni ; azért teljesen meg vagyok győződve, 
hogy midőn tegnap Irányi képviselő úr azon meggyőző- 
dését fejezte ki, hogy e hazában senki nem forradalmi, 
csakugyan nagy igazságot mondott. 

De vannak más veszélyek is, külső veszélyek s habár 
bizonyos tekintetben helyeslem és mindenesetre irigylem 
t. képviselőtársunknak, Irányi Dániel úrnak, azon 
meggyőződését, hogy egy 15 millióból álló nemzet 
mindennek ellenállhat : részemről azonban nem vagyok 
egészen meggyőződve arról, hogy azon erőmegfeszítés, 
mely arra szükséges, hogy egy 15 millióból álló nemzet 
egy 60 millióból álló ellenségnek ellentálljon, hogy ezen 
erőmegfeszités örökké tarthasson, és épen azért tartom 
szükségesnek, hogy ezen eshetőségek ellen magunkat 
máskép is biztosítsuk ; és ámbár t. barátomnak, Komárom 
város érdemes képviselőjének, azon nézetében is osztozom, 
hogy Magyarország egy maga épen oly jól meg tudná 
magát védelmezni minden külellenség ellen, mint ő 

felségének Lajtán- túli országai: meg vagyok győződve 
arról is, hogy azt együtt még sokkal jobban tehetjük, 
s hogy azért mindkettőnknek érdekében fekszik, hogy 
együtt védelmezzük magunkat. 

Ebben fekszik oka, miért tartom én szükségesnek, 
hogy a múlt országgyűlés által eszközölt közjogi kér- 
dések megoldásához ragaszkodva, ezen kérdéseknek újból 
való feszegetésétől tartózkodjunk. 

A nemzetnek jövője főként magától a nemzettől függ, 
függ azon erélytől és határozottságtól, melylyel a polgári 
szabadság és művelődés ösvényén előbbre halad ; és így 
jövőjéről, meggyőződésem szerint, azok gondoskodnak 
legjobban, kik őt ebben elősegítik s mindent, mi haladá- 
sának akadályául szolgálhatna, elhárítanak, nem pedig 
azok, kik azt hirdetve, hogy hiszen úgyis minden el 
van már veszve, a nemzetnek bizalmát önmagához és 
törvényhozásához megrontják s a helyett, hogy a nemzetet 
munkára intenék, azt oly czélok elérésével kecsegtetik, 
melyeknek elérhetéséről ők, legalább hosszú ideig, magok 
is kételkedtek. 

XXX. 

A NAPIREND ÜGYÉBEN. 

Némi tekintetben félreértések forognak fenn ez egész 
kérdés mostani tárgyalásánál. Kétséget nem szenved, 
hogy ha a Ház egy részének, legyen az a többség vagy 
a kisebbség, valamely törvényjavaslat ellen bizonyos 
kifogásai vannak, ha azt tárgyalni nem akarja, a Ház- 
nak egy részét, sőt egyes képviselőt sem lehet kizárni 
azon jogának gyakorlatából, hogy valamely kérdésről 
nézeteit előadja. De kérdem : vajon ha mi szigorúan a 
Ház szabályaihoz ragaszkodunk, lehetetlenné van-e téve 
bárkinek is, hogy a kérdésnek ezen oldalát megvitassa ? 
Mi az általános vita természete ? Az általános vita ter- 
mészete az, hogy a mint az első kérdés kitűzetik : 
elfogadja-e a Ház a törvényjavaslatot a részletes tárgya- 
lás alapjául; egy rész, mely azt helyesnek tartja, elfogadja, 
a másik rész nem fogja elfogadni, s az indokokat, miért 
nem fogadja el, épen az általános vitánál fogja elmon- 
dani. Ez indokok közt kétségkívül legfontosabb az, hogy 
p. o. valamely kérdést nem tart tárgyaihatónak addig, 
míg egy másik kérdés felől a kormánynak vagy a több- 
ségnek nézeteit nem ismeri, vagy hogy általában véve 
e kérdést nem tartja tárgyaihatónak, ha azzal együtt 
egy más kérdés nem tárgyaltatik. Ha tehát az által, 

hogy szigorúan ragaszkodunk a házszabályokhoz, a Ház- 
nak egy része, sőt legkisebb része is ki volna abból 
zárva, hogy nézeteit előadja s a kérdésnek ez oldalát is 
felvilágosítsa, akkor én azt mondom, még erőt vehetnénk 
a házszabályokon, mert ez természetes joga a parla- 
mentarismusnak. 

De miután az által, hogy a Ház szabályaihoz ragasz- 
kodunk, és az általános tárgyalásba belemegyünk, senki 
— Komárom városa érdemes képviselője ép oly kevéssé, 
mint bárki más — abban akadályozva nem lesz, hogy 
érveit felhozza, sőt miután meg vagyunk győződve, 
hogy épen a vitának legnagyobb része épen e körül fog 
forogni : én teljességgel át nem látom, miért vitatkozunk 
e kérdés fölött itt ilyen hévvel, s miért nem megyünk 
bele az általános tárgyalásba, miután épen az által, ha 
az általános tárgyalásba beleereszkedünk, Komárom 
városa képviselőjének nézete leginkább és legelsőbben 
van elérve, oly annyira, hogy én, a ki akkor, midőn ő 
beszédét megkezdé, nem voltam szerencsés a teremben 
lenni, és később jővén be, argumentatióját hallottam, 
meg voltam győződve, hogy ő már az általános tárgya- 
lásba beleereszkedett és az általános tárgyalásnál a tör- 
vényjavaslat ellen épen ezen legerősebb érvekkel lépett fel. 

XXXI. 

A BÍRÓI hatalom gyakorlásáról szóló 

TÖRVÉNYJAVASLAT ÜGYÉBEN. 

Mindenekelőtt kijelentem, hogy én az előttünk fekvő 
törvényjavaslatot részletes tárgyalás alapjául elfogadom, 
mert azon okoknál fogva, a melyeket az igazságügy- 
minister tegnap előadott, ez ügyek törvény által való 
elrendezését elodázhatlannak tartom, és mert a törvény- 
javaslat egyes részeivel egyetértek. Nem fogok egyéb- 
iránt az egyes részek tárgyalásába beleereszkedni, mert, 
meggyőződésem szerint, e tárgy oly nagy, hogy azt 
egyszerre tárgyalni nem lehet. Föntartom azonban 
magamnak, hogy az egyes pontokra nézve akkor adjam 
elő nézeteimet, mikor az ügy a részletes tárgyalás 
alá kerül. 

Többen az eddig szólók közül a jelen törvényjavasla- 
tot részletes tárgyalás alapjául nem fogadják el külön- 
böző okoknál fogva, de a fő és legfontosabb ok, fel- 
fogásom szerint, ugyanaz, mely tegnap t. barátomat, 
Komárom városa érdemes képviselőjét, indítványának 
előterjesztésére birta, és mely egyszerűen formulázva 
abban áll, hogy a birói hatalom szervezésének kérdése 
a megyék rendezésének kérdésével oly szoros kapcso- 
latban van, hogy az külön nem is tárgyalható. 

Meggyőződtem Várady Gábor t. képviselőtársam elő- 
adásából, hogy a fényes szónoklatot némelyek nem 
kedvelik, mert az ilyen szemkápráztató hatást idézhet- 
ve* elő, a tárgyak nyugodt és higgadt megítélését 
nehezíti. Én tehát, t. Ház, szárazan és egészen a tárgy- 
hoz tartván magamat, oly előadással fogok fellépni, a 
mely bizonyosan a leggyengébb szemeket sem fogja 
elkápráztatni. 

Mondatott, hogy a bírói hatalom szervezésének kér- 
dését mind addig nem lehet tárgyalni, míg a kormány 
a megyék rendezéséről [szóló törvényjavaslatát a Ház 
asztalára le nem teszi, és így a kormánynak szándékai 
ezen fontos kérdésre nézve ismeretlenek. Én ezen állí- 
tásban egy kis — vagy inkább egy igen nagy — 
anachronismust látok. Ha 1848 előtt a törvényhozás 
addig nem akart egyes kérdések tárgyalásába ereszkedni, 
míg a kormánynak szándékát más kérdések felől nem 
ismerte ; ha minden egyes concessiótól őrizkedett, a míg 
biztosságot nem szerzett magának a felől, hogy egy más 
concessióra számolhat; ha 1832-ben hónapokig vitat- 
koztunk — vagyis inkább vitatkoztak, mert akkor még 
szerencsére csak mint az országgyűlési ifjúság tagja 
vettem részt a vitatkozásokban — ha, mondom, 1832-ben 
hónapokig vitatkozott a törvényhozás^ azon kérdés 
fölött: a sok haladási kérdés közül melyiket vegye fel 
előbb, és egyáltalában a junctimok és az előleges 
tárgyalások kérdései a magyar parlamenti életnek egyik 
leglényegesebb részét képezték : ez tökéletesen indokolva 
volt akkori viszonyaink által. Olyan viszonyok között, 
midőn a kormány a törvényhozáson kívül s tőle egészen 
függetlenül állt, oly országban, hol a parlamentáris 
rendszer nem létezik, az előleges tárgyalások és a junc- 
timok kérdése a dolog természeténél fogva nagy fontos- 
sággal bír. 

De, t. Ház, nem fogja senki tagadni, hogy ezen hely- 
zet tökéletesen megváltozott, és bármennyire megtisz- 
telve érezzük magunkat azon érdek által, melyet képviselő- 
társaink a Ház ezen oldalán a kormánynak szándékai 
iránt mutatnak, mégis bátor vagyok azon meggyőző- 
désemet kifejezni, hogy ha t. képviselő-társaink a kor- 
mány szándékait a megyei kérdésre nézve az utolsóig 
ismernék is, ez kétségkívül nem fogná módosítani azon 
szavazatokat, melyeket a birói kérdés tárgyában a Ház 
ezen oldaláról várhatunk. 

És miért? Nézetem szerint igen helyesen; mert 
bármik legyenek a kormánynak kivánatai, óhajtásai és 
szándékai, mindezek csak annyiban bírnak fontosság- 
gal, a mennyiben a Ház többségének szándékaival 
találkoznak. 

Oly törvényhozás mellett, mely által a törvényhozás- 
nak, a képviselőknek többségétől függ, hogy a kormány 
által a Ház asztalára letett törvényjavaslatot akár részen- 
kint, akár egészben módosítsa, visszavesse s helyébe 
mást alkosson, nem a kormánynak, hanem csak a Ház- 
nak szándékai bírhatnak értékkel; mert csak a Ház 
szándékainak ismerete lehetne befolyással a birói szerve- 
zet kérdésének miként való eldöntésére. 

Már most, ha ez áll, lehet-e a törvényhozásnak kinyi- 
latkoztatni azt, hogy egy bizonyos törvényt mind addig 
nem tárgyalhat, míg nincs biztosítva az iránt, mily 
szándékok léteznek egy más kérdésben ? Kinél ? Termé- 
szetesen annál, a kinek szándékai a kérdések elhatáro- 
zásánál döntők. Azaz, hogy a törvényhozás kimondja: 
bizonyos tárgyban nem határozhat, míg a törvényhozás- 
nak szándékait, e szerint saját szándékait, nem ismeri, 
úgy, hogy ezen egész okoskodás, mely látszólag a kor- 
mány iránt bizalmatlanságot fejez ki, semmi más nem 
volna, mint bizalmatlansági szavazat, melyet a Ház 

saját szándékai iránt kimondana, oly valami, a mi a 
parlamentek történetében valóságos unicum lenne. 

Ezt csak mellékesen jegyeztem meg, és átmegyek már 
most a tárgyra. 

Hogy a birói hatalom szervezése nemcsak kívánatos, 
hanem szükséges, azt elismerjük valamennyien ; sőt azt 
hiszem, valamennyien elismerjük e tárgynak sürgősségét 
is. De legyen szabad megjegyeznem, hogy a mennyiben 
e tárgyat sürgősnek tartjuk, e kérdések megoldását nem 
fogjuk az által gyorsítani, ha ezen ügyet egy más, épen 
oly fontos és hasonló terjedelmű ügygyei öszekötjük; 
legalább a tapasztalás azt mutatja, hogy minden reform- 
nak, mely valaha inditványoztatott, nem volt nagyobb 
akadálya, mint azok, kik a reformot ellenezték, azaz 
nem üdvösségét vonták kétségbe, hanem mindig azt 
állították, hogy ezen reformot addig nem lehet behozni, 
míg egy más reform előbb keresztül nem megy, s hogy 
ezen reform a legnagyobb veszélyeket idézhetné elő, ha 
az más reformok előtt tárgyaltatnék. 

Egy franczia közmondás azt tartja, hogy a pokol 
csupa jó szándékkal van kikövezve. Még igazabban 
lehetne mondani, hogy azon tér, melyen a megrögzött 
conservativismustól a reactióig mindazok, kik a refor- 
mot ellenzik, legjobban érzik magokat, junctimokkal 
és az előlegesség kérdéseivel van szőnyegezve. A reactio 
sehol nem érzi magát kényelmesebben, mint ily téren, 
épen azért, mert ezen szőnyegen a lépések, melyekkel 
előre haladnak, nem hallatszanak. 

Távol legyen tőlem, hogy ezen szándékot valakiben 
feltegyem, de csak a dolog szükséges következményeire 
akartam figyelmeztetni. Hogy pedig a dolognak szük- 
séges következménye e kérdésnek elhalasztása, ez az én 
meggyőződésem szerint nem szenved semmi kétséget. 

És most legyen szabad még egyre figyelmeztetnem a 

t. Házat. Ha az 1848-iki törvényhozás, melyre tisztelet- 
tel és büszkén tekintünk vissza, ezen utat követte volna, 
melyet Komárom városa tisztelt képviselője ajánl, akkor 
mindazon törvények, melyekre most öntudattal hivat- 
kozunk, nem léteznének, nem léteznék legalább semmi 
esetre a parlamentáris kormányról alkotott törvény, 
mely kétségkívül a megyei kérdéssel még sokkal 
szorosabb összeköttetésben áll, mint a birói kérdés. 
Ezeket előrebocsátva, átmegyek magáraa tárgyra. Monda- 
tik, hogy a birói hatalom és a megyék szervezésének 
kérdése csak együtt tárgyalható, mert e kérdések a leg- 
szorosabb kapcsolatban állanak egymással, úgy hogy 
nem is különíthetők el a nélkül, hogy ez a megoldás 
czélszerüségének ne ártana. 

Hogy e két kérdés összeköttetésben áll egymással, 
az nem szenved kétséget. Egyáltalában nincs fontosabb 
politikai kérdés, mely egymással összeköttetésben ne 
állna; sőt az államszervezetnek minden egyes része 
közt oly összefüggés létezik, hogy minden hiány, mely 
a szervezet egy részében mutatkozik, szükségkép hat 
minden többire is; a mi szükséges következése annak, 
hogy az állam nem életnélküli gépezet, hanem élő 
organismus. Helyes tehát azon állítás, hogy a birói 
hatalom és a megye szervezésének kérdése összekötte- 
tésben állnak. Kétségbevonhatatlan még azon állítás 
is, hogy ezen összeköttetés Magyarországban, hol a 
birói hatalom a megyék körében jelenleg nagyobb, 
mint bárhol, — sőt még tovább megyek és megenge- 
dem, hogy e két kérdés más országokban is — hajdan 
szorosabb összeköttetésben állott egymással, mint más 
kérdések. 

Mind az, a ki a helyhatóságok kérdését tanulmá- 
nyozta s az alkotmányos államok fejlődésének történe- 
tét ismeri, tudja, hogy a birói és helyhatósági hatalom- 

nak egyesítése nem valami Magyarország által feltalált 
intézkedés, hanem hogy az hajdan mindenütt létezett. 
A XYIII. századig a birói hatalom mindenütt a 
hatóságnak kiegészítő részéül tekintetett, és úgy ren- 
deztetett el; ez így volt mindenütt és mindaddig, míg 
azon elv, melyet a tudomány fölállított, hogy: a sza- 
badságnak legfőbb garantiája a hatalomnak elosztásá- 
ban keresendő, míg ezen elv, melyet szabatosan elő- 
ször Montesquieu formulázott, a practikus életben el 
nem fogadtatott, azaz, míg az újabb alkotmányos állam 
eszméjét nem fogadják el, mindazokra nézve, a kik a 
régi hatósági rendszerhez ragaszkodnak, e két kérdés 
csakugyan elválaszthatlan kapcsolatban áll egymással. 

A régi államnak feladata: biztosítani az egyeseknek 
hatalmát bizonyos körben, és mert a hatalmat semmi 
által nem lehet annyira biztosítani, mint a különböző 
hatalmak egyesítése által, a középkori állam pártolói 
egészen helyesen járnak el, ha a birói hatalomnak a 
hatóságok köréből való elvonását veszélyesnek állítják. 

De ugyanazon okok, melyek, ha a régi állam eszmé- 
jéhez ragaszkodunk, szükségessé teszik, hogy a két 
nagy fontosságú ügyet egymással összekössük és együtt 
tárgyaljuk, ugyanazon okok, vagy legalább ép oly fon- 
tos okok teszik tanácsossá azt, hogy ha az újabb kor 
értelmében alkotmányos államot akarunk megállapítani 
vagy biztosítani, e két kérdést egymástól elválaszszuk. 

Még sokkal világosabban kitűnik ez, ha a kérdést 
közelebbről tekintve, kissé gyakorlatibb oldaláról néz- 
zük, mert az előbbiek talán nagyon is doctrinálisnak 
látszanak. 

Mily czélra törekszik a törvényhozás a birói hatalom 
szervezésénél, — és mi a törvényhozásnak közvetlen 
czélja a helyhatóságok, különösen a megyék szervezésénél? 

A birói hatalom szervezésénél a czél, melyet a tör- 

vényhozásnak követni kell, az, hogy a törvények álta- 
lános rendeletei minden egyes előforduló esetben gyor- 
san, pontosan és igazságosan alkalmaztassanak. Ez az 
egyik feladata. 

A másik az, hogy az igazságszolgáltatás az egész 
országban egy és ugyanaz legyen. 

Senki, a ki a birói hatalom miként való szervezé- 
séről parlamentáris testületekben valaha szólott, nem 
vonta még kétségbe azon elvet, hogy minden nemzet, 
mely egy bizonyos körben jogosítva van a törvény- 
hozásra, jogosítva van arra is, hogy az oly pereket, 
melyek saját törvényeinek alapján kezdettek meg, saját 
törvényszékei által ítéltesse el. Ezen elv oly általános, 
hogy még Amerikában is az alkotmány világosan 
kimondja, hogy minden oly kérdés, a mely az unió 
által alkotott valamely törvény következésében támad, 
csak az unió bíróságai által ítélhető el, ámbár az 
unióban nem egyes törvényhatóságok, hanem valóságos 
államok állnak az unióval szemközt. Mert az amerikai 
polgárok, bármennyire ragaszkodjanak is egyes álla- 
maiknak nemcsak autonómiájához, hanem egy bizo- 
nyos pontig souverainitásához is: mégis átlátják azt, 
hogy az unió, mint egységes állam, megszűnnék létezni 
azon pillanatban, melyben a birói hatalom egysége az 
unióban nem léteznék. 

Valamint a törvényhozó hatalomnak egysége szük- 
séges corolláriuma a nemzet egységének: úgy a birói 
hatalom egysége szükséges corolláriuma a törvényhozói 
hatalom egységének, már azért is, mert a birói hatalom 
semmi más, mint szükséges garantia, hogy a törvények 
végre fognak hajtatni. 

Épen azért a czél, melyet a törvényhozás a birói 
hatalom alakításánál követ, egészen más, mint az, 
melyet a helyhatóságok szervezésénél kell követnie. 

A birói hatalomnál a czél az, hogy a birói hatalom 
országos legyen, hogy egysége és egyenlő eljárása biz- 
tosíttassák, s a törvényszékek csak a törvénytől függ- 
vén, minden egyes helyi vagy osztályi befolyáson kívül 
álljanak. 

A helyhatósági szervezetnek alkotásánál a feladat, 
melyet a törvényhozásnak követnie kell, egészen más. 
A helyhatósági szervezetnek feladata, hogy általa a 
közigazgatás a lehetőségig az egyes helyhatóságok lakói- 
nak érdekében vezettessék, hogy benne az egyes vidé- 
kek vágyai, óhajtásai, szükségei érvényre jussanak. 

A birói hatalom szervezésénél a bírónak független- 
sége, a helyhatósági szervezetnél a tisztviselők felelős- 
sége képezi a főtekintetet, melyet a törvényhozónak 
szem elől tévesztenie nem szabad. És semmi nem 
különbözik inkább, mint azon tulajdonok, melyeket a 
bíróban s a helyhatósági tisztviselőben keresünk. 

A bíró csak úgy felelhet meg hivatásának, ha azon 
körnek, melyben magas functióit gyakorolja, külön 
érdekein túlteszi magát; holott a helyhatósági tiszt- 
viselőtől méltán azt követeljük, hogy saját helyható- 
ságának érdekeit képviselje mindenek előtt, s osztozva 
azon körnek nézeteiben és irányában, semmi iránt ne 
lelkesüljön inkább, mint saját törvényhatóságának jóléte 
és gyarapodása iránt. 

Már most kérdem: ha a bírói hatalom organisátió- 
jánál fő kellék az, hogy a bírói hatalom országos 
legyen, és ha a helyhatóságok szerkezete rendezésénél 
arra kell törekednünk, hogy minden egyes helyhatóság- 
nak az ott nyilatkozó kívánságok, óhajtások és szük- 
ségek kifejezésre találjanak; ha ennek következtében 
egészen különbözők az eszközök is, melyek által a 
kitűzött czél elérhető; ha például a bírói hatalom 
organisatiójánál igen kevesen óhajtják a hivataloknak 

választás által való betöltését, s ezek is a választási 
jog gyakorlatát ez esetben megszorítják, s bizonyos 
qualificatiók felállítását tartják szükségesnek, vagy csak 
a kijelölési jogot veszik igénybe, a birák elmozdíthat- 
lanságát pedig mindenki föltétlenül szükségesnek ismeri, 
míg ellenben a helyhatósági szerkezetnél senkinek 
sem fog eszébe jutni, hogy a választást a hivatalok 
betöltésénél veszélyesnek állítsa, vagy épen azt követelje, 
hogy a helyhatósági tisztviselő elmozdithatlan legyen; 
ha, mondom, ennyire különbözik közvetlen czélja ezen 
két institutiónak, — nem mondom, hogy végczélja, 
mert minden intézménynek végczélja ugyanaz, — de 
ha annyira különbözik a közvetlen czél, ha annyira 
különböznek az eszközök, melyeket a czél elérésére 
egyik és másik esetben használni kell: vajon czél- 
irányos-e, avagy csak tanácsos-e, hogy e két ügyet 
együttesen tárgyaljuk, mintán ennek nem lehet más 
következése, mint az, hogy vagy a birói hatalom szűk- 
ségeit tartván mindenek fölött szem előtt, subordinál- 
juk ennek a helyhatóságok czélszerű szervezését, vagy 
a helyhatóságok érdekeit oltalmazva, ezeknek subor- 
dináljuk a bírói hatalom czélszerű rendezését, és így 
oly institutiókat alkotunk, melyek sem az egyik, sem 
a másik czélnak tökéletesen nem felelnek meg, oly 
institutiókat, melyek mellett a bírói hatalom nem 
lesz országos és a helyhatóságok szervezete nem lesz 
olyan, hogy azok az egyes helyhatóságok érdekeit 
valósággal biztosítsák és az önkormányzat elvének meg- 
feleljenek. 

Ez oknál fogva nem tartom czélszerűnek, hogy e két 
nagy fontosságú kérdés együtt tárgyaltassék. 

De én azt hiszem, hogy tulaj donképen nem is a két 
tárgynak rokonsága és összefüggése azon fő ok, melyért 
azoknak együttes tárgyalása kívántatik, s egészen más 

indokok azok, melyek e kívánatnak alapját képezik, 
és ezek röviden elmondva a következők. 

A bírói hatalom eddig a megyei szerkezet egyik fő és 
lényeges részét képezte. Ha már most a bírói hatalmat 
külön szervezzük, ez által a megyék elvesztik fontos- 
ságukat és ezen úton a megyék institutiója veszélyeztetik, 
azon institutió, melynek köszönjük alkotmányunknak 
a múltban fennmaradását, és a melytől várjuk a jövő- 
ben az önkormányzat és vele a szabadság biztosítását. 

Én, t. Ház, elismerem ezen ok fontosságát, elismerem 
azt is, hogy az előzmények, melyekből ezen okoskodás 
kiindul, helyesek. Nem szenved kétséget, hogy a bírói 
hatalom elvétetvén a megyéktől, sok hivatal, a mely- 
nek fontossága eddig épen abban állt, hogy a közigaz- 
gatási és bírói functiókat magában egyesítette, elveszti 
tekintélyét, és megengedem, félni lehet, hogy a hivatalok 
fontosságával egyesek előtt tán a megye is el fogja 
yeszteni érdekességét, mondom, egyesek előtt. Az is 
áll, hogy a XIX. században a bírói hatalomnak oly 
organisátióját, a mely által a megyék hatalomköre 
szűkebbre ne szoríttatnék, én magamnak képzelni sem 
tudom. Csak a következtetéseknél, melyeket ebből von- 
nak, térnek el nézeteink. 

Volt idő, nem rég, midőn a magyar nemzet összes 
nyilvános élete, egész nemzeti politikánk a megye 
körében folyt le. Szükséges következése volt ez azon 
szerencsétlen viszonyoknak, melyek alatt hazánk fővárosa 
a törökök kezében levén, az országnak nem volt köz- 
pontja, és azért minden megyének magának kellett 
magáról gondoskodnia. E szerencsétlen epocha után 
egy másik következett, mely alatt alkotmányunk foly- 
tonos megtámadásoknak levén kitéve, nemzetünk nem 
gondolhatott a haladásra, hanem minden erejét alkot- 
mányának megóvására központosította, és így, miután a 

megyei szerkezet erre a legalkalmatosabb eszköznek 
mutatkozott, igen természetes, hogy minden közigaz- 
gatási, minden bírói tiszt, és végre még a törvényhozás- 
nak legfontosabb részei is, a megye körében összpon- 
tosíttattak. De ennek szükséges következése az volt, 
hogy haladás nem történhetvén változás nélkül, nem 
hajadhatunk semmi téren a nélkül, hogy minden lépés- 
sel, melylyel haladtunk, a megyék hatásköre csorbát ne 
szenvedjen. 

A legnagyobb csorbát szenvedte megyei szerkezetünk 
kétségkívül 1848-ban, midőn a parlamenti kormány 
behozatván és megállapíttatván azon képviseleti rend- 
szer, melynek következtében mi itt ülünk, a megyék, 
melyek utasítási joguk által a törvényhozás tényezői 
voltak, ezen hatáskörüket elvesztették. De kérdem : 
vajon azon tekintet, hogy a megyéknek hatásköre ez 
által szenvedni fog, visszatartóztatta-e a törvényhozást, 
hogy 1848-ban azt tegye, a mit szükségesnek tartott, 
és behozza a törvényhozásnak azon rendszerét, a mely 
nélkül a XIX. században a haladás és szabadság egy- 
iránt lehetetlen ? És vajon, kérdem, mi, kik itt vagyunk, 
fogjuk-e magunkat visszatartóztatni hasonló tekintet 
által akkor, ha majd a község rendezésének kérdése 
kerül szőnyegre, ámbár minden kétségen kívül a megyék- 
nek hatáskörét semmi nem szorítja meg inkább, mint 
épen a községek rendezése? Nekünk feladatunk nem 
az, hogy a megyét, hanem az, hogy a hazát tartsuk 
meg ; nekünk nem az feladatunk, hogy egyes osztályok 
befolyását biztosítsuk institutiók által, hanem az, hogy 
institutiók által biztosítsuk az egész magyar nép szabad- 
ságát. 

Azért még azon esetben is, ha meg volnék győződve 
arról, hogy e törvényjavaslat, mely előttünk fekszik, 
a megyei institutiót minden befolyásától megfosztja, 

miután meg vagyok győződve, hogy a bírói hatalom 
czélszerű szervezése haladásunk érdekében szükséges, 
és hogy a törvényjavaslat egyes rendelései azon elvek 
szükséges következményeinek tekinthetők, melyeket 
1848-ban kimondottunk: én ezen törvényjavaslat mellett 
szavaznék. 

De nem vagyok erről meggyőződve, sőt az ellenkezőt 
hiszem. 

Nem szenved semmi kétséget, hogy midőn valamely 
nemzet alkotmánya oly átalakuláson megy. keresztül, 
mint 1848-ban a mienk, midőn a rendi szerkezet 
helyébe egyszerre a népképviselet elve állíttatik fel, 
akkor ezen nemzetnek institutiói között nincs olyan, 
sőt nem is képzelhető, mely nagy átalakuláson nem 
menne keresztül. Ez történt a megyékkel is; és én 
hivatkozom azokra, a kik megyei szerkezetünk műkö- 
dését újabb időben sokkal éberebb figyelemmel kisér- 
ték, mint én: nem fogják-e bevallani, hogy a megye 
jelenleg egészen más, mint 1848-ig volt? Ez fog tör- 
ténni ezentúl is azon mértékben, melyben az 1848-iki 
törvények minden következésökben alkalmazva lesznek 
és életbe léptettetnek. De ebből mi következik? Az, 
hogy valamint minden institutió, úgy a megyei insti- 
tutió is oly országban, a melynek törvényhozása a nép- 
képviseletre van alapítva, a mely parlamentáris kor- 
mánynyal bir, és a mely haladni akar, hogy, mondom, 
ily országban a megyei institutió nem lehet ugyanaz, 
mely ugyanazon országban czélszerűnek, sőt szükségesnek 
mutatkozott akkor, midőn az országnak törvényhozása 
tisztán a privilégiumra volt alapítva, midőn annak 
parlamentáris kormánya nem volt, midőn az nem haladni 
akart, hanem csak conserválni azt, a mit birt. Követ- 
kezik tehát ebből, hogy a megyei rendszer ezentúl nem 
lehet többé az, a mi eddig volt; következik, hogy a 

megyei rendszernek befolyását és biztosságát sem keres- 
hetjük abban, a miben a megyerendszer hatalmát és 
befolyását 1848 előtt kerestük; de nem következik az, 
hogy a megyerendszer azért el fogja veszteni fontosságát. 

Igen nagy, nézetem szerint, azok csalódása, a kik azt 
hiszik, hogy valamely institutiót az által lehet erősíteni, 
ha a legkülönbözőbb hatalmak egy institutió körébe 
összehalmoztatnak. A monarchia barátai megkísértették 
ezt az előbbi századokban, és mindazon hatalom össze- 
halmozásának, mely a monarchia érdekében megkísér- 
tetett, az volt következése, hogy még ezen legerősebb 
institutió sem bírta el a rá fektetett terheket, és mind 
azon veszélyek, melyek a monarchiát a XVIII. században 
egyes országokban környezték, csak annak következései, 
hogy a monarchikus hatalom oly körökre terjesztetett 
ki, melyek természetes feladatán kívül fekszenek. 

Ez történik minden institutióval, és én részemről 
mindig meg voltam győződve, hogy megyei szerkeze- 
tünket semmi sem fenyegeti nagyobb veszély ly el, mint 
épen annyi különböző és nem együvé való functiónak 
összehalmozása oly kezekben, melyek azoknak viselésére 
nem képesek ; mert a megye, mondjunk akármit, szóljunk 
róla akármily költőileg, helyhatósági szerkezet, nem 
más, és mint minden helyhatósági szerkezet, csak annyi- 
ban és addig erős és biztos, a meddig saját körében 
marad, a meddig tisztán az önkormányzat elvét valósítja. 

Ha ezen institutiónak körét oly terekre terjesztjük 
ki, hol ezen institutió nem működhetik üdvösen, akkor 
ez által az institutiót magát csak gyengítjük, mert 
minden hatáskör, melyet valamely institutiónak, vagy 
valamely embernek adunk, csak annyiban növeli annak 
hatalmát, a mennyiben ezen functiót jól képes teljesíteni; 
és ismét hivatkozom azokra, a kik a megyék műkö- 
dését nemcsak most, hanem az előbbi időkből nálamnál 

jobban ismerik: vajon nem épen annak tulajdoníthat- 
juk-e azt, hogy a megye, épen mint helyhatósági szer- 
kezet, felelt meg legkevésbbé feladatának? Nemcsak a 
mostani korról szólok, hanem szólok az 1848-at meg- 
előzött időkről, midőn a panaszok talán nem voltak 
oly sűrűk, mint most, de panaszok léteztek épen úgy, 
mint jelenleg. 

És ha a municipális szerkezetnek legbuzgóbb barátai 
is elismerik azt, hogy megyéink 1848 előtt is, épen 
mint helyhatósági szerkezet feleltek meg legkevésbbé 
czélj oknak, hogy azok a megye lakóinak külön érdekeit 
nem biztosították eléggé, hogy az administratiót nem 
kezelték úgy, mint az kívánni lehetett: ennek egyedüli 
okát épen csak abban kereshetjük, hogy megyéink, el- 
foglalva más érdekek által, nem voltak képesek arra, 
hogy azon functiókat kellőleg teljesítsék, melyek tulajdon* 
képen hivatásukat képezték. 

Ebben fekszik, felfogásom szerint, a legnagyobb veszély, 
mely a megyéket fenyegetheti. És ezen veszélynek el- 
kerülése az, a mire mindazoknak törekedniök kell, 
kik a megyei rendszernek valóságos barátai. 

Mert mondatik ugyan, hogy a megyei szerkezet vég- 
hetlenül népszerű, hogy a nemzet geniusával össze van 
forrva, s hogy a nemzetnek ezen intézményhez való 
ragaszkodását senki ki nem irthatja kebléből; de ne 
ámítsuk magunkat! Én is hiszem, hogy ezen intézmény 
véghetetlenül népszerű mindazok előtt, kik ismerik; 
de ezen népszerűség bizonyosan nem terjed ki azokra, 
kik ezen intézménynek 1848-ig csak passiv részesei 
voltak; ezek előtt, kik a nemzet többségét képezik, a 
megyei rendszernek népszerűségét csak ezentúl kell 
megszereznünk. Meg fogja pedig szerezni a megyei 
intézmény általános népszerűségét az által, ha az ön- 
kormányzat eszméjének megfelelve, azt teljesen valósítja. 

Br. Eötvfo : Beszédek. 01. 18 

És valóban rosszul gondoskodnak a megyei rendszer 
népszerűsítéséről azok, kik azt kívánják, hogy a birói 
szervezetnek kérdése odáztassék el akkorra, mikor majd 
a megyei kérdés is szőnyegre kerülhet, mert ez utal 
csak ürügyet szolgáltatnak a megyei rendszer ellen- 
ségeinek, hogy azt mondhassák : ime, ez áj példa is azt 
mutatja, hogy míg a megyei rendszer létezni fog, a 
haladás minden téren lehetetlen; ime, a legszükségesebb, 
az ország, sőt az egész világ által elodázhatlannak ismert 
reformkérdés nem haladhat, mert ott van a megye, 
mely áthághatatlan gátul szolgál. 

T. Ház! Nem merítettem ki e tárgyat, mert oly 
nagy, hogy azt egy beszédben kimeríteni nem lehet. 
Hisz körülbelül mind azon okok, melyek a birói és 
közigazgatósági hatóságoknak elkülönítése mellett szól- 
nak, szólnak azoknak véleménye ellen is, kik e két 
kérdést együtt akarják tárgyalni; de végre is, azt 
hiszem, eleget mondottam annak indokolására, miért 
fogadom el tisztelt barátom, az igazságügyminister úr 
által a Ház asztalára tett törvényjavaslatot. 

Csak még néhány szót szólok. 

Ha azon tárgyalásokon végig tekintek, melyek eddig 
folytak, ha visszagondolok azon benyomásokra, melyeket 
egyes szónokok előadása közben észrevettem, én úgy 
vagyok meggyőződve, hogy azon kívánatnak, mely 
szerint a megyék és a birói hatalom szervezésének 
kérdése együtt tárgy altassék, alapját tulaj donkép azon 
aggodalmak képezik, melyek a kormány szándékára 
nézve a t. Ház másik oldalának egyes képviselői között 
támadtak. Miután azok, miket t. barátom, az igazság- 
ügyminister, előadott, az aggodalmakat nem oszlatták 
el, érzem, hogy nem volnék képes szónoklatom által 
valakinek ilyféle aggodalmait megnyugtatni. 

De legyen szabad a t. Házat figyelmeztetnem, hogy 

ez esetben a kormánynak nemcsak nyilatkozataira, 
hanem a kormány tetteire is hivatkozhatunk. Egy nagy 
fontosságú reformkérdés ment át a törvényhozáson, a 
mióta a kormány padjait elfoglaljuk: a népnevelés 
rendezésének kérdése. E kérdés általános fontosságát 
nem szükséges felemlítenem, de e kérdés fontossággal 
bír ez esetben azért is, mert a kormánynak szándékai 
az önkormányzat elve iránt semmiből nem ítélhetők 
meg biztosabban, mint azon irányból, melyet azon 
kérdésben követett. Mindazok, kik az önkormányzat 
kérdésével foglalkoztak, kik, mint a Ház másik oldalán 
ülő képviselő társaink, a helyhatósági szerkezet kifej- 
lődését alaposan tanulmányozták, tudják, hogy a jelen- 
leg létező helyhatósági szerkezet nem a régi római 
municipinmok, nem is a középkori municipális szer- 
kezet maradványa, hanem hogy az egész selfgovernement 
elve, mint ez jelenleg alkalmaztatik, az egész most 
fennálló helyhatósági szervezet nem más, mint termé- 
szetes kifejlődése azon szerkezetnek, melyek egyes pro- 
testáns egyházaknál, főkép Amerikában, az iskolára és 
egyházra nézve fennállottak. Mindenütt, — s ezt kivétel 
nélkül mondom, és nem hiszem, hogy valaki megczá- 
foljon — mindenütt, hol az iskola és egyház az önkor- 
mányzat elvének alapján van szervezve, az önkor- 
mányzat végre még az absolntismus alatt is gyökereket 
vert; alkotmányos formák alatt pedig az önkormányzat 
mindig elterjed az államélet minden részében ott, hol 
ezen elvet a nevelés és egyház körében alkalmazva 
találjuk. Az iskola, köznevelés és egyházi szerkezet 
autonómiája mindenütt megelőzője az önkormányzat 
elvének, megelőzője pedig annyira, hogy e téren nincs 
kivétel, nem hozhatunk fel példát, hogy az egyház és 
iskola autonóm szervezete nem vonta volna maga után 
az autonómiát az államélet más köreiben is. 

Ha ez 411, akkor a Ház másik oldalán ttlő t. képviselő- 
társaink be fogják vallani, hogy ha a kormánynak 
csakugyan szándéka a merev centralisátió: legalább 
gondoskodott arról, hogy szándékai soha ne létesüljenek, 
és ez talán a Ház másik oldalán ttlő t. képviselő-tár- 
saimat nem fogja megnyugtatni, de megnyugtat engem, 
mert teljes meggyőződésem szerint, a kormányt a jövő 
nem egyesek gyanitásai szerint, hanem azok szerint 
fogja megítélni, a miket e kormány valósággal tett. 



XXXTL 
A PESTI VAKOK-INTÉZETÉRŐL. 

A nagy érdeknél fogra, melylyel az egész ország 
méltán viseltetik a vakok-intézete iránt, engedje meg 
a t. Ház, hogy ezen interpellátióra azonnal válaszoljak. 

A mennyiben t. képviselő úr azon kérdést intézte 
volna hozzám : szándékozik-e a ministerium még ezen 
ülés folyama alatt egy országos vakok-intézetének, sőt 
több országos vakok-intézetének fölállítására nézve 
törvényjavaslatot terjeszteni a Ház elé, ezen kérdésre 
igennel felelhettem volna. A vakok sorsa minden két- 
ségen kívül a legszomorúbb, és így minden érző ember- 
ben rokonérzetet gerjeszt. Az állapot, melyben a vakok 
nálunk az országban léteznek, a legszánandóbb. A most 
létező vakok-intézete már csak azért is, mert az ország- 
ban létező vakok számának elfogadására elégtelen, nem 
felel meg a szükségnek; és így kötelességeim közé 
számítottam és számltom ily intézetnek czélszerü föl- 
állítására nézve törvényjavaslatot terjeszteni a t. Háznak 
tanácskozása alá. Hogy ezt tehessem — mert teljes 
meggyőződésem szerint egy vakok-intézetének fölállítása 
Magyarország szükségeinek nem felel meg, — hogy 
ezt tehessem, tudva levő dolog lévén, hogy minden 
országban a vakok az országnak egy vidékén sokkal 

nagyobb számmal fordulnak elő, mint más vidékén, — 
én már a közelebbi esztendő alatt megtettem a szüséges 
lépéseket, hogy magamnak az illető számarányokat az 
illetőkre nézve megszerezhessem. Ezeknek egy része már 
bejött; mihelyt tehát az előmunkálatokkal elkészülök, 
mint hiszem, már ezen ülésszak alatt, bátor leszek e 
tárgyban a Ház asztalára egy kimerítő törvényjavaslatot 
letenni. 

A mi magát a kérdést illeti, melyet t. barátom 
hozzám intézett, arra, fájdalom, nem felelhetek igennel. 
A vakok-intézete József főherczeg nádor ő fensége 
buzgósága által alapíttatott egyesek által mint magán 
intézet, s Pest vármegyének főfelügyelete alá helyezte- 
tett. Bármik voltak a nádor herczegnek törekvései ezen 
intézet országossá változtatása tekintetében, ezen intézet 
ezen régi jellemét tényleg még most is megtartotta, 
azaz privát-intézet, mely Pest vármegyének főfelügye- 
lete alatt áll. Ily intézetnek országosítására nézve, 
magának az intézetnek kérése nélkül, a legislatió elé 
törvényjavaslatot terjeszteni én magamat feljogosított- 
nak nem tartom. Úgyszintén a magán intézetek ter- 
mészetéből és azon autonómiából, melylyel minden 
ilyen intézet bir, következik az, hogy a tanítási rend- 
szernek megváltoztatása nem a cultus-ministeriumtól 
függ. Én semmit sem tartok óhajtandóbbnak, mint azt, 
hogy az intézetet kormányzó bizottság, mint annak 
valóságos orgánuma, azon kivánatát fejezze ki akár a 
törvényhozás, akár a ministerium előtt, hogy ezen 
intézet országosíttassék, mert akkor én azon helyzetben 
leszek, hogy az intézet országosítása iránt törvény- 
javaslatot terjeszthetek a Ház elé. Míg azonban ez nem 
történik, nem vagyok ezen helyzetben.. 

A mi az igazgatónak előbb felfüggesztését, később 
pedig elboesátását illeti, az igazgató úr szeptember 12-én 

tudósított engem ezen körülményekről, és én Pestmegye 
első alispánjához, mint a hitbizomány elnökéhez, azonnal 
kérdést intéztem ez ügy mibenlétére nézve. Erre az 
alispán úr az igazgató folyamodványának közlését kívánta. 
Ezen folyamodvány közöltetett vele, ha nem csalódom, 
még szeptember 30-án. Azóta még nem kaptam választ, 
minélfogva október 19-én a választ ismét megsürgettem ; 
ez azonban mai napig sincs kezemben, és így erre 
nézve nem vagyok azon helyzetben, hogy a t. Háznak 
felvilágosítást adhassak. Úgy vagyok azonban értesülve, 
hogy tán még a napokban, holnap vagy holnapután, 
választ fogok ez ügyben nyerhetni ; ha pedig nem, 
újra meg fogom sürgetni. 



xxxm. 

AZ EGRI NÉPISKOLÁKRÓL. 

E napokban Eger városának nagyérdemu képvise- 
lője a vallás- és közoktatási ministeriumhoz négy kér- 
dést intézet, ú. m. : 

1-ször. Hazánknak melyik törvénye az, mely neki a 
törvény rendeleteinek végrehajtása helyett annak végre- 
hajtása megakadályozására jogot adott ? 

2-szor. Melyik ismét az, mely a kormányférfiakat 
az enyém és tied fölött rendelet útján való rendel- 
kezésre és a törvény világos szavainak tetszés szerinti 
félremagyarázására felhatalmazza ? 

3-szor. Mely törvényekre alapítja a kormány azon 
intézkedéseket, melyeket Eger városában a községi és 
felekezeti iskolák között támadt súrlódások elintézé- 
sére tett? 

4-szer. Mik szándékai a kormánynak arra nézve, 
hogy a kedélyek megnyugtattassanak, és hogy a közok- 
tatás és népnevelés ügyének haladása ezentúl biztosít- 
tassák ? 

A mi az igen t. képviselő úr két első kérdését illeti, 
a mennyiben ezen kérdések csakugyan azért intéztettek 
hozzám, hogy azokra feleljek, kénytelen vagyok meg- 
vallani, hogy az igen tisztelt képviselő úrnak felelettel 
nem szolgálhatok, mert ha ismernék oly törvényt, mely 



281 

a kormánynak vagy bárkinek a törvények végrehaj- 
tásának megakadályozására jogot ad, vagy a kormány- 
férfiakat felhatalmazza arra, hogy az enyém és tied 
fölött rendeletek által határozzanak, első kötelességem- 
nek ismerném ily törvénynek megszüntetését vagy eltör- 
lését azonnal indítványba hozni. A mennyiben a tisztelt 
képviselő úr azért intézte hozzám az első két kérdést, hogy 
azokra feleljek, kénytelen vagyok kijelenteni, hogy erre 
képes nem vagyok. 

A mi a harmadik kérdést, azaz a kormánynak Eger 
városában az emiitett alkalommal tett intézkedéseit 
illeti, megbocsátja az igen tisztelt képviselő úr, ha 
kérdésénél valamivel tovább megyek, és a t. Házat 
értesítem azon elvekről, melyeket a kormány nemcsak 
ezen esetben, hanem több analóg esetben, melyek az 
utóbbi időben előfordultak, követett. 

Miután, a mint a t. Ház tudja, Magyarországon a 
népnevelésről alkotott legutóbbi törvény előtt csaknem 
kizárólag felekezeti iskolák léteztek, és miután ezen 
felekezeti iskolák főleg nagyobb községekben nagy 
részben a községek adományaiból és hozzájárulása 
által tartattak fenn : igen természetes, hogy miután az 
1868 : XXXVEI. t.-czikk minden községnek jogot adott 
arra, hogy községi iskolákat állítson fel, és a községi 
adózást tisztán ezen községi iskolák felszerelésére szen- 
telje: több helyen előfordult azon eset, hogy a feleke- 
zeti iskolák fennállása pillanatnyilag veszélyeztetve volt, 
vagy legalább nehézségekbe jutott az által, hogy a 
község, mely eddig ily felekezeti iskolákat segélyezett, 
ezen segélyezést azoktól elvonta. Ezen nehézségek 
között első helyen állottak a községi épületek, melyek 
a felekezeti iskoláknak helyéül szolgáltak és hasonló 
eset az utóbbi időben a helyiségre nézve három for- 
dult elő : Nagy-Váradon, Egerben és Ó-Budán. 

Az 1868-iki törvény minden községnek jogot adott 
községi iskolának felállítására, feljogosította a közsé- 
geket arra, hogy mint eddig, ezentúl is segítsék a 
felekezeteket, de azon feltét alatt, hogy a segély min- 
den felekezet között igazságos arány szerint legyen fel- 
osztva; ennélfogva felhatalmazta a községeket arra is, 
hogy ha felekezetet segélyezni nem akarnak, és az 
összes községi vagyont a községi iskola fentartására 
akarják szentelni, ez teljesen szabadságukban álljon. 
A községi vagyon közé tartoznak kétségen kívül a 
községi épületek is, minden községnek, mely eddig 
községi épületet felekezeti iskolának átadott, kétség- 
kívül jogában állott ezen épületét ezentúl községi isko- 
lának szentelni, és annak használatát a felekezettől 
elvonni. 

A határozó erre nézve az, kit illet az épület tulaj- 
dona, a tulajdonjogot pedig a kormány előtt, mely a 
jogi kérdéseknek bővebb vitatásába nem bocsátkozhatik, 
nem határozhatja meg más, mint a telekkönyv. E sze- 
rint a három fenforgó esetben a kormány azon alap- 
elvből indult ki, hogy ott, hol az épület, melyben fele- 
kezeti iskola tartatott, községi épületnek van a telek- 
könyvbe bevezetve, ezen épületnek tulajdona kétség- 
kívül a községé, ott, hol a telekkönyvben községi 
tanodának van bevezetve, a községnek tartozik jogai 
közé azon tanodából pl. korcsmát csinálni; de a köz- 
ségnek teljes joga van azon tanodát, habár előbb fele- 
kezeti tanodául használtatott, községivé átváltoztatni. 
Ott azonban, hol a telekkönyvben valamely tanoda fele- 
kezeti intézetnek van bevezetve, azon intézet felekezeti 
intézetnek tekintendő, és arra nézve másként, mint a 
törvény értelmében épen a felekezetnek beleegyezésével, 
intézkedni nem lehet. 

A fenforgó három eset közül a nagyváradiban azon 

épület, melyben a felekezeti katholikus praeparandia 
tartatott, a telekkönyvbe községi épületnek van beve- 
zetve, minden megjegyzés nélkül. 

Erre nézve elhatároztatott, hogy a katholikus prae- 
parandia keressen magának más szállást, és ezen épület 
a községnek mint községi épület adassék által. Az 
ó-budai esetben az iskolai épület a telekkönyvben római 
katholikus iskolának van bevezetve, ennélfogva római 
katholikus népiskolának tekintendő. Egerben az eset 
complicáltabb ; ott eddig hat népiskola létezett, négy a 
külvárosokban, egy a püspöki lyceumban, egy az angol 
szüzek zárdájában. A négy külvárosi népiskola épülete 
községi népiskolának van a telekkönyvbe bevezetve, 
ennélfogva, meggyőződésem szerint, Eger városát nem 
illeti azon jog, hogy ezen tanodákat péld. korcsmákká 
változtassa át, és ha ezt tenni akarná, én mint oktatási 
minister azokat, mint a népnevelés tulajdonát, recla- 
málnám. Egyébként pedig Eger városának világos jogai 
közé tartozik ezen tanodákat, habár előbb felekezetiek 
voltak is, községi tanodákul használni. A lyceumi épület 
a telekkönyvben mint az érseki vagyon egy része van 
bekeblezve, és a zárda szintén tisztán kath. intézet. 
Ennélfogva azon két iskola, melyek egyike, a leány- 
iskola, a zárdában tartatik, a második, az elemi iskola, 
pedig a lyceumban, a felekezet beleegyezése nélkül, 
meggyőződésem szerint, községi iskolának nem nyilvá- 
nítható. Igaz, hogy a lyceumi épületre nézve a város 
követeléseket formál egy 1797-ben kötött szerződés követ- 
keztében, melynél fogva a város azon esetre, ha a 
lyceumban elemi iskola nem tartatnék, 65,000 frtnyi 
kárpótlást követelhet az érsektől, ellenben az érsek és 
a káptalan azon elvből indulva ki, hogy ezen külvárosi 
iskolák közül három vagy négy különösen oktatási 
czélokra ajándékoztatott püspökök és kanonokok által, 

ezen épületeket mint felekezetieket reclamálják. Ez 
egyébiránt teljes meggyőződésem szerint csak a bíró 
által határoztathatik el és semmi esetre sem közigaz- 
gatási úton. 

Eger yárosa igen t. képviselőjének azon kérdésére 
tehát : mily törvényre alapította az oktatásügyi minister 
eljárását? azzal felelek, hogy alapította először az 1868. 
XXXYIII. t.-czikkre, mely minden felekezetet jogaiban 
és népnevelési szabadságában tökéletesen föntartott ; ala- 
pította másodszor azon alkotmányos elvre, melyet száz 
törvény biztosit, és mely szerint közigazgatási úton az 
enyém- és tiedről rendelkezni nem szabad, és a kor- 
mány e tekintetben sértené első kötelességét, ha más 
tekintetet venne figyelembe, mint a telekkönyvet, mely 
reá nézve mindaddig határozó, míg a maga útján, azaz 
törvényes úton, megváltoztatva nem lesz. 

A mi végre a 4-ik kérdést illeti: mik szándékai a 
kormánynak, mily lépéseket akar tenni arra nézve, hogy 
a felizgatott kedélyek megnyugtattassanak és a nép- 
nevelés Ugye előbbre haladhasson, erre igen röviden 
felelhetek. A kormánynak e tekintetben csak egy szán- 
déka van, és nem is lehet más szándéka, és ez: az 
1868. XXXVIII. törvénynek szellemében és betűjében 
való szigorú végrehajtása. 

Megvallom, meglepő, ha meggondolom, hogy miután 
a sokszor említett XXXVIII. törvény minden feleke- 
zetnek teljes szabadságát biztosította; miután egyálta- 
lában nem egy bizonyos elvnek keresztülvitelét tűzte 
ki magának czélul, hanem azt, hogy a lehetőleg leg- 
rövidebb idő alatt jó népiskolákat kapjunk : találkoznak 
olyanok, kik minden lépést, mely egyesektől a feleke- 
zeti iskoláknak javítására vagy fentartására történik, 
egyenesen a törvénynyel ellenkezőnek akarnak feltün- 
tetni. Nem kevésbbé bámulatos az is, hogy miután a 

XXXVIII. t.-cz. a vallásoktatást a tantárgyak közé első 
helyen jelölte ki, miután a vallásoktatást egyenesen az 
egyes hitfelekezetekre bízta : találkozhatnak olyanok, kik 
ezen törvényt a vallás- és felekezeti érdekkel ellentét- 
ben állónak tüntetik fel a nép előtt és ez által e tör- 
vény ellen fölgerjedést idéznek elő. Sajnos, hogy ilyenek 
történhetnek, sajnos azért, mert a fölgerjedés kétség- 
kívül károsan hat vissza a népnevelés ügyére, azon 
ügyre* mely az országban minden ügyek között leg- 
fontosabb. Mert ily agitátiók csak arra czéloznak, hogy 
a népnevelésnek szent helyei küzdelmek tereivé változ- 
tattassanak át, melyeknek épen azon helyeknek kellene 
lenniök, hol minden párt, minden felekezet egyesített 
erővel kezet fog a haza jövője alapjainak lerakására. 

De legyünk meggyőződve, hogy ezen — megengedem, 
némely részről jó szándékból is, és csak ferde felfogás- 
ból eredő — törekvések sem a kormányt, sem a nem- 
zetet nem fogják kötelességének teljesítésében akadá- 
lyoztatni. Mindezen izgatások meggátlásának legjobb 
módja a XXXVIII. t.-czikkelynek pontos és szigorú tel- 
jesítése, teljesítése az által, hogy a kormány kötelessé- 
gének ismerje megvédeni minden egyest, minden fele- 
kezetet a neki törvények által adott jogokban, és nem 
tűrni, hogy valaki azon jogokat, melyeket neki a tör- 
vény adott, és melyek abban állanak, hogy mindenki 
a legnagyobb szabadsággal nevelhessen, ezen jogoknak 
ürügye alatt arra használja, hogy a nevelést akadályoz- 
tassa. Ez az, mit a kormány magának föladatni kitű- 
zött és miben a t. Háznak és minden jó hazafinak 
támogatására számít. 



XXXIV. 

A VALLÁSSZABADSÁGRÓL SZÓLÓ TÖRVÉNY- 
JAVASLAT ÜGYÉBEN. 

Két beszéd. 
1. 

Igen rövid leszek. A mennyire én felfogtam, a központi 
bizottság véleménye és Tisza Kálmán t. barátom indít- 
ványa között tulaj donképen csak egy különbséget látok: 
azt, hogy a mit a központi bizottság határozat formá- 
jában akar kimondatni, azt Tisza Kálmán t. barátom 
azonnal törvényjavaslatba akarja foglaltatni. Mert a 
központi bizottság egész kiterjedésében elfogadván a 
vallások közti egyenlőség, a teljes szabadság és viszonosság 
elvét, utasítja a ministeriumot, hogy ezen elveknek 
gyakorlati alkalmazására nézve minél előbb törvény- 
javaslatokat terjeszszen a Ház elé ; t. barátom ugyanezen 
elveket mondja ki külön törvényjavaslat formájában, de 
ugyanakkor maga is átlátja, hogy ezen elveknek puszta 
kimondása által semmi sincsen nyerve, és a ministerium- 
nak ezentúl is kötelessége, hogy ezen elveknek alkalma- 
zása iránt törvényjavaslatokat terjeszszen a Ház elé. 

Lehetnének és vannak körülmények, midőn bizonyos 
elveknek törvény által való ünnepélyes kimondása is 

nagy fontosságú lehet. Általán fogva én csak oly törvé- 
nyeknek alkotását tartom czélszer&nek, melyeket azonnal 
végre lehet hajtani. Egyszerű elveknek kimondása pedig 
oly törvényt képez, mit azonnal practice kivinni nem 
lehet. 

Ha osztozhatnám t. barátom azon nézetében, hogy 
— mert ezen elv nem törvényben, hanem csak hatá- 
rozatilag mondatik ki, — a világ azt fogja gondolni, 
hogy a magyar törvényhozás el akarja odázni ezen 
kérdésnek megoldását, és azt következtetné, mintha a 
magyar törvényhozás többsége nem a legtökéletesebb 
vallásegyenlőség és szabadság elvei mellett nyilatkoznék; 
ha feltehetném, hogy valaki a magyar törvényhozást 
ezzel komolyan vádolhatná: akkor nem ellenzeném 
azt, hogy ezen elveket már törvényben is kimondjuk. 
De miután a törvényhozás nézeteinek kifejezésére a 
határozat tökéletesen elég, miután e határozatnak álta- 
lában semmi más következése nem lehet, és ugyanazon 
következései lesznek, mint a tisztelt barátom által indítvá- 
nyozott törvénynek, tudniillik az, hogy kötelességévé 
tétetik a kormánynak, hogy ezen tárgyakra nézve részletes 
törvényjavaslatot terjeszszen elő: én részemről azt hiszem, 
sokkal czélszerúbben járnak el, ha a központi bizottság 
által indítványozott határozata javaslatot fogadják el. 



2. 

Bocsánatot kérek, hogy a tárgyalás ezen stádiumában 
felszólalok. Nem volt szándékom szót emelni, azonban 
azok után, a miket előttem szólott t. képviselőtársunk 
elmondott, és egyenesen hozzám intézett, természetesnek 
fogják találni ; hogy nem hallgatok. 

Az igen t. képviselő úr egészen új vádat és panaszt 

emelt ellenem, azt, hogy nem szóltam eleget, hogy nem 
ereszkedtem a kérdés részletes tárgyalásába, szóval, hogy 
a vallásszabadságról és vallásegyenlőségről nem szóno- 
koltam. Ezen vád mindenesetre új. Igazolásomra csak 
azt mondhatom, hogy én a vallások szabadsága, egyenlő- 
sége és viszonossága mellett szóltam 1839-től kezdve 
egész életemen át mindig. Én ezen elvekért küzdöttem 
szóval és Írásban akkor, mikor az, hogy fölszólaltam, 
például az izraeliták emancipátiója mellett, még sokkal 
több ellenszenvre talált és vádra adott alkalmat, mint 
most az, hogy hallgatok. Ezért nem tartottam szüksé- 
gesnek, hogy személyes meggyőződésemet kifejezzem, s 
nem tartottam czélszerűnek a tisztelt Házat hangzatos 
phrásisokkal oly elvekről capacitálni, melyekre nézve 
itt e Házban, úgy hiszem, véleménykülönbség nem 
létezik. Ez annak oka, hogy bővebben nem szóltam a 
tárgyról. 

Második vádja a t. képviselő úrnak az volt: miért 
nem nyugtattam meg a Házat az iránt, hogy e tárgyban 
törvényjavaslat még a jelen törvényhozási időszak alatt 
fog a Ház elé terjesztetni? Én, mint alkotmányos minister, 
ez irányban megnyugtatásnak szükségét nem láttam ; 
mert ha a Ház ezen határozatot meghozta, én ezen hatá- 
rozat teljesítésére, ha annak ellent nem mondtam, 
kötelezve fogom magamat érezni. 



XXXV. 
A DALMÁTIAI FÖLKELÉSRŐL. 

Két beszéd. 
1. 

Simonyi Ernő képviselőtársunk kérdést intézett a 
kormányhoz az iránt: mi felvilágosítást adhat a kormány 
a képviselőháznak a Dalmátiában tényleg létező fegyveres 
fölkelésről, annak okáról; mi intézkedések tétettek a 
Dalmátországban megzavart alkotmányos szabadság 
biztosítása és mielőbbi helyreállítása érdekében; s igaz-e 
azon hír, mely szerint lépések tétettek volna a közös 
ktQügyministerium részéről, hogy Dalmátországban a 
béke helyreállítása czáljából oda küldött, vagy ezentúl 
küldendő hadi erők a török birodalom területén átvonul- 
hassanak ? 

Bátor leszek e kérdésekre felelni. 

A mi az első kérdést illeti, a kormány azon felvi- 
lágosítást adhatja, hogy a fegyveres fölkelés, mely 
Dalmátiában tényleg létezik, még nincs ugyan elnyomva, 
de az a tartománynak csak egy kisebb részére szorítva, 
a kitörésnek első színhelyén túl eddig sehol nem ter- 
jeszkedett, s hogy minden intézkedés megtétetett arra 
nézve, hogy e zavargások localisálva maradjanak, s 

Br. Eötvös : Beszédek. III. 19 

Dalmátia békés polgárai az alkotmányos rend ezen 
megzavarásának káros következményeitől megoltalmaz- 
tassanak. 

A mi e zavargásoknak okát illeti, erre nézve a kormány 
csak annyit mondhat, hogy ez ellenszegülés a védtörvény 
végrehajtása ellen történt, s hogy ennélfogva jelenleg 
csak ez tekinthető a fölkelés okául, mindennek ez hasz- 
náltatott ürügyéül ; a mennyiben más okok is léteznek, 
melyeknek e zavarok előidézése tulaj donitható, az csak 
az azoknak elnyomása után teendő vizsgálatokból tűn- 
hetik ki. 

A harmadik kérdésre nézve a kormány kijelenti, hogy 
a Dalmátiában létező zavargások eddig nem öltöttek oly 
alakot, mely a közös külügyministeriumot arra indít- 
hatta volna, hogy a Dalmátországban megzavart béke 
helyreállítása czéljából a török határ átléphetésére a 
török kormánynál lépéseket tegyen ; s miután meg 
vagyunk győződve, hogy a török kormány megteendi 
mindazon intézkedéseket, melyeket ily esetben mind 
saját nyugalma, mind a szomszéd barátságos hatalom 
érdeke megkíván, a kormány hiszi, hogy erre ezentúl 
is alig lesz szükség. 

2. 

E hó 25-én a dalmát ügyeket illetőleg több inter- 
pellátió intéztetett a ministeriumhoz. Mellőzve azokat, 
vagy inkább föntartva a ministeriumnak, hogy azokra, 
mik ezen interpellátiókban nem szorosan ezen tárgyra 
vonatkoznak, később adja meg válaszát, most kizárólag 
azokra akarok válaszolni, mik ezen ügyet illetik. 

Zichy Nándor gr. képviselőtársam megnyugtatást kivan 
a felől, hogy a birodalom, a kormány és a véderő 
tekintélye, valamint politikai és kormányzati érdekeink 

megóvása czéljából minő sikeres intézkedések fogana- 
tosíttattak? 

Vukovics Sebő és Miletics Szvetozár képviselő urak 
azon kérdést intézik a ministeriumhoz: vajon az, hogy 
a dalmátiai zavarok elnyomására részben magyar ezredek 
is alkalmaztatnak, a magyar ministerium tudtával 
történik-e ? — kifejezvén aggályukat a fölött, hogy ezen 
előzményből oly következések vonathatnak, melyek 
Magyarország alkotmányos szabadságát veszélyeztetik. 

A mi Zichy Nándor gr. óhajtását illeti — ismerve 
tisztelt képviselőtársunknak jártasságát a parlamentáris 
eljárásban, — nem tehetjük föl, hogy óhajtása odáig 
terjedne, hogy a ministerium azon egyes intézkedéseket 
közölje a Házzal, melyek a fegyveres ellenszegülés elnyo- 
mására Dalmátiában tétetnek. Nincsen alkotmányos 
ország, melynek törvényhozása hasonló esetben a kor- 
mánytól egyes intézkedéseinek közlését kívánná, minek 
következése tanácskozásaink nyilvánossága mellett csak 
az lehetne, hogy mindezen intézkedések sikere meghiúsul, 
vagy legalább tetemesen nehezíttetik. 

T. képviselőtársunk tehát nem kívánt, nem kíván- 
hatott más megnyugtatást, mint azt, mely a kormány 
nyilatkozatában fekszik, t. i. ez minden intézkedést meg- 
tesz, hogy a megzavart béke minél előbb helyreállit- 
tassék, s ezen megnyugtatást bátran adhatom. 

A kormány ismeri azon nagy érdekeket, melyeknek 
védelme első sorban reá bízatott, és bizonyosan semmit 
nem fog elmulasztani, hogy azok megvédessenek. 

A mi Vukovics Sebő és Miletics Szvetozár képvi- 
selőtársaink kérdését illeti : vajon az, hogy a dalmátiai 
fölkelés elnyomására működő hadsereg soraiban magyar 
ezredek is harczolnak, a ministerium tudtával törté- 
nik-e ? rövid válaszom : hogy a hadsereg magyar ezre- 
deinek ezen alkalmazása tudtunkkal történik, s én nem 

hallgathatom el bámulatomat azon aggályok fölött, 
melyeket Vukovics Sebő t. barátom a magyar sorezre- 
deknek ily alkalmazása miatt alkotmányos szempont- 
ból kifejezett. 

Mintán senki nincs, ki a pragmatica sanctiót, mely 
a felséges uralkodóház fejedelmi hatalma alatt álló 
minden ország és tartomány kölcsönös biztosságának 
föntartására köttetett, alaptörvényünk egyikének el 
nem ismerné; miután az 1867-iki XII. törvény czikk 
a közös biztonságnak együttes erővel leendő védelmét 
és fentartását oly közös és viszonyos kötelességeknek 
ismeri el, mely egyenesen a pragmatica sanctióból foly ; 
és miután az 1868-iki XL. törvényczikk 7-ik §-a az 
egész hadsereg hivatásául ő felsége összes birodalma 
mindkét állama területének külellenségek ellen való 
megvédését, s a belső rend és biztonság föntartását 
jelöli ki: tisztelt képviselőtársunknak a magyar ezre- 
deknek Dalmátiában alkalmazása ellen csak azon eset- 
ben lehetnének a törvényes szempontból ellenvetései, 
ha azon nézetből indulna ki, hogy azon fegyveres 
ellenállás által, mely Dalmátia egy részében a védtör- 
vény ellen kitört, a belső rend és biztonság megzavarva 
nincsenek ; és én nem teszem föl, hogy ezt bárki állí- 
taná, legkevésbbé tisztelt barátom, ki, miután hosszú 
éveken át a politikai mozgalmakat figyelemmel kisérte, 
igen jól tudja, hogy ha a birodalom határain kitört 
zavarok komoly aggodalomra okot nem nyújtanak, ezt 
annak köszönhetjük, mert a magyar-osztrák birodalom 
ellenei tudják, miként minden megtámadás, mely bárki 
által, a birodalom bármely része ellen irányoztatik, 
a birodalom mindkét államterületének összes erejével 
fog találkozni. 

S ennyiben Miletics Szvetozár képviselő úrnak aggo- 
dalma, hogy a jelen eset praecedenst fog alkotni, csak- 

ugyan alapos. A praecedens abban áll, hogy valamint 
a jelen esetben, midőn a birodalom oly részében, mely 
tényleg annak Lajtán- túli államterületéhez tartozik, 
magyar ezredek működnek, s ott azok, kik talán a 
sértett nemzetiség ürügye alatt elcsábítva, a törvények- 
nek ellenszegülnek, magyar ezredekkel is találkoznak : 
úgy hasonló esetben mi ugyanezt követeljük a biro- 
dalom másik felétől is, mely minden esetben, midőn 
Magyarország területének épsége vagy alkotmánya bárki 
által megtámadtatott, annak védelmére épen úgy köte- 
lezve van, mint a jelen esetben Magyarország, s mely 
e kötelességet ép úgy fogja teljesíteni ; de én úgy 
vagyok meggyőződve, hogy ebben azok, kik Magyar- 
ország területi épségét és alkotmányos szabadságát 
fönn akarják tartani, kik közé Miletics Szvetozár 
képviselőtársunkat is számítom, aggályokra okot nem 
fognak találni. 

T. barátom, Vukovics Sebő beszédében, melylyel 
interpellátióját indokolta, még azon aggodalmat fejezte 
ki, hogy a magyar ezredeknek ily módon való fölhasz- 
nálása által a magyar nemzetiség iránti gyűlölet ger- 
jesztetik. Egyetértek t. barátommal, miként léteznek 
emberek, kik csakugyan czéljokúl tűzték ki, hogy a 
magyar nemzet ellen gyűlöletet terjeszszenek, s hogy a 
vitézség, melylyel honfitársaink itt is harczolnak, e kör- 
ben kétségen kívül nem fogja nevelni népszerűségünket. 
De t. barátom is bizonyosan egyetért velem, hogy 
léteznek körök, melyekben a magyar nemzet csak 
akkor teheti magát kedveltté, ha megfeledkezve legfon- 
tosabb érdekeiről, önmaga saját megsemmisítésén dol- 
gozik, és hogy a népszerűségnek azon neme, melyet csak 
az által lehetne elérni, ha törvényesen elvállalt köte- 
lességeinket nem teljesítenék, a magyar nemzetre nézve 
már jelleménél fogva, mindig elérhetetlen fog maradni. 



XXXVI. 
A GÖRÖG-SZERB CONGRESSUS ÜGYÉBEN. 

Miletics Szvetozár képviselő úr f. é. november 25-én 
interpellátiót intézet a cultusministeriumhoz, melyben 
előadván, hogy az 1868 : IX. törvény czikk értelmében 
összehívott görög-szerb congressus a patriarcha által 
eloszlattatott ; előadván, hogy a congressus kisebbsége 
az ellen akkor óvást nyújtott be, és ezen ügyben a 
ministeriumnál is eljárt, kívánván, hogy a congressus 
folytatását határozza el ; előadván, hogy később a 
congressus csak elnapoltnak declaráltatván, a Buda- 
pesti Közlöny szerint október 15-ére rendeltetett össze- 
hivatni ; előadván, hogy ennek daczára össze nem 
hivatott, azon kérdéseket intézi a cultusministeriumhoz : 

1-ször. Jóváhagyta-e a szerb patriarcha azon tettét, 
hogy a congressust f. é. július 14-ik napján szétoszlatta 
és mily alapon? 

2-szor. Adott-e ki oly határozatot, melynek folytán 
a congressusnak csak elhalasztottnak kellene tekintetni, 
s melynek következtében a szerb patriarchia a con- 
gressust ismét és minél hamarább, s ugyancsak a Buda- 
pesti Közlöny szerint f. é. október 15-ére egybehívni 
tartozott volna? 

3-szor. Van-e tudomása, hogy később egy más leg- 

felsőbb határozat valakinek befolyása folytán adatott 
volna ki, mely szerint a szerb patriárchának azon jog 
tulajdoníttatnék vagy adatnék, hogy a congressust kedve 
szerint eloszlathatja s új választásokat más congressusra 
rendelhet meg; s mily egyházi vagy állami törvényen 
alapul e hatalom elismerése vagy adása? 

4-szer. Végre kérdi : melyek a ministerium szán- 
dékai a congressusra nézve? 

Hogy ez interpellátióra felelhessek, szükséges, hogy 
hivatkozzam az 1868 : IX. törvény czikkre, mely a dolog 
természeténél fogva a ministerium eljárásának szabá- 
lyául szolgál. £ törvényczikk 3-ik szakaszában a görög- 
keleti egyházhoz tartozó két metropolia hiveinek jog 
adatik, egyházi és iskolai ügyeiket az illető metropo- 
liták által ő felségének teendő előleges bejelentés mel- 
lett egybehívandó congressusokban önállóan intézni; 
a 4-ik §-ban kimondatik, hogy mindkét metropolia 
híveinek joguk van, a legfelsőbb jóváhagyási jog fenn- 
tartása mellett, egyházi gyülekezeteiket szervezni; az 
5-ik §-ban kimondatott, hogy az első szerb congressus 
— mielőtt az önálló szervezkedés megtörténnék — áll- 
jon a főpásztorokon kivul 25 egyházi, 50 világi és ezek 
között 25 határőrvidéki követből ; végre a 7-ik szakasz- 
ban az mondatik, hogy az első congressusnak első 
teendője — nem egyetlen, de első teendője — lesz a 
congressus szervezete fölött legfelsőbb jóváhagyás mel- 
lett — határozni. 

£ törvényben a ministerium kötelességévé tétetett, 
hogy a congressus mihamarabbi összehívását eszközölje: 
ez megtörtént; hogy a congressus a metropolita által 
hivassék össze, és ez összehívás bejelentessék : ez szintén 
teljesíttetett ; és a mennyiben a két metropoliának elvá- 
lása következtében egyes választókerületek képviselőket 
nem küldhettek, mert azok a román metropoliához 

csatoltattak, ezen hiányzó szavazatoknak elosztása ma- 
gára a congressusra bízatott, mely azt meg is tette; 
végre a dolog természeténél fogva a törvény úgy ren- 
delkezett, hogy a congressus csak egyházi és iskolai 
tárgyakkal foglalkozzék : a törvénynek ezen rendelete 
is mindezekre nézve megtartatván, így a törvény mind 
ezekben végrehajtatott. 

A congressusnak elnapolására és feloszlatására nézve 
a törvény nem rendelkezett, miután maga a congressus 
elnapolásának és eloszlatásának módjára nézve még hatá- 
rozatot nem hozott, mert ha ily határozatot hozott és 
az legfelsőbb helyen helybenhagyatott volna, a congres- 
sus elnapolása- és feloszlatására nézve kétségkívül azon 
rendeletek volnának irányadók, melyek így állapíttat- 
nak meg. 

Ez azonban nem történvén, a ministeriumnak a 
congressus elnapoltatására nézve csak két lehetősége 
volt : vagy azon nézetből kellé kiindulnia, hogy, miután 
a congressus összehívása a metropolitára bízatott, és a 
kormány részére a congressus összehívására nézve a 
törvény által semmi más nem követeltetik, mint hogy 
az bejelentessék : ugyanezen szabályt alkalmazza a 
congressus elnapolása és feloszlatására nézve is, mint 
az közönségesen mindenütt történik, hol a törvény 
máskép nem rendelkezett; vagy pedig követnie kellett 
volna az előbb létezett eljárást, mely szerint a felosz- 
latás és elnapolás a kormány által mondatott ki és 
eszközöltetett. Miután a kormány előbb az összehívás 
jogát is gyakorolta, ezt azonban a törvényhozás meg- 
változtatta : a kormány czélszerűnek tartotta követni 
azon ösvényt, a melyet az újabb törvény kijelölt, azaz 
olyannak tekinteni az elnapolás és feloszlatás jogát, 
mely mindaddig, míg a felől maga a congressus újabb 
szabályok által, melyek legfelső helyen helybenhagyan- 

dók, máskép nem rendelkezik, ép úgy, mint az össze- 
hívási jog, a metropolitát illeti és annak részéről nem 
fog követelni mást, mint hogy az elnapolást és felosz- 
latást is legfelsőbb helyen bejelentse. 

Ez azon eljárás, melyet a kormány ezen ügyben köve- 
tett, és ennélfogva a képviselő úrnak kérdéseire csak 
azt válaszolhatom, hogy a kormány semmi rendeletet, 
melynél fogva a congressus akár elnapoltatott, akár 
feloszlattatott volna, nem adott ki, és pedig azért nem, 
mert a törvény által arra felhiva és jogosítva nincs. 

Én tehát azt hiszem, ha t. képviselőtársunk a kor- 
mánynak eljárásával nem elégszik meg, s a szerb egy- 
ház érdekében czélszerűbbnek tartja, ha a congressusok 
elnapolása vagy feloszlatása a kormányra bízatik, erre 
nézve nem interpellátióval kell fellépnie, hanem új tör- 
vényjavaslatot kell letennie a Ház asztalára ; és én nunc 
pro tunc már most is mondhatom, hogy ilyen törvény- 
javaslatot pártolni nem fogok. Oly országban, t. Ház, 
hol különböző vallások léteznek, és a törvény ezen 
vallások közt az egyenlőségnek elvét állította föl, csak 
két út van, melyet a törvényhozásnak követnie lehet. 
Vagy hasonló hatalmat kell gyakorolnia minden vallás- 
felekezetre nézve, egyszersmind gondoskodván azoknak 
felekezeti szükségeiről is ; vagy pedig föntartva magá- 
nak a főfelügy életi jogot, teljes és tökéletes szabadságot 
kell engednie minden vallásfelekezetnek. Miután Magyar- 
országban honfitársaink egy része, t. i. a protestánsok, 
századokon át küzdöttek az autonómiáért, és azt kivív- 
ták ; miután újabb törvényeink értelmében ezen auto- 
nómia a görög keleti egyháznak és izraelita polgár- 
társainknak is megadatott; miután e hon katholikusainak 
törekvései is oda vannak irányozva, hogy magoknak 
autonóm egyházszerkezetet biztosítsanak : én részemről 
nem hiszem, hogy Miletics képviselőtársunknak, ha 

ilyenféle indítványnyal fellépne, sok támogatója lenne 
a Házban ; én részemről nem tartoznám azok közé, és 
kinyilatkoztatom, hogy a vallásegyenlőség keresztül- 
vitelét és megalapítását más úton, mint a legtökélete- 
sebb szabadság útján, sohasem fognám pártolni. 

Nem fognám pártolni pedig azért, mert először, a 
hol az állam egyes vallások belügyeibe avatkozik, a 
tökéletes vallásegyenlőséget helyre állítani teljes lehetet- 
len, s ha ez valami csoda által lehetséges volna is, 
azon felekezetek, melyek kisebbségben vannak, ez eljá- 
rást soha nem fognák elismerni igazságosnak. 

Nem fognám pártolni ilyféle megoldását az egyen- 
lőség elvének másodszor azért sem, mert semmit sem 
tartok az alkotmányos szabadságra nézve veszélyesebb- 
nek, mint ha az alkotmány a szabadság elvét, melyre 
maga alapítva van, más körökben elismerni nem akarja, 
és a polgárok minden egyes érdekeit az államnak alá- 
vetve, ez által a polgárokat arra szoktatja, hogy magokat 
minden ügyben kormányoztassák, míg végre a szabad- 
ságnak érzékét is elvesztik. 

Részemről az autonómia megállapítását minden 
vallásfelekezetre nézve nemcsak az egyes felekezetek, 
hanem magának a szabad államnak egyik legfőbb és 
legfontosabb érdekének tekintem. 

Annak tekintem először azért, mert ha kétségtelen 
az, hogy az önkormányzat elvének gyakorlata képezi 
az alkotmányos szabadságnak legfontosabb garantiáját, 
bizonyos, hogy magát az önkormányzatot semmi által 
nem lehet inkább biztosítani, mint ha az önkormány- 
zat elvét a lehető legtágabb kiterjedésben behozzuk, 
vagy létesítni engedjük az egyes felekezetekben is ; mert 
a tapasztalás is azt bizonyítja, hogy az önkormányzat 
elve sehol sem áll biztosan, a hol az egyház és vallás 
körében az önkormányzat biztosítva nincs. Ez az egyik ok. 

A másik ok, hogy miután századunkban a vallás- 
szabadság az egyénre nézve tényleg úgy is létezik — 
és a civilisátió mai fokán bizonyosan erőszakot gya- 
korlatilag a maga lelkiismeretében senki sem szenved 
— én a vallásszabadság s egyenlőség elvének törvényes 
kimondását csak akkor tartom fontosnak, ha azt nem 
csak az egyénre, hanem egész egyházakra alkalmazzuk, 
kimondva azt, hogy semmiféle egyháznak — álljon az 
milliók — százezrek, — vagy csak ezrekből — több 
vagy kevesebb joga ne legyen, mint a másiknak; ez 
pedig csak úgy lehetséges, ha kimondatik, hogy min- 
deniknek egyenlő szabadsága lesz, mert csak a szabad- 
ság egyenlő, a jog soha. 

A mi végre némelyeknek azon aggodalmát illeti, 
hogy az egyházaknak ily szabadsága az államra nézve 
veszélyes lehet, a mennyiben ezen egyes egyházak ezen 
szabadsággal az állam ellen vissza is élhetnek, kijelen- 
tem, hogy ezen veszélynek óvszere az én meggyőződé- 
sem szerint épen az autonómiában fekszik ; fekszik 
abban, hogy az egyháznak jogait nem egy osztály, 
hanem azon polgárok összege gyakorolja, a kik azon 
egyházhoz tartoznak. Ezen veszélyek pedig, meg- 
győződésem szerint, annyival csekélyebbek lesznek, 
mennyivel több szabadság engedtetik minden egyes 
vallásfelekezetnek, és mennyivel inkább elmozdíttatnak 
ez által azon súrlódások okai, a melyek az állam és 
egyes egyház közt támadhatnak. Én részemről meg- 
engedem — mert hisz a történet is mutatja, — hogy 
egyes egyházak az államra nézve veszélyesek lehetnek ; 
de, teljes meggyőződésem szerint, valóban szabad egy- 
házak a szabad államnak soha sem lesznek ellenségei. 

Mindezen okoknál fogva a kormánynak feladata nem 
lehet az, hogy a létező autonómiát korlátozza, vagy 
hogy ott, hol a törvény egyes egyházakra nézve azok 

autonómiáját elismerte, azt korlátozza, hanem a kor- 
mánynak feladata inkább abban áll, hogy minden 
törekvést, mely az autonómiának szilárdítására, erősí- 
tésére és kiterjesztésére vezet, támogasson. 

Midőn a kormány a fennforgó esetben ezen elvet 
követte 8 a törvényt úgy értelmezte, mint az az auto- 
nómiának legkedvezőbb : én azon reménynyel kecseg- 
tetem magamat, hogy a kormány e részben azon irányt 
követte, melyet neki a törvényhozás minden tanács- 
kozásában kijelölt. 



XXXVII. 
A KÖLTSÉGVETÉS TÁRGYALÁSAKOR. 

Negyven beszéd. 
1. 

Bocsánatot kérek, ha felszólalok; de már másodszor 
hallom felhozni azon kitételt, hogy a budgetnek nyakra- 
főre való tárgyalása kívántatik. Ez oly állítás, melyet 
igazolni lehetne, ha bárki azt indítványozta volna, hogy 
a t. Háznak bizonyos napon készen kell lennie a tárgya- 
lással. Ezt senki sem indítványozta, nem is indítvá- 
nyozhatta. A kérdés tehát csak az: mikor fogjunk 
törvényhozói kötelességünk teljesítéséhez és miként 
járjunk el ebben ? azaz : félbenszakasztás nélkül tárgyalva 
mindaddig a lehető legnagyobb kiterjedésben, de tárgyalva 
folyvást. Ha csak azt kívánja valaki, hogy fogjunk hozzá 
a tárgyaláshoz minél előbb, de a határidőt nem jelöli 
ki, mikor fejezzük be : annak azon szemrehányást tenni, 
hogy nyakra-főre akarjuk tárgyaltatni, meggyőződésem 
szerint, nem lehet. Én tehát csak ezen kitételre nézve 
akartam ellenmondani a magam és azon igen t. pártnak 
nevében, melyhez én is számítom magamat. 

Csak t. barátom kérdésére érzem magamat fölhíva 
felelni. A törvényhozás, alkotmányos fogalmak szerint, 
mindenható ; de ez csak annyit jelent, hogy a lehető- 
ségek körében mindenható. Abból tehát, hogy a budget 
tüzetesen és részletesen tárgyaltatván, annak tárgyalása 
talán nem fog bevégeztetni új esztendeig, s talán január 
végéig fog tartani, nem következik semmi, csak az, 
hogy a képviselőház a lehetetlent nem tehette lehetővé : 
de ebből ismét nem következik, hogy nem kell elkö- 
vetni mindent, mi a lehetőségek körébe tartozik, hanem 
következik, hogy minden perczet arra kell fordítani, 
hogy, ha csak lehet, a törvényt tökéletesen teljesítsük. 
Ha kitűnik, hogy minden iparkodásunk mellett, a reá 
fordított minden szorgalom és erő daczára, a törvény 
nem volt teljesíthető: jót állok t. barátomnak, nem 
lesz Magyarországon senki, a ki a törvényhozó-testületnek 
ezért szemrehányást tegyen. 



3. 

Én csak Nyáry Pál barátom egy nyilatkozatára akarok 
észrevételt tenni, a mennyiben t. barátom azt méltóz- 
tatott mondani, hogy azon minister, ki bizonyos sommát 
kérvén a Háztól, abból valami levonást enged, nem 
parlamentáris, nem alkotmányos minister. Ezen elvet 
így felállítva én nem fogadhatom el. 

A minister teljes meggyőződése szerint terjeszti a t. 
Ház elé budgetjét, tekintetbe véve a szükségletet, tekin- 
tetbe véve ; hogy a szükségletek miként pótolhatók; 
ha a Ház valamely egyes egyes kiadásra nézve úgy van 
meggyőződve, hogy az általán véve nem szükséges, s 

a Ház azt a költséget kitörölteti a budgetből, ekkor 
azon költség nem fog teljesíttetni, és a minister azért 
épen oly alkotmányos marad, mint annakelőtte volt. 

Azonkívül minden minister a maga tárczájából, igen 
természetesen, a lehetőségig nagy eredményeket szeretne 
előmutatni, s a dolgok természeténél fogva főkép a 
maga tárczáját tartja szem előtt, mig a t. Ház nem 
csak egy tárczára, hanem az összes államköltségre fordítja 
figyelmét, és ennek következtében oly kiadást, melyet 
a minister szükségesnek tart, olyannak tekinthet, a mely 
elhalasztható ; s ennélfogva lejebb szállíttatván budgetje, 
a minister folytathatja tárczáját, a nélkül, hogy azért 
alkotmányos minister lenni megszűnne. 

Végre még azon esetre is, ha valamely költséget vagy 
befektetést a minister szükségesnek tart, s a Ház ezen 
nézetben osztozik, de a szükségnek pótlására nézve 
gazdaságosabb módokat tud feltalálni, én nem látom át, 
hogy a minister azt miért ne fogadhatná el, miután 
ugyanazon egy szükséget pótolni lehet talán oly módon, 
mely kevésbbé költséges, és a melyet a minister maga 
nem talált fel, de a Ház bölcsessége feltalált, és melyet* 
a minister nagy örömmel elfogadhat, a nélkül, hogy 
megszűnne alkotmányos minister lenni. 

Csak azért, mert annyi fontosságot tulaj donitok t. 
barátom szavainak, tartottam szükségesnek ezt meg- 
jegyezni. 

4. 

Megengedi a t. Ház, hogy ezen interpellátióra azon- 
nal feleljek? Budgetem tárgyalása a napokban úgy is 
bekövetkezvén, szükséges, hogy arra nézve a kellő fel- 
világosítást már most megadjam. 

Az 1868-ik évi XXX VHI. törvénycikk dispositiói 

közt alig ismerek czélszerűbbet, mint azt, mely a köz- 
oktatási minÍ8ternek kötelességévé teszi, hogy a tör- 
vényhozást évről-évre a népnevelés s általában a köz- 
oktatás állapotáról kimerítő tudósítások által értesítse; 
mert a dolog természeténél fogva csak ily értesítések 
szolgálhatnak a törvényhozásnak alapúi minden további 
lépésnél, melyet szükségesnek tart ; csak ily kimutatások 
képezik a közoktatási budget valódi alapját. Annálfogva 
kötelességemnek tartottam elkövetni mindent, hogy a 
törvény értelmében már 1869-ben kimerítő jelentést 
tehessek le a Ház asztalára; de minden törekvésem 
sikeretlennek mutatkozott, miután azon nagy számú 
adatok összeállítása, sőt még beszerzése is a kellő idő- 
ben lehetetlen volt, úgy, hogy olyan jelentést, minőt a 
t. Ház tőlem joggal megkívánhat, azaz egy nem igazc 
latlan állításokra, hanem adatokra fektetett jelentés 
a Ház asztalára április előtt letenni képes nem vagyol 
magától értődvén, hogy a budgettárgyalás alkalmáv 
mindazon fölvilágositásokat meg fogom adni, melye 
tőlem kívántatnak. 

* A tisztelt képviselő úr, ki engem interpellált, s 
különösen a népnevelésnek ügyeit a hazában igen J 
ismeri, ismerni fogja azon nehézségeket is, melyek i 
nemű jelentés kidolgozásának útjában állanak, fői 
már azért is, mert a népnevelés ügyére eddig a hd 
ban semmi figyelem nem fordíttatott, és így n; 
nehézségekkel jár, mely arra szükséges, hogy ázol 
egyes helyiségekben kellőleg s úgy töltessenek be, h 
használhatókká váljanak. 

5. 

Csak egy szót vagyok bátor felelni a képviselő úr 
válaszára. 

Ha azt hinném, hogy kötelességemnek eleget teszek 
azzal, ha at. Háznak » olyan a milyent jelentést nyújtok 
be, akkor már benyújtottam volna a jelentést, mert 
semmi sem könnyebb, mint jelentést készíteni, melynek 
alapja nincs. Miután azonban első kötelességemnek azt 
tartottam, hogy a Ház elé terjesztendő jelentés töké- 
letesen megfeleljen a czélnak, azért czélszerűbbnek 
tartottam, hogy ezen első jelentés olyan legyen, mely 
minden későbbi jelentésnek alapúi szolgáljon, azaz 
lehetőleg kimerítő. 

6. 

T. barátom, Ludvigh János, előre bocsátotta, hogy 
szorosan az általa tett indítvány mellett fog maradni, 
és minden más elvi kérdést a lehetőségig elkerül. Én 
ezen szabályt részemről elfogadom, sőt követni is fogom. 

Az intercalaris jövedelmek nem fordulnak elő a 
pénzügyi ministerium budgetjében, hanem előfordulnak 
a vallásalapról tett zárszámadások 7-ik lapján, hol 
minden egyes javadalomnak intercalaris jövedelme ki 
van mutatva. 

A kérdés, melyet t. barátom fölállított, az: miért 
vétettek föl ezen jövedelmek, — melyek fölfogása szerint 
a törvény és szokás értelmében a kincstárhoz tartoznak, 
— a vallásalap számadásába, és miért nem fordulnak 
elő a pénzügyminister költségvetésében? Indítványa 
pedig az: hogy ezen jövedelmek tétessenek át a pénz- 
ügyminister költségvetésébe. 

Az első kérdés tehát az : mennyiben helyes t. barátom 
azon állítása, hogy az intercalaris jövedelmeknek a vallás- 

Br. Eötvös : Beszédek. III. 20 

alapra való fordítása a törvénynyel és törvényes szokás- 
sal ellenkezik. 

A mi a törvényt illeti, arra nézve azt hiszem, hogy 
egész Corpus Jurisunkban nem fordul elő törvény, mely 
az intercalaris jövedelmekről rendelkeznék. Az első rész 
10-ik czime, mely világosan a fejedelmet állítja föl 
minden püspökök successorául, ekkép szól: tPraeterea 
cunctorum quoque Dominorum praelatorum et virorum 
ecclesiasticorum Princeps ipse noster verus pariter et 
legitimus successor est. Non quantum ad bonorum et 
jurium possessionariorum, ab ecclesia ablationem et 
sequestrationem, sed quantum alteri ad gubernandum 
cum ecclesia collationem,c stb. 

Ez, mint látjuk, nem rendelkezik különösen az inter- 
calaris jövedelmekről. Úgyszintén az I. rész 11. czimé- 
ben, melyet a magyar egyház magna chartájának lehet 
nevezni annyiban, a mennyiben ott a magyar koroná- 
nak a katholikus egyház körében való jogai, melyek 
minden más államok jogainál nagyobbak, világosan 
elősoroltatnak, itt sem fordul elő semmi az intercalaris 
jövedelmekről. Az 1715-iki XVI. törvény czikk, mely- 
ben a Conventio Kolonichiánánük egy része törvényesít- 
tetik, szintén csak a főpapok successiójáról szól, de az 
intercalaris jövedelmekről nem tesz említést. így volt 
ez a legújabb időkig és bátran merem állítani, mikép 
az intercalaris jövedelmeknek hova fordításáról törvé- 
nyeink általában hallgatnak. £ tekintetben tehát tör- 
vényre hivatkozni nem lehet. Ez így levén, kérdés, hova 
fordítandók ezen jövedelmek? 

E kérdés tárgyalásánál három szempontot kell föl- 
fogásom szerint követnünk. 

Az első ezen javaknak természete. 

A második törvényeinknek analóg esetekben való 
rendeleteiből vont következések. 

A harmadik az usus. 

A mi az elsőt illeti, a jószágok természetét, melyek- 
ből az intercalaris jövedelmek folynak, úgy hiszem, 
senki sem vonja kétségbe, s mindenki elismeri, hogy 
ezen jószágok és javadalmak a kath. egyházat illetik. 

A mi a másodikat, t. i. a törvénynek más tárgyakra 
nézve hozott rendeleteiből vont analógiát illeti, ily 
analóg eset az, melyről az 1548-iki XII. törvény czikk, 
s ha jól emlékszem, az 1550-iki XIX. törvény czikk 
szól, midőn rendeli, hogy az elhagyatott abbatiák és 
praepositurák jövedelmei parochusok tartására és isko- 
lákra, így tehát szintén nem az állam javára fordíttassanak. 

E szerint tehát, ha Corpus Jtimunkban azon szám- 
talan más törvényről, melyekben az mondatik ki, hogy 
az egyházi javak jövedelmei egyházi czélokra fordít- 
tassanak, s ne másra, — ha mondom, ezen törvények- 
ről nem szólok is, a törvényekből vont analógia azt 
fogja mutatni, hogy ezen jószágok jövedelmei egyházi 
czélokra fordítandók. 

Hibás kitételt használt tehát tisztelt barátom, midőn 
a törvényre hivatkozott; itt nem a törvényre, hanem 
az usnsra lehet hivatkozni. 

A kérdés most az, mi volt az usus? Mert tagad- 
hatatlan, hogy törvény nem létében, főképen a mi 
történelmi alapokon kifejlett országunkban — az usus 
a törvénynyel majdnem egyenlő érvénynyel bir. A mi 
az usust illeti, a mohácsi vész előtti régi ususra nem 
hivatkozom; előfordul ott több törvény, így pl. Albert 
alatt hozatott 1435-ben törvény, hogy ne tartassanak 
sokáig üresedésben az egyházi beneficiumok. Ezen 
törvényekről, — mondom — nem szólok, hanem szó- 
lok a mohácsi vész utáni időkről. Ismeri mindenki az 
országnak akkori állapotát, tudja, hogy akkor nemcsak 
a fejedelmek, hanem egyesek is beleültek az egyházi 

20* 

javadalmakba és használták azokat. Vegye kezébe 
tisztelt barátom a Corpus Jurist, nézze végig és ott 
fogja találni az eseteknek egész sorozatát, melyekben 
az intercalaris jövedelmeket nemcsak a királyi kincstár, 
hanem magánosok is, kik az egyház fölött patronatust 
gyakoroltak, hosszas ideig élvezték, úgy, hogy én 
tagadni merem azon állítást, hogy azon egész idő alatt 
a Conventio Kolonichiánáig valami oly következetes 
gyakorlatot tudna nekem kimutatni tisztelt barátom, 
mely törvényes ususnak, olyannak jellegét viselné 
magán, melyre valamit alapítani lehet. Az első a Con- 
ventio Kolonichiána, mely 1703-ban köttetett. Ennek 
4-ik pontja azt mondja, hogy az üresedésbe jött inter- 
calaris jövedelmeket három hónapig használja a feje- 
delem, titulo juris patronatus; három hónap után 
használja annak felét a fejedelem, másik felét az 
egyház. Ha szabad egy megjegyzést koczkáztatnom, 
maga a Conventio Kolonichiána — melynek a törvény- 
hozás ellent nem mondott — bizonyltja, hogy az összes 
intercalaris jövedelmek a királyi kincstár birtokában 
soha nem voltak; mert ha ez így lett volna, ha az 
intercalaris jövedelmek a kincstárnak lettek volna 
tulajdonai: a törvényhozás a Conventio Kolonichiánáig 
mely a kincstárnak ezen jogát tetemesen megszorította, 
semmi esetre sem hagyta volna szó nélkül és nem 
fogadta volna el. 

Hogy a Conventio Kolonichiánámk azon része, mely 
az intercalaris jövedelmekről szól, a törvény által nem 
szentesíttetett, arról meggyőződést szerezhet magának 
t. barátom, fölnyitván az 1715-iki XVI-ik törvényczikket, 
a melyben a Conventio Kolonichiánának a successiókra 
vonatkozó határozatai világosan helybenhagyatnak, de 
az intercalaris jövedelmekről szóló 4-ik pontról említés 
sem tétetik. 

Hogy a Conventio Kolonichiána után is ezen inter- 
calaris jövedelmek a lehető legnagyobb rendetlenséggel 
használtattak, az szintén nem szenved kétséget ; mert 
például nehéz volna bebizonyítani, hogy a Conventio 
Kolonichiánámk azon határozata, hogy az intercalaris 
jövedelmeket 3 hónapig használja maga a fejedelem, 
azután osztassék el a fejedelem és az egyház között, 
az egyiknek az egyik fele adatván, a másiknak a 
másik, csak valaha teljesült. így ment a dolog József 
császár azon rendeletéig, melynek következtében az 
intercalaris jövedelmek a vallás-alaphoz csatoltattak. 
Ez történt 1783-ban. A vallásalaphoz csatolva marad- 
tak ezen intercalaris jövedelmek egész 1793-ig, tehát 
József császár halála után akkor is, mikor az 1790/1. 
országgyűlés épen ily természetű tárgyakat bőven meg- 
vitatott. Hiszi-e t. barátom, hogy ha a törvény, vagy 
a régi usus oly világosan azt bizonyította volna, hogy 
az intercalaris jövedelmek a kincstárnak tulajdonai, 
hiszi-e, mondom, t. barátom, hogy akkor az ország 
rendéi 1790-ben nem szólaltak volna föl a mellett, 
hogy ezen jövedelmek, melyek nem törvény, hanem 
egy oly fejedelemnek rendelete által adattak át a vallás- 
alapnak, kinek egyéb rendeletei nem tartattak fönn, 
ismét visszacsatol tassanak ? Meggyőződésem szerint az 
1790-iki országgyűlés ezen hallgatását ily fontos s min- 
denki által ismert tárgyban igen nagy bizonyítványnak 
tartom arra nézve, hogy az intercalaris jövedelmeknek 
a kincstárhoz való tartozását akkor senki nem tartotta 
törvényes állapotnak. 

1793-ban Ferencz császár, hivatkozva a Conventio 
Kolonichiánárs, és a kánonokra, azt határozta, hogy az 
összes jövedelmek ezentúl a kincstár által kezeltessenek, 
azonban főleg egyházi czélokra, templomok, paplakok 
fölállítására és egyházi személyeknek segélyezésére s 

más ilynemű czélokra használtassanak. így maradt a 
dolog 1855-ig, midőn ezen jövedelmek a vallásalaphoz 
visszacsatoltalak, azon kötelezettséggel, hogy azon egy- 
házi czélú kiadások, melyek előbb a kincstár által fizet- 
tettek, ezen vallásalapba vétessenek át, így pl. azon 
úgynevezett Ferdinandeus 15 ezer írt, így azon 26,250 
frt, a mely fizettetik egyes dézsmavesztett szegényebb 
beneficiumok fölsegélyezésére és másra. Ha tehát az 
usust veszszük föl kiindulási pontul, nézetem szerint 
az intercalaris jövedelmeknek a kincstárba folyására 
nézve consequens usus, azaz olyan, mely törvényt pótol- 
hatna, nem létezik; ha létezik usus, és ha az ususból 
lehet valamit bebizonyítani, ez az, hogy a fejedelem 
tituló juris patronatus ezen jövedelmeket mindig oda 
fordította, a hová akarta és az, hogy fejedelmeink ezen 
intercalaris jövedelmeket kevés kivétellel mindig egy- 
házi czélokra fordították, vagy legalább azt tűzték ki 
ezen jövedelmeknek czéljául. Én tehát részemről úgy 
vagyok meggyőződve, hogy midőn az intercalaris jöve- 
delmek a vallás-alaphoz csatoltatnak, azok csak oda 
csatoltattak, a hová valók. Miután azonban épen t. 
barátom előadásából is látom, hogy erre nézve külön- 
böző nézetek léteznek, miután csakugyan az usus 
változatlan nem volt, miután végre ezen kérdés, mely 
magában véve anyagilag csekélynek látszik, igen nagy 
fontosságú kérdésekkel függ össze, én az időközi 
jövedelmeknek hová fordítására nézve törvényjavaslatot 
fogok benyújtani a t. Háznak, melynek tárgyalásánál 
ezen kérdésről, a mint ily fontos kérdéshez méltó, 
kimeritőleg tanácskozhatunk, mely alkalommal a t. Ház 
e kérdés fölött határozhat. 



311 



7. 



Annyi tárgy hozatott föl az eddig folytatott vitat- 
kozások folyamában, hogy alig fogja valaki követelhetni, 
hogy mindezekre kimeritőleg feleljek; azért csak néhány 
észrevételre érzem magamat fölhiva válaszolni, külö- 
nösen azokra, melyek a tegnapi tárgyalás alkalmával 
tétettek. 

Komárom városa képviselője beszéde kezdetén bocsá- 
natot kért a Háztól, hogy oly tárgyat hoz szőnyegre, 
mely szorosan véve nem a discussió tárgyát képezi, de 
mely arra a legnagyobb befolyással bir, és ezalatt az 
autonómiát értette. 

Én nem csak osztozom t. barátom nézetében, sőt 
tovább megyek, s azt hiszem, hogy az autonómia azon 
kérdésekre, melyeket tárgyalunk, nem csak fontos befo- 
lyással bir, hanem azoknak sarkkövét képezi, és hogy 
— amennyiben t. barátom és én köztem egyes kérdé- 
sekre nézve, a mint látszik, nagy véleménykülönbség 
létezik, — ezen véleménykülönbségnek alapja épen 
azon egészen különböző nézetben található, melyben 
Komárom városa t. képviselője és én az autonómia 
kérdésére nézve vagyunk. 

T. barátom az autonómiát oly valaminek tekinti, 
mi tán egyhamar nem fog létesülni, és minek még 
akkor is, ha létesül, különösen örülni nincs okunk. 
Komárom városa igen t. képviselőjének nézete szerint 
azon egyházi autonomtanács, habár abban a katholikus 
világiak többséggel fognának is birni, mindig a hierar- 
chiának befolyása alatt marad, és azért a hierarchia 
érdekében fog működni. Én ellenkezőleg vagyok meg- 
győződve, és az autonómia megalapításában egy új, erős 
támaszát látom nem a hierarchiának, hanem hazánk 
alkotmányos létének és szabadságának. 

Mily okok indíthatták Komárom város t. képviselőjét 
azon meggyőződésre, hogy Magyarország világi katho- 
likusai a szabadság élvezetére képtelenek, azt én nem 
tudom. Én részemről saját véleményem támogatására 
hivatkozom az egész világ példájára, hol minden egy- 
házak azon arányban, a melyben szabadok, az alkot- 
mányos szabadság támaszai ; hivatkozom saját hazánk 
történetére, hol azon vallásfelekezetek, melyek teljes 
autonómiával birtak, az alkotmányt nemcsak nem 
veszélyeztették, hanem a szabadság erős támaszai voltak. 
Hivatkozom végre ezen nézetem támogatására a dolgok 
jelen állására. Én részemről a katholikus vallás teljes 
autonómiáját hazánk jelen alkotmányos állása szükséges 
következményének tekintem. 

Az állam és egyház közti viszonynak meghatáro- 
zásában csak két rendszert lehet követni alkotmányos 
országban, a hol az egyenlőség elvéből kell kiindulni 
mindenben : vagy azt, hogy az állam egyenlő befolyást 
gyakorol valamennyi felekezetre, vagy azt, hogy vala- 
mennyi felekezet tökéletesen szabad. Az első rendszernek 
is vannak barátai, és ezen rendszert azon elvek következ- 
tében, melyek 1789-ben Francziaországban fölállíttattak, 
soká az egyetlen helyes és valósággal alkotmányos rend- 
szernek tartották. A másik rendszer a szabadság rendszere, 
melyet Amerikában látunk, melyet látunk Svájczban, 
és mely napjainkban azon arányban, melyben a való 
szabadság gyökeret ver, gyökeret fog verni a világ 
minden országaiban. Mert kérdem, föntartható-e oly 
állapot, hogy egy alkotmányos országban a polgároknak 
nagy része egyházi dolgaira nézve tökéletesen független 
legyen, egy felekezet pedig ezen szabadságot ne bírja? 
Ez más szavakkal nem egyéb, mint hogy ily országban 
vagy államvallás létezik, vagy pedig elnyomott vallás, 
alkotmányos országban pedig mindkettő lehetetlen. 

Ezért én az autonómia fölállítását jelen viszonyaink 
között szükségesnek, sőt elkerülhetetlennek tartom, és ki 
magam is katholikus vagyok, meg vagyok győződve 
arról, hogy e hazának katholikus polgárai autonóm 
jogokkal ép úgy, ép oly jól fognak élni, mint éltek 
azok, a kik ez autonómiát már századokig birták. Azon 
gondolatot, hogy hazánkba a franczia rendszert hozzuk 
be, azaz minden felekezetet az államnak vessünk alá, 
valósággal lehetetlennek tartom; mert oly országban, 
hol a szabadság az ország egy része által élveztetett, a 
XIX. században a szabadság terjed ki a többiekre is, 
és nem az elnyomás ezen kevesekre. 

Én tehát részemről, a mi az autonómia kérdését 
illeti, az autonómia megalapítását nemcsak szükségesnek 
tartom, hanem benne látom alkotmány anknak újabb 
garantiáját. Mert az alkotmánynak valóságos garantiája 
abban fekszik, hogy a szabadság elve kiterjedjen min- 
denre, hogy senki sehol ne találjon oly kört, hol magát 
szabadnak s hozzászólásra jogosítottnak ne érezhesse. 

Miután az autonómiára nézve nézeteim t. barátom 
nézeteitől annyira eltérnek, eltérnek azon veszélyekre 
nézve is, melyeket tegnapi beszédében az autonómia 
következéseiképen jelezett; t. i. más nézetem van azon 
veszélyekre nézve, melyek' abból következnének, ha a 
katholikusok autonóm testülete a kath. iskolákra 
befolyást gyakorolna. T. barátom azt monda, hogy 
barátja ugyan a- községi iskoláknak, és abban tökéletesen 
egyetértünk ; de elfogadja azon elvet is, hogy a községi 
iskolák felekezetiek legyenek. Föl fogom szavait olvasni. 
• Hogy a szervezendő katholikus egyháztanácsok kezelésük 
alá vegyék, intézkedésök körébe vonják a templomok, az 
egyházközségek vagyonát, és azon alapítványokat, a 
melyek egyenesen vallási és hazai czélokra vannak ren- 
delve, ez ellen nincs észrevételem, ezt helyesnek tartom 

magam is, 8 habár az elemi oktatást első sorban község- 
Ügynek és kötelességnek tekintvén, a községi közös elemi 
iskolák föltétlen pártolója vagyok, nem szólok mégis az 
ellen sem, hogy ott, hol a községi elemi iskola ez idő 
szerint nem állitható föl, a kath. felekezeti elemi iskolák 
fölügyelete az illető egyháztanácsoknak adassék át.t 

Tehát a községi, azaz elemi iskolára nézve legalább 
elvben a lehetőséget nem tagadja t. barátom, hogy 
felekezeti legyen és maradjon. A felsőbb tanintézetekre 
nézve a felelősséget minden tekintet alatt helytelennek 
tartja és nem alkalmazhatónak, előadván azon veszélye- 
ket, a melyek bekövetkezhetnének, ha az összes kath. 
fiatalság az egyházférfiak és a jezsuiták nevelésére 
bízatnék. 

Nézetem szerint e kérdés eldöntése attól függ, vajon 
a tisztelt Ház az oktatási szabadságnak elvét a felsőbb 
tanintézeteknél meg fogja-e szüntetni, vagy nem, mi 
iránt akkor fog a t. Ház nyilatkozni, ha majd a felsőbb 
tanintézetekről szóló törvényjavaslatot, remélem leg- 
közelebb, a Ház asztalára leteszem. 

Én azonban azon elvben, melyet t. barátom már 
biztosan fölállított, hogy itt hazánkban a felsőbb tan- 
intézeteknél az oktatási szabadság elve ne alkalmaztas- 
sák, hogy minden felsőbb tanintézetek, ide értve a közép- 
iskolákat s akadémiákat, melyek eddig a felekezetek 
vezetése alatt álltak, szün tettessenek meg, és tisztán és 
kizárólag állami iskolák állíttassanak föl, erre nézve t. 
barátom nézetében nem osztozom : mert én részemről 
a közoktatásnak jobb elvét, mint a szabadságot, nem 
ismerem. 

Ha valaki attól fél, hogy kath. fiatalságunk kizárólag 
egyházférfiak, vagy épen jezsuiták által fog neveltetni, 
az ellen biztosabb óvszer, mint az oktatási szabadság, 
nem létezhetik, és én e részben meg vagyok győződve, 

— talán szerénytelenség, hanem én meg vagyok győ- 
ződve, — hogy a t. Háznak nagy többsége velem e 
részben egy véleményben van, és nyilatkozni fog minden 
monopólium ellen a felsőbb tanintézetekben és a nép- 
iskolában, gyakoroltassák az bárki által, mert minden 
monopólium az oktatás terén, meggyőződésem szerint, 
káros, a mire nézve csak Franciaország példájára kell 
hivatkoznom, mely nagy eszközeivel, a melyekkel bir, 
roppant és jól szervezettt központi kormányzatával a 
közoktatás mezején sohasem emelkedett oda, a hol más 
nemzeteket látunk, melyeknél a teljes oktatási szabad- 
ság életbe van léptetve. 

Erre nézve tehát ismét nem vagyunk egy véle- 
ményben, 

A mi az alapokat illeti, a melyeknek a kath. auto- 
nómia által leendő kezelésétől Komárom városa t. kép- 
viselője fél, én részemről nagy figyelemmel hallgattam 
beszédét, gondolkoztam fölötte, s ma újra elolvastam; 
de nem tudtam kivenni belőle, mi bírhatta t. képviselő- 
társamat azon állításra, hogy cultusminister szándéka 
ezen alapokat a Ház minden megkérdezése nélkül egy- 
szerűen átadni. Tisztelt barátom igen kegyesen nyilat- 
kozott alkotmányos érzületemről, remélem, nem adtam 
okot arra, hogy akár alkotmányi érzületemen, akár 
azon kételkedhetnék valaki, hogy az alkotmányosság 
alapföltételeit és kötelességeit ismerem. 

Kérdem már most, miután az alapoknak kezelése az 
1848. ni. törvény által a ministeriumnak adatott át 
törvény által, érezheti-e magát bármely ministerium, 
ha alkotmányos érzülete nem volna is igen erős, érez- 
heti-e magát bármely ministerium följogosítva arra, 
hogy egy neki törvény által átadott alapot valakinek 
átadjon új törvény fölhatalmazása nélkül? Hogy tehát 
ezen alapok átadása fölött kétségkívül első helyen a 

Ház, végkép pedig a törvényhozás fog határozni, az 
nézetem szerint oly világos, hogy nem foghatom meg, 
hogyan kételkedhetik rajta valaki. 

És vajon melyek azon okok, melyek annak kimuta- 
tására fölhozattak, hogy a cultusministeriumnak csak- 
ugyan ily szándékai vannak? 

Először fölhozattak a zárszámadások, az t. L, hogy 
ezen zárszámadásokat, melyeket a Ház határozatának 
következtében a törvényhozás elébe kellett volna ter- 
jesztenem, nem tettem le a Ház asztalára. Bevallom, 
vétkes mulasztást követtem el ez által. És ha a t. kép- 
viselő úr emlékezd tehetségemet vonta volna kétségbe, 
vagy pontosságomat, tökéleteten jogosítva volna nézete ; 
de a zárszámadások nyomtatása csak az ünnepek előtt 
készülvén el, akkora pénzügyi bizottságnak beküldettek, 
és elosztattak valamennyi képviselő közt. 

A zárszámadásoknak rövid bevezetése így hangzik: 
•A budai m. kir. központi állampénztár által kezelt 
magyarországi és a kolozsvári magy. kir. vám- és adó- 
hivatal által kezelt erdélyi közalapítványi alapok vagyona 
és jövedelmi állapota érdemében f. é. nov. 15-én kelt 
előterjesztésem kapcsán van szerencsém a mélyen t. 
képviselőháznak az ezen alapokról 1868-ik évre szer- 
kesztett zárszámadásokat mellékletben azon hozzá- 
adással tiszteletteljesen benyújtani, hogy az egyetemi 
alap 1868-ik évi zárszámadását az ezen alap vagyon- 
állapotáról tett külön előterjesztésemmel bemutattam.! 

Tehát teljesen megengedem, hogy vétkes mulasztást 
követtem el az által, hogy elfelejtettem ezen zárszám- 
adásokat itt a Ház asztalára letenni ; ha azonban abból, 
mi ezen pár sorban, mely bevezetésül szolgál a zár- 
számadásokhoz, előfordul, valaki azt következtethetné, 
hogy én a zárszámadásokat a Ház asztalára bizonyos 
utógondolat miatt nem akartam letenni, azt, bocsásson 

meg t. képviselőtársam, talán ő maga sem fogja helyes- 
nek találni. 

Én részemről az alapok átadására nézve követendő 
utat világosan látom kijelölve, ez pedig a következő. 
Ha a kath. autonómia megalakul, és a katholikusok 
vagyonának átadását kivánja — mert természet szerint 
csak a kath. vagyonról van szó — miután a minis- 
terium a törvény által rábízott alapokat máskép, mint 
törvény következtében, senkinek nem adhatja át, a 
törvényhozás fogja elhatározni, hogy ezen alapok a 
katholikusok önkezelésére adassanak-e át; akkor a 
dolgok természeténél fogva a kérdés minden egyes 
alapra nézve, t. i. mely alap kath. alap, tisztába fog 
hozatni a Ház és a kath. autonóm-testület által, és 
akkor, ha ezen kérdés tisztába hozatott, fognak ezen 
alapok átadatni; előbb semmi esetre. 

A törvényhozás üyen rendelkezése nélkül a minis- 
terium magát arra sem fölhatalmazva, sem jogosítva 
nem érzi, hogy ily tisztán jogi kérdést administrativ 
úton intézzen el. 

Ezek azok, miket képviselőtársunknak röviden vála- 
szolni szükségesnek tartottam. 

Nem tudom, válaszoljak-e még azon más panaszokra 
is, melyek a közoktatásügyi ministerium ellen a köz- 
oktatás körében követett eljárása miatt fölhozattak? 

Schvarcz Gyula képviselő úr már többször előadta 
a Ház előtt azon statistikai adatokat, melyek azon virágzó 
állapotról szólnak, melyre a közoktatásügy más orszá- 
gokban emelkedett. Én igen érdekeseknek tartom ezen 
adatokat és mindig igen üdvösnek tartom, hogy oly 
fontos ügyben, minő a népoktatás, a honpolgárok ismer- 
jék azon állapotot is, melyre más, magasra fejlett népek 
a közoktatás terén emelkedtek; csak egyet sajnálok, 
hogy az igen t. képviselő úr nem adta elő egyszers- 

mind azon utat, melyen ezen nemzeteknél a közokta- 
tási ügy ily magas állásra jutott; mert ha ezt tette 
volna, akkor kétségkívül fölf ej tette volna a Ház előtt 
azon akadályokat, a melyekkel a népnevelés az első 
pillanatban mindenütt küzdött, és mely akadályok közt 
kétségtelenül nem a legnagyobb a budget. 

Oly országban, hol a népnevelés ügyében még eddig 
kevés történt, vannak más, vannak sokkal nagyobb, 
majdnem legyőzhetetlen akadályok, melyek a nevelés 
ügyének sebes haladását akadályozzák. Ily akadályok: 
a tanerőknek hiánya, hiánya a szükséges taneszközök- 
nek, hiánya a szükséges helyiségeknek az iskolák föl- 
állítására, hiánya végre főkép azon közszellemnek, mely 
szükséges arra, hogy a népnevelés valamely országban 
virágzásra juthasson; mert a népnevelés valóságosan 
virágzó állapotba sehol sem juthat, a hol a nép nagy 
többsége nincs arról meggyőződve, hogy a népnevelés 
szükséges. 

Ez az első és legnagyobb akadály. 

Ha t. Schvarcz képviselő úr, ki a közoktatásnak 
nemcsak statistikáját ismeri, hanem ismeri kétségkívül 
históriáját is, azon országok népnevelése történetére 
visszatekint, hol most a népnevelés legmagasabban áll, 
például Poroszországra, akkor át fogja látni, hogy azon 
idő óta, mióta Nagy Frigyes a nevelésügyre figyelmet 
fordított, és akkor — más iskolamesterek nem levén 
— a kiszolgált altiszteket küldötte az iskolákba tanítók- 
nak, mondom, hogy azon idő óta mostanig egy szá- 
zad folyt le. Az 1808-iki törvény az, mely tulaj don- 
képen az új rendszert megállapította, és ime most jelent 
meg Gneisttól egy irat, melyet kétségkívül a képviselő 
úr is ismer, és melyben az mondatik, hogy ezen 
1808-ban hozott törvény még jelenleg sincs tökéletesen 
végrehajtva. 

Méltóztassék más országok népnevelési történetére 
fordítani figyelmét; méltóztassék nézni Svécziát vagy 
Angliát, vagy magát Svájczot: és át fogja látni, hogy 
a mi ott történt, nem egy nap műve volt. 

Forduljon Francziaország felé és nézze ott az 1834-iki 
törvény végrehajtását. A francziaországi kormány már 
1834-ben a centralisatiónak oly hatalmas eszközeivel 
birt, minővel semmi más kormány. A franczia nemzet 
el volt akkor határozva, hogy mindent el fog követni, 
hogy a nép nevelését emelje. Azon minister, ki a tör- 
vényt behozta, később éveken át kormányelnöke volt 
Francziaországnak, és mindent elkövetett, hogy a maga 
törvényének minél több sikert szerezzen, és mégis az 
1834-iki törvény jelenleg sincs tökéletesen végrehajtva. 

Ha tehát 15 hónappal vagy másfél évvel a törvény 
elkészülte után, az 1868-iki törvény még tökéletesen 
végrehajtva nincs, ez, meggyőződésem szerint, baj és 
szerencsétlenség, de mindenesetre nem olyan, melyre 
nézve a felelősség a kormányt, vagy még magát a 
nemzetet is érhetné ; mert a törvénynek ezen időszak 
alatti teljes végrehajtása a lehetetlenségek közé tartozik. 

Ha egyébiránt a t. képviselő úr azt akarja mondani, 
hogy a népnevelés terén az 1868-iki törvény megalko- 
tása óta haladás nem történt, akkor, teljes meggyőző- 
désem szerint, t. képviselő úr nagy csalódásban van. 

Részemről fölöslegesnek tartom elsorolni azon egyes 
intézkedések sorát, melyeket a ministerium tett, hogy 
ezen törvény végrehaj tassék. Azon akadályok között, 
melyek nálunk a népnevelés keresztülvitelének útjában 
állnak, nincs egy, mely a kormány figyelmét elkerülte 
volna. A mi a tanerők kiművelését illeti: a kormány kül- 
földre küldött huszonnégy fiatal embert, hogy azokból prae- 
parandia- tanárok váljanak ; három hónapra harminczhat 
kitűnőbb iskolamestert küldött ki, hogy ezen idő alatt más 

országokban járván, az ott tett tapasztalatokat itt föl- 
használhassák ; egyes helyeken rendezett és rendezni 
fog vándortanításokat a népoktatók számára, kiknek 
nagy része jelenleg nincs eléggé kiképezve, hogy magas 
hivatásuknak megfeleljenek. Végre a kormány, ámbár a 
budgetben csak egy praeparandia volt tervezve, segítve 
lelkes hazafiak, különböző vidékek és intézetek támo- 
gatása által, öt, jelenleg már működő praeparandiát 
állított föl, és teljes biztossággal mondhatja a minis- 
terinm, hogy az 1870-iki esztendőben ez öthöz még 
nyolcz új praeparandia fog felállíttatni. Az egyes iskola- 
mesterek segélyezését illetőleg 1868-ban 1076 iskola- 
mester segíttetett, nagyon szegényül ugyan 100 — 80 és 
60 írttal, de, a mint mondom, 1076 segíttetett. Körül- 
belül 110 — 115 helyen az iskolára segély adatott a 
községeknek, hogy nagyon szűk iskoláikat megnagyob- 
bíthassák. A ministerium részéről tehát történt annyi, 
a mennyit a ministerium tenni képes volt. 

Egyébiránt a haladás nem ennek köszönhető. A hala- 
dást tisztán és egyedül azon lendület eszközölte, melyet 
a törvény alkotása a közszellemnek adott. Ennek, és 
csak ennek köszönheti azt, hogy nincs az országnak 
vidéke, hol az iskolába járó gyermekek száma nem 
szaporodott volna; sőt sok helyen megkétszereződött. 

Ha a népnevelési törvény eredményét látni akarjuk, 
felfogásom szerint, nemcsak a községi iskolákra kell 
fordítani figyelmünket, hanem általában még azon javí- 
tásokra is, melyek a népnevelés körében a felekezetek 
részéről is történtek ; és e haladások oly tetemesek, 
hogy ha valaha a törvényhozás meg lehet elégedve 
valamely törvényének egy évi eredményeivel, meg lehet 
elégedve a népnevelési törvény első évi resultátumaival. 

De ebből nem következik, hogy megállhatunk; sőt 
ebből az következik, hogy az eredményeket szemünk 

előtt látva, még nagyobb lelkesedéssel iparkodjunk ez 
ügyet elősegíteni, mely teljes meggyőződésem szerint a 
nemzet egész jövőjét biztosítja. 

Megengedem, t. Ház, hogy ha a közoktatásügyi minis- 
terium más utat követ, talán szembeszökőbb, látszólag 
örvendetesebb eredményeket idézhetett volna elő. Egy 
pár tudományos intézet a fővárosban, egyes minta- 
iskolák az egyes megyékben, egy csillagda fölállítása, 
melyre nézve Schvarcz Gyula képviselő úr interpellátiót 
intézett hozzám — vagy a kensingtonihoz hasonló intézet, 
vagy hasonló intézetek fölállítása talán fényesebb bizony- 
ságot adott volna arról, hogy nemzetünk a tudományok 
iránt lelkesedik; de nekem úgy látszott, föladatunk 
nem az, hogy a tudományok iránti lelkesültségünket 
egyes fényes intézetek fölállítása által bebizonyítsuk, 
hanem, hogy jövő kifejlődésünknek alapját rakjuk le. 
Meggyőződésem az volt, hogy nem czélunk már jelenleg 
versenyezni a műveltség ösvényén Európa első sorban 
járó nemzeteivel, hanem a verseny útját a magyar 
nemzet számára jövőre lehetőleg egyengetni. Részemről 
meg vagyok győződve, hogy ezen czélt épen csak azon 
úton érhetjük el, ha nem a feltűnő, hanem a szükséges 
teendőket végezzük. 

E tekintetben azon három év, melyet e helyen mint 
közoktatásügyi minister töltöttem, kétségtelenül el van 
veszve reám nézve ; mert én részemről nem alapítottam 
semmit, mi nevem emlékét föntarthatná ; de nincs 
elveszve a nemzetre nézve, és ez elég. 

Hígye el a t. képviselő úr, ha ő vágygyal tekint 
más nemzetek tudományos műveltségére és azon fényes 
helyre, melyet azok a műveltség körében elfoglalnak, 
én nem kevesebb vágygyal, nem kisebb fájdalomérzettel 
teszem azt. Életem minden tehetségét arra szántam s 
arra szánom, hogy a magyar nemzetet műveltség tekin- 

Br. Eötvös : Beszédek, ül. 21 

tétében is oda állítva lássam, a hol annak állnia kell ; 
de meg vagyok győződve, hogy e czélt nem fogjuk elérni 
úgy, ha hiúságunknak engedve, csarnokokat építünk és 
fényes palotákat a tudománynak, s nem fogja elérni a 
nemzet óhajtásait, ha a magyar cultusminister II. Katalin 
ministerének példáját követi, ki, mint tudva van, midőn 
a hatalmas császárné Erimben járt, festett falvakat 
állított, szépen fedett házakkal, szépen öltözött néppel 
környeztette, kerteket szép kerítésekkel, úgy, hogy míg 
a császárné átutazott, magát művelt, boldog országban 
láthatta, oly boldogság és műveltség közepett, mely 
azonnal megszűnt, mihelyt a császári kocsi tovább 
robogott, és a minek semmi más nyoma nem maradt, 
mint azon hiány, mit a költségek a pénztárban okoztak. 
Azt mondják, Katalin császárné igen kellemesen volt 
meglepetve ezen jelenség által, és azután még több 
kegyességgel tekintette ministerét, és megengedem, ha 
Schvarcz Gyula képviselő úrnak a közoktatási minis- 
tér hasonló kellemes meglepetéseket okozna, tán ő is 
kegyesebben nyilatkoznék róla. 

A közművelődés mezején minden intézkedésnek két 
módja van: vagy egyes pontokra vonja össze a kormány 
az országnak összes erejét, és akkor roppant eredménye- 
ket mutat fel, vagy pedig a kormány, vagy az, ki a 
nevelést intézi, működését kiterjeszti sok felé, s ekkor 
a dolog természeténél fogva, a működésnek nyomai 
első pillanatban nem tűnnek fel, és néha évek kellenek, 
míg azok valósággal észrevehetők. Az egyiknek példáját 
látjuk Oroszországban, hol a pétervári akadémia s az 
egyetemek oly fokon állanak, hogy bármily európai 
intézetekkel versenyezhetnek; a másik példát látjuk 
Észak-Amerikában, hol a népnevelés igen magas állása 
mellett a kitűnőbb nagyobb intézetek még mostanig 
sem állnak, tán a bostoni egyetem kivételével, azon 

fokon, hogy hasonló európai intézetekkel versenyezhesse- 
nek. De én a két rendszer közt a másikat, az amerikai 
rendszert választom, mely a népnevelésre és annak nem 
látszólagos hatásaira fekteti egész figyelmét. 

Részemről, t. Ház, jól tudom, hogy a ki a közoktatás 
vezetését oly viszonyok alatt, minők hazánkban léteztek 
és léteznek, átveszi, annak el kell készülve lennie arra, 
hogy nemcsak az elismerésről, hanem még azon remény- 
ről is lemondjon, hogy tevékenységének eredményeit 
önmaga fogja látni ; el kell készülve lennie arra, hogy 
a miért dolgozott, mint a mag, melyet a vető elhintett, 
talán nem fog észrevétetni egyesek által, s ha észre- 
vétetik is, lábbal fog gázoltatni. De azt hiszem, mind- 
ezekért bő jutalmat ad azon öntudat, hogy ha bár 
észrevétlen, de a jövőnek dolgozunk, és ha Schvarcz 
Gyula t. képviselő úr működésem eredményeit s általában 
tevékenységem nyomait nem veszi észre, egygyel vigasz- 
talom magamat: hogy évek múlva, ha nem is oly 
kitűnő férfiak mint Schvarcz Gyula, hanem szerény 
iskolamesterek, majdan észre fogják venni működésem 
nyomait, észre fogják venni, hogy az ő érdekökben, a 
jövő érdekében dolgoztam én is. 



8. 



Nem akarok azokra felelni, miket előttem szólott t. 
barátom igen elmésen előadott, mert miután a cultus- 
ministerium költségvetése olyan természetű, hogy abban 
az a, b, c-től kezdve a mathematikáig, és a legegyszerűbb 
családi viszonyon kezdve az örök üdvösségig mindenről 
lehet beszélni, én részemről, mondom, .nem vagyok 
elkészülve, nem is érzek magamban erőt arra, hogy 
mindazon tárgyakat kimeritőleg tárgyalhassam a Ház 

körében, melyeket t. képviselőtársaim egyike vagy másika 
a cultusministerium költségvetésével bizonyára szoros 
összeköttetésben felhoz. 

Ha a t. Ház az egyes kérdésekről, melyek itt előho- 
zattak, és csakugyan mind fontosak, mert mindeddig 
egyetlen oly tárgy sem hozatott elő, mely nem volna 
fontos, mondom, ha mindezen kérdésekről csak itt, a 
költségvetés tárgyalása alkalmával lehetne szólani, akkor 
nem mondom, hogy sikerülne, hanem elkövetnék 
mindent, hogy minden egyes tárgyról oly jól és oly 
kimeri tőleg szóljak, a mint csak birok. De miután a 
t. képviselők mindegyikének jogában áll, bármily egyes 
tárgyról, ha szükségesnek tartja, határozati javaslatot 
tenni a Ház asztalára, akár positiv határozati javaslatot, 
akár olyant, melyben a ministerium felszólíttatik, hogy 
valamely egyes tárgyról törvényjavaslatot terjeszszen elő ; 
miután minden képviselőnek jogában áll, minden egyes 
tárgyról, pl. a zsidó autonómia kérdéséről, a congressus 
kérdéséről, szóval mindenről törvényjavaslatot terjeszteni 
a Ház elé, és e szerint a tárgynak tüzetes, méltó tárgya- 
lását előidézni: megvallom, nem tartom czélszerűnek, 
hogy itt főkép oly fontos dolgok tárgyalásába eresz- 
kedjünk, melyeket czélszerüen tárgyalnunk nem lehet, 
mert az egyik képviselő egy tárgyról szól, a másik 
másról, és így mindenféle eszmék pendittetnek meg, 
de kimeríteni, határozni egy tárgyról sem lehet. 

Volt idő, t. Ház, — fájdalom, hogy a politikában 
már akkor is részt vettem, mert ez jele, hogy kicsit 
el vénültem, — volt idő, midőn az, hogy fontos tárgyakról, 
ha azok nem állottak is épen szoros összeköttetésben, 
a képviselőház tanácskozzék, igen czélszerű volt, mert 
az eszmecserének és az eszmék terjesztésének más 
eszköze nem vala. Tudjuk az állapotot, melyben akkor 
a sajtó volt, tudjuk végre azt, hogy nem csak időszaki 

sajtó úgyszólván nem létezett akkor, hanem még a sajtó 
is oly nyúg alatt szenvedett, hogy még vastag könyvekben 
sem mondhatta el senki meggyőződését : akkor, mondom, 
az, hogy minden alkalmat megragadott a képviselőház, 
azon egyetlen hatalom, mely szabadon szólhatott, igen 
czélszerd, igen helyes volt. De a jelen pillanatban, 
meggyőződésem szerint, számos kérdésnek ilyen mellékes 
tárgyalása, az eszmecserének ilyféle előidézése nem a 
t. Házat illeti, hanem első sorban az időszaki sajtót. 

Most ilyen eszmecsere itt, teljes meggyőződésem szerint, 
nem szükséges, és ép azért, mert nem szükséges, azért, 
felfogásom szerint, a Ház legjobban és legczélszerübben 
járna el — természetesen csak saját nézetemet mondom 
el — ha csak olyan tárgyakat vitatna meg, melyekben 
határozni akar, és nem olyanokat, a melyeknél csak 
eszmecserét akar előidézni. 

Ezt csak mellékesen mondom, mert Jókai t. barátom 
előadásában némely tényeket akarok rectifícálni. 

A zsidó congressns összehívása hozatott itt többször 
szóba; egy részről rosszalták ott a congressus össze- 
hívását, más részről ugyanezért megdicsértek. Én, t. Ház, 
sem a dicséretet, sem a rosszalást nem érdemlem, mert 
a zsidó congressns összehívása szükséges következése 
volt állomásomnak és azon viszonyoknak, melyeket a 
törvény, midőn zsidó polgártársainkat minden többiekkel 
tökéletesen egyenjogosította, előidézett. 

Tudja mindenki a zavart, melyben a zsidók ügyei 
az országban voltak; tudja mindenki, hogy ők a leg- 
nagyobb gyámkodás alatt állottak; tudja mindenki, 
hogy azért épen ők óhajtották, hogy végre az ő ügyeik 
is rendeztessenek. Minden oldalról ily kivánatok terjeszt- 
tettek hozzám — nem mondom, hogy az orthodoxok 
is azt kívánták — de miután e hazában több, mint 
400,000 izraelita él, és köztök sok orthodox is lehet, 

én azokat, kik nem szólottak, természet szerint tekin- 
tetbe nem vehettem, hanem csak azokat tekinthettem, 
kik nyilatkoztak, és a kik ügyeik rendezését óhajtották. 

Kérdem t. Ház, vajon miután izraelita polgártársaink 
tökéletes egyenjogúsítása már kimondatott, érezhette-e 
magát a kormány feljogosítva arra, hogy mint más 
országokban, az izraelitákra egy egész communális, 
administrativ és nevelési rendszert octroyáljon? Teljes 
meggyőződésem szerint nem volt erre jogosítva. Elmond- 
ván az ország az egyenjogúságot, el kellett ismerni azon 
elvet is, hogy az izraeliták a magok ügyeit függetlenül 
és önmagok rendezzék. E czélra, miután ős gyűlésben 
a 400 ezer együtt nem tanácskozhatott, szükséges volt 
egy képviselőtestületet összehívni. 

A képviselőtestület összehívására nézve, miután, a 
mint látom, t. barátom Jókai Mór nekem rossz néven 
veszi, hogy az első választási törvény octroyáltatott, 
igen lekötelezne, ha közölni méltóztatnék velem a módot, 
mely szerint egy nemzetnek vagy felekezetnek válasz- 
tási módját máskép lehet meghatározni, mint octroyált 
módon, oly nemzetét vagy felekezetét, mely ezredekig 
jogokkal egyáltalában nem birt. 

Ez, megvallom, nekem eszembe nem juthatott. 

Egyébiránt a választási mód meghatározásában és 
főképen a kerületek felosztásában nem járhattam el 
magam, hanem különböző vidékekről oly izraelita val- 
lású férfiakat hívtam össze, kikről azt hittem, hogy a 
közbizalmat birják, és ezeket szólítottam fel, dolgoz- 
nának ki egy választási szabályt, én részemről csak azt 
kötvén ki, hogy a választási szabály legyen a lehető 
legszabadabb, hogy az egészen a vote universal-ig menjen, 
hogy arra minden jogosítható csakugyan joggal bírjon, 
így dolgozták ők ki ezen szabályokat, és ezen szabá- 
lyok alapján hivatott össze a congressus, mely a dolog 

természeténél fogva e választási szabályokat megváltoz- 
tathatta, a mint meg is változtatta, és mely általában 
nem örök időkre tartó törvényeket alkotott, hanem 
csak oly törvényeket, melyeket ismét a congressus 
minden perczben, ha újra összehivatik, megváltoztathat, 
épen úgy, mint minden más törvényhozó testület a 
maga körében legitim módon megváltoztathatja már 
hozott határozatait. 



9. 



A t. Ház nem várja tőlem, hogy a tanácskozások 
ezen stádiumában azon egyes állítások czáfolatába eresz- 
kedjem, melyeket a tárgyalás folyama alatt több t. 
szónok előadott, bármennyire érezzem azoknak fontos- 
ságát, épen azért, mert fontosságukról meg vagyok 
győződve, valamint arról is, hogy ezen észrevételek a 
budgetnek részletes tárgyalása alkalmával ismét sző- 
nyegre fognak kerülni, és akkor alkalmam lesz azokra 
felelni. Jelen fölszólalásomnak oka csak az, hogy — 
miután több t. szónok kiemelte, hogy Komárom város 
t. képviselőjének beszédében előadottak egy részére 
nem válaszoltam, s miután több oldalról az a kívánat 
fejeztetett ki, hogy arra is válaszoljak — teljesíteni 
akarom e kivánatot, annyival inkább, mert többször 
olvasva ezen t. képviselő úrnak beszédét, magam is 
meggyőződtem, hogy annak épen azon részét válasz 
nélkül hagynom nem lehet. 

A t. képviselő úr főkép két okból rosszalja a vallás- 
és közoktatásügyi ministerium eljárását : először azon 
állásnál fogva, melyet e ministerium a kath. autonómia 
kérdésében elfoglal ; másodszor azért, mert a vallás- 
és közoktatási ministerium több, — magokban véve 

igen fontos — tárgyra nézve rendelkezett a nélkül, 
hogy azokra nézve előbb a Háznak, s törvényhozásnak 
beleegyezését kikérte volna. 

Megengedi a t. Ház, hogy mind e két tárgyra nézve 
a lehetőségig röviden, de előre engedelmet kérve, ha 
nagyon rövid nem lehetek — válaszoljak? 

A mi először a katholikus autonómiában követett 
eljárást illeti, mindenekelőtt helyességének megítélésére 
kettő szükséges : először tisztába kell jönni a tényállásra 
nézve, másodszor tisztába kell jönni a jogi kérdéssel. 

Mi a tényállás? 

A katholikusok, látva az autonómiának hasznait 
más vallásfelekezeteknél, látva, hogy mintán a katho- 
likus egyház uralkodó egyház lenni megszűnt, helyzete 
megváltozott : szintén autonóm szervezet alakítását tar- 
tották kívánatosnak és szükségesnek. E fölött tanácsko- 
zásokat tartottak, melyeknél e haza katholikusainak 
igen tisztelt férfiai összegyülekeztek. E tanácskozások 
eredménye az volt, hogy a tanácskozás kimondá: ő 
maga-magát arra, hogy bármit végezzen, e kérdésben 
competensnek nem érezheti, s e czélból, azaz az auto- 
nómiai szervezet megállapítására, az ország minden 
katholikusaiból egy nagy gyülekezetet kell összehívni 
a képviseleti rendszer alapján. Ezt határozván el, kidol- 
gozta a választási szabályokat és ezen választási szabá- 
lyokat ő felségének, mint a katholikus egyház főpatronu- 
sának helybenhagyás végett előterjesztette, ő felsége 
ezen szabályokat helybenhagyta és én azokat contrasig- 
náltam. 

Ez a tényállás. 

A jogi kérdés megítélése ismét három kérdéstől 
függ: Először, sérti-e a törvényt az, hogy az ország 
katholikusai saját egyházi szerkezetöknek az autonómia 
alapján való rendezését tűzték ki czélul? másodszor, 

vajon az által, hogy a választási szabályokat ő felsége 
elébe terjesztették, sértették-e a törvényt? és harmad- 
szor, foglaltatik-e ezen helybenhagyott választási sza- 
bályokban valami, mi a törvénynyel összeütközésben 
volna ? 

A mi az első kérdést illeti : úgy hiszem, nincs senki 
e Házban, ki e haza katholikasainak azon jogát két- 
ségbe vonná, hogy saját ügyeiknek mikép való rende- 
zéséről magok között tanácskozhassanak. Ez minden 
alkotmányos szabadság első természetes következése ; 
ez Magyarországban még valóságos törvényen is alap- 
szik, mert miután az 1848-iki törvény minden bevett 
vallásfelekezetnek tökéletes egyenlőségét és viszonos- 
ságát kimondotta, a katholikusoktól, kik már 1848 
előtt is az ország bevett felekezetei közé tartoztak, 
kétségkívül senki azon jogot meg nem tagadhatja, 
hogy azon joggal éljenek, mely ly el e hazának más 
bevett vallásfelekezetekhez tartozó polgárai szintén élnek. 
Végre a mi még Magyarország katholikusainak ezen 
jogát még inkább igazolja, az a múlt története ; mert 
ha Ludwigh János t. barátom azt mondja, hogy keresi 
a katholikus autonómiát, de azt nem találja sehol 
széles e világon, sem Rómában, sem máshol, még 
Amerikában sem: egyetértek vele; csak egyet sajnálok, 
hogy t. barátom messze körültekintvén, nem nézett 
valamivel közelebbre, mert ha közelebb nézett volna, 
feltalálta volna a kath. autonómiát, mely századokig 
Magyarország egy részében, azaz Erdélyországban léte- 
zett; létezett akkor, midőn a kath. egyház Erdélyben 
az uralkodó egyház nem volt, és azért szabadságának 
és jogainak támaszát épen abban kereste, a miben azt 
a protestánsok Magyarországban feltalálták. így tehát 
a katholikusok akkor, midőn az autonóm szervezetnek 
alkotására összegyűltek, törvénytelenséget nem követtek 



330 

el, és az által, hogy a választási szabályokat ő felsége 
elé, mint a legfőbb patrónus elé terjesztették, szintén 
nem követtek el törvénytelenséget, és hogy ezen sza- 
bályokban szintén semmi törvénytelenség nem foglal- 
tatik, az magában világos, és így meg vagyok győződve, 
hogy a vallás- és közoktatási minister a kath. auto- 
nómia kérdésében nem csak semmi különös állást nem 
foglalt el, hanem hogy t. barátom, Vukovics Sebő, 
kinek alkotmányos érzelmeit ismerem, igen különösnek 
fogta volna találni, ha akár a cultusminister, akár az 
összes ministerium, a katholikusok ily gyülekezetét 
megakadályozni akarta volna, vagy a szabályok hely- 
benhagyására nézve legkisebb akadályt gördített volna 
az útba. Ebből a dolgok természete szerint nem követ- 
kezik az, hogy bármikép alakuljon azon autonómia, 
bármit határozzon az, akár a kormányt, akár bárki 
mást följogosíthatna arra, hogy valamit, a mit a tör- 
vény meghatározott, megváltoztasson, és így, hogy a 
kormány azon alapítványokat, melyek reá törvény 
értelmében bízattak, bárkinek kiadja, mielőtt erről új 
törvény rendelkezik, mely neki ezt meghagyja. 

Ennyit az első, azaz az autonómia kérdéséről. 

A második kérdés azt illeti, a mit a vallás- és köz- 
oktatási ministerium tett, a nélkül, hogy a törvény- 
hozásnak helybenhagyását előre kikérte volna. 

Itt is szükséges, hogy mindenekelőtt a tényállást 
constatáljuk. 

Tény az, hogy a vallás- és közoktatási ministerium 
a nevelés körében, a középnevelés körében tetemes, 
nagyfontosságú rendeléseket tett, melyekre nézve a t. 
Háznak és a törvényhozásnak beleegyezését előre nem 
kérte ki. Fölemiitette Komárom város igen érdemes 
képviselője a győri jogakadémiát, fölemiitette az aradi 
lyceumot, fölemiitette a tanárok fizetésének emelését, 



331 

fölemlítette a tanrendszerben történt bizonyos módosí- 
tásokat; végre egy pár dolgot még elfelejtett, melyeket 
azért hozok fel, nehogy hallgatásomból később épen 
úgy alkotmányos következések vonassanak, mint pl. 
abból, hogy a magyar egyetemet Pázmán Péter által 
tett alapítványnak neveztem, vagy abból, hogy a vallás- 
alapot O. Ferdinánd által történt alapítványnak nevez- 
tem és nem említem, hogy alapításához mások is 
járultak, nagyfontosságú következések vonattak. Meg- 
említem tehát azt is, a mit a t. képviselő úr elfelejtett, 
és ez az, hogy 6 négy osztályú gymnásium hat osztályú 
gymnásiummá emeltetett, hogy Trsztinában új gymná- 
sium állíttatott fel, hogy az ösztöndíjak száma 169-el 
megszaporíttatott. A t. Ház mindenre nézve, a mit 
bármely minister kezel, fölvilágosításokat kívánhat, és 
miután a ministerium eljárásának jogosultsága ezen 
ügyekben kétségbe vonatott, kötelességemnek érzem az 
egyes pontokra vonatkozólag a Ház előtt számot adni. 
A mi először a győri jogakadémiát illeti, melyre 
négve megvallom, igen nagyon bámulom, hogy Komárom 
városa t. képviselője annak viszonyait közelebbről nem 
ismeri, erre nézve előadásom rövid lesz. A győri jog- 
akadémiát Dallos, Sennyei, Draskovics, Zichy püspökök 
és a győri káptalan alapították. A mint valamennyien 
tudjuk és kétségkívül Komárom városa t. képviselője 
figyelmét sem kerülte ki, a győri akadémia 1849-ben 
megszüntettetett, és az ezután következett egész idő 
alatt bezárva maradt, daczára annak, hogy az egész vidék 
e jogakadémiának fölállítását szorgalmazta, kívánta, 
sürgette. A jogakadémiát megillető külön alapítványok a 
tanulmányi alaphoz csatoltattak. Miután ministeriumo- 
mat átvettem, ugyanazon vidék s különösen Győr városa 
azon kérelemmel járult ő felségéhez, hogy e jogakadémia, 
melynek alapítványai megvannak, ismét állittassék 

helyre ; és én kötelességemnek tartottam ezen kérvényt 
támogatni ő felségénél, s kötelességemnek tartottam 
akkor, midőn az akadémia helyreállítása ő felsége által 
elhatároztatott, az akadémiának helyreállításában eljárni, 
és azon alapítványokat, melyek külön speciális czélra 
tétettek, azon czélra használni, mely czélra az alapít- 
ványok tétettek. 

Ez eljárásom a győri akadémiára nézve. 

Az aradi lycenmra nézve a tárgy talán kevésbbé 
ismeretes. Erre nézve tehát el kell mondanom, hogy 
még a múlt században e honnak egy lelkes leánya, 
Dómján Margit, Bibics Jakabnak özvegye, 1774-ben 
deczember 31-én tett végrendelete által összes vagyonát 
egy Sz.-Annán, Arad mellett, fölállítandó convictusra 
szentelte, meghagyván, hogy azok, a kik a convictusba 
járnak, egyszersmind a J Tannal gymntóumban tanít- 
tassanak, mely gymnásiumot 1750-ben az ő boldogult 
férje alapított, de csak négy osztály lyal, s mely gymná- 
siumot ő maga külön alapítványából emelt, úgy, hogy 
belőle felső hat osztályú gymnásium alakult. Bibics 
Margit végrendeletének 10-ik pontjában világosan 
kimondja, hogy azon esetre, ha háború, közinség vagy 
más okoknál [fogva a sz.-annai iskola megszűnnék és 
így az ő alapítványának ottan haszonnal való kezelése 
lehetetlenné válna, az alapítvány nevelési czélokra ott 
kezeltessék, a hol az ország érdeke azt leginkább kívánja, 
fentartván minden esetre azt, hogy az alapítványnak 
főképen Arad, Csanád és Csongrád vármegyék lakói 
legyenek élvezői. Sz.-Anna helysége, mint azok, kik a 
vidéken ismeretesebbek, tudják, elvesztette előbbi fontos- 
ságát. Az ottani gymnásium megszűnt, később Temes- 
várra tétetett át, majd Bibics Margitnak egész alapít- 
ványa convictus helyett ösztöndíjakra, melyek egyes 
ösztöndíjazottaknak fizettettek, fordíttatott. Végre hosszú 

időig az ösztöndíjak sem fizettettek ki. De nem akarom 
az egész történet elmondásával untatni a t. Házat, 
melyet tán már az eddigiekkel is untattam. Mondom, 
egy ideig nem fizettettek ki az ösztöndijak, aztán 
egyesittetett ezen alapítvány a nagy-váradi Alapi-féle 
alapítványnyal. így sem használtatván az alapítvány 
tökéletesen, ekkép történt, hogy az alapítvány, mely 
kezdetben csak 200,000 forintra ment, most tetemesen 
meghaladja a 600,000 irtot. Erre Aradmegye, mely a 
végrendeletnek végrehajtója, és mely a végrendelet 
szerint azokat is kijelölte, kik a convictusba fölveendők, 
valamint később azokat is, kiknek az ösztöndíjak fizet- 
tettek, folyamodott ő felségéhez, hogy miután az alapítók 
szándéka az volt, hogy középtanoda állíttassák föl, 
miután kivánata az volt, hogy abban fiatal emberek 
neveltessenek, és pedig olyanok, kik főleg Arad, Csanád 
és Csongrádmegyékbe valók : engedje meg ő felsége az 
alapnak egyszerű módosítását, hogy miután a sz.-annai 
gymnásium megszűnt, Aradon, mint Sz.-Annához leg- 
közelebb eső és folyton gyarapodó helyen állittassék 
föl egy jó középtanoda ; hogy pedig az alapítónak még 
azon szándéka is valósuljon, miszerint szegény fiatal 
emberek segélyeztessenek, ő felsége negyven fiatal ember- 
nek ösztöndíját 200 forintjával, melyet élvezhetnek, 
hagyja meg, és ezek azután az aradi gymnásiumban 
neveltessenek. Én részemről Aradmegyének ebbeli 
kivánatát oly tökéletesen megegyezőnek találtam és 
találom az alapítónak szándékával, főkép, miután az 
alapítványnak 10-ik §-ában világosan kimondatik az, 
hogy azon esetre, ha Sz.- Annán a convictus megszűnnék 
és ott az alapítvány haszonnal alkalmazható nem lenne, 
tétessék át ez oly helyre, melyen az ország és kivált 
Arad, Csongrád és Csanád lakóinak leginkább használ- 
hat, hogy Aradmegyének e kivánatát ő felségénél 

szintén támogattam, és miután ő felsége azt elfogadta, 
a rendeletet, melynek következtében ez történt, ellen- 
jegyeztem. 

A harmadik volt a fizetések fölebbemelése. Én úgy 
vagyok meggyőződve, hogy az álláspont, melyet — föl- 
fogásom szerint — e tárgyban el kell foglalnom, nem 
lehet más, mint az, a mit az 1791 : XXIII. törvény- 
czikk világosan kimond, t. i. hogy a különböző alapít- 
ványokat ő felsége az egyes alapítók szándéka szerint 
fogja kezeltetni. Mi történt az 1848-iki törvény követ- 
keztében? Az, hogy ő felsége ezen alapítványokat nem 
kezeltetheti máskép, mint felelős ministere által, és 
épen azért e Háznak jogában, sőt bizonyos pontig köte- 
lességében áll, nemcsak fölügyelni arra, hogy ezen ala- 
pítványok becsületesen kezeltessenek, hanem fölügyelni 
arra is, vajon ezen alapítványok az alapítók szándéká- 
nak megfelelőleg kezeltetnek-e ? És épen azért tartottam 
szükségesnek ily bőven előadni a kérdésben levő egyes 
alapítványok történetét. 

A mi a stipendiumok kérdését illeti, midőn minis- 
teriumomat átvettem, természetesen kötelességem volt 
tájékozni magamat az iránt, a mi ezekre nézve eddig 
történt, és figyelembe venni a dolgok jelenlegi állását. 
Midőn ezt tettem, annak jöttem nyomára, hogy a stipen- 
diális alapok közt alig van egy, melyben nem volna 
tetemes összegű megtakarítás, oly nagy megtakarítás, 
hogy az évi jövedelmek megtakarításának egész összege 
29,450 írtra megy. Ez így levén, részemről kötelessé- 
gemnek tartottam minden egyes alapítványnál újabb 
stipendiumokat állítani föl, mert teljes meggyőződésem 
szerint ezen stipendiumok nem arra alapíttattak, hogy 
tőkésittessenek, hanem hogy adassanak oly szegény fiatal 
embereknek, kik a haza jövőjének biztosítására a külön- 
böző tanintézetekben nevelkednek. Ezért harminczkét 

300 frtos, harminczhat 210 frtos, harminczhárom 150 frtos, 
negyvenhárom 120 frtos, tizenhét 100 frtos és nyolcz 
60 frtos új stipendiumot alapítottam. Az utóbbi 60 frtos 
stipendiumok azért alapíttattak, mert a dolog természe- 
ténél fogva minden stipendiumnak külön czélja levén, 
az egyes stipendiumokat, ámbár az egyes stipendiális 
fundusok együtt kezeltettek, külön kellett osztani, úgy, 
hogy minden egyes alapító nevére annyi stipendium 
alapíttassák, a mennyi az általa alapított tőkéből meg- 
takaríttatott. 

A tanulmányi alap jogi természetéről a törvényhozás, 
látva az okmányokat, bölcseséggel és igazságszeretettel 
ítélni fog ; azon kérdésnek eldöntése azonban, hogy kié 
a tanulmányi alap, hová tartozik: illethet mindenkit, 
de a cultusministert semmi esetre sem. A közoktatási 
ministernek kötelessége az, hogy miután az 1848-iki 
törvény ez alapítványok kezelését reá bízta, ő ezen ala- 
pokat azon czélokra kezelje, melyekre azok eddig kezel- 
tettek. Tovább és másra a ministernek ebbeli köteles- 
sége semmi esetre sem terjedhet. Látva, hogy ezen 
alapnak jövedelmei a kezelés módja következtében növe- 
kedtek, kötelességemnek tartottam először ott, hol a 
különböző vidékek igényei azt kívánták, egyes intéze- 
teket, melyek eddig négy osztályú gymnásiumok voltak, 
hat osztályúakká emelni, mert a négy osztályú gymná- 
siumok, úgy, a mint eddigelé alakítva voltak, az egyes 
vidékek gyermekeinek oly nevelést nem adhatnak, 
hogy azokból kilépve, valami életpályát kezdhetnének. 
Trsztenán gymnásiumot állítottam fel, melyet azon egész 
vidék régen óhajtott, mert három megyében nincsen 
gymnásium. — És végre kötelességemnek tartottam 
emelni a tanárok fizetéseit. Kötelességemnek tartottam 
ezt azért, mert először e hazában nem csak az elisme- 
rést, de a jutalmat is, senki inkább nem érdemli, mint 

azok, a kik a neveléssel foglalkoznak; és másodszor, 
mert mindezen intézetek tanárai úgy voltak fizetve, 
hogy általában nem is élhettek meg; és meg lehetünk 
győződve, hogy ha amaz előbbi fizetések megmaradnak, 
azok, kiknek csak út nyílik, el fognak menni. 

T. Ház! Mintán a ministerium eljárása ezen egyes 
tárgyakra nézve szóba hozatott; miután — meggyőző- 
désem szerint — a törvény értelmében a ministerium 
a Háznak számolni tartozik arról, hogy a reá bízott 
alapítványokat az alapítók szándéka szerint kezeli-e: 
kötelességemnek tartottam ezeket fölemlíteni azért, hogy 
megmutassam, hogy eljárásomban semmi sincs, mi az 
alkotmányt legkevésbbé sértené. 

De nem is ebben találja Komárom városa t. kép- 
viselője a törvénysértést. Találja abban, hogy a minister 
mindezeket a Háznak megegyezése, megkérdezése nélkül 
tette, és így ő ez ellen szólal föl. »Nem az egyes intéz- 
kedések ellen — úgymond, — én csak azon omni- 
potentia ellen akarok fölszólalni, melylyel minister úr 
mindezeket — meglehet ő felsége beleegyezésével és 
hozzájárulásával — de az országgyűlés tudta, beleegye- 
zése és megkérdezése nélkül tette. « 

Ezt mondván a t. képviselő úr, azon elvből kellé 
kiindulnia, hogy a minister még azon esetben is, ha 
törvény szerint saját körében jár el, de valamely fon- 
tosabb dolgot végez, a nélkül, hogy a Házat erről előre 
tudósította volna, a nélkül, hogy a Háznak beleegye- 
zését előre kikérte volna, törvénytelenséget követ el, 
és oly omnipotentiát gyakorol, melynek következtében 
az alkotmány veszélyeztetve van. 

Én részemről ezen elvnek ellenmondok. Ellenmondok 
ezen elvnek azért, mert a ministeri felelősséget áthelyezi 
a Házra, mert lehetetlenné tesz minden administrátiót, 
mert lehetetlenné tesz minden törvényhozást, mert az 

ismert világ minden országaiban, hol parlamentáris 
kormány és parlamentáris állam létezik, ezen elv sehol 
sem fogadtatik el, s mert végre ezen elv magával a 
parlamentáris kormánynak és parlamentáris alkotmány- 
mánynak alapelvével ellenkezik. 

Én a parlamentáris kormányformát tartom a legtöké- 
letesebbnek, a melyet eddig emberi bölcseség föltalált, 
tartom azon egyetlenegy lehető kormányformának, mely 
szerint nagy nemzetek a szabadságot élvezhetik, s nagy 
országokban a törvényhozás jogai fentarthatók, a nélkül, 
hogy a közigazgatás és administrátió a rend és a 
szükséges pontosság kellékeit elvesztené. Az alapelvek, 
melyeken minden parlamentáris kormány nyugszik: 
először a népképviselet elve, másodszor a felelősség. 
A népképviselet elve azért, mert általa válik lehetővé, 
hogy egy nagy országnak milliói tökéletes egyenlőséggel 
gyakorolják azon befolyásukat az államra, mely máskép 
gyakorolhatlan volna; a felelősség elve azért, mert ha 
felelősség nem léteznék, azaz, ha a kormánynak minden 
eljárása a törvényhozásnak Ítélőszéke elé nem vonat- 
hatnék a képviselet által, egyenesen kellene következni 
vagy annak, hogy a kormány szabadon rendelkezhetik, 
a mint neki tetszik, és akkor veszélyeztetve lenne a 
szabadság, vagy pedig annak, hogy maga a képviselő- 
testület, maga a törvényhozás kormányozzon, hogy 
maga legyen a végrehajtó, hogy maga administráljon. 
Már pedig, t. Ház, én ez utóbbit nem tartom lehetsé- 
gesnek, nem tartom kivihetőnek. Semmi sincs, semmi 
sem lehet, a mit a minister tesz, hogy róla a képviselő- 
háznak felelettel ne tartoznék ; de a mely perczben a 
t. Ház vagy a törvényhozás kimondja, hogy a ministe- 
rium nem járhat el semmiben a nélkül, hogy a Háznak 
beleegyezését előre ki ne kérje, azon perczben a ministe- 
rinm exequál, de nem administrál többé; az administrátió 

Br. Eötvös : Beszédek, ül. 22 

tisztán a Ház kötelességévé válik ; azon arányban pedig, 
a melyben az administrátió a Ház által kezeltetik, 
nem képes teljesíteni a Ház azon nagyobb, sokkal 
fontosabb kötelességeit, melyek abban állanak, hogy 
általános szabályokat állítson föl, törvényeket alkosson, 
melyekhez minden egyes ministernek magát tartania 
kell, hogy végre ne csak egy, hanem valamennyi minister 
eljárása fölött folyvást őrködjék, vajon teljesítik- és 
követik-e a törvényt azon értelemben, melyben hozatott? 
T. Ház ! Látszólag azon elv, melyet Ghyczy Kálmán 
képviselőtársunk fölállított, növeli a képviselőház hatal- 
mát és befolyását és ez által növeli a nép szabadságának 
legfőbb garantiáját, de csak látszólag; mert a mely 
arányban a képviselőház administrativ kérdésekkel 
elfoglaltatik, azon arányban kizáratik és elvétetik tőle 
az idő törvényhozási teendőinek teljesítésére. így oda 
jutnánk, hogy épen mert mindent akarunk tenni, azt 
nem teszszük, mi a törvényhozási hatalomnak legfőbb 
föladata. Ennek pedig — teljes meggyőződésem szerint — 
senki sem örülhetne inkább, mint azok, kik általán 
véve ellenségei a parlamenti rendszernek, és kik azon 
tant állítják föl, hogy a parlamentáris rendszer mellett 
reformálni nem lehet. Örömére szolgálna ez azoknak, 
a kik, miután haladásunk elé akadályokat gördíteni 
nem képesek, örülnek annak, ha magunk emelünk 
akadályokat; örömére szolgálna azoknak, kik nem 
kivannak mást tőlünk, mint hogy csak beszéljünk minél 
többet, de tegyünk minél kevesebbet. Mert ha a világ- 
történetben van példa arra, hogy valamely nagy munka 
azért nem fejeztethetett be, mert a munkások egymással 
nem beszélhettek — a Bábel tornyánál — igen sok 
példája van annak, hogy sok, nagy, hasznos munka 
a^ért nem fejeztethetett be, mert a munkások igen sokat 
beszéltek. 

Azon igen csodálatos helyzetben vagyok, hogy tulaj- 
donképen nem tudom, mire feleljek, mert az előttem 
szólott t. szónokok annyi különböző és oly fontos 
tárgyakat említettek föl, és oly oldalról, hogy azokra 
nem felelni igen nehéz; ha pedig felelek, szükségkép 
vissza kell mennem az általános tárgyalásra. 

Én részemről egyszer mindenkorra kimondom, hogy 
— a mint már százszor kimondottam életemben — 
a magyar nemzet jövőjét tisztán cultura-kérdésnek 
tartom, ennélfogva a nevelési ügyet, a közoktatási ügyet 
a nemzet legfontosabb ügyének tekintem ; mindent, mit 
ez ügy előmozdítására tehetek, úgy tekintek, mint 
legfontosabb teendőt, melyet elmulasztva, a nemzetnek 
jövőjét koczkáztatom. 

Én tehát elismerem azon kötelességet: el kell követnem 
mindent, hogy ezen ügyet nem csak sikeresen, hanem 
a lehetőségig rövid idő alatt előmozdítsam. S erre nézve 
meg vagyok győződve a t. Ház támogatásáról, meg 
vagyok győződve, hogy a t. Ház általában mindabban, 
a mit a nemzet művelődési czéljai kivannak, nem fog 
fukarkodni, mert hiszen végre a képviselőháznak feladata 
megtartani a hazát a jövőnek, a jövőt pedig más úton 
nem tartjuk meg. 

Egyébiránt, t. Ház, bármilyen lelkesedéssel induljunk, 
ezen ügynek vannak bizonyos akadályai, melyek legyőz- 
hetiének, s ilyen az idő. Hogy mi, a mint itt vagyunk, 
a magyar nemzetet már most Európa legműveltebb 
nemzetei sorában akarnók látni, az terméazetes ; hogy 
mi készek vagyunk minden áldozatra e téren, az is 
természetes ; de ne hígyék azért, hogy bármennyit 
áldozunk is, azt, mit a múlt elhanyagolt, egy év alatt 
helyrehozhatjuk. 

22' 

A nevelés előmozdításának lehet nagy akadálya a 
költségvetés, de hazánkban ezen akadályt nem ismerem, 
mert, a mint mondám, meg vagyok győződve, hogy a 
nemzet és a nemzet képviselői készek minden áldozatra; 
de épen azért, mert készek minden áldozatra, kötelessége 
a kormánynak és annak, ki a közoktatás ügyét vezeti, 
nem kívánni a nemzettől semmi áldozatot, melyről nincs 
meggyőződve előre, hogy azt haszonnal és fructifícálva 
használhatja fel, és épen ezért, valamint a nevelésben 
magában csak fokonkint haladhatunk elő, fokonkint 
fogunk haladni azon költségekben is, melyeket a nép- 
oktatásra fordítunk. 

Említtetett, hogy a tanerők hiányának oka tisztán 
a tanárok rossz fizetésében rejlik, és abban, hogy épen 
mert a tanárok kellőleg jutalmazva nincsenek, elég 
számú és képzett egyéniségek a tanári pályára magokat 
nem szánják. Ez tökéletesen áll, és épen azért köteles- 
ségemnek tartottam azon körben, melyben lehetséges 
volt, a tanárok fizetését bizonyos fokig növelni. 

Egyébiránt fölszólítom az igen t. Schvarcz képviselő 
urat, ki valamint az egész ügyet tanulmányozta, úgy 
ismeri kétségkívül a külföldi középtanodák tanárainak 
fizetését is, és el fogja ismerni, hogy külföldön, jelesen 
Poroszországban, a középtanodák tanárainak legnagyobb 
része egy cséppel sincs jobban fizetve, mint fognak 
nálunk fizettetni az új rendszer szerint. 

Én részemről úgy tekintem a dolgot, hogy tanerőket 
csak úgy nyerhetünk, ha a lehetőségig sok fiatal képzett 
embert küldünk ki a külföldre és müveitetjük őket, 
főképen azért, hogy itten a tanitóképezdék fölállítására 
szükséges erőket nyerjünk; mert mielőtt tanitóképezdéket 
nem állíthatunk kellő számmal, addig a népnevelést 
bizonyára nem emelhetjük a kellő fokra. A kik a tan- 
ügygyei foglalkoznak, tudják, hogy alig van az országnak 



fogom a L Hiz figyelmét sokszor, és bőkezűségét épen 
annyiszor fölkérni, épen azért szükségesnek tartom, 
hogy a tisztelt Ház alaposan informálva legyen, ne csak 
egyes phrásisok által, arról, hogy ennyi iskolai könyvet 
szereztem be, ennyi földabroszt osztottam Bzét, ennyi 
globvst vásároltam, és ennyi iskolaház födelét igazít- 
tattam meg, hanem valóságos és oly adatokkal, melyek 
nyomán a törvényhozás eljárhat; épen mert ezt akartam, 
és mert — fel nem említve az akadályok nagy töm- 
kelegét, melyek miatt kötelességemet eddig nem teljesít- 
hettem, — mondom, épen mert oly kimerítő előterjesztést 
akartam adni, mely statistikai táblázatokon alapul, épen 
azért nem adtam ily általános expositiót, hogy ennyi 
iskolát építettünk, ennyi iskolamester kapott magasb 
fizetést stb., hanem fel fogok lépni valóságos, alapos 
kimutatással ; és meg vagyok győződve, hogy a mennyire 
én a nemzetet ismerem, tiszta, világos képe annak, 
hogy hol állunk a népnevelés tárgyában, sokkal nagyobb 
lelkesedésre fogja buzdítani, mint ha én itt elmondom, 
mily roppant haladást tettünk az utóbbi időben. 

BocsáDatot kérek, bogy e dolgok felhozatván, álta- 
igyathattak, babár nem tartóz- 

a szabadságot biztosítsuk, hogy a hazában a szabad- 
ságot, az egyenlőséget biztosítsuk, haszontalanok, ha azon 
egyenlőséget nem tudjuk előállítani, mely a műveltség 
egyenlősége. Az egyenlőség nem jog, hanem tény ; az 
egyenlőség pedig tény ott, hol az a műveltség egyen- 
lősége. 

Én tehát részemről azt hiszem, nem csalódtam, midőn 
azt mondám, hogy a kellő lelkesedés hiánya legnagyobb 
akadálya a népnevelésnek, és hogy ezen lelkesedés a 
jelen pillanatban még nem létezik, hogy azt a jelen 
pillanatig előidézni képes nem voltam ; erre nézve 
hivatkozom tényekre, hivatkozom arra, hogy meg levén 
győződve, hogy a népnevelés ügye oly nagyfontosságú 
ügy, és oly óriási mű, melyet sem a kormány, sem a 
törvényhozás maga nem teljesíthet, hanem hogy azt 
csak maga az összes nemzet eszközölheti : alig vevém 
át tárczámat, elkövettem mindent, hogy népnevelési 
egyleteket alapítsak, írva ezer meg ezer levelet, hivat- 
kozva azon példákra, melyek külföldön léteznek, azon 
országokban, melyek mostani állásukat a népnevelés 
terén tisztán az egyleti működésnek köszönhetik, mint 
például Hollandia. És mi volt az eredmény? Alig 
van az országban néhány egylet, és alig ismerek 
olyat, mely működrék. Ha tehát azt mondám, hogy a 
népnevelés haladásának legnagyobb akadálya a kellő 
lelkesültségnek, kellő érdeknek hiánya, akkor tényt 
mondottam. 

Hogy pedig ezen meggyőződésem ellentétben nem 
áll azzal, a mit tettem, azaz nem áll ellentétben azzal, 
hogy a t. Ház előtt azon roppant haladásokról, melyeket 
eddig tettünk, panegyrissel nem léptem föl, hogy 
lelkesítsem a népet: ezt azért nem tettem, mert, teljes 
meggyőződésem szerint, épen mert a népnevelés ügye 
a legfontosabb, épen mert ezen ügynek előmozdítására 

fogom a t. Ház figyelmét sokszor, és bőkezűségét épen 
annyiszor fölkérni, épen azért szükségesnek tartom, 
hogy a tisztelt Ház alaposan informálva legyen, ne csak 
egyes phrásisok által, arról, hogy ennyi iskolai könyvet 
szereztem be, ennyi földabroszt osztottam szét, ennyi 
glóbust vásároltam, és ennyi iskolaház födelét igazít- 
tattam meg, hanem valóságos és oly adatokkal, melyek 
nyomán a törvényhozás eljárhat; épen mert ezt akartam, 
és mert — fel nem említve az akadályok nagy töm- 
kelegét, melyek miatt kötelességemet eddig nem teljesít- 
hettem, — mondom, épen mert oly kimerítő előterjesztést 
akartam adni, mely statistikai táblázatokon alapul, épen 
azért nem adtam ily általános expositiót, hogy ennyi 
iskolát építettünk, ennyi iskolamester kapott magasb 
fizetést stb., hanem fel fogok lépni valóságos, alapos 
kimutatással; és meg vagyok győződve, hogy a mennyire 
én a nemzetet ismerem, tiszta, világos képe annak, 
hogy hol állunk a népnevelés tárgyában, sokkal nagyobb 
lelkesedésre fogja buzdítani, mint ha én itt elmondom, 
mily roppant haladást tettünk az utóbbi időben. 

Bocsánatot kérek, hogy e dolgok felhozatván, álta- 
lam szó nélkül nem hagyathattak, habár nem tartoz- 
nak ide. 

A mi magát a tárgyat illeti, mely tanácskozásunkat 
képezi, igen rövid leszek. 

Hogy a ministeriumnak személyzete nagynak tar- 
tatik, és lehet, hogy talán pár személylyel nagyobb 
is, mint a legnagyobb szükség kívánja, azt megenge- 
dem; de méltóztassanak meggondolni az alakulás nehéz- 
ségét, és ha a t. Ház tekintetbe veszi csak a t. Ház elé 
terjesztett zárszámadásomat, és a többi előterjesztése- 
met: át fogják látni, hogy ahhoz képest, mit tőlem 
jövőre kívánnak, bizony tisztviselőim nem nyugszanak 
rózsákon. Hogy a ministerium alakulásakor tekintettel 

kellett lenni a különböző vallásokra és különböző nem- 
zetiségekre, azt egyesek hibának tekinthetik; és bár 
meg vagyok győződve, hogy a nemzetiségek közül a 
legtöbben sokkal nemesebben gondolkoznak és sokkal 
mélyebb belátásúak, semhogy a nemzetiségi kérdést, 
mint némelyek, csak épen egyes hivatalok betöltésében 
találnák: mégis az én tárczám — a mit már azért is 
szeretek hinni, mert a t. Ház annyi figyelmet fordít 
rá — kivételes tárcza levén, szükséges, hogy a lehető- 
ségig ne csak igazságosan, helyesen és törvényesen 
járjak el, hanem hogy bizonyos pontig bizodalmat is 
gerjeszszek azokban, kik e ministeriumhoz fordulnak. 
Mert ne feledjük, vallási kérdésekről van szó, és vallási 
kérdésekben, legalább az emberek nagy része, igen fél- 
tékeny szokott lenni. 

Én tehát azt, hogy a ministerium első rendezésénél 
tekintet volt a különböző vallásokra, és tekintet volt a 
különböző nemzetiségekre, teljes meggyőződésem szerint, 
nemcsak hibának nem tartom, hanem tartom olyannak, 
mit, ha ma újra kellene kezdeni a dolgot, újra ismé- 
telnénk. 

Most a t. Ház maga előtt látva a budgetet, csak 
számát látja a tisztviselőknek, s a pár ezer forintot, 
melyet talán, de csak talán, meg lehetett volna gaz- 
dálkodni; de mindazon következéseket nem méltóztat- 
nak látni, melyek akkor fordultak volna elő, ha e 
hazának különböző vallásfelekezetei, különböző nemzeti- 
ségei egy oly vallás- és közoktatásügyi ministeriumot 
láttak volna maguk előtt, melyben olyanok, a kik kép- 
viselnék, nincsenek, melyben tehát nincsenek olyanok 
alkalmazva, kikről fölteszik, hogy ügyeiket kellően 
értik, s a kikről tudják, hogy legalább a nyelveket, 
melyeken az ő beadványaik történnek, tökéletesen 
ismerik. 

Én tehát ezt hibának nem tartom. 

Az előbbi országgyűlés már 1868-ban, az 1869-iki 
budget tárgyalása alkalmával, kimondta, hogy nyolcz 
tanácsoson fölül a többi ideiglenesnek tekintessék, s oly 
hivatalok, melyek üresedésbe jönnek, ne töltessenek be. 
Ezen rendelethez tartva magamat, jnegüresedvén egy 
tanácsosi és egy titkári állomás, ezen két állomás nem 
is töltetett be, és így jelenleg egy tanácsossal és egy 
titkárral már úgy is kevesebb van, mint 1869-ben volt. 

Ez válaszom, s kérem méltóztassanak ezen czimet 
megszavazni. 



11. 

Nagy részben helyeslem azon elveket, melyeket Nyáry 
Pál képviselő úr beszédében előadott; s részemről én 
is óhajtom, hogy mielőbb jöjjön el az idő, midőn a 
törvényhozás a vallási ügyekről és mindenről, a mi a 
vallással összefügg, utolszor fog tanácskozni. 

Tudja mindenki, hogy a különböző felekezetek s az 
állam közti viszony két alapon rendezhető ; egyik azon 
alap, a mely szerint az állam gondoskodik minden 
felekezet szükségeiről, és ezen elvet akarta az 1848-iki 
törvényhozás követni; a másik alap az, hogy az állam 
egyáltalában nem ismer vallásfelekezeteket, hanem minden 
vallásfelekezet gondoskodik önmagáról, mint Ameriká- 
ban. Hogy én ezen két rendszer közül a másodikat 
sokkal tökéletesebbnek tartom, sőt csak azt tartom töké- 
letesnek, ezt már életemben sokszor elmondtam, és abban, 
reménylem, nem kételkedik senki; mert az első rend- 
szer mellett a vallások szabadsága, azaz az autonómia 
teljesen lehetetlenné válik, és mert a szabad államnak 
egyáltalában nincs érdekében, hogy az egyház férfiai 

az állam tisztviselőivé váljanak. Én tehát kétségkívül 
az amerikai rendszert, azaz a vallási szükségleteknek 
tökéletes ignorálását tartom a legczélszerűbbnek. 

De méltóztassanak tekintetbe venni, épen mert Ameri- 
kára hivatkoztunk, nem csak az eredményeket és a 
törvényeket, hanem azokat a praemissákat is, melyek 
ezen törvényes állásnak létezését lehetségessé teszik. 

Azt nem fogja senki sem tagadni, hogy az egyes 
vallásfelekezetek valóságos culturai missiót gyakorol- 
nak ; egyes helyeken az egyház és vallásnak képviselője 
a pap, az egyetem egy ötöde repraesentánsa nem csak a 
vallásnak, hanem egyszersmind a műveltségnek is, és 
hogy oly országban, a melynek népe a műveltségnek 
oly fokára emelkedett, hogy minden egyes vallás- 
felekezethez tartozó egyének a maguk egyházi szük- 
ségeik tökéletes fedezésére képesek, ott az állam az 
egyes egyházfelekezeteknek semmit sem ad, az nagyon 
természetes. 

De azt, hogy ha valamely országban egyes vallás- 
felekezetek léteznek, a melyeknek hívei minden buzgó- 
ság és lelkesedés mellett sem képesek a magok egy- 
házi szükségeiről gondoskodni, az állam az ilyféle 
egyházi szükségeknek pótlására, — nem egész viselé- 
sére, hanem pótlására — valamit adjon, azt én termé- 
szetesnek, sőt szükségesnek tartom. Szükségesnek tartom 
tökéletesen elvonatkozva vallási érdekektől, de szüksé- 
gesnek tartom azért, mert, ismétlem, a vallásfelekezetek 
még hazánkban igen sok helyen a culturának missióját 
teljesítik maiglan is; azért kérem a t. képviselőházat, 
méltóztassék ez összeget a rendes szükséglet rovatában 
bennehagyni. 

12. 



Megvallom, t. Ház, nagyon bámulom, hogy a t. kép- 
viselő úr, ki a tanügy jelen állapotát Magyarországon 
i&meri, és ismeri a középtanodák szervezetét is, ezen 
kérdést intézte hozzám. 

Részemről azt hiszem, valamint a népnevelés tekin- 
tetében sok hiány létezik, úgy kétségenkívül a közép- 
tanodák jelen állapotával senki nem fog megelégedni. 
Valamint a népoktatásnál szükséges volt egy kimerítő 
törvény arra, hogy a népoktatás terén a haladás lehet- 
ségessé váljon, mert alkotmányos országban — föl- 
fogásom szerint — első alapja minden reformnak egy 
oly törvény, mely az irányt kijelölje : úgy hasonló tör- 
vény alkotása szükséges a középtanodákra és az egye- 
temre nézve is. Ezen törvényjavaslatomat bátor leszek 
a t. Ház asztalára letenni, mely jövőben a középtano- 
dákat, ide értve természetesen úgy azokat, melyek 
classikus neveléssel foglalkoznak, mint a reáliskolákat, 
szabályozza, és akkor, a dolgok természeténél fogva, 
azon felügyeleti rendszer, mely e gymnásiumokra nézve 
most létezik, meg fog szűnni, és a törvény, valamint 
a gymnasiális új szervezetet, úgy meg fogja határozni 
a felügyeleti módozatokat is, melyek arra szükségesek, 
hogy a törvény végrehajtassék. Hogy azonban addig, 
míg a jelen — bármily hiányos — rendszer fönnáll, 
valami felügyeletre szintén szükség van, hogy azon 
ötven és néhány középtanoda nem maradhat minden 
felügyelet nélkül, hogy addig pl., míg a vizsgálatokra 
nézve új rendszer behozva nincs, és pl. az érettségi 
vizsgálatok helyett fölvételi vizsgák hozatnának be, 
addig, míg az érettségi vizsgálatok léteznek, kell lenni 
valakinek, ki az állam részéről felügyeljen, hogy ezen 
érettségi vizsgálatok kellőleg tartassanak meg : az előttem 

tökéletesen világos. Addig tehát, míg a közoktatási 
rendszer törvény által megváltoztatva nem lesz, addig, 
míg a mostani rendszer minden kellékeivel létezik, ide 
értve az érettségi vizsgákat is, addig — fölfogásom 
szerint — ezen felügyelőket szükséges föntartani. 

Azon perczben, melyben a t. Ház a középtanodákra 
nézve új törvényt fog alkotni, azon perczben ezen 
hivatal, valamint az egész előbbi rendszer, meg fog 
szűnni. 



13. 



Megvallom, meg voltam lépetve Hoffmann képviselő 
úrnak mai fölszólalása által, nem azért, hogy a budget- 
tárgyalások alkalmával ezen kérdésről is szólott, mert 
hiszen a mint már mondám, budgetem tárgyalása 
alkalmával mindenről lehet szólani, de hogy épen ő 
ily fontos tárgyról épen csak így mellékesen, oly módon 
szólott, hogy felszólalásának valami formulázott alakot, 
mely határozatnak alapját képezhetné, nem adott. 

Kegyes volt a t. képviselő úr föltenni, hogy én a 
fényűzésről szólva, az egyetemet a fényűzési czikkek 
közé nem számítom. Köszönöm, hogy ezt méltóztatott 
föltenni; de miután az, hogy minapi beszédemre 
reflectált, mégis oda látszik mutatni, hogy a mit a 
minap a tudománynak bizonyos fényűzési czikkeirő} 
mondottam, némelyek szerint talán az egyetemre is 
vonható volna, újra kinyilatkoztatom, hogy én akkor 
sem mondtam és most sem mondok mást, mint azt, 
hogy én mindenek közt, bármennyire tisztelem a maga- 
sabb tudományokat, bármennyire meg legyek győződve 
arról, hogy magasabb népművelődés lehetetlen oly 
országban, hol tudomány nem létezik, most is azt 
mondom, fő és első teendő a népnevelés; mert teljes 

meggyőződésem, hogy a magasabb tudomány kifejlődése 
csak ott lehetséges, hol ezen magasabb tudomány egy 
művelt népnek egészséges talaján nyugszik. Nem akarom, 
hogy a tudomány Magyarországon karácsonyfa módra 
állíttassák föl, fölékesítve mindenféle csecsebecsékkel, 
különben pedig arra teremtve, hogy elszáradjon; én 
azt akarom, hogy a fa gyökereket verjen a hazában, 
s erre nézve mindenek előtt szükséges, hogy a talaj 
legyen előkészítve. Én tehát, a mit akkor mondottam, 
ismétlem most : Első és legfőbb kötelességemnek tar- 
tottam mindenek előtt a népnevelésre fordítani figyel- 
memet, először azért, mert legszükségesebbnek és leg- 
sürgősebbnek tartottam, de másodszor azért is, mert a 
népnevelés oly tér, a melyen kezdetben is már bizonyos 
eredményeket lehet elérni. Igaz, a törvény, vagy egyes 
szabályok, melyek a népnevelés körében kiadatnak, a 
a népnevelést az országban egyszerrre megjavítani nem 
fogják; de minden szabály, minden törvény, mely 
czélszerű, már kezdetben is, az ország egyes kisebb 
köreiben, egyes kisebb községeiben, a népnevelésre 
nézve — nem mondom általánosan, hanem egyes 
helyeket tekintve, — már annyi előkészületet teremtett, 
hogy itt eredményt lehet fölmutatni. 

A mi az egyetemet illeti, e részben, megvallom, 
bámulatomat kell kifejeznem előttem szólott t. kép- 
selő úr nyilatkozata fölött. 

Az egyetemnek reformját megalkotni, mint a t. kép- 
viselő úr is jól fogja tudni, nem oly mű, melyet egy pár 
nap alatt, vagy egy két év alatt véghez lehetne vinni ; 
egy egyetemnek reorganizálása igen soktól függ, azt 
hamar senki nem reorganizálhatja inkább, mint maguk 
az egyes tanárok, mert a hol egyes kitűnő tanárok 
vannak, ott van hires, kitűnő egyetem is. 

A t. képviselő űr egy kis számadási tévedést is tett, 

még saját facultására, a jogi karra nézve is, azt mondva, 
hogy ott nyolcz tanár van. Engedelmet kérek, a jogi 
karban most is tizenegy tanár van a budgetbe fölvéve. 

Azonkívül az egyetem létezésének, és annak, hogy 
az egyetem a mai időben czéljának megfeleljen, kellékét 
utóvégre is nem a czélszerű ministeri rendelet adja 
meg, mert ámbár a ministeri omnipotentiát sokszor 
hallottam említtetni, úgy hiszem, mégis senki, a ki a 
ministeri omnipotentiától fél, bizony nem teszi föl, 
hogy ez a ministeri omnipotentia annyira terjedjen, 
hogy kitűnő egyetemet alkothasson. Kitűnő egyetem 
alkotására a szükséges tanerőkön kívül, melyekre nézve 
mi magyarok sokkal szűkebb körre vagyunk szorítva, 
mint bárki más, mert a külföldről kitűnő férfiakat nem 
hozhatunk be, s így csak azokat alkalmazhatjuk, a kik 
magukat hazánkban az egyes tudományos szakokra 
vetették, tudjuk pedig, hogy az utolsó húsz év folyamá- 
ban, nem látván a magyar fiatal ember kilátást a 
tudományos téren, szorosan tudományos szakra igen 
kevesen képezték magokat, — a tanerőkön kívül van- 
nak még anyagi kellékei is minden egyetem létezésének 
és annak, hogy az egyetem czéljának a mai időben 
megfeleljen. 

Nem is szólok most sem a természettudományi, sem 
az orvosi karról, mely, mint minden ember tudja, a 
mai időben nem áll azon állásponton, mint valaha, 
midőn a chemiai tanár vagy más természettudós nem 
szorult másra, mint egy fekete táblára és krétára, azzal 
fölírván formuláit és megelégedvén azzal, hogy azokat 
tanítványai megtanulták ; mai időben nem csak audi- 
tóriumra, hanem laboratóriumra is van szükség. Mai 
időben a természettudományok, melyek minden egyetem 
főágát képezik, nem müvelhetők bizonyos helyiségek, 
készletek és tanszerek nélkül. De mondom, nem szólok 



351 

a természettudományokról, sem az orvosi karról, csak 
a jogi karról szólok, és itt ismét bámulom képviselő- 
társamat, a ki sajnálkozását fejezte ki a fölött, hogy 
annyi kitűnő fiatal ember kénytelen volt a külföldre 
menni és ott folytatni tanulmányait, és hogy sajnálko- 
zásának ezen okát az összes jogi karnak hiányaiban 
kereste. Ezt, fölfogásom szerint, csak az mondhatná, 
a ki egyetemi épületünkben soha nem volt, a ki nem 
tudja, hogy egyetemünk jogi karának egyik legnagyobb 
hiánya az, hogy tantermei akkor készültek, midőn az egye- 
tem frequentiája kilenczszáz, legfölebb ezer fiatal emberből 
állott, mely azonban azóta2100-ra emelkedett, és hogy 
épen a jogi kar tud 1100 hallgatót fölmutatni, — úgy, 
hogy lehető, hogy még azon esetben is, ha a leg- 
kitűnőbb tanerők, Európa legelső tanárai ülnének az 
egyetem tanszékein, a magyar fiatal embereknek egy 
része mégis kénytelen volna elvándorolni, azon egy- 
szerű oknál fogva, mert nem fér meg az auditóriumban. 
Hogy az egyetem állapotának javítására nem történt 
annyi, a mennyit a t. képviselő úr óhajtott, és félig 
sem annyi, a mennyit én óhajtottam volna, ez nem 
szenved semmi kétséget ; de fölfogásom szerint igazság- 
talanság azt mondani, hogy épen semmi sem történt, 
mert az egyetem jelen állapotának javítására legalább 
annyiban, a mennyiben a locális körülmények, a helyiség 
és a physikai lehetőség azt engedték, mégis tetemes 
történt; így például a belgyógyászati intézetben egy 
czélszerű auditórium készíttetett el, a honnan a növen- 
dékek a beteget láthatják; a belkóroda 10 ágygyal 
szaporíttatott, egy sebészeti kórtanoda szintén 10 ágygyal, 
physiologiai intézet, egy kórboncztani intézet, egy 
összehasonlító boncztani laboratórium állíttatott föl, a 
tanársegédek száma szaporíttatott négygyei; végre a 
rigorosumra nézve új rendszer hozatott be, mi szintén 

nagyfontosságú dolog. Hogy pedig oly nagy hátrány 
nem lehet, annak egyik bizonyítványa az, hogy épen 
1869-ben november 30-án ismertetett el a pesti egyetem 
orvosi diplomáinak egyenjogúsága a bécsivel. Ha a 
hanyatlás oly nagy lett volna, akkor ezen elismerés 
bizonyára nem következik be most, hanem bekövet- 
kezett volna a prosperitás azon korában, a melyre a 
t. képviselő emlékeztetett. 

E tárgy sokkal fontosabb, hogy sem azt így mellé- 
kesen lehetne vitatni. 

Az egyetem reorganizátiója, teljes meggyőződésem 
szerint, a törvényhozás gondoskodását kettős irányban 
igényli: először törvény alkotása által, mely az egyetem 
jövőjét szabályozni fogja; másodszor az által, hogy az 
egyetem helyiségeinek fölépítésére, helyreállítására tete- 
mes pénzösszegek lesznek szükségesek, melyek a budget- 
ben — mint én hiszem — kölcsön útján lesznek a 
Ház által megszavazandók. Erre nézve a budget-tárgyalás 
befejeztével szintén bátor leszek a Ház elé indítványt 
terjeszteni. 

Most bocsánatot kérek, hogy fölszólaltam és egy ideig 
elfoglaltam fígyelmöket; de azt hiszem, az egyetem 
forogván szóban, még sem hagyhattam szó nélkül. 



14. 



A homoeopathia- és allopathiáról szólni talán nem 
vagyunk illetékesek ; de végre a kénytelenség úgy hozza 
magával, hogy erről is szóljunk. 

Én részemről azt hiszem, hogy kissé téves Szathmáry 
Károly t. képviselőtársunk azon fölfogása, hogy a 
homoeopathiát és allopathiát az orvosi tudomány két 
külön álló rendszerének tekinti. Az orvosi tudomány 

csak egy. Az orvosi tudomány egy kis része maga a 
gyógyítás, s a gyógymódra nézve .különböznek egymástól 
az úgynevezett homoeopathák és allopathák ; egyébiránt 
egyik épen olyan orvos, mint a másik; tehát nem 
egészen ellenkező két tudomány a homoeopathia és 
allopathia, hanem a tudomány egyik ágának két külön 
rendszere. De még ezzel nincs eléggé praecisirozva a 
dolog. A homoeopathia bizonyos elvet állít föl, melyet 
a homoeopathiának nagy megalkotója 60 év előtt 
kimondott, és ezen elvhez ragaszkodik: similia similibus. 
Az allopathia, be kell vallanom, elvtelen tudomány, 
az allopathiának nincs elve; az allopathia, tudományának 
elvét, melyet a homoeopathia, meggyőződése szerint, 
már megtalált, csak keresi, és ennek következtében azon 
arányban, melyben a természettudományok haladnak, 
nagy átalakulásokon ment keresztül épen az utolsó 50 
év alatt. Az allopathia mind inkább és inkább változtatta 
és mindig nagyobb sebességgel változtatta rendszerét, 
úgy hogy, ha a rendszerhez való hü ragaszkodás és a 
rendszernek változtatása képezi a nagyobb vagy kisebb 
bizalomnak fokát, a homoeopathia kétség kívül sokkal 
nagyobb bizalmat érdemel, mert a maga rendszerénél 
megmaradt, míg az allopathia a szerint, a mint 
a chemia vagy physika vagy physiologia terén új 
tanulmányok tétettek, rendszerét és gyógymódját meg- 
változtatta. 

Ez levén tehát a különbség a két rendszer között, 
az állás, melyet a homoeopathia az orvosi tudományban 
elfoglal — engedje meg t. képviselőtársam — nem 
olyan, mint új és más tudomány, hanem bizonyos 
tudományban, bizonyos tudomány körében bizonyos 
rendszer. A homoeopathia úgy különbözik az allopa- 
thiától, mint pl. különbözik a cartesianus a hegelianustól 
vagy kantianustól, mint egyik philosophiai rendszer a 

másiktól. Ez a különbség. És ha ez áll, akkor ugyan- 
ezen jognál fogra, melynél fogra t. képviselőtársunk a 
homoeopathia számára külön tanszéket kivan t az egyetem 
körében, azon jognál fogra követelhetne külön tanszéket 
a hegelianus, kantianus vagy cartesianus és így rendre 
az egyes philosophiai iskolák híve is. 

Más volna, ha az egyetemen a gyógyításra nézve 
akármily rendszer volna kitűzve, ha ki volna mondva, 
hogy ezen belgyógyászati kathedrának tanára ezen 
rendszer szerint fog tanítani; de ez nem így van. 
Kineveztetik a tanár, és azon tanár taníthat úgy, a mint 
akar, és a mint jónak látja. Ha a tanár ma megvál- 
toztatja meggyőződését és homoeopathává válik, azon 
tanárt az egyetemen senkisem fogja akadályoztatni, hogy 
ő a homoeopathiát tanítsa. De hogy valaki csak azért 
neveztessék ki tanárnak, mert bizonyos rendszert követ, 
és nem azért, mert a tudományban bizonyos helyet 
foglal el: azt a tudomány követelményeivel megegyez- 
tetni nem tudom. 

Azt monda igen t. képviselőtársunk, hogy nem lehet 
a tudománytól megtagadni a szabadságot, hogy a tudo- 
mány a szabadság útján haladjon. Tökéletesen áll, és 
ezen ok meggyőző lenne, ha fel tudnám fogni, miként 
alkalmaztassuk a homoeopathiára. Kérdem, hol akadá- 
lyoztatik a homoeopathia szabadsága? Minden orvos, ki 
az orvosi tudomány körében képesnek mutatta magát, 
azaz orvosi diplomát szerzett, gyógyíthat homoeopathice 
vagy allopathice, a mint neki tetszik. 

A magán-docenturára nézve pedig megjegyzem, hogy 
az egyetemen a magán-docentura a homoeopathiának 
meg van nyitva; semmi más nem kívántatik, mint a 
vizsga, még pedig ki van mondva a habilitatiói szabályok 
közt, hogy a gyógymódról, magáról a gyógyításról, a 
habilitátiónál kérdezősködni nem szabad, hanem kórde- 

zősködni kell és szabad arról, mi a homoeopathák 
és az allopatháknál közös,* azaz az összes természet- 
tudományokról és az emberi test ismeretéről. Már, 
hogy mindenkit magán-docensül lehessen az egyetem- 
nél alkalmazni, ki e tudományokat harmincz év előtt 
tanulta és végezte, azért mert doctor, azt én nem fog- 
hatom föl. 

Azonkívül azt monda a t. képviselő úr, — ez pedig 
sillogismus cornutus, csakhogy három szarva van — 
hogy a homoeopathia vagy hasznos, vagy ártalmas, 
vagy sem hasznos, sem ártalmas. Ha hasznos, úgymond, 
tanítani kell — mert hiszen tanítani most is lehet — 
tanítani kell, az az kathedrát kell számára fölállítani 
az egyetemen. Már ha t. képviselőtársunk mindenre, a 
mi hasznos, kathedrát akar fölállítani az egyetemen, 
akkor nem hiszem, hogy a t. Ház képes lesz őt bőkezű- 
ségében követni. 

Másodszor azt mondja, ha ártalmas, akkor tiltassák 
el. Erre nézve egy véleményben vagyunk. 

De hogy akkor is, ha sem hasznos, sem ártalmas, 
tiltassék el, ez ellenkezésben állana az alkotmányos 
elvvel, mert azt a mi sem hasznos, sem ártalmas, eltiltani 
nem szabad. Ha t. képviselőtársunk azon elvet állítja 
föl, hogy oly gyógyítási rendszert, mely sem hasznos, 
sem ártalmas, el kell tiltani, ennek logikája nem volna 
más, mint hogy minden embernek gyógyíttatnia kell 
magát, pedig végre is minden embernek joga van magát 
nem gyógyíttatni. Ha tehát valaki azt az elvet állítja 
föl, hogy azt, a mi sem hasznos, sem ártalmas, el kell 
tiltani: akkor utoljára tovább kell menni egy lépéssel 
és azt kell mondani : policialiter meg kell parancsolni 
mindenkinek, hogy gyógyíttassa magát, és pedig bizonyos 
rendszer szerint. Szerintem tehát megvallom, azon okok, 
melyek engem arra bírnak, hogy homoeopathai tanszék 

fölállítását szükségesnek ne tartsam, t. képviselőtársunk- 
nak előadása által nem czáfoltattak meg. 

Megnyugtatására, a tudományok haladását illetőleg, 
csak azt mondhatom neki, hogy semmi nagy igazságnak, 
mely a tudomány bármely körében fölmerül, főkép ha 
annak oly szabadság engedtetik, mint a homoeopathiának 
hazánkban, azaz, hogy mindenütt fölléphet, mindenütt 
taníthat, mindent kinyomathat, — semmi nagy igaz- 
ságnak, mondom, kathedrára nincs szüksége, hogy 
magát kivívja. Harley tana számára a vércirculátióról 
sehol nem volt szükséges kathedrát állítani, hogy átlássa 
a világon mindenki, hogy az való, és hogy nagy találmány. 
És így, ha a homoeopathia csakugyan oly tudomány, 
melynek jövője van, az kathedra fölállítása nélkül is 
érvényt fog magának szerezni. 

Másrészről, bocsánatot kérek, azt hiszem, ép oly jó 
hazafi vagyok, mint bárki más, és megbocsát nekem 
t. képviselőtársam, ha oly tudománynál, mely, ugyanezen 
kérelemmel mindenütt föllépett, föllépett 1865-ben 
Franciaországban, hol a hires Dumas tartá a senátusban 
erről a rapportot, föllépett Angliában, föllépett Német- 
országban és föllépett mindenütt, azt látom, hogy 
mindenütt épen azon férfiak, kik a természettudományok 
körében első sorban állanak, a homoeopathák ezen 
kivánatát megtagadják : ez, megvallom, előttem roppant 
nagy súlylyal bir, épen mert a természettudományról 
van szó, azaz oly tudományról, melynek körében magamat 
illetékes bírónak nem tartom. 

Én tehát az indítványt nem fogadhatom el. 

Csak egy pár megjegyzést kívánok tenni. 

Azt méltóztatott mondani, Jiogy én tegnapi beszédem- 
ben elismertem, hogy a homoeopathia tudomány: ezt 
kell rectificálnom. 

Én sem azt nem mondám, hogy tudomány, sem azt 
nem mondám, hogy nem tudomány, mert én ezen kérdésre 
nézve absolute nem érzem magamat competensnek. Azt 
mondtam, hogy az összes orvosi tudománynak egy ága 
a gyógyítás tana, és az orvosi tudomány ezen ágára 
nézve vannak különböző nézetek, melyeknek egyikét a 
homoeopathia képviseli. Mást nem mondottam ; tehát 
hogy én positiv tudománynak ismertem volna el a 
homoeopathiát, azt tagadnom kell, mert arra magamat 
competensnek nem érzem. 

A másik, a mit rectificálnom kell, t. barátom nézete 
a docenturáról. A docentura annyira nem sem nem hús, 
sem nem hal és oly lényeges része a tanszabadságra 
alapított egyetemi szervezésnek, hogy sok helyen privát 
docensek, a mennyiben néha kitünőbbek a rendes 
tanároknál, kitűnőbb helyet is foglalnak el ugyanazon 
egyetemen a rendes tanároknál. Az épen a tanszabadság 
nagy áldása, hogy a privát docenturák által az egyetemi 
tanszékek meg vannak nyitva úgyszólván az egész világ 
előtt; mert a privát docenturák habilitátiója úgy van 
megállapítva, hogy minden valósággal tudományos férfiú 
a privát docenturákra habilitáltathatja magát, és a 
privát docenturák által történtek Németországban is a 
legnagyobb és leglényegesebb előhaladások, pl. hogy 
többet ne említsek: Mommsen, midőn hirét megalapította, 
privát docens volt. 

16. 

Azon számtalan akadály és nehézség között, melyek 
itt a pesti egyetemnek fölvirágzását akadályozzák, két- 
ségenkivül egyik legnagyobb a koródáknak nemléte és 
oly szúk állapota, hogy általán véve lehetetlen az orvosi 
tudományokat ott úgy előadni, mint egy rendes egye- 
temen elő kellene adni. Azért, teljes meggyőződésem 
szerint, ha itt egyetemet akarunk, ha mi azt akarjuk, 
hogy orvosi karunk megfeleljen hivatásának, első dolog, 
hogy gondoskodjunk klinikákról. Részemről mindent 
elkövettem, hogy a koródákat szaporítsam, annyira a 
mennyire lehetséges volt a jelen viszonyok közt, az 
által, hogy az egyik orvosi épületből az orvosok szá- 
mára való tanácskozási termeket és a könyvtárt koró- 
dává alakíttattam át, és így a belgyógyászati kórodat 
tíz ágygyal, a sebészeti kórodat szintén tíz ágygyal 
növeltem. De ez, mint t. barátom helyesen mondja, 
nem elég. Ezenkívül ezen épületek, méltóztassék elhinni, 
olyanok, hogy épen ellentétei a jó koródának, mert 
ezen épületek nem koródának épültek, és mindaz, a mi 
ezerekbe került változtatás történt, nem elégséges arra, 
hogy oly épületet, mely nem koródának épült, jó koró- 
dává változtasson; mert sem a kellő vízvezeték, sem 
a betegre nézve oly fontos ventilátiók, sem pedig az 
nincs meg, a mi klinikában oly szükséges, hogy a 
betegek a tanterembe hozassanak úgy, hogy az nekik 
ne ártson. Mind erről nincs gondoskodva. Tantermet 
állítottam a belgyógyászatra, mely amphiteatrális modor- 
ban van építve, úgy, hogy minden hallgató a maga 
helyéről megláthassa a beteget a nélkül, hogy kény- 
telen legyen ennek ágyához tódulni, a mi a betegre 
igen rossz hatást gyakorol. 

De mindezen akadályok elháríthatlanok, ha a t. Ház 

nem fogja elhatározni, hogy egyetemi épület állittassék 
fol. Épen azért, midőn első budgetem tárgyaltatott, az 
egyetemi budgetbe fölvettem a rendkívüli kiadásokba 
egyes nagyobb tételeket, melyek szükségesek voltak a 
legégetőbb kiadások fedezésére. Akkor a pénzügyi bizott- 
ság, melynek véleményét a Ház elfogadta, azt határozta, 
hogy mindaddig, míg az egyetemnek jelleme eldöntve 
nem lesz, míg azon kérdés nincs tökéletesen tisztázva, 
micsoda viszonyban állnak a kath. alapítványok az 
országos alapítványokhoz, addig ezen kérdésbe nem 
bocsátkozik. 

Mihelyt a költségvetések tárgyalásának vége lesz, 
törvényjavaslatot fogok a Ház elé terjeszteni az egye- 
tem szervezésére nézve, mert a törvényes alak, fölfogá- 
som szerint, az első. Azonkívül, ha ama törvényjavaslat 
elfogadtatik, azon kéréssel fogok a Ház elé lépni : méltóz- 
tassék bizonyos számú tagokból álló bizottságot alakí- 
tani, mely elé beterjeszthessem azon építési tervezeteket, 
melyek nélkül a hazában felső nevelésről, de csak 
középtanodákról is szó nem lehet. 

Itt van az egyetem, itt van a polytechnikum, mely 
jelen állapotában szintén nem maradhat; itt van a 
hazában a reál-iskolák roppant szüksége: mert hiába 
állítunk poly technikumot, ha nem állítunk jó reál- 
iskolákat. Mindezekhez hely kell, hol a tanítás foly- 
hasson, mert tanintézetet megfelelő helyiség nélkül kép- 
zelni nem lehet. 

Addig pedig fölkérem a t. Házat, hogy egy pár tétel 
megváltoztatásába méltóztassék beleegyezni. így például 
az elméleti és gyakorlati oktatás állandó szükségleteinek 
összege a koródák részére szükségelt szerek és eszközök 
jó karban tartása, kiegészítése miatt változik, valamint 
egyáltalában mindazon összegek, melyek a kórodára 
vonatkoznak, a dolog természete szerint változnak, mert 

most húsz ágygyal több van. Van még egy 
melynek megszavazását fogom kérni a t. Háztt 
fiivész-kertben fölállítandó vízvezeték számára, 
a füvészkertben vízvezetékről nem gondoskodni, 
minden haladás absolnte lehetetlen, mert van 
akármennyi, és mégis igen sokszor annyi víz 
mennyi a legégetőbb szükség fedezésére szűk. 
talaj úgy sem nagyon jó, ha ehhez még a vís 
járul, tarthatunk ott növényeket, de e£ek ner 
adni a valóságos növényeknek képét, hanem c 
morékok lesznek. Kérem tehát a t. Házat, mél 
ezen tételeket megszavazni. Ezen tételeknél vál 
az összeg először a házbérekre nézve, mel; 
többlet 2500 frtot tesz, azután a koródák nagy 
folytán az ezek részére szükségelt szerek jó ka 
tására és kiegészítésére nézve. 



17. 



örömmel elfogadnám ezen indítványt. 

Egyébiránt, minthogy a könyvtár kérdése szr 
tott, és mert a budget-tárgyalásnak végre azr 
is van, hogy a t. Ház lehetőleg tisztában légy 
dolgok állapotával: én először az egyetem kr 
nak állapotáról akarok néhány szót elmondan 

Az egyetem könyvtárának legnagyobb baja 
jelenleg, hogy könyveket nem vehet, hanem ar 
könyvtár, illetőleg azon épület, mely annak i 
roskadozó félben van ; úgy, hogy mióta én hiv 
léptem, nem múlt el egy nap a legnagyobb a" 
nélkül, míg végre oly módon készítettük el = 
tári épületet, hogy az egy pár évig, addig, m : 
könyvtári épület elkészül, utóvégre fön fog 

Én ez okból azt hiszem, a könyvtárra szánandó nagyobb 
költségek tulaj donképen akkorra valók, mikor az épü- 
letünk meglesz, s így én ezen 5000 frtot inkább kérném 
ezen pillanatban nem az egyetemi könyvtárnak, hanem 
vagy a múzeumi, vagy az akadémiai könyvtárnak. 

Úgy is, miután Magyarországban három országos könyv- 
tárunk van : az akadémiáé, a múzeumé és az egyetemé, 
és ezen könyvtáraknak természete mind olyan, hogy 
külön rendeltetésöknél fogva nem egyesíthetek, hanem 
három könyvtárnak kell maradnia : ha complett könyv- 
tárt akarunk, a mint az tulaj donképen minden országban 
szükséges, erre csak két mód volna : vagy kiegészíteni 
mind a három könyvtárt, a mi roppant költségbe 
kerülne ; vagy pedig úgy rendezni a könyvtárakat, hogy 
ezek egyike a másikat complettirozza az által, hogy 
mindenike ezen könyvtáraknak a tudománynak különös 
ágait foglalja magában, hogy így a három országos 
könyvtár mégis egy egészet képezzen. 

Természet szerint az egyetemi könyvtárnak ezenkívül 
még vannak külön feladatai is, t. i., hogy szolgáljon a 
tanulóknak. Egy egyetemi könyvtárnak tehát szükség- 
kép van oly része is, melyben bizonyos könyvek nem 
egy, hanem ötven-hatvan, sőt száz példányban fordul- 
nak elő, például egyes jogi-könyvek, corpus jurisok, a 
miből hacsak egy van, a könyvtár nem használ senki- 
nek, mert ily könyvtár föladata, hogy hasznára legyen 
a tanuló fiatalságnak. 

Egyébiránt ez is egyike azon tárgyaknak, melyekre 
nézve a t. Ház elé egy általános tervet fogok terjesz- 
teni, mert az ily dispositió, t. i. ezen három könyv- 
tárnak együtt való kezelése egy könyvtárnok által, ki 
mind a három könyvtárt felügyelete alatt tartsa, teljes 
lehetetlen. 

Arra nézve tehát méltóztassanak a határozathozatalt 

szintén akkorra halasztani, ha majd ebben a tárgyban 
törvényjavaslattal fogok föllépni a Ház előtt, addig 
pedig méltóztassanak tisztelt barátom Henszlmann 
indítványát elfogadni, de azt az 5000 frtot inkább vagy 
a múzeumi vagy az akadémiai könyvtárnak szánni, hol 
a könyveket fölállittathatom úgy, hogy azok azonnal 
használhatók legyenek, mit az egyetemi könyvtárban 
nem tehetnék. 



18. 



A mi az indítványnak első részét illeti, erre nézve 
csak azt válaszolhatom, hogy azt tárgyalni sem kell, 
miután az indítvány, a mint én fölfogtam, azt foglalja 
magában : hagyassék meg a közoktatási ministernek, 
hogy terjeszszen törvényjavaslatot a műegyetemre nézve 
a Ház elé. A törvényjavaslat készen van, és csak azért 
nem terjesztettem eddig a Ház elé, mert a budgetet 
tárgyaljuk. 

A mi a műegyetem helyét illeti, erre nézve igen 
szívesen válaszolok. 

Én a műegyetem hova és mikép leendő építésének 
kérdését — mert a műegyetemnek építése képezi 
természetesen az első kérdést, a mennyiben localitás 
nélkül lehetetlen ilyféle intézet, — mondom, én e kérdést 
régen tanulmányozásom tárgyává tettem. Annyi áll, 
hogy a műegyetem fönn Budán a várban nem lehet, 
mert ott hozzáférni a fiatal embereknek téli időben 
majdnem lehetetlen, és azonkívül a szükséges helyiséget 
sem lehet ott előteremteni, mert arra valami 2000 
vagy legalább 1800 n-öl volna szükséges. Kerestem 
ennélfogva helyet, s e czélból fölszólítottam Pestet és 
Budát. Pest városa a műegyetem helyiségéül kijelölte 
azon helyet, mely előbb már a klinikára volt jelölve, 

azaz a Duna mellett a sóházat, melyet én is legczél- 
szerűbbnek tartottam klinikának. Buda városa pedig 
fölajánlotta a Krisztinavárosban a Horváth-kertet, mint 
sajátját, mely 3400 □ -ölnyi. Miután én e helyet czélszerű- 
nek tartom, ide óhajtanám fölépíttetni a műegyetemet. 
Ez azonban csak személyes nézetem, mert azon kérdés : 
hol állíttassék föl egy oly intézet, mely körülbelől két 
millió forintba kerül, Pesten-e vagy Budán, ez oly 
nagy fontosságú kérdés, melyet nem én, hanem a t. Ház 
fog elhatározni. 

A mi általában a műegyetemet magát illeti, t. barátom 
igen jól fogja tudni, hogy oly tanintézetre nézve, mely 
nem elméletekkel foglalkozik, hanem szemléltető elő- 
adásokat tart, a helyiség még sokkal nagyobb fontos- 
ságú, mint péld. az egyetemnél, mert a jogi vagy 
bölcsészeti kar lehet akárhol, de a műegyetemnek úgy 
kell felépíttetni, hogy czéljának megfeleljen. Én nem 
tartom czélszerűnek, hogy most, Ivánka Imre képviselő 
úr véleménye szerint, oly ideiglenes helyiség megvásár- 
lására 7 — 8 vagy 900,000 frtot adjunk ki, melynek 
kétségkívül megvan azon előnye, hogy sok benne az 
ablak, de azt, hogy ezen világosság olyan lesz-e, hogy 
vele a tudományt lehessen megvilágosítani, nem tudom. 

Azt hiszem, a műegyetem kérdésére nézve egyelőre 
elég, ha a reá vonatkozó törvényjavaslat a t. Ház elé 
kerülvén, a költségek előállításáról gondoskodunk, hogy 
egyáltalában rendes épületet állíthassunk föl; addig 
pedig segítsünk magunkon, a mint lehet, mert két év 
alatt sokra úgy sem mehetünk. 

Én részemről e tekintetben is nem a magam, hanem 
tisztán a műegyetemi tanárok véleménye szerint indulva, 
tettem annyit, a mennyit tehettem : nagyobbítottam 
a műegyetem helyiségeit az által, hogy a szomszéd házat 
kibéreltem, növeltem a rendes tanszékek számát hattal, 

szintén akkorra halasztani, ha majd ebben a tárgyban 
törvényjavaslattal fogok föllépni a Ház előtt, addig 
pedig méltóztassanak tisztelt barátom Henszlmann 
indítványát elfogadni, de azt az 5000 irtot inkább vagy 
a múzeumi vagy az akadémiai könyvtárnak szánni, hol 
a könyveket fölállittathatom úgy, hogy azok azonnal 
használhatók legyenek, mit az egyetemi könyvtárban 
nem tehetnék. 



18. 



A mi az indítványnak első részét illeti, erre nézve 
csak azt válaszolhatom, hogy azt tárgyalni sem kell, 
mintán az indítvány, a mint én fölfogtam, azt foglalja 
magában : hagyassék meg a közoktatási ministernek, 
hogy terjeszszen törvényjavaslatot a műegyetemre nézve 
a Ház elé. A törvényjavaslat készen van, és csak azért 
nem terjesztettem eddig a Ház elé, mert a budgetet 
tárgyaljuk. 

A mi a műegyetem helyét illeti, erre nézve igen 
szívesen válaszolok. 

Én a műegyetem hova és mikép leendő építésének 
kérdését — mert a műegyetemnek építése képezi 
természetesen az első kérdést, a mennyiben localitás 
nélkül lehetetlen ilyféle intézet, — mondom, én e kérdést 
régen tanulmányozásom tárgyává tettem. Annyi áll, 
hogy a műegyetem fönn Budán a várban nem lehet, 
mert ott hozzáférni a fiatal embereknek téli időben 
majdnem lehetetlen, és azonkívül a szükséges helyiséget 
sem lehet ott előteremteni, mert arra valami 2000 
vagy legalább 1800 n-öl volna szükséges. Kerestem 
ennélfogva helyet, s e czélból fölszólítottam Pestet és 
Budát. Pest városa a műegyetem helyiségéül kijelölte 
azon helyet, mely előbb már a klinikára volt jelölve, 

azaz a Duna mellett a sóházat, melyet én is legczél- 
szerűbbnek tartottam klinikának. Buda városa pedig 
fölajánlotta a Krisztinavárosban a Horváth-kertet, mint 
sajátját, mely 3400 □ -ölnyi. Miután én e helyet czélszerű- 
nek tartom, ide óhajtanám fölépíttetni a műegyetemet. 
Ez azonban csak személyes nézetem, mert azon kérdés : 
hol állíttassék föl egy oly intézet, mely körülbelől két 
millió forintba kerül, Pesten-e vagy Budán, ez oly 
nagy fontosságú kérdés, melyet nem én, hanem a t. Ház 
fog elhatározni. 

A mi általában a műegyetemet magát illeti, t. barátom 
igen jól fogja tudni, hogy oly tanintézetre nézve, mely 
nem elméletekkel foglalkozik, hanem szemléltető elő- 
adásokat tart, a helyiség még sokkal nagyobb fontos- 
ságú, mint péld. az egyetemnél, mert a jogi vagy 
bölcsészeti kar lehet akárhol, de a műegyetemnek úgy 
kell felépíttetni, hogy czéljának megfeleljen. Én nem 
tartom czélszerűnek, hogy most, Ivánka Imre képviselő 
úr véleménye szerint, oly ideiglenes helyiség megvásár- 
lására 7—8 vagy 900,000 frtot adjunk ki, melynek 
kétségkívül megvan azon előnye, hogy sok benne az 
ablak, de azt, hogy ezen világosság olyan lesz-e, hogy 
vele a tudományt lehessen megvilágosítani, nem tudom. 

Azt hiszem, a műegyetem kérdésére nézve egyelőre 
elég, ha a reá vonatkozó törvényjavaslat a t. Ház elé 
kerülvén, a költségek előállításáról gondoskodunk, hogy 
egyáltalában rendes épületet állithassunk föl; addig 
pedig segítsünk magunkon, a mint lehet, mert két év 
alatt sokra úgy sem mehetünk. 

Én részemről e tekintetben is nem a magam, hanem 
tisztán a műegyetemi tanárok véleménye szerint indulva, 
tettem annyit, a mennyit tehettem : nagyobbítottam 
a műegyetem helyiségeit az által, hogy a szomszéd házat 
kibéreltem, növeltem a rendes tanszékek számát hattal, 

növeltem a tanársegédek számát öttel, használhatóvá 
tettem a könyvtárt a mennyire lehet, és behoztam a 
szaktanitást épen a mérnökökre nézve, a kik már most 
Agy oktattatnak, hogy az intézet mérnököknek csak- 
ugyan okleveleket adhat ki, és szigorlatok mérnökök 
számára úgy tartatnak, mint akármely más műegyetemen. 
A többi szakosztályt helyreállítani egyelőre teljes lehetet- 
len, mert a szakrendszert sem a vegyészeti, sem a 
gépészeti osztályban behozni nem lehet; a mérnökökre 
nézve azonban a szaktanítás- és oklevélkiadás már 
megvan. 

19. 

Csak röviden akarok válaszolni. Már más alkalommal 
volt szerencsém értesíteni a t. Házat, hogy én a közép- 
tanodák újjászervezésére nézve törvényjavaslatot fogok 
a Ház asztalára letenni. A középtanodai oktatás jelen 
állapotában nem maradhat, a középtanodai oktatás nagy, 
roppant költségekkel járó újabb intézkedéseket fog igé- 
nyelni; ezek közé tartozik, hogy a kellő helyeken új 
gymnásiumok állíttassanak. De én nem tartván czél- 
irányosnak az ide vágó kérdést, azt, valamint mindent, 
minek a középtanodák ügyében történni kell, akkorra 
halasztottam el, ha majd a Ház a középtanodákról 
törvényt fog alkotni, akkor határozván el azt is: mely 
vidéken, és mely helyen szükséges új gymnásiumok 
felállítása. Hogy ezen tanodák felállításánál a t. Ház 
kétségkívül tekintettel lesz a nemzetiségi ügyben hozott 
törvényre, hogy azon törvényben foglalt ígéretet tel- 
jesíteni fogja: arról felfogásom szerint kétkedni nem is 
lehet. Én tehát azt hiszem, hogy ez indítványnak tár- 
gyalása akkorra lenne halasztandó, midőn a közép- 
tanodákról szóló törvényjavaslat a Ház tanácskozása 
alá kerül. 

20. 



Mindenekelőtt nem tartom helyesnek Berzenczey kép- 
viselő úrnak azon kitételét, hogy a • magyarok, t t néme- 
tek,! vagy t románok c részére állítunk tanintézeteket. 
Az ország fölállít tanintézeteket nem magyarok, németek, 
vagy románok számára, hanem Magyarország összes 
polgárai számára. Ha vannak külön román és szerb 
alapítványok, azok az egyes nemzetiségek számára ala- 
píttattak, de a mit az ország alapit, azt nem az egyes 
nemzetiségek, hanem az ország összes lakosai számára 
alapítja. Azt nem fogja senki föltenni a közoktatási 
ministerről — akár rólam, akár bárki másról, ki e 
hivatalt viselni fogja, — hogy Erdélyben ne akarjon 
több reáltanodát fölállítani, hanem csak egy alreál- 
tanodát. De a budgetbe nem létező intézeteket, vagy 
olyanokat, melyeket nem lehet még ez évben létesíteni, 
nem szokás fölvenni, és így azon reáltanodákat, melyek 
Erdélyben ezután fognak fölállíttatni, csak akkor vehet- 
jük föl a budgetbe, ha azok már fölállíttattak, vagy 
fölállításuk már foganatba vétetik. 

Igen jól tudja a képviselő úr, a ki Erdélyből való, 
hogy Erdélyben több hely jelöltetett ki reáltanodák 
fölállítására, hogy több erdélyi törvényhatósággal és 
egyesekkel már tárgyalások is folynak ez ügyben, úgy, 
hogy nincs oka kételkedni a felől, hogy a ministerium 
megteszi e részben kötelességét. 



21. 



A mi a képezdék fölállítását illeti, erre az országnak 
oly nagy, oly égető szüksége van, hogy végre tökéletes 
intézeteket, és olyanokat, melyeket kizárólag az állam 
szervezzen, ily rövid idő alatt fölállítani nem lehet. 

Én tehát e tekintetben azon eljárást követem, hogy 
segítve amint lehet, egyes helyeken, a hol e részben 
ajánlat tétetett, az illető nem egészen czélszeru intézet 
országossá tételét, bizonyos föltételek alatt, elfogadtam, 
és bizonyos subventió nyújtása mellett állami tan- 
intézetté alakítottam. Ilyen van Patakon, Csurgón, 
Losonczon, és kilátásom van, hogy több helyen is meg 
fog ez történhetni. Ennek következtében képes vagyok 
több képezdét fölállítani, kevesebb költséggel, az ország- 
nak nagy hasznára. Igen természetesen, körülbelül 
egy esztendő alatt, tájékozni fogom magamat aziránt, 
hol van kilátás ily képezde fölállítására, hol akarják a 
képezdét föntartani az egyes felekezetek; akkor azután 
egy törvényjavaslattal fogok föllépni, hogy oly helyeken, 
a hol ily módon képezdéket nem állithatunk föl, tisz- 
tán országos képezdét állítsunk föl, de azoknak költsége 
tetemesen nagyobb lesz ; mert ne méltóztassék gondolni, 
hogy oly képezdét, mintatanodával kapcsolatban, 30,000 
írtból föl lehetne állítani. A költségvetésből magából 
át méltóztatnak látni, hogy csak oly képezdékről lehet 
itt szó, hol az egyes honfiak, egyes felekezetek, egyes 
városoknak hazafisága által támogatva, az ország arra, 
hogy országos képezdét állithasson föl, tetemes segélyt 
nyert, vagy a felekezet, vagy a helység részéről. 

A mi a kisdedóvó-képezdét illeti, azt hiszem, a 
kisdedóvás mesterségének, bizonyos pontig, már minden 
képezdében is kell taníttatnia. Fog-e a t. Ház általában 
véve törvényt alkotni a kisdedóvásra nézve, az más 
kérdés. Fölszólítva a Ház által, ilyféle törvényjavaslatot 
a Ház asztalára le fogok tenni; de csak ha a t. Ház 
meghozandja a kisdedóvókra vonatkozó törvényt, csak 
akkor lehet szó arról, hogy a kisdedóvók számára 
képezdét állítsunk föl. Azt hiszem tehát, hogy ezen 
kérdés tárgyalását akkorra lehet halasztani. 



367 



22. 



Erre nézve vagyok bátor megjegyezni, hogy például 
Erdélyben is több oly helység van, hol fölfogásom 
szerint, a képezdékben a leendő tanítókat csak egy 
nyelven taníttatni nem lenne czélszerű ; mert a nagy 
városok például többnyire olyanok, hogy nem tisztán 
magyarok, vagy románok lakják, és azért ott párhu- 
zamos tanfolyamok fölállításáról is gondoskodtam és 
munkában is van már ily praeparandia fölállítása. 
Egyébiránt a nemzetiségi törvény világosan azt mondja, 
hogy a különböző nyelvű és nemzetiségű honpolgárok- 
nak neveléséről gondoskodni kell, nem csak az elemi, 
hanem a felsőbb oktatásban is. Ezt mondja ki a tör- 
vény és e törvény természetesen teljesíttetni is fog. 



23. 



Indítványokat tettek Kállay és Irányi képviselő- 
társaink. Az egyik oly czélból, hogy a népnevelés 
szükségleteire a budgetben praeliminált 250,000 frtnyi 
összeg egy millióra emeltessék; a másik, hogy a nép- 
nevelési intézetek fölállításakor kiváló tekintet fordít- 
tassák az ország azon vidékeire, hol ily figyelem még 
szükségesebb, mint másutt. 

Mi az első indítványt illeti, részemről nem csak 
hogy elfogadom azt, hanem örömmel is fogadom el. 
Az indítvány minden esetre a pénzügyi bizottsághoz 
fog utasíttatni, a pénzügyi bizottság tanácskozni fog a 
fedezetről, és akkor fog ismét ez ügy a Ház határozata 
elé kerülni. Hogy a praeliminált összeg nem nagyobb, 
annak oka kétség kívül a fedezet hiánya volt, mert 
hogy a hazában nem csak 250,000 vagy 1 .000,000 frtot 

lehet haszonnal investiálni és bizonyos tekintetben 
azonnal értékesíteni, arról kétség nincs, mert mindenütt 
nagy hiány mutatkozik. 

Mellékesen emlékezetébe hozom t. Irányi képviselő- 
társamnak, hogy Francziaországban csakugyan roppant 
haladások történtek az utolsó 10 év alatt ; de ne felejtse 
el t. barátom, hogy a népnevelési törvény, melynek 
alapján ezen haladások az utolsó 10 évben történtek, 
már 1834-ben megszavaztatott, és épen azért mondám 
egy alkalommal : igen jól tudom és tudtam, hogy 
mindaz, a mit teszek, hogy minden fáradozásaimnak 
eredményei a jelen pillanatban nem fognak meglátszani, 
hanem annak gyümölcsei talán 10 év múlva, vagy 
még később lesznek élvezhetők, s valamint Franczia- 
országban csak 1850 után kezdették élvezni az 1834-iki 
törvényt, úgy azon törvény, a mely legközelebb itt 
alkottatott, áldásaiban, jótéteményeiben csak bizonyos 
évsor után lesz észrevehető ; mert, a mint mondám, 
az első, a legnagyobb akadálya a népnevelésnek nem 
a budget hiányában, hanem a népnevelési eszközök 
hiányában keresendő, melyeket a népnevelésnél általá- 
ban tapasztalhatunk. 

Hogy Magyarországban a népnevelés ne oly mérvben 
fejlődjék, mint Poroszországban, hanem oda, hol például 
Francziaországban áll, Magyarországnak jelenleg leg- 
alább 25—26,000 néptanítóra volna szüksége, és mél- 
tóztassanak körültekinteni, méltóztassanak figyelembe 
venni, hogy hány van azon 14 — 15 ezer tanító között, 
ki a jelen pillanatban valóban képesnek nevezhető, és 
méltóztassanak elhatározni, hogy lehetséges-e egy a 
czélnak valóban megfelelő, valóban eredményes rend- 
szert behozni. 

Ismerem a t. Háznak lelkesedését a népnevelés iránt; 
tudom, hogy e Házban nincs senki, ki a népnevelés 



369 

ügyét nem tartaná a haza legnagyobb, legégetőbb szük- 
ségének ; meg vagyok győződve, hogy ha a népnevelést 
egyszerre magas fokra emelhetnők, vagy csak teteme- 
sebben magasabbra, mint a mostani képviselő urak, 
nem kímélnék a milliókat és készek volnának mindenre; 
de még e mellett is lehetetlen lenne egy bizonyos idő 
lefolyása előtt a népnevelés ügyét egy bizonyos pontra 
fölemelni. 

Van egy kiadás, mely, ha a t. Ház a budgetben 
meg fogja szavazni, azonnal hasznos eredményeket 
teremt és ez azon kiadás, a mely az iskolaépületekre 
fordittatik. 

Meghoztuk a törvényt, melynek értelmében gyer- 
mekét tanköteles korában minden szülő az iskolába 
küldeni tartozik. Véghetlenül kevés Magyarországon 
azon hely, a hol a most létező iskolákba a tanköteles 
gyermekek száma beleférne, — mellőzve azt, hogy 
ezen iskolák mily rosszak, valamint azt, hogy bár nem 
150, hanem 80 gyermeket küldünk egy iskolába, még 
akkor is, mondom, kevés hely van, a hol a helyiségekbe 
a tanköteles tanulók két harmada beleférne. így tehát, 
a mi az iskolahelyiségeket illeti, minden, a mi tör- 
ténik, azonnal gyümölcsözni fog; egyébiránt bátor 
leszek e tekintetben is egy törvényjavaslatot terjeszteni 
a t. Ház elé, ha lehet, még ez ülésszak alatt — mondom, 
ha lehet, mert nem rajtam fog múlni, hanem attól 
függ? vajon a Háznak lesz-e ideje annak tárgyalására 
— egy törvényjavaslatot, melyben tervet fogok előadni, 
mely szerint az egyes községek az épületekről gondos- 
kodván, az ország részéről csak az erre tett költségek 
biztosítása lesz szükséges. Mert az, hogy az állam 
építsen iskolákat az egész országban, — méltóztassanak 
elhinni, — tökéletesen lehetetlen. Ez nem csak a mi 
költségeinket merítené ki, de kimerítené más ország 

Br. Eötvös : Beszédek. III. 24 

költségeit is két oknál fogva; először, mert az iskola- 
épületnek, melyet az állam épít, másfélének kell lenni, 
mint azon épületnek, melyet valamely falu épít. A falu 
által fölállított iskolaépületeknél nem szükséges másra 
tekinteni, mint épen a legszorosabb szükségletre, az 
állam által állított iskolaépületnek bizonyos külső 
diszszel kell birniok. Az állam nem építhet úgy, mint 
egyes helység. Másodszor: nem szenved kétséget, hogy 
ha gondoskodunk arról, hogy egyes községek olcsó 
kölcsönt kapjanak az iskolák építésére és azok, hozzá- 
járulva közreműködésünkkel, minden módon segítenek, 
akkor az iskolák gyorsabban és sokkal olcsóbban is 
föl fognak állíttatni, mint ha azok fölállítását az ország 
vállalná magára. 

A mi t. képviselőtársamnak azon indítványát illeti, 
hogy a népnevelési költségekre nézve legyünk tekintettel 
egyes vidékekre, ez indítványt nem fogadhatnám el, 
mert méltóztassanak elhinni, a dolog természeténél 
fogva nem vidékekről lehet szó, hanem csak egyes 
helységekről és a dolgok természete úgy hozza magával, 
hogy mindenekelőtt azon helységekről kell gondoskodni, 
a hol iskolák nem léteznek; de egy különös vidéket 
jelölni ki a jelen pillanatban, azért nem tartom czél- 
szerúnek, mert egész Magyarországon nincs oly vidék, 
hol a népnevelés ügyében igen sokat ne kellene tenni, 
úgy hogy első időben tevékenységünket úgyszólván 
mindenüvé ki kell terjesztenünk. 

24. 

Csak egyre kell válaszolnom, mit a t. képviselő úr 
mondott. Ugyanis azt állította, mintha én a Ház előtt 
azt nyilvánítottam volna, hogy nekem statistikai adatok 
nem állanak rendelkezésemre. Bocsánatot kérek, egészen 

hibásan méltóztatott fölfogni szavaimat. Én, midőn 
fölszólítottak, miért nem terjesztem a Ház elé a törvény 
értelmében évenkint elkészítendő jelentést, azt válaszol- 
tam, hogy a statistikai adatok kezembe oly későn 
kerültek, — sőt azok egy része még most sem küldetett 
be, — hogy én tökéletesen kimerítő jelentést, olyant, 
milyennel a Ház elé léphetek, még nem terjeszthetek 
a Ház elé. Hanem azt, hogy kezemben statistikai adatok 
nincsenek, soha nem mondtam és nem is mondhattam, 
mert akkor utoljára valósággal vétkesen elhanyagoltam 
volna kötelességemet. Én azt nem mondtam, hogy 
nincsenek statistikai adatok kezemnél ; hanem azt, hogy 
nem voltam képes még azokat úgy összeállítani, hogy 
azokból kimerítő, a Ház méltóságához illő jelentést 
tehessek, mely alapjául szolgálhatna a Ház intézkedé- 
sének. Ezt mondtam a statistikai adatokra nézve. 

A második pontot illetőleg, én részemről sokkal 
czélszerubbnek tartom t. barátom, Tisza Kálmán úrnak 
indítványát, mint Kállay Ödön t. képviselőtársam indít- 
ványát ; czélszerubbnek tartom pedig azért, mert itt 
egy elv mondatik ki, kimondatik azon elv, hogy a Ház 
mindazt, a mi haszonnal már befektethető, még kölcsön 
útján is kész előállítani, mert ez nem foglal magában 
bizonyos meghatározott összeget, bizonyos meghatározott 
összeg kimondása pedig most teljességgel lehetetlen is. 

Hogy egy millió nem lesz elég, arról a t. Házat előre 
is biztosíthatom ; egyébiránt ez csak póthitel útján lesz 
eszközölhető; ha egyszer tisztába jövünk arra nézve, 
hogy mely községek azok, melyeknek nincs az állam 
segélyezésére szükségök, hogy ők maguk építhessenek 
iskolát, és mely községek azok, hol ez nem történhetik, 
hanem hol az államnak valósággal magának kell iskolát 
állítani. Én tehát, t. Ház, bátor vagyok kérni, méltóztat- 
nék Tisza Kálmán képviselőtársunk indítványát elfogadni. 

24» 

25. 

Épen nem szükséges, hogy a tisztelt Ház azon okoknak 
megvizsgálására, melyekért én budgetembe ezen rovatot 
fölvettem, egy külön bizottságot nevezzen ki, a mely 
előtt én azon magasabb politikai okokat fölfejtsem, 
melyekből az ide való angol-nők zárdájában létező női 
tanitó-képezdének fölsegélésére 4000 frtót vettem föl 
budgetembe. 

Senki sincs inkább meggyőződve, mint én, hogy mind- 
azon intézeteknek, melyeket az állam föntart, Magyar- 
országban felekezeti jellemök nem lehet. Én egyáltalában 
a felekezetiességnek elvét sem e Házban, sem máshol 
soha nem pártoltam. Szükségesnek tartom, hogy az 
ország részéről mennél több, nem csak férfi-, hanem 
főkép női praeparandia állittassék föl, mert — az én 
meggyőződésem szerint — a női képezdék fölállítása 
talán még szükségesebb, mint a férfiaké. Szükségesebb 
azért, mert egy iskolamesternek alkalmazható egyéni- 
séget könnyebben találhatnánk, vagy rövid idő alatt 
képezhetnénk olyanból is, a ki az egész képezdei cursuson 
nem ment keresztül ; nőknél ellenben, ha azokat e téren 
használni akarjuk, okvetlen szükséges, hogy azok a 
rendes képezdei tanfolyamot elvégezzék. 

Én tehát a nöképezdéket véghetlenül fontosaknak 
tartom; de épen azért, mert fontosaknak tartom, azt 
hiszem, hogy sem az ország érdekében nem fekszik, 
sem kétségkívül a t. Háznak nincs szándékában, hogy 
egy létező intézet, a mely nem is zárda, hanem egy 
Pesten létező nyilvános és valóságos képezde, az egyetlen 
női praeparandia, mely itt az ország fővárosában létezik, 
ezen 4000 forintnak megtagadása miatt megszüntettessék. 

Én akkor, mikor ezen 4000 frtot budgetembe föl- 
vettem, nem felejtkeztem meg semmiről sem ; de eszem- 

ben tartottam azt, hogy a t. Ház számtalanszor kimondta, 
hogy midőn a népnevelésnek érdekei forognak kérdésben, 
nem mereven az elvi kérdéseket, hanem mindenek előtt 
a dolognak gyakorlati oldalát is szem előtt tartja; és 
meg vagyok győződve, hogy akkor, midőn arról van 
szó, hogy száz vagy majdnem száz nő Pest városában 
fölneveltessék és kiképeztessék, annyira, hogy habár 
csak felekezeti népiskolákban is, alkalmazható legyen, 
a t. Ház e 4000 frtot nem fogja megtagadni. 



26. 



Úgy látszik, t. képviselőtársam nem tudja, hogy 
a mit lehetséges volt eddig ezen szükség pótlására 
tennem, megtettem a magam részéről az által, hogy 
Budán egy női tanítóképezde felállíttatott. Hogy azon- 
ban ez nem oly házban létezik, mely arra tulajdon- 
kép alkalmatos volna, és hogy ennélfogva az intézet 
nem is lehet oly állapotban, milyenben annak lennie 
kell : annak oka az, mert a háznak fölépítése több időbe 
fog kerülni, én pedig az eddig is lefolyó két évet nem 
akartam eredménytelenül elveszteni, ennélfogva egy 
bérelt házba helyeztettem be a női képezdét, melyet 
t. képviselőtársam bármikor megnézhet. 



27. 

Én azt akartam mondani, hogy miután épen csak 
elvi kérdésről van szó, méltóztassék talán az által 
segíteni, hogy ez is, — mint több más ilyféle tétellel 
történt, — a rendkívüli szükségletbe tétessék át és ott 
szerepeljen mindaddig, míg szükséges. 

28, 

Fölvilágositással tartozom. A budgetnek 23-ik tétele 
alatt ez áll : • A pesti angol-hölgyek intézetének, valamint 
az ottani nő-tanképezdének fentartása.t Ez a 4000 frt 
olyan, hogy annak egy részéből csakugyan nyolcz ösztöndíj 
fizettetik, és mint ilyen adatik a hölgy-intézetnek; a 
többi a nőtanitó-képezde fentartására fordittatik. Ezért 
van tehát így felvéve, mert végre nyolez ösztöndíjra sok 
is volna 4000 frt. Minthogy tehát egy része oda fordit- 
tatik, természetes, hogy a budgetbe nem úgy vétetett 
föl, hogy az tisztán az ottani nőtanitó-képezdének, 
hanem úgy, hogy az angol-hölgyek intézetének is adatik. 



29. 



Csak egy szót kérek. 

Azt említette fel Csernátony képviselőtársam, hogy 
ezen 4000 írtnak a budgetbe való fölvétele ellentétben 
áll azon elvekkel, melyek az 1868. XXXVIII. t.-czikk- 
ben foglaltatnak. Részemről azt hiszem, minden fele- 
kezeti iskola vagy felekezeti tanintézet nem tekinthető 
másnak, mint magántanintézetnek; miután pedig az 
említett törvénynek 21-ik szakasza így szól: tA viszo- 
nyoknál fogva kiválóan szükséges és kitűnő magántan- 
intézeteknek a kormány erkölcsi és anyagi támogatást 
nyújthat :t én azt hiszem, hogy ha ezen intézetnek 
addig, míg az szükségesnek találtatik, segélyt nyújtunk, 
legkevésbbé sem jöhetünk összeütközésbe azon elvekkel, 
melyek az 1868-iki törvényben foglaltatnak. 

30, 



Köszönettel tartozom a t. képviselő úrnak, hogy 
e nagy fontosságú tárgyat itt a Házban szóba hozta, 
mert csakugyan, ha hazánkban a felnőtt személyek 
nevelésére s oktatására nem fogunk figyelmet fordítani, 
sokkal lassabban fogunk haladni a műveltségben, mint 
az nem csak kívánatos, de szükséges is; és ezért én 
t. képviselő társunknak indítványát, a mennyiben 
abban általában csak a felnőttek oktatásának eszközlése 
czéloztatik, elfogadom. 

Egyébiránt én most is kénytelennek érzem magamat 
kinyilatkoztatni, hogy részemről, főkép a jelen pillanat- 
ban, ezen ügyet másként, mint társadalmi úton, elő- 
segíteni nem tudom. Ha a ministerium s a kormány 
kezében egy bizonyos összeg van azon meghagyással, 
hogy ily természetű társulatokat segélyezzen, a mennyi- 
ben azok czélszerűen működnek, teljes meggyőződésem 
szerint, sokkal többet fogunk elérni, mint ha ugyanazon 
összeget egyenesen, hivatalos úton akarnók alkalmazni. 
A Háznak egyik legczélszerűbbb rendelkezése az volna, 
ha a kormánynak lehetővé tétetnék, hogy egyes, ily 
culturális társulatokat elősegítsen, mind a gyermekek, 
mind a felnőttek nevelése érdekéből. 

Egyébiránt azt hiszem, ezen indítvány is akkor lesz 
legczélszerűbben tárgyalható, midőn majd az illető pót- 
hitelt fogom kérni. 

31. 

Úgy látszik, hogy a t. képviselő úr engem félreértett* 
Én hálámat fejeztem ki az iránt, hogy képviselőtársunk 
e nagy fontosságú ügyet itt szóba hozta ; miután azon- 
ban ma indítvány tétetett és elfogadtatott, hogy mind- 

azon költségek, melyek a népnevelés előmozdítására 
jelenleg haszonnal fordíthatók, a Ház által később pót- 
hitel útján meg fognak szavaztatni; és miután e költ- 
ségek közé tartozik kétségkívül a felnőttek oktatása is, 
azt hiszem, hogy erre nézve most itt nem határoz- 
hatunk; hanem, bár az indítványt, mint már ismétel- 
tem, szívesen elfogadom, annak gyakorlati kiviteléről 
akkor szóljunk, midőn az összes népnevelés már lehet- 
séges haladásáról meg fogunk győződni. 



32. 



Ha a múlt évi határozat ismételtetik, nekem ez 
ellen kifogásom nincs, miután annak, hogy a határozat 
nem teljesíttetett, fő oka azon nehézség, mely ly el egy 
ilyféle határozat teljesítése jár, főképen olyan helyen, 
hol különböző természetű alapítványok vannak össze- 
állítva az intézetnek föntartására. Ide tartozik a 
báttaszéki uradalom, mely a magyar fundátiót képezi; 
ide a zweteli apátság Ausztriában, s egy pár más 
egyházi javadalom szintén Ausztriában ; ide tartoznak 
a Lajtán-túli részről több magán alapítványok, ide 
szintén több magyarországi magán alapítvány is, 
milyenek például a gr. Csáky Petronelláé. Mindezen 
alapítványok jogi természetét megállapítani és egyálta- 
lán az intézetnek mimódon való átalakítását vagy 
föloszlatását eszközölni nem oly könnyű ügy, melyet 
azonnal egy pár hó alatt teljesíteni lehetne. Hogy a 
legégetőbb szükségnek meg legyen felelve, gondos- 
kodtam és intézkedtem az iránt, hogy a mennyiben 
magyar ifjak neveltetnek a Theréziánumban, a gymná- 
siumi oktatás alatt a magyar nyelv, a magyar tör- 
ténelem és a magyar földrajz kimerítőleg taníttassék, 

nem úgy, mint az elmúlt időkben taníttatott, hanem, 
mint a magyar gymnásiumokban, kötelezett tantárgy- 
ként ; azonkívül intézkedtem az iránt is, hogy a The- 
réziánum azon magyar növendékei, kik a jogi pályáig 
feljutottak, az utolsó két jogi évet ne Bécsben töltsék, 
hanem itt Pesten, és e két esztendő alatt ellátásukat 
stipendiumok alakjában kapják meg, hogy itt folytat- 
hassák tanulmányaikat. 

Ez volt, mit eddig legszükségesebb intézkedéskép 
tehettem. 



33. 



T. képviselőtársunk azt kérdi, miért soroltatnak itt 
elő azon egyes pontozatok, melyekből a 22,650 frt 
összeg alakul, mely pótlékul fizettetik. Erdély országban 
egymásután következő több fejedelem részint a tize- 
dekből, részint más fiscális jövedelmekből, egyes fele- 
kezeti intézetek számára alapítványokat tett, s ezen 
alapítványok a Leopoldi diploma által olyanokul ismer- 
tettek el, melyeken változás többé nem történhetik. 
Ilyféle alapítványt tett Mária Therézia is, midőn 
tudniilik a Theréziánumot alapítá: először 7500 köböl 
életet adományozott, valamint a házassági dijakból, 
sorsjátékokból, tartományi alapítványokból, továbbá 
2000 köböl életváltság díjából is tétettek alapítványok, 
így alakult ezen alapítvány, melynek egyébiránt nagy 
részét mágnások is adták össze, úgy hogy ezen alapít- 
vány ép oly valóságos alapítvány, mint az erdélyi 
alapítványok nagy része. Hogy ez szász tulajdon lett 
volna valaha, arról szó nem lehet, mert ehhez a szász 
nemzet épen a legkevesebbet adott. Ezen alapítványok 
közt, a mennyire én tudom, alig fog valami előfordulni, 
a mi szászoktól eredne. Ez is azon esetek közé tartozik 

tehát, melyekben, mielőtt valamit határozni lehetne, 
előbb s mindenekelőtt a jogviszony okai kell tökéletesen 
tisztába hozni, a mi itt annyival inkább szükséges, 
mert ez tisztán felekezeti intézet lévén, mint olyan, 
csak a jogviszonyok által határozható meg: vajon úgy 
szervezhető-e, hogy az minden felekezetnek egyaránt 
szolgáljon. A mit tenni lehetett, azt ott is megtettem, 
s ez abban áll, hogy meggyőződvén arról, hogy a 
növendékek majdnem kizárólag székely fiúk, annyira, 
hogy az egész intézetben mindössze két gyermeket 
találtam, ki nem tud magyarul, s hogy midössze hat 
vagy hét fiatal gyermek van, ki jobban tud németül, 
mint magyarul, a többi nagy részben székelyekből 
került oda, én azonnal a német nyelv helyett, mely ez 
intézetben az oktatás nyelve volt, a magyar nyelvet 
hoztam be. Egyébiránt azt mondhatom a t. Háznak, 
hogy ezen intézet a maga körében valóban igen nagyon 
jótékony, mert mintegy háromszáz árva gyermeket tart 
el, úgy, hogy ezen intézeten valamit mozgatni addig, míg 
helyébe — és pedig rögtön — más intézetet nem állít- 
hatunk föl, általában a lehető legveszélyesebb dolognak 
tartanám, mivel ez által több száz szegény gyermek 
nevelése lenne veszélyeztetve. Kérem tehát a t. Házat, 
ne méltóztassék ezen egyelőre változást tenni. 



34. 



A mi először is képviselőtársunk indítványát és 
nézetét illeti, hogy a múzeumnak különböző doublettei 
eladás által értékesíttessenek, részemről nem tartom 
czélirányosnak. Nézetem szerint a múzeum készletéből 
csak olyak adhatók el, melyek sehol semmi tudományos 
intézetben nem használhatók. Azon doubletteket, melye- 

ket máshol sehol sem találhatni, sokkal inkább értéke- 
síthetni az által, ha azokat más magyarországi intézetek 
kapják meg ; ha az országnak ezen tudományos kin- 
csét más hazai intézetnek elküldheti, ez által sokkal 
nagyobb hasznot teendünk az ügynek, mint ha egy 
pár száz forintot kapnánk ezen doublettekért. Értem 
a valódi doubletteket, mert sok olyan is tartatik doub- 
lettnek, a mi nem az. 

A mi az Eszterházy-féle képtárt illeti, erre nézve lesz 
szerencsém némi felvilágosítást adni. Kétséget nem szen- 
ved, hogy az országnak érdekében fekszik, hogy ezen 
képgyűjteményt, mely már együtt van és itt az ország- 
ban tartatik, és az ország által használtatik, ne vigyék 
a külföldre. Érdekünkben fekszik tehát, hogy ezen kép- 
tár az országnak megszereztessék ; de abból nem követ- 
kezik, hogy az ország az Eszterházy- képtárt meg fogja 
venni minden áron. Abból nem következik semmi más, 
mint hogy az ország nem kiméivé áldozatot, ezen kép- 
tárért meg fogja adni azt, a mit ér. Hogy tehát e 
tekintetben a törvényhozás elé tervvel léphessünk és 
ajánlatot tehessünk, első szükség az volt, hogy a kép- 
tárt megbecsültessük. A képtárt megbecsültettük külön- 
böző egyéniségek által, kik azt mind körülbelől egyenlő 
magasságra becsülték, és én még ezzel sem elégedvén 
meg, a Louvre egyik becslőjét hozattam ide, ki minden 
egyes képet külön katalogizált, és így az egész képtár 
becsét meghatározta. Ezen becslésért, mellesleg mondva, 
fizettem 4000 francot, és ezen összeg azok közé fog 
tartozni, melyekre nézve a t. Háztól póthitelt fogok 
kérni, mert ezen kiadás az én budgetemet terheli. 
Méltóztassék tehát meggyőződve lenni, hogy mi e tekin- 
tetben nem mulasztottunk el semmit ; de kötelességünk- 
nek tartjuk a képtárért csak azt adni meg, a mit ér, 
s nem többet. 

A mi azt illeti, hogy ha az országban művészi kincsek 
vannak, azok az országnak csak akkor gyümölcsözhet- 
nek valóban, ha rajz- és szobrászati iskolákról gondos- 
kodunk: ez annyira az én meggyőződésem is, hogy 
már jelenleg négy fiatal embert küldöttem ki Német- 
ország legkitűnőbb intézeteibe azon czélból, hogy azután 
itt mint rajzmesterek alkalmaztassanak ; mert meggyő- 
ződésem szerint én a jó, tökéletes és a czélnak meg- 
felelő rajz- és minta-iskolákat sokkal fontosabbnak tar- 
tom, mint az úgynevezett művészeti akadémiák föl- 
állítását. Az úgynevezett művészeti akadémiák külsőleg 
imponálnak ugyan, de miután a régiségi kincseket a 
külföld elragadta előttünk, mi a legnagyobb áldoza- 
tokkal sem lennénk képesek oly művészeti akadémiát 
fölállítani, a milyen például Parisban vagy Rómában 
létezik. Ha mi itt jó rajz- és minta-iskolát állítunk föl 
és hozzá ösztöndijakat alapítunk azok számára, kik 
magokat a rajz-iskolában kiképezték, és valódi tehetség 
jeleit adták, ösztöndíjakat azon czélból, hogy valamely 
létező külföldi akadémiára mehessenek : ez által sokkal 
sebesebben és czélirányosabban fogunk haladni, miqt 
egy akadémia fölállítása által. 

35. 

Csalódik t. képviselőtársam. Én az egyetemi költ- 
ségeknél egyes tételek emelését voltam bátor indít- 
ványba hozni, a mi meg is szavaztatott. Azon idő 
közt azonban, melyben én ezt indítványoztam és a 
mostani idő közt kelt a Háznak azon határozata, mely 
Tisza Kálmán képviselő úr indítványára hozatott. Föl- 
fogásom szerint első kötelességem magamat ezen határo- 
zathoz tartani. Ha tehát akkor, midőn az egyetemi 
költségek egyes tételeit emelni kívántam, szabályszerűleg 

jártam el, mert azt tettem, a mi az előbbi budgetnél 
már történt, fölfogásom szerint most ismét szabály- 
szerűi eg jártam el, a midőn a Házat figyelmessé tettem 
imént hozott határozatára. A különbség az előbbi és 
mostani eljárásom közt csakis a Ház határozatában 
leli indokát. 



36. 



Az indítványból is, de főképen képviselőtársunk elő- 
adásából azt látom, hogy budgetemet nem igen mél- 
tatta figyelmére, miután azt méltóztatott mondani, hogy 
a budgetemben előforduló tételek közt 18 — 20-ad rész 
specificus magyar czélokra, sajátlag magyar érdekekre 
van szánva. 

Én, bármennyire gondolkoztam rajta, nem tudok 
oly tételt találni, mely Magyarország minden lakosa 
érdekének, bármily nemzetiségű legyen az, vagyis éljen 
bármely nyelvvel, egyiránt meg ne felelne. Ott van 
mindenek előtt a Nemzeti Múzeum. Miből áll a múzeum ? 
Régiségtárból, könyvtárból, természettudományi gyűjte- 
ményből és képtárból. 

Furcsa volna azt állítani, hogy az nem ép úgy 
érdekli a hazának román lakóit, mint a magyarokat. 
A ki azt állítja, meggyőződésem szerint, oly valamit 
állít, a mit tagadok, mert sértő a román nemzetre 
nézve, minthogy más szavakkal azt állítaná, hogy ahhoz, 
a mi speciális művelődési czél, habár egész Magyar- 
országot illeti, a románoknak nincs közük. Az ily állí- 
tásnak ellentmondok. Ezt a múzeumra vonatkozólag. 

Következik az Erdélyi Múzeum. Mi foglaltatik az 
Erdélyi Múzeumban ? Ismét ilynemű tárgyak ; és miután 
román ajkú polgártársaink nem ismernek más történelmi 
multat, mint a miénket, miután egy évezred óta együtt 

élünk, miután e haza épen úgy az 6 hazájok, mint a 
miénk: szeretném tudni, hogy a Magyarországban talált 
régiségek, vagy a Magyarországban található természeti 
kincsek miért érdekelnék kevésbbé azon honfiainkat, a 
kik románul beszélnek, mint azt, a ki magyarul beszél ? 
Mert a t. képviselő úr nem fog nekem a budgetben 
egyetlen egy tételt sem mutatni, a mely sajátlag magyar 
érdekű lenne. Előfordul itt a meteorológiai intézet. 
Soha nem hallottam, hogy a kegyes ég a magyarnak 
és románnak különböző időt adott volna ; hogy ne essék 
ugyanakkor a románnak, mikor a magyarnak esik. 

Itt van a magyar akadémiának könyvtára. Méltóz- 
tassék minket szerencséltetni e könyvtárban, s méltóz- 
tassék végig menni a könyvtáron: vajon csak magyar 
könyvekből áll-e az? Vajon lehet-e azt mondani oly 
könyvtárról, a mely mindenkinek nyitva áll, a melyet 
mindenki, ki itt az ország fővárosában tartózkodik s 
tudománynyal foglalkozik, egyiránt használhat, melynek 
nagyobb része nem magyar, hanem más nyelven irott 
könyvekből áll; — ha a román könyvek száma csekélyebb, 
mint a franczia vagy angol könyveké, annak az oka 
csak a román irodalom, és nem azok, kik ezen könyvtárt 
összeszerezték; — vajon lehet-e azt mondani egy oly 
könyvtárról, hogy az sajátlag magyar könyvtár ? Én tehát 
ellentmondok t. képviselőtársunk ezen állításának, s azt 
mondom, hogy ezen tételek, a mint itt foglaltatnak, az első- 
től az utolsóig egyáltalán nem nemzetiségi, nem nyelvi 
czéluak, hanem tisztán általános tudományos czéluak. 

Mindazt, a mi tisztán a nyelv műveléséhez tartozik, 
a mi tehát sajátlag e haza magyar, szláv, román, vagy 
német nemzetiségű polgárainak különleges érdeke lehetne, 
azt hagyjuk az egyes nemzetiségekre. — Itt nem fog- 
laltatnak más tételek, mint olyanok, melyek a haza 
minden nemzetiségét egyiránt érdeklik. 

37. 



Én részemről igen czélszerünek tartom magam is, 
hogy a kormánynak bizonyos összegek rendelkezésére 
álljanak tudományos intézetek fölsegélyezésére; az indít- 
vány azon kitétele azután magától értődik, hogy ez 
nemzetiségi tekintet nélkül történjék, mert mihelyt 
egyszer ki van mondva, hogy az összeg tudományos 
társulatok vagy egyesületek fölsegélyezésére szolgáljon, 
már magában ki van mondva az is, hogy közönyös: 
bármely nyelven működnek ftzok, csak tudományos 
értékűek legyenek. 



38. 



Néhány megjegyzést kell tennem. Jókai képviselő 
úr indítványában általában oly dolgokról van szó, a 
melyeket illetőleg, kisebb vagy nagyobb mértékben, 
mindnyájan egy véleményben vagyunk, és kell, hogy 
egy véleményben legyünk. Mindnyájunknak óhajtanunk 
kell, hogy a tudomány és művelődés, főkép pedig a 
tudomány mennél tágabb körökben és mennél gyorsabban 
terjedjen az országban. Mindent lehet centralisálni, a 
tudományt nem ; a tudomány egyáltalában csak akkor 
haladhat, ha azt nem csak kitűnő emberek, hanem 
különböző helyeken művelik. 

Ez oka például azon nagy különbségnek, mely Német- 
es Francziaország közt létezik. Miért termel Németország 
e részben aránylag sokkal többet, mint Francziaország, 
ámbár Francziaországnak igen jeles tudósai vannak? 
Azért, mert Francziaországban a tudomány centrá- 
lisáivá van, Németországban pedig általában el van 
terjedve. 

Ha mi a tudomány felvirágzását akarjuk, nekünk azt 

kell óhajtanunk, hogy a tudomány különböző ágaival, 
az ország különböző részeiben mennél több egyén, mennél 
több társulat foglalkozzék. 

Midőn tehát Jókai képviselő úr indítványa ágy van 
fölállítva, a mint én azt értettem, hogy a kormánynak 
bizonyos összeg rendelkezése alá adatik tudományos 
társulatoknak elősegítésére: én azt hiszem, ezen indít- 
ványt, a mennyiben pénzbeli nehézséget nem okoz, két 
kézzel elfogadhatjuk. Midőn általában a tudományos 
társulatról van szó, már annak természeténél fogva 
ki van mondva, hogy üfc a fődolog a tudomány; hogy 
a tudomány azután magyar, német, vagy román nyelven 
műveltetik e, az tökéletesen mindegy ; az egyik vidéken 
a tudományosan működő társulatnak fő nyelve lesz a 
szláv, a másiké lesz német, a harmadiké lesz román, de 
azért ezen különböző nyelveken művelt tudománynyal 
gazdagodni fog az összes tudományosság kincse. 

Dy értelemben véve tehát, én az indítványt örömmel 
elfogadom. 



39. 



T. képviselőtársam tökéletesen félreértvén előadásomat, 
kénytelen vagyok azt helyreigazítani. 

Jókai indítványa nem foglal magában mást, mint azt, 
hogy a tudományos intézetek és társulatok támogatassa- 
nak. Arra én azt mondám, hogy miután minden ily 
társulatnál a fő dolog a tudomány, a nyelv pedig 
csak az eszköz: minden tekintet nélkül a nyelvre, az 
ilyféle társulatok és intézetek támogattatni fognak, és 
ezáltal egyáltalában nem jövünk ellentétbe előbbi hatá- 
rozatunkkal. Teljes meggyőződésem szerint a tudomány 
levén a fő dolog, a nyelv nem más, mint eszköz. 

Kétségen kívül a műemlékeknek nem csak bírása, 
hanem bizonyos pontig föntartása is mintegy kötelességét 
képezi az országnak. Kettős kötelesség az. Először köte- 
lessége maga iránt, hogy múltjának emlékeit föntartsa, 
másodszor kötelesség az általános tudományosság érde- 
kében, mert minden művelt nép a maga körében tudo- 
mányos missiót teljesít és a maga határai közt az 
általános tudományt segíti elő az által, hogy azon 
tudományos anyagokat, melyek határai közt találtatnak, 
maga dolgozza föl és maga teszi ez által lehetővé az 
általános tudománynak, hogy az egyes országokban 
létező részeket az összes elveknek és tudományos igaz- 
ságok föltalálásának eszközeiül fölhasználhassa, és így 
kétségen kívül a tudományos emlékek bírása és fön- 
tartása a törvényhozásnak egy igen fontos teendőjét 
képezi. 

Én azonban azt hiszem, t. Ház, hogy e tekintetben 
czélszerűen csak úgy járhatunk el, ha a történelmi és 
műemlékek föntartásának módozatáról egy külön törvényt 
alkotunk. Törvény alkotása nélkül, melyben egy bizonyos 
organismus állíttatik föl azokra nézve, kik ezen műemlé- 
kekre felügyelnek, s melyben egyszersmind bizonyos 
kötelességek jelöltetnek ki azokra nézve, kiknek hatá- 
rában ily műemlékek találtatnak, — következetesen és 
sikerrel előhaladni nem lehet. 

Én tehát részemről e tekintetben is bátor leszek a 
t. Háznak a műemlékek föntartásáról és leírásáról 
kimerítő törvényjavaslatot benyújtani, és ennélfogva azt 
hiszem, hogy ezen igen fontos ügy tárgyalását akkorra 
lehetne talán halasztani. 

Most épen azért tettem ki e ezélra aránylag oly kis 
összeget, mert czélszerűen az egész dolgot 16 vagy 

Br. Eötvös : Beszédek. III. 25 



20 ezer frttal sem lehetne elintézni mindaddig, míg 
azon felügyelő-közegről ftem gondoskodunk és míg a 
törvényhozás bizonyos alapelveket nem tett le, melyeket 
föntebb jelemi szerencsém Tolt. 

Mi a régészetet művelő seminárinmot illeti : ez ismét 
oly kérdés, mely véghetetlen fontossággal bir, és mely 
szintén nem mellékesen, hanem egy külön, az egye- 
temmel összekötendő semináriummal lesz megállapí- 
tandó. 



XXXVIH. 

A FELEKEZETI ISKOLÁK FÖLÖTT VALÓ 

RENDELKEZÉSRŐL. 

Egy interpellatióra kívánok felelni. 

Máramaros-Sziget érdemes képviselője interpellatiót 
intézett hozzám egy körrendelet tárgyában, mely a 
cultusministerium részéről október 10-én adatott ki. 
E rendelet fogalmazása olyan — mint magam is tapasz- 
taltam, — hogy azt némely tanfelügyelő félreértette. 
Én rögtön, november 11-én, egy új magyarázó körren- 
deletet bocsátottam ki, melyet föl fogok olvasni: 

• Tudomásomra jutott, hogy az 1868-iki XXXVm. 
törvényczikk 25. és 26. §-ainak végrehajtására vonat- 
kozólag f. évi október 10-én 17,663. sz. a. kibocsátott 
köriratomat némelyek a törvény ugyanazon §§-ainak 
végrehajtására eddig kibocsátott utasításaimtól és rende- 
leteimtől eltérő értelemben magyarázzák, különösen 
pedig azon tételét értelmezik tévesen, hogy a felekezeti 
iskolák felekezeti jellegét megváltoztatni csak az illető 
felekezet van jogosítva; továbbá szintén arról is érte- 
sültem, hogy több tanfelügyelő úr nincsen tisztában az 
iránt, hogy említett körrendeletem ezen kifejezésében: 
»a felekezeti iskolák községivé átalakítása az illető 
egyházi hatóság belegyezésével eszközölhető c minő egy- 
házhatóság értendő? 

•Bármely félreértés elkerülése végett, említett kör- 

25* 

rendeletem idézett tételeit illetőleg, a következő, — 
minden eddigi, ezen tárgyra vonatkozó intézkedésemben 
ie kifejezett — elvekre figyelmeztetem: 

•A népiskolai törvény 25. és 26. §§-ainak végrehajtásánál 
mindig az szolgálhat általános és kivételt nem tűrő alap- 
elvül, hogy a létező felekezeti népiskolának községivé 
átalakítása, vagy felekezeti intézetül föntartása fölött hatá- 
rozni mindig azon iskola tulajdonosa van jogosítva. Ha 
a tulajdonos a polgári község, úgy ezen község, ha pedig 
a tulajdonos a felekezet vagy valamely felekezeti hatóság, 
úgy ezen felekezeti hatóság rendelkezik az iskola fele- 
kezeti vagy községi minősége fölött. Ezen elv alapján 
intézkedtem az ó-budai, nagy-váradi és egri ismeretes 
ügyekben is.t — A következő sorokat nem olvasom, mert 
nem ide valók; hanem alább ezt mondom: 

»Ha az illető iskola a polgári község tulajdona, annak 
felekezeti tanintézetül meghagyása vagy átalakítása fölött 
kizárólag a polgári község intézkedhetik, minden más 
testület vagy egyén megkérdezése nélkül. Ha pedig az 
illető iskola valamely hitfelekezet tulajdona és a község 
ezt csak segélyezte, akkor a polgári község csupán a 
fölött határozhat, hogy a segélyt továbbra is adja-e 
mint felekezeti intézetnek, vagy pedig azt tőle meg- 
vonva községi iskola állítására fordítsa? De a hitfele- 
kezet tulajdonát képező iskola minősége fölött mindig 
maga az illető hitfelekezet határoz, és csak az ő akaratá- 
val alakitható át az iskola községivé c 

Továbbá: • Felekezeti iskolának községivé átalakításához 
a felekezet megkérdezése és beleegyezése szükséges; a köz- 
ségben létező felekezetnek, azaz az egyházközségnek s az 
egyházközségi h at óságnak van j oga ezen ügyben határozni < . 

Én azt hiszem, hogy miután az októberi rendelet 
félremagyaráztatván, ezen rendeletet novemberben adtam 
ki, ez t. barátomnak megnyugtatására szolgál. 



XXXIX. 

AZ ARADI LYCEUMRÓL. 

Ezen interpellatióra azonnal felelhetek. Igen t. barátom 
Arad városának viszonyait sokkal jobban ismeri, mint 
én ; ismeri az egész ügyet és ismeri az okokat, melyek- 
nél fogva ezen lyceumi épület ott jelöltetett ki. A helyi- 
séget nem én kerestem ki, hanem Arad városa, Arad 
vármegye, melyek mind, kivéve valami 150 aláírót, 
kik a lyceumi épületet egy mellékutczában akarták 
volna fölállítani, ezen helyet jelölték ki. Én magam 
mentem oda, hogy meggyőződjem a felől, vajon a 
helyiség alkalmatos-e ? Kérdezősködvén főképen az iránt, 
vajon azon helyiség nincs-e kitéve a kiöntéseknek, — 
mi a dolog természeténél fogva nagyon hátrányos lett 
volna, — ott azon tudomást nyertem, hogy ez a város 
egyik magasabb részén fekszik, az áradásoknak kevésbbé 
van kitéve, mint más helyiség. Miután az egy nagy 
szabad tér, miután a város s a megyének nagy része 
ezen tért jelölte ki a lyceumi épületre, én semmi okot 
nem találtam, hogy ezen térséget el ne fogadjam. 
Annál fogva ott kezdettem meg a lyeeumi épület föl- 
építését. Egyébiránt én újból fogok vizsgálatot rendelni ; 
de meg vagyok győződve, hogy alkalmasint bármely 
tudósításokat fogok kérni, azok körülbelől ugyanazok 
lesznek, a mely tudósítások alapján a lyeeumi épület 
ott fölépíttetni határoztatott. 



XL. 

TÁRCZÁJÁHOZ TARTOZÓ NÉHÁNY 
TÖRVÉNYJAVASLAT BEADÁSAKOR. 

A húsvéti szünnapok előtt kívántam még a t. Ház 
asztalára néhány törvényjavaslatot letenni. Az első 
törvényjavaslat a vallás szabad gyakorlatáról és a vallás- 
felekezetek egyenjogúságáról szól. 

A törvényhozás 1868-ban törvény által gondoskodott 
a népnevelésről. A felsőbb oktatás rendezéséről eddig 
törvényesen gondoskodva nincs, és nem szenved kétséget, 
hogy e tekintetben haladást nem tehetünk a nélkül, 
hogy a törvényhozás azon alapelveket a törvényben ki 
ne mondja, melyeket a felsőbb oktatásnál követni kell. 
Ennek eszközlésére törvényjavaslatot terjesztek a t. Ház 
elé : először a pesti magyar kir. egyetem újra szervezése 
tárgyában; másodszor törvényjavaslatot a kolozsvári 
országos egyetem fölállítása tárgyában ; harmadszor 
törvényjavaslatot a József műegyetem újra szervezése 
tárgyában ; negyedszer törvényjavaslatot a középtanodai 
oktatásról és a középtanodákhoz kapcsolható szak- 
iskolákról. 

A t. képviselőház több interpellatió következtében 
azon kívánságát fejezte ki, hogy a kisdedóvodákról, 
mint a népnevelés egyik kiegészítő részéről, törvény 

által gondoskodva legyen ; ennélfogva tehát bátor vagyok 
a kisdedóvodák föladata és fölállítása iránt szintén egy 
törvényjavaslatot terjeszteni a Ház elé. 

Ezen törvényjavaslatok, noha ezek egyenkint tárgyal- 
hatók, mégis egészben véve egész középoktatásunk és 
felsőbb oktatásunk rendszerét foglalják magukban. 
Valamint tehát a t. képviselőház akkor, mikor a nép- 
nevelés fölött rendelkező törvény tanácskozása alá került, 
czélszerűnek tartotta egy nagyobb bizottságnak válasz- 
tását, a mely ezen törvény fölött, még mielőtt az az 
osztályokhoz kerülne, tanácskozzék: ugyanezt tartom 
czélszerűnek, sőt szükségesnek a felsőbb oktatásra nézve 
is ; azért bátor vagyok egyszersmind egy határozati 
javaslatot terjeszteni a t. Ház elé, mely által a Ház 
kimondja, hogy a közép és a felsőbb oktatással foglal- 
kozó törvényeknek előleges tárgyalására nézve bizottság 
küldessék ki. Ezen határozati javaslatot szintén szerencsés 
vagyok benyújtani. 

Végre a közoktatásügyi ministerium budgetjének 
tárgyalása alkalmával a mélyen t. Ház azon határozott 
szándékát mondta ki, hogy a nevelés körében, nem 
csak a népnevelés körében, hanem az egyetem és 
műegyetem körében is, mindazon javításokat, a melyek 
kivihetők, már jelenleg sem akarja továbbra elhalasz- 
tani, és meghagyta a közoktatásügyi ministernek, hogy 
ezen javítás által szükségessé lett költségek pótlására 
nézve póthitelt kérjen. Ezen póthitelről szóló törvényt, 
a póthitelül kért összeg indokolásához hozzá tett szá- 
mítással, azonkívül minden egyes tételnek indokolását, 
szintén bátor vagyok a Ház asztalára letenni. 



XLL 

A HOMOEOPATHIAI TANSZÉK ÉS KÓRODA 
FÖLÁLLÍTÁ8A KÉRDÉSÉBEN. 

Két beszéd. 
1. 

Két indítvány fekszik előttünk. Az elsőt, t. i. koronaőr 
ő excellentiájának indítványát, csak a képviselőház 
által elfogadott elvek következésének és corolláriumá- 
nak tekintem. Miután a képviselőház elég fontosnak 
tekinté a homoeopathiát arra, hogy számára az egye- 
temen tanszék állíttassék fel, igen természetes, hogy 
ezen tanszék hivatásának nem felelelhet meg, ha azzal 
kóroda nincs összekötve, annál inkább, miután a homoeo- 
pathia, legalább az én csekély felfogásom szerint, 
sokkal inkább praxis, mint tudomány. Erre nézve 
tehát az egész kérdés, ha tárgyaltatni fog a képviselő- 
ház által, kétségkívül pénzügyi szempontból fog tár- 
gyaltatni, miután egy koródának felállítása, az első 
felállítási költségeket nem is számítva, évenként az 
egyetemnek kiadásait legalább 20—25,000 írttal fogná 
szaporítani. 

Ez tehát, mint mondám, pénzügyi kérdés; hozzá 
még azt kell megjegyeznem, hogy a koródának fel- 

állítása a jelen pillanatban egyszerűen lehetetlen ; az 
egyetemnek más koródái is olyannyira meg vannak 
szorítva, hogy esaknem minden félév alatt előfordul 
azon nehézség, hogy ismét új meg új helyiségeket kell 
találnunk : a belgyógyászat harmincz ágygyal bir s épen 
ennyi ágygyal rendelkezik a sebészet, a mi egy egyetem 
klinikájának kétségkívül nem elégséges. 

Én tehát a koronaőr ő excellentiájának indítványát 
magát teljesen helyesnek és olyannak tartom, mely 
mintegy szükséges következménye azon indítványnak, 
mely a tanszék felállítására nézve a képviselőházban 
elfogadtatott. 

Kénytelennek érzem azonban magamat némelyekre 
válaszolni, melyekkel Aponyi György gr. ő excellentiája 
a maga indítványát támogatta. 

Első pillanatban, olvasva a pótindítványt, megvallom, 
nem értettem; mert a törvényhozás egyenjogúságot 
mondhat ki a jog terén, de egyenjogúságot kimondani 
különböző tudományok közt — felfogásom szerint — 
nem tartozik a törvényhozás illetékességéhez. A törvény- 
hozásnak kötelessége egyenlő szabadságot biztosítani 
minden tudománynak ; azon esetre tehát, ha a homoeo- 
pathiára nézve teljes szabadság, épen oly szabadság, 
mint minden más tudományra nézve, nem léteznék az 
országban: kétségkívül kötelessége volna a törvény- 
hozásnak, valamint a tudomány minden ágát és rend- 
szereit, úgy a homoeopathiát is oltalma alá venni. 

Egyébiránt, megvallom, azon feltevést, melynél fogva 
ő excellentiája a homoeopathiára nézve állította, hogy 
az a hazában elnyomott állapotban létezik, nem vagyok 
képes felfogni. 

Miben áll a különböző gyógyrendszereknek egyen- 
jogúsága ? Abban, hogy azokat, kik e gyógymód szerint 
gyógyítanak, a gyógyítás jogában sehol és senki ne 

akadályozza. És kérdem, mondhat-e excellentiád egy 
példát, hogy e hazában valakit azért, mert homoeo- 
pathia szerint gyógyított, a gyógyítási jogban valaki 
akadályozott volna? Egy különbség létezik az allo- 
pathia és homoeopathia közt, s e különbség az, hogy 
az allopathák magok nem tarthatnak gyógyszertárt, 
és így a magok rendelvényeit a rendőrségi felügyelet 
alatt álló gyógyszertárakban kénytelenek készíttetni, 
a homoeopathák legnagyobb része pedig azon öndis- 
pensátióval él, hogy maga készíti gyógyszereit ; ez tehát 
semmi esetre sem hátrány a homoeopathiára, hanem 
inkább oly előny, mely ellen az allopathák tehetnének 
kifogást. Hátrány a homoeopathiára nézve kétségkívül 
létezik, — de miben áll e hátrány? Tisztán abban, 
hogy eddig az orvosok kisebb száma nyilatkozott e 
rendszer mellett. Mert mint Zólyommegyének előttem 
szólott t. főispánja igen helyesen jegyzé meg, a homoeo- 
pathia nem külön tudomány, ez az összes orvosi tudo- 
mánynak csak egy ága, a gyógyítás bizonyos rendszere. 
Valamint sem Brown, sem Brousset korában, midőn 
ezen férfiak rendszerei Francziaországban leginkább 
pártoltattak és legáltalánosabban voltak elfogadva, sen- 
kinek, és a törvényhozásnak legkevésbbé, nem jutott 
eszébe, hogy a brownismus vagy a Brousset-theoria 
számára külön tanszék állíttassék fel Parisban az Ecole 
de médecineben : úgy a homoeopathiára nézve szintén 
nem létezik ok, mely azt különösen kivánná. 

A törvényhozás oly fontosságot tulajdoníthat ennek 
is, hogy ezt elrendelheti, de azért, mert ez eddig nem 
létezett, mert elrendelve nem volt, azt állítani, hogy 
a homoeopathia különös elnyomás alatt lett volna, az 
ellen nekem tiltakoznom kell. 

Elnyomásról itt szó sem volt ; a homoeopathiának 
mint tudománynak jövője, — ha csakugyan tudomány, 

— szintén nem e magas Ház határozatától fog függeni. 
Teljes meggyőződésem, hogy a tudománynak soha 
protectióra nincs szüksége. A tudományok előtt a tör- 
vényhozásnak úgynevezett omnipotentiája megsemmisül. 
A tudomány alkotja és teremti önmagát a törvény- 
hozás segedelme nélkül, sőt a törvényhozás segedelme 
ellen is. Mert valamint a vér forgásának helyességét, 
és valamint egyetlen nagy igazságot, melyet a tudósok 
bármely korban feltaláltak, a törvényhozás sehol pár- 
tolása alá nem vett : úgy a homoeopathiának, ha csak- 
ugyan tisztán pártolásra szorul, hogy jövője legyen, én 
részemről nagy jövőt nem Ígérek. Mert a tudomány 
oly hatalom, mely nemcsak pártolásra nem szorul, 
hanem még az üldöztetést is igen könnyen eltűri. Én 
legalább meg vagyok győződve, hogy a világon egy 
nagy tudományos igazság sem mondatott még ki, mely 
bármiként üldöztetett, azért mert üldöztetett, csak egy 
évvel is később fogadtatott volna el. Ennélfogva, mint 
mondám, épen, mert ez a nézetem, gróf Apponyi ő 
nagyméltóságának pótinditványát nem fogadhatom el; 
a koronaőr ő nagyméltóságának indítványában ellenben 
csak a képviselőház által elfogadott elveknek corollá- 
riumát látom. 



2. 



Apponyi gróf ő excáját bátor volnék felkérni, mél- 
tóztassék máskép formulázni indítványát, mert én, meg- 
vallom, az ő előadásából úgy fogtam fel a dolgot, hogy 
csakugyan teljes orvosi kart kíván, azt mondván, hogy 
tökéletesen ellenkező nézetekben lévén a két rendszer, 
mi fog akkor történni, ha p. o. olyan fiatal embert, a 
ki a hasonszenvészeti rendszer szerint oktattatik, olyanok 
fognak megvizsgálni, a kik más rendszert követnek és 

a kik azt vagy nem értik, vagy nem akarják érteni? 
Én részemről tehát főkép azért nem tartom ő excája 
pótinditványát elfogadhatónak, mert nem tartom eléggé 
világosan formulázottnak. 

Miben áll az egyenjogúság? 

Az egyenjogúság állhat egyenlő szabadságban, állhat 
abban is, hogy tökéletesen egyenlő állapotba helyeztes- 
sék a kétféle tudomány, azaz a homoeopathia és az 
allopathia; ez pedig már csak azért sem lehetséges, 
mert a homoeopatháknak száma sokkal kisebb, mint 
az allopatháké. Méltóztatott fölhozni a gyógyszertárak 
megvizsgálását is, és figyelmeztetni, hogy a homoeo- 
pathikus gyógyszertárak megvizsgálása allopatha orvo- 
sokra nem bizható. Itt, kérem, a dolgok természetében 
fekszik a lehetetlenség. Egy allopatha gyógyszertárt meg 
lehet vizsgálni, miután azon nevek, melyek abban fog- 
laltatnak, a ehemia és a physica törvényei szerint 
megismerhetők; reagentiák használtatnak és minden 
szerre nézve a legnagyobb biztossággal meg lehet 
mondani, hogy a gyógyszerész kötelességének eleget 
tesz-e vagy sem, hogy a szer, mely azon gyógyszertár- 
ban találtatik, jó-e vagy nem jó ? Homoeopatikus gyógy- 
szertárakra nézve azonban, mintán a homoeopathikus 
gyógyszer sem physicai, sem chemiai hatást nem idéz 
elő, ilyféle felügyeletnek gyakorlata tökéletesen lehetet- 
len. Ennélfogva az egyenjogúságot két oly tényező közt 
felállítani, a mely tökéletesen különböző, nem lehet. 

Én tehát arra kérném ő ezeáját, méltóztassék indít- 
ványát szabatosabbá tenni. 



JEGYZETEK. 

E kötet az 1861 — 71 közt mondott politikai beszédeket foglalja 
magában, melyeket Eötvös legnagyobbrészt a képviselőházban tar- 
tott. Jelentéktelen szóviták elhagyásával összes ez időközi politikai 
beszédeinek gyűjteménye e kötet. 

I. A felirati javaslat ügyében. 1861 május 17-én, a képviselő- 
házban. Napirenden van Deák Ferencz felirati törvényjavaslatának 
tárgyalása. Lásd a következő két beszédet is. 

II. A nemzetiségi kérdésről. Két beszéd, 1861 június 8-án és 
10-én, a képviselőházban. Folyamatban van a felirati javaslat pon- 
tonkénti tárgyalása. A 8. szakasznál gr. Károlyi Ede azt kívánja, 
hogy e szavak helyébe: „nem magyar szempontból, nem magyar 
érdekek szerint" ezek illesztessenek : „nem hazai szempontból, nem 
hazai érdekek szerint". 

A 2. beszédre Popovics Zsigmond módosítványa adott okot, a 
3. szakaszt így kívánja módosíttatni: „Törvény által kimondatni 
akarjuk, hogy e hazában, valamint kiváltságos osztály, úgy kivált- 
ságos nemzet ne legyen ; legyen mindenik egyenlő, hogy egyenlően 
szerethesse a hazát mindenik. A mi tehát törvényeink közül az 
egyenlőséggel ellenkezik, azt eltörölni, s megadni akarunk minden 
nemzetiségnek mindent, mi a közös haza integritásával nem 
ellenkezik". 

E módosítást pártolja Faúr János, kijelentvén, hogy a románok 
nem kívánnak privilégiumokat, hanem egyenjogúságot. 

ül. Deák Ferencz üdvözlésekor, 1863 márczius 28-án, az Angol 
királynő szálloda nagytermében, midőn átnyújtották neki az 1861-iki 
országgyűlés felső és alsó háza tagjainak arczképalbumát. 

IV. Képviselőválasztáskor, Programmbeszédje ; tartotta Buda 
első kerületének választói előtt, a kiket 1861-ben is képviselt; 
1863 okt. 1-én. 

V. Képviselő-igazolások ügyében. Két beszéd; az első 1866 
jan. 19-én, a képviselőházban. Zsoldos Imre, Borsodmegye dédesi 
kerületi képviselőjének választását az osztály meg akarja semmi- 
síteni, mert a szavazás két helyen történt, s az elnök mindkét 
helyen jegyzőket helyettesített. A 2. 1866 jan. 20-án, a képviselő- 
házban. Hertelendy György szent-gróti választását illetőleg az osztály 
vizsgálatot, Semsey Albert megsemmisítést indítványoz, Somsich 
Pál pedig igazolást 

VI. Felirati javaslat ügyében. 1866 február 16. Tárgyalás alatt 
van a trónbeszédre adandó válaszfelirat javaslata, mely az 1848-iki 
törvények I. és n. czikkelye szerint a parlamentáris kormány 
helyreállítását követeli, elismerve a monarchia két állama közt 
fennálló közös viszonyokat; s ezek megállapítására és kezelésére 
nézve igéri is a szükséges javaslatok kidolgozását, az 1848-iki 
törvények egyes pontjainak revisióját, de csak, ha ő felsége a 
törvényjavaslatokat törvényes magyar ministerei által terjeszti elő. 

VII. Az inség ügyében. 1866 június 14-én a képviselőházban. 
A bizottság feliratot javasol, mely kéri ő felségét, hogy az alkot- 
mány visszaállításáig is intézkedjék az inség elhárítása dolgában; 
a Ház szívesen látja rendkívüli eszközök alkalmazását is a tőrvény 
értelmében. Minthogy azonban ő felsége már intézkedett, Deák az 
indítvány tartalmát végzés alakjában óhajtja kimondani. Kállay 
Ödön és Halász Boldizsár feliratban kívánják javasolni az adónak 
részint elengedését, részint behajtása felfüggesztését,' országos 
munkák kezdését s fizetési haladékot. 

VIII. Felirati indítványok ügyében. A képviselőházban, 1866. 
decz.l. Napirenden Deák Ferencz és Tisza Kálmán felirati indítványai. 
Tisza szerint a királyi leiratra a Ház oly felirattal válaszoljon, 
melyben hangsúlyozza többször kifejezett ragaszkodását a jog- 
folytonossághoz, s azon elhatározást, hogy mivel a Ház az alkot- 
mány visszaállításának vártában kezdte meg tanácskozásait, mit 
most a leirat csak a további munkásság sikerétől teszen függővé, 
az országgyűlés a jogfolytonosság megsértése nélkül tovább nem 
haladhat ; kérje tehát a Ház az alkotmány visszaállítását. Ezzel 
szemben Deák indítványa ez : Minthogy az ország jogos kívánatai 
most sem teljesültek, intéztessék újabb felirat ő felségéhez, mely 
hivatkozva az eddigi feliratok alapján bőven kifejtett jogszerű 
okokra, kérje és sürgesse azonnal visszaállítását alkotmányunknak. 
A legmagasb királyi leirat megemlíti azon javaslatot is, melyet a 
közös érdekekből származó viszonyokra nézve a hatvanhét tagból 
álló bizottságnak tizenőt tagú albizottsága készített és e munkálatra 

némely észrevételeket tesz. Ez észrevételek tárgyalásába a Ház 
nem bocsátkozhatván, a feliratban kijelentendő, hogy a képviselő- 
ház még f. év márczius első napján, választott saját kebeléből egy 
hatvanhét tagból álló bizottságot a végett, hogy az készítsen javas- 
latot azon viszonyoknak, melyek Magyarországot a közös fejedelem 
uralkodása alatt álló többi országokkal közösen érdeklik, megala- 
pítására és miként kezelésére nézve. E bizottság javaslatát még 
a Házhoz nem adta be : a kir. leiratban foglalt észrevételeket 
tehát a képviselőház az említett bizottság javaslatának tárgya- 
lásakor veendi tisztelettel s kellő figyelemmel fontolóra. A Háznak 
az eddigi feliratokban is kijelentett azon határozata, mely a hatvan- 
hetes bizottságot egy javaslat készítésével megbízta, teljes erejében 
fentartandó és helyettesítendő, azon bizottság tehát az országgyűlés 
elnapolása által félbeszakasztott munkálkodását mielőbb folytassa. 

IX. A közös viszonyok ügyében. 1867 jan. 29-én, a hatvanhetes 
bizottság ülésében, mely a közős viszonyok dolgában tanácskozott. 
Azelőtt Magyarországnak a birodalom egyéb országaival közös 
ügyeiben a magyar országgyűlés és magyar király intézkedtek; 
s az utóbbi, mint többi országainak absolut fejedelme, teendőikről 
és érdekeikről önkényesen határozott. Minthogy azonban ő felsége 
alkotmánynyal ruházta föl többi országait is, többé azok alkot- 
mányos befolyását nem mellőzheti. A trónbeszéd e kijelentése adott 
okot Eötvös felszólalásán. 

X. A közös viszonyokról. 1867 márczius 21-én, a képviselő- 
házban, a hatvanhetes bizottság javaslatának általános tárgya- 
lásánál. A beszéd vége felé, e szavaknál „a birodalom hatalmi 
állása" — Nyáry Pál közbe kiáltott: — , Micsoda birodalom ?" — 
Erre fejti ki Eötvös bővebben szavainak értelmét. 

XI. A kormány-hivatalokra kinevezett tisztviselők újra meg- 
választatásáról. 1867 ápr. 8.-án, a képviselőházban. Eötvös maga 
és ministertársai nevében uj választás alá bocsátja mandátumaikat. 

XII. A horvát ügyben. 1867 április 9-én, a képviselőházban. 
Tárgyalás alatt Deák F. határozati javaslata, mely szerint azon 
közjogi alapelv, hogy Horvát-, Dalmát-, Tótországok a magyar 
koronához tartoznak, az említett országok gyűlése által elismer- 
tetvén, a magyar országgyűlés ezt közős megállapodásnak kívánja 
tekinteni. így szükséges, hogy ő felsége ugyanazon egy koronával, 
ugyanazon egy időben, ugyanazon egy koronázási tény által koro- 
náztassák meg Magyarország és a társországok királyává; a hit- 
levelet a közös országgyűlés készítse el, de az aláírt hitlevél 
minden országnak külön példányban adassék ki; szükséges továbbá, 

hogy azon esetekben, midőn a magyar korona országai mások 
irányában egyetemesen képviselendők, az említett országok ez 
egységhez tartozzanak. E szerint a társországok is a magyar dele- 
gációban legyenek képviselve. Hogy pedig e mindkét részről el- 
fogadott alapelv életbe léphessen, a magyar országgyűlés felszólítja 
a társországok gyűlését, küldjön a legközelebb történendő koro- 
názáshoz, a magyar országgyűlésre arányos számban követeket, 
kik a társországokat a koronázási hitlevél elkészítésénél s ő felsége 
többi országaival közös ügyeink elintézésénél képviselhessék. Ezzel 
azonban a magyar országgyűlés nem akarja korlátozni azon tág 
autonómiát, melyet a horvát küldöttség kíván ; a területet illetőleg 
azonban ragaszkodik saját küldöttségének nézeteihez. 

XIII. A hevesi ügyben, öt beszéd a képviselőházban. Az 1 — 3. 

1867 okt. 30-án. A belügyminister előadja, hogy Eger városa 
bizalmi nyilatkozatot intézett Kossuth Lajoshoz a váczi választók- 
hoz írt levele alkalmából, mely az uralkodó és hazánk önállásának 
összeférhetetlenségét hirdette. A kormány Eger város végzésének 
megsemmisítésével Heves-vármegyét bízta meg, de az védelmébe 
vette a város eljárását. így a kormány határozatának végrehajtá- 
sát királyi biztosra bízta, kinek eljárásáért a kormányt terheli a 
felelősség. Mihelyt ez küldetését bevégzi, visszahívatik s Heves- 
vármegye visszanyeri önkormányzati jogát. — Almásy Sándor nem 
elégszik meg a minister tájékoztatásával s fenntartja magának' a 
jogot, hogy ez ügyben indítványt nyújthasson be. Be is adta azt 
okt. 31-én, javasolva, hogy a kormány Heves-megye irányában 
követett eljárásáért vád alá helyeztessék. Ugyanakkor Tisza Kál- 
mán indítványozza, hogy a Ház a kormány eljárására nem helyes- 
lését mondja ki. Ekkor tartja Eötvös 4. beszédjét. Az 5.-et 1867. 
nov. 2-án. V. ö. erre nézve a Reform jegyzetét 

XIV. Az államadóssági törvényjavaslatról. 1867 decz. 7., a kép- 
viselőházban. Várady Gábor beszédje után. A 2-at 1867 decz* 
11-én mondotta. 

XV. A görögkeleti valldsuakról szóló törvényjavaslat ügyében. 
Hét beszéd a képviselőházban. Az 1. 1868 május 6-án, az ő általa 
benyújtott tőrvényjavaslat megvilágosításául. — A 2. május 7-én, 
feleletül Branovácsky István kifogásaira. A 3—6. május 8-án, a 
7. május 9-én. 

* 

XVI. A dohány jövedéki törvényjavaslatról. A képviselőházban, 

1868 jun. 22-én. 

XVII. Az egyházak és iskolák segélyezése ügyében. A képviselő- 
házban, 1868 jun. 23-án, feleletül b. Simonyi Lajos interpelaltiójára. 

XYIÜ. A vallási jogegyenlőség ügyében. A képviselőházban, 
1868 jun. 24-én ; feleletül Gsanády Sándor interpellatiójára. 

XIX. A véderőrŐl szóló tőrvényjavaslat ügyében. A képviselő- 
házban, 1868 aug. 5-én. Napirend a véderőről szóló törvényjavas- 
lat részletes tárgyalása. Az előtte szóló Nyáry Pál volt. 

XX. A népiskolai tőrvényjavaslatról. Nyolcz beszéd. Az 1. 
1868 nov. 19-én, a képviselőházban. Napirenden van a népiskolai 
törvényjavaslat. Debreczennek itt említett képviselője : Tisza Kál- 
mán. — A 2. 1868 nov. 20-án, ugyanott, Schwarcz Gyula ezen 
módosítása ellen: „Oly községekben, hol a hitfelekezetek nem 
tartanak fenn a jelen törvény rendeleteinek megfelelő népiskolát, 
valamint az ezen törvényben kijelölt egyéb esetekben is, a köz- 
ség köteles a szükséges népoktatási tanintézeteket felállítani, a 
közoktatási minister utasíttatván, hogy a szükséges népoktatási 
tanintézetek felállításának határidejéről, valamint oly községek 
ellen, melyek a törvény ezen rendeleteit nem teljesítik, kényszer- 
eszközökről a legközelebbi országgyűlés elé törvényjavaslatot tér- 
je szszen. A 3. nov. 20-án Madarász József beszédére; a 4. 21-én 
Schwarcz Gyula újabb módosítása ügyében, a ki a képezdei 
tanárok fizetését emelni kívánná. Az 5. beszédet 1868 nov. 21-én 
mondotta Manojlovics Emil indítványa dolgában, a ki külön tan. 
kerületté kívánta emelni azon szab. kir. városokat, melyek nép- 
iskoláikat államsegély nélkül tartják fenn. A 6., 7., 8. beszédet 
szintén nov. 21-én mondta, a 8-at Tisza Kálmán indítványánál, 
hogy oklevelet még nem nyert, de a képezdei tanfolyamot elvég- 
zett ifjú is lehessen segédtanító. V. ő. e kötetben a XXV. beszédet. 

XXI. A nemzetiségi tőrvényjavaslatról. A képviselőházban, 1868 
nov. 25-én. Tanácskozás alatt van a központi bizottság törvény- 
javaslata, mely a nemzetiségi kérdés megoldását az egyéni sza- 
badság teljes biztosításában keresi. Néhány képviselő a megyék- 
nek nemzetiség szerint való kikerekítését javasolja s az ország 
hivatalait, képviseletét s méltóságait a nemzetiség arányában 
kívánná elosztani. Deák a központi bizottság javaslatával a fő 
pontra nézve megegyez ugyan, de nem a logikai egymásutánra 
nézve s világosan kitüntetendőnek tartja, hogy az országgyűlés 
nyelve magyar. Végül Eötvös is Deák javaslatát fogadta el a sza- 
vazásnál. 

XXII. A vegyes házassági válóperekről. A képviselőházban, 
1868 nov. 30-án. 

XXIII. Az áttérésről. Mindkét beszéd 1868 nov. 30-án, a kép- 
viselőházban. Tárgyalás alatt van a keresztyén vallásfelekezetek 

Bt. Eötvös : Beszédek. 111. 26 

viszonosságáról szóló törvényjavaslat 3. szakasza, mely azt ren- 
deli, hogy az áttérő áttérési szándókát régi egyháza papjánál két 
tanú előtt köteles bejelenteni A 2. Nyáry Pál indítványa után, 
ki azt kívánta kimondani, hogy a bizonyítványoknak az új vallás- 
felekezet lelkésze előtt való felmutatásával az áttérés be van 
fejezve. 

XXIV. A vegye* házasságból született gyermekek vallásbeli 
neveltetéséről. A képviselőházban, 1868 nov. 30-án. Tárgyalás alatt 
a keresztyén vallásfelekezetek viszonosságáról szóló törvényjavas- 
lat 12. pontja, melynek értelmében a fiúk apjuk, a leányok anyjuk 
vallását követik. 

XXV. A népiskolát tőrvényjavaslatról. Mindkét beszéd a főren- 
deknél, 1868 decz. 1-én, az alsóházban elfogadott népiskolai tör- 
vényjavaslat tárgyalásánál. V. ö. e kötetben a XX. beszédet. 

XXVI. A képviselői összeférhetetlenségről. A képviselőházban, 
1868 decz. 7-én. A bizottság az incompatibilitás eszméjét elfogad- 
ván, javasolja, hogy a Ház ez ügyben rövid időn törvényt hozzon. 
Ezen országgyűlés hátralevő 3 napja alatt ez nem lévén lehetsé- 
ges, a ministeríum terjes z szén részletes törvényjavaslatot a 
közelebbi országgyűlés elébe. 

XXVII. A vegyes házasságok kihirdetéséről. A képviselőház- 
ban, 1868 decz. 7-én. Napirenden a törvényesen bevett ker. 
vallásfelekezetek viszonosságáról szóló törvényjavaslat, melyen a 
főrendiház módosítani valót talált. A 9. szakasz így szólt : „A 
különböző keresztyén hitvallású egyének egybekeléséből származó 
vegyes házasságoknál a háromszori hirdetést egyik fél lelkésze 
sem tagadhatja meg. Ha azt valamelyik fél lelkésze mégis meg- 
tagadná, két tanúnak a felől adott bélyegmentes bizonyítványa 
mellett, hogy azon lelkész a kihirdetésre felszólittatott, egyik fél 
lelkészének hirdetése is elégséges. A törvényes kötelességtelje- 
sítését ily módon megtagadó lelkész pedig 50 forinttól 200 forintig 
emelkedhető bírsággal büntettetik. A főrendiház a 3-ik szakasz 
kihagyása mellett volt. 

XXVm. Képviselői programmbeszéd. Tartotta Budán, 1869 
márczius 7-én. 

XXIX. Válaszfelirat tárgyalásakor. A képviselőházban, 1869 
május 26-án. £ beszéd az Austriával kötött kiegyezés védelme. 

XXX. A napirend ügyében. A képviselőházban, 1869 június 
23-án. Tárgyalás alatt a bírói hatalom gyakorlásáról szóló törvény- 
javaslat. Ghyczy Kálmán, Komáromnak itt s a szomszéd két 
beszédben emlegetett követe, a bizottság javaslatának felolvasása 

előtt felszólalt, a tárgyalás elhalasztását kívánva és azt, hogy 
a Ház a törvényjavaslatot a törvényhatóságok rendszeréről szóló 
törvényjavaslattal kapcsolatosan tárgyalja. Az elnök a házszabályok 
123. §-a értelmében kijelenti, hogy Ghyczy szavai csak az előadó 
nyilatkozata után vehetők figyelembe. 

XXXI. A bírói hatalom gyakorlásáról szóló törvényjavaslat 
ügyében. A képviselőházban, 1869 június 24-én. 

XXXII. A pesti vakok intézetéről. A képviselőházban, 1869 
okt. 27-én, válaszul Jókai interpellatiójára. 

XXXIII. Az egri népiskolákról. 1869 okt. 29-én, a képviselő- 
házban, Csiky Sándor interpellatiójára. 

XXXIV. A vallásszabadságról szóló törvényjavaslat ügyében. 
Két beszéd, a képviselőházban. 1869 nov. 4. és 5-én. A központi 
bizottság utasítani kívánja a ministeriumot, hogy az általános és 
teljes vallásszabadság, egyenlőség és viszonosság dolgában tör- 
vényjavaslatot nyújtson be.' Tisza Kálmán a következő törvény- 
javaslatot terjeszti elő : „1. §. A teljes vallás- és lelkiismereti 
szabadság mindenki részére biztosíttatik. 2. §. A polgári és politikai 
jogok élvezésénél a hitvallás különbséget nem tesz ; de viszont 
hitvallása senkit állampolgári kötelességek teljesítése alól föl nem 
old." Egyszersmind indítványozza Tisza, hogy a ministerium a 
hitfelekezetek közötti egyenlőséggel és viszonossággal ellenkező 
törvények megváltoztatásán javaslatot készítsen. A második beszéd 
felelet Irányi Dánielnek. 

XXXV. A dalmatiai fölkelésről. Két beszéd a képviselőházban, 
1869 nov. 8-án Simonyi Ernő, nov. 29-én gr. Zichy Nándor és 
Miletics Szvetozár interpellatióira. Mindkettőt a ministerelnök 
helyett tartotta. 

XXXVI. A görög-szerb congressus ügyében. A képviselőházban, 
1869 decz. 9-én, válaszul Miletics interpellatiójára. 

XXXVII. A költségvetés tárgyalásakor. Negyven beszéd & 
képviselőházban. Az 1—2. 1869 decz. 14-én, a 2. feleletül Tisza 
László kérdésére. A 3. 1870 febr. 9-én ; a 4. 1870. febr. 11-én 
Szilády Áron interpellatiójára, hogy szándékozik-e a minister a 
közoktatás ügyéről szóló évi jelentését az országgyűlésnek meg- 
tenni. Szilády a válaszszal meg nem elégedvén, Eötvös az 5. 
beszéddel felelt ismét A 6. tartatott 1870 febr. 15-én, Ludwigh 
János indítványánál a megürült főpapi méltóságok jövedelmeinek 
mikép kezeléséről. A 7. febr. 17-én, a 8. utána való napon Jókai 
után, a 9. és 10. febr. 23-án, utóbbiban Ghyczynek felel A 10. 
és 11. febr. 24-én; a 12. ugyanakkor, Hoffmann Pál beszédére 

26' 

válaszul, ki a tankerületi felügyelők intézményét fölöslegesnek 
tartja, s csak azon feltétel alatt szavazza meg tételüket, ha a 
minister Ígéretet tesz, hogy jövő évi költségvetésébe azt nem veszi 
fel. A 13. és 14. tartatott febr. 25-én ; a 15—17. tartatott febr. 
26-án, utóbbi azon alkalomból, hogy Henszlmann Imre a könyv- 
tárakra 5000 forint helyett 10,000-et kívánna utalványozni. A 18-at 
február 26-án mondta, mikor Ivánka Imre a fölállítandó műegyetem 
költségvetésének előterjesztését s az ösztöndijak szaporítását 
sürgette. A 19. febr. 28-án, válasz Popovics Zsigmondnak, a ki 
indítványozza, hogy a kormány póthitel révéji gondoskodjék oly 
tanintézetekről, melyeken a nemzetiségek ifjúsága anyanyelvén 
készülhessen elő az akadémiai képzésre. 20., 21. febr. 28-án, 
utóbbi Szathmáry Károly kérdésére, miért állíttatik csak 5 képezd e 
és miért nem 8, s hol fognak ezek felépülni; lesz-e köztük 
kisdedóvó-képezde ? A 22. ugyanaznap felelet Irányi felszólítására : 
nyilatkozzék a minister Hodosiu indítványára nézve, mely szerint a 
képezdékben vétessék tekintetbe a különböző nemzetiségek 
nyelve. 23., 24. márczius 1-én, utóbbi Simonyi Ernőnek válaszul. 
A 25. ugyanaznap ; Majthényi Dezső törülni kívánja a költség- 
vetésből a pesti angol hölgyek intézetének s az ottani tanítónő- 
képezdének szánt 4000 frtot. A 26. ugyanakkor, Huszár Imre 
sürgetésére tanítónő-képezdék felállítása iránt. 27. Almásynak 
felelet, ki szintén az angol-hölgyek segélyezése ellen tesz szót. 
Ugyanakkor a 28., 29., előbbi Gsiky Sándornak szól, szintén e 
4000 frtról. A 30., 31. szintén márczius 1-én. Mindkettő Irányinak, 
a ki felnőttek oktatására 100,000 frtot kért. A 32. előtt márczius 
2-án Várady Gábor indítványozta, hogy a bécsi Theresianum 
megüresedett alapítványait az országban használják fel. 

A 33. márczius 2-án felelet Berzenczey László kérdésére, miért 
soroltatnak fel a nagyszebeni Theresiamun alapítványai részletesen, 
midőn ily részletezés máshol nem fordul elő a költségvetésben. 
A 34. és 35. ugyanaznap válasz Szathmáry Károlynak és Csernátony 
Lajosnak, a ki nem tartja szükségesnek, hogy Pulszky Ferencz 
javaslata, mely szerint a múzeum költségvetésében a 4-ik tétel 
24000 frtról 34000-re emeltessék, a minister kívánsága szerint 
áttétessék a pénzügyi bizottsághoz, mit más esetben a minister 
maga nem helyeselt. A 36. és 37. márczius 2-án Hodosiu és Borlea 
indítványára szól, hogy az erdélyi irodalmi és népmüvelődési egy- 
letnek, meg az aradi román népmüvelődési egyletnek egyenként 
5000 frt adassék. Jókai Mór hazai tudományos társulatok segélye- 
zésére kívánna felvenni a lehetőséghez mért összeget. Erre válaszol 

a 38. beszéd. Hódosy Imre nyomban tiltakozik az ellen, hogy ha 
specifikus nemzeti intézet részére semmi sem szavaztatik meg, 
ettől a nem magyar ajkú nemzetiségek kedvéért eltérjenek. Erre 
szól a 39-ik beszéd. Márczius 3-án a 40., Henszlmann Imre az 
országos műemlékek föntartására szánt összeget növelné, s régé- 
szeti seminariumot kívánna állítani. 

XXXVIII. A felekezeti iskolák fölött váló rendelkezésről. A kép- 
viselőházban, 1870 márczius 14-én, feleletül Szaplonczay József 
interpellatiójára. 

XXXIX. Az aradi lyceumről. A képviselőházban, 1870 már ez. 
31-én, báró Simonyi Lajos beszédére válaszul. 

XL. Tárczájához tartozó néhány törvényjavaslat beadásáról, 
A képviselőházban, 1870 április 7-én. 

XLL A homoepathiai tanszék és kór oda fölállítása kérdésében 
Rét beszéd, a főrendiházban, 1870 május 9-én. 

KIADÁSOK: Báró Eötvös József politikai beszédei először 
1875-ben jelentek meg összegyűjtve, egy kötetben, Budapesten, 
Ráth Mórnál, e czím alatt : Báró Eötvös József beszédei. I. Ez a 
kötet második kiadást ért 1878 ban. A harmadik kiadás 1886-ban 
két kötetben látott napvilágot, 1840 febr.— 1867 márcz. ; 1867 ápr. 
— 1870 május. 1894-ben Eötvös összes munkáinak tervbe vett kiadá- 
sában jelentek meg negyedszerre, két kötetben, megint Budapesten, 
Ráth Mórnál. — E kötet I. beszéde külön is megjelent 1861-ben, 
még pedig három ízben, Lampel Róbertnél, Emich Gusztávnál és 
Wodianernél. 

